
Notă asupra ediţiei 


Editura Humanitas a tipărit în anul 1992 Istoria românilor. De 
Il-a apărută în anul 1984 sub egida Academiei Româno-Americane 
de Ştiinţe şi Arte. Cum era de aşteptat, originala sinteză de istorie 
naţională a fost foarte bine primită de publicul larg cititor din 
România, tirajul ediţiei fiind de mult epuizat. Prin urmare, Editura 
Humanitas a hotărît să tipărească o nouă ediţie. Această a IV-a edi- 
ţie urmează de fapt textul integral al ediţiei a III-a din 1992, întregit 
însă cu notele bibliografice structurate între timp de autor pe capi- 
tole. Notele respective le-am preluat din ediţia Viad Georgescu, 
The Romanians, A History — apărută în S.U.A. în anul 1991 — 
cu acotdul prealabil al editorului, domnul profesor Matei Călinescu, şi 
prin bunăvoința domnului Vladimir "Tismăneanu, cărora le aducem 
şi pe această cale mulțumirile noastre. Doar capitolul al VI-lea nu 
beneficiază de note bibliografice, întrucît Viad Georgescu n-a mai 
avut răgazul necesar să le rostuiască şi să le indice trimiterile în pa- 
gini, regretabila neîmplinire este suplinită întrucâtva prin sursele în- 
semnate în Eseul bibliografic existent la finele cărţii. Cu trecerea 
timpului, materia cuprinsă în ultima parte a compendiului a devenit 
ea însăşi istorie, aşa încât ne-am permis şi noi (precum domnul pro- 
fesor Călinescu) să marcăm acest segment drept capitolul al VII-lea 
— singurul, de altfel, prevăzut cu note bibliografice şi în ediţia 
noastră anterioară. 

Tot în ediţia semnată de domnul profesor Matei Călinescu am 
aflat două nuanţări importante, operate de Vlad Georgescu atunci 
cînd revizuia textul pentru versiunea în limba engleză, nuanţări pe 
care am găsit de cuviinţă să le facem cunoscute şi cititorilor acestei 
ediţii. La pagina 206 din ediţia de faţă există următoarea frază: „După 

1834, a început valul emigrării evreieşti în Moldova, o colonizare 
încurajată de autorităţi mai ales între 1834 şi 1849 şi care a făcut ca 
la 1916 populaţia evreiască să reprezinte 2,9% (230 000 de suflete) 
din totatul populaţiei Vechiului Regat.“ În ediţia americană, la pa- 
gina 188, paragraful respectiv este.conceput astfel: „După 1834 a 
început valul emigrării evreieşti în Moldova, o colonizare încurajată 
de autorităţi mai ales între 1834 şi 1849. În 1899 existau 269 015 
evrei în regat, reprezentând 4,5% din totalul populaţiei. (În interval 
de treisprezece ani, din cauza emigrărilor, populaţia evreiască a scăzut 
la 3,3% (239 967])“. Tot astfel, la pagina 243 din ediţia noastră, au- 
torul are o trimitere în subsolul paginii, unde compietează biblio- 
grafia temei în discuţie, În ediţia americană, la pagina 221, există şi 
alte precizări ale lui Viad Georgescu; acel paragraf îl traducem în 
cele de mai jos (inclusiv notele bibliografice la care se fac trimite- 
rile): „Istoricii români marnişti n-au recunoscut niciodată că holo- 
caustul a atins şi România şi că după izbucnirea războiului a avut 
loc, în iunie 1941, la faşi, primul mare pogroml. Evreii ruşi şi ba- 
sarabeni au fost printre victimele unor execuţii sumare cînd Româ- 
nia a pus stăpînire pe Basarabia şi a ocupat Transnistria — teritoriu 
care a dobîndit o proastă reputaţie pentru că a primit, începind cu 
îunie 1942, aproximativ 150 000 de evrei deportaţi în condiţii in- 
umane2. Mulţi evrei din Basarabia şi Bucovina au fost afectaţi, deşi 
în Vechiul Regat aproape toţi evreii au supravieţuit. [...] În timpul 
tăzboiului, liceele evreieşti au rămas deschise în oraşele mari, iar în 
Bucureşti un teatru (Baraşeura) şi o orchestră au continuat să func- 


1. A. Kateţki şi M. Covaci, Zile însîngerate la laşi, 28-30 iunie 1941 (EA. Po- 
litică, Bucureşti, 1978), p. 105. Istoricii români oficiali au furnizat cifre variind 
înțre 3 233 şi „peste 8 000“, G. Zaharia, „Quelques donnces concernant la ter- 
reur fasciste en Roumanie, 1940-1944“, în 1. Popescu-Puţuri, ed., La Rouma- 
nie pendant la Deuxiâme Guerre Mondiale (Bucureşti, 1969), pp. 37 şi urm. 

2. Conform umui raport oficial din mai 1943 al Ministerului de Interne, 
110 033 evrei din Basarabia, Bucovina, Dorohoi şi Herţa au fost „evacuaţi“ în 
'Transhistria începînd cu anul 1941; 50741 erau încă acolo la 1 septembrie 
1943. Carp, Cartea neagră, 3, pp. 447-450, 457. W. Filderman, preşedintele 
Federaţiei comunităţilor evreieşti, a stabilit cifra deportaților ca fiind 136 000, 
iar cea a morţilor 60 000. M. Gilbert, Auschwitz and the Allies (Rinehart and 
Yilson, New York, Holt, 1981, p.114). 

ţioneze, [...] La sfîrşitul războiului, înregistrările oficiale arătau 
existenţa a 355 972 evrei în România.“3 

Cum spuneam, Istoria... lui Vlad Georgescu este receptată 
cum se cuvine atit de specialişti cît şi de toate categoriile de cititori 
din țara noastră. Această sinteză vine de fapt pe un loc completa- 
mente gol. Ne lipsesc compendiile de istorie naţională atît de nece- 


3. Stabilirea numărului exact al victimelor constituie o sarcină dificită. Ci- 
frele variază de la autor ia autor. W. Filderman considera că 209 214 evrei erau 
daţi dispăruţi la sfârşitul războiului: 15 000 în Vechiul Regat şi sudul Transil- 
vaniei, 103 919 în Basarabia, nordul Bucovinei şi regiunea Herţa şi 90 295 în 
nosdul Transilvaniei ocupat de unguri. (Cf. S. Manuilă şi W. Filderman, Regional 
Development of the Jewish Population in Romania, (F. Failli, Roma, 1957, 
pp. 4-12.) 

M. Carp, un alt lider al comunităţii evreieşti din România în timpul războ- 
iului, dă nişte cifre mai mari: 385 170 morţi, din care 263 900 erau din Româ- 
nia şi 121 270 din nordul Transilvaniei. Carp crede că 592 418 evrei trăiau în 
România şi nordul Transilvaniei în 1941, o cifră cu mult peste cele stabilite 
după referendumul efectuat de România şi Ungaria. Astfel, numărul supravie- 
Şuitorilor ar fi de numai 207 248 (Carp, Cartea neagră, 1, pp. 18-20). Această 
cifră este contrazisă de Şafran, rabin şef al României din 1940 pînă în 1947, 
care estimează numărul supravieţuitorilor la 370 000. Vezi A. Şafran, Resisting the 
Storm. Romania, 1940-1947 (Memoirs) (Yad Vashem, Ierusalim, 1987), p. 177. 
Vago menţionează o cifră de până la 126 125 omoriţi în nordul Transilvaniei, 
din 151 125 înregistraţi în 1941. Cf. B. Vago, „The Distribution of the Jews of 
Transylvania“, în R.L. Braham, ed., Hungarian-Jewish Studies (World Federa- 
tion of Hungarian Jews, New York, 1966), 1, pp. 181, 211. Braham crede că 
ungurii au deportat 164 052 evrei, majoritatea la Auschwitz, unde au fost omo- 
1âţi cei mai mulţi. Vezi R.L. Braham, Genocide and Retribution. The Holocaust 
in Hungarian Ruled Northern Transylvania (Kluwer-Nijhott, Boston, 1983), 
pp. 10, 223. După Filderman şi după fostul rabin şef al Clujului (Kolozsvâr), 
numărul supravieţuitorilor poate să fi fost mai mare. Filderman menționează 
existenţa a aproximativ 100 000 de evrei români în Uniunea Sovietică, în anul 
1947, majoritatea basarabeni care, aparent, s-au refugiat din faţa înaintării ar- 
matelor germană şi română în 1941. M. Carmilly-Weinberger menționează că 
pînă la 80 000 de evrei din nordul Transilvaniei şi Europa centrală au fugit prin 
România, între 1941 şi 1944, în drum spre Palestina. Cf. M. Carmilly-Wein- 
berger, Memorial Volume for the Jews of Cluj / Kolozsvâr (New York, 1970), 
p. 293. Cît priveşte numărul evreilor din România în aprilie 1941, vezi Bevăl- 
Kerungszâhlung in Rumănien, 1941, p. 22. În ceea ce priveşte numărul evreilor 
în 1945, vezi Manuilă şi Fiiderman, Jewish Population, p. 4. 

sare pentru atestarea devenirii şi dăinuirii națiunii române în con- 
cestul popoarelor lumii. Singularele observaţii critice făcute ediţiei 
din 1992 au vizat mai cu seamă chestiuni de statistici (greu, dacă nu 
imposibil, de pus întru totul de acord), eventuale controverse care 
de această dată (în ediția a IV-a) sînt tranșate chiar de autor, prin 
notele bibliografice anexate lucrării ce o prezentăm. În zest, vora re- 
aminti că este vorba de o carte de autor — cu tot ce incumbă un aşa 
imens travaliu ştiinţific — un reuşit tratat de istorie a românilor, be- 
nefic culturii noastre istorice şi stimulator pentru temerarii de azi şi 
de miine în ale scrierii unor astfel de sinteze echilibrate şi cinstite. 


STELIAN NEAGOE 


VLAD GEORGESCU (1937—1988) 


Viad Georgescu s-a născut în Bucureşti, la 20 octombrie 1937, într-o fami- 
jie de boieri ce dăduse vieţii politice româneşti personalităţi de seamă: este ast- 
fel suficient să amintim că un bunic din partea tatălui, generalul 1. Georgescu, 
fusese aghiotant al regelui Carol Î, iar un bunic din partea mamei, E.M. Po- 
rumbaru, proeminent membru al Partidului Liberal, fusese ministru de externe 
în anii 1914-1917 şi apoi preşedinte al Senatului —— Camera Superioară a Par- 
lamentului în România dinaintea dictaturilor. Vlad a urmat cursurile Liceului 
Sf. Sava (în anii '50 — rebotezat de guvernul comunist după numele marelui 
istoric paşoptist Nicolae Bălcescu, cu care strălucitul elev de atunci avea să se 
întîlnească peste ani într-un straniu destin: căci amîndoi, istorici şi patrioți, 
Bălcescu şi Georgescu, aveau să sfirşească prea devreme şi printre străini...). 
Pasionat încă de pe băncile şcolii de istoria românilor, s-a prezentat la con- 
cursul de admitere la Facultatea de Istorie a Universităţii din Bucureşti şi a reu- 
şit să devină student al acestei facultăţi (în pofida greutăților pe care cei ce ve- 
neau, ca el, din familii cu „trecut politic“ le aveau de înfruntat la intrarea în 
învăţământul superior). În anii "50, Facultatea de Istorie — ca şi alte facultăţi ale 
Universităţii din Bucureşti —- mai număra îucă printre profesori nume mari, ză- 
mase din alte timpuri, ca lon Nestor, D.M. Pippide ori D. Tudor, alături, de- 
sigur, de mediocri aliniaţi ori de simpli funcţionari de partid. Remarcat şi apre- 
ciat de profesori mari, al căror prestigiu nu putea fi pus în discuție, protejat şi 
promovat profesional de aceştia, Vlad Georgescu, ca atiţia alţi colegi de gene- 
raţie, a avut un început de carieră promiţător. Repartizat la terminarea studiilor 
ca cercetător la Muzeul Româno-Rus, condus de „Prinţul Roşu“, Scarlat Calli- 
machi, este transferat în 1963, cînd acest muzeu avea să fie desființat, tot ca 
cercetător, la tnstitutul de Studii Sud-Est Europene de sub direcţia lui Mihai 
Berza (fostul adjunct al marelui istoric şi om politic Gh. 1. Brătianu la condu- 
cerea Institutului de Istorie Universală, desființat de regimul comunist în 
1948). Este sigur că formația ştiinţifică a tânărului istoric avea să fie puternic 
influențată de aceste mari personalități. Peste ani, Vlad Georgescu avea să vor- 
bească şi despre rolul pe care l-a jucat în viaţa sa intelectuală întîlnirea cu filo- 
zoful şi politicianul lon Petrovici, elibezat de guvernul comunist din închisoare 
prin anii '60 şi venerat de tinerii umanişti bucureşteni. Toate acestea dovedesc 

că Vlad Georgescu a fost un cercetător format în cele mai bune tradiţii ale gîn- 
dirii ştiinţifice şi politice româneşti. 

Ca mulţi din generaţia sa şi cu formaţia sa, Vlad Georgescu — deşi nu a 
fost niciodată membru al Partidului Comunist şi nici nu a avut convingeri co- 
muniste —— şi-a pus cu toată sinceritatea capacitatea şi munca în slujba patriei 
sale, devenită comunistă împotriva voinţei poporului ei, după război. Şi mulţi 
ani, România a folosit serviciile profesionale ale acestui intelectual de elită, şi 
uneori l-a şi răsplătit pe autor pentru excelența performanței sale profesionale. 
Astfel, Vlad Georgescu a putut publica în România pînă prin 1973, a fost lăsat 
să-şi susțină un strălucit doctorat, a conferenţiat fără restricţie în țara sa. Nu a 
fost împiedicat să răspundă invitaţiilor unor prestigioase universităţi occidenta- 
le de a preda ca profesor invitat, cum s-a întîmplat în 1967, cînd a funcţionat 
un an ca profesor de istorie a sud-estului european la celebra Universitate a Ca- 
liforniei din Los Angeles (U.C.L.A..), a fost trimis în 1972-1973 ia Univezsita- 
tea Columbia din New York, ca profesor la catedra „Nicolae Iorga“, înființată 
de statul-român; în sfîrşit, Academia R. S. România i-a decernat un premiu im- 
portant pentru opera. sa istorică într-o vreme în care venerabila instituţie mai 
păstra încă ceva :din tradiționalul său prestigiu, cu totul năruit astăzi. Nu este 
deci nici o exagerare în a conchide că, la începutul anilor 70, Vlad Georgescu 
se impusese ca o valoare de prim rang a ştiinţei istorice din România, iar pres- 
tigiul său profesional depăşise hotarele țării. De altfel, o serie de istorici străini 
— mai ales din Statele Unite — au beneficiat de sfaturile şi îndrumările sale în 
cercetările pe care le întreprindeau în acea vreme în legătură cu problemele ro- 
mâneşti, în România sau în ţara lor. Volumul său Political Ideas and the En- 
lightenment in the Romanian Principalities, 1750-1831 avea să deschidă seria 
de prestigioase monografii închinate Europei de sud-est publicate de FEast-Eu- 
ropean Quarteriy (Boulder) şi difuzate de faimoasa Columbia University 
Press; iar culegerile de documente editate de Vlad Georgescu privind memorii- 
le şi proiectele de reformă în Principatele Române (1769-1848) deveniseră de 
mult texte de referință pentru orice cercetător al Epocii Luminilor în Europa de 
sud-est. 

Cariera ştiinţifică a istoricului Vlad Georgescu nu a urmat însă calea pe care 
s-au înscris alte-cariere din România de astăzi. Motivele sînt numeroase şi țin 
probabil atât-de schimbarea României după anii '70, cît şi de datele personale 
ale evoluției cărturarului. Într-adevăr, cariera istoricului Vlad Georgescu se 
desfăşurase, să spunem, normal în perioada anilor "60 -—- epocă ce justifica un 
oarecare optimism. România îşi afirmase, chiar cu o anume ostentaţie, inde- 
pendenţa faţă de' Moscova; după ani de falsificări, istoria naţională se rescria 
cu oarecare obiectivitate şi profesianalitate; deţinuţii politici fuseseră, în covîr- 
şitoare majoritate, eliberaţi şi dominea o atmosferă de oarecare reconciliere 
naţională în numele rezistenței împotriva presiunii sovietice. După ani de izo- 
lare ştiinţa şi cultura se deschideau spre Occidentul de care istoria ne rupsese 

împotriva voinţei noastre şi se vorbea de „liberalizare“, „pluralism cultural“ şi 
„reformă economică“, într-un limbaj ce nu se deosebea.prea mult de se pto- 
movat astăzi de cei ce susţin „glasnost“-ul şi „perestroika“. 

Toate aceste tendinţe aveau însă să fie modificate dramatic la sicepacul ani- 
lor *70, din motive:pe care analiştii politici le discută încă în contradictoriu, dar 
cu rezultate asupra cărora s-a instalat o tristă unanimitate. România s-a în- 
depărtat din nou deOccident şi şi-a folosit autonomia faţă de Moscova spre a 
promova un stalinism şovin şi xenofob, de inspiraţie-maoistă, Cultul ridicol dar 
sufocant al liderului şi familiei sale este pus în umbră poate numai de bizarele 
realități (desigur nceuropene) ale Coreii de Nord, O epocă de lipsuri materiale, 
nemaiintiinite în Europa în timp de pace, dovedeşte falimentul unei politici 
economice ce asigură astăzi României rolul de neinvidiat de ţară cu cel mai 
scăzut nivel de trai al vechiului continent (poate cu excepţia Albaniei). Ştiinţa, 
cultura şi arta, în loc de liberalizare şi progres prin ptoinovarea valorilor auten- 
tice, s-au găsit din nou sub controlul steril al ideologiei şi sub:puterea... abso- 
lută a unei inepte şi corupte birocraţii de partid. Nu ea vorba de „stagnare“ ca 
în U.R.S.S., ci de un evident REGRES prin cate avea să treacă România 
începînd din anii *70 —— iată ceea ce Vlad Georgescu a înțeles, poate înaintea 
altora din generaţia sa. Şi dragostea pentru țara sa, aceeaşi dragoste care i-a 
justificat tăcerea de „tovarăş de drum“ al regimului comunist din anii '60, îi 
cerea acum să rupă această tăcere şi să-şi spună răspicat ciivîntul. Şi şi l-a spus, 
făcîndu-şi în acest fel ceea ce el numea inai tirziu „datoria“. A părăsit voluntar 
o carieră strălucită şi, desigur, ştiind ce-l aşteaptă, a ales „calea disidenţei“, cri- 
ticînd deschis politica conducerii Partidului Comunist Român şi cerînd refor- 
me. Ca mulţi alţi disidenţi din anii '70, Vlad Georgescu nu-şi făcea iluzii asu- 
pra rezultatelor imediate ale acţiunii sale. „Faţă de statul absolutist eu am avut 
numai arima cuvîntului rostit [.. .]“ seria marele istoric în 1978, adăugând: ,,. 
rămas cel puţin cu sufletul împăcat, cu mulțumitea că fapta inutilă acuma ar fi 
putut rodi miine [...], cred în formula lui Fichte, care spunea că «trebuie să te 
comporți ca şi cum de tine şi de fapta ta ar depinde destinul poporului tău»“, 
La scrisori deschise şi texte critice se adaugă şi militantism politic: Vlad Geor- 
gescu propune înfiinţarea unui grup independent, „Mişcarea pentru sprijinirea 
democraţiei“, îi redactează un program şi, în perspectiva Conferinţei post-Hei- 
sinki de la Madrid, din 1980, privind drepturile omului, încearcă să înființeze 
grupul „Madrid 80“. 

„Disidenţa“ lui Vlad Georgescu a creat probabil multe probleme conducerii 
comuniste de la Bucureşti, Nici una dintre „etichetele“ pe care poliţia comu- 
nistă — desigur nu nuimai în România — le ataşa celor ce se opuneau puterii 
totalitare sperînd ca în felul acesta să-i defăimeze în faţa concetățenilor lor şi a 
opiniei publice internaţionale nu se potrivea acestui caz de excepție. Putea fi 
ate numit „oportunist marginal şi fără valoare profesională, în căutare de ief- 
tină publicitate“, un cărturar premiat de Academia statului comunist? Se putea 

vorbi oare de „lipsă de patriotism“ la un cercetător ce-şi făcuse din studiul tre- 
cutului neamului său raţiunea întregii sale vieţi? Se putea oare insinua că isto- 
ricul dorea numai să emigreze spre a avea o viață mai bună — cînd călătorise 
atât de mult şi refuzase atitea tentante oferte de stabilire în Occident? Răspun- 
surile negative sînt evidente. Vlad Georgescu devenea astfel un periculos pre- 
cedent şi un posibil exemplu de urmat pentru alţi intelectuali de elită. Trebuia 
deci obligat să tacă ori să plece. Persecuţiile şi presiunile nu l-au convins însă 
să renunţe la ceea ce el numea „împlinirea datoriei“. Vlad Georgescu nu a dat 
înapoi şi nici nu a făcut cerere de emigrare aşa cum nu o dată i s-a sugerat. 
Arestat în martie 1977, reţinut peste două luni, ameninţat cu un proces de înal- 
tă trădare, este eliberat numai în urma protestelor opiniei publice internaţiona- 
le. Persecuţiile se înteţesc. Cu un an mai tîrziu, răspunzând unei invitaţii a pres- 
tigiosului centru Woodrow Willson al Institutului Smithsonian din Washington 
D.C., primeşte încuviințarea de a pleca împreună cu familia în Statele Unite 
pentru un an, dar va rămîne în Occident, ca refugiat politic, aproape zece ani, 
pînă la sfirşitul vieţii. 

În exil, Vlad Georgescu îşi continuă activitatea de cercetător al trecutului 
românesc şi de militant pentru cauza mult încercatului nostru popor. Ca istoric 
publică Istoria ideilor politice româneşti (1369-1868), lucrare premiată de 
Academia Româno-Americană, al cărei membru a fost. Volumul Politică şi is- 
torie (1981) cuprinde textele sale politice disidente, elaborate în anii grei ai 
persecuțiilor din România. Numit director al Departamentului românesc al 
postului de radio american „Europa Liberă“, rămîne deosebit de activ în emi- 
graţie, ridicîndu-şi adesea glasul în sprijinul poporului român suferind în dem- 
nitate. : 

O boală necruțătoare avea însă să-l răpună în plină putere. A murit la 13 
noiembrie 1988. Abia împlinise cincizeci şi unu de ani. 


MIHAI BOTEZ 
Stanford, California, 
octombrie 1989 


Introducere 


Unul din aspectele cele mai deprimante ale scrisului istoric con- 
temporan este felul în care politica manipulează trecutul. Vechii 
noştri cronicari, reluînd o idee veche de cînd istoriografia, arătau că 
istoria ar trebui cunoscută pentru a sluji drept exemplu şi călăuză 
viitorului. În istoriografia românească socialistă însă, termenii ecu- 
aţiei au fost inversaţi, trecutul, nu viitorul, a devenit imprevizibil; el 
este scris şi rescris în funcţie de nevoile politice ale clasei condu- 
cătoare, scara valorilor este continuu modificată, personajele şi fap- 
tele istorice îşi schimbă mereu conturul, apar sau dispar din istorie, 
în funcţie de criterii care nu au nimic de a face cu adevărul. Am 
simţit de aceea nevoia unei cărți simple, oneste, scurte şi clare care 
Să trateze istoria românilor obiectiv, într-o perspectivă lungă şi în 
afara pasiunilor de moment. 

Nu este, desigur, decît un punct de vedere, a cărui punere în pa- 
gină a început acum opt ani, pe vremea cînd mă aflam încă în ţară. 
Altele îl vor completa sau poate chiar schimba; este un lucru aproa- 
pe inevitabil, deoarece nimeni nu se poate pretinde depozitarul tu- 
turor cunoştinţelor şi nici cunoscătorul adevărului ultim. 

Ar fi cu neputinţă să numesc aici pe foarte numeroşii colegi de 
breaslă, din țară sau din afara ei, care m-au ajutat şi îndemnat cu 
sfaturile şi părerile lor critice. Pe cei dintîi nu-i amintesc, pentru a 
nu le face situaţia şi mai tristă; dintre cei de pe urmă, mulţumesc 
îndeosebi lui Vladimir Socor, Pavel Chihaia şi Gelu Ionescu; sec- 
ţiei de cercetare a Europei Libere îi datoresc lămurirea a numeroase 
întrebări, mai ales de statistică economică; Irina Moschuna-Sion a 
dactilografiat, corectat şi editat cu curaj şi grijă un manuscris lung, 
deseori greu de înţeles; în sfirşit, Academiei Româno-Americane îi 
mulţumesc pentru interesul arătat cărţii şi pentru strădania depusă 
în vederea tipăririi ei. 

i 
ANTICHITATEA 


1. ORIGINILE 


Dacii. Pe pămîntul României de astăzi urmele vieţuirii apar o 
dată cu începuturile istoriei, grupurile nomade de Pithecantropus 
erectus fiind probabil producătoarele uneltelor primitive de silex 
descoperite pe valea Oltului şi în vestul Munteniei, într-o zonă pri- 
elnică vieţuirii prin vînătoare şi cules. Către 100 000 î. Cr., omul de 
Neanderthal, omul paleoliticului mijlociu, îşi manifesta prezenţa pe 
aproape întreg teritoriul de astăzi al României, în Moldova de nord, 
în Dobrogea, în sudul Transilvaniei, în Oltenia, adăpostit din prici- 
na climatului rece mai ales în peşteri, ştiutor acum nu numai a păs- 
tra focul aprins de natură, dar şi a-l produce şi folosi pentru nevoile 
zilnice. Inventarul peşterilor îl arăta nai mult culegător decît vină- 
tor, cu unelte şi arme evoluate faţă de cele ale înaintaşului său. 
Către 40 000 î. Cr., neanderthalienii cedează locul lui homo sapiens 
fossilis, moment care marchează începutul procesului de formare a 
raselor, locuitorii pământului românesc aparţinînd ramurii de Cro- 
Magnon. 

Cromagnonii, ale căror unelte şi arme se găsesc răspîndite în 
chip destul de uniform atât în Transilvania cât şi în Moldova şi Țara 
Românească, foloseau deja unelte pentru producerea de unelte; ei 
au modificat vechea tehnică de cioplire introducînd desprinderea la- 
melară, au descoperit virful de săgeată, au generalizat răzuitoarele, 
dăltițele; variațiile climatului au dus spre sfîrşitul paleoliticului su- 
perior la dispariţia sau migraţia spre nord a unor rase de animale — 
mamutul, leul de peşteră, rinocerul siberian, renul — vînatul îm- 
puţinîndu-se, stabilizindu-se în general la speciile cunoscute şi as- 
tăzi: cerbul, căprioara, mistrețul, iepurele. În jur de 8 000 î. Cr. în- 
cepe trecerea spre neolitic, eră cu climă mai caldă în cursul căreia 
homo sapiens recens generalizează folosirea arcului şi a toporului 

cu coadă, descoperă monoxila şi domesticeşte cîinele, pregătind a- 
pariţia, după 5 000 î. Cr., a epocii pietrei şiefuite. 

Civilizaţia neolitică, bine atestată arheologic pe întregul teritoriu 
al României, se datoreşte unor populaţii noi, eterogene, de tip pre- 
ponderent mediteranoid, venite din Sud, cu componente protoeuto- 
pene de tip Cro-Magnon şi brahicefale, apropiate de tipul anatolian. 
Ca şi în restul continentului, ele au introdus şiefuirea, o nouă teh- 
nică de prelucrare a pietrei, osului, cornului, care a permis şi folo- 
sirea altor roci decît silexul; sedentari, locuind în aşezări întărite al- 
cătuite din colibe şi bordeie, oamenii neoliticului au descoperit 
avantajele cultivării plantelor (cele mai vechi urme de agricultură 
primitivă datează din mileniul al VI-lea), au domesticit anirnalele 
(cornutele mari şi mici, porcul, nu însă şi calul), au inventat torsul, 
țesutul şi olăria, îndeletniciri de natură a schimba radical condiţiile 
existenţei zilnice. Dintre toate civilizațiile neolitice, cea mai cunos- 
cută este desigur cea numită Cucuteni, cuprinzînd sud-estul Transil- 
vaniei, nord-estul Moldovei şi Munteniei, înfloritoare de la sfîrşitul 
mileniului al IV-lea şi pină în jurul anilor 2 000, Mediocră în ceea 
ce priveşte gradul de perfecţionare a uneltelor, cultara Cucuteni im- 
presionează în schimb prin ceramica sa pictată, tricromă şi prin 
mulţimea statuetelor antropomorfe, închinate cultului fecundității, 
descoperite în numeroasele sale aşezări, dintre care unele se întind 
pe suprafeţe de pînă la 6 hectare. Ă 

O dată cu începutul mileniului al II-lea, populaţiile spaţiului 
carpato-danubian încep să păşească în epoca bronzului. Etnic şi 
lingvistic avem de a face cu o populaţie nouă, născută din ameste- 
cul vechilor triburi neolitice cu elemente nomade indo-europene, 
venite din stepele nord-pontice. Este îndeobşte admis că acum se 
produce restructurarea etnică şi lingvistică ce a dus la apariţia popu- 
laţiilor indo-europene pe teritoriui României, iar în cele din urmă la 
formarea triburilor trace. 

Deşi arama nativă era cunoscută şi folosită încă din neolitic, mi- 
nereurile de cupru din Transilvania, Oltenia, Dobrogea au putut fi 
puse în valoare numai după însuşirea metalurgiei bronzului, îm- 
prumutată probabil din Orientul mesopotamian prin intermediul ci- 
vilizaţiei egeice. Crescători de vite, oamenii bronzului au neglijat, 
în general, agricultura, deşi cunoşteau plugul primitiv de lemn, cre- 
înd o civilizaţie cu caracter preponderent păstoresc, mult diferită de 

cea a populațiilor neolitice. Aşezările lor, întinse, întărite, cu un bo- 
gat inventar arheologic compus din topoare de iuptă şi muncă, 
securi, pumnale, săbii, atestă un pronunţat caracter războinic, ac- 
centuat probabil şi de apariţia primelor uniuni tribale. 

Epoca bronzului, mileniul cuprins între aproximativ 1800 şi 800 
î. Cr., a fost probabil perioada în care se poate vorbi de structurarea 
definitivă a populaţiei trace pe teritoriul catpato-danubian, de sepa- 
rarea ei de ilirii cu care coexistase în cadrul vechiului trunchi indo- 
european. Desăvirşirea acestui proces continuă şi la începutul pri- 
mei epoci a fierului (Hallstatt), cînd, în secolul al VI-lea, putem 
vorbi de definitiva formare a triburilor istorice trace şi de intrarea 
lor, consemnată de izvoarele literare, în scena istorică!. 

Primele unelte de fier descoperite pe teritoriul României datează 
din secolul al X-lea, tehnologia prelucrării minereului fiind adusă 
probabil din Anatolia şi din Orientul Apropiat. În secolul al VII-lea 
apar pe țărmurile dobrogene şi coloniştii greci, întemeietorii His- 
triei (657), Tomisului (sec. VII) şi Calatisului (sec. VI), puternice 
centre economice menite a pune în valoare bogăţiile teritoriilor din 
dreapta şi stinga Dunării, loc de întîlnire a băştinaşilor cu mai dez- 
voltata lume grecească. În secolul al VI-lea, băştinaşii au de făcut 
faţă atît unor infiltrări ilirice din vest cât şi expansiunii scite din est, 
cea dintii mai redusă ca număr, cea de a doua ducînd parţial la 
instaurarea puterii scite asupra unei părţi a tracilor nordici. Istoricii 
încă nu sînt de acord asupra caracterului scitic sau tracic al agatir- 
şilor, din centrul Transilvaniei, admiţînd în schimb prezenţa sciţilor 
în Dobrogea, viitoarea Scythia Minor, de unde vor fi alungaţi de 
macedoneni abia în secolul al III-lea: este probabil că elemente sci- 
te au continuat să se menţină izolat pînă în secolul I î. Cr., cînd au 
sfîrşit prin a se pierde în masa getă. 

Invaziile scite au avut ca primă urmare dislocarea parţială a 
băştinaşilor din regiunile de cîmpie, împingerea lor spre zona sub- 
carpatică, gruparea lor în jurul unor puternice aşezări de piatră şi 
pămînt — numai în Moldova au fost descoperite peste 20 de astfel 
de cetăţi, avînd între 9 şi 45 ha suprafaţă — adevărate reşedințe 
aristocratice şi locuri de refugiu pentru populaţia din regiune. 

De la sfîrşitul secolului al VI-lea această populaţie are un nume, 
geții — romanii îi voz numi daci —-, socotiți de Herodot „cei mai 
viteji şi mai drepți dintre traci*2; cea de a doua vîrstă a fierului îi 

găseşte în plin proces evolutiv, poate şi sub influenţa celților, care 
aduc între altele o mai dezvoltată metalurgie a fierului, precum şi 
toata olarului. Bazileii locali apar suficient de puternici pentru a 
provoca expediţia lui Alexandru cel Mare la 335 — macedonenii 
găsesc în cîmpia munteană o puternică cetate de pămînt şi întinse 
lanuri de grîu — sau chiar pentru a-i înfrânge şi captura urmaşii, aşa 
cum face Dromihete, primul rege get pomenit de izvoarele scrise. 
În anul 291, uniunea sa tribală a reuşit să învingă falangele lui Ly- 
simach, regele Macedoniei, să-l prindă pe rege şi să stabilească apoi 
întinse legături economice cu lumea elenistică. Urmaşii săi nu vor 
reuşi însă să menţină unitatea acestei formaţiuni statale, fărimiţată 
în mici stăpîniri pînă către anul 80 î. Cr., cînd Burebista va întemeia 
un puternic stat daco-getic, cu centrul în Dacia propriu-zisă, dar 
întinzîndu-şi stăpinirea asupra unui întins teritoriu, pină în Boemia 
şi Panonia spre apus, pînă la oraşele greceşti de la Pontul Euxin 
spre răsărit şi sud. În prima parte a lungii sale domnii, Burebista 
şi-a aşezat centrul de greutate al puterii în cîmpia munteană, urmele 
capitalei sale, Argedava, există şi astăzi pe rîul Argeş, ia cca 20 km 
de Bucureşti; în cea de a doua parte, regele şi-a mutat reşedinţa în 
sudul Transilvaniei, ridicînd puternicul sistem de fortificaţii din 
Munţii Orăştiei, pe care urmaşii săi îl vor dezvolta şi perfecționa. 
De aici a intrat probabil în contact cu Pompei (48 î. Cr.), încercînd 
să înjghebeze o coaliţie împotriva hui Cezar, ale cărui legiuni ame- 
ninţau Dobrogea şi întreaga linie a Dunării. 

După moartea lui Pompei, concentrările de trupe romane arătau 
limpede că noul stăpîn al Romei intenţiona să atace Dacia, plan 
zădărnicit de asasinarea sa în martie 44; în acelaşi an murea şi Bu- 
rebista, asasinat de o aristocrație nemulțurită probabil de politica 
sa centralizatoare. 

Întinsul regat nu a supravieţuit întemeietorului său, Cotyso, Co- 
son, Dicomes, Rboles, Daphyx, Zyraxe domnind peste formaţiuni 
statale mărunte despre care Strabo spune că nu puteau trimite în 
războaie mai mult de 40 000 de oşteni. Centrul politic al lumii da- 
co-gete se mută acum definitiv în sudul Transilvaniei unde regii 
Deceneu, Comosicus, Scorilo, Duras continuă tradiţia politică moş- 
tenită de la Burebista, pregătind epoca de mare şi ultimă înflorire 
din vremea lui Decebal (865-106). 

Dacia se afla deja de mai multă vreme în zona de influenţă poli- 
tică şi culturală a Romei. Republica atinsese Dunărea la Porţile de 


18 


Fier încă din vremea lui Burebista (74 î. Cr.) şi-şi întinsese stăpini- 
rea asupra Pontului stîng, vremelnic între 72 î. Cr.-61 î. Cr, apoi 
definitiv în anul 46 d, Cr., cînd întreaga Dobroge este alipită pro- 
vinciei Moesia; conflictele daco-geților cu noii stăpini ai Balcanilor 
au devenit cronice în jurul întregului prim secol al erei noastre, in- 
vaziile dacice de jaf la sudul Dunării altemînd cu expedițiile de 
pedepsire romane la nordul fluviului, pînă când, sub împăratul Do- 
miţian, romanii hotărăsc lichidarea centrului politic din Munţii 
Orăştiei, aşa cum lichidaseră pe rând formațiunile statale dace din 
Dobrogea şi din cîmpia munteană. 

Dacii se aflau acum sub conducerea lui Decebal, căruia bătrinul 
rege Duras îi trecuse frinele puterii în anul 87, conştient de nevoia 
aşezării pe tron a unui rege tînăr, priceput atât în ale diplomaţiei cât 
şi în aie războiului; noul suveran, el însuşi fiu de rege, se găsea în 
fruntea unui popor în plină ascensiune şi înfloritoare civilizaţie. 
Muitele dave vădesc existența unei populaţii numeroase şi active, 
grupată în jurul acestor aşezări cu caracter urban, ocupată cu meş- 
teşugurile şi comerţul, legată economic de lumea grecească şi ro- 
mană, ale cărei produse se găsesc din belşug în săpăturile arheolo- 
gice, cumpărate şi cu monedele pe care dacii, începînd din secolul 
al Ill-lea î. Cr., le băteau regulat, după modelul macedonean, tha- 
sian sau al dinarilor romani de argint. Politeişti, dacii au construit la 
Sarmizegetusa Regia o cetate pe măsura războinicelor ciase de no- 
bili (tarabostes), cu sanctuare închinate zeilor Zamolzes, Gebelei- 
zis, Bendis. 

Iniţial, conflictul cu romanii s-a desfăşurat în favoarea dacilor, 
care pradă Moesia în 86 d. Cr. şi înving în anul următor pe genera- 
iul Comelius Fuscus, aventurat imprudent înlăuntrul Daciei; în anul 
88 d. Cr. Tettius hulianus îl învinge însă pe Decebal, dar dacii obțin 
totuşi de ia împăratul Domițian condiţii de pace foarte favorabile: 
în schimbul închinării, Decebal primea şi stipendii anuale şi meşteri 
care să-i întărească cetățile şi maşini de război. Nu trebuie să mire 
de aceea corectitudinea cu care şi-a respectat promisiunea de a nu 
mai ataca provinciile romane şi de a supraveghea populaţiile bar- 
bare vecine, oprindu-le de la acţiuni ostile Romei. 

La adăpostul acestei avantajoase păci, regatul a continuat să se 
dezvolte economic şi cultural, devenind un evident pericol potențial 
pentru imperiul al cărui client era. Aceasta explică şi neîncetatele 
reproşuri aduse împăratului de Senat, cât şi decizia luată de Traian 

de a soluţiona definitiv probiema dacă. În vara anului 101 d. Cr., 
legiunile romane trec Dunărea ajungînd ia începutul iernii, după 
lupte grele, în faţa Sarmizegetusei. Contraatacul daco-sarmatic din 
Dobrogea a pus pentru o clipă în cumpănă soarta războiului, dar 
victoria lui Traian la Adamclisi, comemorată ulterior printr-un uriaş 
monument triumfal păstrat pînă azi, a risipit ultimele îndoieli asu- 
pra soartei războiului; învinşi, dacii acceptă condiţiile unei păci dra- 
conice — predarea materialului de război şi 'a meşterilor romani 
dezertori, demantelarea cetăților, controlarea politicii externe, pre- 
zenţa unor garnizoane romane în ţară — pe care nu le respectă însă, 
tăsculîndu-se în anul 105. Romanii trec din nou Dunărea, de astă 
dată pe podul de piatră construit de Apolodor la Drobeta-Turnu-Se- 
verin, atacînd Transilvania din trei părţi, prin Banat, pe valea Oitu- 
hui şi dinspre Moldova, pe valea Oituzului. Părăsit de toţi aliaţii săi 
„barbari“, Decebal rezistă eroic, întârziind cu un an asediul capitalei 
sale, care cade totuşi în vara anului 106. Ajuns din urmă pe cînd 
încerca să fugă pentru a continua rezistenţa în munţi, regele se sinu- 
cide. Sarmizegetusa Regia este distrusă sistematic; la 11 august, iz- 
voarele romane înşiră pentru prima oară Dacia între provinciile im- 
periului. 

Sigiliul Romei, Această sugestivă formulă a lui Iorga exprimă 
lapidar raportul învinşilor cu învingătorii după cucerire, rolul de 
matrice jucat de romani, capacitatea lor de a imprima populaţiei 
noii provincii modelul propriei lor civilizaţii, de a crea structuri 
care, oricât de mari vor fi modificările ulterioare, se vor menţine 
pînă astăzi. 

Traian a inclus în noua provincie Dacia: Oltenia, Banatul şi 
Transilvania, alipind Muntenia şi sudul Moldovei Moesiei; majori- 
tatea Moldovei, Maramureşul, Crişana au rămas neocupate, sub stă- 
pînirea dacilor liberi, care vor reveni şi în câmpia munteavă după 
părăsirea ei de către Hadrian în 119. Sub domnia lui Septimiu Se- 
ver, frontiera Daciei a fost din nou mutată spre mijlocul Munteniei, 
construindu-se un limes de pămînt întărit cu castre, pe linia Tur- 
nu-Măgurele — Rucăr, frontieră menţinută pînă în 245 cînd a fost 
din nou retrasă pe Olt. Întăuntrul acestor graniţe, romanii au orga- 
nizat mai întîi o singură provincie (106), apoi două (119), apoi trei 
(123-124), acordindu-le o atenţie ce vădea dorinţa de a face din 
această ultimă cucerire a imperiului un puternic şi avansat bastion 

al lumii romane în faţa barbarilor ce amenințau imperiul dinspre 
nord şi răsărit. 

Istoricii au dat cifre foarte diferite în privinţa numărului popu- 
laţiei Daciei romane, cifre care variază între 1 200 000 şi 650 000; 
probabil că 500 000 este cifra cea mai rezonabilă, din care 10% a 
fost reprezentată de armată, pînă la trei legiuni, plus trupele auxilia- 
1e5, restul fiind colonişti aduşi ex toto otbe Romano şi desigur, dacii, 
fie cei rămaşi pe loc, după cucerire, fie dacii liberi, colonizați ulte- 
rior, de pildă pe vremea împăratului Commodus. 

Imperiul a urmat o politică oficială şi organizată de colonizare 
acordînd pămînt cetățenilor şi chiar necetăţenilor romani, întemeind 
oraşe, aducînd grupuri întregi de lucrători specializaţi în exploata- 
rea minelor de aur. Din numele păstrate în inscripţiile descoperite 
pînă în prezent, 74% sînt de tip italic; din divinităţile adorate, cele 
italice reprezintă 43,5%; cele orientale 21,3%, restul fiind de origi- 
ne dacă sau tracăt, cu toate acestea, este probabil că elementul co- 
lonizator italic a fost redus, marea majoritate a noilor veniţi fiind 
originari din regiunile învecinate, mai ales din Moesia, Tracia, Dal- 
maţia, Panonia; numeroşi au fost probabil şi coloniştii din Orientul 
Apropiat, din Anatolia, Siria, Egipt. Caracterul eterogen al popu- 
laţiei colonizatoare nu poate fi pus la îndoială, dar important în pro- 
cesul romanizării nu a fost elementul biologic, ci factorul cultural. 
Indiferent de unde veneau, coloniştii reprezentau cultura şi civiliza- 
ţia imperiului, aducînd cu ei cel mai puternic instrument de romani- 
zare, limba latină. 

Nimeni nu mai poate interpreta astăzi controversatul pasaj al lui 
Eutropius, redactat în secolul al IV-lea d. Cr., în care se arată că 
Dacia a fost exhausta, secătuită de locuitori, ca o dovadă a comple- 
tei exterminări a dacilor. De altfel, Eutropius vorbeşte doar de băr- 
baţi, lăsînd la o parte femeile şi copiii; şi apoi, ce valoare ar fi avut 
în lumea sclavagistă o ţară pustie, fără locuitori? De ce şi-ar fi lichi- 
dat chiar romanii un atît de important izvor de avuţie? Colonizarea, 
oricât de masivă, n-ar fi putut singură pune în valoare o ţară atât de 
întinsă, nici n-ar fi putut face, în atât de scurtă vreme, din Dacia, o 
provincie atît de populată. Înflorirea economică şi culturală a terito- 
riului cucerit nu se explică decit prin aderarea masei dace la noua 
stăpînire, asimilarea de către ea a tipului superior de civilizaţie pe 
care-l reprezentau cuceritorii. 


21 


Arheologia îi găseşte de altfel pe daci la tot pasul, punînd în evi- 
dentă lumină şi procesul de romanizare; inventarul aşezărilor cerce- 
tate vădeşte persistența ceramicii de tip tradiţional dacic, alături de 
vase de factută romană, dar cu elemente decorative locale; locuin- 
ţele continuă în bună parte vechiul mod de a construi, uneltele de 
muncă îşi păstrează încă multă vreme tipologia din epoca indepen- 
denţei, ca şi piesele de podoabă; cimitirele cercetate arată limpede 
continuitatea unei populaţii mult prea numeroase pentru a putea fi 
total nimicită sau alungată”. Dacii cuceriţi vor furniza de altfel im- 
periului numeroase trupe auxiliare, dintre care unele vor apăra în 
secolul al III-lea chiar şi frontiera de est a Daciei. 

Politica oficială proteguitoare, masivul influx de. colonişti ro- 
mani şi încadrarea. dacilor, atraşi de o civilizaţie superioară, în pto- 
cesul de romanizare, au transformat noua provincie, încă de la înce- 
puturile ei, într-o-regiune înfloritoare econoimic, cu un ridicat nivel 
de civilizaţie şi cultură. Bogăţiile țării, priceput puse în valoare, au 
adus Romei însemnațe venituri; cultivarea. cerealelor, îndeosebi: a 
grîului, a făcut din Dacia:unul din principalele grânare ale imperiu- 
lui; exploatarea minelor de aur din Munţii Apuseni cu ajutorul co- 
loniştilor iliri aduşi din Dalmația a reprezentat o importantă sursă 
de venit pentru tezaurul imperial; minele de fier, argint, aramă, 
plumb, existente de altfei, ca şi cele de aur, încă din vremea regilor 
daci, au fost şi ele sistematic puse în valoare, alături de altă mare 
bogăţie a Daciei, sarea; pentru facilitarea comerţului, la Sarmizege- 
tusa se bătea monedă romană de bronz. Înflorirea economică a fost 
facilitată şi de întinsa rețea de drumuri construite de romani. 

Dacia a fost o. provincie cu un ridicat grad de urbanizare; se cu- 
nosc nu mai puţin de 12 oraşe din care 8 cu gradul suprem de colo- 
nia, aproape toate ridicate pe locul vechilor dave dacice, ale căror 
nume de altfel, cu o singură excepţie, le-au şi păstrat. Dintre toate 
oraşele Daciei, cel mai însemnat a fost desigur Ulpia Traiana Sar- 
mizegetusa, colonia întemeiată chiar de Traian la cca 40 de km de 
vechea capitală a lui Decebal, metropola politică şi culturală a pro- 
vinciei, împrejmuită cu ziduri puternice, bogate în palate şi temple, 
fălindu-se cu un impunător amfiteatru. Populaţia oraşului era pro- 
babil în jur de 20 000 de locuitori. Alături de Sarmizegetusa, izvoa- 
rele şi cercetările, de teren au pus în lumină înfloritoarea viaţă ur- 
bană de la Napoca (Cluj), Drobeta (Turnu-Severin), Potaissa 

(Turda) — sediul legiunii a V-a Macedonica —, Apulum (Alba Iu- 
lia), sediul guvernatorului Daciei şi al legiunii a XIII-a Gemina. 

Viaţa politică a provinciei nu a fost lipsită încă de la început de 

frământări şi primejdii, venite în primul rînd din partea dacilor liberi 
din nord şi est care, în alianţă cu vechii lor prieteni sarmaţii, atacau 
deseori provincia. Hadrian a făcut cu greu faţă unor asemenea 
atacuri în 117, cînd ele s-au agravat şi datorită răscoalei dacilor din 
provincia supusă; luptele au continuat şi sub Antoninus Pius (143, 
157-158) şi sub Marcus Aurelius. După domniile mai liniştite ale 
lui Commodus, Septimiu Sever şi Caracalla, invaziile dacilor, înde- 
osebi ale carpilor aliaţi cu goții, pun la grea încercare pe împărații 
din perioada anarhiei militare, dintre care unii, pentru a-şi celebra 
victoriile, îşi iau şi titlul de Dacicus; şi Aurelian (270-275) a primit 
acest titlu din partea Senatului, ca şi pe cel de restitutor patriae. Cu 
toate acestea, provincia care.se mai intitula pe monedele bătute la 
Apulum la 250 Dacia Felix a fost părăsită în 274-275 de armată şi 
administraţie, cu speranţa că retragerea graniţei pe Dunăre o va face 
mai uşor de apărat, au plecat cu armata cei bogaţi, orăşenii, negus- 
torii; au rămas pe loc, neavînd nici de ce, nici unde se duce, țăranii, 
marea majoritate a populaţiei daco-romane. 

Formarea unui nou popor. Romanizarea Daciei, naşterea unei 
populaţii daco-romane reprezintă. prima etapă în lungul proces de 
formare a poporului român; el nu s-a oprit însă la 275, continuînd 
pină la începutul secolului al: VI-lea, adică atit timp cît imperiul, 
puternic la Dunăre şi în Dobrogea, şi-a exercitat influenţa rormani- 
zatoare asupra teritoriului de la nordul fluviului, influenţă facilitată 
„desigur şi de permanenta circulaţie de oameni şi de bunuri dintre 
cele două maluri; romanii şi-au păstrat de altfel multă vreme capete 
de pod pe teritoriul dac, de la Dierna (Orşova) şi pînă la-Barboşi în 
Moldova, construind chiar, în.328, un nou pod de piatră peste Du- 
năre, la Sucidava (Celei); prezenţa economică a imperiului este do- 
vedită şi de numeroasele monede emise de urmaşii lui Aurelian, 
descoperite în Dacia. Constantin cel Mare pare de altfel'să fi restau- 
rat stăpînirea romană directă în jumătatea de sud a Olteniei şi Mun- 
teniei, construind pentru apărare un val uriaş de pămînt, lung de 
peste 700 de km, de la Drobeta la Brăila, val care mai există şi as- 
tăzi, avind în unele locuri o adincime de 2 m şi o lăţime totală de 
30 m. Capetele: de pod romane de pe malul nordic:al Dunării nu au 
fost abandonate decît după domnia lui Iustinian. 

Cercetările arheologice confirmă de altfel! prezența populaţiei 
daco-romane pe vechiul teritoriu al provinciei. La Sarmizegetusa, 
amfiteatrul şi alte clădiri publice sînt folosite ca locuinţe de o popu- 
laţie nevoiașă încă cel puţin un secol după părăsire, urme asemă- 
nătoare au fost identificate şi la Napoca, Porolissum, Apulum, pre- 
cum şi în numeroase aşezări de tip rural, ale căror cimitire vădesc 
un avansat proces de formare al populaţiei noi, romanice, cu tradiţii 
şi obiceiuri amestecate, moştenite atit de la daci cit şi de ia romani. 
O astfel de aşezare a fost săpată la Bratei (Mediaş), dînd la lumină 
cel mai mare cimitir cunoscut din Dacia, cca 500 de morminte din 
secolele IV-V şi un bogat inventar compus din obiecte de sticlă şi 
metal, monede, ceramică, fragmente de arme. Uneltele şi ceramica 
sînt de caracter dacic sau provincial roman, inventarul mormintelor 
este predominant dacic, ritualul de înmormântare este roman. Des- 

iri asemănătoare au fost făcute şi în alte regiuni ale DacieiS. 

După 313, anul recunoaşterii religiei creştine în tot imperiul, 
această populaţie trebuie să fi fost în mare măsură creştinată; spre 
deosebire de alte popoare, creştinismul daco-roman nu este un creş- 
tinism oficial, nu se impune prin misionari sau creştinare în masă, 
el este un creştinism popular, răspîndit spontan prin numeroasele 
comunităţi creştine existente de-a lungul Dunării. Obiecte creştine 
— geme sau opaițe cu semnul crucii, altare romane refolosite avind 
săpate însemne creştine, fragmentul de candelabru cu inscripţia Ego 
Zenovius votum posui, fragmentul de insctipţie latină creştină de la 
Porolissum — au fost găsite în numeroase vechi centre romane. 
Originea latină a creştinismului român este atestată şi de faptul că 
terminologia de bază, dumnezeu (dominus deus), biserică (basilica), 
cruce (cruz), creştin (christianus), sfint (sanctus), lege (lex), înger 
(angellus), a boteza (baptizare), este de origine latină. 

Peste această populaţie daco-romană s-a întins, după retragerea 
romanilor, autoritatea diferitelor seminţii migratoare care s-au suc- 
cedat neîntrerupt asupra Europei de centru şi sud-est timp de aproa- 
pe un mileniu. Goţii domină Dacia între 275 şi 376, aşezaţi înde- 
osebi în Moldova şi câmpia munteană, dar infiltrându-se după 300 şi 
în Transilvania. Venirea hunilor îi determină să treacă Dunărea în 
Bizanţ, urmele lor dispărînd cu totul după venirea acestei prime se- 
minţii de origine asiatică, care-şi va stabili centrul politic în Pano- 
nia, ținînd de acolo sub ascultare şi Dacia. Hunii pun capăt în mod 
definitiv urmelor de viaţă urbană, împingând populaţia spre zone 

mai ferite; raritatea urmelor hunice pe teritoriul României indică 
probabil faptul că uniunea lor, chiar şi în momentul mazimei înflo- 
zii, sub Attila, s-a mulțumit doar cu încasarea impozitelor de la cei 
pe care izvoarele îi numesc semnificativ carpodaci, fără a se aşeza 
efectiv în fosta provincie romană. După destrămarea statului hunic 
(454) dominaţia asupra Daciei a fost preluată de gepizi, populaţie 
germanică ce jucase rolul principal în înfrîngerea fiilor lui Attila, 
avînd centrul puterii, ca şi hunii, tot în Panonia. Nici gepizii nu au 
lăsat prea multe urme pe teritoriul României, pînă la înfrângerea și 
înlocuirea lor de către avari în 567; avarii vot domina timp de peste 
două secole întreaga Europă centrală şi de răsărit, dînd puternice lo- 
vituri Imperiului bizantin a cărui graniţă de nord o vor forța nu o 
dată, cel mai grav în 602 cînd atacul lor va deschide drum liber sla- 
vilor spre inima Balcanilor. 

Slavii sînt atestaţi arheologic în Moldova şi Muntenia de ia în- 
ceputui secolului al VI-lea, în Transilvania de la mijlocul celui ur- 
mător, veniţi din patria lor de origine, aflată între Vistula şi Nistru: 
aliaţi cu avarii, ei s-au aşezat pe ieritoriul de astăzi al României sub 
oblăduirea acestora, aducînd în general o civilizaţie mai puţin evo- 
luată decît cea a băştinaşilor, meşteşuguri mai puţin dezvoltate, o 
ceramică mai primitivă, întrerupînd legăturile comerciale cu sudul 
Dunării, ruralizînd şi mai accentua! viaţa întregii regiuni. În anul 
602, profitând de prăbuşirea frontierei bizantine la Dunăre şi de asa- 
sinarea împăratului Mauriciu, slavii se revarsă în imperiu stabilin- 
du-se masiv şi definitiv în Balcani, colonizînd întinse regiuni, pînă 
în sudul Greciei, întrerupînd, pentru prima dată de la cucerirea Da- 
ciei, contactele nord-dunărenilor cu imperiul. În acelaşi timp însă, 
dislocarea unei însemnate mase slave de la nord la sud a produs 
schimbări importante în echilibrul etniilor, micşorînd rolul elemen- 
tului romanic în Balcani, dar întărind ponderea sa în Dacia. În nord, 
populaţia romanică va sfirşi prin a asimila masa slavă rămasă, în 
sud, slavii vor fi aceia care-i vor asimila pe băştinaşi, schimbând cu 
totul aspectul etnic al uneia din cele mai romanizate provincii din 
întregul imperiu. 

Începînd cu secolul al VI-lea intrăm deci în cea de a doua etapă 
a formării poporului român; impactul civilizator al imperiului înce- 
tează, afât datorită interpunerii masei slave între e! şi protoromâni, 
cît şi datorită transformărilor interne care-l vor transforma din im- 
periu roman în imperiu grecesc. Infiuenţele romanizatoare mu s-au 

putut exercita decît pînă la această dată, de acum înainte nu mai 
avem de a face cu un proces de romanizare, ci cu unul de menţinere 
a ei şi de asimilare a populațiilor slave aşezate în mijlocul proto- 
românilor; deşi ultimii slavi vor fi asimilați, românizaţi abia în se- 
colul al XII-lea, putem socoti că începind cu secolele IX-X se poa- 
te vorbi de un popor român definitiv constituit. 

Motivaţii extraştiinţifice au făcut ca încă din veacul al XVIII-lea 
problema formării poporului român să devină. un subiect de aprigă 
controversă, cu implicaţii politice; învăţaţi saşi şi maghiari, negînd 
cu totul continuitatea dacilor în Dacia romană şi a daco-romanilor 
după. părăsirea ei de către romani, au aşezat vatra sa de formare la 
sudul Dunării”, istoricii bulgari, neputind admite etnogeneza româ- 
nilor pe teritoriul lor, i-au mutat spre Bosnia şi Muntenegru, cît mai 
aproape de graniţa Albaniei, spre supătarea istoricilor sirbi, care au 
socotit întotdeauna această zonă drept leagăn al poporului lor; pre- 
zenţa elementelor romanice a fost negată şi în răsărit, istoricii ruşi 
desprinzînd Moldova din trunchiul românesc şi inciuzind-o în aria 
de preponderență slavă şi ulterior de influenţă rusă?. 

Cercetările arheologice din ultimele decenii? au atătat că nu se 
mai poate vorbi în nici un caz de o singură vatră de formare a celui 
mai numeros popor sud-est european, indiferent de localizarea ei; 
poporul român este rezultatul unui îndelung proces de etnogeneză, 
început cu romanizarea dacilor, încheiat cu românizarea slavilor; el 
s-a desfăşurat pe o întinsă arie geografică, atît ia nordul cât şi la su- 
dul Dunării, unitar pînă la căderea frontierei imperiului (602), 
urmând apoi direcţii diferite; ramura nordică a evoluat spre ceea ce 
alcătuieşte astăzi poporul român, în timp ce ramura sudică, împinsă 
de slavi spre vestul peninsulei Balcanice, a dat naştere aromânilor, 
vlahilor balcanici. 

Îndelungat a fost şi procesul de formare a limbii române, proces 
care a evoluat paralel cu cel de formare a noului popor. Genealogic, 
limba română este urmarea limbii latine populare vorbite pe terito- 
riul cuprins între provincia Dacia, Munţii Balcani şi Marea Neagră. 
În prima etapă, ea a înglobat elemente din idiomul tracic, vorbit de 
populaţia în curs de romanizare, idiom din care nu se cunosc astăzi 
mai mult de 70—80 de cuvinte, iar ulterior a suferit o puternică in- 
fluenţă slavă, păstrindu-şi însă aproape neschimbată structura gra- 
maticală latină. impactul slav a fost important mai ales în lexic, cer- 
cetările recente socotind că între 16 şi 20% din cuvintele fondului 


26 


lexical de bază sînt de origine slavă. Evoluţia limbii latine populare 
spre protoromână, căreia îi aparţine probabil expresia „torna, torna 
fratre“ rostită de un soldat băştinaş din armata bizantină la 587, şi 
apoi spre română a fost unitară pînă la invazia slavă, cînd dialectul 
daco-roman a început să se despartă de cele trei dialecte sud-dună- 
rene, aromân, istroromân şi meglenoromân. Este probabil că cele 4 
dialecte şi-au definitivat personalitatea în secolele IX-X, adică o 
dată cu desăvirşirea formării poporului român şi cu reintrarea sa în 
atenţia izvoatelor scrise!0, 

Această. desăvirşire a avut loc în condiţii internaţionale extrem de 
complicate, datorate în primul rînd necontenitei revărsări de popu- 
laţii migratoare asupra spaţiului central şi sud-est european. Dacă 
impactul primului țarat bulgar, înființat la 681, desființat de bizan- 
tini la 1018, a fost limitat, apariţia ungurilor, la sfirşitul secolului a! 
IX-lea, şi a cumanilor, în secolul al XII-lea, a produs schimbări de 
fond în echilibrul etnic şi politic din zonă; un element important l-a 
constituit şi revenirea bizantinilor la Dunăre şi refacerea parțială a 
frontierei căzute la 602. 

Bizantinii sînt de altfel cei dintii care se referă la români, în pri- 
mul rînd la vlahii balcanici. Împăratul Constantin al VII-lea Porfi- 
togenetul (913-959) îi numeşte romani, deosebindu-i de romei, 
adică de bizantini, Kedrenos, la sfîrşitul secolului al X-lea, le mar- 
chează prezenţa în anul 976 în Vlahia Mare, unde în 980 este men- 
ționată şi o primă formaţiune politică autonomă, în cea de a doua 
jumătate a veacului al Xl-lea, cronicarul Kekaumenos aminteşte 
pentru prima dată de luptele lui Traian cu Decebal, afirmînd limpe- 
de că vlahii sînt urmaşii vechilor colonişti; fără echivoc este şi 
Kynnatnos atunci cînd scrie, referindu-se la evenimentele din 1167, 
că vlahii, de această dată este vorba de cei nord-dunăreni, „sînt co- 
loni veniţi de demult din Mtalia“l!, despre aceiaşi viahi nord-dună- 
reni vorbeşte şi Nicetas Honiates referindu-se la evenimente petre- 
cute în 1164. | 

Dar izvoarele bizantine nu sînt singurele care-i menţionează. pe 
români în această perioadă; o geografie armeană aminteşte de o ţară 
Balak pentru secolele VIII—IX; varegii, atît de importanţi în rostu- 
rile politice ale estului european, pomenesc în mai multe rânduri de 
Biakumen, Blokumannland (vlahii, ţara vlahilor), în texte din seco- 
lul ai XI-lea, avînd desigur în vedere pe românii din Moldova, cu 

care se aflau în contact. Notarul anonim al regelui maghiar Bela 
(secolul al XII-lea) arată că, ia aşezarea lor în cîmpia Tisei şi a 
Dunării, ungurii au găsit acolo „Slavi, Bulgari et Blachi ac pastores 
Romanorum“, informaţie reluată şi de alts izvoare maghiare; croni- 
ca.rusă atribuită lui Nestor ştie şi ea că noii veniţi.„începură să lup- 
te cu valahii şi cu slavii care locuiau aceste ţări“; şi Cîntecul Nibe- 
lungilor aminteşte un „Herzog Râmunc uzer Vlachen iant“12, 
Ungurii se instalează în Panonia spre sfirşitul secolului al IX-lea 


venind din stepa Niprului pe care sînt nevoiţi s-o părăsească goniţi 


din spate de pecenegi; drumul spre cîmpia Tisei pare să fi ocolit 
Transilvania pe la nord îndreptîndu-se apoi spre ea din apus, fapt 
care explică în bună parte numele dat provinciei, acela de fara de 
dincolo de păduri (Trans-silva); acelaşi procedeu îl vor folosi şi în 
cazul Țării Româneşti, pe care o vor numi, odată ajunşi la Munţii 
Carpaţi, țara de dincolo de munţi (Terra Transalpina). La venire, 
conform informaţiilor transmise de Gesta Hungarorum! redactată 
de Notarul Anonim spre sfirşitul secolului al XII-lea, pe baza unei 
cronici mai vechi şi a tradiţiei orale, ei s-au lovit de trei voievodate, 
acela al lui Menumorut în Crişana, al lui Glad în Banat şi al lui 
Gelu în centrul Transilvaniei, avînd capitalele respectiv la Biharea 
(lingă Oradea), la Morisena (Cenad) şi la Dăbica (în apropierea 
Clujului). Cercetările arheologice au localizat cu precizie aceste vo- 
ievodate scoțînd la lumină numeroase aşezări, 20 în ţara lui Menu- 
morut, 60 în cea a lui Glad, peste 40 în cea a lui Gelu, dintre care 
unele întărite cu însemnate fortificaţii, vădind existenţa unei popu- 
laţii numeroase îndeletnicindu-se cu agricultura, creşterea vitelor, 
aflată în raporturi comerciale intense cu Țaratul bulgar, de care pri- 
mele două atîrnau probabil şi politic, şi prin acesta cu lurnea bizan- 
tină; există şi unii istorici care consideră că în ciuda întinderii bul- 
garilor pînă la Tisa, Menumorut era vasalul împăratului de la 
Constantinopol, şi nu al ţarului de la Plisca. 

Cele dintii atacuri maghiare, conduse de Arpad însuşi, s-au în- 
dreptat împotriva voievodatelor din Crişana şi Banat; cetatea de la 
Satu-Mare este ocupată după trei zile de lupte, iar capitala lui Me- 
numorut după 13. Învinşi, băştinaşii au acceptat învoiala prin care 
fiica voievodului a luat în căsătorie pe fiul lui Arpad, principatul re- 
venind astfel ungurilor pe cale matrimonială, după moartea lui Me- 
numorut. Din Crişana, maghiarii s-au îndreptat împotriva Banatului 
învingînd. o oaste alcătuită din „Cumani (de fapt pecenegi), Bulgari 

atque Blachi“ a lui Glad, cucerind şi cele două cetăţi de ia Cuvin 
(Keve) şi Orşova; apoi, sub conducerea lui Tuhutum, unul: din tri- 
burile maghiare a pătruns în Transilvania prin porţile Mezeşului, 
învingîndu-i pe Gelu, „dux Blacorum“, ucigîndu-l apoi într-o nouă 
bătălie, pe cînd voievodul încerca să se retragă la Dăbica, „ad cas- 
trum suum“.14 
Cu excepţia statului lui Menumorut anexat de îndată, roadele in- 
cursiunilor din Banat şi Transilvania par a fi fost repede pierdute, 
ungurii neavînd încă nici potenţialul uman, nici capacitatea necesa- 
re organizării unor cuceriri atît de întinse, din Moravia şi Croaţia 
pînă în Transilvania, unde urmele lor arheologice sînt, în orice caz, 
în veacul al X-lea, foarte puţin numeroase. Băştinaşii, români, slavi, 
elemente maghiare rămase de pe urma primului val, au continuat să 
vieţuiască în cadrul vechilor voievodate amestecați şi cu pecenegii 
veniţi din stepa nord-pontică la sfîrşitul veacului al X-lea, numeroşi 
mai ales în Moldova, Muntenia şi sudul Transilvaniei, unde izvoa- 
rele amintesc. de o pădure a pecenegilor şi românilor (silva Blaco- 
rum. et Bissenorum). Ofensiva maghiară nu va fi reluată decît după 
creştinare, cînd regele Ştefan cel Sfînt, luînd ca pretext refuzul vo- 
ievodului transilvan Gyla de a se creştina, a ocupat ţara, înlocuin- 
du-l cu dregătorii săi (1003-1004). Gyla pare să fi fost de neam pe- 
ceneg; izvoare bizantine vorbesc despre existenţa unui trib peceneg 
numit Gylas, iar una din „vieţile“ regelui sfint menţionează luptele 
purtate de acesta cu pecenegii în inima Transilvaniei. Cu toată 
această cucerire, organizarea efectivă a voievodatului ca parte a re- 
gatului maghiar nu va avea loc decît :după expulzarea definitivă a 
pecenegilor din Transilvania şi trecerea lor în Dobrogea (1085). In- 
tegrarea Banatului a mers în schimb mai repede, Ahtum, urmaşul 
lui. Glad, voievod de credinţă ortodoxă, cu capitala la Cenad, unde 
fiinţa şi o mînăstire întemeiată de călugări bizantini, fiind repede 
învins şi înlăturat. În secolul al XII-lea, pentru a-şi întări poziţiile în 
Transilvania, regele apostolic a colonizat la graniţele ei sudice şi ră- 
săritene pe secui şi pe saşi, iar în prima jumătate a secolului al XIII-lea 
a aşezat cavaleri teutoni în Țara Birsei şi cavaleri ioaniţi în Banat. 
tot acest răstimp, teritoriul viitoarelor principate ale Moldovei 
şi Ţării Româneşti fusese scena unor mari prefaceri economice şi 
sociale. Cercetările de teren arată o rapidă înmulţire a aşezărilor în 
secolele. XII-XIII. Moldova, regiunea de cîmpie din dreapta Siretu- 
lui, era locuită de birladnici, suficient de puternici pentru a ajuta Hali- 

ciul împotriva Kievului (1159), în timp ce sudul aparţinea brodni- 
cilor şi bolohovenilor, în Muntenia cele mai multe aşezări se găsesc 
pe cursurile inferioare ale Buzăului, Argeşului precum şi pe linia 
Dunării; în Oltenia ele se grupează cu precădere pe valea Jiului. 
Cercetările de teren infirmă prin aceste descoperiri o veche şi frec- 
vent invocată teorie care susținea retragerea populaţiei la munte şi 
părăsirea zonei de cîmpie. Dimpotrivă, pină la invazia tătară din 
1241, zonele cele mai dens populate se află ia cîmpie, în lungul 


cursurilor de apă, zone puternic împădurite, care ofereau suficientă 


protecţie în caz de primejdie!5. i 

Spre mijlocul veacului al XIII-lea această numeroasă populaţie 
începe să se organizeze în voievodate dependente de Ungaria, dar 
vădind de timpuriu tendinţe de emancipare de sub tutela regatului 
apostolic. La 1247, conform diplomei acordate de Bela al IV-lea 
cavalerilor ioaniţi, fiinţau pe teritoriul viitoarei Țări Româneşti 3 
voievodate; Litovoi îşi avea centrul puterii în regiunea Tg. Jiului, 
hotarele cnezatului său cuprinzînd nordul Olteniei, cel al lui Farcaş 
în vestul Munteniei, cel al lui Seneslau, numit în diplomă „voievo- 
dul românilor“, în centrul şi sudul ei. 

Procesul de unificare a acestor formaţiuni statale, grăbit proba- 
bil şi de venirea de peste munţi a unor elemente româneşti gonite 
de catolicizarea impusă de regii Ungariei Ja recomandarea. papei, 
pare să fi pomit de la cnezatul lui Litovoi, pe care-l găsim în luptă 
cu ungurii la 1277 din pricina unor teritorii socotite de rege ca atâr- 
nînd de coroană, dar pentru care voievodul nu voia să plătească tri- 
but; Litovoi este ucis în luptă, fratele său Barbat este prins şi obli- 
gat nu numai să se răscumpere, dar şi să recunoască suzeranitatea 
maghiară. Urmaşul lui Barbat a fost probabil Tihomir, iar urmaşul 
lui Tihomir, fiul său Basarab; acesta a lăţit sistematic fruntariile sta- 
tului său, atingînd spre sud Dunărea, spre răsărit sudul Moldovei, 
pînă spre Chilia; în 1323 oştile sale participă la luptele dintre bul- 
gari şi bizantini, iar în anii următori le aflăm în conflict cu tătarii, 
îndepărtați cu încetul de pe teritoriul ţării; în 1327, papa loan al 
XXIII-lea îi cere să sprijine activitatea unei misiuni dominicane, în 
1330 îl aflăm din nou amestecat în conflictele dintre statele balca- 
nice, tot de partea bulgarilor. 

Basarab era încă vasalul regelui maghiar Carol-Robert, care-i 
numeşte „voievodul nostru“, dar nici creşterea puterii sale, nici po- 
litica externă activă pe care o ducea-pe cont propriu în sud şi în ră- 


30 


sărit nu puteau fi pe placul Ungariei. De aceea, în 1330, îndată după 
înfrîngerea bulgarilor şi românilor de către sîrbi la Velbujd, iuînd 
drepi pretext ocuparea de către Basarab a unor teritorii socotite ca 
aparţinînd coroanei, Carol-Robert porneşte. o expediţie împotriva 
acelui pe care-l numeşte în mai multe rînduri „răzvrătit“, „nesu- 
pus“, „necredincios“. După reocuparea Severinului şi respingerea 
cererilor de pace ale voievodului, care se oferea să recunoască su- 
veranitatea regelui şi care promitea pe deasupra un tribui anual şi o 
despăgubire specială de 7 000 de mărci de argint (74 kg aur), Ca- 
rol-Robert pătrunde în Ţara Românească, ajunge pînă la Argeş, dar 
este obligat să se retragă spre Transilvania fără a fi reuşit să anga- 
jeze o luptă decisivă cu oastea românilor; surprinsă în munţi, ia Po- 
sada, pe drumul de întoarcere, oştirea maghiară este zdrobită de Ba- 
sarab, regele însuşi reuşind să scape cu multă greutate prin fugă. 
Bătălia de la Posada a însemnat sfîrşitul suzeranității maghiare şi 
apariţia primului stat românesc independent. 

Apariţia celui de al doilea nu va întîrzia mult. După 1241, terito- 
riul Moldovei s-a aflat sub stăpînirea Hoardei de Aur, dar procesul 
de concentrare a puterii a urmat şi aici acelaşi curs ca şi în Ţara 
Românească, deşi izvoarele scrise sînt mai sărace în informaţii pri- 
vind cnezatele premergătoare întemeierii decît în principatul vecin, 
ele menţionează totuşi un voievod român la 1247 — Olaha — şi o 
populaţie războinică — blacii — în conflict cu rutenii din sudul Po- 
loniei la 1277, blacii îşi aveau deci formațiunea politică undeva în 
nordul Moldovei, premergătoare poate „ţării valahilor“ (Walahen 
Lant) amintită de Ottokar de Styria la 1307-1308. Spre sud, acolo 
unde papa Nicolae al III-lea hotăra să se reorganizeze în 1297 epis- 
copia catolică a Milcoviei, izvoarele amintesc atît în 1281 cât şi în 
1299 de o altă „ţară a valahilor“, ţară aflată în rapid proces de feu- 
dalizare din moment ce „maiores terrae“, cum îi numeşte cancelaria 
papală la 1332, îşi permiteau să cotropească bunurile şi pămînturile 
episcopiei. Conflictele băştinaşilor cu catolicii sprijiniți de unguri 
par să fi fost destul de frecvente în toată această perioadă, „schis- 
maticii“, deci românii ortodocşi fiind deseori pomeniţi în corespon- 
denţa regilor apostolici cu scaunul papal. 

La mijlocul secolului al XIV-lea, puterea Hoardei de Aur se afla 
în declin, iar ofensiva polonă şi maghiară în plin progres; după 
campaniile victorioase din 1345 şi 1352-1353, Ludovic de Anjou, 
urmaşul lui Carol-Robert, a organizat în Moldova de nord o marcă 

militară de graniţă condusă de Dragoş, voievodul maramureşean ale 
cărui oşti participaseră la campaniile împotriva tătarilor. Lui Dra- 
goş i-a urmat fiul său Sas, apoi fiul acestuia Balc, Drăgoşeștii ur 
mărind parcă să întemeieze o dinastie. Domniile je-au fost însă 
scurte, iar dinastia nu s-a menţinut decit pină ia 1359, cind căpete- 
niile locale, nemulțumite probabil de prezenţa ungurilor şi a catoli- 
cilor, se răscoală împotriva ducilor români numiţi de rege. Venit tot 
din Maramureş, al cărui voievod fusese înainte de a intra în conflict 
cu Ludovic şi a se zăscula împotriva ungurilor, Bogdan ] îl înlătură 
pe Balc înscăunîndu-se ca domn independent al Moldovei, expedi- 
țiile regelui, care, spune cronica maghiară, „mai în fiecare an por- 
nea război ...împotriva moldovenilor“, nu l-au putut aduce Îa ascul- 
tarei6. Ca şi Țara Românească, Moldova îşi făcea intrarea în rindul 
statelor independente printr-un act de voinţă, impus cu sabia. 


iii 
EVUL DE MIJLOC (sec, XIV — 1716) 


2. SOCIETATEA 


A existat un feudalism românesc? Istoriografia antebelică nici 
nu şi-a pus această întrebare, cea postbelică, marxistă, a răspuns 
afirmativ. Fiind o orînduire socială şi economică obiectivă şi inevi- 
tabilă, feudalismul a existat deci şi la români, aşa cum a existat şi 
îa alte popoare est şi sud-est europene. Argumentul este desigur 
discutabil; istoriografia oficială socoteşte cu prea multă certitudine 
drept feudală o societate ale cărei caracteristici esenţiale sînt de 
multe ori destul de departe de modelul! clasic al feudalismului. Pe 
de altă parte, plecînd de la aceste caracteristici, istoricii apuseni nea- 
să orice trăsătură feudală societăţilor neoccidentale. Dacă criteriul 
de definire al feudalismului este existenţa sau inexistenţa deplină în 
răsărit a modelului clasic franco-englez, atunci cu siguranță că nici 
Bizanțul, nici Rusia, nici Principatele nu aparţin lumii feudale. Este 
însă greşit să căutăm în Moldova şi Ţara Românească toate formele 
clasice ale feudalismului apusean şi, negăsindu-le, să respingem cu 
totul existenţa unui feudalism românesc, Elementele feudale de ne- 
tăgăduit au existat în principate, negeneralizate, deseori rămase la 
jumătatea evoluţiei, dar aparţinînd totuşi, ca tipologie, modelului 
feudai. Iniţial, relaţia domn-boier s-a asemănat oarecum vasalităţii 
apusene; raporturile boier-ţăran, deşi s-au cristalizat tîrziu, au avut 
totuşi un netăgăduit caracter feudal, stăpiinirea pământului a urmat 
de asemenea regulile societăţii feudale. Toate aceste elemente ne 
fac să considerăm că societatea românească din. veacurile XIV- 
XVIII a cunoscut numeroase elemente care îndreptăţesc caracteri- 
zarea sa drept feudală. Un feudalism desigur diluat, periferic, con- 
vieţuind cu numeroase alte elemente de esență nefeudală, cum ar fi 
circulaţia monetară sau existența unei puteri centrale absolute, dar 
totuşi feudalism. Pentru moment nu există alt termen care ar putea 

defini mai corect structurile ecomomice şi sociale dominante ale 
veacului de mijloci. 

Viaţa economică. În momentul întemeierii, Moldova avea pro- 
babil o populaţie de cca 400 000 de locuitori, Țara Românească de 
cca 500 000, iar Transilvania de cca 900 000. Sporul demografic, în 
creştere încă din secolul al X-lea, a continuat moderat pînă la sfîr- 
şitul veacului al XV-iea, cînd a început să scadă în Principate dato- 
rită frecventelor războaie, invazii, conflicte interne între pretenden- 


ţii la tron sau între facțiunile boiereşti. La începutul veacului al 


XVi-lea, Țara Românească nu avea mai mult de 400 000 de suflete, 
iar la sfârşitul său, cele trei mii de sate cunoscute indică, dacă soco- 
tim 20 de case de sat şi 5 persoane de casă, o populaţie de cca 
300 000 de locuitori, Moldova urmaşilor lui Ştefan cel Mare avea 
probabil mai puţini locuitori decât la întemeiere şi fireşte mai puţini 
decit Ţara Românească, În veacul al XVII-lea perioadele de stagna- 
re par să alterneze cu cele de creştere, populaţia înmulţindu-se 
totuşi constant, atingînd la începutul veacului al XVIll-lea cca 
800 000 de valahi şi 500 000 de moldoveni; în aceeaşi perioadă 
Transilvania avea probabil către 2 000 000 de locuitori?. 

Zonele de concentrare demografică au fost în tot acest răstimp 
grupate în regiunea subcarpatică, pe ambele versante ale Carpaţilor, 
care în unele cazuri s-au aflat de altfel mult timp sub aceeaşi stă- 
pînire voievodală românească; pină la venirea turcilor zona Dunării 
a fost şi ea intens populată, cîmpia munteană şi zona deschisă a 
Moldovei depopulindu-se apoi treptat, pînă în veacul al XIX-lea, 
din pticina otomanilor, a tătarilor, a războaielor tarco-polone şi tur- 
co-ruse?, Nesiguranţa a ruinat comerțul altădată atât de înfloritor al 
Dunării şi a făcut impracticabilă agricultura în cea mai favorabilă 
zonă agrară a Principatelor, Cîmpia nu va fi pusă economic în va- 
loare decît după 1829, cînd va redeveni una din zonele intens popu- 
late ale ţării, 

Mişcarea de populaţie dintre cele trei Principate nu poate fi les- 
ne urmărită peniru această epocă, Ea trebuie să fi fost constantă la 
Milcov, nemenţionată de izvoare deoarece se socotea probabil în fi- 
rea îucrurilor, Ştirile nu sînt prea numeroase nici în privinţa trecerii 
ardelenilor în Principate sau a moldo-valahilor în Ardeal; probabil 
că, după trecerea valului de emigrări ardelene spre sud şi răsărit de 
Carpaţi, emigrări care au stat parţial la baza întemeierii Moldovei şi 
a Ţării Româneşti, procentul celor trecuţi în Principate nu a fost 

nici constant, nici înseranat, deşi fenomenul este menţionat încă din 
veacul al XIII-lea cînd, la 1234, papa Grigore al IX-iea îl sfătuieşte 
pe coregentul maghiar Bela să nu mai îngăduie românilor ardeleni 
să treacă peste munți deoarece sfirşesc prin a se asimila cu valahii, 
Emigrarea spre Principate este mai frecventă în veacul al XVII-lea, 
des amintită de izvoare; în 1635, de pildă, emisarii hui Vasile Lupu 
al Moldovei îndemnau pe faţă țăranii din regiunea Clujului să trea- 
că în Moldova; în 1662, principele ardelean Apafy cerea bistriţe- 
nilor să oprească trecerea sărăcimii spre Moldova; în 1692, guver- 
nul Transilvaniei notifică împăratului Leopold că emigrările peste 
munţi către Principate sînt greu de stăvilit, Acest fenomen se va in- 
tensifica în veacul al XVIII-lea, țărănimea socotind regimul din 
Principate mai puţin apăsător decît cel austriac din Transilvania€. 

De altfel, ţările române au fost, în întreaga perioadă ce face 
obiectul acestui capitol, ţări de imigrație. Fără a mai menţiona apor- 
tul demografic al ultimilor migratori, pecenegi, cumani, maghiari 
sau colonişti apuseni așezați în Transilvania, semnalăm afluzul con- 
stant de elemente balcanice trecute în Principate după căderea state- 
lor creştine sud-dunărene sub turci, mai ales bulgari, sîrbi, greci. Cu 
toată această imigrație, sporul demografic este lent, vădind de la 
bun început greutăţile progresului economic şi social într-o zonă 
geopolitică lipsită de stabilitate. 

Agricultura şi creşterea vitelor au constituit principalele forme de 
activitate economică în tot cursul Evului Mediu. Dintre cereale se 
cultiva în ordine meiul, griul, ovăzul, meiul fiind şi în țările româ- 
ne, ca de altfel în întreaga zonă de sud a Europei, principala hrană 
a omului medieval. Cereală de primăvară, uşor de cultivat, meiul a 
fost folosit pentru facerea mămăligii încă de pe vremea dacilor, ră- 
minînd alimentul de bază pînă la înlocuirea sa cu porumbul în vea- 
cul al XVIII-lea. Grâul, cultivat mai ales pentru uzul clasei stăpini- 
toare, a fost puţin răspîndit în Moldova şi Țara Românească pînă la 
începutul veacului al XVI-lea, cantităţile necesare fiind importate 
din Transilvania; se cultiva grâul de primăvară, slab productiv şi 
slab nutritiv, cel de toamnă, mai productiv şi mai nutritiv, fiind in- 
trodus în Transilvania abia în secolul al XVI-lea, iar în Principate 
în veacul al XVIII-lea, După 1500, moldovenii şi muntenii încep şi 
ci să exporte grîu, mai ales la turci, mărturie desigur a creşterii pro- 
ducţiei de grîu rămas totuşi încă multă vreme o cultură de lux; a pă- 
truns îii schirtib, venind de ia Veneţia prin Ungaria şi Serbia, po- 


35 


rumbul, cereală de origine nord-americană, uşor de cultivat şi, fapt 
deloc neglijabil, neinclusă în redevenţele cerute de turci; ardelenii 
au introdus porumbul probabil la începutul veacului al XVil-iea, 
moldo-valahii la sfirşitul lui, el devenind pentru cîteva secole ali- 
mentul de bază al ţăranului român. 

În afara meiului, griului, porumbului, documentele mai ilie 
culturile de ovăz — în Transilvania, cea de a doua plantă, după griu 
—, de orz, folosit ia fabricarea piinii şi a berii şi ca plantă furajeră, 
de” secară, cunoscută ca şi orzul încă de la daci. În Transilvania, 
brăzdarele de fier reapar în veacul al XIV-lea, dacii le cunoscuseră, 
fireşte, ca şi romanii; asolamentul trienal şi folosirea îngrăşăminte” 
lor apar ceva mai tizziu, în Principate întinsele zone necultivate şi 
slaba densitate a populaţiei au impus practica folosirii unui lot pînă 
la epuizare, trecîndu-se apoi la altul; asolamentul bienal se practica 
în veacul al XVI-lea, dar frecventele defrişări arată că metoda că- 
utării de noi păminturi era preferată punerii în valoare intensive a 
celor vechi5; plugul de leran a reprezentat în tot cursul Evului Me- 
diu principala unealtă a agricultorilor din Principate, 

Pe lingă cereale, viile — celebre încă de pe vremea lui Bure- 
bista —, livezile, grădinile — destui de sărace în legume —, albi- 
năritul întregeau cu produsele lor. o alimentaţie tradiţională, sub- 
stanţială, deşi nu prea variată, axată în principal pe carnea furnizată 
de numeroasele vite ale țării. Într-adevăr, creşterea vitelor a repre: 
zentat în secolele XVI-XVII principala bogăţie a Moldovei şi Țării 
Româneşti, precum şi o însemnată ocupaţie a românilor ardeleni. 
Se creşteau cornute mari, cai, cornute mici, îndeosebi oi — numai 
ocolul Cîmpulungului dădea anual, la începutul secolului al XVIII- 
lea, o producţie de 240 000 de miei. Boierimea avea numeroase tur- 
me; despre tată! lui Constantin Brincoveanu se ştie, de pildă, că 
avea 12 000 de iepe, 30 000 de oi, 4 000 de boi, 1 000 de bivoli, 
4 000 de porci, pe care le exporta atit în Balcani cît şi în Buropa 
Centrală. Principatele erau străbătute anal şi de turmele păstorilor 
ardeleni care coborau în septembrie la Dunăre pentru iernat. Men- 
ţionată în documente încă din vremea domniei hui Mircea cel Bătrîn 
(1386-1418), această transhumanță a ajuns să numere la începutul 
veacului al XVIII-lea pină la 300 000 de oi anual aducînd nu numai 
însemnate venituri vistieriei Principatelor, dar reprezentînd şi un 
element de legătură între românii de pe cele două versante ale Car- 
paţiloz6, 

Meşteşugurile au cunoscut O rapidă dezvoltare în veacul al XIV-lea 
atit în Principate cît şi în Transilvania. În condiţiile dominaţiei eco- 
notmiei naturale, industriile casnice, atît pe domeniile boiereşti cât şi 
în gospodăriile ţărăneşti, au continuat încă multă vreme să repre- 
zinte singura cale de obținere a produselor de îmbrăcăminte, a celor 
alimentare, a celor legate de construcţiile mai mărunte. Specializa- 
rea este. relativ lentă, ca şi deplina rupere a meşteşugarului de 
agricultură, mulţi meseriaşi, mai ales ia sate, ocupindu-se şi de cul- 
tivarea pământului, Spre mijlocul veacului al XV-lea, progresul este 
însă evident, izvoarele vremii menţionind prelucrarea metalelor, a 
lemnului şi a pietrei, a pieilor, țesutul, olăria, morăritul, meşteşugu- 
rile alimentare drept principalele activităţi meşteşugăreşti ale româ- 
nilor. Unele, cele legate de îmbrăcăminte de pildă, vor cunoaşte o 
perioadă de declin în veacul al XVIl-lea, mai ales pe timpul lungi- 
lor domnii ale lui Matei Basarab şi Vasile Lupu. Se adaugă acum 
exploatarea lemnului, atît pentru export cât şi pentru obținerea ce- 
nuşei de potasă necesară la fabricarea sticlei şi a săpunului, şi avin- 
tul meşteşugurilor legate de prelucrarea meialelor prețioase. Postă- 
văria a cunoscut o mare înflorire încă din veacul ai XVI-lea, mai 
ales în Transilvania. 

Manufacturile s-au întemeiat tirziu, greu şi au avut, în general, o 
viaţă scurtă. Dacă în Transilvania, mai ferită de primejdii şi benefi- 
ciind şi de priceperea tehnologică a saşilor, ele apar încă din prima 
jumătate a veacului al XVI-lea, producind hirtie şi postavuri, în Prin- 
cipate întemeierea lor întârzie cu un secol. Matei Basarab (1632- 
1654) a întemeiat două mori de hîrtie şi o sticlărie, aceasta din urmă 
funcţionînd şi în vremea lui Constantin Brâncoveanu; o moară de 
hîrtie a întemeiat şi Şerban Cantacuzino (1678-1688). Încercările 
celor trei domni nu au avut însă decit un succes limitat, manufactu- 


"mile domneşti avind o existenţă scurtă, ele neizbutind să se impună 


în viaţa economică a tării; apare evidentă lipsa de continuitate, da- 
torată vremurilor tulburi”. 

Aceeaşi cauză-se află şi la originea nedezvoltării pe măsura po- 
sibilităţilor a minstitului; călătorii străini arată încă din veacul al 
XVI-lea că românii nu-şi pun în valoare subsolul de teama exploa- 
tării turceşti, explicaţie reluată îa începutul secolului al XV III-lea şi 
de domnul Moldovei, Dimitrie Cantemir. Singura bogăţie constant 
exploatată a fost sarea, din belşug răspîndită în toate cele trei Prin- 
cipate. Deşi tehnica extragerii a rămas pe durata întregii epoci feu- 

dale rudimentară, săparea de gropi căptuşite cu nuiele, cantităţile au 
fost în continuă creştere, sarea fiind foarte căutată pe pieţele sud- 
dunărene, i ş 
Evoluţia exploatării celorlalte minereuri a fost mai puţin con- 
stantă. Muntenii extrăgeau şi reduceau minereul de fier şi aramă la 
Baia de Fier şi la Baia de Aramă încă din timpul hui Mircea cel Bă- 
trân, dar activitatea de extragere a scăzut în veacul al XVI-lea, cînd 
îninele au fost în majoritate părăsite pentru, aproape un secol; în 


vremea Îui Matei Basarab, Baia de Aramă producea anual 700 tone - 


de cupru, producţia scăzind apoi, spre sfirşitul veacului, ia 250 tone. 

În afara sării, fierului şi cuprului, Principatele au mai produs în 
secolele XIV—XVII sulf, chihlimbar, salpetru, metale preţioase, iar 
Transilvania plumb, mercur, aur şi argint. Spre deosebire de Princi- 
pate, tehnologia extragerii şi prelucrării metalelor a cunoscut în 
Transilvania o perioadă de înflorire în veacul al XVIi-lea, criza mi- 
neritului apărînd aici doar spre sfîrşitul secolului, pricinuită de fră- 
mântările politice care se vor încheia cu anexarea principatului de 
către Habsburgi. 

Începînd cu veacul al XIV-lea avem şi primele ştiri despre ex- 
pioatarea petrolului, cel dintii puț de păcură funcţionind în Moldova 
la 1440, în Țara Românească ia 1517. Termenul, de origine latină, 
sugerează însă cunoaşterea străveche a acestei bogății, extrasă deo- 
camdată numai în zona subcarpatică şi folosită doar la nevoile cas- 
nice. 

Acestea erau produsele pe care economia veacurilor XIV-XVII 
le punea la îndemîna comerțului. Îndeiungata dominație a econo- 
miei naturale, insecuritatea drumurilor, existența vămilor interne, 
proasta stare a căilor de comunicaţie nu au fost factori de natură a 
stimula negoţul, nici pe cel intern, nici pe cel internaţional, deşi atât 
Moldova cît şi Țara Românească erau străbătute în Evul Mediu, 
încă înainte de întemeiere, de mari drumuri comerciale care legau 
Marea Baltică cu Marea Neagră, Europa Centrală cu Baicanii?, 

Redusă la început, piaţa internă s-a dezvoltat totuşi secol de se- 
coi, punînd în circulaţie, la prețuri rămase scăzute tot timpul, îndeo- 
sebi produsele domeniilor feudale şi ale gospodăriilor țărănești; ne- 
goţul se făcea în numeroasele tîrguri periodice, la bilciuri, în bazare 
— termenul apare la 1500 —, sau în numeroasele prăvălii pe care 
boierii, mînăstirile, negustorii le aveau în oraşe începînd de la sfir- 
şitul veacului al XVI-lea. La începutul celui următor apar caravan- 

seraiutile, iar la mijlocul lui hanurile, masive construcţii împrejmu- 
ite cu ziduri, înlăuntrul cărora negustorii băștinași şi străini puteau 
poposi şi depozita mărfuri de vînzare sau de tranzit, În capitala va- 
labă călătorii străini amintesc de nu mai puţin de 7 hanuri în anul 
1666; foarte cunoscut era hanul lui Şerban- Vodă, nurmait astfel după 
domnitorul Şerban Cantacuzino, hân folosit pînă la începutul vea- 
cului al XIX-lea. 

Comerţul internaţional a fost. mereu activ pe teritoriul Româ- 
niei, atît cel de tranzit cît şi cel cu produsele locului. În veacul al 
XIII-lea, comerțul Mării Negre se afla în mîna genovezilor, ale că- 
tor cetăţi de la gurile Dunării (Vicina) sau din Crimeea (Cafta) au 
cunoscut o lungă prosperitate datorată comerţului de tranzit şi achi- 
ziționării de cereale şi produse animaliere româneşti”. Pină la sfirşi- 
tul secolului al XVi-lea, comerțul celor trei Principate a fost îndrep- 
tat cu precădere. spre Europa de centru şi de nord, cornutele mari, 
pieile, cerealele, mierea, ceara fiind vindute cu însemnate ciștiguri 
în Austria, Germania, Veneţia, Polonia. Se aduceau în schimb stofe 
şi mătăsuri, unelte, arme, diferite produse meşteşugăreşti şi manu- 
facturiere, mărfuri legate de traiul luxos al clasei stăpinitoare. Co- 
merţul se afla în bună parte în mîna băştinaşilor, apoi a negustorilor 
lioveni, venețieni sau raguzani, saşi, aceştia din urmă fiind, prin 
oraşele lor cetăţi din sudul Transilvaniei, şi un însemnat factor în 
comerţul de tranzit. Domnitorii români au încurajat de alfel siste- 
tatic comezţul acestor negustori, acordindu-le numeroase privilegii10 
începînd cu anul 1368. Orientarea spre Europa a comerțului româ- 
nesc a început să se schimbe numai în veacul al XVI-lea, mai ales 


„după căderea Ungariei sub otomani (1526), însemnătatea Constan- 


tisopolului fiind însă în continuă creştere pînă cînd, spre sfîrşitul 
veacului, Poarta va deveni principalul achizitor al produselor româ- 
neşti. 

Această reorientare, cu grave urmări pentru viaţa economică a 
țării, nu a fost rezultatul unor cauze naturale eccnomice, ci urmarea 
presiunii politice. Căderea Caffei (1473) precum şi transformarea în 
raia a sudului Moldovei dintre Prut şi Nistru au dai o primă lovitură 
comerțului occidental în Principate, eliminîndu-l apoi treptat din 
Marea Neagră, devenită la sfîrşitul veacului al XVI-lea un lac tur- 
cesc. Pe de altă parte, căderea Ungariei (1526) şi intrarea Transilva- 
nici sub suzeranitatea sultanului au îngreunat relaţiile comerciale cu 
Europa, aducînd întreaga zonă carpato-dunăreană sub influenţa. di- 

rectă a turcilor. Urmarea imediată a acestei stări de fapt a fost in- 
stautarea treptată, începînd din 15638, a monopolului otoman asupra 
comerțului extern al Principatelor, monopol rezultat din nevoia: Por- 
ţii de a-şi asigura constant şi în cantităţi îndestulătoare o searmă de 
produse alimentare sau de altă natură. Pînă la fanarioți, obligaţia de 
a vinde numai pe piaţa otomană nu a fost însă nici deplină, nici cu 
totul păgubitoare, câştigurile băneşti fiind însemnate. Erau oprite de 


nm, 


la exportul spre alte ţări grîul şi oile, apoi silitra şi lemnul, răminînd 


aşadar libere la export vitele, principala bogăţie a ţării, porcinele, 


mierea, ceara, peştele etc, Obligativitatea vînzării griului la Con- 
stantinopol explică în bună parte succesul porumbului, cultivat în 
cantităţi din ce în ce mai mari tocmai deoarece nu era cerut de 
Poartăl!. 

Orientarea spre sud a comerțului Principatelor, orientare care nu 
se va schimba pînă la mijlocul veacului al XIX-lea, a dus fireşte la 
slăbirea vechilor legături cu oraşele din sudul Transilvaniei şi al Po- 
loniei, foştii parteneri principali de schimb, dar nu a întrerupt totuşi 
legăturile comerciale cu nordul şi centrul Europei. Comerţul cu Eu- 
ropa a înflorit din nou în veacul al XVII-lea, cu Polonia, Veneţia, 
țările germanice, cu Rusia — ia 1656 ţarul Alexei Mihailovici acor- 
da un privilegiu comerciali moldovenilor — şi chiar cu Anglia, care 
avea, conform tratatului încheiat cu Petru Şchiopul la 1588, dreptul 
de a cumpăra şi vinde liber în Moldova, cu plata unei vămi de 3% 
ad valorem. De la mijlocul veacului al XVII-lea şi pînă după 1690, 
au căutat să facă rentabil! şi comerțul cu potasă, dar au fost nevoiţi 
să renunţe în cele din urmă din cauza evenimentelor internaţionale 
neprielnice care transformaseră Moldova şi Polonia, prin care tre- 
cea drumul potasei spre Anglia, în permanent teatru de război. 

Deşi lipsesc statisticile, se poate socoti că pînă la începutul vea- 
cului al XVII-lea exportul a depăşit importul, vînzarea vitelor şi a 
produselor agricole aducînd însemnate ciştiguri clasei boiereşti, 
principala producătoare a bunurilor exportate, îngăduindu-i un stil 
de viaţă opulent, îmbinînd ostentativa opulenţă orientală cu rafina- 
mentul civilizaţiei europene. 

La începuturile existenţei sale, comerțul s-a întemeiat pe moneda 
„naţională“; începînd cu Vlaicu-Vodă (1365) în Țara Românească 
şi cu Petru Muşat (1377) în Moldova, domnitorii au bătut cu regu- 
laritate moneda de argint şi de bronz, pînă la 1477 în cel dinții prin- 

cipat, pînă la 1527 în cel de al doilea, vădind astfel existența unei 
economii active şi sănătoase; după Basarab Laiotă şi Ştefăniţă- 
Vodă greutăţile economice şi politice — dreptul regalian de a bate 
monedă fiind contestat de Poartă — duc la întreruperea emisiunilor 
monetare, reluate doar sporadic în Moldova la 1558, 1562-1564, 
1573, 1595, 1597-1600, 1652-1665, în Țara Românească la 1658 
şi 1713, îndeosebi de către voievozi care doreau să-şi manifeste şi 
în acest fel caracterul suveran. Eşecul politicii monetare a dus în 
cele din urmă la generalizarea folosirii monedei otomane, în paralel 
cu cea poloneză, austriacă, venețiană şi olandeză, fenomen negativ, 
care lega preţul produselor de fluctuațiile unor monede — cea 
otomană, de pildă, s-a depreciat continuu începînd din secolul al 
XVl-iea — străine intereselor româneşti. 

Clasele sociale; Procesul de stratificare socială apare vizibil încă 
în aşezările din secolele IX-X, materialul arheologic vădind exis- 
tența unor categorii privilegiate viețuiind în reiativă bogăţie alături 
de o populaţie nevoiaşă; cele trei voievodate menţionate de Gesta 
Hungarorum în Transilvania şi Banat în secolul al X-lea erau desi- 
gur deja structurate conform modelului feudal, deşi despre clasa 
nobiliară propriu-zisă nu avem ştiri decît de la sfirşitul secolului al 
X-lea cînd Legenda Sancti Gerardi vorbeşte de nobiles. Procesul 
de feudalizare a cunoscut o evoluţie rapidă în secolele XI-XII, mai 
ales în Transilvania, unde regatul maghiar şi religia catolică au în- 
trodus după creştinare modelul occidental, adaptat fireşte realități- 
lor sociale şi economice locale, întemeiat în primul rînd pe destră- 
marea obştilor săteşti; pe teritoriul viitoarelor Principate, izvoarele 
ainintesc de nobiles şi subditi în 1227, de maiores terrae şi rustici 
în 1247, termeni care atestă lămurit existența feudalilor şi a unei ca- 
tegorii ţărăneşti dependente. Clasa stăpînitoare a evului de mijloc 
precede aşadar întemeierea, trăgîndu-şi puterea din stăpînirea asu- 
pra pămîntului şi avînd o funcţie precumpănitor militară; boierimea 
apate în documente ca o clasă socială diferențiată în cel puţin trei 
categorii, după mărimea moşiei şi felul dobîndirii ei. În Descriptio 
Moldaviae, Cantemir socoteşte că „în vechime“ Moldova avea 
5 000 de curţi boiereşti, ceea ce înseamnă o clasă foarte numeroasă, 
între 5% şi 10% din populaţia țării, procent care nu se explică decât 
dacă se cuprindeau în boierime toţi stăpinii de pămînt, inclusiv 
tăzeşii, aşa cum de altfel afirmă şi Cantemir. 


4i 


Este probabil că la întemeierea Principatelor feudalii au fost pri- 


mii care-au devenit sfetnici şi dregători, fumnizind domniei instru-" 


mente de putere fără de care i-ar fi fost anevoios să cârmuiască, 
Există însă încă în primele documente dregători care nu sînt feudali 
şi feudali care nu sîni dregători, cu vremea, între cele două sensuri, 
boier = stăpinitor de pământ şi boier = dregător, a avut loc o mişca- 
re de convergenţă, cei dintii intrînd în funcţii pentru a participa la 
conducerea statului, ceilalţi dobindind pămînt pentru a adăuga pres- 


tigiului de membru al administraţiei şi pe cel de membru al clasei 


sociale stăpînitoare. Deşi rolul funcţiei a fost în creştere începînd cu 
veacul al XVI-lea, totuşi, pînă la începutul secolului al XVIII-lea 
principalul criteriu al boierimii a continuat să fie moşia, stăpînită 
ereditar; abia reforma lui C. Mavrocordat (1739) a modificat ve» 
chea stare de lucruri introducînd drept criteriu de nobleţe rangurile 
administrative acordate de Vodă. Acest proces a corespuns de altfel 
cu micşorarea: numărului boierilor, atît din pricina sîngeroaselozr 
lupte dintre partide cît şi datorită decăderii unei însemnate părți a 
boierimii mici în rîndurile ţărănimii, el fiind acum probabil jumăta- 
te din cel amintit de Cantemir pentru Evul Mediu timpuriu. 

Boierii datorau domnului, ca în orice societate feudală, „slujbă“ 
în Țara Românească, „credinţă şi slujbă“ în Moldova, obligaţii va- 
salice de natură în primul rînd militară. În schimbul lor stăpîneau 
pămîntul şi se bucurau pe domeniile lor de diferite privilegii, între 
care şi de imunitate. 

Procesul de formare a domeniului feudal nu este lămurit încă în 
toate aspectele sale; originile se află probabil în cotropirea pămîntu- 
lui obştilor săteşti atât înainte cît şi după întemeiere, în daniile dom- 
neşti care răsplăteau slujbe militare deosebite; dominium eminens 
se întindea asupra întregului pămînt al ţării, puterea centrală avînd 
nu numai dreptul confirmării la moştenire, ci şi pe cel de reluare a 
domeniului în cazul stingerii descendenţei masculine sau, fireşte, în 
caz de hiclenie, Iniţial! reduse ca număr de sate, domeniile au cu- 
noscut o creştere înseannată secol de secol; în veacul al XV-lea se 
cunosc domenii moldovene de peste 50 de sate, muntene de peste 
100, procesul atingînd punctul culminant în veacul al XVil-lea cînd 
ele se şi grupează teritorial; Mihai Viteazul a pornit de la o zestre 
de 4 sate, ajungînd să stăpînească la urcarea pe tron 44; credincioşii 
săi Buzeşti, al căror domeniu începuse să se formeze la 1461, 
stăpîneau, la 1656, 136 de sate cu o populaţie de peste 20 000 de 

suflete; în Moldova, Nestor Ureche, tatăl cronicarului, stăpînea în 
aceeaşi perioadă 97 de sate, Miron Costin şi Iordache Ruset, spre 
sfirşitul veacului, 89 şi respectiv 167, domenii întinse, bogate, adu- 
când însemnate venituri băneşti atît din dăjdii cât şi din comerţul cu 
vite; despre părintele lui Constantin Brâncoveanu se ştie că exporta 
anual 1 000 de boi, despre veniturile Buzeştilor se ştie că atingeau 
anual aproximativ 800 000 de aspri. Independenţa economică a bo- 
ierimii, a celei mari îndeosebi, explică de altfel şi turbulența sa po- 
litică, conflictele permanente cu autoritatea domnească, pe care 
graţie puterii sale economice, politice şi militare a putut s-o ţină de- 
seori în fiîu. Multe din aceste domenii se bucurau de imunitate, 
domnia acordînd boierului dreptul de a exercita atribuţiile sale 
administrative şi poliţieneşti, de a ridica dări şi de a judeca; feno- 
menul nu s-a generalizat totuşi, procentul satelor cu imunitate ne- 
depăşind 12,5% pînă la 1500, 20,2% pînă la 1600 din totalul sate- 
lot menţionate de documente. În Ţara Românească, în veacul al 
XVII-lea, imunitatea administrativă şi judecătorească dispare, rămi- 
nînd numai privilegiul transferării către boier a unor venituri dato- 
rate în chip obişnuit domniei 12, 

În epoca feudală valoarea unui domeniu nu se măsura prin întin- 
dere, ci prin numărul de sate pe care-l cuprindea, nu prin pămînt, ci 
prin oamenii care-l locuiau, munca ţăranului fiind principalul izvor 
de bogăţie. Obgtile ţărăneşti, ale căror începuturi se pierd în negu- 
rile epocii migraţiilor, au continuat să reprezinte şi în vremea feu- 
dală principalul cadru de viețuire ţărănească, minat continuu dar 
niciodată distrus de instituţiile noii orînduiri de ale cărei nedreptăţi 
a reuşit să ferească pînă tirziu o însemnată parte a populaţiei rurale. 
Alcătuind o unitate economică, cu pămîntul stăpînit în devălmăşie, 
bucurîndu-se de antoconducere — drept de judecată, responsabili- 
tate colectivă pentru delictele penale săvîrşite pe teritoriul ei, res- 
ponsabilitate fiscală colectivă —, obştea nu s-a destrămat decât cu 
încetul, o dată cu trecerea pământului în proprietatea privată a mem- 
brilor ei şi cu infiltrarea în obşte a unor elemente străine, feudali- 
zate, care şi-au însuşit o parte a vechii proprietăţi colective; în felul 
acesta multe obşti au fost aservite, membrii lor pierzindu-şi statutul 
de om liber, devenind dependenţi. În Transilvania, apariţia ţărăni- 
mii dependente se poate urmări în documente de la sfirşitul veacu- 
lui al Xl-iea, procesul luînd însă proporţii de masă abia în veacul al 
XIV-lea; obşti libere, româneşti sau secuieşti, au continuat totuşi să 

se menţină multă vreme, cele dintii în țara Făgăraşului, în Haţeg şi 
Maramureş, celelalte în scaunele secuieşti, În Principate, aservizea 
a cunoscut un ritm nai lent, satele de răzeşi fiind probabil mai nu- 
meroase decit cele de iobagi pînă în veacul al XVI-lea, iar în zonele 
de munte şi după această dată. 

Obligaţiile ţăranilor dependenţi români, în Transilvania români 
şi maghiari, nu difereau de cele ale oricărei ţărănimi aservite, ele 
decurgind din dreptul de folosire ereditară a lotului de pămînt acor- 


dat de feudal, de pe care ei nu puteau fi alungaţi, dar de pe care se - 


puteau strămuta liber, Pentru acest drept de folosință, iobagii dato- 
rau în primul mind dijma de 10% din produse, apoi renta în muncă 
şi renta în bani. În Ardeal, românii datorau dijmă din produsele 
agricole şi din vin şi statului, iar catolicii şi bisericii. Obligaţiile în 
tauncă erau apăsătoare mai ales în Transilvania, o zi pe an pînă la 
1514, o zi pe săptămînă după această dată, trei zile pe săptămînă în 
veacul al XVIi-lea; în Principate cuantumul rentei în muncă a fost 
mai redus, documentele nu-l precizează, el fiind stabilit probabil 
prin înţelegere după nevoile boierului, care prefera în general cele- 
lalte forme ale rentei. Cît despre renta în bani, menţionată prima 
dată în Transilvania în secolul al XII-lea, în Principate, în veacul al 
XV-lea, ea nu a fost niciodată însemnată în epoca feudală, obligaţi- 
ile băneşti fiind impuse țărăninii mai mult de către stat decît de 
feudali. Faţă de stat, țărănimea avea de altfel şi alte îndatoriri, obli- 
gaţii în muncă sau participarea la oaste în caz de nevoie, 

Curba exploatării a cunoscut o linie ascendentă, parale! cu inten- 
sificarea procesului de aservire; dările au crescut neîncetat, obliga- 
ţiile în muncă la fel, dijmele s-au extins cu vremea la toate produ- 
sele, apăsarea fiscală a statului s-a accentuat. În paralel, statul a 
îngrădit continuu, pînă la completa desființare, principalul drept al 
iobagilor, cei de strămutare. Acest proces nu este specific țărilor 
române, el a avut loc în întreaga Europă de răsărit, țăranii fiind le- 
gaţi definitiv de glie în Boemia în 1487, în Polonia în 1496, în Ru- 
sia în 1649; în Transilvania, Dieta hotărăşte în 1514 că, drept 
pedeapsă pentru răzvrătirea lor, țăranii, „pierzîndu-şi prin această 
vinovăţie a necredinţei libertatea, potrivit căreia aveau putinţa să se 
mute dintr-un loc în altul, să fie supuşi domnilor de pămînt printr-o 
deplină şi veşnică servie“. În Ungaria, dreptul de strămutare a fost 
reacordat în 1530, dar în Transilvania şerbia a rămas definitivă şi 
ereditară pînă la sfirgitul veacului al XVIII-lea, 

Şezbia a fost reglementată oficial şi în Principate; pustiirea sate- 
lor, risipirea locuitorilor din pricina fiscalităţii şi a războaielor cu turcii 
l-au obligat pe Mihai Viteazul să-i lege pe ţărani de glie, probabil 
în 1595; prevederi asemănătoare apar şi în tratatul moldovenilor cu 
ardelenii (1595) şi în hotărîrea lui Miron Barmnovski din 1628, Prin 
aceste măsuri, iobagii moldo-valahi şi-au pierdut dreptul de strămu- 
tate, drept pe care, teoretic, nu-l vor recăpăta decît în 1746/1749. 

Înrăutăţirea condiţiei ţărănimii, atât din cauza apăsării feudalilor 
cât şi a statului, a fost mai accentuată în Transilvania decît în Prin- 
cipate, fapt care explică şi cele două mari războaie ţărăneşti izbuc- 
nite la interval de mai puţin de un secol. În 1437, cererea de a plăti 
şi dările restante în noua monedă revalorizată a provocat răscoala 
ţăranilor români şi maghiari sprijiniți de orăşenimea săracă şi, în 
prima parte, de mica nobilime pe cale de ruinare. Condusă de An- 
ton Nagy, „stegarul obştii locuitorilor români şi unguri“, şi de 
Mihail Românul, răsculații au înfrîni trupele nobilimii, obţinînd 
micşorarea obligaţiilor feudale şi stricta respectare a dreptului de 
strămutare; coalizarea claselor privilegiate, nobilimea maghiară, pa- 
triciatul săsesc, secuimea, a dus însă după luni de lupte la înfringe- 
rea răsculaților şi la abrogarea drepturilor obținute. Abuzurile nobi- 
limii au provocat un nou război țărănesc în 1514, cel condus de Gh. 
Doja, încheiat, ca şi răscoala de la Bobilna, cu înfrângerea răscu- 
laţilor şi legiferarea unor obligații feudale şi mai aspre. 

În Principate, conflictele dintre țărani şi boieri au îmbrăcat forme 
mai puţin violente, ele manifestîndu-se îndeosebi prin nerespecta- 
rea sarcinilor, prin fugă şi haiducie; posibilitatea răscumpărării din 
şerbie a îndreptat pe mulţi iobagi spre această cale iegală de îmbu- 
nătățire a condiţiei lor, fie individual, fie prin răscumpărarea între- 
gului sat; în ciuda prețurilor foarte ridicate — se cunosc sate care 
îşi răscumpărau libertatea cu 40 000, 60 000 sau chiar 150 000 
aspri (1617), se cunosc cazuri de iobagi care dădeau pînă la 70 de 
oi în schimbul eliberării (1701) — fenomenul răscumpărării de şer- 
bie se întîineşte frecvent în întregul veac al XVil-lea. 

Raporturile dintre boierime şi țărănime au urmat şi în ţările ro- 
mâne calea neprogresistă urmată peste tot la est de Biba, obligaţiile 
feudale nu s-au atenuat pe măsura dezvoltării pieţei interne şi exter- 
ne, a producţiei de mărfuri, a capitalismului, ci, dimpotrivă, s-au 
agravat, statul şi clasa stăpinitoare găsind soluţia creşterii venituri. 

lor nu prin eliberarea muncii şi folosirea celei salariate, ci prin aser- 
virea ei, 

Siăbiciunea orăşenimii a fost în mare parte responsabilă de 
această involuţie a feudalismului est-european, deci şi românesc. 
Viaţa urbană, atit de înfloritoare în Dacia, dispare cu totul la veni- 
rea hunilor, menţinindu-se încă un timp doar în Dobrogea şi pe gra- 
niţa Dunării. Centre administrative voievodale reapar în veacul al 
IX-lea, dar gradul lor de urbanizare nu se poate stabili. Recucerirea 


liniei Dunării şi a Dobrogei de către bizantini (976), întemeierea de 


cetăţi regale şi episcopale în Transilvania (secolul al XI-lea) au sti- 
mulat dezvoltarea vieţii orăşeneşti şi a comerţului, pînă la vremel- 
nica lor decădere în veacul al XIII-lea din pricina invaziei tătare. În 
a doua jumătate a veacului, numărul aşezărilor se înmulţeşte pe în- 
tregul teritoriu al României, nu numai în Transilvania mai ferită de 
primejdii, dar şi în Moldova şi Ţara Românească; o listă de oraşe 
moldoveneşti, alcătuită la Kiev între 1387-1392, menţionează 14 
centre; numărul creşte la 36 în veacul al XV-lea, la 39 în cel de al 
XVI-lea, poi scade la 37 în 1677, cînd Miron Costin dă lista lor 
completă. În Țara Românească documentele menţionează 15 oraşe 
în veacul al XV-lea, 29 la sfîrşitul celui de al XVII-lea!€. 

Majoritatea acestor oraşe existau încă înainte de apariţia Princi- 
patelor, legate în primul rînd de comerțul de tranzit atit de activ în 
regiune; după întemeierea Moldovei şi Țării Româneşti, crearea de 
oraşe a devenit un drept exclusiv al domniei, toate oraşele, vechi 
sau noi, fiind socotite proprietate a acesteia, iar locuitorii lor avînd 
obligaţii numai faţă de domn. 

Numărul mare de oraşe şi tîrguri menţionate în documente nu 
trebuie să ne înşele asupra ponderii ilor economice şi sociale, marea 
lor majoritate avînd o populaţie redusă, între 1 000 şi 2 500 de lo- 
cuitori; oraşele mari nu depășeau nici ele câteva mii de locuitori; în 
veacul al XV-iea, Tîrgovişte şi Sibiul aveau în jur de 5 000 locui- 
tori, Clujul 6 000, Braşovul între 8 000 şi 10 000. Mai populate 
erau doar Chilia şi Cetatea Albă, puternicele cetăţi negustoreşti din 
sudul Moldovei, care numărau fiecare, în preajma căderii sub turci, 
în jur de 20 000 de locuitori. Numărul ozăşenimii a crescut în vea- 
cul al XVil-iea, laşii aveau la mijlocul veacului probabil 50 000 de 
locuitori, Bucureştii la sfîrşitul lui cam tot atiţia, dar marea majori- 
tate a tirgurilor au continuat să aibă o populaţie redusă. 

Oameni liberi, otăşenii alcătmiau o comunitate economică şi ad- 
ministrativă funcţionînd pe baza unor privilegii date de domnie; în 
Transilvania, dreptul de autodeterminare, mai ales în oraşele să- 
seşti, a fost deplin şi respectat; în Principate, deşi organele orăşe- 
neşti alese de obşte aveau atribuţii administrative, judecătoreşti, fis- 
cale, domnul a menţinut tot timpul în paralel şi dregători domneşti. 
Autonomia orăşenească nu a fost nici întinsă, nici respectată, ea 
aplicîndu-se de regulă în probleme mărunte de administraţie, mai 
ales după veacul al XVI-lea, cînd boierirnea a început să-şi constru- 
iască curţi la oraşe. înteresul domniei pentru oraşe a fost tot timpul 
limitat, relaţiile dintre puterea centrală şi orăşenime înrăutățindu-se 
continuu, ajungînd la conflicte deschise în veacul al XVIII-lea, cînd 
fanarioți vor trata oraşele ca pe nişte obşti dependente de care pu- 
teau dispune după voie, 

Locuitorii oraşului erau în majoritate meşteşugari şi negustori, 
ocupați atît cu îndeletnicirile burgheze, cât şi cu agricultura, ocupa- 
ţie de care oraşul nu s-a despărţit niciodată în cursul Evului Mediu, 
ceea ce i-a dat, mai ales în Principate, un caracter semi-rural, des sem- 
nalat de relatările călătorilor străini; diferențierea meşteşugarilor şi 
accentuarea specializării au dus la crearea breslelor, mai întîi în 
oraşele săseşti, unde primele statute datează din secolul al XIV-lea, 
apoi şi în Principate, unde prima frăţie, asociaţie profesională şi re- 
ligioasă de întrajutorare, este semnalată la Suceava în 1540, frăţiile 
se vor transforma în bresle propriu-zise abia în veacul al XVII-lea, 
prima menţiune de breaslă propriu-zisă datînd din 1641. 

Orăşenimea română nu a reuşit să devină, în epoca de care ne 
ocupăm, o forță socială şi economică capabilă să joace un rol poli- 
tic însemnat, ea nu a devenit cea de a treia stare, intermediară între 
puterea centrală şi nobilime. În Transilvania românii au putut pă- 
trunde doar tirziu şi în număr mic în oraşele închise germane şi ma- 
ghiare, şi aşezîndu-se mai înult în suburbii, în Principate, după un 
început promiţător, oraşele au stagnat din punct de vedere econo- 
nic sau chiar au cunoscut o perioadă de decădere, de pildă spre 
sfîrşitul veacului al XVIi-lea. Ponderea orăşenimii în viaţa internă 
a Principatelor nu a făcut decit să reflecte această situație. 

Structurile politice. Principatele româneşti apar în veacul al 
XIV-lea ca urmare a unor acte unilaterale de voinţă, impuse şi men- 
ținute de clasa feudalilor prin război, împotriva fostului suzeran, 
Regatul maghiar. Noile state apar încă de a început solid alcătuite 

din punct de vedere instituţional, fapt care nu se poate explica decit 
prin existenţa unor structuri prestatale de tip voievodal pe temelia 
cărora s-au putut înălța instituţiile noilor state, importanţa lor a fost 
cu ațît mai mare cu cât atît muntenii cît şi moldovenii au respins de 
la început modelul maghiar, deşi acesta ie era fără îndoială bine cu- 
noscut, nevoind probabil să adopte pentru Principatele abia create 
instituţiile statului de a cărui hegemonie căutau să se dezbare; pre- 
vederile Diplomei Ioaniților, purtarea cavalerilor teutoni, experienţa 


episcopiei Milcoviei, eşecul răscoalei lui Litovoi preveniseră de - 


mult boierimea asupra planurilor expansioniste ale regatului apos- 
tolic, respins şi datorită ostilităților ortodocşilor față de catolicismi5. 
No trebuie să mire de aceea interesul clasei stăpinitoare româneşti 
pentru modelul bizantin, receptat fie direct, fie prin filiera sud-sia- 
vă, mode] ce venea încununat de aureola imperială avind în acelaşi 
timp avantajul împrumutului de la un stat depărtat, fără prezenţă 
politică în zonă. De ia Constantinopol, românii au luat în primul 
rînd structura şi ierarhia religioasă, încadrînd prin aceasta Principa- 
tele în familia statelor ortodoxe, fapt greu în urmări nu numai pen- 
tru viaţa politică, dar şi pentru structurile de cultură şi civilizaţie. 
Orientarea spre polul răsăritean al civilizaţiei europene a rupt unita- 
tea românilor ardeleni şi moldo-valahi, făcînd imposibilă constitui- 
rea lor într-un organism comun, a cărui existență ar fi schimbat 
poate cursul istoriei în zonă. În afara mitropoliilor, Bizanțul a mai 
împrumutat modelul unor dregătorii, transmiţind totodată un anu- 
mit tip de civilizaţie care va dăinui pînă în veacul al XVIII-lea; nu 
întîmplător, primul edificiu princiar al Basarabilor, mitropolia înăl- 
ţată în capitala de la Curtea de Argeş (cca 1352), a fost construit în 
cel mai pur stil bizantin. 

Din punctul de vedere a! formei de guvernământ, Principatele se 
încadrează încă de ia întemeiere în categoria domniilor absolute, 
formă monarhică mereu afirmată de domnitori, de la Basarab Î la 
Brîncoveanu şi Cantemir. La români, domnia nu a apărut ca la ma- 
ghiari sau bulgari, ca rezultat al investiturii de la Roma sau Bizanţ, 
ca s-a născut pe cale intemă şi caracterul său absolut s-a justificat 
în primul rînd prin originea sa divină. Cancelariile folosesc încă din 
veacui al XIV-lea formula „prin graţia lui Dumnezeu“ şi vocabula 
Jo cu sens de „cel ales de Dumnezeu“; Ştefan cei Mare, Neagoe Ba- 
sarab, Radu de la Afumaţi sînt cîteva exemple de domni care au 
afirmat răspicat că. se socotesc „aleşii lui Dumnezeu şi unşii lui“, 

afirmaţie pe care de altfel n-au pus-o la îndoială nici ideologii boie- 
timii din veacul al XVil-lea. Ureche admite că pe domn „Dumne- 
zeu l-au lăsat şi judeţul său ceresc pre pămînt i-au dat“, idee admisă 
între aiţii şi de Miron Costin, Dosoftei, Radu Greceanu, Antim Ivi- 
reanul şi fireşte de Cantemir. 

Caracterul absolut al domniei s-a manifestat şi prin aspectul său 
dinastic. Deşi legea țării a menţinut în tot cursul Evului Mediu un 
mod de succesiune ereditaro-electiv, care prevedea obligativitatea 
alegerii de către boierime a domnului din rîndul familiei cârmnitoa- 
re, a Basarabilor în Ţara Românească, a Muşatinilor în Moldova, 
practica asocierii la domnie a fiului cei mare precum şi politica cen- 
tralizatoare a domnilor au dus în fapt la menţinerea tronului întăun- 
trul acestor dinastii pînă la începutul veacului a! XVII-lea. 

În sfârşit, caracterul absolutist al puterii domneşti rezultă şi din 
analiza funcţiilor sale. Principele este mare voievod, termen slav 
semnificînd conducător de oşti, şi doran, termen latin cu înțeles de 
stăpîn; diplomatica cancelariei îl mai numeşte şi autocrat, sau traduce 
acest termen grecesc cu de sine stăpînitor sau singur stăpînitor, el 
are dominium eminens, stăpîneşte deci întreg pămîntul țării, exer- 
cită funcţia legislativă, administrează ţara, împarte dreptatea, exer- 
cită funcţia militară. 

le puterii şi ceremonialul curţii au fost pe măsura aces- 
tui absolutism; domnii poartă pînă la sfirşitul veacului al XVI-lea 
coroana de tip apusean, deschisă, cu 3 sau 5 fleuroni, lucrată din 
aur, încrustată cu pietre; după recunoaşterea suzeranității sultanului, 
coroana este tot mai rar folosită, deşi domnii continuă să fie repre- 
zentaţi cu ea în tablourile votive. Brincoveanu a fost probabil ulti- 
mul voievod care şi-a comandat o sompiuoasă coroană şi care a 
avut îndrăzneala s-o poarte. Pe lîngă coroană, hlamida şi granatza, 
schiptrui (stindardul), topuzul, uneori şi sceptrul întregeau galeria 
însemnelor unor monarhi care nu s-au sfiit să cultive şi ideea impe- 
rială în epocile de putere şi bogăţie, socotindu-se apărătorii ortodo- 
xiei baicanice şi continuatorii tradiției politice bizantine în Balcani. 

Funcționarea regimului domnesc autoritar nu a fost nici lină, nici 
lipsită de momente în care existenţa sa a fost pusă ia îndoială de pu- 
temica clasă a feudalilor. Domnia s-a întărit cu încetul, domn după 
domn lărgindu-şi autoritatea, puterea economică şi militară, şi res- 
trîngînd imunităţile domeniilor. Veacurile XIV-XVI reprezintă epoca 
de înflorire a regimului domnesc, care nu a putut fi irmpăealicaă do a de a 

centraliza funcţiile statului nici de acţiunea centrifugă a boierimii, 
nici de amestecul puterilor vecine, Opoziția nobiliară s-a manifestat 
des şi violent, provocînd lungi războaie civile cum ar fi cele mun- 
tene dintre 1418-1456 şi cele moldovene dintre 1432-1457, com- 
plotînd împotriva domnilor, urmărind schimbarea celor autoritari 
cu alţii pe care să-i poată tutela, ţintind de fiecare dată la fărâmițarea 
puterii centrale. Uneori boierimea a reuşit să-şi impună candidaţii 


pe tron, dar de cele mai multe ori ea a plătit cu mult sînge dorinţa-i 


de independenţă şi dominație. 

Schimbarea condiţiilor sociale şi politice interne, stingerea ve- 
chilor dinastii, precum şi accentuarea pericolului extem în veacul al 
XVII-lea au modificat în mare măsură atit poziţia boierimii. ct şi 
raporturile ei cu domnia. În noile condiţii, fărimiţarea autorităţii 
centrale nu mai slujea intereselor nobiliare, statul centralizat vădin- 
du-se cei mai sigur instrumeni de apărare a intereselor boiereşti cu 
condiţia dominării sale de către clasa conducătoare. Aceasta a dus 
la apariţia teoriei statului boieresc, regim politic care va înlocui în 
cea imai mare parte a veacului al XVII-lea vechiul regim domnesc. 
Esenţa sa se exprimă prin preluarea directă a puterii de către boie- 
rime, alegerea unor domni slabi, tutelarea politicii lor, împiedicarea 
formării unor noi dinastii. 

“Teoretic, programul statului boieresc a fost expus în texte extrem 
de limpezi, cum ar fi tratatul de la Alba Iulia (1595), încheiat de bo- 
ierii munteni cu principele Transilvaniei împotriva instrucţiunilor 
lui Mihai Viteazul, sau Jalba şi cererile domnilor boieri moldoveni 
(1684) adresată regelui Poloniei, prin care boierii revendicau un 
statut asemănător celui al nobilimii poloneze. Scrierile istorice, în- 
deosebi cele moldovene, Ureche, Costin, au supus şi ele unei vehe- 
mente critici absolutismul domnesc mergînd pînă ia justificarea re- 
gicidului. Practic, regimul nobiliar s-a manifestat atît prin ungerea 
unor domni manevrabili cît şi prin acapararea directă a tronului de 
către membrii unei familii boiereşti, Buzeştii de pildă s-au mulţu- 
mit cu locotenenţa domnească şi cu dirijarea din umbră (1600- 
1611), dar Movileştii nu s-au sfiit să urce în scaun, fiind prima fa- 
milie boierească devenită voievodală fără a avea legături de sînge 
în linie directă cu vechea dinastie, creînd ei înşişi o dinastie care a 
dat Principatelor mai mulţi domni (1595-1634), Cantacuzinii, după 
o perioadă de luptă cu Bălenii şi cîrmuire prin intermediari (1663- 
1678), urcă în scaun pe Şerban-Vodă; un important rol în întărirea 

şi menţinerea regimului boieresc au avut şi Costinii, Roseteştii, 
Brîncovenii. 

În veacul al XVII-lea, clasa boierească a căutat să devină o stare, 
să creeze pe pian politic un echivalent al statutului său social. Pro- 
blema adunărilor de stări nu este încă pe deplin lămurită în istorio- 
grafia română, dar cei mai mulţi istorici înclină a socoti că se poate 
vorbi despre asemenea adunări începînd cu secolul al XV-lea. Ma- 
rea Adunare a Ţării se încheagă încă de atunci ca un organ la care 
domnia face apel ori de cîte ori erau juate măsuri grave, afectând în- 
treaga ţară sau la care ţara apela atunci cînd trebuia ales domnul. 
Adunările nu s-au întrunit periodic, au păstrat un caracter de aduna- 
re extraordinară, ale „țării“ spun documentele, de fapt numai ale 
boierimii şi clerului, orăşenimea apare rar, țărănimea, cea liberă fi- 
reşte, şi mai at. Pe măsura centralizării statului şi întăririi domniei 
absolute, rolul adunării scade, iar în veacul al XVIJ-iea domnia a 
căutat să-i limiteze şi nai mult atribuţiile, înai ales după încercările 
boierimii de a se manifesta ca o stare, cu statut, drepturi şi privilegii 
recunoscute. 

În Principate problema puterii nu s-a pus deci decit pentru nobi- 
lime şi domnie, luînd forma confruntării şi altemării regimului 
domnesc şi a celui nobiliar. Ca şi în cazul Poloniei, lupta dintre bo- 
ieri şi domni a fost în defavoarea țării, slăbind-o în momentele de 
criză internaţională, deschizind calea intervenţiei străine care a în- 
jăturat în cele din urmă atit regimul domnesc cât şi pe cel nobiliar, 
instaurînd despotismul fanariot, de tip oriental. 

În cadrul formei de guvernămînt şi al regimurilor politice anali- 
zate mai sus, instituțiile statului au cunoscut o evoluţie lentă, înche- 
gîndu-se după întemeiere şi pînă la începutul veacului al XV-lea, 
funcţionînd apoi stabil şi fără transformări de fond pină în veacul al 
XVIi-iea, cînd modificarea unora din funcțiunile statului şi moder- 
nizarea altora au schimbat întrucîtva unele instituţii, fără a modifica 
însă fundamental! caracterul lor tradiţional. 

Administraţia ţării a fost exercitată de puterea centrală cu ajuto- 
rul sfatului domnesc, numit de la sfirşitul veacului al XVI-lea şi di- 
van. Iniţial formă a obligaţiei feudale de consilium, el era alcătuit 
din mari boieri participînd ca feudali, nu ca dregători. Cu timpul, ca 
urmare a centralizării statului, compunerea sfatului s-a restrâns la 
dregători, boierii fără funcţie dispărînd cu totul din sfat în veacul al 
XVi-iea. Într-o perioadă în care toate puterile erau concentrate în 

miinile domnului, acest organ domnesc a avut o largă sferă de atzi-» 


buţii, mergînd de la administraţie la judecată sau rezolvarea unor 
probleme de politică externă. În general, domnii au numit în sfat ru- 
de şi fideli — în sfaturile lui Mihai Viteazul figurează 36 de rude 
domneşti, în cele ale lui Matei Basarab, Şerban Cantacuzino şi 
Constantin Brîncoveanu respectiv 16, 22 şi 19 — demnitatea, deşi 
neretribuită, fiind un izvor de netăgăduită putere şi influență po- 
litică. 


În tot cursul epocii feudale dregătorii erau ai domniei, nu ai țării, - 


înlocuiţi după placul voievodului, fără nici o îngrădire, Infiuenţaţi 
de modelul bizantin şi sud-slav, ei au reprezentat iniţial aparatul 
prin care domnia îşi administra domeniul şi teritoriul rămas în afara 
domeniilor feudalilor, titlurile reflectînd fide! natura funcţiei res- 
pective, obligaţiile lor la Curte, în jurul domnului. Extinderea auto- 
rităţii domneşti pe înăsura restrângerii privilegiilor feudalilor a lăr- 
git sfera de activitate a dregătorilor, impunînd specializarea lor, 
preeminenţa dregătorilor ţării asupra celor de la Curte. Logofătul, 
şeful cancelariei domneşti, vornicul, administratorul vieţii interne, 
vistiernicul, responsabilul finanțelor au devenit din veacul'al XV-lea 
principalii dregători, urmaţi în ierarhie de cei cu atribuţii militare; 
multe dregătorii au continuat însă să rămînă pînă în veacul al XVII-lea 
cu atribuţii diverse, nediferenţiate, şi administrative şi judecătoreşti 
şi fiscale, procesul de specializare mărginindu-se la cîteva mari dre- 
gătorii centrale. Modernizarea aparatului administrativ a fost îngre- 
unată şi de frecventele schimbări de domn şi de luptele dintre domni 
şi boieri, dregătoriile fiind în general lipsite de stabilitate; dintre cei 
23 de dregători cunoscuţi ai lui Viad Ţepeş (1456-1462) doar trei 
s-au menţinut tot timpul doraniei, ceilalți fiind schimbaţi la un an 
sau doi; între 1501 şi 1546, Moldova a schimbat 6 logofeţi şi 6 
spătari, iar de la 1546 pînă la 1600, 12 logofeţi şi 25 de spătari. În 
"Țara Românească se cunosc 17 vistiernici între 1501-1546, 41 între 
1546-1600. instabilitatea funcţiilor s-a menţinut şi în veacul al 
XVil-lea. i 

La sfârşitul epocii de care ne ocupăm, Cantemir arată că în Mol- 
dova existau 278 de dregătorii dintre care 8 de rangul întîi, zise „de 
sfat“ (logofătul, doi vornici, hatmanui, vistiernicul, postelnicul, spă- 
tarul, paharnicul), 40 de rangul al doilea, zise de „divan“, şi 230 de 
dregătorii mărunte. Cifrele iui Cantemir, chiar aproximative, îngă- 
duie trei concluzii importante pentru istoria socială şi instituțională 

a Moldovei; ele arată mai întîi că boierimea era încă departe de a se 
identifica cu boieria (funcţia), aspectul social precumpănind încă 
asupra celui administrativ, situaţie care se va schimba radical o dată 
cu venirea fanarioţilor; vădesc apoi o tendinţă de ierarhizare şi con- 
centrare a puterii în mîna cîtorva dregători, celelalte funcţii avînd 
importanţă secundară; vădesc în sfârșit, prin procentul nicînseranat 
pe care-l reprezintă dregătorii, că procesul de funcţionarizare, de 
preferare a funcţiei în dauna unei activităţi productive, nu începuse 
încă să roadă societatea românească. 

Principalele funcţii ale doraniei şi drepătorilor ei au fost, în afara 
cîrimuirii de zi cu zi, cele jndecătoreşti şi fiscale. Împărţirea drep- 
tăţii a fost întotdeauna o funcţie absolut a domniei, neîngrădită şi 
neatacată, îndeplinită de domn în mijlocul divanului său. În afara 
divanuiui domnesc, societatea feudală nu a cunoscut alte instanțe 
stabile, domnia putînd delega atribuţii judiciare oricărui dregător, 
central sau local, boierilor sau mînăstirilor pentru domeniile acesto- 
ra, precum şi obştilor săteşti. Nesepararea dreptului de a da sentinţe 
de puterea pedepsirii, în condiţiile în care pedepsele se răscumpă- 
rau, de cele mai multe ori, cu amenzi grele, a făcut din judecăţi o 
mare sursă de venit pentru toţi dregătorii şi implicit un teren de 
abuzuri cu atît mai mari cu cât legislaţia scrisă a apărut tîrziu şi s-a 
impus numai paiţial. Într-adevăr, dreptul consuetudinal a fost prin- 
cipalul criteriu de împărţire a dreptăţii încă înainte de întemeierea 
Principatelor, „obiceiul pămîntului“ rămînînd precumpănitor asupra 
oricăror altor forme de drept pînă îa sfirşitul epocii feudale. Sub 
forma nomocanoanelor, dreptul romano-bizantin şi cel canonic au 
pătruns în secolul al XV-lea, cînd muntenii copiază Zakonicul slav 
(1451), iar moldovenii Syntagma hui Matei Vlastares, o culegere de 
legi civile şi penale bizantine; pravile bisericeşti, în slavonă sau ro- 
mână, s-au alcătuit des în veacurile XVI-XVII, ele fiind folosite de- 
scori, datorită rolului importanţ al bisericii şi în probleme civile, pe- 
male, procesuale. Codurile civile propriu-zise apar în veacul al 
XVil-iea, unele folosite în manuscris, ca, de pildă, Pravila lui Eus- 
tratie (1632), altele tipărite, ca, de pildă, Cartea românească de în- 
văţătură, laşi, 1646, sau Îndreptarea legii, Tirgovişte, 1632; bazate 
atît pe izvoarele bizantine cît şi pe lucrările juristului apusean Fari- 
naccius, ultimele două s-au aplicat pînă în a doua jumătate a veacu- 
lui al XVIII-lea. Din punct de vedere juridic, sfirşitul epocii feudale 

este marcat deci de un fenomen progresist, evidenţiat de creşterea 
rolului legii scrise. Ș pt 
Cealaltă funcţie internă importantă a cîrmuirii, cea fiscală, a înre- 
gistrat şi ea schimbări importante între veacurile XIV -XVII. Iniţial 
veniturile domniei şi ale statului —— separarea cămării domneşti de 
vistieria țării se va face abia în secolul al XV-lea — erau reprezen- 
tate de renta percepută pe domeniile voievodale, precum şi de cea 
datorată de tîrguri şi de țărănime; dijma în cereale, animale, stupi, 


vin etc., precum şi muncile legate de cosit, transport, tăiat lemne, - 


hucrul la iazuri şi mori au reprezentat în veacurile XIV-XVII o în- 
semnată sursă de bogăţie pentru puterea centrală. Venituri băneşti 
directe au adus în toată această perioadă vămile, ocnele de sare, 
amenzile, iar de la începutul veacului al XV-lea birul, obligaţie fis- 
cală de care boierimea şi clerul erau în principiu scutite. Instaurarea 
suzeranității otomane şi creşterea continuă a tributului, paralel cu 
creşterea nevoilor băneşti ale puterii centrale, au făcut din biruri, în 
veacul al XVI-lea, principala sarcină a locuitorilor către domnie şi 
principala sursă de venit a acesteia. Cuantumul, birului a crescut 
continuu, ca şi bunurile impozabile, astfel încât la sfîrşitul secolului 
al XVII-lea, vreme de grea apăsare fiscală, locuitorii datorau statu- 
lui aproximativ 60 de dări, faţă de cca 20 la începutul secolului. 
După nevoi, birurile se puteau încasa de mai multe ori pe an şi, tot 
după nevoi, domnia putea impune şi clasele privilegiate. Mărimea 
şi mulţimea birurilor, percepute nemilos graţie perfecţionărilor lui 
Matei Basarab şi Constantin Brâncoveanu, convertirea în bani a 
multor obligaţii în natură, amenzile grele percepute la judecăţi, pre- 
cum şi sumele obţinute prin arendarea salinelor şi vămilor explică 
veniturile foarte ridicate ale domniei; bogăţia statului începea tot 
mai mult să se întemeieze pe împovărarea locuitorilor săi, venitu- 
rile sale rezultînd mai mult din fiscalitate decît din dezvoitarea 
funcţiei economice. 

Istoria instituţională a românilor transilvăneni, Istoria româ- 
nilor de peste munţi a urmat un alt curs decît cea a muntenilor şi 
moldovenilor; după cucerirea voievodaielor lui Menumorut, Glad, 
Gelu, prezenţa maghiară în Transilvania pare să se fi limitat la vâr- 
fuzile feudale care au înlocuit pe vechii voievozi, organizarea teri- 
toriului după noi lupte purtate de Ştefan cel Sfînt prinzând formă 
abia în secolele XI-XII. La 1113 se menţionează primul „principe“ 
ai Transilvaniei şi primul comitat (Bihor), aflat la graniţa cu Pano- 

nia. În veacul al XII-lea mai apar încă 9 comitate, iar la 1176 cel de 
al doilea voievod cunoscut. 

Feudalizarea sociețăţii ardelene a dus la maghiarizarea treptată a 
nobililor români, a cnejilor din Haţeg şi a voievozilor maramureșeni 
de pildă, care-şi pierd etnia pînă în veacul al XV-lea, lipsindu-şi po- 
porul de o clasă politică conducătoare, fumizînd în schimb regatu- 
lui apostolic nu numai un zege, un voievod al Transilvaniei şi un 
primat al bisericii catolice, dar şi numeroşi oşteni, demnitari, cărtu- 
rari. Lipsiţi de conducători, românii au participat din ce în ce mai 
tat la congregaţiile generale, sfirşind prin a fi înlăturați complet din 
viaţa politică a țării, condusă de stările privilegiate, nu de țărănirme!6. 
Răsculaţii de la Bobilna au căutat să se transforme într-un fel de 
stare țărănească, cerînd recunoaşterea „ca obşte a locuitorilor ma- 
ghiari şi români din aceste părţi ale Transilvaniei“ (universitas reg- 
nicolarum Hungarorum et Valachorum în his partibus Transilva- 
niae), dar victoria feudalilor a avut un efect contrar, consfinţind 
prin „uniunea frăţească“ intitulată Unio Trium Nationum (1437) 
monopolul politic al nobilimii maghiare, al patriciatului săsesc, al 
secuilor şi exciuderea românilor. de la orice drept ca popor aparte; 
regimul de segregaţie care lovea majoritatea populaţiei ardelene a 
fost împins şi mai departe în veacul al XVI-lea, mai întîi prin şerbi- 
zea definitivă a ţărănimii (1514, 1517), apoi prin admiterea a numai 
patru religii recepte, catolică, luterană, calvină, unitariană, şi decla- 
rarea celei ortodoxe drept religie doar tolerată. 

Prăbuşirea Ungariei (1526), înfiinţarea paşalicului de la Buda şi 
transformarea Transilvaniei în principat autonom vasal sultanului 
(1541) nu au modificat cu nimic statutul românilor, înlăuntrul nou- 
lui stat clasa politică maghiară refuzînd constant recunoaşterea 
existenţei lor politice ca naţiune. Asemenea popoarelor creştine din 
Balcani, românii ardeleni au fost lipsiţi de o clasă politică şi de un 
Statut politic propriu, singura instituţie cu care se puteau identifica 
fiind biserica ortodoxă, 

Minăstirile sînt menţionate încă din secolul al XI-lea, cînd Ah- 
tam, urmaşul lui Gelu, înzestrează cu privilegii mânăstirea ortodoxă 
din Cenad, dar ştiri despre o organizare ierarhică propriu-zisă nu 
avem decit din veacul al XIV-lea: la 1370 ființa o mitropolie la Se- 
verin, creată de patriarhia ecumenică,:cu jurisdicție asupra Olteniei, 
Banatului şi sudului Transilvaniei; în 1391 tot patriarhia întemeiază 
un exathat pentru Ardeal, condus de egumenul minăstirii maramu- 

reşene Peri; în 1455 se înfiinţează episcopia ortodoxă de Muncaci, 
în veacul al XVI-lea cea de Vad, în 1557 cea a Geoagiului. În tot 
acest timp, ortodoxia ardeleană s-a aflat în strînse legături cu cea 
din Principate, domnii munteni mai ales sprijinind-o constant cu 
bani, cărți, ofrande, înălţind biserici, domnitorul Neagoe Basarab 
(1512-1521) a zidit biserici la Zărneşti şi Aimaşui Mare, Nicodim 
a întemeiat mânăstirea Prislop din Haţeg (1398), mulţi domni au în- 
zestrat biserica Scheilor Braşovului. Tratatul lui Mihai Viteazul cu 


Sigismund Bâthory (1595) a aşezat ortodoxia transilvană sub auto- - 


ritatea mitropoliei muntene, ierarhii ei fiind de acum înainte hiroto- 
nisiţi ja Tîrgovişte, la Alba luiia, Mihai a zidit un nou lăcaş pentru 
mitropolia română a Ardealului, mitropolie care a continuat să se 
bucure în tot cursul veacului al XVI-lea de generozitatea voievozi- 
lot din Principate, subvenții anuale, daruri de cărţi şi obiecte de cult 
etc. Au continuat şi ctitoririle, cele mai numeroase fiind cele ridica- 
te de Brincoveanu ia Făgăraş, Simbăta, Ocna-Sibiului. 

Dar ortodoxia, religie tolerată, nu receptă, nu putea oferi români- 
lor cadrul instituţional prin care să se poată manifesta şi politic ca 
naţiune, slujitorii ei neîmpărtăşind nici unul din privilegiile de care 
se bucurau preoții religiilor admise. Mihai Viteazul a obținut unele 
privilegii economice pentru clerul. ortodox, dar nici scurta sa dom- 
nie în Transilvania, nici interesul celor doi principi Râk6czi pentru 
ortodocşi nu i-au scos din statutul de inferioritate în care se aflau. 

Diploma leopoldină (1691), prin care Habsburgii luau în stăpi- 
nire Transilvania, angajindu-se să-i respecte toate legile, deci şi sis- 
temul celor trei naţiuni şi patru religii privilegiate, nu prevestea ni- 
mic bun pentru români. Dorinţa lor de a găsi o cale instituțională de 
ieşire din starea de tolerare, precum şi interesul Austriei de a întări 
catolicismul faţă de religiile protestante au apropiat pe români de 
Viena, ajungîndu-se la ideea trecerii la catolicism şi a intrării pe 
această cale într-una din categoriile privilegiate. 

Iniţiativa iezuiţilor a fost repede îmbrăţișată de ierarhia ortodoxă, 
un prim sinod prezidat de mitropolitul Teofil (1697) acceptind con- 
diţiile unirii, în primul rînd cele patru puncte dogmatice care deose- 
beau religia Apusului de cea a Răsăritului, dar cu respectarea ritua- 
lului, canoanelor şi calendarului ortodox; sinodul cerea în schimb 
recunoaşterea uniţilor ca fii ai patriei, accesul lor ia funcţii, primi- 
rea în şcolile catolice. După ce un al doilea sinod, convocat de ur- 
maşul lui Teofil, Atanasie (1698), şi-a reafirmat dorinţa de unire, 

împăratul a emis prima diplomă leopoldină (1699), urmată la scurt 
timp de cea de-a doua diplomă leopoldină (1701); cea dintti extin- 
dea privilegiile clerului catolic asupra clerului unit, scoțindu-i din 
iobăgie, scutindu-l de dări, dijme, vămi, deschizindu-i posibilitatea 
accesului la prerogative nobiliare; cea de a doua, smulsă cu price- 
pere de Atanasie, devenit episcop catolic (1701), lărgea cercul pri- 
vilegiaţiior la orice unit, indiferent de condiţia sa socială, fie şi 


În ciuda hainei sale religioase, unirea a fost în primul And o ac- 
țiune politică, românii urmărind să-şi modifice statutul de toleraţi 
prin intermediul bisericii catolice. Stările ardelene au văzut de altfel 
din prima clipă pericolul pe care-l reprezentau diplomele pentru re- 
gimul constituit, exprimându-și în 1698 şi în 1699 opoziţia faţă de 
includerea românilor uniţi în findul privilegiaţilor. Opoziția lor a fă- 
cut ca cea de a doua Diplomă leopoldină să nu se aplice niciodată, 
românii obţinînd astfel în cele din urmă mult mai puţin decât ceru- 
seră şi decit le promisese împăratul, noul stăpîn al Transilvaniei. 


3, STATUTUL INTERNAȚIONAL ŞI 
POLITICA EXTERNĂ. 


Obiectivele politicii externe româneşti au variat fireşte de la 
epocă la epocă, în raport cu diplomaţia partenerilor existenţi; ele au 
avut însă tot timpul drept principal scop afirmarea individualității 
statelor româneşti, menţinerea sau recucerirea independenţei, apă- 
rarea teritoriului, păstrarea hotarelor istorice. 

Primii domni se socotesc exclusiv de origine divină şi „singuri 
stăpînitori“, deci autocraţi, creînd ptin statutul lor neatîrnat o tradi- 
ţie politică la care se vor referi toţi cei care ulterior vor dori să le 
urmeze exemplul. Despot-Vodă îşi proclama dorința „să slobozim 
această ţară de tiranie şi s-o aducem în starea bună, cum a fost oda- 
tă, pe vremea luminaţilor mei înaintaşi“ (1561), iar Mihai Viteazul 
e mândru că ptin ei „principatul însuşi a fost readus la vechea liber- 
tate“ (1595)"; statutul de independenţă a fost un scop constant ur- 
mărit în veacul al XVII-lea, limpede mărturisit de domnitori ca Mih- 
nea al îil-lea (1659), Constantin Șerban (1660), Grigore 1. Ghica 
(1673), Ştefan Petriceicu (1673), Şerban Cantacuzino (1687, 1688), 
Constantin Brincoveanu (1588, 1701), Dimitrie Cantemir (1711) sau 
de cărturari luminaţi precum Miron Costin (1684) sau stolnicul Con- 
stantin Cantacuzino (1704, 1705), acesta din urmă lăudînd în mod 
deosebit puterea de rezistenţă a românilor, care au ştiut, spre deose- 
bire de alte popoare vecine, să-şi menţină un stat separat, cu struc- 
turi politice proprii, în ciuda greutăților. 

Semnificativă pentru constanța cu care românii şi-au afirmat 
existenţa de sine stătătoare este şi insistența cu care şi-au exprimat 
fidelitatea pentru frontierele istorice ale ţării, refuzînd să recunoas- 
că anexiunile, încălcările, faptele împlinite. 

Amiaşul şi Făgăraşul, posesiunile ardelene ale muntenilor, pier- 
dute la 1476, continuă să apară în titulatura oficială a domnilor pînă 
la 1688; unii voievozi, ca de pildă Petru Aron (1456), se angajează 

„Să nu înstrăinăm pământul sau moşii ale Moldovei“, alţii promit în- 
tregitea hotarelor zăşiuite de turci la Dunăre. Despot îşi afirmă lim- 
pede dorința reluării Bugeacului, Mihai vorbeşte în 1595 de reîntre- 
girea principatului „între hotarele şi graniţele vechi“, Miron Costin 
scrie un capitoi „Ținuturile luate de turci“. Reîntregirea Moldovei şi 
respectarea integrităţii ei teritoriale au fost incluse şi în tratatul din- 
tre Cantemir şi Petru I, domnitorul aducînd în scrieri ulterioare ar- 
gumente istorice în favoarea acestui limpede iredentism8. 

Este greu de desiuşit din izvoare care dintre partenerii diploma 
tici erau socotiți de contemporani mai primejdioşi pentru țară. Deşi 
Ungaria şi Polonia au reprezentat întotdeauna spatele indispensabil 
al frontului antiotoman, românii au fost tot atît de conştienţi de pla- 
nurile anexioniste ale vecinilor creştini pe cît erau de lămuriţi în 
privinţa intenţiiior otomane. La vremuri de restrişte românii au ce- 
rut întotdeauna ajutor Budei şi Cracoviei, dar deseori cu teama că 
aliatul nu doreşte în fond decit să ia locul turcului. Cu amar realism 
scria Ştefan cel Mare spre sfîrşitul domniei lui că „în părţile acestea 
numai eu am rămas, că din două părţi este păgînitatea cea grea iar 
din trei i, măcar că se numesc creştini dar îmi sînt mai rei de- 
cât păgînii“!”, Teama de vecinii creştini se va accentua în veacul al 
XVIi-lea, cînd politica vădit expansionistă a Austriei şi Poloniei va 
risipi: orice iluzie în privinţa promisiunilor liberatoare repetate cu 
dărnicie; regatele şi imperiile vecine au reprezentat întotdeauna 
pentru români o grea dilemă diplomatică, căreia nu-i vor găsi rezol- 
varea în epoca de care ne ocupăm. 

În privința otomanilor în schimb, lucrurile au fost de la început 
clare. Ameninjarea de transformare în paşalicuri a planat pînă tirziu 
asupra Principatelor şi clasa politică era conştientă de acest lucru, 
Actul prin care boierii moldoveni acceptă să plătească tribut (1456) 
este deosebit de lămuritor în această privinţă, el arată că pentru ca 
„ţara noastră să nu se piardă trebuie să înlăturăm nevoia cum vom 
putea şi să ne plecăm capui în faţa celei păginităţi, să găsim şi să le 
dăm cu ce vom putea să-i îmblinzim pînă cînd milostivul Dumne- 
zeu se va îndura ca să putem avea iarăşi ajutor de ia Dumnezeu şi 
să găsira aliaţii noştri, aşa cum au avut înaintaşii noştri“; la 1523 
Ștefăniță vodă al Moldovei se temea că "Țara Românească va deve- 
ni paşalic, iar la 1566 boierii munteni exprimau acelaşi sentiment 
atunci când scriau că „vor pune turc de va domni țara noastră şi vor 
turci pe toţi creştinii“. Textele răspindesc imaginea unui imperiu 

cate nu ştie decit să spolieze, „toată mintea și înțelepciunea lor iaşte 
mina cea întinsă“, scria Neagoe Basarab, dar căruia oricât î s-ar da 
tot nu poate fi mulţurait şi faţă de reacţiile căruia nu poate exista 
nici un fel de previziune şi siguranță?0, De aceea, pe faţă cînd se 
simțeau tari, în ascuns cînd mijloacele le erau puţine, E eră şi-au 
afirmat o constantă opoziţie faţă de Poartă, dorinţa de a i se opune, 
credinţa că otomanii nu vor reuşi să cuprindă Europa. 

Încă de la întemeiere, Principatele şi-au manifestat o psihologie 


akritică, de pavăze la frontiera ameninţată a Europei; românii s-au ' 


socotit tot timpul un bastion avansat al creştinătăţii, o barieră în faţa 
pericolelor care, dinspre sud, amenințau Europa cu nimicirea. Spi- 
titul de cruciadă apare limpede încă de la Vlaicu-Vodă, cel dintii 
voievod de altfel care s-a lovit cu turcii, exprimat apoi nu numai de 
domni puternici şi activi în lupta antiotomană, ca Mircea cel Bătrin, 
Ştefan cel Mare, Radu de ia Afumaţi, dar şi în scrisorile unor voie- 
vozi prudenţi, temători a lupta pe faţă cu turcii, ca Alexandru Al- 
dea, Basarab cel Bătrîn, Radu cel Mare, Neagoe Basarab. La toţi, 
Principatele apar ca „poarta creştinătăţii“ care dacă va cădea „atunci 
toată creştinătatea va fi în primejdie“21. 

În veacul al'XVI-lea, după căderea Ungariei şi trecerea Principa- 
telor din starea de țări tributare în cea de țări vasale, ideea de cru- 
ciadă pierde din intensitate, ea apare numai la domni care au plănuit 
sau purtat războaie antiotomane, Despot, ioan-Vodă, Aron Tiranul, 
Mihai Viteazul; tonul lor este încă tonul lui Ştefan, țara lor este 
„Scut al întregii lumi creştine“, rostul lor este de a uni interesele 
dezbinate ale europenilor în faţa Semilunei, 

După eşecul războiului eliberator dus de Mihai, retorica anti-oto- 
mană continuă să răzbată din documentele vremii, dar ea este din ce 
în ce mai rar rostită pe faţă, iar vorbele sînt din ce în ce mai puţin 
urmate de fapte. Domnii nu-şi mai afirmă decît pe ascuns ostilitatea 
faţă de sultan, îi doresc înfrîngerea, se bucură de victoriile creştine, 
dar îşi mărturisesc neputinţa de a se ridica la împtă înainte ca Buro- 
pa să fi obținut victorii hotăritoare; diplomaţia Principatelor conti- 
nuă încă să facă din independenţă scopul său principal, unelteşte 
împotriva Porții, informează pe austrieci şi ruşi asupra planurilor, 
mişcărilor, potenţialului ei militar, promite ridicarea la luptă a ro- 
mânilor şi a Balcanilor; foarte puţini au fost domnitorii care nu şi-au 
afirmat un program politic antiotoman, chiar dacă împrejurările in- 
ternaţionale i-au împiedicat să-l pună în practică?2. 

Mijloacele şi metodele prin care românii au căutat să-şi împli- 
nească obiectivele în faţa partenerilor diplomatici au variat şi ele de 
ia secol ia secol. Soluţiile militare au dominat prima parte a istoriei 
Principateloz, susţinute de o vie activitate diplomatică şi de un sis- 
tem de alianţe eficient, mijloacele diplomatice, mai puţin sprijinite 
cu arme, ab ptecumpănit spre sfirşitul epocii feudale. 

Principatele, apărute pe harta politică a Europei ca urmare a unor 
victorii militare asupra Regatului maghiar, au putut conta încă de la 
întemeiere pe o forţă militară numeroasă, instrument bine organizat 
în mâna domniei, pentru exercitarea funcţiei sale externe. Voie- 
vodul. conta în primul rînd pe „oastea mică“, alcătuită din cetele 
ridicate de pe domeniile sale, din oraşe şi din satele libere şi din 
steagurile boierilor, puse la dispoziţia domniei în cadrul obligaţiei 
feudale de auzilium. În funcţie de domeniu, boierii puteau avea 
pînă ia 100 de oşteni, bine înarmaţi, care asigurau în mod obişnuit 
paza domeniului şi a curţii boiereşti. Pe lingă „oastea mică“, domnii 
apelau în caz de nevoie extremă la „oastea cea mare“, alcătuită din 
țăranii obligaţi a-şi îndeplini obligaţia militară faţă de domnie la ce- 
rerea acesteia. 

Războaiele feudale, mai ales cele purtate în afara graniţelor țării, 
au fost duse de obicei cu oastea mică. Ea nu număra în veacurile 
XIV-XV mai mult de 10 000-12 000 de oşteni, la care se adăugau, 
de la începutul secolului al XV-lea, cîteva sute de mercenari unguri, 
poloni, germani: cu oastea cea mare, ridicată prima dată de Mircea 
cel Bătrîn, ultima oară de loan-Vodă cel Cumplit (1574), fiecare 
Principat putea.arunca în iuptă pînă la 40 000 de oşteni. 

Cea mai numeroasă oştire medievală a fost cea a lui Mihai Vi- 
teazul, 50 000 de soldaţi, din care 10 000 mercenari, efectivele scă- 
zînd apoi constant în veacul al XVII-lea, cînd Principatele n-au mai 
purtat decit rareori războaie pe cont propriu; la mijlocul veacului 
Vasile Lupu mai are încă 35 000 de oşteni, Matei Basarab, 40 000, 
dar ia începutul celui următor Cantemir nu prevedea pentru armata 
pe care dorea să o reorganizeze cu ajutor rusesc decit efective mo- 
deste de 17 000 de oameni; probabil că la Stănileşti au luptat şi mai 
puţini. 

De la întemeiere la fanarioți, armata a cunoscut deci transformări 
radicale; oastea cea mare, singura care putea mobiliza țara întreagă 
împotriva pericolului extern, şi-a pierdut treptat însemnătatea în fa- 
voatea oastei domneşti şi a steagurilor boiereşti, şi. rolul acestor 


si 


steaguri s-a micşorat cu vremea ca urmare a centralizării statului şi 
a scăderii caracterului militar al boierimii, crescînd în schimb rolul 
trapelor recrutate din mica nobilime şi din ţărani liberi, dornici de a 
sluji în schimbul unor privilegii de ordin social şi economic. 
Scăderea puterii militare a Principatelor a fost şi rezultatul unor 
complexe transformări sociale. Aservirea țărănimii a îngrădit din ce 
în ce mai mult baza de masă a armatei, mutind centrul de greutate 


de pe oastea cea mare pe oastea domnească, alcătuită din oşteni de 
profesie. Pe de altă parte, imposibilitatea ţinerii pasului cu progre- 


sele tehnologice a micşorat capacitatea de luptă a oştirii, incapabilă 
de a mai obţine singură victoriile din trecut. Decăderea militară se 
explică şi prin accentuarea dominaţiei otomane, Poarta nemaiîngă- 
duind ridicarea de oştiri numeroase, opunindu-se modernizării lor 
de teama folosirii armatei împotriva ei. 

Pînă la începutul secolului al XVIII-lea, românii au reuşit să cîş- 
tige numeroase bătălii împotriva tuturor celor care au căutat să-i do- 
mine, maghiari, poloni, tătari, dar mai ales turci. De regulă, victo- 
riile hotăritoare, cele care au oprit invaziile — 1394, 1462, 1475, 
1595 — au fost obținute de români singuri, fără aliaţi, dar încă din 
veacul al XIV-lea a apărut evident faptul că o bătălie cîştigată nu 
înseamnă şi cîştigarea războiului. În condiţiile în care pericolul ex- 
tern era permanent şi de natură a periclita siguranţa statului, a apă- 
rut evidenţa necesităţii încadrării Principatelor într-un sistem de ali- 
anje de natură a favoriza o existenţă politică stabilă şi o rezistenţă 
prelungită în caz de nevoie. 

Statele creştine din Balcani au căzut sub otomani înainte ca ro- 
mânii să fi putut stabili legături de durată cu ele, în ciuda înrudirilor 
Basarabilor cu urmaşii lui Ştefan Duşan şi cu țarii bulgari; muntenii 
participă la bătălia balcanicilor cu turcii de la Cirmen (1371) şi la 
cruciada de la Nicopole (1396), dar tot ce mai puteau face după 
această dată era să ofere azil dinastiei bulgare alungate din ţara 
transformată în paşalic. Legăturile cu Ungaria fuseseră reluate la 
1355, dar pacea va fi des întreruptă de războaie pînă la încheierea 
tratatului dintre Mircea cel Bătrîn şi Sigismund de Luxemburg 
(1395) care, îndreptat împotriva Semilunii, stabilea prin formula 
„prieten prietenilor şi duşman duşmanilor“ cadrul unei colaborări 
politice şi militare care va dura pînă la căderea Ungariei sub turci 
(1526); aproape toţi principii români au adimis suzeranitatea regilor 
apostolici, tratate noi fiind încheiate în 1426, 1455, 1507, 1511, 

1517. Pentru a contrabalansa însă influența maghiară, Mircea a în- 
cheiat o alianţă, fără clauză omagială însă, cu Polonia (1389), re- 
înnoind-o apoi în cîteva rînduri pină ia 1411, dată după care relaţii- 
ie bilaterale pe bază de tratat dintre cele două ţări încetează, 
Moldovenii, deveniți şi ei independenţi prin război, vor relua legă- 
turile cu Ungaria abia prin tratatul din 1435, zeînnoindu-l apoi în 
1450, 1453, 1475; tratatele cu Polonia au fost mai numeroase, cel 
dintii fiind semnat la 1387, cel de pe urmă îa 1595, lung interval în 
care unii domni au recunoscut însă şi suzeranitatea maghiară. Dacă 
ţinem seama de faptul că în aceeaşi perioadă Principatele plăteau şi 
Porții tribut, putem remarca un important principiu pe care s-a ba- 
zat diplomaţia română medievală şi anume plurivasalitatea, Mircea 
recunoaşte suzeranitatea Poloniei în 1387, a Ungariei în 1395, a 
Porții în 1417; Petru Aron se închină sultanului şi regelui polon în 
acelaşi an; Ştefan cel Mare plăteşte tribut sultanului, se recunoaşte 
vasalul Poloniei în 1459, 1462, 1485, al regelui maghiar în 1475, 
dar altemează aceste acte de închinare cu momente de oprire a 
plăţii tributului (1473-1487, 1500-1504) sau de revocare — unila- 
terală — a suzeranității maghiare sau polone. În practică, vasalita- 
tea dublă sau triplă echivala cu anularea vasalităţii, plurivasalitatea 
vădindu-se un bun mijloc de a pune în contrazicere interesele suze- 
ranilor şi de a asigura românilor o independenţă de fapt. 

Căderea Ungariei a însemnat o grea lovitură pentru Principate, 
lipsindu-le de principalui lor aliat în lupta antiotomană; în condiţiile 
în care Polonia a urmat în tot cursul veacului al XVI-lea o politică 
turcofilă, mergînd pină la a refuza omagiul unor domnitori pentru a 
nu supăra Poarta, diplomaţia română s-a îndreptat spre Habsburgi, 
cu care Moldova încheie tratate de alianţă la 1535 şi 1572, Ţara 
Românească în 1598, inaugurîndu-se astfel o nouă orientare care se 
va accentua în veacul al XVII-lea. 

Eşecul războiului de independenţă şi unificare, purtai de Mihai 
Viteazul, nu a modificat esenţial linia tradiţională a diplomaţiei ro- 
mâneşti; Condiţiile internaţionale erau însă mai neprielnice; otoma- 
nii-s-au extins teritorial pînă la 1672, ajungînd să încercuiască prac- 
tic ţările române, Polonia în decădere s-a arăta! incapabilă a opune 
rezistenţă şi a acorda ajutor, imperialii au devenit activi abia spre 
sfîrşitul veacului, Rusia tot atunci, iar cazacii, vechi rezervor de 
mercenați pentru domnii români, şi-au arătat „sprijinul“ mai mult 


63 


prin expediţii de jaf decit prin lupte cu turcii, cărora de altfel li s-au 
şi supus în cele din urmă. 

În lipsa unui sprijin extern efectiv, Transilvania, Țara Româneas- 
că şi Moldova s-au întors la vechea politică de alianţe între ele, 
practicată cu succes de Iancu de Hunedoara şi Mihai Viteazul; dacă 
tratatele din 1605 şi 1608 n-au reuşit să-şi atingă scopul, turcii res- 
taurîndu-şi autoritatea asupra tuturor celor trei Principate, sistemul 
de alianţe dintre cei doi G. Râkoczi, Matei Basarab şi Vasile Lupu, 


continuat şi de urmaşii acestora, a contribuit la stabilizarea atmo- ' 


sferei politice în zonă, întrezărindu-se chiar, în 1659-1661, posibi- 
litatea scuturării dominaţiei otomane. Alianţa celor trei voievozi, 
sprijinită şi de căpeteniile bulgare refugiate la Tîrgovişte, a avut tot 
timpul un caracter antiotoman, urmărind scoaterea celor trei Princi- 
pate din sistemul politic otoman; răscoala lui Mihnea al II-lea (1659), 
atacul lui Constantin Şerban asupra Moldovei (1661) şi abolirea su- 
zeranităţii turceşti de către dieta transilvană (1661) reprezintă ulti- 
mele manifestări ale unei politici antiotomane purtate de cele trei 
ţări pe cont propriu şi cu snijloace militare. : 

În jumătatea a doua a veacului, diplomaţia românilor este extrem 
de activă, stimulată şi de evenimente care anunțau transformări de 
fond pe scara politică a Europei şi mari primejdii pentru statutul in- 
temaţional al Principatelor; rînd pe rînd ele caută alianța Poloniei, 
Austriei, Rusiei, încercînd să continue vechiul joc al plurivasalității, 
dar Polonia le refuză alianţa, austriecii oferă prea puţin faţă de ceea 
ce cereau românii, doar nişii acceptă să încheie un tratat favorabil 
cu Moldova (1711). Tot mai lipsiţi de mijloace diplomatice şi mili- 
tare necesare susținerii vechilor obiective, românii vor sfîrşi prin 
a-şi vedea diminuat statutul intemaţional, fără a se putea opune for- 
ţelor externe care restructurau harta politică a Europei centrale şi de 
sud-est. 

Statutul internaţional al ţărilor române a fost rezultatul rapor- 
tului dintre politica partenerilor diplomatici, obiectivele politicii ex- 
terne româneşti şi mijloacele pe care aceştia le aveau la îndemînă 
pentru a-şi pune în aplicare obiectivele şi a contracara politica sta- 
telor vecine, A fost, în tot cursul Evului Mediu, rezultatul instabil al 
unui raport de forţe aplecat fie în favoarea românilor, fie în cea a 
uneia din marile puteri vecine; a rămas în general prielnic Principa- 
telor pînă în veacul al XVi-lea, deteriorindu-se apoi treptat pînă la 
începutul veacului al XVIII-lea, cînd, din cauza unui complex nefa- 

vorabii de raporturi internaționale, capătă trăsături negative, depăr- 
tat atit faţă de vechiul statut politic cît şi faţă de dorinţele şi progra- 
mul clasei politice româneşti. 

Statutul Principatelor s-a definit încă din veacul al XIV-lea în ra- 
port cu doi factori, marile puteri creştine de la apusul, nordul şi ră- 
săritul lor şi marea putere islamică venind dinspre sud. Faţă de cele 
dintii, Principatele au început prin a-şi afirma independenţa, accep- 
tînd apoi, la sfirşitul veacului al XVI-lea, să depună omagii de va- 
salitate, care nu le ştirbeau însă cu nimic independenţa. Dar, din ne- 
fericire pentru români, statutul lor internaţional nu a fost determinat 
în veacurile XIV-XVil de relaţiile cu vecinii creştini, ci de evoluţia 
raporturilor cu Poarta, principala putere militară a vremii. 

Muntenii plătesc pentru prima dată tribut în 1417, moldovenii în 
1456, inangurînd un regim tributar care va duza pînă în prima jumă- 
tate a veacului următor. Considerate teritoriu al legămintului, dar- 
al-ahd, categorie intermediară între teritoriu al războiului, dar-al- 
hard, şi al păcii, dar-al-islam, Principatele şi-au răscumpărat prin 
tribut pacea, menţinîndu-şi în felul acesta structura politică inde- 
pendentă faţă de Poartă, obligîndu-se însă a nu întreprinde acţiuni 
ostile mmusulmanilor, Regimul tributar a avut un caracter provizoriu, 
el a decurs din neputinţa Porții de a cuceri Principatele şi din nepu- 
tința Principatelor de a se menţine pe deplin independente, el fiind 
încălcat fie de o parte, fie de cealaltă, în funcţie de raportul real de 
forțe. Mărturie a acestei situaţii provizorii stau atât frecventele între- 
ruperi ale plăţii tributului, muntenii plătesc regulat numai din 1462, 
moldovenii numai după 1538, cît şi încercările repetate ale turcilor 
de a înlocui regimul tributar cu cel de vasalitate, care înserana o 
mai strînsă dependență faţă de Poartă; în Țara Românească, sultanii 
teuşesc să impună domni filo-turci încă din veacul al XV-lea, dar în 
Moldova prima urcare în scaun de către Poartă are loc abia la 1538, 
prima cumpărare a tronului la Constantinopol abia la 1941; în rea- 
litate, atita timp cît Principatele au putut conta pe sprijinul Unga- 
riei, regimul dominaţiei otomane a fost limitat, instabil, revocabil23, 

Bătălia de ia Mohâcs (1526) a schimbat însă în mod fundamental 
situaţia politică din Europa centrală şi de sud-est; noul rege al Un- 
gariei, ioan Zâpoiya, se închină Porții la 1529 şi este instalat la Buda 
de însuşi Soliman Magnificul; în 1541, Ungaria devine paşalic, iar 
Transilvania un principat autonom supus Porții; în aceste condiții 
dramatice se modifică şi statutul internațional al Principatelor, ex- 

pediţia lui Soliman în Moldova (1538) încheindu-se cu înlăturarea 
hui Petru Rareş şi instalarea unui vasal credincios. În Țara Româ- 
nească, domnii slabi de după Neagoe Basarab şi Radu de la Afu- 


maţi vor desăvirşi între 1529 şi 1545 vasalizarea ţării, Radu Paisie , 


(1535-1545) fiind primul domn depus de sultan şi exilat după bu- 
nul său plac. 

Regimul de vasalitate se deosebea de cel tributar prin îngustarea 
substanţială a funcţiilor statului, prin uzurparea unor drepturi de că- 


tre Poartă, prin dublarea dominaţiei politice cu cea economică. Aw- 


tonomia intemă este respectată, frontierele continuă să despartă două 
state, dar politica externă devine subordonată Porții, dreptul de a în- 
cheia tratate este mai întîi limitat, apoi anulat, armata este obligată 
să însoţească trupele otomane în campaniile acestora. Domnii sînt 
încă aleşi de ţară o vreme, dar trebuie confirmaţi de sultan, iar apoi, 
din ce în ce mai des, sultanul îi numeşte direct, fără a mai consulta 
boierimea; durata domniilor se scurtează, în Moldova durata este de 
7-8 ani între 1359-1538, de 2-6 ani între 1538-1711; domnii filo- 
turci se înconjoată de gărzi otomane, cetăţile sînt demolate, capita- 
Jele sînt mutate de la Suceava la laşi şi de la Tîrgovişte la Bucu- 
reşti, în zone de cîmpie, deschise, aproape de frontiera imperiului, 
pentru a putea fi uşor controlate. Dominația politică otomană a cu- 
noscut frecvent variaţii, ea s-a atenuat considerabil pe vremea dom- 
nilor puternici şi s-a accentuat în perioadele de criză internă şi în- 
ternaţională; chiar şi în momentele cele mai dificile pentru români 
însă, ea a menţinut vechile structuri de stat, Poarta mulțumindu-se 
cu dominarea indirectă, aducătoare de avantaje economice şi poli- 
tice fără riscul unor noi războaie şi fără greutăţile pe care le-ar fi 
necesitat instaurarea administraţiei directe otomane asupra unui te- 
ritoriu cu o populaţie compact creştină, având o iungă tradiţie poli- 
tică şi o clasă conducătoare care-şi arătase în repetate rînduri hotă- 
firea de a menţine individualitatea poporului şi a statului, de a face 
în aşa fel încît românii să nu împărtăşească soarta statelor balcanice 
şi a Ungariei. 

Dar dominaţia otomană nu s-a mărginit doar la aspectul politic, 
încă de la început aceasta a fost dublată şi de una economică, tribu- 
tul, peşcheşurile, obligaţiile în natură şi muncă, monopolul asupra 
comerţului devenind tot atitea căi de exploatare economică, de se- 
cătuire a resurselor în scopuri străine intereselor țării. Pînă la mijlo- 
cul veacului al XVI-lea, cuantumul tributului s-a menţinut în limite 

rezonabile, cunoscînd şi ani de neplată şi perioade de scădere. Mol- 
dovenii plătesc, în 1456, 3 000 de galbeni, în 1481, 6 000, în 1503, 
4 000, sub Rareş (1527-1538), 10 000; cuantumul haraciului mun- 
tean între 1417-1462, plătit de altfel cu destule întreruperi, nu este 
cunoscut, dar se ştie că Vlad Ţepeş plătea înainte de răscoală 
(1462) 10 000 de galbeni, iar Radu cel Mare, în 1503, 8 000. Ac- 
centuarea aservitii politice după 1538 a dus şi la majorarea tributu- 
lui, cei moidovean crescând rapid la 30 000 de galbeni în 1553, la 
65 000 de gaibeni în 1593, cei muntean la 65 000 de galbeni în 
1567 şi la fantastica sumă de 155 000 de galbeni în 1593; Transil- 
vania, devenită şi ea stat tributar, a plătit în această perioadă între 
10 000 şi 15 000 de galbeni. 

Scurta perioadă de independenţă câștigată de Mihai Viteazul a 
avut repercusiuni imediate şi asupra tributului, care scade la 32 000 
de galbeni sub Radu Şerban (1601-1611) în Țara Românească şi la 
30 000 de galbeni sub Movileşti în Moldova, începînd apoi din nou 
să crească; Matei Basarab plăteşte 65 000 de galbeni, Vasile Lupu 
75 000, Brincoveanu 92 000: la sfirşitul veacului al XVII-lea, Mol- 
dova plătea însă numai 26 000 de galbeni, mai puţin decît Transil- 
vania, al cărei tribut, în preziua trecerii sub austrieci, era de 40 000 
de galbeni. 

Dar tributul, oricât de ridicat, nu a fost totuşi obligaţia cea mai 
grea a ţărilor române faţă de Poartă. Iniţial ocazionale şi simbolice, 
apoi anuale, peşcheşurile — daruri în bani sau natură au ajuns să 
depăşească spre sfirşitul veacului al XVI-lea tributul, devenind prin 
evantaiul din ce în ce mai larg al persoanelor care trebuiau grati- 
ficate, ca şi prin creşterea valorii darurilor, o necesitate extrem de 
oneroasă; vieţuind într-un sistem politic care făcea din corupţie un 
instrument al puterii, domnii au fost nevoiţi să cheltuiască sume 
uriaşe pentru câştigarea bunăvoinței sultanului, a vizirilor şi dregă- 
torilor centrali, a paşalelor de la Dunăre, practic a tuturor demnita- 
rilor cu care veneau în contact. Uriaşe au fost şi sumele cheltuite cu 

ă domniei, prima menţiune a unei cumpărări datînd din 
1541 cînd Rareş plăteşte peste 100 000 de galbeni pentru redobîn- 
direa tronului. Spre sfîrşitul veacului, luptele dintre pretendenți au 
dus ia creşterea nemăsurată a acestor cheltuieli, Mihnea Turcitul şi 
Petru Cercel plătesc în jur de un milion de galbeni, pentru a scădea 
apoi, Matei Basarab obține tronul cu numai 400 000 de galbeni, ră- 
miînînd totuşi la un nivel foarte ridicat. La mijlocul veacului al 

XVII-lea apar în schimb confirmările de domnie, una anuală (mu- 
caerul mic), alta trienală (mucaerul mare), aceasta din urmă egalînd 
în general valoarea sumei plătite la înscăunare. Cumpărarea şi con- 
firmarea domniei au reprezentat în veacurile XVI-XVII principalul 
mijloc de stoarcere economică a românilor de către otomani, cu atât 
mai apăsător cu cît era arbitrar, nesupus nici unei reglementări. 
Alături de tribut, peşcheşuri, cumpărarea domniei şi mucaeruri, 
țările române mai erau obligate la prestații în bani şi natură, cele 


dintii extraordinare, Transilvania plăteşte de pildă în 1658 şi 1663 : 


contribuţii de război de 300 000 de galbeni, celelalte, şi fixe şi oca- 
zionale, uneori plătite, alteori scăzute din valoarea tributului, de 
cele mai multe ori însă gratuite, Primele cereri datează din 1542 
cînd Poarta reclamă 500 de cai pentru transporturile armatei, ele în- 
mulţindu-se ulterior, furniturile de vite, oi, miere, ceară, cherestea, 
care de transport, salahori fiind frecvent cerute de otomanii angajaţi 
în ultimele lor războaie ofensive. 

În sfîrşit, ultima formă a dominaţiei economice otomane a fost 
monopolul instaurat asupra comerțului exterior românesc, monopol 
despre care a fost vorba la capitolul referitor la structurile economice. 

Dominația economică otomană nu a fost tot timpul la fel de apă- 
sătoare, gradul săn de intensitate a variat de la epocă la epocă, 
determinat în primul zînd de evoluţia raporturilor politice româno- 
otomane, Presiunea economică apare mai tîrziu decît cea politică, 
rămîne în limite reduse pînă la mijlocul veacului ai XVI-lea, agra- 
vîndu-se apoi dramatic după schimbarea regimului tributar în regim 
vasalic, momentul de virf fiind probabil deceniul 1581-1590, cînd 
Țara Românească trimitea anual la Constantinopol, sub diferite for- 
me, o sumă medie de 650 000 de galbeni; războaiele lui Mihai Vi- 
teazul ab uşurat obligaţiile țării, urmaşul său Radu Şerban cheltuind 
anual cu turcii în jur de 100 000 de galbeni; deşi cuantumul exploa- 
tării a crescut din nou spre sfîrşitul veacului al XVII-lea, cheltuie- 
lile anuale ale lui Brîncoveanu se cifrează la cca 200 000 de gal- 
beni; el nu va mai atinge decît sub fanarioți valoarea pierderilor 
suferite în jumătatea a doua a secolului al XVI-lea24. 

Încercările românilor de a modifica acest regim al dominaţiei 
otomane au fost numeroase şi constante, de multe ori violente. Gra- 
ţie lor instaurarea stăpînirii otomane a fost întirziată, iar formele ei 
atenuate, evitindu-se în primul rînd dominaţia directă practicată de 
turci în Balcani încă din veacul al XIV-lea. 

Rezistenței militare a lui Mircea cel Bătrîn (1386-1418) i se da- 
toreşte fără îndoială supraviețuirea politică a Ţării Româneşti în 
epoca în care turcii reuşeau să lichideze țaratele bulgare şi sîrbe; 
otomanii trec Dunărea pentru prima oară în 1391, apoi revin în 
1394, dar la Rovine muntenii cîştigă prima mare bătălie asupra unui 
duşman condus chiar de sultan. La Nicopole (1396), acelaşi sultan, 
Baiazid Ilderim, învinge oştirea cruciată alături de care se afla pro- 
babil şi Mircea, dar nici expediţia de pedepsire a sultanului din 
1397 nu reuşeşte să îngenuncheze Ţara Românească; în anii urmă- 
tori, profitind de luptele dintre urmaşii lui Baiazid, Mircea îşi con- 
solidează poziţia în Balcani, recucereşte Dobrogea, înscăunează ca 
sultan pe Musa, întreprinde expediţii ia sudul Dunării. Deşi căderea 
ui Musa şi invazia turcă din ultimul an de domnie l-au obligat să 
răscumpere pacea, lunga sa domnie a marcat un moment hotărâtor 
în istoria relaţiilor româno-otomane determinînd un echilibru poli- 
tic care, în ciuda frecventelor sale dezechilibrări, va dăinui multe 
secole. 

Războaiele cu turcii au continuat în tot cursul secolului al XV-lea, 
cu sorţi schimbători, dar, în general, cu rezultate favorabile pentru 
românii care au reuşit să reziste presiunii otomane şi să întârzie îna- 
intarea Semilunii spre Europa centrală. Sub conducerea lui Iancu de 
Hunedoara, voievod al Transilvaniei apoi guvernator al Ungariei, 
maghiarii şi românii au obținut numeroase succese militare, încu- 
nunate prin victoria din 1456 care l-a oprit pe Mahomed al II-lea, 
cuceritorul Bizanțului, sub zidurile Belgradului; sub Vlad Ţepeş 
(1456-1462), muntenii îl înving pe acelaşi sultan în 1462, sub Şte- 
fan cei Mare (1457-1504), moldovenii cîştigă marea victorie de la 
Vaslui (1475) şi-l obligă pe Mahomed a! II-lea să părăsească Mol- 
dova, după noua campanie din 1476, evitînd din nou cucerirea ţării 
şi transformarea ei în paşalic. 

După introducerea regimului de vasalitate, opoziţia militară faţă 
de Poartă ca şi încercările de modificare a regimului dominaţiei se 
atenuează simţitor, ţările române avînd din ce în ce mai slabe mij- 
loace proprii de rezistenţă. Ioan Vodă cel Cumplit (1572-1574) mai 
porneşte singur împotriva Porții, cîştigă citeva bătălii, dar pierde 
războiul învederînd o concluzie din care multe generaţii de români 
au făcut o axiomă: statutul internaţional al Principatelor nu mai pu- 
tea fi modificat decît în împrejurări externe prielnice şi numai cu 
ajutorul militar al puterilor europene. De aici interesul cu care clasa 

politică românească a urmărit evoluţia relaţiilor creştino-musulma- 
ne, folosind orice prilej pentru a-şi pune în aplicare planurile de eli- 
berate. 
Un astfel de prilej s-a ivit ia sfârşitul veacului al XVI-lea, cînd 
„Liga Sfintă“, grupînd pe Habsburgi, papalitatea, Spania, unele 
principate germane şi italiene, şi-a propus alungarea otomanilor din 
Europa. Accentuarea presiunii turceşti, creşterea exploatării econo- 
mice, perspectiva transformării în paşalic au determinat o largă so- 


lidaritate socială, ridicarea la luptă a tuturor claselor sociale în epală - 


măsură lovite de politica Porții. Transilvania şi Moldova au aderat 
la Ligă în 1594, iar Mihai Viteazul (1593-1601), aliat cu Moldova 
şi în tratative de alianţă cu Transilvania, a răsculat Ţara Româneas- 
că în noiembrie 1595, atacînd şi cucerind cetăţile turceşti de pe linia 
Dunării pînă la Chilia şi Cetatea Albă, singurul ca 19 de pod otoman 
pe teritoriul românesc răminînd Cetatea Giurgiului. În ianuarie 1595, 
trupele sale obțin victorii hotăritoare asupra tătarilor la Putinei şi 
Stăneşti, asupra tătarilor şi turcilor la Rusciuk, în Bulgaria. Luptele 
pe linia Dunării au continuat în tot cursul primăverii anului 1595, 
interval în care turcii şi-au pregătit campania care trebuia să-l în- 
genuncheze pe Mihai, iar acesta, la rîndul său, a acceptat suzerani- 
tatea Îui Sigismund Bâthory, principele Ardealului, în schimbul 
promisiunii de ajutor militar. În august, marele vizir Sinan-paşa a 
reuşit să treacă Dunărea şi să se îndrepte spre Bucureşti, dar la Că- 
lugăreni, într-o zonă deluroasă, împădurită, străbătută de un tiu şi 


presărată cu miaştini, armata lui Mihai a repurtat una din cele mai 


mari biruinţe din istoria românilor, obligîndu-l pe Sinan să se retra- 
gă. Disproporţia de forţe era însă prea mare pentru ca munte 
riște O nouă bătălie decisivă, de aceea Mihai s-a retras spre 
aşteptind Sosirea ajutoarelor ardelene şi moldovene, î în timp ce tur- 
cii au ocupat Bucureştii şi Tîrgovişte, luînd măsuri pentru transfor- 
marea țării îi paşalic. Ocupaţia a fost însă de scurtă durată, Mihai | 
Sigismund şi Ştefan Răzvan, domnul Moldovei, reuşind să-i alunge! | 
pe otomani din Principat şi să-i zdrobească complet în timp ce în-! 
cercau să se retragă peste Dunăre. 

Abolirea dominaţiei turceşti a întărit considerabil poziţia interna- 
ţională a Ţării Româneşti; Mihai reuşeşte să anuleze treptat clauze- 
le nefavorabile ale tratatului cu Sigismund, declarindu-l în cele din 
urmă caduc, şi să încheie, după noi lupte purtate pînă aproape de 
Munţii Balcani, armistițiu (1596) şi pace (1598) cu sultanul şi să 

semneze un tratat cu Habsburgii (1598), care recunoștea suzeranita- 
tea împăratului asupra voievodului, dar fără nici o obligaţie politică 
sau economică din partea acestuia. În 1598, Mihai era fără îndoială 
factorul principal al coaliției creştine, către el se îndreptau speran- 
țele popoarelor supuse din Balcani, domice de eliberare: „Poate 
vreţi să vă împăcaţi cu păgînii, pentru Dumnezeu, te rugăm pe Mă- 
ria Ta să nu crezi nimic vorbelor turcului... aici toată creştinătatea 
e aplecată către Măria Ta, cum o va dovedi şi la judecata de pe 
urnă“, scria voievodului Dionisie Rally mitropolitul grec de Tirno- 
vo. În 1598, Mihai a mai purtat lupte cu turcii atacînd cetăţile de 
pe mmalul otoman al Dunării şi din Dobrogea, încurajînd şi sprijinind 
răscoala bulgarilor din Tîrnovo care proclamaseră țar pe Şişman al 
Ul-lea, dar după aceea conflictele cu Poarta au încetat, Mihai în- 
dreptîndu-şi atenţia spre Transilvania şi Moldova, care, trecute sub 
stăpînirea unor principi filo-poloni şi filo-turci, urmăreau pacea cu 
sultanul şi scoaterea lui Mihai din scaunul muntean, În 1599, cardi- 
nalul Andrei Bâthory, urmaşul lui Sigismund, cerea lui Mihai să 
abdice şi să părăsească ţara; în aceste condiţii, cu acordul imperia- 
lilor, Mihai pătrunde în Transilvania, învinge oastea cardinalului la 
Şelimbăr (octombrie 1599) şi-şi instaurează cîrmuirea asupra Prin- 
cipatului, Peste numai cîteva luni, atunci cînd devenise evidentă 
imposibilitatea unei înţelegeri cu Polonia, Mihai trece în Moldova 
(mai 1600) şi în mai puţin de o lună cucereşte întreaga ţară, luîndu-şi 
tittul de „domn al Ţării Româneşti şi Ardealului şi Moldovei“. 
Unificarea celor trei Principate a fost însă de scustă durată, căde- 
rea domnului fiind urmărită de toţi cei ale căror interese se aflau în 
conflict cu politica sa; Habsburgii nu puteau accepta pretenţiile hui 
Mihai de a păstra Transilvania pentru sine şi urmaşii săi, Movileştii 
sprijiniți de Polonia nu puteau renunţa la Moldova, iar nobilimea 
maghiară nu s-a supus decît de nevoie cîrmuirii unui domn mun- 
tean, adept al centralizării statului şi pe deasupra înclinat a favoriza 
populaţia majoritară românească. Convergenja acestor interese a dus 
la căderea lui Mihai; în septembrie 1600, nobilimea ardeleană se 
răscoală şi în alianţă cu trupele imperiale comandate de Gh. Basta 
obţine victoria de la Mirăslău; tot în septembrie, polonezii restau- 
rează pe leremia Movilă la Suceava, iar turcii atacă Țara Româ- 
nească. Lovit din toate părţile, Mihai ia calea exilului. În locul său, 
cu acordul Porții, polonii l-au instalat pe Simion Movilă. Domnia 
i-a fost însă de scurtă durată, țara răsculîndu-se sub conducerea Bu- 

zeştilor în momentul în care soarta părea să suridă din nou lui Mi- 
hai care, la Praga, reuşeşte să-l convingă pe Rudolf al II-lea de 
dreptatea cauzei sale. Ajutat de Basta, Mihai revine în Transilvania, 
obţine victoria de la Gorăslău (3 august 1601), dar îndată după 
aceasta este asasinat de austrieci, fapta lui Basta punea capăt nu nu- 
mai celei mai giorioase pagini de istorie medievală românească, dar 
şi speranțelor de modificare a statutului internaţional al Principatelor, 
O analiză obiectivă arată că epopeea lui Mihai nu putea izbîndi, 


scopurile urmărite erau prea grandioase pentru potenţialul uman, 


economic şi militar al Țării Româneşti, nici unificarea celor trei țări 
nu putea avea încă baza națională care i-ar fi asigurat trăinicie, iar 
interesele românilor se aflau în prea evidentă contrazicere cu cele 
ale maghiarilor, polonilor, imperialilor. Cu toate acestea, urmările 
strălucitei domnii a lui Mihai au fost imediate şi importante, regi- 
mul politic şi economic al dominaţiei otomane atenuîndu-se consi- 
derabil. 

În veacul a! XVII-lea românii nu vor mai încerca decit rareori să 
scuture suzeranitatea Porții şi să-şi recîştige independenţa pe calea 
războiului. Dacă răscoala domnului Moldovei Gaspar Graziani a 
fost repede înfrîntă (1620), războiul lui Mihnea al [l-lea (1658- 
1659), admiratorul lui Mihai Viteazul, a trezit la început unele spe- 
ranţe. Sprijinit de mica boierime şi în alianţă cu Transilvania, dom- 
nul muntean a reînnoit tactica ilustrului său predecesor atacînd linia 
Dunării, cucerind cetăţile de pe malul românesc, asediindu-le pe 
cele de pe malul otoman, Silistra, Rusciuk, Nicopole, Hirşova. În- 
tervenția tătarilor l-a obligat însă în cele din urmă să se refugieze în 
Transilvania. 

Din acest moment şi pînă la ultima răscoală antiotomană, cea a 
Îui Cantemir (1711), clasa politică românească a preferat să mizeze, 
pentru modificarea statutului internaţional al Principatelor, pe car- 
tea diplomaţiei; mai ales după asediui Vienei (1683), alcătuirea 
Sfintei Ligi şi prăbuşirea succesivă a poziţiilor otomane în Europa 
centrală şi de sud-est, ea s-a angajat într-un joc diplomatic pe cît de 
periculos pe atit de inevitabil, al cărui scop era atît înlăturarea suze- 
tanităţii otomane cît şi evitarea pretențiilor pe care marile puteri 
creştine vecine le puteau avea asupra țărilor române. Domnitori şi 
boierimea au căutat să înjghebeze un sistem de alianţe care să le 
asigure o cât mai mare libertate de mişcare, pregătindu-se de acțiuni 
militare, dar evitând mereu să-şi prociame pe faţă programul, mereu 

nesiguri de planurile reale ale partenerilor de tratative; în 1683- 
1685 moidovenii caută alianţa îui Sobieski, cu care negociază chiar 
un proiect de tratat de alianţă, apoi se îndreaptă spre Habsburgi, cu 
care Constantin Cantemir încheie un tratat (1691), reînnoit de ur- 
maşul său. Constantin Duca (1694) şi spre Moscova, vizitată de - 
soliile domnilor Antioh Cantemir şi Mihai Racoviţă şi cu care Con- 
stantin Duca spera să încheie în 1702 un tratat de alianță asemănă- 
tor celui moldo-rus din 1656. Aceeaşi febrilitate diplomatică se 
constată şi la munteni. După ani de tratative şi ezitări, Şerban Can- 
tacuzino (1678-1688) se decide să recunoască suzeranitatea Aus- 
triei (1688), dar cu menţinerea independenţei statului, a domniei 
absolute şi ereditare, a retrocedării vechilor posesiuni muntene din 
Transilvania la care se adăuga Banatul, condiţii greu acceptabile 
pentru imperialii care nu aveau nici un interes să sprijine formarea 
unui stat românesc atît de puternic. Pentru negocierea condiţiilor în- 


" chinării, domnul a trimis la Viena o solie de 200 de persoane con- 
“dusă de fratele său, dar moartea sa subită (octombrie 1688) a biocat 


negocierile, urmaşul său Constantin Brincoveanu (1688-1714) evi- 
find a se angaja deschis de partea imperialilor. Neîncrezător faţă de 
austrieci, el a intrat în contact cu ruşii încă din 1693, afirmâîndu-şi 
prin solii, între care cele mai însemnate au fost conduse de Gheor- 
ghe Castriotul (1698) şi David Corbea (1702, 1705, 1706), intenţia 
de a sc răscula împotriva Porții şi a se alia cu ţarul, dacă armata 
acestuia va porni în campanie. Ca şi înaintaşul său, Brâncoveanu şi 
unchii săi Cantacuzini vorbesc în numele întregii creştinătăţi balca- 
nice, cerînd eliberarea ei şi gonirea turcilor din Europa. Aceste 
strînse legături explică de altfel încrederea cu care Petru 1 a aşteptat 
ajutorul muntenilor în cursul campaniei din 1711 şi învinuirea de 
trădare adusă domnului, atunci cînd acesta a preferat, spre deose- 
bire de Cantemir, să păstreze neutralitatea. 

Sub scurta domnie a lui Cantemir (1710-1711), Moldova între- 
prinde ultima sa încercare de eliberare pe cale militară. Fiu şi frate 
de domn, socoțit un credincios al sultanului, Cantemir a primit tro- 
nul cu misiunea de a supraveghea şi dezvălui legăturile Brincovea- 
nului cu creştinii; planurile sale s-au dovedit a fi însă încă de la în- 
ceput cu totul altele. 

Bun cunoscător al turcilor în mijlocul cărora trăise vreme înde- 
ljungată şi alături de care participase la unele campanii nefericite 
împotriva impezrialilor, Cantemir se convinsese de decăderea Porții 

şi credea, asemenea multor altora, că sfîrşitul dominaţiei ei în Euro- 
pa era inevitabil. De aceea, încă de pe vremea şederii sale la Con- 
stantinopol, el promisese ambasadorului P. Tolstoi că în cazul ur- 
mării pe tron va urma o politică de apropiere de Rusia. Îndată după 
sosirea la laşi el a intrat în legătură cu Petru 1 trimiţindu-i. un pro- 
iect de tratat pe care țarul l-a acceptat şi. întărit în aprilie 1711-la 
Luck; Rusia, aflată deja în război cu Poarta, promitea să sprijine 
lupta de eliberare a Moldovei, iar după eliberare să nu se amestece 


în treburile ei interne, lăsînd-o spre cîrmuire lui Cantemir şi urma-" 


şilor săi. Tratatul prevedea înlăturarea regimului boieresc şi reve- 
nirea la domnia absolută şi ereditară, iar în exterior retrocedarea tu- 
turor teritoriilor cucerite de turci; Rusia se angaja să respecte 
frontierele întregite ale Moldovei şi să nu îngăduie nici o încălcare 
a lor. Domnitorul recunoştea în schimb suzeranitatea țarului şi pro- 
mitea să i se alăture cu oştirea, îndată ce ruşii se vor apropia de gra- 
niţele ţării. 

În mai 1711, Cantemir a lansat o violentă proclamaţie antioto- 
mană chemând țara la arme, dar Brincoveanu, deşi îşi adusese oas- 
tea în tabăra de la Urlaţi, s-a temut să-i urmeze pilda şi să-şi ţină 
făgăduielile; în iulie, la Stănileşti pe Prut, trupele turco-tătare, mult 
superioare numericeşte, au reuşit să-i înconjoare pe ruşi şi pe mol- 
doveni şi să impună o pace care îngăduia ţarului să se retragă, dar 
care lăsa Moldova, mai departe, în seama Porții. Cantemir lua calea 
exilului, urmat de cîteva mii de moldoveni25. 

După trei ani, acuzat de trădare şi uneltiri cu creştinii, îşi pierdea 
tronul şi Brîncoveanu, ucis apoi cu cei patru fii ai săi, la Constanti- 
nopol; după încă doi, pierea şi urmaşul său Ştefan Cantacuzino 
(1714-1716), acuzat şi el de legături tainice cu imperialii. Politica 
externă a românilor primea aşadar la începutul veacului al XVIII-lea 
grele lovituri, eşecul repetatelor încercări de modificare a regimului 
dominaţiei otomane avind ca urmare nu înlăturarea, ci agravarea ei. 
Politica lui Brîncoveanu şi a Cantacuzinilor în Țara Românească, 
cea a lui Cantemir în Moldova au arătat limpede otomanilor că nu 
pot conta pe domnii români şi i-au obligat să găsească o metodă 
mai directă şi eficace de.dominare a Principatelor; urmarea a fost 
instaurarea regimului fanariot. 

4. BIZANȚ DUPĂ BIZANȚ: CIVILIZAȚIA MEDIEVALĂ 


Mediul cultural predominant prin şi în care s-a manifestat civi- 
lizaţia română medievală a fost cel reprezentat de clasa boierească. 
Spre deosebire de ceielaite civilizaţii sud-est europene, devenite 
după cucerirea otomană precumpănitor ţărăneşti, manifestările de 
cultură din Țara Românească şi Moldova au fost legate de curţile 
domneşti şi boiereşti, de clerul înalt, de patronajul şi sprijinul mate- 
rial al clasei feudale. 

Bizanţ după Bizanţ, fericita formulă a lui lorga?7, explică suges- 
tiv paradoxul evoluţiei culturale româneşti, dezvoltarea expresiei sale 
bizantine îndeosebi după căderea Bizanțului. Într-adevăr, săpăturile 
arheologice de la. Curtea de Argeş, reşedinţa primilor voievozi 
munteni, ca şi cele de la Baia şi Suceava, cele dintii capitale ale 
Moldovei, arată că, din punctul de vedere al civilizaţiei materiale, 
boierimea se afla mult mai aproape de Buda şi Cracovia decît de 
Constantinopol, Ungaria şi Polonia fiind pentru românii veacurilor 
XIV-XV o lume mult mai familiară decît cea a îndepărtatului Bi- 
zanţ, cu care de altfel nu aveau nici o legătură directă. Conştiinţa 
europeană era de altminteri evidentă şi des afirmată de Muşatini şi 
Basarabi, care se considerau parte a lumii europene, apărătorii ei la 
marginea primejduită de păgîni. 

Creşterea influenţei bizantine a venit treptat, pe măsura creşterii 
influenței otomane, a căderii Ungariei, a politicii poloneze de îm- 
păciuire. cu Poarta. Căderea statelor creştine balcanice a înmulțit 
numărul fugarilor ortodocşi trecuţi în Principate. Rămaşi singurii 
domni creştini din Balcani, principii români s-au identificat cu o 
tradiţie imperială pe care acum nu o mai revendica nimeni; patrona- 
jui lor s-a extins asupra întregii lumi ortodoxe, aşa cum altădată se 
întinsese şi patronajul autocratului. Elementele de protocol, costu- 
mul, unele obiceiuri îmbracă o mai accentuată haină bizantină, încu- 

rajată şi de numeroșii cărturari greci care se refugiaseră pe la curţile 
domneşti. Nu încape îndoială că, în veacul al XVII-lea, formele bi- 
zantine erau mult mai puternice decit fuseseră cu trei secole înainte. 
Reprezenţările de voievozi sînt foarte sugestive în această privinţă; 
Mircea cel Bătrîn (1386-1418) e zugrăvit în tipic costum de cavaler 
apusean, în timp ce Brâncoveanu (1688-1714) ne apare în opulenta 
ţinută bizantino-orientală. 

Se poate socoti că lupta dintre formele orientalizante şi cele eu- 


ropene de civilizaţie a stat în cumpănă pînă la începutul veacului al 


XVIII-lea. Înfruntarea sau, poate mai bine spus, împletirea lor nu a 
fost fără roade, dînd naştere în general unei culturi eclectice, dar nu 
lipsite deseori de originalitate. Pînă la fanarioți, românii şi-au păs- 
trat de fapt două feţe, una europeană, o alta orientalizată, datorită 
influențelor sud-dunărene. Poate că cea mai sugestivă exemplifi- 
care a acestei complexe şi în fond nefireşti situaţii a fost Dimitrie 
Cantemir, înfăţişat în două tablouri diferite, o dată în costum orien- 
tal, o dată îmbrăcat „nemţeşte“; această dublare reprezenta pentru 
generaţia lui o dilemă prin care vechii voievozi şi boieri nu fuseseră 
obligaţi să treacă. 

leremia Movilă (1595-1606) a fost cel dintii domn care a sesizat 
conflictul dintre valorile orientale şi cele europene din cultura ţării 
sale şi care a regretat venirea de influenţe sud-dunărene, străine, so- 
cotea el, tradiţiei şi obiceiurilor pămînteneZ8, în realitate, efectul lor 
nu a fost numai negativ, atîta timp cât ele nu au devenit predomi- 
nante şi exclusiviste, aşa cum vor deveni în veacul al XVIII-lea; 
Orientul şi Occidentul s-au împletit armonios de multe ori, dînd 
naştere la originale opere de artă. 

Instituţiile prin intermediul cărora societatea şi-a difuzat cu pre- 
cădere valorile culturale au fost şcoala şi cartea, manuscrisă sau ti- 
părită. Despre şcoli nu avem documente decît din veacul al XV-lea; 
este probabil că în primele decenii de existenţă a statelor româneşti 
pregătirea intelectuală să se fi făcut numai în preajma mînăstirilor 
de către preoţi şi călugări; aici vor fi învăţat să scrie şi să citească 
româneşte şi slavoneşte copiştii de manuscrise, grămăticii de cance- 
larie, clericii. Şcolile mânăstireşti continuă să joace rolul principal, 
şi în veacurile XV-XVI se bucură de faimă mai ales cele de la 
Neamţ şi Putna în Moldova, din Scheii Braşovului în Transilvania, 
dar alături de ele încep să funcţioneze şi şcoli orăşeneşti şi şcoli în- 
temeiate de domnie; pentru studii mai înalte, moldovenii şi străinii 

locuind în Moldova îşi trimiteau feciorii la universităţile de la Cra- 
covia şi Viena, numărul studenţilor din Baia, Bacău, Suceava, Ro- 
man, laşi, Siret înregistraţi în matricolele celor două universităţi 
pînă la moartea lui Ştefan cel Mare (1504) fiind de 18. Între 1561- 
1563, Despot-Vodă al Moldovei a întemeiat un colegiu la Cotnari, 
cu profesori germani şi cu un program de studiu influenţat de Re- 
formă, colegiu care nu s-a putut menţine, fiind transformat într-o 
şcoală latinească, cu profesori iezuiţi, apoi într-o obişnuită şcoală 
de grămătici; iezuiţii aveau elevi şi la laşi, unde şcoala lor, frecven- 
tată şi de odrasle boiereşti, a funcţionat de ia sfîrşitul veacului al 
XVI-lea şi pînă la începutul celui de al XVIII-lea. 

Contemporanii nu par să fi fost prea mulţumiţi de starea învăţă- 
mântului, ceea ce explică numeroasele apeluri la întemeierea de 
şcoli, la luminare prin învăţătură. Regretele mitropolitului Varlaam 
„pentru lipsa dascălilor şi a învăţăturii“ (1643) se regăsesc în nume- 
roase scrieri, deşi călătorii străini menţionau totuşi la Iaşi, la mijlo- 
cul veacului al XVIl-lea, 20 de şcoli; numărul elevilor era însă, fără 
îndoială, mic; la sate învățămîntul era încă exclusiv în mâna preoți- 
lor, iar şcolile superioare, întemeiate în capitale de domni, funcţio- 
nau fără regularitate. 

Încercările de a crea instituţii de învăţămînt de nivel superior nu 
au lipsit însă; la 1639, cu ajutorul profesorilor trimişi de Petru Mo- 
vilă, mitropolitul român al Kievului, Vasile Lupu creează la laşi un 
colegiu cu limba de predare latină; în 1646, la Tirgovişte, Matei 
Basarab întemeiază unul greco-latin, dar ambele şcoli vor funcționa 
puţină vreme, frămîntările politice din jumătatea a doua a veacului 
al XVII-lea fiind puţin favorabile dezvoltării învăţământului. În 
Transilvania, progresele au fost ceva mai rapide, legate îndeosebi 
de dorinţa calvinilor de a atrage pe ortodocşi prin funcţionarea unor 
şcoli calvine de limbă română; în 1624 G. Bethlen a dat drept fiilor 
de iobagi să frecventeze şcolile principatului, iar în 1675 sinodul a 
hotărît ca fiecare preot să țină şcoală cu copiii satului. Se cunosc şi 
câteva cazuri de şcoli săteşti susținute financiar de ţărani; tot în 
Transilvania avea să se tipărească în 1699 şi prima carte didactică 
în limba română. 

Spre sfîrşitul veacului al XVII-lea începe să înflorească din nou 
învăţământul şi în Principate, mai ales după întemeierea Academiei 
domneşti de către Şerban Cantacuzino (1678-1688) şi reorganiza- 
rea ei de către Brîncoveanu (1688-1714), instituţie aflată la graniţa 

dintre gimnaziu şi colegiu; renumiţi profesori ai Orientului creştin 
predau aici filozofia, ştiinţele naturale, literatura clasică etc. La Iaşi, 
o academie asemănătoare a fost creată de Antioh Cantemir în 1707 
şi reorganizată de Nicolae Mavrocordat în 1714, De la început, cursu- 
file academiilor au fost gratuite şi deschise tuturor indiferent de apar- 
tenenţa socială, majoritatea elevilor fiind copii de meseriaşi şi ne- 
gustori, mici boieri sărăciţi, boierimea mare preferînd să-şi educe 
odraslele acasă, cu profesori particulari, sau să-i trimită în străinăta- 


te, la Padova de preferință, sau chiar la Paris, unde învăţa la 1700 


Radu Cantacuzino, probabil cel dintii student român în Franţa. Încă 
de la întemeiere, academiile au fost frecventate de numeroşi elevi 
din Balcani, ele devenind, alături de Marea Şcoală a Patriarhiei de 
la Constantinopol, principalele centre ale învăţămîntului în răsăritul 
ortodoa29. 

Alături de şcoală, cartea a jucat un important ro! în difuzarea va- 
lorilor culturale; manuscrisele au reprezentat în întreaga epocă feu- 
dală principala formă sub care a circulat cartea, meseria de copist 
fiind nu numai foarte răspîndită, dar şi bine remunerată. Carte de 
oameni bogaţi, manuscrisul avea în veacul ai XVI-lea valoarea unei 
moşii medii, preţul său rămânînd ridicat şi în veacul al XVII-lea. 
Cărţile manuscrise se lasă prin testament uimaşilor, în vreme de 
primejdie sînt puse la adăpost alături de lucrurile de preţ, iar atunci 
cînd se pierd, se răscumpără. Interesantă în această privinţă este po- 
vestea Evangkeliarului de la Humor, scris la 1473, trimis în Tran- 
silvania în 1538 pentru a nu cădea în mâna turcilor, ajuns totuşi la 
Constantinopol, dar retrimis miînăstirii în 1541 prin grija lui Petru 
Rareş; la 1653 manuscrisul se pierde din nou, furat de cazaci, dar 
este răscumpărat de Gheorghe Ştefan (1653-1658) şi înapoiat mi- 
năstirii, 

În veacul al XVI-iea se introduce şi tiparul, mai întii în Ţara Ro- 
mânească apoi în Transilvania. Între 1508 şi 1582 tiparniţele de la 
Tîrgovişte (1508)* , Sibiu (1544), Braşov (1557), Cluj (1570), Alba 
îulia (1587), Sebeş (1580), Orăştie (1582) au tipărit 52 de cărți, 14 
în română, 35 în slavonă, 3 în siavo-română, ceie mai multe ia 
îndemnul şi cheliuiala domniei, care-şi afirmă repetat dorința de „a wm- 
ple bisericile cu cărţi“30. "Toate sînt cărţi de cult, imprimate în ate- 


* Datele indică anul primei tipăriri. 

liere modeste, cu tiraj de pînă la 500 de exemplare, la început de 
tipografi veniţi din Serbia cu învăţătură la Veneţia, apoi de tipografi 
români, între ei cel mai cunoscut fiind diaconul Coresi, editor pînă 
în 1582 a nu mai puţin de 36 de cărţi. 

În 1582 tipografiile româneşti îşi întrerup activitatea, reluînd-o 
abia în 1653 în Țara Românească, la iniţiativa lui Matei Basarab şi 
cu ajutorul tehnic al meşterilor trimişi de la Kiev de Petru Movilă. 
Prefeţele domnului socotesc tiparul. „comoară mai scumpă decît 
toate comorile pământeşti“, „hrană şi adăpare sufletească“, :părere 
exprimată şi de Vasile Lupu, întemeietorul tipografiei moldave ia 
164251. Urmaşii celor doi voievozi n-au mai avut însă răgazul spri- 
jinirii tiparului care se întrerupe din nou pină în 1678 în Țara Româ- 
nească, pînă în 1679 în Moldova; acelaşi proces tipografic mereu 
întrerupt se constată şi în Transilvania, unde nu se tipăresc cărți ro- 
mâneşti între 1582-1639 şi nici de la 1656 şi pînă la sfirşitul veacu- 
lui. În ultimele decenii ale secolului al XVII-lea în schimb, tiparul 
cunoaşte o mare înflorire; în Țara Românească funcționau sub 
Brâncoveanu nu mai puţin de 6 tipografii, tipamiţele producînd vo- 
lume atît pentru uzul românilor cât şi pentru cel al grecilor, armeni- 
lor, slavilor de sud, arabilor, turcilor. În total, în veacul al XVII-lea 
(1601-1700), s-au tipărit 113 cărţi din care 6l în română, 11 în sla- 
vă, 20 bilingve slavo-române, 17 în greacă, 2 bilingve greco-româ- 
ne, una în latină, una în armeană; o statistică a cărţilor apărute sub 
domnia lui Brâncoveanu (1688-1714) arată că sub acest domn au 
apărut în tipografiile româneşti de la Snagov (1696), Buzău (1691), 
Rîmnic (1705), Tîrgovişte (1709), Bucureşti (1716) şi în cea gre- 
cească de la Bucureşti (1690) 42 de cărţi greceşti, 39 româneşti, 22 
slavo-române, meritul principal revenind mitropolitului Antim Ivi- 
1canul, cu ajutorul căruia s-au întemeiat tipografii şi în Gruzia şi 
Siria”. 

'Tot din această perioadă avem informaţii şi despre bibliotecile 
care găzduiau aceste cărţi, alături de altele cumpărate în întreaga 
Europă; cunoscute erau mai ales cele ale lui Brîncoveanu şi ale 
siolnicului Cantacuzino, cataloagele lor vădind o mare bogăţie şi 
diversitate. Toate aceste fapte justifică concluzia că sfîrşitul veacu- 
lui al XVil-iea şi începutul celui următor reprezintă, din punctul de 
vedere al instituţiilor şi instrumentelor culturale, o epocă de în- 
florire. 

Spiritualitatea medievală, izvorită din mediul amintit, structu- 
rată conform uni model eclectic, şi bizantin şi apusean, vehiculaţă 
prin cărţi şi şcoală, a cunoscut o evoluie sinuoasă, valorile domi- 
nante variind de la secol! la secol. 

Cultura medievală nu s-a exprimat numai în limba română; ca 
urmaşi ai romanițății orientale românii au folosit şi latina, ca parte 
a. bisericii ortodoxe au cultivat şi celelalte limbi sacre, slavona şi 
greaca, introducîndu-le în biserica şi cancelaria domnească, în cul- 


tură în general. Nu se poate stabili încă cu certitudine momentul în : 


care daco-romanii deveniți români au schimbat din pricini religioa- 
se şi sub influenţa statelor feudale din sud liturghia latină cu cea 
slavă. Fenomenul s-a petrecut probabil în veacul al X-lea, nu al 
XV-lea cum credeau Cantemir şi cărturarii din veacul al XVIII-lea, 
şi aceasta a însemnat integrarea culturii scrise româneşti, pentru 6 
veacuri, în zona de cultură slavă, în tot acest răstimp latina a fost 
folosită rar în acte interne, frecvent în cele exteme — există 10 tex- 
te diplomatice în latină din veacul al XIV-lea, 26 din al XV-lea, 36 
din cel de al XVI-lea, intermitent în şcoli, fără a reuşi însă să se ge- 
neralizeze ca limbă de cuitură, în primul rînd datorită faptului că re- 
prezenta lumea catolică, de care românii se fereau şi politiceşte şi 
spiritualiceşte. 

Ca şi în alte ţări, conflictul dintre limba oficială, limba moartă, şi 
limba vie, vorbită de popor, a început de timpuriu; Apostolul, Psal- 
tirea şi Psalmii sînt traduşi în Maramureş încă de la sfirşitul seco- 
tului al XV-lea, manuscrisele fiind apoi recopiate în Moldova, unde 
Apostolul şi Evanghelia erau traduse şi direct, probabil înainte de 
1532. Muntenii traduc Evanghelia între 1512-1518 şi încep să fo- 
losească limba română în corespondențe particulare atestate din 
1521; spre mijlocul veacului, cărțile sfinte încep să fie şi tipărite, nu 
numai copiate, deoarece, arată Coresi în 1564, „mai toate limbile au 
cuvîntul lui Dumnezeu în limba lor, numai noi românii n-avem şi 
Cristos zice ... cine citeşte să înţeleagă“, căci pce folos este lor 
dacă popa grăieşte în limbă străină rumânilor?“2 

Cu toată această activitate de traducere şi tipărire în româneşte a 
cărţilor de cult, limba poporului s-a impus mai greu în biserică de- 
cât în cancelaria domnească şi în administraţie; textele juridice, cro- 
nicile istorice încep să se scrie în limba ţării din veacul al XVI-lea, 
importanţa slavonei de cancelarie descrescînd rapid în veacul al 
XVil-lea, dar în biserică slujbele au continuat încă multă vreme să 

se ţină într-o limbă necunoscută credincioşilor, înlocuirea ei defini- 
tivă avînd loc numai după tipărirea Liturghiei (1679) în Moldova şi 
a Bibliei (1688) în Țara Românească; spre deosebire de ceea ce s-a 
afirmnat deseori, rolul bisericii în această privinţă a fost, în general, 
conservator, tipografiile mitropolitane. continuînd să mai tipărească 
cărţi slavoneşti în Moldova pînă în 1731, în Țara Românească pînă 
în 1745. 

Înlocuirea slavonei cu româna a fost, fără îndoială, un fenomen 
obiectiv, asemănător celui petrecut în toate ţările europene; el a fost 
însă grăbit de atitudinea conştientă a cărturarilor care, redescoperin- 
du-şi în veacul al XVI-lea originea romană, s-au străduit să dove- . 
dească latinitatea limbii române şi s-o impună ca limbă de cultură; 
dacă ia Coresi, care face cel dintii apropierea dintre români şi ro- 
mani, latinitatea românei este încă vag presupusă, Luca Stroici o 
afirma răspicat în 1593, transcriind Tatăl nostru cu litere latine şi 
însoţindu-l cu explicaţii privind originea românilor. Scrierile istori- 
ce ale hui Ureche (1647), Miron Costin (1677) conţin capitole spe- 
ciale închinate limbii române şi originii ei, iar Udrişte Năsturei 
(1647) mărturiseşte că, după ce a descoperii că „latina este nouă vă- 
dit înrudită... în minte şi în inimă nu mai purtam aproape nici un 
alt gînd decît să învăţ această limbă, noaptea şi ziua fără încetare 
exersîndu-mnă”**, 

Cantemir, care-şi tipăreşte prima carte în română (1698), dar 
care serie după aceea aproape numai în latineşte, nu se mulţumeşte 
doar cu afirmarea latinităţii limbii române; pentru ei necultivarea 
limbii române şi folosirea slavonei a reprezentat un fenomen nega- 
tiv care a ținut în loc întreaga dezvoltare a culturii, cărturarul soco- 
teşte că slavona a fost introdusă în veacul al XV-lea de către Teoc- 
tist, din prea mult zel ortodox, şi-l socoteşte pe mitropolit pentru 
aceasta „ctitorul cel dintii al barbariei în care este azi împotmolită 
Moldova“. Pentru autorul lui Descriptio Moldaviae (1716), siavo- 
nismul a fost o cauză de regres cultural, iar introducerea limbii 
române în biserică şi tipărirea de cărţi româneşti au reprezentat în- 
ceputul procesului de renaştere, cultura începînd din nou „să trezeas- 
că şi să vină iarăşi la lumină din adîncul întuneric al barbariei “35. 

Aşadar, la începutul secolului al XVIII-lea, cărturarii considerau 
perioada slavonă a culturii române o epocă de întuneric, interpreta- 
re justifi cată doar pe jumătate; în realitate slavonismul cultural ro- 
mânesc, dominant pînă în veacul al XVi-lea, nu a fost lipsit de rea- 

lizări valoroase cu care cultura românească se poate mândri. O bo- 
gată literatură religioasă, juridică, primele cronici, numeroase tra- 
duceri stau mărturie pentru importanţa pe care haina slavonă a cul- 
tarii a avut-o timp de secole. Tot atît de adevărat este însă şi faptul 
că de o spiritualitate cu adevărat creatoare şi specific românească 
nu se poate vorbi decît după înlăturarea acestei haine străine care, 
oricât de valoroasă, era totuşi o formă moartă, străină fondului cul- 
tatal autohton pe care nu avea cum să-l reprezinte. În vremea sla- 


vonismului, fondul era rupt de formă, sufletul de cuvînt, împiedi- 


cîndu-se astfel o sinteză care singură poate duce la adevărata 
creaţie. 

Despre o asemenea etapă creatoare în dezvoltarea culturii nu se 
poate vorbi deci decît din veacul al XVI-lea, pînă atunci cărturarii 
mărginindu-se a scrie în slavonă, după modele bizantine, imnuri re- 
ligioase, oraţii, rugăciuni, vieţi de sfinţi; literatura populară, bogată 
fără îndoială, nu se poate data pentru acea vreme, iar cea de curte, 
scrisă şi spusă pentru desfătarea boierilor şi a domnului, s-a păstrat 
şi ea în redactări mult mai tîrziu; ştim numai că la Tîrgovişte cît şi 
la Suceava se aflau cîntăreţi renumiţi pentru felul în care ştiau tăl- 
măci baladele; de la sfîrşitul veacului al XV-lea se păstrează şi pri- 
ma traducere a tratatului de morală feudală Floarea Darurilor, co- 
piat, apoi retradus în mai multe rînduri, tipărit în cele din urmă la 
1700. 

Primele decenii ale veacului al XVI-lea, în Sta: reprezintă 
pentru cultură o epocă de remarcabilă înflorire, elementul creator 
manifestindu-se în paralel cu dezvoltarea instrumentelor de răspîn- 
dire a culturii, cum ar fi tiparul; de la urmaşul şi ginerele lui Radu 
cel Mare, ctitorul ti ui muntean, a rămas prima operă originală a 
literaturii române, Învățăturile... lui Neagoe Basarab (1512-1521), 
sfaturi morale, politice, militare, de comportament, adresate fiului 
său, Teodosie, gen literar parenetic pe care-l vor ilustra în veacul al 
XVII-lea şi alţi cărturari; dacă adăugăm că, tot la curtea lui Neagoe, 
Gavril Protul scrie în greceşte Viaţa mitropolitului Nifon şi tot vo- 
ievodului i se datoreşte înălțarea monumentaiei biserici episcopale 
de la Curiea de Argeş (1517), atît de somptuoasă şi ciudată prin ele- 
mentele ei de tip armean şi georgian, atit de nebizantină, putem 
afirma că începutul secolului al XVi-lea reprezintă una din epocile 
cele mai înfloritoare ale culturii muntene, căreia aservirea faţă de 

turci îi va pune repede capăt şi care nu se va repeta decit peste mai 
mult de un secol. 

Un fenomen asemănător se remarcă şi în Moldova. Urmașii lui 
Ştefan îi continuă tradiţia, încurajează dezvoltarea istoriografiei de 
curte, vechea cronică a Moldovei, scrisă la porunca lui Ştefan este 
adăugită şi continuată de Letopiseţul anonim al Moliovei şi Letopi- 
sețul de la Putna şi de cronicile numite moldo-germane, moldo-po- 
ione şi moido-ruse;, episcopul Macarie de Roman redactează la în- 
demnul lui Petru Rareş o cronică cuprinzînd evenimentele anilor 
1504-1552, egumenul Eftimie reia firul lor din 1541 pînă în 1554, 
iar Azarie le continuă pină în 1574; vocaţia istoriografică a cărtura- 
rilor români este prezentă şi în Țara Românească unde se serie la 
sfîrşitul veacului prima cronică de „partid“ glorificînd faptele unei 
familii boiereşti, a Buzeştilor. În istoria artei moldovene, secolul al 
XVI-lea rămîne mai ales prin atât de impresionantele mânăstiri pic- 
tate din Bucovina, între ele Voroneţul (zidit şi pictat în interior între 
1488-1496, în exterior în 1547), Moldoviţa (1532-1537) şi Suce- 
viţa (1582-1596). 

Pe realizările veacurilor XIV-XVI s-a înălțat interesanta cultură 
a veacului al X VII-lea, vreme de apogeu pentru întreaga civilizaţie 
română premodermnă. Fenomenul se explică printr-un complex de 
împrejurări care a permis nu numai o dezvoltare accentuată şi con- 
tinuă a mijloacelor de răspîndire a culturii şi a structurilor culturale 
tradiţionale, dar şi o adevărată înflorire a spiritului creator. Con- 
statăm în primul rînd existenţa unor perioade de stabilitate internă 
datorate unor lungi domnii — Matei Basarab (1632-1654), Vasile 
Lupu (1634-1653), Constantin Brâncoveanu (1688-1714) — deve- 
nite prin ele însele adevărate epoci culturale cu trăsături specifice; 
stimulatoare pentru dezvoltarea culturii a fost şi existența unor pu- 
ternice şi bogate familii boiereşti care şi-au impus în anumite mo- 
mente nu numai programul politic, dar şi un model cultural. Con- 
statăm apoi, pe plan internaţional, existența unor neîncetate frământări, 
schimbări, generatoare de noi perspective, dătătoare uneori de spe- 
ranţe, alteori de dezamăgiri, stimulatoare în orice caz pentru gîndi- 
rea cărturarilor, obligînd la meditaţie şi atitudine. Veacul al XVII-lea a 
fost un secol de intense şi constante contacte cu cultura occidentală, 
românii circulă frecvent în Europa, unii învaţă la şcolile ei, iar apu- 
senii aflaţi în Principate, la curţile domneşti, mai ales ca secretari, 
ca medici, sînt numeroşi. 

Înflorirea culturală a fost posibilă şi datorită dezvoltării generale 
a condiţiilor de existenţă; clasa boierească are mijloacele necesare 
ducerii unui trai îmbelşugat, locuieşte în conace spaţioase şi confor- 
tabile, cum ar fi cel al lui Udrişte Năsturel de la Hereşti (1644), al 
lui Pîrvu Cantacuzino de la Măgureni (1667) sau cel al postelni- 
cului Constantin Cantacuzino de la Filipeşti. (mijlocul secolului al 
XVII-lea). Domnii afişează un lux ostentativ, înalță palate domneşti 
luxoase, ce] de la Potlogi (1699), cel de la Mogoşoaia (1702), îşi 


comandă coroane voievodale somptuoase în Transilvania, duc un - 


mod de trai în care opulenţa Orientului se îmbină cu rafinamentul 
Occidentului. i 

Pe lingă unele mari minăstiri se formează acum adevărate centre 
de cultură, sprijinite de domnie şi depăşind cu mult sfera culturii 
ecleziastice; între ele se cuvine a aminti mai ales Trei Ierarhii lui 
Vasile Lupu şi Hurezul lui Brîncoveanu, ambele în egală măsură 
şcoli, ateliere artistice, tipografii, ambele definind un specific stil 
cultural care şi-a pus pecetea pe epoca respectivă. 

Probabil că dintre toate realizările secolului al XVII-lea, cele mai 
originale au fost obţinute în istoriografie. Nicicînd pînă atunci țările 
române nu avuseseră parte de atit de numeroase scrieri istorice. Le- 
topisețul Ţării Moldovei (1647) al vornicului Grigore Ureche este 
încă la nivelul cronicii, dar cu Miron Costin, Letopiseţul Ţării Mol- 
dovei (1675), Cronica Ţărilor Moldovei şi Munteniei (1677), Poe- 
ma Polonă (1684), De neamul moldovenilor, din ce ţară au ieşit 
strămoşii lor (1675), cu stotnicul Constantin Cantacuzino, Istoria 
Țării Româneşti (1716) şi mai ales cu Dimitrie Cantemir, Historia 
incrementorum atque decrementorum aulae othomanicae (1716), 
Descriptio Moldaviae (1716), Hronicul vechimii romano-moldo- 
vlahilor (1723), istoriografia a depăşit definitiv faza cronicilor me- 
dievale, dînd la iveală lucrări temeinice, solid documentate şi mai 
ales pline de un suflu nou, înnoitor, datorat apariţiei conştiinţei 
etnice. 

Conştiinţa etnică a reprezentat la români prima treaptă a conşti- 
inţei lor naţionale; ea s-a închegat în cursul unui lung proces, început 
în veacul al XIV-lea, încheiat la începutul veacului al XVII-lea. Nu 
întîmplător ea a fost formulată mai ales de istorici; trezirea conşti- 
inţei etnice la un popor împărțit politiceşte între trei principate dife- 
rite însemna în primul rînd descoperirea originilor, a unităţii sale de 
origine, limbă şi cultură. 


84 


Primul teat care face o distincţie clară între români şi străini pare 
să fie privilegiul lui Vlaicu Vodă (1396) acordat minăstirii atonite 
Cutiumuz, în care „românii noştri“ sînt puşi de trei ori în opoziţie 
cu grecii, fapt cu atit mai semnificativ cu cît în plin ev mediu şi 
într-un act referitor la un lăcaş monastic, identitatea de religie at 
trebui să precumpănească asupra elementului etnic. Că moldovenii 
şi muntenii erau de acelaşi neam o ştia şi Ştefan cei Mare, din mo- 
ment ce folosea de două ori, în acelaşi document (1478), termenul 
de „cealaltă Țară Românească“ pentru Valahia; cronicile veacului 
al XVI-lea se referă curent la evenimentele petrecute în ambele 
principate; în 1561, Despot-Vodă încerca să stimuleze zelul război- 
nic şi antiotoman al boierilor moldoveni cu formula „voi vitejilor şi 
neam războinic, ce vă coborâţi din vitejii romani care au făcut să 
tremure lumea“, iar munteanu! Coresi, care traducea pe romanus cu 
rumân, îşi adresa cărţile sale tipărite în Transilvania (1563, 1564, 
1577) taturor „fraţilor rumânilor“. La 1599, un grup de boieri mun- 
teni doreau o colaborare politică cu moldovenii deoarece „sîntem 
toţi de o lege şi o limbă“ 56 

Aceste formulări pan-româneşti se înmulțesc în veacul al XVII-lea, 
în texte foarte felurite, scrise atit în cele două principate ale Moldo- 
vei şi Țării Româneşti cât şi în Transilvania; mitropolitul muntean 
Varlaam se adresa în 1643 la „toată seminţia românească, pretutin- 
deni unde se află pravoslavnici într-această limbă“, o formulă relu- 
ată şi de mitropolitul Dosoftei al Moldovei în 1679. În Transilva- 
nia, un alt mitropolit, Simion Ştefan, ştia în aceeaşi perioadă că 
neamul său nu locuieşte doar în Transilvania, ci că s-au „răsfirat nu- 
mânii printr-alte ţări“. Pentru el, Moldova şi Țara Românească fu- 
seseră aşadar „umplute cu oameni veniţi din Transilvania“.37 

Dar cel mai închegat a fost exprimată conştiinţa etnică în istorio- 
grafie, începînd cu Ureche şi terminînd cu Cantemir. Letopiseţul 
(1647) vornicului insistă îndelung şi cu numeroase argumente asu- 
pra faptului că muntenii, moldovenii şi ardelenii „toţi de la Rim se 
trag“; şi pentru Miron Costin (1675, 1677, 1684) faptul că „poporul 
român se trage din Italia“% este o axiomă. E! se întinde pe nume- 
roase pagini pentru a povesti cucerirea Daciei, colonizarea romană, 
tetragerea aureliană, continuitatea elementului roman în Dacia pă- 
răsită de oficialități. Aria iniţială de formare a poporului său i se pare 
a fi fost cea mărginită de Nistru, mare, Dunăre, Panonia şi Podolia. 

Pentru prima dată în istoriografia românească, Costin se înteresea- 
ză şi de vlahii balcanici??, pînă atunci ignoraţi de istorici, 

Sinteza întregii probleme o va face la începutul veacului al 
XVIII-lea Dimitrie Cantemnir; ideile generale fuseseră deja de mult 
exprimate, dar savantul principe a ştiut aduce noi argumente în fa- 
voarea lor şi da întregii teorii a originii române, a continuității şi 
unităţii de origine un caracter închegat şi unitar care îi lipsise dese- 
orit0; graţie prestigiului lui Cantemir şi răspindirii scrierilor sale pe 
ambele părţi ale Carpaţilor, conştiinţa etnică s-a generalizat în rîn- 
durile clasei politice şi ale cărturarilor, devenind baza teoretică pe 
care se va înălța, citeva generaţii mai tîrziu, conştiinţa naţională. 

S-a pus deseori întrebarea dacă conştiinţa etnică a istoricilor şi 
oamenilor politici din veacul al XVII-lea nu a fost cumva dublată şi 
de o conştiinţă politică? I-a împins oare ideea unităţii de origine şi 
către ideea unităţii politice? Textele existente nu îngăduie încă tra- 
gerea unei asemenea concluzii, deşi unele pasaje indică o oarecare 
tendinţă de unificare politică pe temeiuri etnice. Astfel, în 1642 Va- 
sile Lupu al Moldovei socotea posibilă cucerirea Transilvaniei de 
către trupele moldovene şi muntene, deoarece „în Ardeal mai mult 
de o treime sînt români, cărora făcîndu-le slobozenie, îndată-i vom 
afiţa asupra ungurilor“41. Oarecare interes politic pentru Transilvania 
răzbate şi din corespondenţele lui Brîncoveanu şi ale stoinicului, ale 
căror planuri de eliberare pan-balcanică se referă uneori, în 1702 de 
pildă, şi la „românii din Transilvania“42. În general însă, conştiinţa 
etnică nu a fost dublată de intenţia unificării politice şi nici chiar un 
domn atît de activ politiceşte cum a fost Dimitrie Cantemir nu s-a 
gîndit să o folosească în planurile sale diplomatice. 

Diplomaţia şi politica par să fi fost de altminteri preocupări prin- 
cipale ale clasei politice româneşti din veacul al XVI-lea. Docu- 
mentele şi mărturiile epocii mărturisesc o fervoare diplomatică şi o 
obsesie politică pînă atunci rar întîlnite. Ridicarea Austriei şi Ru- 
siei, treptata scădere a Porții dădeau boierimii sentimentul unor 
schimbări iminente şi o îndemnau la acţiune. Luptele interne pentru 
putere, fărimiţarea boierilor în facţiuni rivale gata să se extermine 
reciproc pentru a-şi putea impune alesul pe tron, uneltirile cu pu- 
terile vecine, cînd cu una, cînd cu alta, se ţin lanţ. Opțiunile cele 
mai de negîndit par acum posibile, clasa politică pare decisă să sca- 
pe de păgini şi să-şi recîştige vechea independenţă. Dar deseori ezi- 
tă, se teme de turci, dar nu are încredere nici în creştini, ar vrea să 

se avînte, dar riscul o sperie totuşi, promite să se ridice, dar apoi se 
opreşte ia jumătatea drumului, neîncrezătoare în promisiunile Vie- 
nei sau Moscovei. Cantemir merge pină la capătul drumului şi se 
răscoală, dar Brincoveanu şovăie să-l urmeze, deşi promisese s-o 
facă. Amândouă opțiunile vor sfîrşi prin a eşua, amindoi principii 
îşi vor pierde scaunele în complicatul joc diplomatic ale cărui iţe le 
puteau trage numai în parte. În fond, veacul al XVII-lea se termină 
printr-o înfrîngere de proporţii a boierimii române, care sperase să 
poată folosi noua conjunctură internațională pentru a se emancipa 
de stăpînirile străine, dar care va sfirşi prin a cădea sub turci mai 
adînc ca niciodată şi care-şi va pierde prin venirea fanarioţilor cea 
nai mare parte a puterii ei politice şi militare. 

Contemporanii par să fi înţeles că sînt actorii unei drame cu lungi 
şi grele implicaţii. Sînt activi politiceşte, riscul jocului nu le displa- 
ce, dat mărturisesc deseori un sentiment de descurajare; sint neli- 
niştiţi, conştienţi de instabilitatea vremurilor, ar vrea să le stăpi- 
nească, dar, vorba lui Costin, „nu sînt vremurile sub om ci bietul om 
sub vremi“. Le pare rău, asemenea lui Ureche, că ţara se află „în 
calea răutăţilor“+3. Au sentimentul că viaţa le e dominată de factori 
exteriori pe care nu-i pot controla, Reiau teme mai vechi ale răsări- 
tului ortodox privind caracterul precar al existenţei umane, cum ar 
fi aceea a „vieţii lunecoase“; „vremurile aspre“, „aceste cumplite 
vremi de acum care cu toate primejdiile acestui pămînt covârşite 
sînt“44 (Costin) îi fac pesimişti, aşa cum nu fuseseră bunicii şi stră- 
moşii lor. 

Evenimentele le-au îndreptăţit pesimismul; niciodată ca pînă atunci 
un sfirşit de veac nu cunoscuse o atit de mare concentrare de oameni 
politici pricepuţi şi de cărturari. Dar în acelaşi timp, ca rareori în 
trecut, o epocă şi-a jertfit cu atita cruzime capetele luminate; în nu- 
mai două, trei decenii, cei mai mulţi dintre cei ce contribuiseră prin 
opera lor la strălucirea culturală a vremii erau fie forţaţi să se exile- 
ze (Milescu, Dosoftei, Cantemir, Neculce), fie ucişi (Costin, stolni- 
cul Cantacuzino, A. Ivireanul, Brincoveanu). 

Eşecul veacului al XVII-lea deschidea drum liber epocii fanariote, 


Jiri 
DESPOTISM ŞI ILUMINISM (1716—1831) 


5. EPOCA FANARIOTĂ. 
HABSBURGII ÎN TRANSILVANIA 


Fanariotismul, structura specifică a veacului al XVIII-lea, a re- 
prezentat un fenomen extrem de controversat în istoriografia româ- 
nă, veche şi nouă. Cei mai mulţi istorici au înnegrit fanariotismul, 
insistînd asupra laturilor sale negative, alţii, din şcoala lui lorga mai 
ales, au căutat oarecum să-l reabiliteze. Şi unii şi alţii însă au privit 
fanariotismul mai ales prin prisma luptei dintre români şi greci, aşe- 
zînd astfel conceptul pe un alunecos teren naţional. Fără a nega 
acest aspect şi considerînd că elementele negative ale fenomenului 
au cumpănit în chip evident asupra celor pozitive, trebuie totuşi să 
înţelegem fanariotismul ca un fenomen mai larg, ale cărui rădăcini 
au apărut încă din veacurile XVI-XVII şi în care elementul etnic nu 
este întotdeauna esenţial. Fanarioţii au fost nu numai greci, dar şi 
români, albanezi, bulgari, fanariotismul a fost o structură socială, 
politică şi de cultură în care se puteau integra toţi cei dornici să ac- 
cepte şi să respecte un anume sistem de valori, bazat pe ortodoxis- 
mul conservator, pe tradiţionalism antioccidental şi pe respectarea 
legăturii de credință faţă de Poartă. Nu toţi grecii au recunoscut 
aceste principii şi de aceea nu toţi grecii au fost fanarioți, unii adop- 
tînd chiar dimpotrivă o limpede poziţie antifanariotă. În fond, pu- 
tem socoti pe fanarioți ca pe un fel de pre-partid politic, divers ca 
alcătuire, dar bazat pe interese comune. Atunci cînd şi diversitatea 
etnică şi interesele s-au îngustat, fanariotismul a încetat să mai exis- 
te ca forță socială şi politică, diferitele sale componente încadrîn- 
du-se în mişcările naţionale respective, fie în cea grecească, fie în 
cea românească, 

Primii domni fanarioți au fost de altfel mai mult români decât 
greci, ceea ce arată limpede că fanariotismul se putea învăţa, dobîn- 
di, indiferent de etnie. Mavrocordaţii erau înrudiţi de mult cu fami- 

liile băştinaşe, Racoviţă şi Callimachi (Călmașul) erau moldoveni 
curaţi, iaz Ghiculeşiii, care veniseră din Albania, se împămîntenise- 
ră de aproape un secol. Se poate spune că pînă la 1774 Principatele 
au fost dominate de fanarioți români, deseori grecizaţi sub raport 
cultural, dar aparținînd totuşi prin origine poporului pe care-l câr- 
muiau. Aceasta nu înseamnă însă în nici un fel că erau mai buni 
cârmuitori decit fanarioţii neromâni, decenii la rînd, pentru fanari- 
oţi, interesele politice ale castei au fost mai importante decât cele 
naţionale. 

Rolul elementului grecesc a început să devină precumpănitor nu- 
mai în jumătatea a doua a veacului, îndeosebi după 1774, fanarioți 
români pierzindu-şi treptat influenţa la Constantinopol, fiind ex- 
cluşi în primul rînd de la importanta funcţie de dragoman, pierzind 
apoi şi scaunele domneşti, pe care de acum înainte pînă la 1821 nu 
le vor mai ocupa decit case levantine precum Ipsilanti, Moruzi, Ca- 
ragea, Suţu. Unele familii se vor de-fanariotiza, reintrînd fie în par- 
tida pămînteană (Racoviţă, Ghica), fie în cea naţională grecească 
(Mavrocordaţii, Ipsilanti), altele se vor scinda; la neamul Calii- 
machi, de pildă, o tamură se va reromâniza, o alia grecizată va ră- 
mâne fidelă Porții chiar şi după 1821. 

"Toate aceste fapte arată caracterul complex al fenomenului fana- 
riot, neputința de a-l respinge sau accepta nediferenţiat. Ceea ce 
este important este nu atit originea etnică a domnului cât faptul că 
epoca a fost percepută încă din veacul al XVIII-lea ca o perioadă 
aparte a istoriei românilor, ca o vreme în care cursul firesc al evo- 
luţiei a fost schimbat şi forţat să urmeze o curbă descrescătoare în 
comparaţie cu trecutul, De cele mmai multe ori, acest trecut este idea- 
lizat, înfățişat ca o epocă de aur; contemporanilor, învăţaţi să gân- 
dească evoluţia în cicluri, propriul lor secol le apărea în schimb ca 
o epocă decăzută, de fieri, 

Principala trăsătură care deosebeşte epoca fanariotă de cele pre- 
mergătoare este noul caracter al regimului dominaţiei otomane, 
mult mai apăsător atît din punct de vedere politic cît şi economic. 
Relaţiile politice româno-otomane s-au aplecat continuu după 1601 
în favoarea Porții, dar Principatele au putut totuşi să-şi menţină 
pină la 1711/1716 cea mai mare parte a funcţiilor externe, precum 
şi un rol important în diplomaţia sud-estului european. Cu instaura- 
zea fanarioţilor, Principatele sînt complet integrate sistemului poli- 
tic şi militar otoman, încetînd a mai avea o politică externă şi o di- 

plomaţie proprie. Domnii devin un element al administraţiei şi po- 
îiticii imperiale, numiţi, revocaţi, re-numiţi după bunul plac al sul- 
tanului şi în potrivire nu cu interesele ţării, ci cu ale imperiului. Po- 
litica externă atit de activă la 1711/1716 încetează cu desăvirşire, în 
tot cursul veacului fanariot domnii încheind un singur tratat extem, 
o înţelegere comercială cu Austria (1784). În rest, politica lor ex- 
teznă s-a limitat a reprezenta interesele imperiului, a unelti uneori în 


ascuns cu ruşii sau cu austriecii şi a juca rolui de informatori ai 


Porții asupra evenirnentelor petrecute în Europa. 

Semnificativă pentru descreşterea rolului internațional al Princi- 
patelor este decăderea puterii lor militare. Cantemir şi Brîncoveanu 
mai avuseseră încă oştiri suficient de bine alcătuite pentru ca şi ru- 
şii şi austriecii să le dorească colaborarea. După ei nici o oştire 
românească nu va mai lupta sub steagul țării, iar în 1739 Constantin 
Mavrocordat va desfiinţa cu totul vechea organizare militară, de- 
venită în noile împrejurări inutilă. Mulţi contemporani au socotit 
această măsură ca menită a slăbi Principatele şi a le lăsa neapărate, 
la cheremul Porții. Boierii pământeni au cerut în repetate rînduri re- 
facerea oștirii, şi detaşarnente neregulate de voluntari au participat 
la toate războaiele ruso-austriece împotriva turcilor, dar armata re- 
gulată, menită a apăra țara, nu s-a mai putut reface parţial decît la 
1831/1832. 

Faptul că în tot cursul veacului al XVIII-lea apărarea Principate- 
lor a fost asumată direct de Poartă nu a fost în favoarea românilor. 
Moldova şi Ţara Românească au fost transformate după 1711/1716 
în principalul teren de înfruntare dintre marile puteri vecine; între 
1711 şi 1829, de la pacea de la Prut la tratatul de la Adrianopol, 
Principatele au fost ocupate timp de 25 de ani de armatele statelor 
beligerante; 7 războaie (1711, 1716-1718, 1736-1739, 1768-1774, 
1787-1792, 1806-1812, 1828-1829) s-au purtat pe teritoriul lor, pro- 
vocând distrugeri, împiedicînd dezvoltarea firească a economiei. Dimi- 
nuarea statutului internaţional al Principatelor se poate vedea şi din 
numeroasele planuri de împărțire a lor între marile puteri, cît şi din 
pierderile teritoriale pe care le-au suferit de mai multe ori. Primii 
care au anexat părţi din teritoriul românesc au fost austriecii; în 
1718, tratatul de la Passarowitz le-a cedat Oltenia, spre disperarea 
boierimii locale, speriată că va ajunge sub administraţia autoritară 
şi centralizatoare a Habsburgilor „mai rău decit ungurii“ (1736. 

Oltenia a fost retrocedată Ţării Româneşti în 1739, dar Viena şi-a 
răscumpărat pierderea în 1775 anexînd nordul Moldovei, pe care-l 
va numi Bucovina. Acestor anexzări, ca şi repetatelor ocupații mili- 
tare austriece |i se datoreşte probabil lipsa de popularitate de care 
s-au bucurat imperialii printre români în tot cursul veacului al 
XVIII-lea. 

Cu ruşii, relaţiile au fost mai apropiate pînă la 1792, cind noua 
mare putere europeană a ajuns pentru prima dată cu graniţa pe Nis- 
tru. Din acel moment, vechile bune relaţii şi-au schimbat caracterul, 
ruşii vădindu-se în fond tot atât de periculoşi intereselor Principate- 
lor ca şi turcii sau austriecii. Ocupaţia rusească din 1806-1812, 
încheiată prin pacea de la Bucureşti şi prin înjumătățirea Moldovei, 
a spulberat ultimele speranţe în privinţa bunelor intenţii ale țarului. 
Boierii au protestat în repetate rînduri împotriva luării Basarabiei, 
iar populaţia Bucureştiului şi-a manifestat bucuria la retragerea ar- 
matelor imperiale împănînd uniforme ruseşti şi dindu-le foc în piaţa 
oraşului. Dionisie Eclesiarhul, un cronicar contemporan, a exprimat 
cel mai bine sentimentele locuitorilor faţă de o armată care venise 
să-i elibereze, dar care se purtase mai aspru aproape decit otomanii: 
„Du le mai ajungea case sau loc a încăpea... şi nu-i mnai putea sătura 
şi încă şi fara tot ce găsea“5. 

Conştienţi de greutatea menţinerii unei identități politice proprii 
într-o zonă geopolitică atît de disputată de marile puteri vecine, bo- 
iezii au căutat să internaționalizeze problema Principatelor, trans- 
formîndu-le în state neutre tampon, menite a preveni ciocnirea inte- 
reselor divergente ale Rusiei, Austriei şi Turciei. Pentru prima dată, 
ideea statului tampon, pus sub protecția Rusiei, Austriei şi Prusiei, 
a fost exprimată de divanul muntean la 1772. Ea a fost reluată apoi 
în mai multe rînduri atît de munteni cât şi de moldoveni (1774, 
1783, 1787, 1791, 1807, 1829), cu scopul mărturisit de a face din 
Principate „une barriere redoutabie entre le nord et le midi“ (me- 
moriui moldovenesc către Napoleon, 1807). 

Modificarea relaţiilor directe româno-otomane şi internaționali- 
zarea statutului Principatelor nu s-a putut realiza decît parțial în 
veacul al XVIII-lea. Tratatul de la Kuciuk-Kainargi (1774) a acor- 
dat Rusiei dreptul de a interveni în favoarea Principatelor la Con- 
stantinopol şi a îngăduit înfiinţarea de consulate la Bucureşti şi Iaşi; 
cei rusesc s-a deschis la 1782, urmat la puţin timp de cel austriac 
(1783), prusac (1785), francez (1796), engiez (1801). Prezenţa consu- 

iilor europeni a îngrădit oarecum arbitrariul Porții, îngăduind româ- 
nilor să se plingă direct marilor puteri atunci cînd abuzurile otoma- 
nilor deveneau prea apăsătoare. Graţie intervenţiei acestora, îndeo- 
sebi graţie intervenţiei Petersburgului, sultanii au fost nevoiţi să 
emită mai multe hatişerifuri de privilegii (1774, 1783, 1784, 1791, 
1792, 1802), care puneau relaţiile economice româno-otomane, teo- 
retic cel puţin, într-un context legal şi controlabil. 

practică însă, ele nu au fost respectate, exploatarea economică 


a Principatelor de către turci intensificîndu-se neîncetat, atingînd la - 


începutul veacului al XIX-lea limite niciodată cunoscute pînă atunci. 

Dacă cuantumul tributului a fost aproape tot timpul constant, iar 
după 1821 a cunoscut chiar o scădere, revenind la nivelul pe care-l 
avusese în veacul al XVI-lea, în 1831 haraciul Țării Româneşti era 
de numai 439 500 lei, celelalte obligaţii băneşti au crescut neconte- 
nit, atingând cifre de-a dreptul astronomice. Peşcheşurile îndeosebi, 
atît cele către sultan cît şi cele către înalții dregători ai Porții, au 
apăsat greu asupra bugetului ţării în primul rînd datorită caracteru- 
lui lor arbitrar şi abuziv; numai în 1777 Grigore Ghica al Moldovei 
a trebuit să plătească peşcheşuri în valoare de 865 8388 lei; cu câţiva 
ani mai înainte, în 1768, Constantin Mavrocordat scosese din vis- 
tieria Țării Româneşti 2 $22 113 lei pentru a plăti haraciul, peşche- 
şurile şi alte contribuţii extraordinare. Cumpărarea şi confirmarea 
domniei, atît cea de un an cît şi cea mare, de trei ani, au devenit şi 
ele mai apăsătoare, în direct raport cu obiceiul acum generalizat de 
a numi pe fanariotul care promite mai mulţi bani. Este probabil ca 
cheltuielile legate de cumpărarea şi mai ales de păstrarea domniei 
să fi fost obligaţia financiară cea mai apăsătoare. Scurgerea de ca- 
pital românesc spre Constantinopol a fost în continuă creștere, ri- 
dicîndu-se pentru perioada 1812-1820, numai pentru "Țara Româ- 
nească, la suma de circa 120 000 000 piaştri. În 1822-1823, 45% 
din totalul cheltuielilor vistieriei Moldovei mergeau la turci; după 
retragerea în 1826 a armatelor de ocupaţie care reprimaseră revo- 
huţia de la 1821, procentul a scăzut la circa 22%5, 

Ruinătoare pentru economia Principatelor au fost şi cererile de 
furnituri, dese şi grele în ciuda hatişerifurilor oficiale de privilegii 
care le reglementau; mari cantităţi de grâne, vite, cherestea, silitră 
luau calea Constantinopolului neplătite, sau plătite la un preţ impus, 
mult sub valoarea prețului pieţei. S-a generalizat acum şi practica 
monopolului otoman asupra comerțului extern românesc, monopol 

cate cerea ca anumite produse să fie vîndute cu precădere negusto- 
rilor otomani, exportul spre alte țări fiind îngăduit numai după îndes- 
tularea acestora. Dreptul otomanilor de a cumpăra cu prioritate a 
fost stabilit în 1751; zece ani mai tîrziu, sultanii interziceau expor- 
tul de vite şi produse animaliere spre alte pieţe decît cele ale impe- 
riului. Nu toate aceste restricţii au fost respectate întocmai, contra- 
banda spre Rusia şi Austria fiind mereu însemnată, de multe ori 
încurajată şi de domnie. Existenţa monopolului comercial otoman, 
precum şi obligaţia de a vinde produsele turcilor la preţuri fixate de 
aceştia au reprezentat însă una din cauzele principale ale stagnării 
economice a Principatelor în veacul al XVIII-lea. 

Exploatării directe otomane i s-a adăugat şi un jaf fanariot ne- 
cunoscut pînă atunci în istoria românilor, deşi nici vechii domni, 
Brîncoveanu de pildă, nu se sfiiseră să practice o foarte apăsătoare 
politică fiscală. Fanarioţii aduceau însă cu ei o nouă mentalitate po- 
litică; termenul de domnie era scurt, îmbogățirea trebuia făcută re- 
pede, scaunul nu se putea câştiga, apăra sau recuceri decit cu gal- 
beni. Semnificativă pentru noua mentalitate este evoluția cuvîntului 
chiverneo, care înseamnă în preceşte a guverna, a administra, dar 
care a devenit în româneşte chiverniseală. A guverna înseamnă deci 
pentru fanarioții veacului al XVIII-lea a se căpătui. Un semnificativ 
exemplu în această privință l-a constituit ultimul domn fanariot 
muntean, care a sosit la Bucureşti în 1819 cu o datorie de 5 milioa- 
ne de piaştri şi cu o suită de 82G persoane, din care 9 copii şi 80 de 
rude, toți în căutare de chiverniseală. În numai trei ani, vodă a reu- 
şit să adune, după estimările contemporanilor, 28 657 000 piaştri; 
precursorul său, Î. Caragea, ar fi strîns, între 1812 şi 1818, aproape 
20 de milioane de piaştriS. 

Accentuarea dominaţiei otomane şi diminuarea funcţiilor externe 
ale statului au avut o influenţă negativă şi asupra instituţiilor ţării, 
a evoluţiei funcţiilor interne, de la domnie la administrație. 

După 1716 domnul a încetat a mai fi o instituţie reprezentativă a 
țării, devenind o instituţie ca toate celelalte în cadrul sistemului ad- 
ministrativ otoman, un paşă cu două tuiuri, răspunzător doar sulta- 
nului pentru faptele sale. Minia acestuia a scurtat de altminteri cu 
multă uşurinţă şi cu pilduitoare frecvenţă capetele domnilor care nu 
i se supuneau întru totul, Asemenea execuţii, după cea a Brîncovea- 
nului din 1714 şi a Cantacuzinilor din 1716, au avut loc în 1777, 
1790, 1799, 1807, 1821, în acel ultim an ai epocii fanariote pierzîn- 

du-şi viaţa fostul domn al Moldovei, Scarlat Callimachi. Termenele 
de domnie au fost şi ele mult scurtate, iar cîârmuirile lungi, de felul 
celei a lui Brincoveanu, au dispărut cu totul. Între 1716 şi 1769, de 
pildă, timp deci de nuraai 53 de ani, au cirmuit în'Ţara Românească 
20 de principi; între Kuciuk-Kainargi (1774) şi revoluţia din 1821, 
în răstimp deci de 47 de ani, acelaşi tron a fost ocupat de 19 domni. 
Cu domnii atît de instabile, cîrmuirea țării nu putea fireşte fi decît 
o treabă de azi pe mfine, lipsită de stabilitate şi perspectivă. 


Degradarea instituției domneşti se poate urmări şi în titulatura 


folosită de cancelaria otomană: vechii voievozi, cei independenţi, 
fuseseră numiţi hakim (stăpîn, domn) sau chiar tekur (rege), în timp 
ce fanarioţilor nu li se spunea, de cele mai multe ori, decit bey. Cu 
toate acestea, în ciuda supunerii lor necontenite faţă de Poartă, 
domnii fanarioți şi-au păstrat faţă de supuşi cele mai multe din atri- 
buţiile autocrate ale vechilor voievozi. Ceremoniatul tradiţional a 
fost păstrat aproape neschimbat, iar unii domni au folosit în titula- 
tura internă. şi formula „domn prin graţia lui Dumnezeu“. Faţă de 
padişah, singurul izvor real al puterii în epoca fanariotă, formula 
era fireşte lipsită de orice semnificaţie; faţă de pământeni însă, ea 
avea rostul să le aducă aminte că autoritatea princiară era neîngră- 
dită şi absolută. | 

Absolutismul domnesc s-a ciocnit în primul rînd de instituţia 
prin care boierimea căutase în trecut să domine statul, marea adu- 
nare a ţării. Rostul ei principal fusese alegerea domnilor şi rezol- 
varea unor probleme de natură extraordinară, interne sau externe. 
Decăderea ei, începută încă din veacul al XVII-lea, s-a accentuat 
sub fanarioți, ultima alegere a unui domn de către adunarea ţării a 
avut loc în 1730, iar ultima sa reuniune, dedicată desființării şerbi- 
ei, a avut loc în 1749. După această dată, absolutismul domnesc nu 
a mai avut de a face cu nici o instituţie organizată capabilă să i se 
împotrivească, opoziția boierimii manifestîndu-se fie prin arzuri că- 
tre Poartă, fie prin comploturi, fie pe timpul ocupaţiilor austriece şi 
ruse cînd domnii se refugiau întotdeauna la sudul Dunării, iar pu- 
terea era preluată de boieri. Sub o formă modernizată, dar nu depar- 
te totuşi de vechile adunări de stări medievale, instituţia va renaşte 
între 1831 şi 1848 cînd, sub numele de Adunarea Obştească, va de- 
veni alături de domnie principalul organ de administrare a țării şi 
precursoarea parlamentului modern. 

Instabilitatea precum şi racilele domniei s-au extins, cum era şi 
firesc, asupra întregului aparat administrativ. Numărul dregătorilor 
a fost înmulţit peste măsură; numai în trei luni, îndată după intrarea 
sa în Bucureşti (1752), Matei Ghica a făcut 30 de stoinici, 20 de pa- 
harnici şi 50 de serdari. Caftanul a devenit nu numai simbolul sta- 
tatului social, dar şi un iesnicios mijloc pentru domnie de a aduna 
bani. 

Aşa cum domnia se cumpăra de la turci, caftanul se cumpăra de 
la domn. Cum veniturile dregătorilor erau reprezentate în principal 
de procente din impozite, amenzi, taxe, încasări felurite, dregătoria 
a devenit repede principalul mijloc de îmbogăţire şi o directă invi- 
taţie la corupţie. În aceste condiţii, nu este de mirare că principala 
funcţie a statului în epoca fanariotă a fost cea fiscală, întregul apa- 
rat de stat, de la vodă la cel mai mărunt slujbaş, fiind preocupat de 
ideea de a stoarce cât mai mulţi bani de la populaţie. Birul (impozi- 
tul direct), de care boierii, clerul şi unele categorii privilegiate erau 
scutite, a crescut necontenit, ajungînd de la 16 taleri pe an de liudă 
(categorie fiscală colectivă grupînd mai multe familii) în 1775 la 
215 taleri în 1819. În afara birului, contribuabilii mai plăteau nume- 
roase dări indirecte pe avere (dijmărit, pe porci şi stupi, gostina pe 
oi, vădrăritul pe vin, fumăritul pe pivnițe, cârciumi, prăvălii, văcă- 
ritul pe vite etc.), precum şi dări extraordinare menite a împlini ne- 
voile de moment ale domniei. Apăsarea fiscală, caracterul ei ar- 
Ditrar şi imprevizibil, datorat în primul rînd neîncetatelor cereri 
băneşti ale Porții, au făcut imposibilă orice acumulare de capital şi 
riscantă orice investiție. 

Unul din paradoxurile epocii fanariote constă în faptul că degra- 
darea instituţiilor şi stagnarea economică au avut loc în condiţiile în 
care Principatele au continuat totuşi să-şi menţină o relativă autono- 
mie faţă de Poartă. Puţinii turci care achiziţionaseră proprietăţi în 
Principate sînt definitiv scoşi din țară la 1756 şi, după această dată, 
nici un otoman n-a mai putut achiziţiona proprietăţi la nordul Du- 
nării; la 1775, sultanul a interzis formal accesul turcilor în Principa- 
te, în afara negustorilor „numărați şi rânduiţi“, cu teşcherea de la dom- 
nic. La Bucureşti, negustorii otomani puteau trage numai la anumite 
hanuri, iar prin târguri ispravnicii aveau „păzitori pentru turci“, spe- 
cial însărcinaţi cu prinderea celor care ar fi intrat în țară „hoţeşte“. 
În acelaşi timp, autonomia legislativă, judecătorească şi administra- 
tivă a Principatelor nu a fost niciodată încălcată. Şi totuşi, din punct 

de vedere economic de pildă, Principatele au cunoscut după 1716 0 
epocă de decădere, în timp ce Grecia, aflată sub directa administra- 
ție otomană, a trecut printz-o perioadă de înflorire. Cazul Principa- 
telor arată destul de limpede că obiectivele unei dominați străine se 
pot atinge foarte uşor prin controlarea unor pîrghii esențiale chiar şi 
fără o dominație directă. 

Economia şi viața socială, Instabilitatea politică, apăsarea eco- 
nomică, desele războaie dintre turci, ruşi şi austrieci, pierderile teri- 


toriale au făcut ca, din punct de vedere demografic, Principatele să 


cunoască pînă la jumătatea veacului al XVIII-lea o perioadă de 
stagnare sau chiar de regres. Sporul natural a fost scăzut, iar emi- 
grarea de români ardeleni, aşezaţi în Moidova şi Țara Românească 
de domnie cu privilegii fiscale, tocmai pentru a înmulţi mîna de lu- 
ctu, nu a putut suplini decît în mică măsură fuga sătenilor, fie pe 
alte moşii, fie chiar la sudul Dunării; nu se cunosc cazuri de migrări 
peste munţi în Transilvania, țăranii ortodocşi continuînd să soco- 
tească regimul din Principate, arbitrar dar dezorganizat, mai puţin 
apăsător decit riguroasa administraţie austriacă, pe deasupra şi „pa: 
istaşă“, 

a Date precise privind fluctuaţia populaţiei Principatelor sînt greu 
de găsit, izvoarele cele mai serioase par a fi rapoartele consulare 
ruse, franceze şi prusace care dau în general cifre apropiate, Un ra- 
port consular francez din 1806 socotea de pildă că Țara Româneas- 
că avea 1 200 000, iar Moldova 1 000 000 de locuitori, număr care 
s-a menţinut constant pină la 1812 cînd, prin cedarea Basarabiei, 
peste 200 000 de moldoveni au devenit supuşi ai Rusiei, Din moți- 
ve greu de explicat, ţinînd seama de grelele condiţii economice şi 
politice dintre 1812 şi 1831, indicele demografic a cunoscut totuşi 
o neîncetată creştere în cele două decenii premergătoare Regulamen- 
telor Organice; o statistică oficială moldovenească din 1825 aşază 
numărul moldovenilor la 1 100 490; rapoartele ruseşti (1823) dau 
pentru Țara Românească cifra de 1 9765 809 locuitori, în timp ce îz- 
voarele franceze (1831) o ridică la 2 032 362. Dincolo de caracterul 
relativ al acestor cifre, se poate socoti că Moldova şi Țara Româ- 
nească aveau împreună, la începuturile istoriei lor moderne, ceva 
mai mult de trei milioane de locuitori”. 

Agricultura şi creşterea vitelor au continuat să reprezinte pentru 
toată această perioadă principala activitate economică. Doimnii au 
socotit mereu că „aceasta este treaba întîi a ţării, adecă lucrarea 

pământului“ (pitac din 1802) şi au înat numeroase măsuri pentru a 
asigura mina de lucru necesară agriculturii, mmai ales spre sfîrşitul 
veacului al XVIii-lea; procesele sătenilor au fost întrerupte pe tim- 
pul verii, ispravnicii au primit porunci să îndemne „pe toți locuitorii 
ținutului să are şi să semene cît mai mult iar care dintre locuitori 
nu-şi Ya cunoaște folosul... să-i silească şi peste voia lor“ (pitac din 
1794). 

În ciuda acestui zel, agricultura Principatelor nu a înregistrat nici 
un progres vizibil în veacul al XVIII-lea, rămânînd foarte aproape 
de nivelul pe care îl atinsese înainte de epoca fanariotă. Suprafeţele 
cultivate au rămas relativ reduse, cu atit mai mult cu cât mănoasa 
cîmpie a Dunării nu putea fi pusă în valoare din pricina deselor in- 
vazii turceşti şi a nesiguranjei generale din acea regiune de frontieră 
cu imperiul. Mina de lucru era rară, cea calificată greu de găsit. 
Lipsa de capital a făcut dificilă introducerea unor perfecționări teh- 
nice, utilajul folosit la începutul secolului al XIX-lea nefiind mult 
diferit de cel întrebuințat pe vremea lui Brâncoveanu. Recoltele au 
fost în general slabe, anii buni fiind aproape tot atât de numeroşi ca 
şi cei loviți de secete sau epizotii. Dominația otomană şi monopolul 
turcesc asupra comerțului Principatelor au avut un efect direct asu- 
pra culturilor, locul grîului fiind luat treptat de porumb; cel dintii 
era cerut la Constantinopol, cel de al doilea nu avea nici o căutare 
pe piaţa otomană, Un element extern a stat aşadar la baza procesu- 
lui care a făcut din porumb principalul aliment al țărănimii, grtul ră- 
mâînind mai departe doar un aliment al clasei stăpinitoare. Nu există 
cifre demne de încredere privind producţia cerealieră a Principate- 
lor înainte de 1831, dacă ar fi să dăm crezare consulului englez 
Wilkinson, Ţara Românească ar fi produs în perioada imediat pre- 
mergătoare revoluţiei de la 1821 10 milioane de chilie constantino- 
politane (cca 256 000 tone) anual, o cifră foarte modestă”. Nepu- 
tinţa dezvoltării unei agriculturi eficiente a făcut ca pînă la pacea de 
la Adrianopol, care a deschis cîmpia Dunării culturilor de cereale, 
creşterea vitelor să continue a fi principalul izvor de bogăţie al ţării. 

Meşteşugurile şi manufacturile. În vorbe, domnii fanarioți au în- 
curajat dezvoltarea meşteşugurilor şi a manufacturilor, ca şi sultanii 
otomani de altfel; un hrisov domnesc din 1794 arată că „cea dintii 
îndestulare a unei ţări este înmulţirea negustorimii şi mai vîrtos a 
felurilor de meşteşuguri şi lucruri de mînă, încît nu numai că nu au 
trebuinţă acea țară de lucruri ce vin din părți străine să piarză atiţia 

bani, ci încă să cîştige trimițind la alte părţi... şi cu acest mijloc atit 
îndestularea cît şi mijlocirea chiverniselii se înmulțeşte'“!0, În practică 
însă, această abordare mercantilistă a problemelor economice a fost 
îngrădită de o realitate politică ce făcea dezvoltarea meşteşugurilor 
şi a „lucrurilor de mînă“ aproape cu neputinţă. Călătorii străini şi 
consulii marilor puteri remarcau îa începutul veacului al XIX-lea, 
aşa cum remarcase şi Cantemir cu un secol mai înainte, că românii 
în mod conştient nu exploatează bogatul lor subsol, pentru a nu îm- 


bogăţi pe domni şi turci; sub ocupațiile ruse din 1806-1812 şi 


1828-1834, ofiţerii țarului au întreprins cercetări de teren, identifi- 
cînd, spre supărarea boierimii şi a negustorilor, numeroase bogății 
minerale, mai ales cupru, mercur şi aut, pe care n-au apucat să le 
exploateze. Minele de cupru şi fier din Oltenia au fost abandonate 
după 1739, astfel încât industria extractivă a Principatelor s-a limitat 
la extracția de sare, vindută cu profit mai ales în Turcia şi Polonia, 
şi la puţurile de petrol. În 1831, existau în Ţara Românească 120 de 
lucrători „păcureţi“; în 1834, numărul puţurilor era de 84, fiecare cu 
o producţie medie de 80-100 kilograme pe zi. Adîncimea maximă 
nu depăşea 300 de metrill. 

Neputinţa practicării unei politici vamale protecţioniste, lipsa de 
capital, precum şi neexistenţa unei pieţe interne suficient de dezvol- 
tate au reprezentat piedici aproape insurmontabile în calea înființă- 
rii de manufacturi. Iniţiativele au aparţinut nu atit domniei cît 
boierilor şi negustorilor, singurii în măsură a avea bani necesari in- 
vestiţiei; unele porneau cu un capital destul de modest, fabrica de 
sticlă de la Tg. Jiu de pildă, înfiinţată la sfirşitul veacului al XVIII-lea, 
avea doar 1 004 taleri; în schimb manufactura de hirtie de la Cati- 
chea (1793) a fost întemeiată cu un capital de 32 000 de taleri. 
Mina de lucru era de obicei furnizată de satele din jur, meşterii stră- 
ini fiind folosiţi doar în cazurile cînd era necesară o calificare supe- 
rioară. Majoritatea manufacturilor produceau mărfuri de consum, 
cum ar fi postavuri, sticlărie, produse alimentare, îmbrăcăminte, 
destinate pieţei interne. Producţia trebuie să fi fost totuşi destul de 
rentabilă din moment ce statistica francezului Bois le Comte găsea, 
în Valahia anului 1831, 1 068 de „fabrici“. 

Avatarurile industriei manufacturiere sînt cel mai bine exempli- 
ficate de istoria manufacturii de postav de la Pociovalişte (ifov), 
înfiinţată de boierul R. Slătineanu la 1766, închisă (1768), repusă în 

funcţie (1784), din nou închisă, din nou redeschisă (1794), inntată 
apoi la Bucureşti (1796):2; o asemenea instabilitate, pricinuită în- 
deosebi de împrejurări extraeconomice, nu era fireşte de natură a 
îngădui înflorirea manufacturilor, 

aceste condiţii, economia Principatelor a putut oferi comer- 
țului extern numai produse agrare şi animaliere, trebuind să importe 
toate celelalte produse din Europa sau din Imperiul otoman. Căile 
de comunicaţie nudimentare, în 1796 un transport de poştă făcea de 
la Bucureşti la Focşani 30 de ore, de la Bucureşti la Ploieşti 13 ore, 
au îngreuiat mult transportul de mărfuri, îndeosebi cel al cerealelor 
şi al produselor perisabile. De aceea, principalul produs al exportu- 
hui a continuat să fie reprezentat de vite; la începutul veacului al 
XIX-lea Moldova exporta circa 100 000 de vite, cifră care a scăzut 
din pricina evenimentelor militare din 1821 la numai 32 000 în 
1822. În acelaşi an, Țara Românească exporta totuşi în Transilvania 
50 000 de porci, Îa începutul secolului, Moldova avea circa 20 000 
de cai de vînzare anual, iar gelepii otomani cumpărau din ambele 
Principate, în fiecare an, în jur de 600 000 de oi. Se exportau de 
asemenea blănuri, piei de animale, lînă, cînepă, ceară, peşte, şi spre 
Constantinopol, grîu. Între 1812 şi 1819, 57,4% din exportul româ- 
nesc era orientat către Imperiul otoman, 42,6% luînd calea Austriei, 
Poioniei şi Rusiei; 62,1% din importuri veneau de la sudul Dunării, 
37,9% din Europa, aproape totul din Germania şi Austria!5. 

Balanța comercială a fost excedentară în tot cursul veacului al 
XVIli-lea, exportul de vite mai ales aducînd însemnate cîştiguri, re- 
pede înghiţite însă de lăcomia otomană şi fanariotă. Uriaşele sume 
care luau drumul Constantinopolului şi al Fanarului au făcut ca, din 
punct de vedere românesc, excedentul comercial să fie fără de fo- 
los; acumularea de capital s-a dovedit imposibilă în condiţiile do- 
minaţiei otomane. Epoca fanariotă a întîrziat în chip considerabil 
atît naşterea capitalismului cât şi maturizarea economică a clasei de 
mijloc. 

Clasele sociale. Structura populaţiei Principatelor nu a cunoscut 
modificări esenţiale în veacul al XVIII-lea, în comparaţie cu perioa- 
da anterioară. Procesul de urbanizare a urmat totuşi un curs conti- 
nu, numărul oraşelor şi tîrgurilor moldoveneşti crescând de la 15, 
la începutul veacului al XVIII-lea, la 33, în 1830. Cele mai multe 
nu aveau decit cîteva mii de locuitori, dar Bucureştiul şi laşul au 
cunoscut o creştere demografică însemnată; capitala Țării Româ- 


9% 


neşti avea la sfirşitul veacului al XVIII-lea 50 000 de locuitori, în 
1832, 70 000 de locuitori. În acelaşi an, populaţia Iașului număra 
48 148 de locuitori, Populaţia urbană nu a depăşit însă niciodată 
mai mult de 10% din totalul numărului locuitorilor, procent care 
vădeşte caracterul covirşitor rural al societăţii româneşti pre-regula- 
mentarel?, 

Boierimea. În ciuda limitărilor impuse de regimul fanariot şi a 
reducerii rolului său politic în problemele externe, boierimea a con- 
tinuat să rămînă clasa conducătoare a Principatelor şi să-şi menţină 
o poziţie socială şi economică privilegiată de care fanarioţii nu au 
putut, şi probabil nu au vrut, să se atingă. influzui de elemente bal- 
canice, mai ales greceşti, nu i-a modificat în chip esenţial caracte- 
rul naţional, boierii greci venind şi plecînd de cele mai multe ori o 
dată cu domnul care-i patrona. Conflictul dintre boierimea pămân- 
teană şi fanarioți, conflict care s-a manifestat în chip continuu pînă 
la 1821, nu a tămas însă cu totul fără urmări, reforma din anul 1739 
a lui Constantin Mavrocordat aducînd însemnate schimbări în 
structura însăşi a clasei boiereşti. Boierimea tradiţională fusese o 
clasă cu caracter militar, răsplătită pentru serviciile domniei cu mo- 
şii domneşti, apoi, acest caracter se împletise cu cel de dregător, 
boieria căpătîndu-se şi ca urmare a exercitării unei dregătorii. Cu 
toate acestea, pînă la începutul veacului al XVIII-lea, elementul de 
sînge şi stăpinirea moşiei au continuat să reprezinte atribuţiile esen- 
ţiale ale boieriei. Reforma din 1739 a modificat acest caracter tra- 
diţional al clasei conducătoare, titlul de boier devenind un simplu 
rang, nelegat nici de moşie, nici de dregătorie, ci doar de bunăvo- 
ința domnului, care-l acorda la bunul său plac. Putea astfei deveni 
boier oricine se bucura de favoarea domniei, indiferent dacă ocupa 
sau nu o funcţie, indiferent dacă stăpînea sau nu o moşie. Prin 
această reformă, domnii fanarioți şi-au făurit un foarte util instru- 
ment de manevrare a nobilimii pământene, obligînd-o să intre în 
grațiile sale pentru a-şi menţine statutul social. Rangurile au fost 
împărţite în categorii, de la boierii cei veliţi (mari) la boiernaşi, fie- 
care categorie cu privilegiile ei fiscale, economice şi sociale speci- 
fice, dintre care cel mai important a fost probabil scutirea de dări. 

Deşi mulţi domni au practicat vinzarea de titluri ca mijloc de îm- 
bogăţire, numărul boierilor a rămas totuşi redus; în 1832, numărul 
familiilor boiereşti muntene de toate categoriile era de numai 766, 
ceea ce înseamnă că, adăugînd pe toţi membrii familiei, boierimea 

Țării Româneşti reprezenta aproximativ 2% din populaţia ţării; în 
Moldova numărul era probabil puţin mai ridicat datorită procentu- 
lui mare de boieri mici!$, 

Veacul al XVIil-iea a cunoscut un neîncetat proces de unificare 
a trupurilor de moşie răsfirate şi de formare a latifundiilor;, împre- 
jurările economice nefavorabile au împiedicat însă transformarea 
moşiei într-o mare exploatare agricolă, veniturile principale neve- 
nind din vînzarea produselor ei, ci din uiumul cîrciumilor şi al mno- 
rilor, din dijma ţăranilor şi din plata în bani a clăcii. Puținele date 
statistice existente arată că pe rezervele boiereşti păşunile şi finețele 
depăşeau ca suprafaţă terenul arabil; în 1825, de pildă, pe moşia de 
1741 hectare a lui D. Rosetti, marele boier îşi păstrase în exploata- 
re directă numai 670 hectare, din care păşunile şi fineţele acopereau 
71%, iar terenul de arătură, 21% 15. Moşiile nu vor deveni mari pro- 
ducătoare de cereale decît după abolirea monopolului turcesc şi 
deschiderea prin tratatul de la Adrianopol (1829) a comerțului in- 
ternaţional. 

Țărănimea şi relaţiile agrare. Procesul de rumânire şi legare de 
glie a țărănimii libere, început încă din vremea lui Mihai Viteazul, 
a continuat şi în prima jumătate a veacului al XVIII-lea, cu toate 
acestea, în Oltenia, de pildă, statistica din 1722 arată că 48% din to- 
talul satelor erau încă răzăşeşti, un procent probabil valabil şi pen- 
tru restul țării. Fuga continuă a ţăranilor de pe o moşie pe alta, pre- 
cum şi neîncetatele războaie între ruşi, austrieci şi turci (1711, 
1715-1718, 1736-1739) au obligat însă atît domnia cît şi boierimea 
să regîndească esenţa relaţiilor agrare şi să propună soluţii de natură 
a stabiliza economia şi finanţele ţării. Ca urmare, la 1746 în Țara 
Românească, ia 1749 în Moldova, şerbia a fost desfiinţată, rumânii 
şi vecinii fiind eliberaţi din iobăgie; rumânii au fost obligaţi să plă- 
tească o despăgubire de 10 taleri şi să presteze o tentă în muncă de 
12 zile anual; vecinii s-au răscumpărat fără despăgubire, dar renta 
lor în muncă a fost mărită la 24 de zile, cu nart (normă). Foştii şerbi 
au devenit în acest fel clăcaşi, liberi din punct de vedere juridic, dar 
lipsiţi de pămînt, lipsiţi deci de un mijloc propriu de subzistență. 
Actele oficiale explică şi justifică abolirea şerbiei printr-un motiv 
aproape iluminist, anume caracterul ei nenatural, anaforaua divanu- 
lui insistă îndelung asupra necesităţii abolirii unei instituţii care ține 
ființe umane în servitute. Şerbia este declarată ca ceva nefiresc, de 
care un adevărat creştin trebuie să se lepede. Este limpede însă că 

adevăratul motiv a fost cu totul altul şi anume nevoia stabilizării 
mişcării populației şi asigurarea perceperii regulate a biruriloz!?, 

Eliberarea din şerbie nu a rezolvat în nici un fel probiema agrară 
şi nici nu a îmbunătăţit în chip siraţitor situaţia ţărănimii. În acelaşi 
timp, obligînd pe boier să dea în folosinţă loturi clăcaşilor, ea a blo- 
cat şi posibilitatea transformării moşiei în proprietate alodială de tip 
burghez; în fond, reformele din 1746/1749 nu au folosit nici ţărăni- 
mii nici boierimii, perpetuînd vechile relaţii agrare de tip feudal, 
singura diferenţă fiind noul statut juridic de oma liber al ţăranului, 

Relativa înapoiere economică a Principatelor şi, în primul rînd, 
lipsa stimulului pe care l-ar fi reprezentat posibilitatea vînzării pro- 
duseior agricole pe piaţa externă au făcut ca relaţiile boier-ţăran să 
nu cunoască dincoace de Carpaţi caracterul exploziv pe care l-au 
avut în Transilvania. Boierimea a căutat în câteva rînduri să măreas- 
că numărul zilelor de clacă, propunînd chiar şi zeciuiala zilelor anu- 
lui, dar de cele mai multe ori nici cele 12 zile nu au putut fi impuse, 
numărul lor rămînînd de obicei la libera învoială între boier şi țăran. 
De regulă, claca era convertită în bani, în Moldova, preţul zilei de 
îmuncă a urca! de la 1 leu la începutul veacului la 2 lei spre sfîrşitul 
lui; în Țara Românească el a trecut de la 15 bani la începutul epocii 
fanariote la 1 ieu la 1818. Aceste obligaţii erau mult mai uşoare de- 
cât cele datorate de ţăranii ardeleni, ruşi sau germani; erau mult in- 
ferioare şi celor 52 de zile de ciacă pe an introduse în Oltenia de 
guvernatorul austriac în 1722. Regimul agrar blînd din Principate 
explică fuga ţăranilor ardeleni peste munţi, precum şi numărul mare 
de balcanici care veneau în Principate peste Dunăre. În ciuda clăcii 
şi în ciuda dijmei, pînă la 1831 principalul duşman al ţăranului nu 
a fost boierul, ci dregătorul, apăsarea fiscală a statului fiind mult 
mai greu de suportat decît cea a proprietarului moşiei. 

Intrarea Principatelor în circuitul economic internaţional după 
1829, neaşteptata posibilitate de a exporta produsele agricole supu- 
se pină atunci monopolului comercial turcesc şi perspectiva îmbie- 
toare de a putea transforma moşia într-o mare producătoare de ce- 
reale au schimbat radical caracterul relaţiilor agrare. Regulamentele 
Organice (1831/1832) au legiferat obligaţia proprietarului de a asi- 
gura ţăranului loc de casă, loc de arătuză şi păşune în schimbul unei 
clăci de 12 zile pe an, dar nartul impus de Regulamente ridica în 
realitate cuantumul clăcii anuale la 56 de zile în Ţara Românească 
şi la 84 de zile în Moldova. Pe de altă parte, pămîntul dat țăranilor 

era cu totul insuficient pentru nevoile lor, terenul de arătură fiind de 
numai trei pogoane în Țara Românească, de numai 1,5 fălci în Mol- 
dova; loturile de păşune erau şi ele insuficiente, limitate în ambele 
Principate la 5 vite. În aceste condiţii, ţăranii au fost obligaţi să facă 
învoieli suplimentare pentru pămînt, în condiţii înrobitoarel?, Re- 
gulamentele Organice au urmărit să transforme moşia în proprietate 
deplină şi să socotească pe țărani persoane care „şed“ pe moşie, 
plătind chirie în muncă şi dijmă pentru loturile luate în folosinţă; 
principalul apăsător al satului nu mai era acum statul şi fiscalitatea 
— toate dările au fost contopite la 1831 într-o capitaţie unică de 30 
de lei pe an —, ci proprietarul şi boierescul. Această nouă situaţie 
explică caracterul exploziv pe care îl vor lua relaţiile agrare în Prin- 
cipate după 1831/1832. 

Burghezia. În 1714, Dimitrie Cantemir scria: „tîrgoveţi le zicem 
acelora ce trăiesc prin cetăţi şi prin târguri“; o statistică din 1755, 
o alta din 1762 înşiră însă nu mai puţin de 8 categorii de locuitori 
ai oraşului, ceea ce arată că din punci de vedere social conceptul de 
clasă de mijloc nu era încă prea bine conturat; sînt menţionaţi, în 
primul rînd, meşteşugarii şi negustorii, dar şi slujbaşii administra- 
tivi, ţiganii robi, ţăranii locuind la marginea oraşului şi trăind de 
fapt din agricultură, clericii şi boierii. Acest caracter neomogen al 
oraşului şi al orăşenimii s-a menţinut pînă în epoca regulamentară. 
În vorbe, domnii fanarioți şi-au afirmat în repetate rînduri interesul 
pentru dezvoltarea şi bunăstarea burgheziei, în practică însă ei au 
manifestat un dezinteres aproape total pentru oraşe, tratîndu-le ca 
pe simple moşii ale domniei; veacul al XVIII-lea nu a fost, nici din 
punct de vedere economic, nici din punct de vedere politic, o pe- 
rioadă favorabilă afirmării clasei de mijloc. Baza ei economică a ră- 
mas limitată, iar influenţa ei politică minimă; pînă la 1831, burghe- 
zia nu a întreprins nici o acţiune politică pe cont propriu, urmînd 
fidel de cele mai multe ori iniţiative boiereşti, mai ales în momen- 
tele de conflict cu domnia. În Occident, burghezia s-a aliat de obi- 
cei cu puterea centrală împotriva nobilimii, în Principate ea s-a aliat 
cu boierimea împotriva domnilor, o alianță din care nu a tras de alt- 
fel prea multe foloase. 

Cu toate acestea, numărul meşteşugarilor a fost în continuă creş- 
tere, înmulţindu-se în primul rînd diferitele ramuri ale breslelor 
producătoare de îmbrăcăminte, apoi cele legate de industria con- 
strucțiilor şi de cea alimentară. Din toate activităţile meşteşugăreşti, 

dinamica cea mai accentuaţă au cunoscut-o probabil bresiele legate 
de construcţii, ai căror membri au crescut numai în Bucureşti de la 
81 în 1820 ia 390 în 1832. 

Dacă at fi să ne luăm după numărul prăvăliilor existente, atunci 
negustorii trebuie să fi fost destul de numeroşi chiar şi în epocile 
tulburi din punct de vedere economic; în 1824, de pildă, Bucureş- 
tiul avea 1 514 prăvălii, cele mai multe desfăcînd produse alimen- 
tare şi de îmbrăcăminte?0. Numărul relativ mare de hanuri atestă de 


asemenea o activitate comercială intensă. Negustorimea avea în- 


tinse legături de afaceri cu lumea balcanică şi, prin companiile zise 
greceşti de la Sibiu şi Braşov, cu Europa centrală. Cu toate acestea, 
în ciuda unor cazuri izolate de negustori cu influenţă financiară şi 
politică, clasa negustorească a rămas pînă la 1831-1832 o forţă so- 
cială şi economică slabă, fără influenţă asupra evenimentelor. Spre 
deosebire de Grecia sau Serbia, rolul ei în mişcarea de redeşteptare 
naţională a fost nesemnificativ. 

Habsburgii în Transilvania. Trecerea Transilvaniei sub stăpi- 
nirea habsburgică a modificat în chip substanţial statutul politic al 
Principatului, limitîndu-i autonomia internă, lichidîndu-i funcţia ex- 
ternă şi aducînd clasa politică maghiară în completă supunere faţă 
de Viena; tocul vechilor principi a fost luat de un guvemator, numit 
direct de împărat, fără consultarea dietei. Răscoala lui Francisc Râ- 
koczi al II-lea, încheiată prin pacea de la Satu Mare (1711), nu a 
putut modifica cu nimic noul regim politic al Transilvaniei, guver- 
nată tot mai direct de imperiali. Centralismul habsburgic s-a făcut 
simţit cu deosebită vigoare pe vremea absolutismului luminat al lui 
Iosif ai Ii-lea, reformele sale ţintind în chip mărturisit la ştergerea 
deosebirilor regionale şi la crearea unui stat strict centralizat, con- 
dus de ia Viena. Anularea reformelor sale după 1790 a redat nobi- 
limii maghiare cîte ceva din vechea ei influenţă, dar autonomia 
Principatului a rămas totuşi limitată. 

Pentru români, lupta dintre împăratul de la Viena şi nobilimea 
maghiară nu a avut decit o semnificaţie relativă, dar ei par să fi nu- 
trit de cele mai multe ori speranţa că guvernul central le va sprijini 
lupta cu autorităţile locale. Aceasta fusese de altminteri şi motivaţia 
ascunsă a actului unirii cu Roma. În realitate, presiunea nobilimii a 
dus la neaplicarea în practică a celei de a doua Diplome leopoldine 
(1701) şi la menţinerea românilor în situaţia de naţiune tolerată, 
fără nici un fel de drepturi politice. Singurul avantaj imediat al uni- 

rii a fost ameliorarea situaţiei economice a clerului unit; faţă de ma- 
rile speranțe puse în unire, aceasta era desigur foarte puţin. 

Din punct de vedere social, structura populaţiei transilvane nu se 
deosebea prea mult de cea existentă în Principate; ia începutul vea- 
cului al XVIII-lea, țărănimea reprezenta circa 93% din populaţie, 
nobilimea circa 4%, orăşenimea circa 3%; 73% din locuitori erau 
iobagi, un procent mult mai ridicat decît în Principate, unde numărul 
țăranilor neclăcaşi a rămas însemnat pînă la începutul veacului al 
XIX-lea. Nobilimea, precumpănitor maghiară, era şi ea mai nume- 
roasă decit boierimea moldo-valahă. La 1784-1787, după statistici 
austriece, din cei 2 489 147 de locuitori ai Principatului (inclusiv 
Banatul, Crişana şi Maramureşul) românii reprezentau 63,5%, ma- 
ghiarii 24,1%, saşii şi şvabii 12,4%21. 

Persecuţiile religioase împotriva ortodocşilor, precum şi sistemul 
mai perfecţionat al iobăgiei austro-ungare au făcut ca mulţi români 
ardeleni să fugă peste munţi în Moldova şi Ţara Românească, unde 
boierii în căutare de braţe de muncă îi primeau întotdeauna bine şi 
unde domnia acorda coloniştilor înseranate privilegii fiscale. Ca şi 
în veacul al XVII-lea, emisarii boierilor umblau destul de frecvent 
prin satele ardelene în vederea unor astfel de recrutări, o acţiune pe 
care autoritățile austriece au căutat s-o oprească nu o dată. În 1746, 
Maria Tereza a instituit o comisie care să cerceteze cauzele acestei 
emigrări peste munţi, iar autorităţile de frontieră au primit ordin s-o 
împiedice. Cu toate acestea, mişcarea de populaţie dinspre Transil- 
vania înspre Principate nu a modificat în chip esenţial raportul din- 
tre cele trei etnii, numărul celor care s-au stabilit în Moldova şi 
Țara Românească fiind totuşi redus, nedepăşind pentru perioada 
1739-1831 cifra de 60 000 de suflete. În 1832, catagrafia Țării Ro- 
mâneşti înregistra 225 sate de „unguri“, adică de săteni veniţi din 
„țara ungurească“22, 

În absenţa unei nobilimi naţionale, coriducerea luptei românilor 
pentru drepturi politice a fost asumată mai ales de cler. Vreme de 
aproape un sfert de veac, ea a fost dominată de impunătoarea figură 
a lui Inochentie Micu-Clain, episcop unit (1728-1751), baron al 
imperiului şi membru al dietei Transilvaniei; în zeci de memorii e! 
a cerut includerea românilor între „naţiunile“ recunoscute de consti- 


- taţia ţării şi abolirea statutului de toleraţi în care-i aduseseră cele 


trei naţiudi tegnicolore, nobilimea maghiară, secuii şi patriciatul să- 
sesc. Influențat de Hronicul lui Dimitrie Cantemir, episcopul a in- 

sistat în repetate rînduri asupra drepturilor istorice ale românilor în 
Transilvania, drepturi decurgînd din originea romană şi din exis- 
tenţa lor continuă din cele mai vechi timpuri pe teritoriul Principa- 
telor. Activismul său politic a sfârşit însă prin a nemulțumi Vienă; 
episcopul a fost forțat să se exileze la Roma, locul său fiind iuat de 
clerici cu vederi mai puţin radicale, dispuşi să vorbească, pentru 
moment cel puţin, numai în numele uniţilor, şi nu al poporului ro- 
mân în general. 


Domnia luminată a împăratului Iosif al II-lea a trezit multe spe- - 


tanţe în țărănimea română, ale cărei condiţii de existență cunoscu- 
seră o continuă înrăutăţire, renta în muncă de o zi pe săptămînă, fi- 
xată în 1514, crescuse la mijlocul veacului al XVIII-lea la 4 zile pe 
săptămînă pentru iobagii lucrând cu braţele, la 3 zile pentra iobagii 
lucrând cu vitele şi la 2 zile pentru jeleri, aceasta înseamnă că robo- 
ta unui iobag se putea ridica la 208 zile pe an, un cuantum care ex- 
plică de ce unii țărani preferau să-şi lase satele şi să fugă în Prin- 
cipate, unde ea nu depăşea niciodată 12 zile. Într-un asemenea 
conteat, spusele moţului Horia, căruia împăratul i-ar fi promis aju- 
tor şi sprijin împotriva nobililor, au fost uşor crezute de țărani; în 
octombrie 1784, ei au răsculat Apusenii, încercînd să-şi facă singuri 
dreptate, în numele împăratului. Promisiunile false au devenit repe- 
de programul răscoalei; Horia a cerut desfiinţarea nobilimii, împăr- 
ţirea pămînturilor, plata impozitelor de către toţi locuitorii. În no- 
iembrie, la tratativele cu trimişii imperiali, s-au adăugat desființarea 
iobăgiei şi recunoaşterea drepturilor românilor de a se înrola în re- 
gimentele de grăniceri. În tot acest timp, răscoala a cuprins întreaga 
Transilvanie îmbrăcând un sîngeros caracter de jacquerie; i-a pus 
capăt în decembrie doar venirea iernii şi prinderea prin trădare a lui 
Horia, Cloşca şi Crişan. 

Tragerea pe roată a lui Horia şi Cloşca a avut loc în public, în 
prezenţa a sute de ţărani aduşi special pentru intimidare şi învăţă- 
tură de minte. Răscoala nu a trecut totuşi fără urmări; în august 
1785, o patentă imperială desfiinţa în mod oficial iobăgia în Tran- 
silvania; ca şi în Principate însă, reforma nu a îmbunătăţit decît par- 
ţial condiţia țărănimii; robota a rămas apăsătoare, între două şi trei 
zile pe săptămînă, deci pînă la 156 de zile anual, dijmele au conti- 
nuat să micşoreze cu o zecime toate produsele ţărăneşti. Fără pă- 
mînt, libertatea personală acordată de împărat s-a dovedit a fi prea 
puţin pentru a schimba în mod radical condiţia țărănimii25, 

Pe patul de moarte, în 1790, de teama revoluţiei franceze şi sub 
puternica presiune a nobilimii conservatoare, împăratul şi-a anulat 
toate reformele, cu singura excepție a edictului de toleranţă şi a pa- 
tentei de desființare a iobăgiei. Dieta Transilvaniei şi „naţiunile“ 
regnicolore şi-au primit înapoi cele mai multe din drepturile pe care 
Viena şi le însuşise pe vremea despotismului luminat. În confuza 
atmosferă politică ce a urmat morţii împăratului, românii transilvă- 
neni au socotit util să-şi prezinte din nou revendicările şi progra- 
mul; în martie 1791 ei au înaintat Vienei Supplex Libellus Valacho- 
rum, lungă şi patetică pledoarie în favoarea drepturilor populaţiei 
majoritare a Principatului. 

Supplex-ul nu reprezintă un punct de vedere sau revendicări ori- 


"'ginale, aproape toate ideile sale se regăsesc în memoriile episcopu- 


lui Clain: şi afirmarea originii romane şi teoria continuității şi cere- 
rea de a trece românii între naţiunile regnicolore şi egalitatea stărilor 
române cu stările corespunzătoare ale celorlalte trei naţiuni şi cere- 
rea de abolire a statutului de toleraţi. În aparenţă, Supplex-ul este un 
text destul de nemodern, el nu propune schimbarea sistemului, ci 
doar lărgirea sa prin includerea şi a românilor; în practică însă, ac- 
ceptarea acestor cereri ar fi dus foarte repede la modificarea rapor- 
tarilor de forţe şi la trecerea puterii în mâna naţiunii majoritare. Viena 
a refuzat de aceea să primească memoriul şi l-a trimis dietei transil- 
vane, unde a fost respins cu indignare”. Strădaniile unui secol, 
începute prin actul unirii, încoronate prin prezentarea Supplex-ului, 
s-au dovedit a fi zadarnice. Din punct de vedere economic, starea 
ţărănimii era mai grea ca cricînd; din punct de vedere religios, ro- 
mânii erau mai. dezbinaţi ca orişicînd, împărţiţi între o biserică or- 
todoxă şi una unită: În fond, pentru români, regitnul european aus- 
triac, cui redingotă şi Că, s-a arătat a fi tot atît de neprielnic ca 
şi regimul oriental fanariot, cu giubea şi calpac. 


6. REFORMĂ ŞI REVOLUȚIE 
fo 

Absolutismul luminat. Cuvintele aspre pe care cei mai mulţi 
dintre pământeni le-au avut pentru fanariotism nu trebuie să ne facă 
să credem că dornnii investiţi de sultani după 1711/1716 ar fi fost 
doar simple unelte primitive ale padişahului, lipsite de orice cultură 
şi- preocupaţi numai de grabnice câştiguri materiale; unii au fost 
într-adevăr astfel, dar alături de ei întîlnizn şi domni care, fără să-şi 
uite interesul şi nevoia de galbeni, au încercat totuşi să cîrmuiască 
cu înţelepciune, înţelegînd că, în fond; buna stare a ţării nu poate fi 
decît în folosul şi al cîrmuitorului, Influenţaţi de ideile epocii lumi- 
nilor şi de modelele europene altă despoţilor luminaţi, ci au căutat să 
introducă şi în Principate reforme sociale şi administrative moder- 
nizate, care să întărească puterea centrală, să ordoneze administraţia 
şi să aducă turbulenta boierime pămînteană sub ascultarea domniei. 
Un astfel de despot luminat afost Constantin Mavrocordat, ale că- 
rui numeroase domnii, 6 în Ţara Românească, 4 în Moldova, au 
acoperit răstimpul dintre 1730 şi 1769, e SIN 4 

Om de carte, fecior şi nepot de principi cărturari, înconjurat de 
secretari apuseni şi de sfetnici iezuiţi, influenţat de cărţile celebrei 
sale biblioteci pe care mai tîrziu va încerca s-o cumpere regele 
Franţei, Mavrocordat a introdus între 1740 şi 1749 un şir de tipice 
reforme iluministe; îngrijorat de fuga locuitorilor de pe moşii ca re- 
acţie a mulţimii dărilor şi a apăsării fiscale, el a unificat sistemul de 
impunere, introducînd o dare fixă, ridicată de patru ori pe an; a des- 
fiinţat numeroase dări indirecte cum ar fi pogonăritul şi văcăritul; a 
îngrădit abuzurile fiscale, desfiinţind între altele răspunderea colec- 
tivă a satelor. Toate aceste reforme erau în chip evident menite a 
introduce un climat de stabilitate fiscală şi a preveni viitoarele spar- 
geri de sate. Aceasta însemna implicit creşterea numărului de con- 
tribuabili şi mărirea veniturilor domniei, 

Alte reforme au fost introduse în organizarea judecătorească şi 
administrativă, urmărind crearea unui climat de mai mare ordine şi 
eficienţă; pentru prima dată, dregătorii au început a primi lefuri, în 
locul: vechiului sistem. al havalelelor; judeţele şi ținuturile au fost 
încredințate unor ispravnici, direct răspunzători faţă de domnie. În 
sfirşit, în 1746 şi 1749, Mavrocordat a desfiinţat şerbia în ambele 
Principate justificîndu-şi reforma cu argumente luate din arsenalul 
iluminismului european, deşi motivele ei reale erau de natură îi 
cală, nu umanitară, 

Dornic a-şi vedea numele lăudat de Europa, Mavrocordat şi-a 
publicat reformele din 1740-1741 în Mercure de France (1741) 
sub pomposul titlu de Constitution; ca în cazul celor mai mulţi des- 
poţi luminaţi europeni însă, reformele se vor dovedi a fi de scurtă 
durată, insuficient de temeinice pentru a rezista atât asaltului boieri- 
mii cât şi presiunilor financiare ale Porții. Nevoia de bani îl va face 
să renunţe la darea fixă, să mărească numărul sferturilor şi să în- 
mulţească din nou dările indirecte. Instabilitatea politică, determi- 
nată în primul rînd de cauze externe, a făcut centralizarea puterii 
imposibilă. Boierimea a fost slăbită de reforma dregătoriilor şi de 
desfiinţarea vechii organizări militare a Principatului, dar puterea ei 
a rămas totuşi mate şi greu de controlat. Întărirea puterii în dauna 
nobilimii, visul atâtor despoţi luminaţi, nu s-a putut realiza decit în 
parte. Cînd a murit în 1769, lovit peste cap de un oştean al ţarului, 
cele mai multe din reformele sale erau deja abandonate. 

Nici un alt domn fanariot nu a încercat cu atita insistenţă să in- 
troducă reforme în viaţa socială şi politică a Principatelor. Cei mai 
mulţi au căutat să reformeze sistemul fiscal, dar haoticele şi mereu 
crescutele cereri de bani ale Porții nu i-au lăsat niciodată răgazul de 
timp punerii ior în practică. Nici reforma aparatului administrativ 
n-a putut fi pusă în lucrare, deşi n-au lipsit nici ideile şi nici iniţia- 
tivele; la 1821, aparatul de stat moldovenesc şi valah nu se deose- 
bea în liniile sale esenţiale de cei din vremea lui Cantemir şi Brîn- 
coveanu. 

Singurul domeniu în care despotismul luminat fanariot a dat oa- 
recare roade a fost acela al codificării legislative şi al alcătuirii de 
coduri mnoderne. Codurile laice ale veacului al XVII-lea, Cartea ro- 
mânească de învăţătură (1646), Pravila de la Govora (1652), În- 
dreptarea legii (1652), bazate pe obiceiul pămîntului, pe izvoarele 
romano-bizantine şi pe scrierile italianului P. Farinaccius, nu mai re- 

flectau decit incomplet noile realităţi sociale şi juridice. (cu toate 
acestea, iniţiativa înlocuirii lor a apărut abia în a doua jumătate a 
veacului al XVIII-lea cînd, la îndemnul domnilor Ştefan Racovi- 
ță (1764-1765), Scarlat Ghica (1765-1766) şi Alexandru Ipsilanti 
(1774-1782), juristul Mihai Fotino a alcătuit trei proiecte de co- 
duri (între care şi unul agrar), nepuse însă în aplicare din cauza ca- 
racterului lor prea apăsat bizantin, nepotrivit realităţilor locale. Pri- 
mul cod fanariot se va tipări totuşi peste cîțiva ani (1780), redactat 
de acelaşi Fotino, din iniţiativa lui Vodă Ipsilanti; Pravilniceasca 
condica, cutm a fost ei numit, se va aplica în Țara Românească pînă 
în preajma revoluţiei lui Tudor Vladimirescu cînd va fi înlocuit de 
legiuirea îui Caragea (1818). Da 

Primele două decenii aie veacului al XIX-lea au fost ani de febri- 

le iniţiative legislative, unele rămase doar în stare de proiect, ca de 
pildă încercarea lui Alexandru Moruzi de a alcătui un complet cod 
civil (1804-1806), altele aplicate doar cîţiva ani, spre pildă Manua- 
iul de legi al lui Alexandru Donici (1814); altele, în sfirşit, adoptate 
şi aplicate apoi cu succes vreme îndelungată chiar şi după căderea 
regimului fanariot. 
” Atit Codul Callimachi (1817) cât şi Legiuirea Caragea (1818) s-au 
alcătuit din inițiativa penultimilor doi donani fanarioți, Scarlat Calli- 
machi în Moidova şi loan Caragea în Țara Românească, de către 
jurişti de profesie, cu temeinică pregătire teoretică; în Moldova, 
principalul autor a fost braşoveanul Christian Flechtenmacher, în 
Țara Românească, influenţa precumpănitoare a avut-o Nestor Cra- 
iovescu. Codui moldovenesc este aproape în întregime bazat pe co- 
dul civil austriac din 1811; ambele leginiri sînt de asemenea tribu- 
tare codului iui Napoleon. Atât de mândru a fost Scarlat Callimachi 
de opera sa legislativă încît a dăruit unul din primele exemplare ti- 
părite rectorului Univezsităţii din Oxford. Codurile s-au dovedit a fi 
într-adevăr folositoare, ele aplicindu-se neîntrerupt pînă în 1865; au 
fost probabil împlinirea cea mai de durată a despoților luminaţi fa- 
narioţi, una din puţinele pe care partida naţională victorioasă la 
1821 nu a dorit s-o înlăture. 

„Nici un lucru nu este mai drept şi mai cu cale la datoria domni- 
lor cărora li s-au încredințat de la Dumnezeu stăpiniri, decît folosul 
obştei“, scrie Alexandru Ipsilanti, domn al Țării Româneşti (1774- 
1782) şi al Moldovei (1786-1788)%5, unul din cei câțiva fanarioți care 
s-au vrut nu numai despoţi, dar şi iuminaţi. Din nefericire şi pentru 

ei şi pentru țară, de cele mai multe ori aceasta s-a dovedit a fi o ilu- 
zie, puterea nu le venea de la Dumnezeu, ci de la padişah, cum de 
altfel avea s-o cunoască şi Ipsilanti însuşi, ucis din simplă bănuială 
de necredinţă în 1807. Cu astfel de suzerani, luminile celor cîțiva 
domni fanarioți luminaţi au fost repede stinse de despotism, stăpini- 
rea otomană, fie şi indirectă, ca în cazul Principatelor, nu îngăduia 
nici o altă formă de guvernare. 

Retormismul boieresc. Conflictul dintre donmnia fanariotă şi bo- 
jerimea păminteană a dominat cu tărie întreaga politică intemă a 
Principatelor între 1711 şi 1821. Lupta dintre „greci“ şi „români“ 
nu trebuie înţeleasă în sens strict etnic, uneori boieri neaoşi au sus- 
ţinut interese străine, alteori boieri greci de origine s-au aflat la con- 
ducerea partidelor pămîntene. Conflictul dintre cele două partide a 
fost politic, nu etnic, învîrtindu-se în jarul problemei puterii, a sta- 
tutului Principatelor, a raporturilor cu Constantinopolul. Avindu-şi 
baza puterii la Stambul, impuşi şi menţinuţi în scaun de turci, fana- 
rioţii au fost în chip firesc fideli sultanului, legaţi de patriarhia ecu- 
menică şi ostili oricărei politici care ar fi scos Principatele din zona 
de infhenţă şi de civilizaţie a Porții. Pe de altă parte, marea boiezi- 
me, îndepărtată de la putere, condusă şi compusă în mare parte de 
urmaşii învinşilor de la 1711/1716, s-a aşezat în chip hotărît pe o 
poziţie antifanariotă, singura care i-ar fi îngăduit revenirea la pluti- 
re. Conflictul dintre cele două grupări va dura mai bine de un secol, 
încheindu-se la 1821, graţie unui norocos concurs de împrejurări 
internaţionale abil folosite, cu victoria partidei pământene, 

Mişcările antifanariote au început încă din 1716, cînd muntenii şi 
l-au ales domn pe Gheorghe, feciorul lui Şerban Cantacuzino; un an 
mai tirziu, fanariotizatul moldovean Mihai Racoviţă a reprimat cu 
multă greutate o răscoală antigrecească sprijinită de austrieci. De 
acum înainte, moldovenii vor complota necontenit pînă ia 1739, în- 
demnaţi de nepoţii lui Dimitrie Cantemir şi de ruşi, în Țara Româ- 
nească, un alt Racoviţă, fanariot român, nu va putea înfrînge opo- 
ziţia marii boierimi în 1753 decît trimiţind pe cei mai îndirjiţi 
complotişti într-un depărtat exil cipriot. Conduşi de Manolache 
Bogdan şi de Ioniţă Cuza, sprijiniți şi de masonii care tocmai îşi fă- 
cuseră apariţia ia iaşi, moldovenii vor unelti din nou în 1778. Cele 
două căpetenii îşi vor pierde capetele, alţi boieri vor lua din nou 
drumul exilului pe la mânăstiri. Relaţiile domniei cu boierimea au 
fost încordate aproape fără încetare în ultimele două decenii ale 


iii 


epocii fanariote, cînd comploturile s-au ţinut lanţ (1813, 1816, 
1818, 1820), iar vîrfurile partidei naţionale au avut de mai multe ori 
parte de arestări şi exilări (Grigore Ghica, Constantin Bălăceanu, 
Constantin Filipescu). Otrăvirea lui Alexandru Suţu (ianuarie 1820) 
nu s-a făcut desigur fără amestecul boierimii, ai cărei conducători, 
cei trei mari bani, Grigore Ghica, Grigore. Brîncoveanu şi Barbu 
Văcărescu, îl însărcinaseră deja pe Tudor Vladimirescu cu organi- 
zarea răscoalei naţionale; o lună mai tirziu, conduşi de iordache 
Rosetti-Rosnovanu, moldovenii vor profita pentru a-l forţa pe Mi- 
hai! Suţu, ultimul domn fanariot, să părăsească ţara. 

Au fost perioade în care protipendada a avut parte de putere; pe 
timpul numeroaselor războaie creştino-otomane, domnii se retrăgeau 
de regulă pe la serhaturi, lăsînd cîrmuirea în mîna divanurilor, Ast- 
fel an stat lucrurile în 1736-1739, 1769-1774, 1787-1792, 1806- 
1812. De fiecare dată, boierii şi-au expus.progrătmul de guvernare 
în importante texte, semnificative pentru orientarea lor politică şi 
direcţia pe care voiau să îndrepte ara. Între altele, mai importante 
au fost convenţia moldo-rusă din 1739, memoriile muntene şi mol- 
dovene din 1769, 1772 şi 1774, programul divanului muntean din 
1791, proiectele. moldovene 'de reformă din 1802, 1807 şi 1810, 
violentul memoriu antigrecesc al boierimii muntene din 1811, me- 
moriile moldovene din 1817-1818. 

Principala preocupare a programelor pămîntene a fost problema 
formei de guvernământ a Principatelor, între 1716 şi 1821, boieri- 
mea a cerut de 40 de ori înlocuirea fanarioţilor cu domni aleşi de 
ţară, repetîndu-şi cererea la Constantinopol, Petersburg, Viena sau 
Paris aproape stereotip, ori de câte ori înlăturarea domnilor străini li 
se părea probabilă sau posibilă; este limpede că ea a fost tot timpul 
ostilă oricărui tip de absolutism fanariot, luminat sau nu, şi că re- 
cîştigarea puterii politice a fost cheia de boltă a programului său 
politic pînă ia 1821. 

Nu toate proiectele de reformă erau însă de acord asupra celei 
mai potrivite forme de guvernămint pentru Principate. În 1769, de 
pildă, partida naţională, condusă de mitropolitul Gavriil Callimachi 
al Moldovei, ar fi dorit instaurarea unei republici aristocratice con- 
duse de 12 mari boieri, cu largi puteri legislative şi judecătoreşti; 
administraţia directă, deci puterea executivă, ar fi fost lăsată boieri- 
mii mici şi mijlocii. Proiectul prevede de asemenea adoptarea de 
pravile, cu caracter de act fundamental, reforme în economie, cul- 

tută şi în sistemul dșegătoresc; un proiect similar a propus Dumitra- 
che Sturdza prin al'său Plan, sau formă de oblăduire republiciască 
aristo-dimocraticească (1802); puterea executivă ar fi revenit unui 
divan compus din boierii veliţi, cea judecătorească unui alt divan 
alcătuit din boierii de treapta a doua, cea legislativă ambelor divane 
reunite. Sturdza mai propunea înființarea unui al treilea divan, ales 
din toate categoriile sociale cu atribuţii mai ales fiscale. 

Alte proiecte ar fi preferat instaurarea unui stat boieresc cu men- 
ținerea unei domnii „mărginite“; la 1782, de pildă, programul înti- 
tulat Unirea boierilor păminteni îşi propunea să vegheze ca nici un 
domn, moldovean sau fanariot, să nu vatăme „cinstea boierimii şi 
folosul patriei şi cu toţii făţiş şi nefățiş să stăm la datorie ca să se 
dea dreptăţile şi pronomiile statului boieresc şi patriei“. Marele vis- 
tier Iordache Rosetti-Rosnovanu a scris în 1817-1818 nu mai puţin 
de 8 proiecte de reformă, propunînd instaurarea unui regim politic 
în care domnia să fie un simplu organ de supraveghere şi control, 
puterea reală trecînd în mîna unei Adunări Obşteşti şi a unui divan 
controlat de boierime2S. 

Ideea de stat nobiliar nu era deloc nouă, lupta dintre autoritatea 
centrală şi clasa boierească străbătuse întregul veac al XVII-lea, ea 
îmbracă însă acum o semnificaţie nouă, deoarece reprezenta înfrun- 
tarea pentru putere dintre o boierime naţională şi o domnie repre- 
zentînd interese străine. Din punct de vedere social, programele 
boiereşti nu aduceau nimic nou, situația țărănimii nu era uşurată, 
pentru sate exploatarea pământeană putea fi tot atit de grea ca şi cea 
fanariotă; din punct de vedere al ţării însă, punerea lor în practică ar 
fi însemnat un mare pas înainte, ar fi limitat stoarcerea bogățiilor ei 
de către străini, deschizînd calea progresului economic şi social. 
Aceasta cu afît mai mult cu cît, spre deosebire de fanarioți ale căror 
existenţă şi interese erau strîns legate de Poartă, programele pămîn- 
tene amintite au militat toate pentru independenţă sau, atunci cînd 
revendicarea acesteia nu era posibilă, pentru o întărită autonomie. 

Epeca revoluțiilor. Preiungitele ocupaţii militare austro-muse, cea 
dintre 1769-1774, cea dintre 1787-1792, au contribuit mult la fisu- 
rarea zidului pe care fanarioți se străduiseră să-l ridice în jurul ţării 
pentru a o feri de influenţa ideilor europene. După 1774 mai ales, 
bibliotecile boierilor se umplu cu cărți de factură iluministă, iar 
francmasonii, dovediţi la Bucureşti încă din 1743, alcătuiesc, în 
1772, la laşi, sub influenţa ofiţerilor ruşi, o primă lojă masonică. 

Patriarhia ecumenică i-a anatezmnizat, domnii, Mavrogheni în speci- 
al, li s-au opus cu îndirjire, ceea ce nu i-a împiedicat însă să se în- 
mulţească şi să numere în rîndurile lor numeroşi. boieri şi clerici 
înalţi, mulţi figuri de frunte ale partidei saniosalea?- 

Boierimea şi domnia au primit cu surprinzătoare simpatie izbuc- 
nirea revoluţiei franceze de la 1789 şi nu au făcut nimic pentru-a 
opri propaganda revoluționară care se revărsa în Bucureşti şi laşi 
sub ocrotirea consulilor francezi, a unor iacobini mărturisiţi, Horto- 


lan de pildă, sau a altora care, asemenea lui Fleury, se lăudau că ar 


fi contribuit la căderea lui Ludovic al XVI-lea. Amândoi vizitau 
frecvent saloanele marilor boieri, în timp ce la laşi, spre indignarea 
consulatului rus, doctorul loan Piuariu Moinar recita versuri cu cir- 
culaţie în satele ardeleneşti, închinate lui Napoleon: „Bună parte 
nu-i departe, vin de grabă, ne fă dreptate“. De la Paris Talleyrand 
însuşi se îngrijea de trimiterea în Principate a buletinelor oficiale şi 
a proclamaţiilor împăratului; cu singura excepție a perioadei cam- 
paniei din Egipt, domnii s-au arătat foarte interesaţi în stabilirea de 
relaţii cu Franţa, căreia îi trimiteau de altfel, prin ambasada de la 
Viena, o asiduă şi retorică corespondență2ă. 

Este probabil că nici boierimea nici domnia nu făceau o prea 
limpede deosebire între republică şi imperiu; fanarioţii i-au cultivat 
pe francezi pentru că aceştia se aflau în bune relaţii cu Poarta şi 
pentru că sperau să-şi creeze un nov punct de sprijin în complicatul 
joc de influenţe de la Constantinopol. Boierimea pe de altă parte, 
influenţată de ideile de libertate naţională propagate atît de republi- 
că cit şi de imperiu, idei care se potriveau atît de bine propriului ei 
program politic, a socotit că francezii o pot ajuta să scape de fana- 
rioţi şi să recucerească puterea. Ea a preluat însă numai o parte a 
mesajului revoluţionar, cel extern, ignorînd în schimb cu totul as- 
pectul.său democratic de egalitate socială; ea a adresat numeroase 
memorii împăratului, în 1802, în 1807, în 1810 propunînd foarte 
avansate reforme de natură politică, vorbind de independenţă, uni- 
re, progres naţional, dar lăsînd la o parte orice măsură de reorgani- 
zare internă în folosul țărănimii sau al clasei de mijloc. În chip des- 
tul de paradoxal, marea boierime a crezut că poate folosi influenţa 
franceză pentru a scăpa de fanarioți, doar pentru a le înlocui regi- 
mul cu propriul său stat nobiliar. i 

Sfirşitul veacului al XVIII-lea a marcat şi trezirea la viaţa poli- 
tică a boierimii mici, mai liberală din punct de vedere filozofic şi 

domică să joace un rol propriu în cîemuirea țării; textele ei, ca de 
pildă manifestul adresat mitropolitului Moldovei iacob Stamate 
(1796), insistă asupra necesităţii adoptării de reforme interne, ame- 
nitțînd cu răscoala sau, cum o va face un pamflet din 1804, cu „cu- 
getul nesupunerii franțuzeşti“. Cîţiva ani mai tirziu, un alt manifest 
îşi exprimă mirarea că veliţii „nu citesc gazete, altfel ar şti ce se pe- 
trece acum în Spania, la Neapole şi în alte țări şi că privilegiile po- 
poarelor cresc pretutindeni“. Conflictul dintre boierimea mare, 
conservatoare, şi cea mică, liberală, ţinut în surdină pînă la 1821 de 
existenţa pericolului comun fanariot, va exploda cu putere după în- 
lăturarea. acestuia, devenind principalul element al politicii interne 
româneşti pînă spre mijlocul veacului al XIX-lea. 

Pămîntenii nu trebuiau însă să privească pînă în Spania şi Italia 
pentru a vedea cum ideile noi de renaştere politică transformau via- 
ţa popoarelor. Mai aproape de ei, în Serbia, se ducea din 1804 o as- 
pră luptă de eliberare naţională, pe care şi domnii şi boierii au 
privit-o cu aprobare şi căreia i-au dat ajutor în bani şi provizii. În- 
fiinţarea Eteriei în 1814 a adus spiritul revoluţionar balcanic şi mai 
aproape. de români, mulţi dintre boierii greci devenind membri ai 
acestei organizaţii, al cărei scop mărturisit era eliberarea Balcanilor 
de turci; se poate spune că, în ultimul deceniu al epocii fanariote, 
lumea creştină sud-est europeană cunoştea un proces de continuă 
radicalizare politică şi că o iminentă schimbare era aşteptată din di- 
ferite motive de aproape toate categoriile sociale. 

În acest context, marii boieri munteni Grigore Ghica, Grigore 
Brîncoveanu şi Barbu Văcărescu, toți trei vel-bani, avînd deci ran- 
gurile cele mai înalte ale ţării, au hotărit organizarea unei răscoale 
cate să redea Principatelor vechile privilegii încălcate de turci şi de 
fanarioți; alegerea lor pentru un conducător militar a căzut, proba- 
bil în decembrie 1820, pe siugerul Tudor Vladirmnirescu, mnic boier 
de origine răzăşească şi fost comandant de panduri pe timpul războ- 
iului ruso-turc de la 1806-1812. Siugerul avea deci experienţă mi- 
litară, se bucura de ocrotirea Rusiei, al cărei sudit era, se afla în 
strânse legături cu Eteria încă de pe vremea şederii sale la Viena şi, 
mai presus de orice, eza cunoscut pentru ostilitatea şi răbufnirile sale 
antifanariote şi antiturceşti; ca arendaş şi proprietar, ca zapciu, vă- 
taf de plai şi polcovnic de poteră, ca fost om de casă al boierilor 
Glogoveni, Vladimirescu se vădise un tipic reprezentant al noii cla- 
se în ascensiune, îmbogăţită din comerţul internaţional cu vite, de- 

scori silnică faţă de ţărani, ambițioasă şi dornică să joace un rol 
politic, 

În decembrie 1820, Tudor a încheiat o înţelegere de colaborare 
militară cu Eteria, iar la 15 ianuarie 1821 cei trei mari bani l-au in- 
vestit oficial şi în scris cu conducerea răscoalei: „te-am ales să ri- 
dici norodul cu arme şi să urmezi precum eşti povăţuit“, pentru ca 
„să se facă folos neamului creştinesc şi patriei noastre“, o zi mai tîr- 
ziu, aceiaşi trei boieri îi dădeau drept locotenent pe Dimitrie Mace- 


donski, făcînd şi mai explicit scopul întregii mişcări: „vremea do- 


rită... a sosit şi este cu putință cu ajutorul lui Dumnezeu de a ne 
mîntui“.30 Amîndoi, Tudor şi Macedonski, au părăsit Bucureştii în 
noaptea de 17 spre 18 ianuarie 1821 cu o gardă dată de spătărie, 
marele spătar nu eta altul decît Grigore Brîncoveanu, îndreptindu-se 
spre Oltenia spre a răscula pe panduri, la 18 ianuarie, la anunţul morţii 
domnului Alexandru Suţu, otrăvit probabil de eterişti, cei trei bani 
au preluat conducerea ţării proclamîndu-se caimacami,; o zi mai tîr- 
ziu, consulul rus Pini, la curent cu complotul, a recunoscut noua 
cîrmuire. 

Programul mişcării, cunoscut sub numele de Cererile norodului 
românesc, deşi poartă data de 17 ianuarie, fusese redactat la Bucu- 
reşti încă din decembrie 1820; foarte antigrecesc, el era în aparenţă 
îndreptat împotriva fanarioţilor, nu a Porții; în realitate alungarea 
grecilor era doar primul pas pe calea cuceririi independenţei. Tudor 
însuşi avea să declare pandurilor că „pornirea aceasta e din porunca 
ţarului Alexandru al Rusiei şi priveşte nu numai mântuirea noastră 
ci şi a întregului neam grecesc... Noi vom înlesni trecerea prinţului 
Ipsilanti peste Dunăre ca să meargă spre mântuirea patriei sale. Ru- 
şii ne vor ajuta ca să cuprindem cetăţile turceşti de la marginea 
Dunării ce sînt în partea noastră şi apoi ne vor lăsa liberi şi inde- 
pendenţi“?!. Discursul lui Tudor dezvăluie cele două elemente 
esenţiale pe care se baza răscoala: alianţa cu Eteria şi convingerea 
că Rusia va sprijini necondiţionat cele două mişcări antiotomane, 

Evenimentele au luat însă o direcţie neașteptată, ridicarea greci- 
lor şi a românilor venea chiar în clipa în care, adunaţi la Laybach, 
monathii Sfintei Alianțe se consultau asupra modului de stăvilire a 
valului revoluţionar care străbătea Italia şi Spania. Ca întemeietor al 
conservatoarei alianţe de ia Viena, Alexandru I nu putea sprijini pe 
faţă o răscoală împotriva unui monarh legiuit, chiar dacă simpatiile 
sale personale mergeau în acea direcţie. Este puţin probabil ca țarul 

să fi dat vreodată eteriştilor altceva decit astfel de asigurări de sim- 
patie; aceştia le-au luat însă drept promisiuni de ajutor şi le-au 
transmis astfel românilor, În acest fel, întreaga ridicare de la 1821 
era întemeiată pe speranţe ce nu aveau cum să se împlinească; la 18 
februarie, consulatul rus de la Bucureşti îl dezavua public pe Tudor, 
iar la 23 februarie, Capodistria însuşi îi retrăgea decorația, sudeţia 
şi gradul de locotenent din armata rusă, toate obţinute pe timpul 
războiului de la 1806-1812, Citeva săptămîni mai tîrziu, de la Lay- 
bach, ţarul condamna şi răscoala lui Ipsilanti; în felul acesta, ete- 
riştii, Tudor şi marii boieri, care organizaseră răscoala, se vedeau 
lipsiţi de sprijinul pe care contaseră, de a cărui iminenţă se autocon- 
vinseseră şi fără de care nu aveau cum ieşi învingători din confrun- 
tarea militară cu otomanii. 

Lăsaţi singuri, Tudor şi Ipsilanti şi-au măcinat repede puţina în- 
credere pe care o avuseseră unul în altul; românii se aliaseră cu ete- 
riştii cu condiţia ca aceştia să treacă spre Grecia, un plan care acum 
nu se mai putea înfăptui. Rămas în țară, Ipsilanti şi-a instaurat con- 
ducerea asupra părţii de nord-est a Principatului, venind astfel în 
conflict cu pămîntenii care nu înțelegeau să scape de fanarioți doar 
pentru a cădea sub cîrmuirea eteristă. Între timp, Tudor a ocupat 
Bucureştii (21 martie), sechestrînd la Belvedere o parte a marii bo- 
ierimi şi conducînd ţara aproape ca un domn, punîndu-şi fund alb la 
calpac, în semn domnesc, şi luîndu-şi titlul de „cîrmuitorul oştirilor 
țării“. La 5 aprilie, el îşi reafirma ca principal scop „să ne mîntuim 
țara“ şi lua măsuri de apărare militară a capitalei. 

Caracterul mişcării se modificase însă între timp în chip simţitor, 
elementul social tinzînd să precumpănească asupra celui naţional. 
Tudor nu a urmărit ridicarea ţărănimii, măsurile sale nu au depăşit 
mărunte acţiuni de uşurare a birului;, de cele mai multe ori el a că- 
utat chiar să-i înfrîneze pe țărani şi să-i apere pe boieri de al căror 
sprijin politic avea neapărată nevoie. Clăcaşii nu s-au mişcat de alt- 
minteri, lipsindu-l de baza de masă care ar fi dat poate mişcării un 
caracter de răscoală populară. Cu toate acestea, tensiunea socială 
era ridicată, după spusele unui arendaş contemporan, „nu pot să po- 
tuncesc mumânilor şi scăunaşilor deoarece nu sînt cei dinainte... 
acum ei sînt stăpîni şi eu mă tem mai mult de ei“; „nimeni nu ne 
ascultă“ 32 

Dezavuarea țarului, accentuarea caracterului social al mişcării, 
precum şi iminenţa intrării trupelor turceşti în țară au provocat fuga 

peste graniţă, în Transilvania, a celei mai mari părţi a boierimii, în 
frunte cu cei trei bani, Ghica, Văcărescu şi Brâncoveanu; lăsat sin- 
gur, Tudor a încercat să iasă din criză apropiindu-se de turci, pre- 
zentindu-le mişcarea ca avind un caracier strict antifanariot, în nici 
un fel ostil Porții; la 15 mai ei părăsea Bucureştiul îndreptindu-se 
spre nordul Olteniei, unde intenţiona să se întărească şi să stabileas- 
că o bază de rezistenţă pînă la încheierea unei înţelegeri cu turcii. 
Bănuindu-i intenţiile, eteriştii au reuşit însă să-l prindă la Goleşti, 
acuzat de trădare, el a fost judecat în grabă de un tribunal eterist şi 
executat, în iunie, la Tîrgovişte. După moartea sa, în care răsculații 
n-au vrut să creadă multă vreme, pandurii s-au risipit, nevoind să 
lupte alături de Ipsilanti. În august, detaşamentele de eterişti vor fi 
complet nimicite de turci, în bătălia de ia Drăgăşani. 

Programul maximal al răscoalei a rămas astfel neîmplinit, dar 
foarte priceputa diplomaţie a boierilor a reuşit totuşi să obțină pen- 
tru ţară cîştiguri preţioase; în 1821 şi 1822 ei au redactat nu mai pu- 
ţin de 75 de memorii şi proiecte de reformă, pe care le-au înaintat 
ruşilor, turcilor şi austriecilor, cerînd recunoaşterea a numeroase 
drepturi naţionale şi, în primul rînd, reacordarea dreptului de a avea 
domni pământeni. În septembrie 1822, Poarta a acceptat înlocuirea 
fanarioţilor, numindu-l pe Grigore al IV-lea Ghica domn al Țării 
Româneşti şi pe Ioniţă Sandu Sturdza domn a! Moldovei. 

Perioada cuprinsă între răscoala de la 1821 şi adoptarea Regula- 
mentelor Organice a fost probabil una din epocile cele mai intere- 
sante din istoria modernă a Principatelor. Contemporanii s-au lăsat 
prinşi de frenezia speranţei, de nădejdea înnoirilor, au socotit că su- 
ferinţele lor şi ale ţării au încetat; „lată dreptatea; iată veacul cel 
înăurit“, exclama lonică Tăutu, dînd glas sentimentului generalizat 
de încredere în viitor. Între 1821 şi 1830, muntenii şi moldovenii au 
redactat zeci de memorii şi proiecte de reformă, de apeluri şi pro- 
clamaţii, discutind în fel şi chip modul în care trebuie ctitorită epo- 
ca anunţată de P. Mumuleanu cu formula „fraţilor simpatrioţi, un 
veac nou ni s-a îvit“35, 

Veacul nu era însă de aur pentru toţi locuitorii, pentru ţărani mai 
ales, al căror trai nu se îmbunătăţise peste noapte doar prin simpla 
înlocuire a fanarioţilor cu pământeni. Cît priveşte boierimea, ea s-a 
scindat după 1821 în două tabere rivale şi duşmane, fiecare țintind 
a monopoliza puterea şi a cîrmui în potrivire cu viziunea sa politică. 
Conflictul ideologic şi politic dintre marea şi mica boierime va de- 

veni de aici înainte un element permanent al scenei politice tomâ- 
neşti, atît conservatismul cât şi liberalismul veacului al XIX-lea tră- 
gîndu-şi originile din lupta de idei a acestei perioade. 

Înfruntarea dintre cele două partide a îmbrăcat o formă acută cu 
deosebire în Moldova unde, profitînd de fuga peste graniţă a mari- 
lor boieri, domnitorul Ioniţă Sandu Sturdza s-a înconjurat de mici 
boieri novatori dornici a reforma ţara după principiile carbonare ex- 
puse de I. Tăutu în a sa Constituţie a celor 77 de ponturi (1822), 
cunoscută şi sub numele de Constituţia cărvunarilor, proiectul pro- 
punea introducerea în Moldova a unui regim constituţional, bazat 
pe separarea puterilor, pe reformarea şi modernizarea administra- 
ției; propunea de asemenea numeroase măsuri de încurajare a indus- 
triei, agriculturii, comerțului, de dezvoltare a oraşelor. Regimul lui 
Tăutu era departe de a fi un regim reprezentativ, puterea politică era 
lăsată încă în mîna boierimii. Dar cărvunarii dădeau termenului un 
sens foarte larg, clasa lor boierească includea multe elemente bur- 
gheze şi intelectuale şi excludea practic de la conducere vechea 
protipendadă, nu e de mirare deci că aceasta a atacat constituţia lui 
Tăutu în numeroase scrieri, învinuind-o de spirit revoluţionar, de 
anarhism, de dorinţa de a răsturna legiuita ordine socială; chiar şi 
Grigore al IV-lea Ghica, domnul Ţării Româneşti, s-a alăturat aces- 
tui cor de acuzaţii, declarînd ideea de „constituţie... şi formă de gu- 
vernămâînt reprezentativă“ drept nepotrivită şi „ridicolă“.34 Cu toate 
acestea, el a convocat în 1827 o comisie pentru pregătirea unui re- 
gulament fundamental, în fond a unei constituţii. 

Ocupaţia militară otomană a Principatelor a durat pînă la 1826 şi 
în asemenea condiţii reorganizarea administraţiei s-a dovedit a fi 
greu de împlinit; cei doi principi au încercat în repetate rînduri să-şi 
manifeste autonomia, în 1824 de pildă au încercat să refacă armata 
pămiînteană desființată de fanarioți în 1741, dar aproape toate iniţia- 
tivele le-au fost oprite de turci; stînjenitoarea prezenţă şi influența 
otomană nu au luat sfîrşit decît prin convenţia de la Akkerman 
(1826), care promitea Principatelor o reală autonomie şi le permitea 
să purceadă la reorganizarea lor internă; după mai puţin de doi ani, 
ele erau însă din nou ocupate, de astă dată de ruşi, sub a căror 
stăpinire vor rămîne până în 1834. 

Războiul ruso-turc de la 1828-1829, încheiat prin pacea de la 
Adrianopol, a avut însemnate urmări pentru ţară, aşezînd relaţiile ei 
cu Poarta pe baze cu totul noi, întărindu-i autonomia, desființind ra- 

ialele şi monopolul comercial turcesc, scoțindu-le practic, cu excep- 
ţia unui modest tribut, din sfera de dominație politică şi economică 
a Imperiului. Tratatul prevedea de asemenea reorganizarea neîntir- 
ziată a administraţiei lor interne pe temeiul unor Regulamente Or- 
ganice; consiliile de redactare şi-au început îucrul înainte chiar de 
sfîrşitul războiului înaintîndu-şi apoi proiectul, spre aprobare, la Pe- 
tersburg; după cîteva luni de dezbateri în Obşteştile Adunări Extra- 
ordinare de Revizie de la Bucureşti şi laşi (1831), Regulamentele 
au intrat în vigoare la sfirşitul anului 1831 în Ţara Românească, ia 
1 ianuarie 1832 în Moldova. 

Regulamentele Organice reprezintă o curioasă şi eclectică primă 
constituţie românească, punînd alături de principii generale, referi- 
toare la organizarea societăţii, la forma sa de guvernămâni, la struc- 
tura socială, tot felul de articole privind mărunte probleme de admi- 
nistraţie şi organizare; Regulamentul Ţării Româneşti avea 371 de 
articole, cei al Moldovei 425, multe inspirate de cele peste 100 de 
proiecte redaciate în deceniul premergător punerii lor în aplicare. 
Prevederile instituționale erau fără îndoială noi şi modernizatoare: 
introduceau un regim de domnie constituţională, în care autoritatea 
principelui era contrabalansată de o Adunare Obştească cu largi 
atribuţii legislative şi de control ; introducea separarea deplină a pu- 
terilor, un principiu nou în viaţa politică a Principatelor, uniformiza 
şi moderniza administraţia; adopta numeroase măsuri de stimulare 
a economiei, cum ar fi libertatea comerțului intern şi internaţional; 
punea ordine în regimul impozitelor, înlocuind vechiul haos fiscal 
cu o dare unică numită capitaţie. 

Multe măsuri de modernizare se opreau însă la jumătate; boieri- 
mea rămânea scutită de dări; domnia era constituțională, dar adună- 
rile nu erau şi reprezentative, fiind alcătuite aproape numai din bo- 
ieri; iar relaţiile agrare erau restructurate, în ciuda bunelor intenții 
arătate de Kiseleff, în defavoarea ţăranilor. 

Din punct de vedere extern, principala schimbare introdusă prin 
tratatul de la Adrianopol, legiferată apoi de Regulamente, a fost in- 
troducerea protectoratului rusesc. Sultanul a rămas suzeranul nomi- 
nal, dar adevăratul stăpiîn al Principatelor a devenit țarul. Influența 
rusă a crescut şi mai mult prin introducerea în Regulamente, în ciu- 
da opoziţiei Adunărilor Obşteşti, a așa-numitului „articol adiţional“, 
care dădea dreptul Petersburgului să se opună oricărei reforme in- 
terne dacă o socotea în defavoarea Rusiei. Ca urmare Reguiamente- 

le au început a fi privite de români ca un instrument de ainestec ru- 
sesc în treburile interne ale ţării; în acelaşi timp, pentru țărănime şi 
burghezie, ele erau un instrument de dominare al marii boierimi. 
De aceea, cu trecerea anilor, elementele negative ale acestor prime 
constituții româneşti au început să precumpănească asupra celor 
pozitive. La 1848, revoluționarii le-au denunțat cu pasiune ca un 
obstacol în calea progresului şi apoi le-au ars în piaţa publică. 

Cu toate acestea, meritele Regulamentelor sînt de netăgăduit, 
părtinitoare cum erau, ele au reprezentat totuşi acte fundamentale 
cu caracter constituțional cum nu existau în nici unul din marile im- 
perii autocrate vecine. În numai cîţiva ani, ele au readus pe români 
în lumea nouă, imperfectă dar totuşi europeană, de care epoca fana- 
riotă îi ţinuse despărțiți mai bine de un secol. La 1848, ele deveni- 
seră în adevăr o piedică pentru progresul social şi politic al ţării; la 
1831 însă ele fuseseră un prirn pas firesc şi necesar spre modernitate. 


7. ILUMINISMUL ŞI CONŞTIINŢA: NAȚIONALĂ 


Între Orient şi Occident. Veacul al XVIII-lea reprezintă o pe- 
rioadă de ruptură a contactelor cu Europa, de îrentrupere a frecven- 
telor legături pe care clasele conducătoare şi cărturarii le avuseseră 
pînă atunci cu restul continentului. Textele de la începutul secolului 
nu fac încă nici o deosebire între Principate şi Ruropa, Balcanii nu 
rămân în afara zonei de civilizaţie europeană, în ciuda stăpinirii oto- 
mane; pentru Cantemir, de pildă, țara sa se asemăna în ceea ce pri- 
veşte trăsăturile esenţiale cu „neamurile de frunte din Europa“%5, şi 
nici unul din contemporanii săi nu şi-at fi închipuit că o călătorie în 
Polonia, Ungaria sau Austria însemna o intrare în altă zonă de cul- 
tură şi civilizaţie. 

Epoca fanariotă a rupt acest sentiment de comunitate pe care îl 
avuseseră cărturarii veacului al XVII-lea faţă de Europa; noul regim 
politic, reprezentantul unui suveran ostil puterilor creştine nu numai 
din punct de vedere politic ci şi din acela al modului de viaţă, a fă- 
cut contactele directe dificile, a privit cu suspiciune pe cei care le 
mai întreţineau, le-au restrâns la un mic cerc de demnitari, a căror 
fidelitate putea fi uşor controlată. De altminteri, chiar şi contactele 
fanarioţilor cu europenii erau văzute cu neîncredere de Poartă; cînd 
feciorii lui Alexandru Ipsilanti au plecat fără îngăduinţă la Viena 
(1782), domnitorul şi-a părăsit de îndată tronul, ştiind prea bine că 
sultanul nu va mai avea încredere într-un domn ai cărui copii fugi- 
seră în Apus. Ca urmare a acestei situaţii, conceptul de Europa s-a 
îngustat, Europa a devenit o zonă geografică şi de civilizaţie dife- 
rită de cea românească şi balcanică, cunoscută doar pe căi indirecte. 
Foarte puţini români au călătorit de altminteri peste hotarele din 
apus înainte de 1774; Europa a devenit un ideal îndepărtat, stimind 
admiraţie pentru luminile pe care le împrăștia şi regretul că ele nu 
pătrund suficient şi în Principate. Grigore Rimniceanu a sintetizat 

cel mai bine aceste sentimente în prefața Triodului din 1798: „Oa- 
menii Europei au minte ascuţită, sînt puitori de pravile, doftori, 
ritori și voevozi aleşi cari au dumesticit, au învăţat şi au biruit pe 
toate celelalte neamuri ale lumii cu puterea minţii lor, a limbii şi a 
miinii... într-însa au înflorit şi înfloresc ştiinţele, meşteşugutile, bu- 
nele obiceiuri“; pentru toate aceste merite, încheie athimandzitul, „ias- 
te cu cuvinţă ca această Evropă să se numească podoaba lumii “.36 

După 1774, contactele românilor cu europenii şi cu filozofia Îu- 
minilor au început să se înmulțească, tot mai greu controlabile de 
cîrmuite; a crescut şi numărul celor care mergeau în Apus şi care 
aveau în acest fel prilejul să vadă cu propriii lor ochi ceea ce înainte 
aflaseră doar din cărţi sau pe căi indirecte. Bi aveau astfel posibili- 
tatea să compare cele două realităţi şi să mediteze asupra cauzelor 
deosebirilor. La mulţi, admiraţia a început să fie dublată de un rela- 
tiv complex de inferioritate, de regretul că românii, deşi ar merita-o, 
nu se află şi ei la acelaşi nivel de civilizaţie. Europa, faţă de care 
Costin şi Cantemir se aşezaseră pe un picior de egalitate, devine 
acum un modei ai dezvoltării pe care românii sînt sfătuiţi să-l urme- 
ze dacă doresc să se reintegreze ariei de civilizaţie din care făcuseră 
odată parte. Ei reproşează chiar, la 1821, apusenilor că îngăduie 
sultanului să-i chinuie „în mod tiranic în centrul Europei“; dorința 
de a ajunge din urmă Europa „cea de dincolo“, cum spune D. Go- 
lescu (1826), devine obsesivă; numai ea este luminată, numai ea 
poate fi bată drept model. Asemenea lui Poteca (1827) — „oare 
noi n-am putea să ne mai împrumutăm de la dinşii?* —, cei mai 
mulți cărturari îndeamnă făţiş la împrumuturi?7. 

Că civilizaţia românilor din Principate era mult mai orientalizată 
la 1800 decit fusese ia 1700 sau 1600 nu este greu de dovedit, ajun- 
ge să ne aruncăm o privire asupra tablourilor reprezentînd pe marii 
boieri sau să citim foile de zestre şi testamentele epocii. Dinicu Go- 
lescu, în somptuosul său costum oriental, arată aproape ca un paşă 
turc, pe cînd strămoşul său, îngropat la 1574, fusese reprezentat pe 
piatra sa funerară ca un cavaler european; stofele şi giuvaerurile nu 
mai vin de la Veneţia sau din Germania, ca în veacul al XVII-lea, 
ci de la Stambul. Costumul se orientalizează şi din motive politice: 
nici un mare boier sau domn fanariot nu şi-ar fi îngăduit să apară în 
faţa padişahului în hainele „nemțeşti“ ale ghiaurilor. De altminteri, 
nesiguranța vieţii, desele incursiuni ale turcilor de la serhaturi, nu- 
meroasele războaie cu creştinii au influenţat direct modul de viaţă; 

palatele şi curțile deschise din vremea lui Brincoveanu sint abando- 
nate, boierii îşi construiesc cule, îşi întăresc conacele; le fac uşor de 
apărat, dar lipsite de confortul pe cate îl avuseseră casele boiereşti 
mai vechi, cele de la Hereşti, Mărgineni, Filipeşti. 

Aceasta nu înseamnă fireşte că traiul boierimii era lipsit de stră- 
lucire şi bogăţie; indiferent sub ce costum, eă a continuat, ca şi îna- 
inte de fanarioți, acelaşi trai îmbelşugat şi fastuos, descris nu o dată 
de călătorii străini trecători prin Principate; ja începutul veacului al 


XIX-lea, pe vremea cînd o moşie mare se cumpăra cu circa 15 000 - 


de taleri, lancu Golescu cheltuia pentru rochia de mireasă a soţiei 
sale 20 000 de taleri. Pasiunea pentru lux a boierimii şi uşurinţa cu 
care-şi măcina averile au îngrijorat nu o dată biserica şi cîrmuirea, 
îndemnindu-le să impună frecvente legi somptuare, mai niciodată 
însă aplicate; temporarele interdicții de import loveau mai ales mă- 
tăsurile şi stofele de Alep, din India şi Constantinopol, dar, de pil- 
dă, în 1797 şi trăsurile fabricate în Europa. Măsura trebuie să fi fost 
însă repede uitată, din moment ce marele boier Barbu Ştirbei se în- 
torcea la sfîrşitul aceluiaşi an de la Karlsbad-nu cu una, ci cu două 
trăsuri noi, ambele comandate la Viena; cu cîţivă ani mai înainte 
(1784), un alt boier comandase din Austria „un căţeluş dir cei mici, 
flocos... foarte să fie mic, să nu mai fie în toată Europa decât acela“38. 

Războaiele ruso-austro-turce, prezenţa ofițerilor europeni la Bu- 
cureşti şi laşi, precum şi deschiderea spre Europa întimplată după 
1774 au dus, după cum arată şi cazul trăsurilor lui Ştirbei, la trepta- 
ta înlocuire a modului de viaţă oriental cu cel european. Boieroai- 
cele au fost primele care au părăsit moda Răsăritului, încă pe timpul 
ocupaţiei ruso-austriece de la 1787-1792, rămasă de pomină în 
analele mondene ale Iaşului prin balurile prinţului Potemkin. Boie- 
rii cei tineri au început să-şi schimbe şalvarii, contaşele şi işlicele 
cu pantaloni şi joben după următoarea ocupaţie rusă, cea din 1806- 
1812, dar veliţii şi bătrînii şi-au continuat obiceiurile pînă către 
1830, unii chiar şi după adoptarea Regulamentelor Organice; întă- 
turarea costumului oriental fusese de altfel cerută de mulţi cărturari 
şi înţeleasă ca o necesară parte a procesului de modernizare. În ori- 
ce caz, în 1833 reclama »Magazinului de noutăţi şi mode“ al fraţilor 
Bogosz nu mai avea aproape deloc iz oriental; el desfăcea ieşenilor 
bijuterii, articole pentru rochii, stofe, porţelanuri, mobile, tapițerii, 
arme de foc, trăsuri, ciocolată, vinuri „străine“, parfumuri, apă de 
colonie, țigarete de Havana. 

Cercetarea documentelor vremii lasă impresia unui veac extrem 
de pitorese şi viu, în ciuda turcilor, a fanarioţilor, a războaielor şi a 
ocupaţiilor;, „boala amorului“, de care vorbea Eufrosin Poteca la 
1829, pase să fi ocupat timpul multor boieri şi boieroaice; divorţuri- 
ie, răpirile, violurile par să fi fost parte a vieţii orăşeneşti de zi cu 
zi, amănunţit şi parcă cu plăcere descrise în condicele de judecată; 
în ciuda nesiguranţei, partidele de vînătoare se organizau cu fast, 
fiecare boier venind şi mîndrindu-se cu „tacîmul“ lui, din care nu 
lipseau cele mai felurite rase de cîini; iar în 1818, Vodă Caragea îşi 
uimea capitala asistînd la ascensiunea în marginea Bucureştiului a 
unui balon, numit în documentele vremii „băşică“, 

Se vorbeşte deseori despre conflictul dintre aceste noi obiceiuri 
europene şi valorile tradiţionale; nu cred că modul de viaţă oriental 
de la 1800 poate fi socotit tradiţional, trei sau patru generaţii mai 
timpurii l-ar fi socotit tot aţît de nou pe cât era socotit acum nou cel 
european. Doar țărănimea a practicat neîntrerupt un mod de viaţă 
tradiţional ale cărui structuri esenţiale nu erau nici orientale nici oc- 
cidentale; cît priveşte clasa conducătoare şi orăşenimea, formele ei 
de civilizaţie au pendulat de la epocă la epocă, legate nu atît de ci- 
vilizaţia însăşi cît de împrejurările politice în care trebuia să se ma- 
nifeste. 

Xluminismul românesc. Era această lume, aflată la marginea 
dintre Orient şi Occident, întemeiată pe valorile generale ale epocii 
luminilor? Cît de profund a receptat ea şi pe ce căi ideile iluminis- 
te? Se pot socoti produsele ei culturale parte a fenomenului ilumi- 
nist european? 

Aşa cum am arătat, fanariotismul a adus cu sine, din motive po- 
litice, o activă tendinţă de orientalizare. Cantemir, Costin şi stolni- 
cul Cantacuzino nu au urmaşi direcţi, hiatusul este evident, prima 
jumătate a veacului al XVIII-lea fiind săracă şi neoriginală din 
punct de vedere cultural. Contactele cu Europa au rămas întrerupte 
aproape cu desăvîrşire, limitate doar la micul grup de privilegiați 
din jurul curților domneşti. 

Circulaţia ideilor dinspre Europa către Principate nu s-a reluat 
decît după 1750; în acel an s-au tradus în româneşte, din franceză, 
Cugetările lui Oxienstiern. Apoi, contactele au început să se înmul- 
ţească treptat, nu atit cele directe, numărul românilor care au călăto- 
rit în Apus înainte de 1821 a rămas minim, cît cele indirecte. Boie- 
rii învaţă franţuzeşte, se generalizează moda preceptorilor apuseni; 

după 1774 se înmulțesc secretarii particulari, medicii, profesorii de 
pian, grădinarii, bucătarii, aduşi din Austria, Germania, Franţa: Se- 
cretarii şi dascălii vin cu precădere din Franţa, plătiţi de altminteri 
mult mai bine decît slujitorii aduşi mai de aproape. La începutul 
veacului al XIX-lea de pildă, marele vistiernic Iordache Rosetti- 
Rosnovanu plătea preceptorului Fleury 4 570 de lei pe an, plus 300 
pentru slugă; bucătarul Iosif se mulțumea însă cu 765 lei, iar grădi- 
narul Miller cu numai 125%, 4 

Viaţa de fiecare zi a clasei conducătoare din Principate era în chip 
evident tot mai influenţată de elementele modului de viață apusean. 
Conacele se construiesc într-un stil-noii, neoclasic, mai ales în Mol- 
dova, aflată sub influenţă poloneză; interioarele îşi schimbă înfăţi- 
şarea, mobilierul oriental fiind treptat înlocuit cu cel adus din Eu- 
ropa. Cunoaşterea limbii franceze a făcut posibilă stabilirea unui 
contact ditect cu literatura iluministă şi a uşurat pătrunderea ei în 
Principate. Chiar şi fără contacte umane directe, chiar şi fără călăto- 
rii, clasa conducătoare şi vîrfurile intelectualităţii au devenit în mod 
inevitabil parte â ceea ce s-a numit mai tîrziu. „Europa franceză“, 

Sugestive pentru gustul cititorilor sînt cele cîteva cataloage de 
biblioteci păstrate, precum şi corespondențele prin care domnii şi 
boierii îşi comandau cărţi din Austria, Germania, Franţa. Cele mai 
multe lăzi cu cărţi veneau prin furnizorii sibieni şi braşoveni, dar au 
existat şi cazuri de boieri, Mavrocordaţii, Roseteştii, Balşii, cu le- 
gături directe în capitala franceză, uneori chiar şi cu furnizorii curții 
regale. Graţie lor, bibliotecile sînt bine înzestrate cu textele auto- 
rilor clasici, greco-latini, cât şi cu scrierile gînditorilor politici din 
veacul al XVII-lea, Grotius şi Pufendorf de pildă; lor li se datoreşte 
probabil interesul pentru teoria dreptului. natural şi frecventa sa 
menționare în proiectele de reformă de după 1774. Scriitorii vremii, 
Montesquieu, Voltaire, Rousseau, sînt şi ei bine reprezentaţi în bi- 
biioteci ca şi de altfel bogata literatură istorică şi politică legată de 
tevoluţia franceză şi epopeea lui Napoleon. Enciclopedia era cerută 
şi se citea în 1778 la episcopia Rîmnicului. La începutul veacului al 
XIX-lea, cartea apuseană precumpănea categoric atît în bibliotecile 
particulare cît şi în cele bisericeşti; la Stânca, de pildă, pe la 1820, 
biblioteca Rosnovenilor avea 493 de cărţi în franţuzeşte, 75 în gre- 
ceşte, 8 în germană. La Bucureşti, catalogul bibliotecii mitropoliei 
(1836) conţine 2 275 titluri latineşti, 1 497 franţuzeşti, 1 278 italie- 

neşti, 300 greceşti, 49 germane, 18 turceşti, 13 englezeşti, unul 
rusesci? 


Cunoaşterea directă a literaturii iluministe explică probabil -pu- 
ţinele încercări de traducere a ei în româneşte; pe româneşte circu- 
lau încă şi se citeau cu desfătare mai ales cărţile populare, cele mai 
multe traduse de altfel încă din veacul al XVII-lea; cele cu caracter 
moralizator, Floarea darurilor, Varlaam şi Ioasaf. romanele înţe- 
lepciunii populare, Esopia, Viaţa lui Bertoldo, Archirie şi Anadan, 
romanele pseudoistorice, Alexandria, Istoria Troadei. Traducetile 
din literatura iluministă sînt puţine şi nesemnificative, mai ales în 
Principate. Voltaire e tradus în 1772 (Le tocsin des rois, Traduction 
du poeme de Jean Plokof), apoi în 1792 (Histoire de Charles XII), 
Rousseau şi Montesquieu în 1794 (Narcisse şi respectiv Arsace ei 
Ismene), dar nici una din marile lor scrieri nu a apărut înainte de 
1830, cînd S. Căpăţineanu traduce atît Le contract social cât şi Con- 
siderations sur les romains. Telemague-ul lui Fenelon circula în 
schimb în traducere românească încă de la 1772. Preferinţele lite- 
rare ale traducătorilor lasă impresia unui amestec de iluminism şi 
preromantism; între 1800 şi 1830 s-au tălmăcit pe rind Florian, 
Young, Pope, Volney, Saint-Pierre, abatele Prevost, Chesterfield. 

Învăţămiîntul a contribuit şi el la răspîndirea ideilor iluministe, 
deşi evoluţia sa a fost contradictorie, nu întotdeauna în slujba inte- 
reselor naţionale. Academiile domneşti, întemeiate în Ţara Româ- 
nească între 1678-1688, în Moldova la 1707, au reprezentat într-a- 
devăr un însemnat focar de cultură al Răsăritului ortodox, dar 
prezenţa fanarioţilor le-a trecut repede sub controlul grecilor; şcoala 
naţională, cu limba de predare română, e vorba fireşte de şcoala 
înaltă nu de învățămîntul elementar, a fost astfel înăbuşită şi nu a 
mai putut renaşte la începutul veacului al XIX-lea — cursul de in- 
ginerie al lui Asachi se inaugurează în 1814, Lazăr îşi deschide 
şcoala în 1818 — decit în luptă cu Academiile domneşti grecizate. 
Nu este însă mai puţin adevărat că aceste academii, ale căror cursuri 
erau urmate de români, greci, bulgari, au reprezentat deseori un ca- 
nal de pătrundere în Principate a ideilor iluministe. Wolf, Baumais- 
ter şi Condillac erau filozofii cu cea mai mare influenţă printre pro- 
fesorii Academiei din Bucureşti, în timp ce la şcoala lui Lazăr de la 
Sf. Sava cursurile de filozofie erau inspirate din Kant. 

Întreţinerea şcolilor din Principate cădea pe seama bisericii, sta- 
tul percepînd o taxă specială pe minăstiri şi preoţi, în scopul. pro- 

cutării de fonduri. Interesul şi preocuparea pentru problemele învă- 
țămîntului vădesc de altfel! o mentalitate iluministă, Atit domnii cât 
şi boierii afirmă în repetate rînduri că numai educaţia îi poate face 
pe oameni să trăiască „după rațiune“, să afle „cunoştinţa lucrurilor 
şi a ființelor“, să devină „bine dispuşi, deoarece... întrebuinţează 
numai rațiunea şi nu un alt scop decit binele comun“ (Hrisov al lui 
AL. Ipsilanti, 1776). Argumentele sînt evident iluministe, ca şi în- 
cercarea domniei din 1741-1743 de a obliga pe toţi copiii să înveţe 
scrisul şi cititul. Şi boierii erau conştienţi de însemnătatea învăţătu- 
rii, din moment ce propuneau în 1746 ca odraslele lor să fie forțate 
a urma cursurile Academiei domneşti „fiindcă au rămas mai proşti 
la învăţătură decit alte trepte mai de josăl. 

În ciuda acestei mentalități iluministe, învăţământul a progresat 
încet şi fără continuitate; reformele din 1748, cele din 1776, cele 
din 1813 şi 1818 nu i-au schimbat decit în mică măsură caracterul 
restrîns şi nemodern. Academia doranească din Bucureşti nu avea 
în 1776 decît 9 profesori, se preda gramatica, aritmetica, geometria, 
astronomia, istoria, fizica, teologia, latina, franceza şi italiana. Ulterior, 
programele au inclus şi ştiinţele naturale. Numărul elevilor, împăr- 
ţiți pe cinci trepte, a fost însă mereu scăzul, cîteva zeci de treaptă, 
pe durata întregului secol al XVII-lea. În 1834, numai 1 129 de 
moldoveni şi numai 3 050 de munteni urmau şcoli publice. Un 
număr egal se şcoiea probabil prin preceptori şi şcoli particularet?, 

Nici în Transilvania situaţia nu era mult mai bună, în ciuda ace- 
leiaşi atitudini de luminători a cărturarilor. Cu toate acestea, atit nu- 
mărul şcolilor cît şi al profesorilor şi al elevilor era mult superior 
celui din Principate. Românii aveau şcoli medii la Blaj (1754), Bra- 
şov (1829), şi Beiuş (1829), precum şi trei institute teologice, la 
Biaj (1754), Sibiu (1811) şi Arad (1822). În 1761, statistica genera- 
Îului austriac Bucow dădea un număr de 2 719 dascăli români pen- 
tru întregul Principat, 

O altă formă de manifestare a spiritului iluminist a fost interesul 
pentru tipărirea de cărţi. Între 1700 şi 1800, s-au tipărit de către ro- 
mâni 799 de cărţi dintre care 617 în româneşte, iar 182 în greceşte, 
latineşte, slavă etc. Procentul de carte laică a crescut necontenit, în 
dauna subiectelor religioase, ceea ce ar fi probabil un indiciu pri- 
vind schimbarea de mentalitate. Între 1717 şi 1750, de pildă, cartea 
Îaică a reprezentat numai 15,6% din totalul tipăriturilor, procentul 
a crescut la 53,2% în perioada 1790-1800 şi la 74,8% în perioada 

1820-1830%, La mijlocul veacului al XVIII-lea, tipografii laici, de 
regulă negustori sau tipografi de meserie, au înfrânt şi ei, pentru pri- 
ma dată, monopolul pină atunci absolut al mitropoliilor şi episco- 
piilor asupra tiparniţelor. Laicizarea tiparului a urmat un curs mai 
rapid în Transilvania, care-şi tipărea cărțile nu numai în Blajul gre- 
co-catolic, dar şi la Viena (din 1771) şi Pesta (din 1777). 

În Principate, atmosfera iluministă a stimulat cu precădere gîndi- 
zea politică şi juridică. Mişcarea de reforme descrisă în capitolul 
precedent a fost în chip evident influenţată de ideile europene, ca şi 
de altfel febrila activitate de codificare; s-au alcătuit noi coduri de 
legi în 1765-1770, 1780, 1814, 1817, 1818, 1820-1826, influenţa 
hui Beccaria, Filangeri, a codurilor civile francez şi austriac fiind 
evidentă. Cu toate acestea, în afara dreptului şi a politicii, elementul 
nou, creator este în Principate sub nivelul la care ajunsese cultura la 
începutul veacului a! XVIII-lea. Un regres sensibil a înregistrat mai 
ales istoriografia, produsele ei principale, Istoria Țării Româneşti 
(1776) a lui Mihai Cantacuzino, de pildă, sau Istoria prea puterni- 
cilor împărați otomani (1794) a lui Enăchiţă Văcărescu, fiind infe- 
rioare scrierilor lui Miron Costin, Cantemir sau Constantin Canta- 
cuzino. 

Dectinul istoriografiei moldo-valahe a fost compensat într-o ca- 
recare măsură de progresele istoriografiei transilvane. De altmin- 
teri, spre deosebire de veacul al XVII-lea, cultura românilor arde- 
leni a fost de-a lungul întregii epoci a luminilor superioară celei de 
dincoace de munţi, contactul cu mediul cultural austriac şi maghiar 
a fost constant şi fecund, cărturarii sînt parte a Europei fără ca pen- 
tru aceasta să facă vreun efort deosebit. Prejudecăţile clasei condu- 
cătoare maghiare sau ale curții de la Viena le-au oprit deseori ela- 
nui — în 1795, de piidă, autorităţile au interzis înființarea Marii 
Societăţi Filozoficeşti a Ardealului, între 1789 şi 1820 au zădărnicit 
cîteva proiecte de înființare a unor periodice româneşti — dar, cu 
toate acestea, multe din realizările lor sînt remarcabile, mai ales în 
domeniul lingvisticii şi al istoriei. Samuel Micu şi Gheorghe Şincai 
dau Îa iveală în 1780 Elementa linguae daco-romaniae sive Vala- 
chicae; S. Micu scrie în 1778 Brevis historica notitia originis et 
progressus nationis daco-romanae, dezvoltată apoi în Istoria, lu- 
crurile şi întimplările românilor, studiu amplu, parţial publicat în 
1806; Gh. Şincai încheie în 1808 Hronicul românilor şi a mai mul- 
tor neamuri, probabil cea mai erudită carte de istorie scrisă pînă 

atunci de un român; în sfîrşit, Petru Maior alcătuieşte în 1812 Isto- 
ria pentru începuturile românilor în Dacia, o scriere de pasionată 
dat nu mai puţin savantă polemică istorică. 

Dar iluminismul românilor ardeleni nu 'se reduce la scrierile acestor 
corifei ai Şcolii Ardelene. El s-a manifestat şi prin preocuparea de a 
înfiinţa societăţi literare, prin tipărirea de manuale şcolare menite a 
contribui la luminarea poporului, prin publicarea de lucrări de popu- 
Jarizare a ştiinţei sau prin traducerea unor texte raționaliste, urmă- 


rind înlăturarea superstiţiei şi triumful raţiunii; o astfel de scriere a 


fost Învățătura firească spre surparea superstiţiei norodului, pre- 
tacrare de Gh. Şincai, după fizicianul german Helimuth. 

Cărturarii ardeleni sînt, fără îndoială, de o cultură superioară 
contemporanilor lor din "Țara Românească sau Moldova, sînt şi mai 
numeroşi. Cu toate acestea, ideile politice cele mai noi, cele mai ra- 
dicale, unire, independenţă, s-au dezvoltat cu precădere în Princi- 
pate, nu în Transilvania. Acest aparent paradox arată o dată mai 
mult că factorul iniţial în apariţia conştiinţei naţionale nu este gra- 
dul general de cultură la populaţie, nici prezenţa influențelor cultu- 
rale apusene, ci existenţa unei clase politice proprii, capabilă şi do- 
„ ritoare de acţiune politică autonomă. 

Conştiinţa naţională. După cum am văzut, cărturarii veacului al 
XVII-lea ajunseseră la definirea conştiinţei etnice româneşti, afir- 
mând atît unitatea de origine a tuturor românilor cât şi caracterul la- 
tin al limbii lor. Prima jumătate a veacului al XVIII-lea nu a adus 
elemente noi în evoluţia acestei prime trepte a conştiinţei naţionale, 
cei mai mulţi cărturari, episcopul Clain, Neculce, episcopii de Rîm- 
nic Inochentie şi Clement, reluînd vechile afirmaţii fără modificări 
însemnate, bizuindu-şi înseranările istorice aproape exclusiv pe scri- 
erile lui Dimitrie Cantemir. Românii erau socotiți „romani“ curaţi, 
şi cum nimeni nu le contesta încă această pură origine, afirmaţia 
trecea ca un loc comun, fără polemică sau nevoie de argumentare. 

O primă înnoire faţă de vechea interpretare a constituit-o apariţia 
sentimentului dacic în jumătatea a doua a veacului al XVIII-lea; 
scriitorii continuă să creadă în romanitatea românilor, în continui- 
tate, dar resping acum teza lui Eutropius, şi după el, a lui Cantemir, 
privind exterminarea dacilor. Ei sînt tot atit de mîndri de originea 
dacă cum sînt şi de cea romană şi li se pare avantajos să-şi poată 
urca autohtonia, prin daci, pînă la începuturile istoriei. 

Sentimentul dacic s-a dezvoltat aproape numai la scriitorii mol- 
do-valahi, îl începe Istoria Țării Româneşti a lui Mihai Cantacu- 
zino, scrisă în româneşte între 1774-1776, tipărită în greceşte la 
Viena în 1806, cea dintii carte care vorbeşte despre simbioza celor 
două popoare, despre amalgamarea limbii lor. Păreri similare a ex- 
primat şi Gramatica Rumânească (1787) a lui Enăchiţă Văcărescu, 
primul autor al unui elogios portret al lui Decebal. De aici înainte 
ideea romanizării dacilor a devenit o permanenţă a istoriografiei din 
Principate, explicată cu lux de amănunte în scrieri cum ar fi Istoria 
Daciei (1818) de D. Fotino sau Despre origina românilor (1820) 
de N. Rîmniceanu. Concluzia celui dintii este că „corcindu-se între 
sine romanii şi dacii, au format un popor amestecat şi deosebit“, 
pentru cel de ai doilea, „după ce au învăţat dacii limba rîmlenească, 
nu numai că trăia foarte bine încă unii cu alţii, ci s-au şi amestecat 
cu înrudirea, luînd romanii în căsătorie fetele dachilor şi dînd roma- 
nii fetele lor dachilor“; ca urmare scrie Naum, „dacii romaiază, ro- 
manii dachiază“ 45 

Această „corcire“ a romanilor nu a fost acceptată în Transilvania 
decît de |. Budai-Deleanu (1791), toţi ceilalți cărturari continuînd 
linia îui Cantemir de afinmare a purității originii latine. Ei şi-au ex- 
pus teoria în numeroase texte, de la Brevis historica notitia originis 
ei progressus nationis daco-romanae (1778) a lui Samuel Micu-Clain 
şi pină la eruditele istorii ale lui Şincai (1811) şi Maior (1812); cum 
de la 1791 această origine începuse a fi pusă la îndoială, din motive 
politice, cărturari ardeleni s-au angajat în aprinse polemici cu învă- 
țaţii saşi şi unguri care o atacaseră şi o contestaseră!6. Argumentele 
istorice au pătruns şi în textele politice propriu-zise, cum ar fi Sup- 
plex-ul din 1791, vechimea şi continuitatea romanilor în Transilva- 
nia — dreptul istoric cu alte cuvinte — devenind acum o perma- 
nentă armă politică şi unul din principalele argumente în sprijinul 
revendicărilor româneşti. 

Ideea unităţii de origine a dus în chip firesc la ideea de unitate 
politică, şi nu întîmplător aceasta a fost iniţial exprimată de oameni 
politici care erau în acelaşi timp şi istorici; unirea Principatelor a 
fost pentru prima oară propusă în 1772 de Mihai Cantacuzino, au- 
torul mai multor scrieri istorice între care şi o istorie a Țării Ro- 
mâneşti. Propunerea a fost inclusă în:memoriile prezentate Rusiei, 
Austriei şi Prusiei cu ocazia congresului de pace de la Focşani”. Ea 
a fost apoi reluată de Nicolae Mavrogheni (1788), Ion Cantacuzino 

(1790), Ştefan Crişan-Kărăssi (1807) — ardelean moldovenizat — 
acesta din urmă fiind probabil cel dinții scriitor care a propus nu- 
mele de Dacia pentru noul stat unit românescă, 

La începutul veacului al XIX-lea, conceptul mu se mai referea 
însă doar la Moldova şi Țara Românească, el includea acum şi 
Transilvania: Cronica Ţării Româneşti (1802) a îui N. Rîmniceanu 
a fost probabil primul text care a afirmat posibilitatea refacerii „Da- 
chiei, ale căriia hotară, o! de ne-ar învrednici Dumnezeu vreodată a 


le aduce în starea stăpînirii cei din început, precum şi dorim“. Şi 


Budai-Deleanu a cochetat cu ideea unirii celor trei Principate 
(1804), plănuind însă unificarea lor sub sceptrul Habsburgilor. Din 
această perioadă datează şi definiţia pan-românească a naţiunii, for- 
mulată de bănățeanul Moise Nicoară (1815); „naţia“ scria el, se în- 
tinde „de la Tisa pînă la Marea Neagră, din Dunăre pînă peste Nis- 
tru, de o parte în Crimeea, de o parte pînă la marginile Poloniei“49. 

Proiecte daco-române de unire a Principatelor cu Transilvania nu 
vor mai apărea pînă în 1838 cînd A.G. Golescu va dezvolta din nou 
tema „Daciei Mari“50, unirea Principatelor însă, a „Daciei Mici“, a 
devenit un element des repetat în proiectele de reformă şi în memo- 
riile moldo-valahe de după 1821; unirea a fost oficial propusă şi în 
timpul lucrărilor de alcătuire a Regulamentelor Organice (1830), 
respinsă însă de ruşi deoarece planul prevedea alegerea unui domn 
străin cu exciuderea dinastiilor învecinate. Cu toate acestea Regula- 
mentele au recunoscut necesitatea viitoarei uniri, justificind-o prin 
originea, limba, religia, obiceiurile şi interesul comun al locuitorilor 
ambelor Principate. Ele au instituţionalizat de asemenea conceptul 
de cetăţenie comună moldo-valahă, aplicat pînă atunci doar pe te- 
meiul obiceiului pămîntuluiS!. Prin explicita introducere a ideii de 
unire în primele constituţii moderne româneşti, conştiinţa naţională, 
pînă atunci exprimată doar de izolate şi restrinse grupări politice, a 
devenit programul oficia! a ceea ce se socotea a fi, de acum înainte, 
o închegată şi modernă naţiune. 

Patriotismul. Dezvoltarea naţionalismului politic, reprezentat în 
primul rînd prin ideea de unificare statală a românilor, a fost dubia- 
tă începînd cu jumătatea a doua a veacului al XVIII-lea de naşterea 
sentimentului patriotic. Cantemir vorbise şi el de „dragoste de pa- 
trie“ (1716), dar conceptul era legat încă doar de Moldova; primul 
text care l-a aplicat întregului teritoriu locuit de români a fost pro- 
babil Zriodul, tipărit de episcopul Inochentie de Rimnic în 1731; 

sensul regional dispare, cartea se adresează atît Țării Româneşti cât 
şi „între alte părți unde se află patria românească“. Conceptul de 
patrie depășea aşadar granițele politice, fiind aplicat tuturor „părți- 
lor“, teritoriilor cu populaţie româneascăs2, 

Pentru generaţia următoare, patriotismul, iubirea de patrie devin 
o preocupare des mărturisită. E. Văcărescu, de pildă, îşi publică 
gramatica în 1787 „din iubirea patriei“; a fi român devine o mîn- 
drie, este sentimentul care-l împinge pe S. Micu-Clain să-şi serie is- 
toriile; cărturarii se gîndesc la folosul de obşte, li se pare că au o 
datorie faţă de țară. Chiar şi un text juridic ca Manualul de legi 
(1814) al lui Al. Donici socoteşte că „a sluji cineva patriei sale... şi 
a iubi pe patrioţii săi iaste una din datoriile neapărate“S2. Patria se 
antropomorfizează, ia chipul mamei, îşi dojeneşte sau laudă fiii, se 
bucură sau plinge de purtările lor; îndemnurile de tipul „iubeşte-ţi 
patria, iubeşte pe aproapele tău“ şi „cine este ţie mai aproape dacă 
eşti român decît românu“ (Ithicon, 1822) apar în numeroase scrieri, 
unele special închinate temei, cum ar fi Manualul de patriotism 
(1829) al lui Iancu Nicola sau textul anonim Ispită sau cercare de 
patriotism, care circula în Principate în aceeaşi perioadăst, 

Cărturarii sînt conştienţi de faptul că patria şi patriotismul au 
două coordonate, una verticală, comunitatea şi continuitatea istori- 
că, cealaltă orizontală, comunitatea de interese a membrilor unei 
comunităţi constituite istoriceşte. Cele dinții texte aveau de obicei 
tendinţa de a confunda patriotismul cu interesele boierilor şi patria 
cu statul boieresc; după 1800 însă, s-au înmulţit textele care aseme- 
nea lui Viadimirescu considerau că „patria se cheamă norodul iar 
nu tagma jefuitorilor“, Conducătorul răscoalei promitea să fie „cel 
mai bun fiu al patriei mele“, un „adevărat fiu al patriei mele“, să-şi 
jertfească chiar şi viaţa pentru interesele ei. Patriotismul implică deci 
o datorie, sacrificiul personal sau, cum scria L. Tăutu, la 1829, „n-am 
alt interes decit al patriei mele, nici altă dorință decit fericirea ei, 
nici gonesc altă cinste decât a naţiei“S5. Îndată după 1821, cărturarii 
pat a fi crezut romantic în posibilitatea stabilirii unei armonii socia- 
le, în egalizarea intereselor, în convertirea tuturor în „patrioţi buni“. 

Naționalismul cultural, Independenţa, unirea reprezintă o primă 
coordonată, cea politică, a noii conştiinţe naţionale; alături de ea, 
s-a dezvoltat în veacul al XVIII-lea un activ naționalism cultural, 
influenţat fără îndoială şi de mentalitatea iluministă dominantă în 
întreaga Europă. Ideea de luminare este foarte răspîndită în texte, 

rostul ei fiind, conforin unui hrisov domnesc de la 1776, „să trăim 
după rațiune“, „să cîştigăin cunoştinţa lucrurilor şi a fiinţelor“; prin 
laminare, spune hrisovul lui Alexandru Ipsilanti, oamenii devin mai 
buni cetățeni, descoperă frumosul şi adevărul, îşi dezvoltă virtuţileS6. 
Cu mici variante, aceste idei se regăsesc la majoritatea cărturarilor 
din Principate şi din Transilvania, cei de pe urmă parcă ceva mai 
preocupaţi totuşi decit confrații lor de peste munţi de măsurile con- 
crete şi practice prin care luminarea poate ajunge la toţi oamenii, şi 
la cei de rînd deci, nu numai la păturile privilegiate. Cu toții însă 
consideră cultura ca pe o pirghie esenţială a renaşterii naţionale, ca 
pe un bun ce trebuie dezvoltat conştient, răspîndit, inoculat, aproa- 
pe, poporului. Aşa gîndesc autorii programului Vestirilor filozofi- 
ceşii şi moraliceşti (1795), Gheorghe Lazăr (1820), Dinicu Golescu 
(1826); pentru acesta din urmă, luminarea aduce „strălucirea, lauda 
şi toate îmbunătățirile unui neam careie voieşte să fie în rîndul nea- 
murilor luminate şi mărite“57, Luminarea era deci instrumentul de a 
ieşi din întuneric şi a sta alături de popoarele avansate ale Europei. 

Românii erau deci conştienţi de faptul că, din punct de vedere 
cultural, starea lor se afla în urma altor țări şi popoare. Aceasta i-a 
îndemnat să-şi cerceteze trecutul, în căutarea cauzelor vinovate de 
înceata dezvoltare a culturii. Mergînd pe urmele lui Cantemir şi ca 
urmare a descoperirii originilor, a preţuirii culturii latine, ei au so- 
cotit firesc să pună vina rămînerii în urmă faţă de Europa în seama 
influenţei slave. 

Acest mod de a privi cultura slavă, care pînă în veacul al 
XVIII-lea jucase un roi atît de important în Principate, era relativ 
nou; Udrişte Năsturel tradusese încă din latină în slavonă, iar Antim 
Ivireanul tipărise în 1697 o gramatică slavonească; pentru cărturarii 
veacului al XVIi-lea, siavonismul era o parte de nedesfăcut a spiri- 
tualităţii ortodoxe, chiar dacă, cum spune Antim, slava era o limbă 
„Sităină, nu a noastră“; întrebuinţarea ei nu i se pare însă reproba- 
bilă, dimpotrivă, o socoteşte un merit cultural deosebit. Preocupa- 
tea latinistă a schimbat această optică. D. Cantemir a lansat cel din- 
tii în Descriptio Moldaviae (1716) teoria conform căreia slava ar fi 
fost o limbă străină, moartă, introdusă de mitropolitul Teoctist, bul- 
gar de origine, cu scopul de a rupe pe români de Apus şi a-i men- 
ţine în sfera ortodoxiei; aceasta s-ar fi întîmplat în veacul al XV-iea, 
mitropolitul devenind prin fapta sa „ctitorul cel dintii al barbariei în 
care este împotmolită astăzi Moldova“; pentru principele latinist şi 

elinist, slavonismul era singura explicaţie a „adîncului întuneric al 
barbariei“ culturale în care zăcea țara. De la Cantemir, această teo- 
fie a trecut apoi la aproape majoritatea cărtuzarilor români moderni, 
slavona mai întii, alfabetul chirilic mai apoi fiind socotite o formă 
străină, nefirească pentru exprimarea fondului jatin al culturii ro- 
mâne. Acuzaţii asemănătoare au fost aduse şi influenței culturale 
greceşti, cu atit mai uşor cu cît aceasta era de cele mai multe ori 
legată de fanariotism. Deşi atît învățămîntul de limbă greacă cât şi 
cultura elenă din Principate, în general, au avut în cursul veacului 
al XVIII-lea momente de mare înflorire, folositoare atât românilor 
cât şi grecilor, cărturarii renaşterii româneşti le-au condamnat dese- 
ori în termeni aspri; pentru Grigore Pleşoianu, de pildă, antorul 
unui Cuvânt asupra limbii româneşti (1821-1822), profesorii greci 
„năpârci şi scorpioni“ nu ar fi făcut decît să stoarcă pe români, fără 
a le da nimic în schimb. 

Dintre diferitele instrumente ale dezvoltării culturale, o atenţie 
constantă a fost acordată învăţămîntului; în Transilvania, dreptul la 
învăţătură a devenit un permanent obiect de revendicare, des repetat 
din 1736 în memoriile episcopului Clain şi în scrierile Şcolii Arde- 
lene; în Principate, lipsa instrucţiunii a fost frecvent regretată şi 
însoţită de cererea de a se înființa şcoli; în 1756, mitropolitul Ia- 
cov 1 Putneanul făcea publică o circulară intitulată Învăţătură pen- 
tru ca să-şi dea fieşte care om feciorii lui ia carte; în 1770, memo- 
riile boiereşti propuneau înființarea unei „Academii de epistemii 
(ştiinţe), meşteşuguri şi limbi“; în jur de 1800, un alt mitropolit 
moldovean, lacov Îl Stamate, admiratorul lui Montesquieu, alcătuia 
un remarcabil proiect de modernizare a învăţămîntului. Multe din 
aceste idei au fost preluate de Regulamentele Organice, care au sta- 
toat în mod explicit obligaţia cîrmuirii de a se îngriji de organizarea 
educaţiei publice, 

Ca toate celelalte mişcări naționale est europene, şi cea română a 
acordat o deosebită atenţie problemelor limbii; limba naţională a 
fost socotită nu numai un important instrument al renașterii cultura- 
le, dar şi un element reprezentativ al naţiunii în formare. La începu- 
tul veacului ai XVIII-lea, cărturarii ajunseseră la trei concluzii prin- 
cipale în privinţa limbii, afirmând caracterul ei latin, unitatea sa în 
toate țările locuite de români şi insistînd asupra nevoii de a o dez- 
volta şi cultiva. Mulţi cărturari iluminişti au reluat aceste idei soco- 
tind promovarea limbii naţionale ca pe o îndatorire patriotică, un 

prim pas pe calea luminătii, fără de care sici un alt instrument cul- 
tural nu at putea funcţiona cu folos; aceasta este şi explicaţia nume- 
roaselor gramatici „patriotice“, cum ar fi Gramatica românească 
(1787) a lui E. Văcărescu, În Principate, cărturarii n-au depăşit faza 
exprimărilor generale, în Transilvania însă ei s-au angajat într-un 
activ proces de purificare şi curăţire a limbii, pentru a o duce cât 
mai aproape de modelul considerat originar şi de sufletul latin ro- 
mânesc; lon Budai-Deleanu, în scrieri din perioada 1812-1820, şi 
Petru Maior, în texte redactate între 1812 şi 1819, au fost probabil 
cei mai înflăcăraţi adepţi ai scoaterii din limbă a cuvintelor străine, 
ai înlocuirii alfabetului chirilic cu cel latin şi ai practicării împru- 
muturilor lexicale numai din italiană sau franceză; după 1830, aces- 
te poziţii vor duce la exagerările latiniste ale multor lingvişti arde- 
leni, la încercarea artificială de a crea o limbă pură; ca şi în alte ţări 
sud-est europene, purismul lingvistic va fi în cele din urmă abando- 
nat în favoarea limbii vorbite, un punct de vedere pe care cărturarii 
munteni şi moldoveni îl susținuseră de altminteri întotdeauna. 

Dezvoltarea conştiinţei naţionale, politice şi culturale a dus între 
altele şi la apariţia ideii de renaştere. Tema deşteptării este frec- 
ventă în primele decenii ale veacului al XIX-lea, romantic exprima- 
tă de Şincai prin formula „deşteaptă-te... iubit neamul meu“ şi de 
Naum Rimniceanu prin cuvintele „veniţi dar în numele Domnului, 
să ne înviem neamul şi să ne întocmim patria“55. Elementul nou 
constă însă în faptul că această deşteptare nu are doar un sens poli- 
tic, ci că se referă la renaşierea spirituală în general, cărturarii par 
să fi dorit o transformare de fond, o modernizare a structurilor de 
bază ale societăţii, nu numai a formelor exterioare. Numai astfel, 
avertiza Grigore Pleşoianu în ajunul adoptării Regulamentelor. Or- 
ganice, vor putea românii să se numească „europeni şi cu faptele, 
nu pumai cu numele“. 

Se poate aşadar afirma că elementele principale ale conştiinţei 
naţionale, limitate deocarndată la boierime şi la o subțire pătură de 
cărturari, erau deja exprimate ia începutul veacului al XIX-lea şi 
parte a programului politic al clasei conducătoare în toate cele trei 
Principate. 


IV 
VREMEA RENAŞTERII (1831—1918) 


8. CAPITALISM ŞI MODERNIZARE 


Economia, Unul din principalele fenomene sociale ale epocii 
imediat următoare adoptării Regulamentelor Organice (1831-1832) 
a fost explozia demografică a populaţiei Principatelor, îndeosebi a 
celei locuind în cîmpia Dunării. Desființarea raialelor turceşti, a că- 
ror prezenţă la Turnu Măgurele, Giurgiu şi Brăila făcuseră imposi- 
bilă exploatarea economică a bogatei zone de cîmpie, a deschis 
sudul Principatelor agriculturii, iar Dunărea, comerțului cu grine. 
Numărul populaţiei a crescut vertiginos, atingînd la recensămîntul 
din 1859, pentru abia reunitele Principate, cifra de 3 864 848 de lo- 
cuitori; în 1899, numărul lor era de 5 956 690 iar în 1912, data ul- 
timului recensămînt antebelic, de 7 234 920. Din aceştia, 93,1% 
erau ortodocşi, 3% mozaici, 2,6% catolici şi protestanți, 0,7% mu- 
sulmani. În 1912, 18,4% din populaţia României locuia la oraşe, 
81,6% la sate. În 1910, conform datelor oficiale maghiare, Transil- 
vania avea 5 548 363 de locuitori, dintre care 33,8% români, 26,6% 
maghiari, 6,8% germani!. 

La 1831, structura economică a Principatelor nu se deosebea 
prea mult de ceea ce fusese ea cu un secol mai înainte, veacul al 
XVIII-lea neaducînd practic nici o modificare de esență. 

Creşterea vitelor a continuat să reprezinte pînă în anii '40 ai vea- 
cului principalul izvor de bogăţie al țării şi principalul produs al ex- 
portului. Păşunile, fineţele şi pădurile au acoperit încă multă vreme 
cea mai mare parte a țării; procentul. pămîntului cultivat a crescut 
însă necontenit, trecînd de la numai 740 000 de pogoane în 1831 la 
2 830 000 în 1865 şi ia 10 360 000 pogoane în 1912, În procente, 
pămîntul arabil reprezenta 19,9% din suprafața totală a țării în 1860, 
41,6% în 1905, 46% în 1915, La mijlocul veacului al XIX-lea, agri- 
cultura devenise deci, în chip evident, principala ocupaţie economi- 
că a românilor. 

Ce se cultiva? Suprafeţele cultivate cu cereale au crescut con- 

-stant, ele reprezentau în 1915 84,2% din totalul terenului arabil, 
restul fiind cultivat cu plante textile şi oleaginoase (1,6%), legume 
(1,6%), plante industriale (0,5%) etc. Reiese din aceste date că agri- 
cultura României avea un caracter nediversificat, unilateral cerea- 
lier. Din punctul de vedere al valorii producţiei agrare, cerealele re- 
prezentau în 1914 un procent de 79%, legumele de 7,4%, plantele 
furajere de 7,2%, plantele industriale de 2,2%, viile şi livezile de 
4%5, În preajma primului război, valoarea agriculturii în ansamblul 
producţiei materiale a României era de patru cincimi. 

Această creştere vertiginoasă a producţiei cerealiere — de la mij- 
locul veacului grâul a înlocuit porumbul ca principală cereală culti- 
vată, în 1913 România era al patrulea exportator mondial de grîu, 
după Rusia, Canada şi Statele Unite — nu poate ascunde însă faptul 
că românii practicau totuşi o agricultură înapoiată, departe de cerin- 
ţele moderne. În lipsa capitalului fix şi a celui circulant, în lipsa 
mfinii de lucru calificate, marea proprietate, principalul producător 
de cereale, s-a orientat către o agricultură extensivă, posibilă dato- 
rită suprafeţelor încă necultivate şi solului foarte roditor. Încă din 
1834, un grup de proprietari a întemeiat o societate de agricultură 
cu scopul de a introduce metodele occidentale şi a importa maşini 
agricole. Primele maşini au fost importate în 1835, dar cu toate aces- 
tea înzestrarea tehnică atît a moşiilor cât şi mai ales a gospodăriilor 
ţărăneşti a rămas tot timpul deficitară. În 1860, funcționau în Mol- 
dova numai 98 de maşini de treier cu abur; la începutul veacului al 
XX-lea, moşiile mari, care deţineau 50% din suprafaţa cultivată, 
erau mecanizate în proporţie de 40%, în timp ce gospodăriile ţără- 
neşti îşi exploatau lotul numai cu mijloace manuale şi animale. În- 
tre 1903 şi 1916, mecanizarea agriculturii a cunoscut totuşi un pro- 
ces de creştere rapidă, numărul plugurilor şi al batozelor cu aburi, 
de pildă, crescînd de la 55 la 300 şi de la 4 585 la 20 000. 

Slaba înzestrare tehnică, precum şi tehnica agricolă relativ înapo- 
iată — îngrăşăminte insuficiente, seminţe neselecţionate, predomi- 
narea arăturilor de primăvară asupra celor de toamnă, practicarea pe 
loturile ţărăneşti a vechiului sistem de monocultură — au reprezen- 
tat tot atiţia factori de natură a frina dezvoltarea unei agriculturi in- 
tensive. Cu toate acestea, pămîntul roditor a făcut ca media de pro- 
ducţie la hectar să fie relativ bună, de pînă la 20,2 hectolitri la grîu, 
de pînă la 13,8 hectolitri la porumb (1905). În 1913, vechiul regat-a 


138 


iii 


produs 30 de milioane de hectolitri de grîu; în preajma războiului 
mondial, agricultura românească exporta anual, în medie, 1 milion 
de tone de grîuf. 

De la meşteşuguri la „marea industrie “. Veacul fanariot nu a 
adus, după cum am văzut, decît transformări cu totul neînsemnate 
în procesul de dezvoltare industrială a țării. Repetatele încercări de 
întemeiere de manufacturi au eşuat 1înd pe rînd, din motive extra- 
economice mai ales, iar exploatarea subsolului a căzut chiar sub li- 
mitele atinse în veacul a! XVIII-lea. Cu toate acestea, țara nu ducea 
lipsă de materii prime care ar fi putut fi valorificate. Administraţia 
rusă de ocupaţie a întocmit în 1833 un raport privind bogăţiile mi- 
nerale şi o hartă mineralogică (1834) în care erau trecute zăcăminte 
de argint, plumb, atamă, apoi sarea şi petrolul. Ciţiva ani mai tirziu, 
călătorul rus Demidov adaugă aurul, huila, lignitul şi mercurul. 

De o producţie propriu-zisă însă nu putea încă fi vorba; aburul 
însuşi nu va fi introdus în morăritul valah decit în 1845, la peste un 
secol deci de ia inventarea maşinii cu abur (1735). În Transilvania 
austriacă, mai dezvoltată, prima maşină cu abur a fost pusă în func- 
ţiune la Zlatna, în industria mineritului (1838). 

Pînă la mijlocul veacului al XIX-lea, industria Principatelor se 
reducea în general la prelucrarea produselor agrare şi alimentare, 
cele cîteva „fabrici“, de fapt manufacturi, producând hirtie, sticlărie, 
articole de iluminat, postăvărie, covoare, ceramică, articole de tăbă- 
cărie, săpun, paste făinoase. Morile şi „industria“ alcoolului, velniţe 
de rachiu mai ales, dar şi fabrici de bere, reprezentau şi ele o însem- 
nată parte a acestei industrii începătoare ia care trebuie adăugate şi 
atelierele de fabricat silitra şi praful de puşcă, fabricile de pavele şi 
industria de construcţii. Pînă la mijlocul veacului, singura industrie 
extractivă demnă, de acest nume a fost cea a sării, două treimi din 
cantitatea extrasă fiind destinată exportului. 

În preajma unirii Principatelor (1859) a început să se dezvolte şi 
industria petrolului, aflată pînă atunci în fază rudimentară. La 1857, 
producţia Principatelor era de numai 275 tone anual; un an mai fâr- 
ziu, Marin Mehedinţeanu înființa la Ploieşti prima rafinărie româ- 
nească, folosită, ca şi cea creată în acelaşi an în Moldova, mai ales 
pentru iluminarea Bucureştiului şi a Iaşilor. După unire, producţia 
de petrol a crescut în chip constant: 12.mii de tone în 1870, 16 mii 
în 1880, 53 de mii în 1890, 250 de mii în 1900, atingând recordul 

antebelic de 1 847 875 de tone în 1913. În acel an, 57,15% din pro- 
ducţia petrolieră a României a luat calea exportului, 

Iniţial, în 1894 de pildă, 84 din cele 87 de rafinării existente 
funcționau pe bază de capital-autohton, numai trei erau în mîna ca- 
pitalului străin. Legea minelor din 1895 a deschis însă cale liberă 
capitalului străin, astfel încît, la 1900, majoritatea rafinăriilor se 
aflau sub controlul societăţilor germane, olandeze, engleze, ameri- 
cane. Steaua României, înfiinţată în 1896, avea capital englez, ame- 
rican, german; Româno-Americana (1904) fiin 
tican; Astra (1908) cu capital anglo-olandez. În 1914, capitalui 
german controla 30% din capacitatea de producţie şi 8% din capa- 
citatea de prelucrare; Astra, în schimb, controla 25% din capacita- 
tea de producţie şi 40% din cea de prelucrare“. Cu toate acestea, pe 
ansamblul industriei ţării, capitalul străin nu a depăşit niciodată 
50% din valoarea totală a capitalului existent. 

Ritmul înfiinţării de întreprinderi industriale s-a accentuat mai 
ales după cucerirea independenţei; în 1902 funcționau, sub denumi- 
rea de „mare industrie“, 625 de întreprinderi; în 1915, numărul lor 
era de 1 851. Procesul de concentrare a întreprinderilor şi de forma- 
re de carteluri a început în ultimul deceniu al secolului, cînd s-au 
întemeiat astfel de carteluri în industria morăritului şi a alcoolului. 
În primii ani ai secolului următor, ele au apărut şi în industria hîr- 
tiei, sticlei, zahărului (1902), în cea a petrolului (1903), în indus- 
tria forestieră (1910). Gradul cel mai ridicat de concentrare a fost 
atins în industria petrolului, apoi în minerit şi în industria fores- 
tieră; în 1914, erau înregistrate în regatul României 182 de societăți 
anonime, faţă de numai patru câte fuseseră în 1890. 

Rapida dezvoltare a industriei „mari“ în ultimele două decenii 
ale veacului al XIX-lea se datoreşte în mare măsură şi adoptării 
unor legi de încurajare a industriei naţionale, prima în 1887, cea de 
a doua în 1912. Se prevedea acordarea de capital în condiţii avan- 
tajoase celor care deschideau fabrici, întreprinderile erau scutite de 
impozite, materiile prime precum şi utilajele aduse din străinătate 
erau scutite de vamă; produsul finit putea circula pe calea ferată cu 
scutire de cheltuieli de transport. Fabricile se puteau deschide şi cu 
lucrători străini, dar proprietarul îşi asuma obligaţia ca, după 5 ani, 
două treimi din muncitori să fie români. 

Ar fi cu neputinţă să nu subliniem cursul net ascendent urmat de 
industria ţării, în mai puţin de un secol, de la 1831 şi pînă la 1914; 

industrializarea, bazată pe ceea ce putea furniza baza de materie 
imă locală, a urmat o curbă ascendentă continuă, chiar dacă lentă. 

1914, structura valorică a producţiei industriale româneşti se pre- 
zenta în felul următor: industria alimentară, 49%; industria petrolu- 
lui şi a produselor petroliere, 29%; industria forestieră şi a materia- 
lelor de construcţie, 14%; industria metalurgică şi cea producătoare 
de energie, 8%6. 

Comerţul. Tratatul de la Adrianopol (1829) a desfiinţat în sfirşit 
monopolul comercial otoman, deschizând astfel comerţul Principa- 
telor cu Europa. Ca urmare, pînă la mijlocul veacului, atît direcţiile 
sale de orientare, cît şi produsele comercializate şi-au modificat în 
schimb substanţial caracterul. Importurile din lumea sud-dunăreană 
au scăzut continuu; în 1857, de pildă, Moldova nu importa decît 
13% din produsele sale din Imperiul otoman, restul venind din Aus- 
tria şi Germania (32%), Anglia (30%), Franţa (19%), Rusia (7%). 
Exportul către diferitele provincii otomane a rămas însă însemnat 
pînă după unire; tot în 1857, exportul Moldovei mergea în proporţie 
de 73% spre sud, Europei centrale revenindu-i numai 24% din va- 
loarea sa. 

Pînă la mijlocul veacului al XIX-lea, animalele şi produsele ani- 
maliere au reprezentat principalul produs exportat de Principate; în 
1833, de pildă, ele s-au ridicat la 50% din valoarea totală a expor- 
tului, în timp ce valoarea grânelor nu se ridica decit la 16,7%. Pe 
măsură însă ce s-a dezvoltat agricultura, valoarea exportului de ce- 
reale a crescut necontenit. Între 1871 şi 1875, exportul de vite nu 
mai reprezenta decât 11% din valoarea sa totală, în timp ce grâul re- 
prezenta 36%, porumbul 28%, orzul şi ovăzul 10%. Acura, în pre- 
ziua independenţei deci, cea mai mare parte a produselor româneşti 
luau drumul Austro-Ungariei, Viena păstrindu-şi poziţia de princi- 
pal partener comercial al României pînă în preajma primului război 
mondial, cînd locul său a fost luat de Germania. În 1913, structura 
pe ţări a volumului comerţului exterior românesc (import şi export) 
era următoarea: Germania 23,02%, Austro-Ungaria 18,56%, Belgia 
15,75%, Anglia 7,98%, Franţa 7,75%, Rusia 1,31%. În chiar anul 
izbucnirii războiului, cerealele reprezentau 68,64% din valoarea ex- 
portului, urmate de produsele petroliere (10,3% în 1912) şi forestie- 
re (3,8% în 1912). în ciuda statisticilor incomplete, putem trage to- 
tuşi două concluzii esenţiale: pe de o parte, România devenise o 
mare exportatoare de cereale; pe de alta, atit valoric cât şi în privinţa 

volumului, comerțul său exterior era precumpănitor orientat spre 
Puterile Centrale”. 

Această orientare nu a fost întotdeauna în folosul industriei au- 
tohtone. Pe de o parte, diferitele guverne au luat măsuri de încura- 
jaze a iniţiativei particulare în înfiinţarea de fabrici, dar, pe de aita, 
ele s-au arătat adeptele liberului schimb şi adversarele protecționis- 
mului vamal. Numărul produselor protejate cu taxe relevante, de 
pildă 20% din-valoare, a rămas întotdeauna scăzut, el a fost chiar 
redus de la 209 în 1886 la 81 în 1891. Taxele vamale au fost din 
nou scăzute în 1893, iar convențiile comerciale cu. Germania şi 
Austro-Ungaria (1893) nu erau de natură a proteja începătoarea in- 
dustrie autohtonă8. Se poate spune că, pînă la primul război mon- 
dial, politica vamală a favorizat mai degrabă interesele moşierimii 
exportatoare de cereale, decît ale burgheziei. 

O altă greutate în dezvoltarea rapidă a comerțului, mai ales a ce- 
lui exterior, a constituit-o lipsa mult timp a unui sistem modem de 
căi de comunicaţii. În lipsa unor căi fluviale navigabile, comerțul 
era practicat aproape exclusiv pe uscat, pe drumuri a căror moder- 
nizare nu a început decit după 1840; din această cauză, în acei ani, 
preţul transportului de grâne din nordul Moldovei la Galaţi era mai 
zidicat decît al transportului de la Galaţi pînă în Anglia”, Moderni- 
zarea s-a făcut extrem de încet, în 1864 numai 970 de kilometri de 
şosea erau pietruiţi. În 1876, numărul lor crescuse la 1 910 (din to- 
talul de 5 420 km de drumuri publice), în 1910 la 26 992 (din tota- 
lul de cca 45 000 km). 

Proiectele de construire de căi ferate au apărut încă din 1842, dar 
prima cale ferată, linia Bucureşti-Giurgiu, nu a fost dată în folosinţă 
decit în 1869. În Banat, trenurile circulau din 1856, în Dobrogea 
turcească, linia Constanţa-Cernavodă fusese deschisă în 1860, Dez- 
voitarea căilor ferate a fost totuşi destul de rapidă, 938 de kilometri 
în 1873, 2 424 în 1890, 3 080 în 1900, 3 800 în 191610. 

Lipsa unui sistem bănesc naţional şi a unor instituţii de credit au 
reprezentat de asemenea frine în calea dezvoltării economiei. La 
1831, leul era doar o monedă nominală de calcul, tranzacţiile reale 
fiind efectuate în piaştri, ducați, ruble, monede cu un curs fluctuant, 
imposibil de controlat în condițiile unei autonomii limitate, De ace- 
ea, una din principalele preocupări ale partidei naţionale a fost re- 
baterea monedei naţionale. Existenţa unor emisiuni monetare pro- 
prii avea şi o semnificaţie diplomatică, baterea de monede fiind 

socotită un atribut al suveranităţii. Încercările lui Mihail Sturdza 
(1835) şi Barbu Ştirbei (1849-1856) au fost însă blocate de puterea 
suzerană, 

Sub Cuza şi la începutul domniei lui Carol, Viena a obiectat înn- 
potriva legendei „domn al românilor“ socotită iredentistă, pe cînd 
Poarta ar fi acceptat punerea în circulaţie a unei monede divizionare 
româneşti dacă ar fi avut imprimată. o siglă vădind dependenţa țării 
faţă de turci, În cele din urmă, fără siglă şi fără legendă, dar cu ar- 
mele ţării, guvernul apus în circulaţie o monedă de bronz în 1867; 
câţiva ani mai tîrziu (1870), fără a mai ţine seamă de obiecțiile şi 
protestele turceşti, s-a bătut monedă de argint şi aur, de această dată 
cu efigia prinţului cu legenda atenuată de „Domnul României“. Sis- 
temul monetar naţional era astfel recreat, în ciuda opoziţiei Austriei 
şi Turciei. 

Tot atît de anevoios a fost şi procesul înființării de bănci, a unui 
sistem de credit care să reprezinte principalul instrument de inves- 
tiţii în agricultură şi industrie. Regulamentul Organic (1831) a pro- 
pus cel dintii întemeierea unei „Bănci Naţionale“, dar prima insti- 
tuţie de acest fel nu a apărut decit în 1856 sub numele de „Banca 
Naţională a Moldovei“; sub diferite forme, ea a funcţionat pînă în 
1877. Numărul instituţiilor bancare nu a început să crească însă 
decît după unire — Casa de Economii şi Consemnaţiuni (1864), 
Creditul funciar rural (1873), Creditul funciar urban (1874) — pro- 
cesul cuiminînd cu întemeierea Băncii Naţionale a României în 
1880. 

Creată după modelui Băncii Naţionale a Belgiei, noua instituţie 
era în acelaşi timp o bancă de scont şi circulaţie şi o bancă de emi- 
siune, funcţionînd ca o societate pe acţiuni din care statul deţinea o 
treime, acţionarii două treimi. În 1901 prin retragerea statului din 
această combinaţie, Banca Naţională a devenit o instituţie pur par- 
ticulară; dominată de liberali, ea a jucat un rol esenţial în procesul 
de industrializare a ţării şi de întărire economică a burgheziei 
româneşti. 

După 1880, numărul şi însemnătatea institutelor de credit a cres- 
cut de altfei necontenit, ridicîndu-se de la numai 5, în deceniul 
1881-1890, la 197 în 1913, 40% din capitalul lor fiind deţinut în 
acel an de bănci străine, germane, austriece, franceze, belgiene, en- 
gleze.. Nouă bănci (4 româneşti, 5 străine) deţineau 824 500 000 iei 
din totalul de 1 176 miliarde lei al capitalului bancar existent. Pro- 

cesul de concentrare urma aşadar, şi în finanţe, acelaşi drum ca şi 
în industrie, 

În "Transilvania, prima bancă românească, Albina de la Sibiu, a 
apărut în 1871, urmată de Aurora din Năsăud (1873); numărul băn- 
cilor româneşti a crescut de la 41 în 1892 la 150 în 1905, sau 4% 
din totalul instituţiilor bancare existente în regatul Ungariei! 

Ca în orice ţară slab dezvoltată, procesul de industrializare a fost 
în mare măsură dependent de capitalul străin, acesta fiind principa- 
hul instrument în procesul industrializării. Ramurile de vârf ale in- 
dustriei erau dominate în 1914 de acest capital străin care controla 
94% din industria petrolului şi a zahărului, 74% din cea metalur- 
gică, 69% din industria forestieră şi a lemnului; în schimb, capitalul 
băştinaş domină în industria celulozei şi hîrtiei (54%), în cea ali- 
mentară (69%), în transporturi (73%) şi în textile (78%). După răz- 
boi, în condiţiile practicării unei active politici economice naționa- 
liste, rolul capitalului străin va fi în scădere, în marcai contrast cu 
importanţa pe care o avusese în economia antebelică. 

Structura socială, Dezvoltarea înceată a economiei şi moderni- 
zarea ci tîrzie şi incompletă au făcut ca structura socială a societăţii 
româneşti să nu cunoască transformări de fond decît după unire, 
cînd avem de altfel şi primele statistici ceva mai amănunțite. În 
1860, de pildă, recensămîntul oficial înregistra în Țara Românească 
2 218 636 de agricultori (erau trecuţi în această categorie şi ţăranii 
şi boierii), precum şi membri ai profesiunilor liberale: 91 826 de 
meseriaşi, calfe şi servitori, 85 378 de comercianţi şi 5 081 de fa- 
bricanţi. Catagrafia Moldovei foloseşte alte categorii, din păcate tot 
atît de puţin precise; ea înregistrează 1 076 951 de cultivatori (in- 
cluzînd aici şi pe boieri), 107 713 meseriaşi, 21 954 de comercianţi, 
46 088 de clerici. Această structură a populaţiei nu s-a modificat 
substanţial decit către sfârşitul veacului, cînd statisticile înregistrea- 
ză o relativă creştere a numărului de muncitori şi o adevărată explo- 
zie a celui de funcţionari. În 1859, Moldova avusese numai 2 188 
de slujbaşi publici, în 1903, numărul lor în întregul regat al Româ- 
niei era de 102 560. În schimb, doar 169 198 de persoane erau în- 
trebuințate în industrie, din care numai 39 746 în „marea industrie“. 
Mai dezvoltata Transilvanie avea în 1910 un număr de 222 300 de 
muncitorii, 

Veacul al XIX-lea a fost aşadar dominat, din punct de vedere so- 
cial, de boierime şi de țărănime, principalele clase ale ţării. La 

1831, boierimea, prin Regulamentele Organice, şi-a impus contro- 
lui absolut asupra puterii, în dauna tuturor celorlalte categorii so- 
ciale şi de asemenea în dauna puterii centrale, mult slăbite. Regula- 
mentele au introdus o nouă reformă a clasei boiereşti, după modelul 
rusesc, dar şi în spiritul antinobiliar al vechilor reforme fanariote. 
Constantin Mavrocordat lichidase boierimea de sînge proclamînd 
boieria o stare decurgind din exercitarea unei funcțiuni: în acest fel, 
fanarioți loviseră turbulenta şi ostila boierime pământeană şi o fă- 
cuseră dependentă de principe, care singur putea acorda dregătorii. 
În acelaşi timp, reforma deschisese acces liber în boierime persoa- 
nelor fără descendență nobiliară sau fără moşie, dar aflate în grațiile 
curţii. Regulamentele Organice au modificat din nou statutul boie- 
rimii, ştergînd şi mai mult caracterul ei ereditar, de sînge; ele au le- 
gat, de această dată, apartenenţa la clasa boierească nu de exercita- 
rea unei dregătorii, ci de acordarea unui titlu, conferit prin pitac 
domnesc. Titlurile mari, ban, logofăt, vornic, au fost desigur mono- 
polizate de protipendadă, dar cele mici au fost acordate cu multă 
generozitate atît pentru merite speciale, cât şi pe bani. Aceasta ex- 
plică creşterea numărului de boieri, în Țara Românească, de pildă, 
de la 766 în 1832 la 3 013 în 1858. În 1851, cele 19 ranguri moldo- 
vene (în Principatul vecin erau numai 9) erau împărțite la 2375 de 
persoane; vornic era numai unul, hatmani 3, serdarii erau în schimb 
în număr de 324, slugerii de 342, iar şetrarii, rangul cel mai mic, în 
mannăr de 235. 

Cu excepţia boierilor de rangul întîi, care erau de altfel în majo- 
ritate şi urmaşii boierimii de viţă veche, de sînge, noii boieri nu se 
bucurau nici de o poziţie, nici de privilegii deosebite. Cu timpul ti- 
tiul, cinui cum i se mai spunea, a încetat a mai avea vreo semnifi- 
caţie specială stirnind mai mult ironie decit respect. Pitarii ca măga- 
rii, spunea un paşoptist. De aceea, aproape fără opoziţe, rangurile 
boiereşti au fost desființate în 1858. Măsura poate într-adevăr sur- 
prinde, clasa politică dovedind un neașteptat dezinteres şi spirit mo- 
demizator. În realitate însă, desființarea titlurilor nu a avut nici o 
însemnătate practică, infiuenţa vechii boierimi decurgind mu din 
existența lor, ci din puterea economică pe care o avea ca proprietară 
de moşii. Boierii deveniseră moşieri. Pentru țărănime, diferenţa ter- 
minologică nu însemna mai nimic. 

Modificarea statutului clasei boiereşti se explică în mare parte prin 
modificarea funcției sale economice. Sub fanarioți, venitul princi- 

pal al boierimii nu provenise din exploatarea moşiei, imposibil de 
rentabilizat în condiţiile monopolului comercial otoman, ci din sluj- 
be. Aceasta explică goana după dregătorii a boierilor şi neglijarea 
agriculturii, Libertatea comerțului, cîştigată la 1829, apoi dezvolta- 
rea oraşelor şi a pieţei interne, ca şi progresul general, încurajat de 
Regulamentele Organice şi de treptata reintegrare a Principatelor în 
sistemul economic şi de civilizaţie european, au micşorat valoarea 
bănească a dregătoriei, mărind-o în schimb pe cea a moşiei, Vechea 
distribuite a moşiei, rezervă boierească mică şi loturi date în folo- 
Sinţa țăranilor, nu mai corespundea intereselor proprietarilor, doz- 
nici acum a-şi mări rezerva şi a transforma moşia în mare produ- 
cătoare de cereale-marfă. 

Pe de altă parte, regimul juridic al proprietăţii era departe de a 
facilita o dezvoltare modernă a lumii rurale; boierii erau proprietarii 
pământului, dar legea îi obliga în acelaşi timp să-l împartă, cu ex- 
cepţia rezervei, țăranilor care-şi aveau satele pe moşie, din moşi- 
strămoşi, încă din timpurile în care erau şerbi. Proprietatea boie- 
rească eta aşadar condiţionată, nu era proprietate deplină, de tip 
burghez. Pe de altă parte, ţăranul era liber din punct de vedere juri- 
dic, dar era lipsit de pămînt, primindu-şi lotul de Ja boier, la înţele- 
gere cu acesta. 

Atita timp cât pămîntul a fost lipsit de valoare economică, acest 
regim a funcţionat normal, iar relaţiile boier-ţăran au urmat un curs 
relativ lin, adevăratul asupritor al satelor fiind dregătorul fiscului, 
nu proprietarul. Relaţiile au început însă să se modifice în momen- 
tul în care moşia a devenit, potenţial, o producătoare de mari profi- 
turi. Boierii au cerut transformarea moşiei într-o proprietate deplină 
de tip alodial, în timp ce țăranii au cerut împroprietărirea pe loturile 
ce le mai aveau în folosinţă. Regulamentele Organice au menţinut 
însă vechiul regim al proprietăţii, agravîndu-l chiar în chip evident, 
în defavoarea ţărănimii. Aceasta a primit în continuare pământ în 
folosinţă, dar în cantitate insuficientă, cele mai bune terenuri fiind 
lăsate în rezerva boierească. În schimbul loturilor, sătenii au fost 
obligaţi să presteze o clacă mărită, normată, singura formă de mun- 
că cu care proprietarii îşi puteau pune în valoare rezerva. Acest re- 
gim hibrid, introdus prin Regulamentele Organice şi agravat conti- 
nuu după 1831, a fost primit încă de la început de țărănime cu 
ostilitate, dovadă numeroasele băjeniri de sate peste Dunăre şi peste 
Prut din anii 1833-1834. 

Înrăutățirea situației țărănimii după 1831 şi agravarea regimului 
clăcii se explică aşadar printr-o cauză sirict economică; proprietarii 
au mărit claca, atît ca număr de zile cât şi ca normă, deoarece nu 
aveau nici un alt mijloc la dispoziţie pentru punerea rapidă în va- 
loate a moşiei. Lipsiţi şi de capital, şi de utilaje, şi de pricepere eco- 
noimică, ei au găsit soluţia problemei în boieresc (clacă). Metoda a 
adus, desigur, pe termen scurt, veniturile aşteptate, ea a reprezentat 
însă, pe termen lung, o serioasă frînă în calea dezvoltării libere a 
agriculturii. A însemnat de asemenea ipotecarea relaţiilor sociale cu 
o instituţie veche, de natură feudală, nemodernă. 

Vreme de peste trei decenii, pînă în 1864, boierescul a reprezen- 
tat principala problemă socială a Principatelor, "Țărănimea a cerut 
desființarea lui şi împroprietărirea pe locurile avute în folosinţă; 
proprietarii, în schimb, l-au socotit drept o chirie plătită de țăran 
pentru folosirea unei părţi a moşiei, asupra căreia nu aveau nici un 
drept juridic de proprietate. Mai mult chiar, ei au cerut în repetate 
rînduri, prin formula libertatea muncii, libertatea proprietăţii, anula- 
rea obligaţiei de a distribui loturi țăranilor şi introducerea unei noi 
relaţii, de tip capitalist, între săteni şi proprietari. Cei dintii ar fi 
avut de vînzare munca, cei de pe urnă ar fi cumpărat-o, cu salariu, 
pentru a-şi pune în valoare moşiile. Era în fond vechea cale engleză 
de dezvoltare a agriculturii, exproprierea țăranilor şi transformarea 
lor în proietari agricoli!?, era neîndoielnic o cale dureroasă, dar care 
at fi dus la victoria capitalismului în agricultura României. 

Marea majoritate a clasei conducătoare şi, desigur, şi intelectualii 
au respins însă această radicală modificare a relaţiilor dintre propri- 
etar şi ţăran, optînd pentru un tip de reformă agrară care să transfere 
totuşi o parte a proprietăţii către clăcaşi. Discuţiile asupra modali- 
tăţilor reformei au fost foarte aprinse în cursul revoluţiei muntene 
de ia 1848, cînd poziţiile proprietarilor şi ale țăranilor s-au înfruntat 
în cadrul comisiei proprietăţii, convocate de guvernul provizoriu, 
fără a se puita însă ajunge la o hotărire. În 1851, noi legiuiri agrare 
au uşurat întrucitva situaţia țăranilor, mărind lotul pe care moşierul 
trebuia să-l dea în folosinţă, reducînd unele obligaţii şi simplificînd 
formele de strămutare. Esenţa vechiului regim agrar a rămas însă 
neschimbată, țăranul continuând a fi socotit un chiriaş pe moşie, ca» 
te trebuia să plătească în muncă pentru pământul primit, Discuţiile 
privind restructurarea relaţiilor agrare au continuat frenetic în anii 
premergători unirii şi în cei de domnie ai lui Cuza. Neputîndu-se 

ajunge la un consens, la sfatui lui Mihail Kogălniceanu, domnitorul 
a dizolvat parlamentul în mai 1864 şi a promulgat prin decret o re- 
lativ radicală reformă agrară; sătenii primeau în proprietate deplină 
loturile pe care le avuseseră pînă atunci în folosinţă, limitindu:se 
însă pămîntul expropriabil la maximum 2/3 din moşie, exclusiv pă- 
durile; lotul nu se putea înstrăina timp de 30 de ani; atît claca cît şi 
orice alte vechi servituţi feudale se desfiinţau în schimbul unei des- 
păgubiri; au fost împroprietăriți cu 2 440 000 de hectare un număr 


de 515 422 de ţărani. În urma reformei, proprietatea ţărănească a 


ajuns să reprezinte 30% din suprafaţa cultivată a țării, restul de 70% 
rămîntad în stăpînire moşierească!“. 

Principalul defect al legii agrare din 1864 a fost înzestrarea ţăra- 
nilor cu prea puţin pămînt. Pentru a-şi satisface nevoile, ei au fost 
forţaţi să facă învoieli suplimentare cu proprietarul pentru mai mult 
pămînt, învoieli înrobitoare, executate pînă în 1882 manu militari. 
Răscoalele ţărăneşti din 1888 au dus la o oarecare uşurare a regi- 
mului tocmelilor agricole, dar repartiţia proprietăţii a continuat să 
fie neechitabilă, în defavoarea țărănimii. În 1907, în chiar anul răs- 
coalei ţărăneşti, proprietatea funciară era repartizată astfel: pînă la 
10 hectare, 40,29% din totalul suprafeţelor cultivate; între 10 şi 50 
de hectare, 8,89%; între 50 şi 100 de hectare, 2,13%; între 100 şi 
500 de hectare, 10,43%; peste 500 de hectare, 38,26%; 23,80% din 
ţărani nu aveau însă deloc pământ, iar 33,68% stăpîneau doar între 
0,5 şi 3 hectarei5. 

Situaţia ţărănimii era agravată şi de existenţa instituţiei arendă- 
şiei, prin care proprietarii urmăreau obținerea unui câştig fix, sigur, 
fără efort. În preajma răscoalei din 1907, 62% din marile proprietăţi 
moldovene erau date în arendă, 44% la arendaşi români, 43% la 
arendaşi evrei, 13% la arendaşi străini creştini. La Bucureşti, numai 
40 din cei 180 de mari proprietari îşi lucrau moşiile în regie pro- 
prie, restul preferînd să le arendeze. În Moldova, mai ales, funcţio- 
nau adevărate trusturi de arendaşi, dintre care cel mai cunoscut era 
trustul Fischer; în 1905 el ţinea în arendă nu mai puţin de 159 399 
de hectarel6, 

Răscoala din 1907, înăbuşită cu preţul a nenumărați morţi şi a 
zeci de sate distruse, a pus în crudă lumină fragilitatea echilibrului 
social şi necesitatea restructurării relaţiilor agrare. Sub influenţa 
stîngii liberale şi cu acordul regelui, programul partidului liberal 
din 1913 a admis ideea de reformă prin exproprierea marii propri- 

etăţi. Decretul lege a fost emis de Ferdinand în 1917, în tranşeele 
din Moldova; reforma va fi pusă în aplicare după război, în 1921. 

În Transilvania, structura proprietăţii nu diferea în chip substan- 
ţial de cea existentă în regat. lobăgia propriu-zisă fusese abolită de 
revoluționarii maghiari la 1848, dar, ca şi peste munţi, măsura nu 
fusese urmată şi de împroprietărire, drepturile sătenilor asupra lotu- 
rilor aflate în folosinţă fiind recunoscute numai treptat, între 1853 şi 
1896. Ca şi în România însă, pământurile ţărăneşti erau cu totul insu- 
ficiente pentru a asigura existenţa unei familii. În 1902, 6 963 de mo- 
şieri (0,78% din totalul gospodăriilor transilvane) stăpîneau 38,98% 
din suprafaţa cultivabilă, în timp ce 884 638 de țărani (99,22% din 
acelaşi total de gospodării) cultivau 60,02 din aceeaşi suprafaţă. 
Repartizată pe etnii, situaţia era şi mai nefavorabilă țăranilor ro- 
mâni, din care 80% aveau în medie doar 0,5 iugăre (0,28 ha). Ro- 
mânii stăpîneau 36,8% din proprietăţile de 25-50 ha, 20,3% din 
cele de 50-500 ha, 5,7% din latifundiile de peste 500 de hectare, 
restul fiind proprietăţi maghiare şi germane!”. Ca şi în regat, acest 
regim al proprietăţii va fi radical modificat prin legea agrară din 
1921, care a desfiinţat, practic, marea proprietate, 

Regimul politic, instituţiile şi structura puterii. Regulamen- 
tele Organice, primele constituţii moderne româneşti, nu au rezol- 
vat decit în parte problema puterii. Din punctul de vedere al admi- 
nistraţiei de stat, ele au avut, fără îndoială, un rol modermnizator, dar 
din punctul de vedere al exercitării puterii, ele nu au făcut decît să 
înlocuiască vechiul absolutism domnesc cu un regim oligathic care 
concentra toată puterea în mîna cîtorva familii de mari boieri, ace- 
leaşi care îi răsturnaseră pe fanarioți şi ai căror reprezentanţi redac- 
taseră Regulamentele Organice. Deşi acestea fuseseră introduse cu 
binecuvîntarea Rusiei şi a Turciei, regimul politic pe care l-au adoptat 
nu semăna deloc cu absolutismul practicat la Stambul sau Peters- 
burg; atribuţiile legislative şi de control financiar ale Adunărilor 
Obşteşti erau astfel alcătuite încît domnul, a cărui putere era teore- 
tic suverană, nu putea cîrmui fără concursul marii boierimi care do- 
mina adunările. De aici, un neîncetat conflict între puterea centrală 
şi boierime, un conflict care a dominat întreaga epocă regulamen- 
tară atît în Moldova cit şi în Țara Românească. 

Structura Adunărilor Obşteşti Extraordinar, cele convocate pen- 
tru alegerea domnilor, este semnificativă în privinţa caracterului ex- 
clusivist al puterii; cea valahă din 1834, de pildă, era compusă din 

190 de deputaţi, dintre care patru mari prelați, 50 de boieri de ran- 
gul 1, 73 de boieri de rangul II, 34 de deputaţi ai districtelor (tot bo- 
ieri) şi 27 de deputaţi ai corporațiilor orăşeneşti. Nici un reprezen- 
tant al țărănimii deci. O astfel de adunare era de fapt mai puţin re 
prezentativă decît vechile adunări de stări în care răzăşimea, cel 
puţin, fusese inclusă. Adunările Obgteşti Ordinare, care erau convo- 
cate anual timp de aproximativ 2 iuni, aveau un caracter social şi 
mai restrins;, cea munteană se compunea din mitropolit, 3 episcopi, 
20 de boieri mari, 19 boieri tmici. În Moldova, adunarea avea, pe 
lîngă mitropolit şi episcopi, 16 boieri mari şi 16 boieri mici. „Ale- 
gerile“ acestor deputaţi de către ansamblul clasei boiereşti au fost 
fixate de Regulamente la fiecare 5 ani. 

Acest caracter oligarhic al regimului politic regulamentar nu tre- 
buie însă să ne facă să pierdem din vedere unele elemente noi şi 
modernizatoare introduse la 1831-1832 prin aceleaşi acte constitu- 
ționale, cum ar fi, de pildă, jurământul domnesc de respectare a Re- 
gulamentului şi legilor ţării, separarea vistieriei țării de camera dom- 
nului prin crearea unei liste civile, responsabilitatea parţială a puterii 
centrale faţă de Adunare şi, mai presus de toate, realizarea unei se- 
paraţii a puterilor care nu existase pînă atunci. A pus de asemenea 
ordine în administraţia de stat prin crearea unui „sfat al miniştrilor“, 
compus din 6-8 persoane numite şi responsabile faţă de domn. Nu- 
mărul redus de departamente precum şi titulatura lor indicau func- 
iile încă relativ limitate cu care vechea clasă politică considera po- 
trivit să înzestreze statul: secretariatul de stat (pentru probleme 
generale şi relaţiile externe), vistieria (numită apoi finanţe), trebile 
dinlăuntru, departamentul oştirii, al credinţei (numit apoi culte), al 
dreptăţii. Ulterior au mai apărut două ministere noi, nczările publi- 
ce şi controlul. obştesc. Aparatul de stat a rămas pe timpul întregii 
epoci regulamentare redus, nu numai în ceea ce priveşte numărul 
miniştrilor, ci şi în ceea ce priveşte pe cel al funcţionarilor în gene- 
ral; la 1833, departamentul finanţelor avea numai 37 de funcţionari, 
cel dinlăuntru 38, cel de justiție 25. 

Regimul oligarhic instituit prin Regulamentele Organice a durat 
neschimbat pină la 1848 cînd, vreme de 4 luni, din iunie şi pină în 
septembrie, revoluţia victorioasă a demontat complet şi cu frenezie 
structura politică regulamentară, arzînd atît Regulamentul cât şi Ar- 
hondoiogia în piaţa publică şi adoptînd o constituție bazată pe cele 
mai libere principii cu putinţă. Invazia ruso-turcă din septembrie 

1848 a pus însă repede capăt experimentului de liberalizare şi a re- 
introdus compromisul regim regulamentar bazat pe puterea oligar- 
hiei boiereşti. Nu pentru multă vreme însă, evenimentele internaţio- 
nale — ştergerea infiuenţei ruse după 1853, înteţirea luptei pentru 
unire, creşterea influenţei unioniștilor, în mare parte foşti paşoptişi 
— ducînd la dezintegrarea treptată a regimului introdus la 1831- 
1832. Vechile prevederi administrative au rămas în vigoare, dar 
structura politică a fost continuu modificată în favoarea elementelor 
liberale, cele mai multe provenite din mica boierime. Tratatul de la 
Paris (1856) a acceptat ideea convocării unor Adunări ad-hoc în care 
românii utmau să-şi exprime dorinţele asupra viitoarei organizări a 
țării. Legea electorală a dat drept de vot unui număr de 11 750 de 
alegători (753 de mari boieri, 8 211 proprietari rurali, în cea mai 
mare parte tot boieri, 2 886 de orăşeni) în Țara Românească şi de 
2 954 de alegători (507 mari proprietari, 261 de proprietari mici, 
1 153 de proprietari rurali şi liberi profesionişti, 896 de negustori şi 
meseriaşi, 137 de delegaţi ţărani) în Moldova. Pe temeiul acestei 
legi, alegătorii au ales în Adunarea de la Bucureşti 34 de mari: pro- 
prietari, 17 proprietari mici, 31 de deputaţi orăşeni şi 17 deputaţi ță- 
rani; la Iaşi, deputaţii reprezentînd marea proprietate erau în număr 
de 28, cei reprezentînd proprietatea mică în număr de 14; orăşeni- 
mea avea 20 de deputaţi, țărănimea 15. Se adăugau în ambele Prin- 
cipate aleşii cleruluil, Aceste cifre explică de ce, pentru prima dată 
în istoria adunărilor, marea boierime nu şi-a mai putut menţine mo- 
nopolul asupra vieţii politice, fiind învinsă de coaliția dintre boieri- 
mea liberală şi burghezie al căror program a fost sprijinit şi de 
țărănime. Ele explică de asemenea amploarea pe care au luat-o di- 
scuţiile privind nu afât statutul internaţional al Principatelor şi uni- 
rea, asupra acestor subiecte consensul era aproape total, cât cele re- 
feritoare la programul intern de reforme. 

Reprezentarea pe stări a fost înlocuită în 1858 cu un regim elec- 
toral cenzitar care a împărţit alegătorii iniţial în două categorii elec- 
torale (1858), apoi în patru (1866), apoi în trei (1884). În ciuda 
micşorării treptate a censului, în 1913 nu avea totuşi drept de vot 
direct decit 1,9% din populaţia ţării, 0,4% pentru senat, 1,5% pen- 
tru. cameră. Se adăuga la aceste scăzute procente un număr de 
1 139 301 alegători cu drept de vot indirect (15,7% din populaţie); 
adunînd cele două categorii reiese că, în preajma primului război 
mondial, puteau vota într-un fel sau altul 17,6% din populaţia rega- 

tului — un procent care arată limpede limitele democrației parla- 
mentare româneşti. Totuşi, faţă de anul 1831, cînd dreptul de vot 
fusese rezervat unui număr de aproximativ 800 de boieri, progresul 
era totuşi incontestabil. 

Numărul scăzut al alegătorilor se explică în primul rind prin va- 
loarea relativ ridicată a censului, pentru colegiul î, el era, între 1911- 
1915, de 1 200 lei anual. La colegiul II, votau toţi orăşenii care plă- 
teau dări directe de minimum 20 de lei anual, profesiunile libere, 
ofiţerii în retragere; toţi absolvenţii învăţămîntului primar erau scu- 
tiţi de cens şi votau tot la acesi colegiu. Făceau parte din colegiul al 
TIl-lea toţi cei care plăteau o dare, cât de mică. Votau direct cei care 
plăteau dări de peste 300 de iei anual, dacă ştiau carte, apoi preoţii, 
învățătorii şi arendaşii a căror arendă depăşea 1 000 de iei. Restul 
alegătorilor votau indirect. Deşi marea majoritate a populației vota 
la acest colegiu, el trimitea în Parlament numai 38 de deputaţi, în 
timp ce la colegiul ] se alegeau 40 de deputaţi!S. 

Democraţia parlamentară a vechii Românii era în mod evident 
imperfectă. Cu toate acestea, ea a funcţionat în chip surprinzător de 
lin, fără răsturnări sau modificări violente. Dorania constituțională, 
mai mult sau mai puţin respectată de Cuza, s-a încetățenit în viața 
politică o dată cu adoptarea Constituţiei din 1866, rămasă în vigoa- 
re cu mici modificări nestructurale pînă în 1923. Personalitatea pre- 
cum şi lunga domnie a lui Carol Î, principe între 1866 şi 1881, apoi 
rege pînă la moartea sa din 1914, au contribuit şi ele la stabilizarea 
instituţiilor şi la asigurarea unei continuități care înainte, în condi- 
țiile deselor schimbări de domn, nu putuse exista. Mecanismul vie- 
ţii parlamentare nu s-a impus totuşi decât cu încetul, clasa politică 
de după unire păstrînd un timp lipsa de disciplină şi neprofesiona- 
lismul cu care condusese țara înainte ca boierime, nu ca slujbaşă a 
statului. Tehnica administraţiei moderne nu se putea desigur impu- 
ne peste noapte, lipsa ei explica cascada celor 20 de guverne, din 
ambele Principate, pe timpul primilor trei ani de domnie ai lui Cu- 
za, guverne numite de domn în virtutea dreptului său de suveran. 
După 1866 însă, nici o schimbate de guvern nu s-a mai efectuat 
fără consultarea corpului electoral, domnul desemna guvernul, gu- 
vernul organiza alegeri şi conducea ţara cu ajutorul parlamentului 
ales pînă la desemnarea unui alt guvern şi organizarea de noi ale- 
geri. Această procedură explica mulțimea consultărilor electorale, 
care între 1866 şi 1871 au fost organizate anual. Cristalizarea parti- 

delor politice în anii *70 a stabilizat oarecum acest joc de-a paria- 
mentul, liberaiii şi conservatorii rotindu-se de acum înainte la pu- 
tere la intervale regularizate. Alegerile parlamentare şi, o dată cu 
ele, schimbările de guvern au început a fi organizate la intervale 
mărite, în 1871, 1876, 1879, 1883, 1884, 1988, 1891, 1892, 1895, 
1899, 1905, 1907, 1911, 1912, deci, în general, la patru ani, legisla- 
turile avînd acum o limpede culoare de partid. Practica rotativei gu- 
vernamentale a dat vieţii politice o remarcabilă stabilitate, ferind-o 
de violențele şi instabilitatea care au marcat istoria altor popoare 
balcanice în veacul al XIX-lea, 

Deputaţii îşi înau de altminteri rolul foarte în serios; sesiunile 
parlamentare se deschideau în fiecare an în noiembrie şi durau pînă 
în martie următor, De foarte multe ori însă, ele erau prelungite pînă 
spre vară pentru a da putinţă discutării şi adoptării de legi. Dacă ar 
fi să ne luăm după dezbaterile publicate în „Monitorul Oficial“, via- 
ţa parlamentară era eatrem de aprinsă, leginitorii dind dovadă de 
multă pasiune pentru legifezări. in 1879, de pildă, între ianuarie şi 
iunie, parlamentul a votat 72 de proiecte de legi. Erau desigur anii 
ridicării societăţii românești moderne, multe situaţii se prezentau 
acum pentru prima dată, aceasta explică nevoia adoptării de legi. 
Cu toate acestea, forul legislativ a avut o tendință excesivă spre le- 
giferaze şi spre modificarea repetată a unor legi deja adoptate. Ast- 
fel, de pildă, codul de procedură civilă, introdus în 1865, a fost mo- 
dificat în 1900, apoi modificat din nou în 1904, 1905, 1907, 1909; 
codul comercial, promulgat în 1840, modificat în 1864, a fost înlo- 
cuit cu un nou cod în 1887, care a fost şi el modificat în 1895, 
1900, 1902, 1906. Codul penal, adoptat în 1865, şi-a văzul şi ei ar- 
ticolele schimbate în 1874, 1882, 1893, 1895, 1900, 1910, 1912. 

Cu toate acestea, funcţiile interne ale statului au rămas pe tot 
parcursul veacului aj XX-lea relativ limitate. Primul guvern unic al 
României (1862) nu avea decit 8 ministere: lăuntru, afaceri străine, 
finanţe, lucrări publice, justiție, culte şi instrucţie publică, război, 
control. Ministerele econotmice mu au apărut decât după 1864, an în 
care Cuza a creat „ministerul de interne, agricultură şi Incrări publi- 
ce“. În 1869 e! a devenit, prin separarea de interne, ministerul agri- 
culturii, comerțului şi lucrărilor publice. În 1893 lucrările publice 
s-au separal şi ele, iar ministerul a devenit de agricultură, industrie 
şi comerţ, evoluţia titulaturii sale reflectind desigur interesul în 
creştere al cîrmuirii pentru organizarea vieţii economice. 

Semnificativ pentru caracterul relativ deschis al societăţii româ- 
neşti din secolul al XIX-lea este ponderea redusă dată ministerului 
de interne, multă vreme cuplat cu lucrările publice sau cu departa- 
mente economice, Caracterul său represiv era de alifel redus, jan- 
darmeria rurală nu a fost organizată decit spre sfîrşitul veacului, iar 
departamentul „siguranţei generale“ nu a apărut decât în 1908, în 
urma atentatului neizbutit asupra lui lon I.C. Brătianu. 

Principalul defect al regimului politic instaurat la 1866 a fost 


probabil reprezentati vitatea sa limitată. Constituţia, legile, forma de 


guvernămint erau desigur moderne şi pentru vremea aceea liberale, 
mai democratice probabil decît cele mai multe forme de guvernă- 
mint central şi est europene. În practică însă, funcționarea lor era 
rezervată unui procent mult prea redus de cetăţeni. Ne putem în- 
treba însă dacă o asemenea situaţie nu avea un caracter obiectiv, 
dacă nu reflecta starea generală de înapoiere socială a ţării. Prinoi- 
pala piedică în calea participării la viaţa politică, în calea dreptului 
de a alege, nu era totuşi censul, mai degrabă scăzut la colegiul III, 
ci obligaţia de a şti carte. Mulţi oameni politici, mai ales din cei 
conservatori, socoteau de aceea, nu fără temei, că a da drept de vot 
tuturor locuitorilor, care în marea lor majoritate nu ştiau scrie sau 
citi, însemna crearea unei mase de oameni uşor manevrabili, la în- 
demîna demagogilor. Cu toate acestea, partidul liberal a introdus 
cererea de sufragiu universal în programul său din 1892, urmat un 
an inai tîrziu de partidul social-democrat. 

Limitele regimului politic instaurat la 1866, democratizarea sa 
mult prea înceată au fost violent puse în lumină de frământările ță- 
răneşti. Pe hirtie, în constituţie, în parlament, Încrurile mergeau 
încurajator, dar reforma agrară din 1864 nu era încă terminată nici 
în 1877. Răscoalele din 1888 au grăbit întrucîtva reformarea relaţii- 
lor agrare, dar cu toate acestea, la începutul veacului al XX-lea, cea 
mai mare parte a țărănimii trăia în evidentă sărăcie. Răspunsul ei la 
promisiunile de îndreptare mereu amânate a fost răscoala din 1907, 
care, pornită din nordul Moldovei, a cuprins foarte repede întreaga 
țară. Peste o mie de țărani — conform datelor oficiale — şi-au pier- 
dut viaţa în timpul acţiunii de represiune, excesiv de energic condu- 
se de un guvern liberal cu lon I.C. Brătianu la interne şi generalul 
Averescu la război. | 

Sîngeroasele evenimente din primăvara lui 1907 au arătat limpe- 
de necesitatea adoptării unor reforme de structură. Dacă conserva- 

torii, sub şefi îmbătriniţi şi greu de urnit, au continuat să susțină ve- 
chea ordine, acceptind cel mult unele îmbunătăţiri de suprafață, 
partidul liberal, sub influența aripii sale de stînga, mai ales a lui 
C. Stere, s-a angajat hotărît pe calea reformelor instituţionale şi a 
modificării regimului politic. Îi me ptzenbala 1913, Brătianu, din 1909 
şef al partidului, a publicat cu acordul regelui un program de refor- 
me care devenea o lună mai tîrziu programul oficial al partidului. 
Se propuneau, între altele, introducerea sufragiului universal şi îm- 
proprietărirea ţăranilor prin expropriere. În februarie 1914, noul 
patiament, dominat de liberali, începea discutarea proiectului de re- 
forme căruia conservatorii, divizați, resemnaţi şi sensibili la presiu- 
nile palatului, nu i s-au opus decit de formă şi numai Ja început, 
fără să-şi dea bine seama că-şi semnau singuri condamnarea la 
moarte politică. În a treia citire, Camera deputaţilor a adoptat pro- 
iectul de reforme cu 143 de voturi pentru şi unul contra. La 5 iunie, 
cu cîteva săptămâni deci înainte de Sarajevo, parlamentul se declara 
adunare constituantă şi începea să discute modificarea constituției, 
în sensul propus de reforme. Lucrările au continuat, în ciuda zăzbo- 
iului, pînă în decembrie 1914, cînd a devenit limpede că, în respec- 
tiveie împrejurări internaționale, politica externă trebuia să treacă 
înaintea celei inteme. La propunerea lui Brătianu, lucrările parla- 
mentului au fost suspendate, urmind a fi reluate după război. 

Evoluţia regimului politic şi a instituţiilor prezintă câteva ele- 
menite care merită să fie subliniate. Cei dintii se referă la caracterul 
clasei politice: din punct de vedere social, ea a fost dominată mai 
tot timpul de nobilime, mai întîi de cea mare, pînă la 1858, apoi de 
cea mică, pînă la primul război mondial; chiar şi partidul liberal, 
care propovăduia o politică capitalistă, a fost condus aproape numai 
de boieri. Accesul burgheziei în clasa politică a fost târziu, lent şi 
limitat. 

Cu toată această precumpănire boierească, viața politică a veacu- 
hui ai XIX-lea a fost dominată de ideea de reformă, în marea lor 
majoritate, rnembrii clasei politice din vechiul regat erau oameni 
educați în Apus, conducătorii ei au fost de cele mai multe ori şi oa- 
meni de cultură, cărturari, a căror politică urma un țel precis: mo- 
dernizarea țării conform modelului occidental, singurul în care au 
crezut şi pe care au dorit să-l vadă introdus în România. 

Apartenența clasei politice la clasa boierească şi independenţa sa 
economică, derivînd din statutul de proprietari funciari, au amânat 

desigur rezolvarea deplină a chestiunii ţărăneşti și a altor probleme 
sociale, dar, pe de altă parte, au avut şi un corolar pozitiv. Oamenii 
politici ai vechiului regat au o netăgăduită calitate, fac politică fără 
a fi încă politicieni, politica nu devenise încă o profesiune aşa cum 
va deveni după 1918. Cramponarea de putere era.o mentalitate încă 
străină, funcţia politică nu adăuga nimic statutului social. 

Acestor trăsături ale clasei conducătoare li se datoreşte probabil 
o anumită calitate a vieţii politice; perioada dintre 1831 şi 1918 nu 


cunoaşte violenţa, a avut loc un singur asasinat politic (1862) şi o * 


singură lovitură de palat (1866). Regulile jocului au fost, în general, 
acceptate; Brătianu, motorul revoluţiei de la 1848 şi al răsturnării 
lui Cuza, omul responsabil pentru aducerea lui Carol la putere, a aş- 
teptat pînă în 1876 pentru a deveni prim-ministru. Pe de altă parte, 
conservatorii au acceptat cu relativă lipsă de opoziţie reformele, în 
1848, 1864, 1914, deşi acestea le subminau în chip evident poziţiile 
sociale şi politice. 

Principalul factor politic al veacului a fost fără îndoială Partidul 
Liberal, dominat mai întîi de mica boierime, apoi de o coaliţie din- 
tre aceasta şi reprezentanţii burgheziei. Credincios ideilor de la 
1848, Partidul Liberal le-a pus treptat în practică, pînă la decretele 
din 1917 şi la constituţia din 1923. Într-un fel se poate aproape spu- 
ne că Partidul Liberal a fost acela care a lichidat de fapt. vechea 
Românie; rămîne să vedem, într-un capitol următor, dacă urmările 
au fost la înălţimea aşteptărilor. 


9. VIAŢA POLITICĂ 


Politica internă. Epoca Regulamentelor Organice a început cu o 
primă încălcare a constituţiilor abia adoptate; în loc de a lăsa Adu- 
nările Generale să aleagă domnii, țarul şi sultanul, neîncrezători în 
fidelitatea boierilor, au hotărît să facă ei primele numiri, punînd pe 
Mihail Sturdza în scaunul Moldovei, pe Alexandru Ghica în cel al 
Țării Româneşti. Cel dintii va cîrmui pînă în 1849, cel de al doilea 
pînă în 1842. Amândoi descindeau din vechi şi infiuente familii bo- 
iereşti care mai dăduseră domni, amâîndoi erau oameni de cultură 
europeană, cu dorința mărturisită de a moderniza societatea din 
Principatele lor. 

Mihail Sturdza, de altfel unul din autorii Regulamentelor, s-a bu- 
curat pe tot timpul domniei de sprijinul ţarului şi al consulatului ru- 
sesc de la Iaşi. A putut de aceea controla cu uşurinţă atât uneltirile 
marii boierimi, de a cărei duşmănie a avut parte aproape fără înce- 
tare, cât şi nemulţumirile boierimii mici, care a organizat în 1839 
complotul condus de Leonte Radu, cît şi frămîntările din ce în ce 
mai periculoase ale tinerilor intelectuali pe care tot domnul de altfel 
îi trimisese la studii în Apus şi care se întorceau de acolo cu idei 
revoluţionare. Antoritar şi doritor de bani, om al ruşilor, Vodă Stur- 
dza nu s-a bucurat de prea multă preţuire printre contemporani; era 
cu toate acestea un om cult, luminat, care a modernizat administra- 
ţia, a construit şosele, a încurajat cultura; care a luat chiar, uneori, 
măsuri radicale pentru vremea sa, cum ar fi secularizarea parţială a 
averilor bisericeşti (1844) sau dezrobirea robilor țigani ai statului şi 
mânăstirilor. 

În Principatul vecin, viaţa politică a fost ceva mai agitată; în 
1834, ruşii au cerut introducerea în Regulamentul abia adoptat a 
unui articol adiţional care prevedea că nici o schimbare constituţio- 
nală nu se poate adopta fără acordul curților suzerană şi protectoare. 

În Moldova, Sturdza a obținut cu uşurinţă acordul Adunării pen- 
tru introducerea articolului (1835), dar la Bucureşti, Adunarea, os- 
tilă domnului şi datorită politicii sale fiscale, s-a opus cu îndirjire 
acestei ştirbiri a autonomiei țării. Dezbaterile, violente, s-au prelun- 
git pînă în 1838, cînd, pentru a înfrânge opoziţia deputaţilor, consu- 
iul rus a adus de la Poartă firmanul prin care aceasta poruncea 
Adunării să accepte introducerea articolului. Tot în 1838, Ghica a 
avut de făcut faţă şi complotului organizat de lon Câmpineanu, re- 


prezentanțul boierimii liberale, pentru care şi Regulamentele şi nu- 


mirea domnilor direct de către ţar şi sultan erau ilegale. Câmpineanu 
cerea adoptarea unei constituţii, unirea principatelor şi proclamarea 
independenţei lor. Foarte antirus şi foarte liberal, programul mişcă- 
rii şi, în special, aşa-numita „Constituţia românilor“ prevedeau in- 
troducerea unei forme de guvernământ constituționale şi reprezenta- 
tive, egalitatea în faja legilor, libertăţi individuale foarte largi, toate 
acestea de cîştigat la capătul unui „război al independenţei“. Mişca- 
rea a fost descoperită însă în chiar clipa în care organizatorul ei se 
reîntorcea în țară dintr-o călătorie prin Anglia şi Franţa, unde cău- 
tase să obțină sprijin pentru răscoala ce urma să fie coordonată cu 
mişcarea polonezilor?0, În 1840, boierimea liberală organiza un nou 
complot, de astă dată condus de Mitiţă Filipescu, printre partizanii 
săi numărîndu-se şi foarte tînărul Nicolae Bălcescu. Spre deosebire 
de Cimpineanu, care voise să răstoarne şi să rezolve totul dintr-o 
dată, Filipescu s-a declarat adeptul ameliorărilor treptate şi paşnice, 
Mai puţin preocupat de problemele externe, cum ar fi independenţa, 
programul său era însă mai radical din punct de vedere social, din 
moment ce propunea desfiinţarea clăcii şi rezolvarea problemei 
agrare prin împroprietărirea ţăranilor. Şi acest complot a fost desco- 
perit, iar participanţii trimişi pentru mulţi ani la temniţă?!. Toate 
aceste frământări, la care s-au adăugat în 1841-1842 două răscoale 
ale bulgarilor de ia Brăila, care doreau să treacă Dunărea şi să-şi 
răscoale conaţionalii împotriva Porții, au subminat treptat încrede- 
tea muşilor şi a turcilor în dorman, pe care l-au demis, nouă încălcare 
a Regulamentului, în octombrie 1842. În iocul său, Adunarea a ales, 
cu 131 de voturi pentru şi 49 contra, pe Gh. Bibescu, boier mic dar 
proprietar mare şi, în acelaşi timp, unul dintre puţinii români ai vre- 
mii cu studii de drept la Paris; domn bun, dar nehotărit şi, în orice 
caz, nepregătit pentru furtuna revoluționară care se apropia şi care 
avea să-i măture tronul, în iunie 1848. 

Revoluţia de la 1848 se încadrează în chip firesc în cuzentul de 
renaştere şi modernizare început după 1821, paşoptiştii s-au socotit 
de altfel continuatorii direcţi ai lui Tudor Vladimirescu şi ai cărvu- 
narilor, ale căror scrieri le-au scos din uitare şi ale căror idei şi le-au 
însuşit. Revoluţia a fost pregătită de mişcările revoluţionare deja 
amintite şi a fost organizată şi condusă de oameni politici şi cărtu- 
rari care-şi făcuseră cunoscut crezul politic de multă vreme. După 
1840, dorinţa de înnoire era exprimată de altfel în mai toate cercu- 
rile politice, cel mai categoric însă în cercurile tinerilor intelectuali, 
în majoritate boieri, care îşi făcuseră studiile în Franţa. Din 1843, 
liberalii munteni, N. Bălcescu, Ion Ghica, Christian Tell, organiza- 
seră societatea secretă „Frăția“, ale cărei scopuri nu se deosebeau 
decit foarte puţin de cele ale lui Cimpineanu sau Filipescu. Din 
punct de vedere social, mişcarea de idei din deceniul premergător 
revoluţiei se orienta hotărît către democratizarea societăţii, abolirea 
privilegiilor de clasă, rezolvarea chestiunii ţărăneşti; din punct de 
vedere naţional, ea urma propunerile lui Cîmpineanu de unire şi in- 
dependenţă. Anii '40 au fost de altfel ani de mare pasiune pentru 
istorie, folosită ca argument politic şi ca justificare a programului 
naţional. Cărturarii sînt obsedaţi de problema vechii Dacii, de uni- 
rea lui Mihai Viteazul. „Capitulațiile“ sînt din nou scoase la lumină 
şi puse să justifice cererea de modificare a raporturilor cu Poarta. 

Pentru a exploda însă, frămîntările revoluţionare ale anilor '40 
aveau nevoie de un cadru internaţional favorabil. De aceea, căderea 
hui Ludovic Filip şi proclamarea republicii franceze a fost salutată 
cu mare entuziasm de grupul românilor aflaţi în acea clipă la Paris; 
Alecsandri a trimis în ţară o bucăţică ruptă din tronul răsturnat, iar 
la 8/21 martie, moldovenii şi muntenii au hotărât pornirea simultană 
a revoluţiei în ambele principate. Coordonarea celor două mişcări 
s-a dovedit însă mai greu de realizat la faţa locului, evenimentele 
urmând un curs deosebit în fiecare din cele dowă capitale. 

La iaşi, revoluționarii au crezut în posibilitatea victoriei revolu- 
ţiei pe cale paşnică; peste o mie de persoane s-au adunat la 27 mar- 
tie/8 aprilie ia hotelul Petersburg, adoptînd o petiție în 35 de puncte 
pe cate au înaintat-o apoi domnului; cele mai multe articole se re- 
fereau la libertăţi personale, uşurări pentru țărani, desființarea cen- 
zurii, reforma economiei, a administraţiei, la dezvoltarea culturii22, 
Nu erau din cale-afară de revoluţionare şi Mihail Sturdza s-a arătat 
dispus să le accepte. A respins însă două cereri-cheie, cea dintii re- 

feritoare la desființarea adunării obşteşti şi alegerea uneia noi, „ade- 
vărată reprezentaţie a naţiei“, cea de a doua referitoare la formarea 
unei „gărzi cetăţeneşti“. Somat să accepte petiția fără nici o modifi- 
care, domnul s-a refugiat la cazarma miliției de unde a ordonat re- 
primarea mişcării. Trei sute de revoluționari au fost arestaţi, mulţi 
s-au risipit peste graniţă, în Bucovina austriacă, iar de acolo în Apus. 
Revoluţia ieşeană, prea grăbit pornită, prea puţin pregătită, nu ţinu- 
se decît cîteva zile. : 

În Ţara Românească revoluționarii au fost mai bine chibzuiţi, re- 
uşind să pună mîna pe putere în iunie şi s-o menţină pînă la invazia 
ruso-turcă din septembrie. În mai, un comitet revoluționar lărgit, al- 
cătuit din reprezentanţii tuturor facţiunilor boiereşti liberale şi ai in- 
telectualilor, a fixat data începerii revoluţiei pentru 9/22 iunie şi a 
trimis reprezentanţi în judeţe pentru punerea în aplicare a planului 
de răscoală. În ziua prevăzută, ea a fost proclamată în Oltenia, la 
Islaz, pentru că revoluționarii se bucurau acolo de sprijinul unită- 
ților militare comandate de Gh. Magheru şi N. Pleşoianu; peste 
două zile, la 11/24 iunie se răscula şi Bucureştiul. Proclamaţia de la 
Islaz, „constituţia“, cum îi spuneau revoluționarii, a fost prezentată 
domnului, care, spre deosebire de vecinul său moldovean, a accep- 
tat-o, încuviințînd şi formarea unui guvern provizoriu. Peste două 
zile însă, el fugea în ascuns la Braşov, lăsînd ţara în mîna revoluţio- 
narilor, dar privîndu-i de legitimitatea pe care prezenţa sa o acorda- 
se pînă atunci noului regim politic. La 13/28 iunie, 30 000 de 
oameni jurau pe Cîmpul de la Filaret să respecte constituţia şi acla- 
mau un nou minister revoluţionar, dominat de elemente radicale 
conduse de frații Brătianu şi Golescu. 

Proiectul de constituţie, a cărui literară introducere, scrisă pro- 
babil de Eliade Rădulescu, începea cu fraza „poporul român se 
deşteaptă... şi-şi cunoaşte dreptul său de suveran“, cuprindea 22 de 
articole, cele mai multe prezente în programele politice de destul 
de înultă vreme; independenţă legislativă şi administrativă față de 
Poartă, egalitatea drepturilor politice, adunare generală reprezenta- 
tivă, domn şi miniştri responsabili, libertatea tiparului, gardă naţio- 
nală, emanciparea clăcaşilor, dezrobirea țiganilor, desființarea ran- 
gurilor boiereşti, emanciparea israeliților. Se prevedea de asemenea 
convocarea de îndată a unei adunări generale extraordinare care să 
adopte, pe temeiul celor 22 de articole, o constituţie definitivă??. 


160 


Cele mai multe din aceste prevederi, desființarea rangurilor şi a 
cenzurii, eliberarea robilor, emanciparea evreilor, garda naţională, au 
fost puse imediat în practică; convocarea adunării constituante pre» 
cuim şi rezolvarea chestiunii ţărăneşti s-au dovedit însă a fi mai greu 
de soluţionat. În cazul constituantei, se înfruntau adepţii sufragiului 
universal (Bălcescu) şi cei ai votului cenzitar. În cele din urmă, la 
19 iulie, guvernul provizoriu şi-a publicat instrucţiunile referitoare 
la alegeri: urmau să voteze toţi locuitorii români „de o stare liberă“, 
cu bună purtare, în vîrstă de 21 de ani şi locuind statornic în aşeza- 
tea în care se țineau alegerile. Aceşti alegători alegeau un număr de 
delegaţi în cadrul unor alegeri primare; delegaţii astfel aleşi se în- 
truneau în capitaleie judeţene şi votau, la rindul lor, deputaţii din 
adunare. Nu exista aşadar cens, dar alegerile erau, pentru znarea 
mnajoritate a populaţiei, indirecte, ele aveau loc în două etape. Faţă 
de Regulamente erau însă oricum un mare pas înainte, Din neferi- 
cite, invazia străină va pune capăt revoluţiei înainte de organizarea 
primelor alegeri pentru constituantă. 

Dacă lărgirea dreptului de vot s-a putut impune fără o prea mare 
opoziţie din partea „reacţiunii“, discuţiile privind reforma agrară au 
fost lungi, înfierbintate şi, în cele din urmă, sterile. Guvernul provi- 
zoriu a convocat o comisie a proprietăţii la 9/22 iulie, compusă din- 
tr-un număr egal de proprietari şi de ţărani care au voiat în cele din 
urmă emanciparea clăcaşilor şi împroprietărirea lor prin despăgubi- 
re. Cele două părţi nu s-au înțeles însă asupra întinderii de pământ 
ce trebuia expropriată şi dată în stăpinire foştilor clăcași. În această 
situaţie, speriată de evoluţia situaţiei internaţionale şi de acuzaţiile 
de „comunism“ care i se aduceau, cîrmuirea a hotărît suspendarea 
Îmcrărilor comisiei, urmind ca ele să fie reluate mai târziu. 

Primejdiile externe deveneau, era adevărat, din ce în ce mai evi- 
dente, La sfîrşitul lunii iulie, trupe otomane trecuseră Dunărea „sub 
comanda îui Suleiman-paşa şi se încartiruiseră la Giurgiu, iar țarul 
îşi făcuse cunoscută, printr-o circulară adresată cabinetelor europe- 
ne, nemulțumirea pentru cursul prea liberal pe care îl luaseră eveni- 
mentele din Țara Românească. Cu oarecare diplomaţie, revoluțio- 
narii au putut totuşi obține de la Suleiman recunoaşterea cîrmuirii 
lor, pe care au mumit-o acum locotenenţă domnească în loc de gu- 
vern provizoriu, şi au promis să trimită constituția la Constantino- 
pol, pentru aprobare. La insistenja țarului însă, sultanul a refuzat să 
primească delegaţia care i-o aducea şi din care făceau parte între 

alții Ştefan Golescu, Nicolae Bălcescu, Dumitru Brătianu. Cele 
două mari puteri au hotărât restabilirea vechii ordini pe calea arme- 
lor: la 13/26 septembrie, trupele lui Fuad-paşa intrau în Bucureşti, 
înfrîngînd scurta opoziţie a detaşamentului de pompieri de la Dea- 
lul Spirii, iar peste două zile îşi făceau intrarea în capitala îngenun- 
cheată şi cazacii generalului Liiders. Autocraţiile vecine puneau 
astfel capăt cu forţa şi, în chip contrar legilor fundamentale ale ţării, 


experimentului de liberalizare muntean, prea apropiat de graniţele 


lor pentru a putea fi tolerat. 

Unirea Principatelor a fost, fără îndoială, atât din punct de ve- 
dere politic cît şi din cel al vieţii spirituale, principala idee forţă a 
perioadei postrevoluţionare. La prima vedere, condiţiile interne şi 
internaţionale nu păreau prielnice realizării acestui deziderat al cla- 
sei politice din cele două ţări, des repetat începînd din 1772; arma- 
tele de ocupaţie au reimpus regimul regulamentar, iar în mai 1849 
cele două puteri au încheiat convenţia de la Balta Liman care în- 
grădea şi mai mult autonomia internă a Principatelor: țarul şi sulta- 
nul îşi arogau dreptul numirii domnilor, retrăgînd astfel adunării un 
vechi drept, admis de Regulamente; durata domniei se reducea la 7 
ani, în timp ce la 1831/1832 se admisese domnia viageră. În acelaşi 
timp, adunările obşteşti, care se dovediseră atit de recalcitrante, 
erau dizolvate şi înlocuite cu nişte noi adunări, numite ad-hoc, com- 
puse exclusiv. din marii boieri. Nici chiar în aceste condiţii însă cei 
doi autocraţi nu au avut încredere în potolirea spiritului revoluţio- 
nat, ţinînd Principatele sub ocupaţie militară pînă în 1851. 

Conform conferinţei de la Balta Liman, Barbu Ştirbei a fost nu- 
mit domn în Țara Românească, Grigore Alexandru Ghica în Mol- 
dova, cel dintii conservator şi antirevoluţionar convins, cel de pe 
urmă unionist şi favorabil foştilor paşoptişti care, spre deosebire de 
munteni, s-au putut întoarce imediat în Moldova, ocupînd chiar şi 
unele importante funcţii administrative. În iunie 1853, după începe- 
rea războiului Crimeii, Principatele au fost din nou ocupate de ruși, 
apoi, din august 1854, de austrieci. Ocupaţia austriacă a durat tot 
timpul războiului, încheindu-se abia în ianuarie 1857. 

Mişcarea unionistă şi efortul de modernizare s-au desfăşurat aşa- 
dar într-un context internaţional dificil, sub ocupaţii străine, ostile 
fie liberalizării politice înteme (Rusia), fie aspirațiilor naţionale 
panromâneşti (Austria, Turcia). Cu toate acestea, partida națională, 
cum începuse să se numească grupul revoluţionarilor şi al unionişti- 

lor, s-a întărit continuu, atit din punct de vedere ideologic cît şi din 
cel al organizării practice. 

După cum am văzut într-unul din capitolele precedente, ideea de 
unire a Principatelor era veche de multe generaţii şi intrase în pro- 
iecteie de reformă şi în programele politice boiereşti încă din 1772; 
necesitatea ei fusese de altfel exprimată şi în constituţiile din 1831- 
1832, care dăduseră şi o modernă definiţie naţiunii. Toate acestea 
explică prezenţa ideii unioniste în cele mai multe din programele 
mişcărilor de după 1831, indiferent de orientarea lor politică; astfel, 
şi-au expus crezul unionist atît complotiştii conduşi de marele boier 
liberal Ion Cîmpineanu (1838), cît şi cei care l-au urmat pe micul 
boier conservator moldovean Leonte Radu; atît domnitorul Mihail 
Sturdza (1838), conservator şi rusofil, cît şi intelectualii care vor 
conduce ceva mai tirziu revoluţia de la: 1848, precum Ion Ghica 
(1838), sau, dimpotrivă, cărturarii care vor refuza să participe la ea, 
cum a fost C. Negruzzi (1839). În timpul revoluţiei, atît moldovenii 
cât şi muntenii au evitat să introducă cererea de unire în programele 
oficiale pentru a nu speria şi mai mult pe ruşi şi pe turci. Aluziile la 
unire erau totuşi mult prea frecvente şi străvezii pentru ca marile 
puteri să le poată ignora, cu atât mai mult cu cît în iunie 1848 mun- 
tenii adresaseră un memoriu Porții în care vorbeau despre ten- 
dinţele fireşti ale românilor „de a se reuni într-un singur stat“, Mol- 
dovenii exilați făcuseră şi ei din unire, într-un text programatic 
intitulat Principiile noastre pentru reformarea patriei (mai 1848), 
scopul mărturisit al mişcării naţionale; între 1848 şi 1859, problema 
unirii apare în sute de cărţi, memorii şi proiecte de reformă, în pe- 
tiţii adresate marilor puteri, în articole de ziar. A fost, fără îndoială, 
subiectul care a dominat viaţa politică a Principatelor2€. 

Argumentele nu au fost întotdeauna cele vechi, de natură istori- 
că, deşi cei mai mulţi dintre unionişti au rămas obsedaţi de ideea 
originilor şi a unirii de la 1600. Mai interesant este însă faptul că 
multe texte reclamă unirea în numele viitorului, nu al trecutului, Fără 
unire, spun ele, progresul civilizaţiei, dezvoltarea potenţialului eco- 
nomic nu sînt posibile; fără unire nu se vor putea niciodată realiza 
doritul echilibru şi stabilitatea politică în zona Dunării, nu se va pu- 
tea crea statul barieră în calea ruşilor de care ar avea nevoie civi- 
lizata Europă. Ca şi în veacurile XIV-XVI, românii an sperat să 
poată obţine sprijinul apusenilor punîndu-şi în lumină meritele de 
pavăză a Europei; atunci fuseseră păgînii, acum erau ruşii. 

Deceniul premergător unirii a fost o perioadă de intensă şi rod- 
nică propagandă românească în străinătate, La început exilaţii — 
cei munteni nu s-au întors la Bucureşti decit în 1857 — au activat 
şi şi-au propovăduit cauza cu precădere în rîndurile revoluţionarilor 
europeni, Mazzini, Ledru-Rollin, alături de care credeau în victoria 
revoluţiei general europene şi la al căror Comitet Central de la Lon- 
dra au aderat (1851). După 1852, însă, o dată cu venirea la putere a 
tui Napoleon al [II-lea şi refluzul mişcărilor revoluţionare, propa- 


ganda şi-a schimbat direcţia, orientîndu-se cu precădere către curți- 


le europene considerate a fi favorabile cauzei româneşti; nenumăra- 
te mernorii au luat drumul Parisului, Londrei, numeroase articole au 
fost tipărite în presa franceză, engieză, italiană. Românii au reuşit 
astfel să creeze un puternic curent de siropatie în cele mai multe ca- 
pitale europene, asemănător în oarecare măsură celui de care se bu- 
curaseră grecii pe vremea războiului lor de independenţă. 

Deznodămîntul neaşteptat al războiului Crimeii a avut urmări 
imediate asupra situaţiei interne din Principate. Înlăturarea prezen- 
ţei ruse, a unei infiuenţe care dominase politica românească vreme 
de aproape 25 de ani, a întărit poziţia partidei naţionale şi a făcut 
posibilă organizarea ei pe faţă. Prin tratatul de la Paris (martie 1856), 
Principatele au trecut sub garanţia colectivă a celor şapte mari pu- 
teri europene; tratatul a hotărit de asemenea convocarea unor adu- 
nări ad-hoc care să exprime dorințele locuitorilor şi trimiterea în 
Principate a unei comisii europene care să ia act de aceste dorințe. 
Marile puteri îşi rezervau apoi dreptul de a lua măsuri de reorgani- 
zare a statutului Principatelor, pe temeiul propunerilor exprimate de 
români. 

În iulie 1856, la sfîrşitul septenatului lor, Barbu Ştirbei şi Grigo- 
re Ghica au fost înlocuiţi cu caimacami (locţiitori) domneşti, Ale- 
xandru Ghica, fostul domn regulamentar în Țara Românească şi 
“Theodor Balş în Moldova, cel dintii unionist, cel de al doilea turco- 
fil, conservator şi dornic de a urca el în scaunul de la Jaşi, deci se- 
paratist. În Țara Românească, Comitetul Central Unionist, înființat 
în vara ini 1856 şi-a putut desfăşura activitatea la suprafaţă, dar în 
Moldova, caimacamul, sprijinit de Viena şi de Constantinopol, a re- 
introdus cenzura pe care predecesorul său o desființase în mai 
1856, a suprimat presa unionistă şi a practicat o politică de siste- 
matică persecutare a membrilor partidei naţionale. Moartea sa, în 
martie 1857, nu a schimbat cu nimic lucrurile, deoarece noul cai- 

macam, Niculae Vogoride, om al turcilor, a continuat aceeaşi poli- 
tică antiunionistă, urmărind şi ei să obțină domnia. Bine regizate, 
falsificate, alegerile pentru adunarea ad-hoc a Moldovei au dat netă 
majoritate separatistă, în timp ce la Bucureşti se alegeau aproape 
numai deputaţi unioniști. În această situaţie confuză, Anglia, care 
sprijinea Poarta, şi Franţa, care era adepta unirii, au căzut de acord 
asupra unei soluţii de compromis; guvemul englez s-a angajat să 
obțină de la sultan anularea alegerilor falsificate, în timp ce Napo- 
leon al Ili-lea a renunțat la planul unirii depline în favoarea unei 
uniuni parţiale, în care, deşi proclamate un singur stat, cele două 
Principate îşi păstrau cele mai multe din instituţii separat. 

Noile adunări ad-hoc, în covirşitoare majoritate unioniste, s-au 
întrunit în octombrie 1857, conform prevederilor de la Paris, pentru 
a face cunoscute dorinţele poporului român. Armmîndouă au votat un 
program în 4 puncte, cerînd garantarea autonomiei țării, unirea Prin- 
cipatelor, domn străin dintr-o dinastie doranitoare europeană, guvern 
constituţional şi reprezentativ. Muntenii, sub motivul neprimejdui- 
rii programului naţional şi a unirii, au amânat discutarea problemei 
reformelor interne, dar adunarea Moldovei, din care făceau parte şi 
un grup de foarte activi deputaţi ţărani, şi-a prelungit lucrările pînă 
în ianuarie 1858, discutind pe larg toate transformările sociale, in- 
stituţionale şi politice pe care ar fi dorit să le introducă în țara unită; 
în aprilie 1858, comisiunea europeană şi-a prezentat raportul, iar în 
mai, reprezentanţii marilor puteri s-au întrunit la Paris pentru a de- 
finitiva statutul intern şi internațional al Principatelor. Patru dintre 
ele, Franja, Rusia, Prusia şi Sardinia, erau favorabile vnirii, două, 
Austria şi Turcia, i se opuneau categoric, în timp ce Anglia se aşeza 
pe o poziţie ambiguă. Lucrările conclavului european, dominate de 
filo-românul ministru de externe francez, contele Walewski, au du- 
tat pină în august şi s-au încheiat cu adoptarea Convenţiei de la Pa- 
ris, nou act fundamental cu caracter de constituție care înlocuia Re- 
gulamentele Organice. Ca urmare a îndărătnicei împotriviri turceşti 
şi austriece, nici una din propunerile făcute nu a fost acceptată în 
întregime: autonomia şi neutralitatea au fost recunoscute, Principa- 
tele treceau sub garanţia colectivă a marilor puteri, dar suzeranita- 
tea Porții era totuşi menţinută; se recunoştea dreptul la unire, dar 
fiecare Principat îşi menținea domnul, pămîntean nu străin, aşa cum 
se ceruse, precum şi guverne separate; titulatura de România nu era 
acceptată, numele noii țări devenind acela de Principatele Unite ale 

Moldovei şi Țării Româneşti. Armata urma să aibă un şef unic, iar 
la Focşani, oraş de graniţă, urma să se creeze o comisie de unificare 
a legilor. Egalitatea în faţa legii era recunoscută, rangurile boiereşti 
desfiinţate, dar legea electorală era mult mai restrictivă decât cea 
din 1857 pe temeiul căreia se aleseseră adunările ad-hoc. În realita- 
te, constituția pe care o îngăduiau marile puteri era mult mai puţin 
liberală şi modernă decît fuseseră programele partidei naţionale; ea 


lăsa cele mai multe din probiemele interne şi externe ale societăţii 


româneşti nerezolvate, 

Pregătirile pentru alegerea adunărilor elective care urmau să de- 
semneze domnii au început de îndată, sub auspicii favorabile în 
Moidova, unde cîrmuirea provizorie era dominată de liberali, în 
condiţii mai dificile în Țara Românească, unde partida conservatoa- 
te era mai influentă. Spre norocul partidei naţionale însă, conser- 
vatorii erau dezbinaţi în ambele Principate, împărţiţi la laşi între 
adepţii lui Mihail Sturdza, fostul domn, şi ai fiului său Grigore, la 
Bucureşti între partizanii foştilor domni, Gheorghe Bibescu şi Bar- 
bu Ştirbei. În aceste condiţii, unioniştii moidoveni au putut impune 
cu uşurinţă candidatura la domnie a colonelului Alexandru Cuza, 
comandantul armatei şi descendent al unei familii active de multe 
decenii în mişcarea naţională, care a fost ales domn, în unanimitate, 
ia 5/18 ianuarie 1859. Chiar a doua zi, ministrul de externe austriac 
se arăta convins că muntenii vor ocoli şi încălca prevederile Con- 
venţiei de la Paris alegîndu-i domn tot pe Cuza. Ideea alegerii dom- 
nului moldovean şi la Bucureşti circulase de altfel de mai multe luni 
în cercurile unioniste, iar la mijlocul lui ianuarie 1859, ea a fost ofi- 
cial sugerată muntenilor de către delegația Moldovei, care mergea 
spre Constantinopol pentru a anunţa rezultatul alegerii de la laşi. 
Legăturile dintre masonii din cele două Principate au facilitat şi ele 
ajungerea la soluţia dublei alegeri; în aceste condiții şi neputîndu-se 
pune de acord asupra unui candidat propriu, conservatorii munteni 
au sfîrșit prin a se ralia candidatului partidei naţionale care a fost 
astiei ales la 24 ianuarie/5 februarie, tot în unanimitate, şi domn al 
Țării Româneşti. Prevederile limitative ale Convenţiei de ia Paris 
erau astfe] în chip abil şi legal ocolite. Pusă în faţa faptului îrnplinit, 
Poarta a sfîrşit prin a ceda şi a recunoşte unirea, dar numai pe tim- 
pul domniei ini Cuza. Pentru români însă, dubia alegere era doar 
primul pas pe calea unirii definitive şi depline; administraţia celor 
două Principate a fost treptat unificată, iar în ianuarie 1862, guver- 

nele separate au demisionat pentru a da posibilitatea alcătuirii la 
Bucureşti a primului guvern unic al României, 

Domnia lui Cuza (1859-1866) a fost, fără îndoială, una din pe- 
rioadeie cele mai pline de înnoiri din istoria modemă a României. 
Pînă în 1863, domnul a cîrmuit cu multă prudenţă, rotind la putere 
guverne de toate orientările, atit conservatoare cât şi liberale; primul 
guvern unit al României, condus de Barbu Catargiu, a fost de orien- 
tare conservatoare, pină în 1863, principele s-a preocupat îndeosebi 
de problemele unificării şi centralizării administraţiei, finanţelor, 
armatei, justiţiei, evitind abordarea problemelor sociale explozive, 
în primul rînd a chestiunii ţărăneşti. 

Din octombrie 1863 şi pină în ianuarie 1865, Cuza a încredințat 
conducerea țării unui guvern de orientare liberală condus de Mihail 
Kogălniceanu, adeptul unor reforme interne radicale: în decembrie 
1863, a fost adoptată legea secularizării averilor mînăstireşti, o mă- 
sură care figurase încă din anii '20 ai secolului în programele poli- 
tice şi prin care un sfert din teritoriul țării, închinat pînă atunci 
locurilor sfinte, reintra în circuitul economic naţional. Apoi, în pri- 
măvara anului 1864, guvernul a adus în discuţie legea agrară, pto- 
punînd împroprietărirea clăcaşilor, cu despăgubire, pe loturile pe 
care le aveau în folosinţă. În faţa opoziţiei parlamentare, domnul a 
hotărît suspendarea lucrărilor corpului legiuitor (mai 1864) şi şi-a 
arogat puteri depline, guvernind ţara prin decrete şi legi; legea 
agrară a fost promulgată imediat, urmată de o novă constituție nu- 
mită „Statut dezvoltător Convenţiei din 1/14 august 1858“, 

Guvernarea autoritară nu a fost lipsită de unele avantaje, domnul 
reuşind să introducă în scurt timp un mare număr de legi şi reforme, 
cum ar fi cele privind instrucţia publică sau reorganizarea sistemu- 
lui judecătoresc. În 1865, au fost de asemenea adoptate noi coduri 
penale, civile şi de procedură penală, pe de altă parte însă, lovitura 
de stat l-a înstrăinat atit de elementele conservatoare cât şi de cele 
liberale, primele ostile domnului din pricina reformei agrare, cele 
din urmă nemulţumite de felul său dictatorial de cîrmuire. Ca urma- 
re, Cuza s-a găsit în faţa unei opoziții unite decise a-l înlătura de la 
putere. Lipsit de vechii săi sfetnici şi prieteni pe care singur şi-i în- 
depărtase, izolat, lipsit în fond şi de voința de a mai sta la puteze — 
ei îşi afirmnase de mai multe ori dorinţa de a o părăsi la îndeplinirea 
termenului de 7 ani —, domnul nu a luat nici o măsură spre a pre- 
veni răsturnarea care se pregătea şi nici nu s-a opus atunci cînd un 


167 


grup de complotiști a pătruns în palat în noaptea de 11/24 februarie 
1866 cerîndu-i să abdice şi să părăsească țara. 

Încă din 1802, programele politice ale partidei naţionale ceruseră 
alegerea unui domn străin, o cerere care fusese inclusă şi în propu- 
nerile înaintate de adhmările ad-hoc marilor puteri. Alegîndu-şi domn 
străin, românii sperau pe de o parte să pună capăt luptelor interne, 
iar pe de alta, să-şi asigure un mai stabil sprijin diplomatic pe plan 
extern; inițial, ei au oferit coroana ţării lui Filip de Flandra, apoi, 
după refuzul acestuia, tînărului Carol de Hohenzollern, a cărui can- 
didatură era sprijinită şi de Napoleon al HIl-lea şi de Bismarck. 
După un lung voiaj plin de peripeții, însoțit de 1. C. Brătianu, călă- 
torind pe ascuns pentru a nu fi recunoscut de austrieci al căror teri- 
toziu îl traversa, Carol a ajuns pe teritoriul românesc ia 10 mai 1866; 
începe o domnie iungă şi rodnică, ce se va întinde aproape pe o ju- 
mătate de secol. 

Domnia lui Carol (1866-1914) a debutat prin unanima adoptare 
de către parlament, în iunie 1866, a unei noi constituţii care va ră- 
mîne în vigoare pînă în 1923. Întreaga perioadă s-a caracterizat de 
altfel printr-o remarcabilă stabilitate politică, Carol Î cîzmuind cu 
măsură şi modestie, deasupra facţiunilor şi partidelor politice. Clasa 
politică, încă puţin numeroasă, dominată de cîteva puternice perso- 
nalităţi, s-a adaptat fără aparentă greutate noilor reguli ale jocului, 
renunțînd la vechea anarhică luptă pentru putere; domnia străină s-a 
dovedit, din acest punct de vedere, a fi într-adevăr factorul de sta- 
bilitate pe care şi-l dorise partida naţională începînd din 1802. 

Un al doilea element stabilizator a fost organizarea clasei condu- 
cătoare în două partide politice care s-au alternat la putere în chip 
regulat. Împărţirea în liberali şi conservatori se poate urmări încă de 
la începutul secolului, conturîndu-se în chip precis după 1821, cînd, 
vreme de un deceniu, proiectele de reformă carbonare s-au înfruntat 
cu cele ale marii boierimi conservatoare. Generaţia paşoptistă şi-a 
căutat de altfel originile în acea perioadă, reînviindu-l pe Ionică 
“Tăutu şi scrierile sale, în timp ce adversarii ei s-au identificat cu 
spiritul mai tradiționalist reprezentat de Regulamentele Organice. 
La 1848, tabăra liberală, compusă în mare majoritate tot din boieri, 
a fost acuzată de „comunism“, membrii ei căpătînd apoi, pentru 
mulţi ani, denumirea de „roşii“. Deosebirile de vederi dintre con- 
servatori şi liberali au continuat să se adîncească după 1848, legate 
mai ales de problema reformelor interne şi a soluționării chestiunii 

agrare, Partidele nu erau încă bine delimitate organizatoric, deşi cu- 
vintul partid se folosea curent după 1859 pentru a delimita cele 
două tabere; ele erau mai degrabă asocieri libere în jurul unor per- 
sonalități dominante, cum ar fi lon Brătianu la liberali şi Barbu, 
apoi Lascăr Catargiu la conservatori. i 

Instituţionalizarea regimului parlamentar modern (1866), bazat 
pe alegeri periodice, a grăbit închegarea partidelor politice şi din 
punct de vedere organizatoric, deşi facţiuni şi disidenţe au continuat 
să existe mai tot timpul. Primii ani de domnie ai lui Carol s-au ca- 
racterizat printr-o acută instabilitate guvernamentală, domnitorul 
schimbând între 1866 şi 1871 nu mai puţin de 13 guverne de nuanţă 
fie libezal moderată (ion Ghica, Mihail Kogălniceanu), fie moderat 
conservatoare (Dimitrie Ghica). Liberalii radicali ai lui lon Brătia- 
nu şi C. A. Rosetti, care contribuiseră ații de mult la aducerea dom- 
nitorului străin, au fost ţinuţi deoparte, Carol temându-se de repu- 
taia lor de revoluționari. Conservatorii, în schimb, care din 1871 îşi 
aveau ia laşi un club funcţionind ca sediu central al partidului — 
Partidul Liberal a fost formal constituit în 1875 —, au cîştigat mai 
uşor încrederea domnului. Sub preşedinţia lui Lascăr Catargiu, ei 
au condus neîntrerupt între 1871 şi 1876, cea mai lungă perioadă de 
guvernare de pînă atunci a unui guvern, indiferent de orientare. 

În dificilele condiţii internaţionale din 1876, cînd războiul din 
Orient apărea ca inevitabil, domnitorul a chemat la putere pe Ion 
Brătianu, cu Kogălniceanu la externe; va fi începutul unei lungi gu- 
vernări care va dura pînă în 1888. O guvernare de 12 ani deci, pe 
timpul căreia se va proclama (1877) şi cîştiga (1878) independenţa, 
proclama regatul (1881) şi adopta o serie de măsuri legislative me- 
nite a moderniza faţa țării; între ele legea privind responsabilitatea 
ministerială (1878), legi privind organizarea comunelor (1878, 1882), 
legi referitoare ia organizarea învăţămîntului (1879, 1883), la orga- 
nizarea armatei (1878, 1883), legea privind înființarea băncii naţio- 
nale (1880). În 1884, camera liberală a adoptat o nouă lege elec- 
torală care reducea numărul colegiilor de la patru la trei, mărind 
astfel considerabil numărul alegătorilor. În cea de a doua parte a 
acestei lungi guvernări liberale, guvernul a irecut prin parlament un 
mare mumăr de legi cu caracter economic, vădind hotărirea liberali- 
lor de a mări autonomia economică a ţării şi a asigura dezvoltarea 
industriei naţionale; între ele, noul tarif vamal protecţionist (1887) 
şi legea privind încurajarea industriei naționale (1887). 


169 


Opoziția antiliberală s-a organizat greu şi încet. În 1880, Partidul 
Conservator a fost formal constituit, cu statute program, organizare 
în toate judeţele şi cu un organ de presă, „Timpul“, în mare parte 
redactat de Mihai Eminescu. Drumul conservatorilor spre putere a 
fost ușurat şi de neînţelegerile din sînul Partidului Liberal, în spe- 
cial de cele dintre ion Brătianu şi fratele său Dumitru. Aceasta a 
„permis constituirea unei opoziții unite în 1888 care a provocat căde- 
rea guvernului liberal. După un şir de scurte guverne conservatoare 
de tranziţie (Th. Rosetti, L. Catargiu, G. Manu, 1.Bm. Florescu), re- 
gele a încredințat formarea guvernului lui Lascăr Catargiu, care a 
cîrmuit pînă în 1895; o guvernare luminată, în care, sub influența 
lui P. P. Carp mai ales, parlamentul a adoptat o seamă de legi pri- 
vind învoielile agricole, minele, organizarea clerului, 

Rotativa guvernamentală a funcţionat apoi în chip aproape auto- 
mat, liberalii guvernînd între 1895-1899 (D.A. Sturdza), 1901- 
1905 (D.A. Sturdza), 1907-1910 (D.A. Sturdza şi Ion 1.C. Brătia- 
nu), conservatorii între 1899-1901 (Gr. Cantacuzino), 1905-1907 
(Gr. Cantacuzino), 1910-1914 (P.P. Carp şi T. Maiorescu). În ia- 
nuarie 1914, alegerile parlamentare aduceau din nou la putere pe li- 
beralii lui Brătianu, care îl înlocuise pe D.A. Sturdza din şefia par- 
tidului în 1909. Guvernul său va conduce ţara pe toată durata 
războiului, pînă la 1918. 

Monopolizarea vieţii politice de către conservatori şi liberali, cei 
dintii reprezentînd în general interesele marii proprietăţi, cei de pe 
urmă ale proprietăţii mici şi ale burgheziei, nu a lăsat prea mult 
spaţiu pentru manifestarea altor forţe politice. Partidul Conservator- 
Democrat, disidenţă conservatoare condusă de Take Ionescu (1907), 
sau cel Naţionalist-Democrat, înființat de lorga în 1910, au avut un 
rol politic neglijabil. Diferitele încercări de a întemeia un partid ţă- 
rănesc pe scară naţională, ale lui C. Dobrescu Argeş (1882, 1885) 
sau ale lui V. Kogălniceanu şi 1. Mihalache (1906), au eşuat şi ele 
în lipsa unui sprijin de masă. Doar socialiştii au reuşit să atingă un 
oarecare grad de organizare, fără a ajunge însă să influenţeze în 
mod efectiv viaţa politică a ţării. Primii doi deputaţi socialişti s-au 
ales în parlament pe liste independente, în 1888; cîțiva ani mai târ- 
ziu, în 1893, 62 de delegaţi din întreaga ţară au întemeiat la Bucu- 
reşti Partidul Social-Democrat al Muncitorilor din România, un 
partid numai parţial muncitoresc şi care s-a desfiinţat în 1899 prin 
trecerea conducătorilor săi Ja liberali. În tot acest răstimp, deşi a de- 

pus liste de candidaţi cu regularitate, partidul nu a avut în parlament 
decit un singur deputat; el va fi reînființat în 1910, de astă dată sub 
denumirea de Partid Social-Democrat. Rolul său va deveni impor- 
tant abia după încheierea primului război mondial, 

Din punct de vedere național, istoria românilor transilvăneni în 
veacul al XIX-lea a fost departe de succesele politice ale moldove- 
nilor şi muntenilor, prinsă între tot mai energicul sentiment naţional 
maghiar şi politica ezitantă, în general antiromânească, a curții de Îa 
Viena. Pînă aproape de 1848, programele politice s-au mulţumit a 
repeta cererile din Supplex, respinse şi de austrieci şi de unguri încă 
din 1791: înmatricularea naţiunii române şi recunoaşterea religiei ei 
ca teligie receptă. Dincolo de detalii şi de alte cereri cu caracter so- 
cial sau cultural, cele două cereri au rămas esenţa programului ro- 
mânesc, un program neîmplinit de altfel pe parcursul întregului veac 
al XIX-lea. 

Spre deosebire de Principate, unde biserica şi clerul nu au jucat 
decît un rol marginal, mişcarea naţională din Transilvania a fost 
condusă multă vreme de biserică; împărţirea între uniţi şi ortodocşi, 
precum şi rivalitatea dintre cele două confesiuni, mai ales dintre ie- 
tarhiile lor înalte, nu a fost de natură a uşura lupta politică, cei doi 
episcopi loan Lemeni al uniţilor şi Andrei Şaguna al ortodocşilor 
adoptiînd de cele mai multe ori atitudini prudente, de expectativă. În 
1842, consistoriul de la Biaj a protestat totuşi în termeni violenţi 
împotriva decretării limbii maghiare drept limbă oficială a Princi- 
patului, calificînd măsura periculoasă pentru „naționalitatea noas- 
tră“25. După 1840, iniţiativa politică a trecut treptat din mâna cleru- 
lui în cea a cărturarilor laici, dintre care cei mai de seamă au fost 
probabil G. Barițiu, editorul la Braşov al „Gazetei de Transilvania“ 
şi al suplimentului său literar „Foaie pentru minte, inimă şi litera- 
tură“, şi Simion Bărnuţiu, profesor la liceul unit din Blaj; cel dintii, 
autorul unor articole de mare răsunet cum ar fi „Românii şi 
panslavismul“ (1841), „O tocmeată de ruşine şi o lege nedreaptă“ 
(1842), „Ce să fie românii“ (1842), „Naţionalitate“; cel de al doilea, 
minte juridică, filozofică, cu idei care vor sta la temelia mişcării 
revoluţionare de la 1848. 

Spre deosebire de Principate, unde răscoala a fost cu grijă şi în 
amănunte pusă ia cale, în Transilvania ea a avut un caracter mai de- 
grabă spontan, deşi atmosfera de prin sate şi târguri prevestea de 
mult apropierea răbufnirii, Iniţial, răscoala de la Pesta a fost primită 

cu simpatie, programul ei liberal trezind speranţa unor schimbări şi 
în structurile înţepenite ale Transilvaniei. La 9/22 martie însă, ma- 
ghiarii au cerut alipirea Principatului la Ungaria; peste numai trei 
zile, $. Bărnuţiu publica o proclamaţie către români prin care chema 
la apărarea drepturilor naţionale; peste cîteva zile, A. Papiu-llarian 
şi alţi reprezentanţi ai românilor transilvăneni trimiteau guvernului 
ardeiean o petiție conținînd cereri similare, între ele respectarea 
drepturilor naţionale şi emanciparea iobagilor. Ca urmare a creşterii 
opoziţiei, autorităţile au început în aprilie să aresteze pe „demagogi“, 
acuzîndu-i de rebeliune şi tulburare a ordinii publice. 

Răspunsul românilor la hotărîrile din martie ale dietei maghiare 
de la Pozsony, care proclamase egalitatea tuturor cetăţenilor şi 
emanciparea iobagilor, dar în cadrul unei Transilvanii anexate la 
Ungaria, în care se recunoştea o singură naţiune şi o singură limbă, 
cea maghiară, a fost adunarea de la Blaj din 3/16-5/18 mai 1848 la 
care, în prezența unei impresionante mulţimi, s-a adoptat o „petiție 
națională“ în 16 puncte trimisă apoi atît la Viena cît şi la Cluj dietei 
Principatului, se cerea egalitatea naţiunii române cu celelalte naţi- 
uni, recunoaşterea drepturilor bisericii române, folosirea limbii ro- 
mâne în administraţie şi legislaţie, desfiinţarea iobăgiei fără despă- 
gubire, înființarea unei gărzi naţionale româneşti. Se cereau de 
asemenea drepturi economice, sociale şi culturale pentru populaţia 
românească, drepturi de care nu avusese pînă atunci parte, ca urma- 
re a nerecunoaşterii ei ca naţiune, În privinţa unirii Transilvaniei cu 
Ungaria, adunarea cerea amânarea luării unei hotărîri pînă la convo- 
carea unei adunări constituante, cu participarea românilor, o adu- 
nare care în chip firesc ar fi blocat unirea. Adunarea de la Blaj a 
hotărît de asemenea înființarea unei gărzi naţionale şi crearea unui 
Comitet Naţional! Român, cu sediul la Sibiu2?. 

Proclamarea unirii Transilvaniei cu Ungaria la 29 mai de către o 
dietă în care populaţia majoritară a Principatului avea numai 2 de- 
putaţi regalişti, nu aleşi, a aşezat cele două mişcări revoluţionare pe 
poziţii ireconciliabile, dînd naştere unui conflict dăunător în egală 
măsură ambelor revoluţii, care va dura pînă la reprimarea de către 
ruşi a revoluţiei maghiare. 

În august, guvernul de la Budapesta a ordonat arestarea întregu- 
lui comitet naţional român, socotindu-l rebel şi trădător, o acţiune 
care nu a putut fi pusă în aplicare datorită izbucnirii conflictului un- 
garo-austriac şi colaborării dintre autorităţile imperiale din Transil- 

vania şi români; cu armament şi instructori austrieci, comitetul na- 
țional a putut înființa 12 legiuni româneşti, pe ţinuturi, care au dez- 
armat gătzile revoluţionare maghiare şi au instaurat administraţia 
românească în judeţele din sudul Principatului, situaţie care a durat 
pînă în luna decembrie, cînd forțele generalului Bem au pătruns în 
Transilvania; pînă în martie, armata sa va reuşi să-i gonească pe 
austrieci din ţară şi să ocupe Sibiul. Cei mai mulţi dintre membrii 
Comitetului Naţional Român s-au exilat, trecînd graniţa în Țara Ro- 
mânească. Prima fază a revoluţiei române se încheia astfel cu o ca- 
tegorică înfrîngere. 

După căderea Sibiului şi dispersarea Comitetului Naţional, cen- 
trui de greutate al mişcării s-a mutat spre vest, în Munţii Apuseni, 
unde, sub conducerea lui Avram Iancu, românii au rezistat cu suc- 
ces eforturilor trupelor maghiare de a pacifica regiunea şi încercări- 
lor guvernului de la Budapesta de a-i convinge să depună armele şi 
să se alăture unei revoluţii de care se simțeau străini. Luptele au 
continuat pînă în iulie, rezistenţa lui Iancu imobilizind în anumite 
momente pînă ia 20 000 de soldaţi maghiari, care ar fi putut fi fo- 
losiţi mai bine pentru revoluţie în altă parte, mai cu seamă contra 
ruşilor care intraseră în Principate în iunie, spre bucuria românilor, 
În ciuda intervenţiei lui Bălcescu şi a altor refugiaţi munteni, care 
ar fi dorit o colaborare româno-maghiară împotriva trupelor lui Pas- 
kevici, Kossuth nu a semnat înţelegerea cu Bălcescu, prin care se 
acordau românilor unele drepturi limitate, decît în iulie; la insisten- 
țele muntenilor, Avrăm Iancu a acceptat totuşi să rămînă neutru, o 
neutralitate care nu mai putea fi de nici un folos armatei maghiare, 
forțată să capituleze în august, la Şiria. 

Restaurarea regimului habsburgic nu a adus românilor îndrep- 
tările aşteptate; nici una din cererile cuprinse în zecile de memorii 
ce fuseseră trimise Vienei nu a fost primită. Reformele au fost anu- 
late, iobăgia reinstaiată, iar Avram Iancu, ai cărui oşteni se lupta- 
seză cu revoluționarii maghiari în numele şi pentru folosul împăra- 
tului, a fost chiar arestat, apoi eliberat de teama reacției populare. 
Apăsătorul absolutism şi centralism impus de contele Bach şi poli- 
tica de activă germanizare culturală au sugrumat timp de cîţiva ani 
orice posibilitate de manifestare naţională. Singura concesie impe- 
rială a fost ridicarea episcopiei unite de la Biaj la rang de mitropolie 
(1854); ortodozul Şaguna a devenit şi el mitropolit în 1864. 

În octombrie 1860, Viena a hotărit să restabilească autonomia 
Principatului, inaugurînd o perioadă de liberalism care va dura pînă 
în 1867. În noile condiţii, mişcarea naţională românească a început 
să se înfiripe din nou, conferința națională de la Sibiu (ianuarie 1861) 
teactualizînd programul adunării de la Blaj şi supunindu-! din nou 
împăratului. Peste o lună, guvernul Transilvaniei a convocat o con- 
fezinţă a naționalităților la Alba Iulia, la care ungurii au avut 24 de 
delegaţi, saşii şi românii cîte 8, cei dinții opunîndu-se autonomiei şi 
cerând alipirea Transilvaniei la Ungaria, cei de pe urmă opunindu-se 
alipirii şi votind pentru întărirea autonomiei. Din motive nu uşor de 
lămurit, dar care erau probabil conjuncturale, Viena s-a aşezat pe o 
poziţie liberală şi a impus convocarea unei noi diete transilvane pe 
baza unei legi electorale în care censul fusese redus la numai 8 flo- 
rini. Ca urmare s-au ales în dietă 48 de deputaţi români, 44 de de- 
putaţi maghiari şi 32 de deputaţi sași, la care se adăugau 11 români, 
12 unguri şi 10 saşi, nuiniţi deputaţi direct de împărat. Pentru prima 
dată în istoria Transilvaniei, românii se aflau în situaţia de a putea 
influenţa direct activitatea legislativă a dietei şi modifica în favoa- 
rea ior, pe cale legală, instituţiile ţării. Şi le-au modificat. La 26 oc- 
tombrie, dieta adopta legea egalei îndreptăţiri a naţiunii române, 
prin care aceasta şi cele două biserici ale sale, cea unită şi cea orto- 
doză, erau puse pe picior de egalitate cu cele trei vechi naţiuni reg- 
nicolore şi cu cele patru confesiuni recepte?7. Programul politic al 
episcopului Ciain se împlinea în acest fel, la mai bine de un secol 
de la prima sa formulare. 

Între timp însă, politica curţii de la Viena îşi schimbase din nou 
cursul, temători de naţionalităţi, de slavi şi de români, austriecii op- 
taseră deja pentru compromisul cu ungurii, care va duce curînd la 
proclamarea dualismului. În 1865, împăratul a anulat legislaţia die- 
tei de la Sibiu şi a convocat o nouă dietă la Cluj, cerîndu-i să-şi ex- 
pună părerea în problema unirii Transilvaniei cu Ungaria. Pentru a 
evita orice surprize, Viena a numit direct 189 de deputaţi regalişti 
(137 maghiari, 34 români, 20 saşi), restul de 103 fiind aleşi pe baza 
unui cens electoral foarte ridicat. Cei mai mulţi din deputaţii ro- 
mâni au refuzat să participe la lucrările unei adunări astfel consti- 
tmite, proclamându-se pasivişti. În aceste condiţii, ungurii au decis 
convocarea unei noi diete ia Budapesta şi integrarea deputaţilor 
transilvani în parlamentul Ungariei. Acesta a votat neîntirziat resta- 
bilirea constituţiei din 1848, a anulat autonomia Principatului şi a 

prociamat unirea sa cu Ungaria (februarie 1867), Mişcarea naţiona- 
lă română, care se crezuse penru scurt timp victorioasă, era din nou 
întoarsă la punctul de la care plecaseră Clain, Supplexul, adunarea 
de la Biaj. 

Anexzarea Transilvaniei, care fusese de secole un Principat auto- 
nom, la Ungaria a marcat începutul unei politici de activă maghia- 
rizare, pe care clasa politică a regatului a dus-o cu consecventă 
inconştienţă pînă la destrămarea dublei monarhii în 1918; legea 
naționalităților (1868) a recunoscut o singură naţiune în stat, cea 
maghiară; legea electorală (1874) a instituit un cens scăzut la oraşe, 
mătindu-l în schimb pe cel de la sate, unde populaţia era precum- 
pănitor nemaghiară, Drepturile electorale au fost mereu îngrădite, 
ajungîndu-se în 1917 la un proiect de iege care urma să dea drept 
de vot numai ştiutorilor de limbă maghiară şi absolvenţilor unei 
şcoli de stat. În 1878, s-a instituit legea privind delictul de agitaţie 
contra naţiunii, pe temeiul căreia se putea reprima orice opoziţie 
naţională; un şir de legi şcolare, începînd cu cea din 1868 şi cul- 
minînd cu celebra lege a iui Appânyi (1907), au impus treptat limba 
maghiară în dauna limbilor naționalităților conlocuitoare; în 1896, 
legea Bânffy hotăra maghiarizarea numelor satelor şi oraşelor. 

Românii şi-au declarat opoziţia categorică faţă de dualism încă 
din momentul proclamării sale. La 15 mai 1868, tot în oraşul adu- 
nării de la 1848 şi cu prilejul comemorării a 20 de ani de la revo- 
luţie, conducătorii românilor transilvăneni au făcut public pronun- 
ciamentul de la Blaj, o precisă expunere a programului naţional, în 
fapt o repetare a celui de la 1848. Se cerea în primul rînd abrogarea 
unirii cu Ungaria şi revenirea la vechiul statut de Principat auto- 
norm, Cu recunoaşterea drepturilor naționalităților. Arestaţi imediat, 
autorii pronunciamentului au fost totuşi graţiaţi de împărat. Un an 
mai tirziu, se ţinea conferinţa de la Miercurea (martie 1869), la care 
s-a decis constituirea unui Partid Naţional Român, prezidat de 1. Mă- 
celariu. Un partid similar se înființase cu o lună înainte în Banat, 
sub conducerea lui Al. Mocioni. Cele două ramuri vor fuziona în 
1881, formînd Partidul Naţional Român. 

La conferința de la Miercurea, partidul a adoptat tactica pasivis- 
mului politic, neparticipînd la alegerea pentru parlamentul de la Bu- 
dapesta, deoarece declara că refuză să recunoască unirea din 1857, 
o tactică pe care a menţinut-o pînă în 1905. În toată această peri- 
cadă, principalul moment şi monument al luptei naţionale, duse în 

afara parlamentului şi cu speranţa cîştigării sprijinului imperial, a 
fost, fără îndoială, Memorandumul din 1892. Ideea unui memoran- 
dum care să explice curţii şi străinătăţii punctul de vedere românesc 
fusese propusă. de Î. Raţiu încă din 1870. Un prim text fusese pu- 
Dlicat în 1882, iar între 1887 şi 1892 pariidul a discutat mai multe 
variante, oprindu-se în cele din urmă asupra celei scrise de [. Coro- 
iamu. Înainte de publicare, textul a fost trimis şi la Bucureşti, unde 
Carol Î i-a găsit potrivit şi a promis sprijin, 

Memorandumul nu a prezentat cereri sau puncte de vedere noi; 
se opunea unirii, critica legile electorale restrictive, critica maghia- 
rizarea practicată la adăpostul unor legi şcolare antinaţionale, cerea 
acordarea de drepturi naționalităților. Nu erau cereri noi, dar veneau 
într-un moment în care Budapesta aplica o activă politică de dez- 
naţionalizare. Răspunsul autorităţilor a fost de aceea aspru, autorii 
textului fiind condamnaţi la termene de închisoare variind între 2 
luni şi 5 ani. În 1895, între altele la cererea lui Carol Ă, împăratul i-a 
grațiat pe cei care se mai aflau la acea dată la închisoare?8, 

Relaţiile Partidului Naţional cu Budapesta, ca şi de altfel ale sâr- 
bilor şi slovacilor cu care românii alcătuiseră din 1895 „Congresul 
naționalităților“, s-au înrăutățit continuu, ajungîndu-se în 1896 chiar şi 
la interzicerea conferinţei naţionale, şi în 1903 la suprimarea „Tri- 
bunei“, ziarul partidului. În aceste condiţii, conferința naţională din 
1905 a hotărît schimbarea tacticii, renunțarea la pasivism şi partici- 
parea la viaţa politică şi parlamentară. Ca urmare, s-au ales în par- 
lamentul de ia Budapesta 8 deputaţi români, alături de un sârb şi un 
slovac, care au alcătuit de îndată un club parlamentar al naționalită- 
ților; în 1906, numărul deputaţilor români a crescut la 10, dar în 
1910 a scăzut la 5. Deputaţii maghiari erau în număr de 393. Apă- 
rea destui de limpede că nici activismul politic nu putea aduce ro- 
mânilor roadele politice pe care le aşteptau şi revendicau, fără suc- 
ces, de atitea generaţii. 

Uitimii ani ai dublei monarhii i-au găsit pe conducătorii Partidu- 
lui Naţional divizați în mai multe facţiuni, unii susținând făţiş uni- 
rea cu România (Octavian Goga, Vasile Lucaciu), alţii preferînd o 
atitudine de expectativă în aşteptarea evenimentelor care se anunțau 
uliu Maniu), alţii sperînd în soluţionarea problemelor româneşti în 
cadrul Austriei federalizate (Aurel Popovici). indiferent însă de tac- 
tică, pianul tuturor presupunea transformarea totală a relaţiilor poli- 
tice existente, abandonarea dualismului şi a conceptului zegatului 

Sfântului Ştefan. În chip evident, nu putea exista nici o posibilitate - 
de înțelegere între un asemenea program şi cei al guvernului de la 
Budapesta, 

În apăsătoarea atmosferă din preajma războiului, în octombrie 
1913, contele Tisza, noul prim-ministru, a propus totuși începerea 
unor tratative pentru găsirea unor soluţii de natură a înnbunătăți re- 
laţiile româno-maghiare, era însă prea tîrziu şi mai ales prea puţin; 
Partidul Naţional a găsit concesiile guvernului inacceptabile şi a 
hotărît, în vara lui 1914, să rupă tratativele. 

Politica externă. Înfrîngerea Turciei, intrarea în vigoare a trata- 
tului de Îa Adrianopol (1829) şi adoptarea Regulamentelor Organi- 
ce (1831/1832) au modificat în chip esenţial statutul internaţional al 
Principatelor, trecute acum sub un regim de dublă obediență, suze- 
ranitațe otomană şi protectorat rusesc, un regim care mai existase în 
Balcani la începutul veacului, în republica celor 7 insule ionice. În 
fapt, suzeranitatea otomană a devenit pur nominală, principalul fac- 
tor de putere fiind consulul rus de ja Bucureşti şi adjunctul său de 
ia laşi, adevărații proconsuli ai Imperiului în Principate. impunerea 
articolului adiţional (1835, 1838) a mărit şi mai mult influenţa Pe- 
tersburgului, fără acordul căruia nu se mai puteau introduce acum 
nici un fel de transformări constituționale sau instituționale interne. 
Acest hibrid regim politic a durat pînă la congresul de la Paris 
(1856), care a înlăturat apăsătorul protectorat rusesc şi l-a înlocuit 
cu un regim de garanţie colectivă a celor şapte mari puteri, adică cu 
un statut internaţional pe care românii îl ceruseră în repetate rinduri 
încă din 1772; acest statut va dura pînă la cucerirea independenţei, 
în 1877. 

Iinixtiunea străină, rusă mai degrabă decit otomană, a făcut orice 
veleitaie de politică externă autonomă a domnilor regulamentari 
greu de realizat; mai interesante au fost în schimb diferitele proiecte 
şi planuri ale revoluţionarilor munteni şi moldoveni, care şi-au în- 
scris de cele mai multe ori în programe revendicarea independenței. 
Multe din aceste mişcări erau legate de activitatea revoluționarilor 
polonezi conduşi de Adam Czartoryski, ai cărui agenţi se aflau în 
bune relaţii cu ion Câmpineanu mai întîi, cu viitorii paşoptişti apoi. 
Arogantul protectorat rusesc a făcut ca pentru toți aceştia, duşma- 
nul extern numărul unu să nu fie "Turcia, ci Rusia. Literatura anti- 
rusă, scrisă de regulă în franțuzeşte, pentru câștigarea simpatiei 
opiniei publice curopene??, a fost de altminteri foarie bogată şi nu- 

meroasă în toată această perioadă. Românii par să fi socotit că o în- 
ţelegere paşnică cu sultanul ar putea fi posibilă şi că principala pie- 
dică în calea reformelor interne era ţarul. Austria se bucura şi ea de 
o similară lipsă de simpatie ia Bucureşti şi la Iaşi, mulţi paşoptişti 
expunindu-şi în chip prematur părerea că Imperiul habsburgic era 
sortit unei inevitabile şi rapide destrămări*0. 

Reptimarea revoluţiei de la 1848, apoi ocupaţia austriacă dintre 
1853-1857 au mărit şi mai mult sentimentele rusofobe şi antiaus- 
două autocrații; tratativele româno-maghiare au atins un stadiu rela- 
tiv avansat după unire, cînd principele Cuza a încheiat o convenţie 
de colaborare cu reprezentanţii lui Kossuth, îndreptată împotriva 
Vienei (1859). În ciuda dorinţei reciproce de apropiere, încercările 
de colaborare vor lua totuşi sfîrşit în 1863, din pricina problemei 
transilvane, domnitorul declarînd lui I. Tiirr că nu poate sprijini răs- 
cularea şi renaşterea Ungariei atita timp cît maghiarii nu se vor fi 
înţeles cu românii transilvăneni şi nu le vor fi acordat statutul re- 
vendicat de aceştia5!, 

Apropierea de polonezi şi unguri se explică şi prin numeroasele 
planuri federaliste care înfloreau în epocă şi pe care mişcarea naţio- 
nală română le-a îmbrăţişat încă din timpul revoluţiei de la 18438; în 
iulie, A. G. Golescu-Arăpilă propunea, de pildă, crearea unei con- 
federaţii de state grupînd pe slavi, maghiari, români şi austrieci, 
Capitala ar fi fost Viena, dar federaţia s-ar fi aflat sub arbitrajul 
Germaniei; în noiembrie, după înfrîngerea revoluţiei deci, Golescu 
lărgea şi mai mult cadrul posibilei federaţii, incluzând în ea „toate 
naţiunile din Orient“. Alţi paşoptişti au plănuit federaţii ceva mai 
limitate; |. Ghica se gîndea, de pildă, la înfiinţarea unui stat sirbo- 
croato-maghiaro-român (1850), fiecare stat naţional urmînd să-şi 
păstreze individualitatea, dar cedind organelor federale politica ex- 
ternă, apărarea şi lucrările publice. Bălcescu a propus şi el mai mul- 
te proiecte federaliste (1850, 1851), între care unul de creare a Sta- 
telor Unite ale Dunării, grupînd români, maghiari şi „iugoslavi“. Alţi 
foşti paşoptişti, Eliade, de pildă, au nutrit visuri şi mai ambiţioase, 
cum ar fi o „republică universală a Europei“ sau măcar o reunire a 
părților ei de gintă latină (planul lui Vasile Maniu din 1869)22. 

Din toate aceste planuri, singurele care au ajuns la un oarecare 
grad de materializare au fost cele de înţelegere balcanică. Cuza s-a 
aflat în excelente relaţii cu sîrbii, cele două Principate ajungînd 

chiar ia stabilirea de relaţii diplomatice (1863), înainte de cîştigarea 
independenţei şi peste capul Porții, devenită o putere suzerană ne- 
putincioasă. Relaţiile bune vor continua şi sub Carol, ajungându-se 
ja încheierea unui tratat de colaborare în 1868. În aceeaşi perioadă 
(1866, 1869) au avut loc consultaţii şi cu emisarii guvernului grec, 
în vederea stabilirii unei acţiuni comune antiturceşti. Dacă adăugăm 
şi sprijinul foarte activ pe care l-au găsit în România revoluționarii 
bulgari, apare limpede că atît Cuza cît şi Carol au considerat Balca- 
nii o zonă de importanţă prioritară a diplomaţiei româneşti, 

de la începutui domniei sale, Carol I şi-a făcut cunoscută 
dorinţa de a modifica raporturile cu Imperiul otoman şi a reciştiga 
suveranitatea deplină; în scrisoarea prin care anunţa țarului urcarea 
pe tron, domnitorul vorbea de „ora înseranată de providenţă pentru 
dezzobirea Orientului şi a creştinătăţii“; cîţiva ani mai tirziu, în iu- 
nie 1876, el îşi exprima din nou părerea că problema orientală nu-şi 
va găsi rezolvarea decât o dată cu destrămarea Imperiului otoman. 
Încă din 1873, domnul ridicase de altfel deschis, în consiliul de mi- 
niştri, problema recâştigării independenţei. 

Aceste idei ale noului domn corespundeau de altfel cu cele pro- 
fesate de clasa politică, ce nu renunţase niciodată la ideea recuceri- 
rii vechiului statut politic. Existau însă în sînul acestei elite, după 
1866, păreri oarecum diferite asupra căilor şi metodelor prin care 
țara îşi putea lua înapoi independența; cei mai mulţi din liberali, 
1. C. Brătianu, M. Kogălniceanu, V. Boerescu erau în favoarea unei 
apropieri de Rusia şi a unei acţiuni deschise antiotomane. Ideea 
unei apropieri de Petersburg poate părea ciudată la prima vedere, cu 
atît mai mult cu cât venea din partea unor foşti conducători paşop- 
tişti, alungaţi de la putere în 1848 de cazacii țarului. După înfrînge- 
rea Rusiei însă, în războiul Crimeii, cea mai mare parte a paşoptiş- 
tilor au încetat să vadă în fostul stat protector principalul pericol 
pentru cauza naţională, animozitatea şi temerile lor trecînd acum 
asupra Austriei şi mai ales, după 1867, a Austro-Ungariei. În ace- 
laşi timp, Rusia părea să fie singura mare putere încă interesată în 
luptele de eliberare naţională din Balcani şi în destrămarea Împeriu- 
lui otoman. Pentru toate aceste motive, liberalii şi Carol ] s-au ori- 
entat treptat către o apropiere, apoi alianţă cu ţarul. 

Conservatorii s-au opus îndelungată vreme acestui curs al politi- 
cii extene; ei s-au temut de altfel mult timp chiar şi de câştigarea 
statutului de independenţă, socotind că regimul de garanţie colec- 

tivă inaugurat la 1856 era cea mai sigură pavăză în calea expansio- 
nismului rusesc. Conservatorii, cei mai mulţi moldoveni şi cu studii 
şi legături în lumea germană, vedeau pericolul venind dinspre ră- 
sărit, nu dinspre Austro-Ungaria; Basarabia, al cărei sud revenise la 
Moldova în 1856, îi interesa mai mult decît Transilvania. 

Agravarea crizei orientale, războiul sîrbilor şi muntenegrenilor 
cu Poarta, tot mai evidenta dorinţă a Rusiei de a ieşi din izolare şi 
de a-şi cîştiga statutul pierdut la 1856 l-au îndemnat pe Carol să în- 
lăture guvernul conservator care cîrmuise ţara din 1871 şi să-l adu- 
că la putere pe lon Brătianu (1876), cu N. Ionescu, apoi Kogălni- 
ceanu la externe. La început guvermul a sperat să poată obţine 
independenţa pe cale diplomatică; D. Brătianu a fost trimis la con- 
ferința marilor puteri de la Constantinopol (decembrie 1876) cu 
misiunea de a obţine „la consecration de !'&tat politique de la Rou- 
manie, par une garantie speciale de la neutralite perpâtuelle du ter- 
titoire roumain““4. Poarta a răspuns însă promulgând o nouă consti- 
tuţie care declara România parte integrantă a imperiului, chiar dacă 
îi recunoştea statutul de provincie specială. Guvernul a protestat, 
respingînd ca nelegală şi contrară tratativelor româno-otomane con- 
stituţia lui Midhat-paşa, şi s-a îndreptat apoi hotărât spre o soluţiona- 
re militară a problemei independenţei. Primul-ministru Ion Brătianu 
călătorise de altfel la Livadia, în Crimeea, încă în octombrie 1876, 
unde, împreună cu Alexandru al II-lea şi cu cancelarul Gorceakov, 
discutase semnarea unei convenţii militare ruso-române în eventua- 
litatea începerii războiului. Convenţia a fost semnată la Bucureşti la 
4/17 aprilie 1877, prevăzîndu-se detaliile trecerii trupelor ruse prin 
România spre Balcani. Petersburgul se obliga între altele să respec- 
te „drepturile politice ale statului român... precum şi a menţine şi 
apăra integritatea teritorială a României“35, 

Trupele ruse au început să treacă graniţa la 12/25 aprilie înain- 
tînd cu repeziciune spre Dunăre, pe care nu au atins-o totuşi pînă la 
gurile Oltului decît la mijlocul lunii mai. Între timp, turcii începu- 
seră deja să bombardeze şi să atace malul românesc, dînd astfel 
posibilitate guvernului să deciare România în stare de război cu im- 
periul şi să proclame în parlament la 9/22 mai 1877, prin glasul mi- 
nistrului de exteme, că „sîntem dezlegaţi de legăturile noastre cu 
Înalta Poartă... sîntem independenți, sîntem naţiune de sine stătă- 
toare“. După discursul lui M. Kogălniceanu, camera a votat, cu 79 

de voturi pentru şi 2 abţineri, o moţiune prin care declara „indepen- 
denţa absolută a României“36, 

Mobilizarea generală fusese declarată încă de la începutul lunii 
aprilie, armata ajungînd în scurt timp să numere aproximativ o sută 
de mii de soldaţi, dintre care 60 000 reprezentau trupele active, iar 
restul miliția, trupele de grăniceri şi alte unităţi auxiliare. Cum car- 
tierul general rusesc respinsese oferta de colaborare militară făcută 
de Carol îndată după începerea războiului, rostul diviziilor româ- 
neşti s-a limitat la apărarea liniei Dunării pînă la sosirea ruşilor; în 
lunile aprilie-mai, mica flotilă a ţării, compusă din patru vase, a 
participat la operaţiile de imobilizare şi scufundare a monitoarelor 
turceşti din zona Dunării de jos, a căror prezenţă ar fi împiedicat 
trecerea ruşilor în Bulgaria, trecere care a avut loc în iunie, aproape 
fără nici o împotrivire din partea turcilor. Foarte curînd, operaţiile 
s-au împotmolit însă în faţa puternic fortificatei cetăţi de la Plevna; 
după două neizbutite asalturi, marele duce Nicolae şi-a dat seama 
de neputinţa cuceririi fortăreței şi a cerut prinţului Carol, pe un ton 
alarmat, să-şi trimită trupele peste Dunăre, în ajutor. Ruşii au ac- 
ceptat de asemenea ca suprema comandă a operaţiunilor de la Plev- 
na şi a trupelor ruso-române să fie încredințată lui Carol; pînă la 
sfîrşitul lunii august, erau concentrați în faţa cetăţii aproape 40 000 
de ostaşi români, a căror prezenţă va fi hotăritoare în cursul bătăliei 
pentru Plevna. Încă înainte de capitularea lui Osman-paşa (28 no- 
iembrie/11 decembrie), trupele lui Carol vor participa şi la bătălia 
pentru Rahova, iar în ianuarie la luptele de la Smirdan şi Vidin. 

Cu toate acestea, împuternicitul României nu a fost primit la tra- 
tativele de armistițiu ruso-turce care s-au încheiat prin pacea de la 
San Stefano (19 februarie/3 martie 1878), iar la congresul de la 
Berlin, deşi lon Brătianu şi Mihail Kogălniceanu au fost lăsaţi să 
expună punctul de vedere românesc, prezenţa lor nu a mai putut in- 
fimenţa cu nimic prevederile deja stabilite ale tratatului, ce se va 
semna la 1/14 iulie. România devenea într-adevăr independentă, i 
se confirma aşadar statutul pe care singură şi-l proclamase de mai 
bine de un an, dar pierdea în schimb sudul Basarabiei, în ciuda fap- 
tului că convenţia ruso-română din 4 aprilie 1877 prevăzuse în mod 
expres respectarea integrităţii teritoriale a ţării. Primea însă jumăta- 
tea de nord a Dobrogei. 

Prevederile tratatului de la Berlin au fost primite cu amărăciune 
şi resentiment în România, pierderea Basarabiei fiind interpretată 

ca o încălcare a suveranității naționale. Ca urmare, Rusia a devenit 
din nou, atît în ochii guvernului cât şi în cei ai opiniei publice, ina- 
micul public numărul unu, cel care îşi înşela aliatul după ce se fo- 
losise de el în război. 

În condiţiile slăbiciunii franceze de după 1871 şi ale dezinteresu- 
lui Parisului şi Londrei pentru Balcani, singurele ţări care puteau 
reprezenta o contrapondere faţă de influenţa rusă şi frina expansio- 
nismul Petersburgului erau Germania şi Austro-Ungaria. În ciuda 
încordatelor relaţii cu Viena, încordate nu numai din pricina Tran- 
silvaniei, dar şi din cea a chestiunii Dunării şi a raporturilor comer- 
ciale, guvernul liberal al lui î.C. Brătianu s-a apropiat treptat de 
Puterile Centrale, ajungându-se în 1883 la semnarea unui tratat de 
alianță cu Austro-Ungaria, la care au aderat apoi Germania şi Italia. 
Tratatul va fi reînnoit în 1892, 1902 şi 1913; prevederile sale au 
fost păstrate secrete, cunoscute fiind doar de prim-miniştri. Ble nu 
au fost aduse niciodată în discuţia parlamentului, de teama respin- 
gerii lui. În contextul internaţional de după tratatul de la Berlin, 
aderarea la Tripia Alianţă a avut totuşi unele efecte favorabile, a 
scos România din izolarea diplomatică în care se găsea, i-a conso- 
lidat poziţia în Europa de sud-est, aducîndu-i în acelaşi timp unele 
avantaje economice pe piaţa Europei centrale; în acelaşi timp însă, 
ea a stinjenit lupta pentru unificarea naţională şi a îngreunat ajuto- 
rul pe care regatul îi putea acorda pe faţă românilor ardeleni. Pe ter- 
men lung, şi în perspectiva istorică, alianţa cu Puterile Centrale 
mergea în contra intereselor naţionale şi împotriva simţămintelor 
marii majorităţi a românilor. Nu trebuie de aceea să mire faptul că 
ea nu s-a putut aplica nici în 1914, nici în 1916. 

Faţă de Balcani, România a manifestat în toată această perioadă 
puţin interes; relaţiile cu Grecia au fost în general proaste, mai ales 
din pricina problemei aromâneşti;, cu Poarta ele au fost practic in- 
existente; cu Bulgaria, ale cărei pretenţii teritoriale erau privite cu 
suspiciune, reci, mai apropiate au fost relaţiile României doar cu 
Belgradul, Bucureştiul fiind de obicei şi pe faţă ostil politicii baica- 
nice antisîrbeşti a Austro-Ungariei. 

Renaşterea politică şi militară a Franţei către sfîrşitul veacului al 
XIX-lea, precum şi o adevărată explozie de sentimente filo-franceze 
în rîndul intelectualilor, similară celei din epoca unirii, au făcut po- 
Sibilă începerea unei lente reorientări diplomatice care va culmina 
cu ieşirea României din Tripla Alianţă şi aderarea ei la Antantă, to- 

nul presei, al discuţiilor pariamentare devenea cu fiecare an tot mai 
anti-austro-maghiar, cu atit mai mult cu cît şi Italia manifesta ten- 
dinţa de ieşire din alianţă. În 1908-1909, s-a cerut deschis în parla- 
ment renunțarea la alianța cu Puterile Centrale şi revenirea la tra- 
diționala politică de apropiere cu Franţa; pe timpul crizei bosniace, 
Ion Î. C. Brătianu declara cît se poate de categoric că România se 
opunea politicii balcanice şi antisîrbeşti a Austro-Ungariei, iar prin- 
ţul moştenitor Wilhelm raporta Berlinului (1909), după o scurtă vi- 
zită la Bucureşti, că „în caz de război, România va refuza în cel mai 
bun caz să-şi îndeplinească obligaţiile de aliat, dacă nu se va decide 
chiat de a se alătura părții adverse“, În decembrie 1913, însuşi bă- 
trînul rege Carol declara ministrului Germaniei la Bucureşti că din 
cauza politicii naţionale austro-ungare „poporul român nu va merge 
alături de Austria în cazul unui război... nu este suficient să avem 
tratate, trebuie ca acestea să fie şi populare“37. 

Războaiele balcanice au deviat pentru scurt timp atenţia opiniei 
publice de la tot mai ascuţitul conflict româno-maghiar din Transil- 
vania; guvernul conservator al lui Titu Maiorescu a dus România în 
cel de al doilea război, mijlocind apoi pacea de la Bucureşti (1913), 
prin care România anexa Cadrilaterul, jumătatea de Dobroge lăsată 
Bulgariei la 1878. A fost, fără îndoială, o măsură pripită, care va 
învenina pentru multă vreme, în mod inutil, relaţiile cu Bulgaria şi 
va slăbi, în chip fatal, frontul de sud în clipa intrării României în 
război. 

Războiul mondial şi formarea României Mari. După cum s-a 
putut vedea într-un capitol precedent, ideea unirii politice a Princi- 
patelor cu Transilvania a apărut la începutul veacului al XIX-lea ca 
urinare a naşterii conştiinţei naționale; ea a fost cel dintii exprimată 
de munteanul de origine ardeleană Naum Rîmniceanu (1802) şi de 
transilvăneanul bucovinizat Î. Budai-Deleanu (1804), primul propu- 
nînd alipirea Transilvaniei la Principate, cel de al doilea a Principa- 
telor la Transilvania38. Ambele planuri însă erau în chip evident pre- 
mature, nici moido-valahii şi nici transilvănenii nu le-au mai repetat 
pînă în 1838, cînd A. C. Golescu-Albu şi 1. Câmpineanu au făcut 
din nou din unirea celor trei Principate cheia de boltă a programelor 
lor politice". La 1848, paşoptiştii munteni, Golescu- Albu, Ion Ghi- 
ca, N. Bălcescu, T. Maiorescu, s-au lăsat cu uşurinţă influenţaţi de 
ideile curente priâtre revoluționarii europeni şi şi-au afirmat în mai 
multe rînduri credința în grabnica destrămare a monarhiei habsburgice 

şi, ca urmare, în posibilitatea unirii Transilvaniei cu Principatele, 
Aceste pentru moment nerealiste planuri politice au circulat şi prin- 
tre revoluționarii din Transilvania, care au lansat în mai 1848, pe 
cîmpia de la Blaj, chemarea „noi vrem să ne unim cu țara“40. 

Înfrângerea revoluţiei în toate cele trei Principate nu a pus capăt 
planurilor unioniste, D. Brătianu creînd chiar în 1852 termenul 
„România Mare“4l; 1. Ghica, D. Bolintineanu, G. Barițiu, descu- 
rajaţi de triumful reacţiunii şi absolutismului, s-au îndoit de şansele 
imediate ale unirii naţionale, dar alţi oameni politici şi o seamă de 
cărturari, I.C. Brătianu, M. Eminescu, V. Maniu, A.D. Xenopol, au 
continuat să creadă un timp, cum spunea Hasdeu (1870), într-o „even- 
tuală împărțire a Austriei“42.- Tot acum, tînărul Xenopol rostea la 
mormântul lui Ştefan cei Mare (1871), în Bucovina austriacă deci, 
un pasionat discurs iredentist care declara marea unire inevitabilăt3. 

Alianţa cu Puterile Centrale a îngreunat exprimarea făţişă a 'ire- 
dentismului politic, deşi în ascuns naționaliștii ardeleni au continuat 
să primească sprijin şi încurajări de la Bucureşti, mai ales din partea 
guvernelor liberale. Accentul principal al luptei s-a mutat însă pen- 
tru un timp de pe terenul politic pe cel cultural, dirijat în special de 
Liga Culturală înfiinţată la Bucureşti în 1891, cu participarea celor 
mai mulţi cărturari de peste munţi. În 1914, dovadă a caracterului 
său politic, Liga şi-a modificat titlul devenind „Liga pentru unitatea 
politică a tuturor românilor“. i 

Cu toate acestea, în ciuda naţionalismului zgomotos şi public, 
practicat mai ales după 1900, clasa politică românească era departe 
de a fi unită, la izbucnirea războiului mondial, în privinţa liniei pe 
care trebuia s-o urmeze țara. Liberalii, cu excepția lui C. Stere, erau 
cu toţii de părere că locul României era alături de Antantă, o poziţie 
împărtăşită şi de conservatorii democrați ai lui "Take lonescu şi de 
marea inajoritate a intelectualilor țării; conservatorii erau împărţiţi 
în trei facţiuni, P.P. Carp cerând respectarea integrală a prevederilor 
alianţei din 1883, T. Maiorescu şi Al. Marghiloman sugerînd men- 
ţinerea unei neutralităţi binevoitoare față de Puterile Centrale, iar 
grupul de antantofili condus de N. Filipescu cerînd intrarea imedia- 
tă în război împotriva Puterilor Centrale. Cit îi priveşte pe socialişti, 
ci s-au declarat fideli hotăririlor Internaționalei socialiste şi s-au opus 
participării României la un război pe care îl socoteau imperialist. 
Precedat de manifestații de stradă antirăzboinice, insensibil la pro- 
biema naţională, congresul din august 1914 al Partidului Social-De- 

mocrat s-a pronunțat în chip neechivoc împotriva participării ţării la 
război şi pentru neutralitatea definitivă. Partidul se va opune şi în 
1916 intrării României în război, arătîndu-şi astfel pe faţă dezinte- 
resul pentru cauza reîntregirii naționale. 

În ciuda apelului regelui de a respecta prevederile tratatului din 
1883, consiliul de coroană de la Sinaia (3 august) a hotărât păstrarea 
neutralității; rînd pe rînd, în franţuzeşte, participanţii şi-au motivat 
poziţia şi au votat pentru nepunerea în aplicare a tratatului cu Pu- 
teriie Centrale sub pretextul că acesta prevedea casus foederis nu- 
mai în situaţia în care unul dintre semnatari ar fi fost atacat; dintre 
toţi participanţii numai P. P. Carp, consecvent viziunii sale istorice 
care interpreta războiul ca o nouă înfruntare între germanism şi 
panslavism, a susținut intrarea imediată în război alături de Puterile 
Centrale, care, după el, primejduiau mult mai puţin fiinţa naţională 
românească decit expansionismul slav. 

Perioada neutralității (1914-1916) n-a fost în fapt deloc neutră, 
guvernul Brătianu începind încă din toamna lui 1914 tratative cu 
Antanta în vederea intrării în război şi a stabilirii condiţiilor acestei 
participări. Moartea regelui Carol (octombrie 1914) şi înscăunarea 
antantofilului rege Ferdinand au uşurat şi mai mult ducerea unor 
astfel de discuţii; Rusia recunoscuse de altfel dreptul României asu- 
pra Transilvaniei încă de la 1 octombrie 1914 în schimbul neutra- 
lităţii şi al promisiunii lui Brătianu că ţara va intra în război atunci 
cînd condiţiile militare vor fi prielnice. În februarie 1915, România 
şi lalia semnau un acord de solidaritate în caz de atac, iar în luna 
mai începeau la Petersburg noi tratative româno-ruse privind con- 
diţiile puse de Brătianu pentru a intra în război. Primul-ministru re- 
vendica "Transilvania, Banatul şi Bucovina, în hotarele ei din 1775; 
Sazonov, ministrul de exteme rus, nu a avut nici o obiecţie în cazul 
Transilvaniei, dar a oferit numai parte din Banat, fără Timişoara, şi 
numai Bucovina de sud. Înfrîngerile suferite de armatele ruse au 
moderat oarecum poziţia guvernului imperial, Sazonov acceptind la 
9 iulie toate cererile româneşti, cu condiția însă a intrării în război 
pînă ia data de 5 septembrie, o dată pe care Brătianu a socotit-o 
prea apropiată, mai ales în condiţiile ofensivei victorioase germane 
pe întregul front de est. 

“ Tratativele au fost întrerupte, ele reluîndu-se din nou abia în ia- 
nuarie 1916, la presiunile insistente ale Angliei şi Franţei. După lungi 
discuţii, ele se vor concretiza prin semnarea ia 4/17 august 1916.a 

două convenţii, una politică, cealaltă militară, ambele semnate de Ion 
Brătianu, în numele guvernului român, şi de reprezentanţii diploma- 
tici ai Angliei, Franţei, Haliei şi Rusiei la Bucureşti, în numele gu- 
vernelor respective. "Tratatul politic prevedea alipirea la România a 
Transilvaniei, Banatului şi Bucovinei; cea militară prevedea ca Ro- 
mânia să declare imediat război Austro-Ungariei şi specifica ajuto- 
rul militar pe care Antanta urma să-l acorde noii aliate: ofensivă ge- 
nerală rusă pe direcția cîmpiei maghiare, ofensiva frontului de la 


Salonic împotriva Bulgariei, preluarea apărării Dobrogei de către 


trupele ruse şi începerea unei aprovizionări ritmice cu arme şi mu- 
niţii a armatei române. i 

Cele două convenţii au fost aduse în discuţia consiliului de Co- 
roană de la Cotroceni la 14/27 august, regele Ferdinand comunicînd 
miniştrilor, şefilor de partide, foştilor prim-miniştri şi altor înalți 
demnitari prezenţi că hotărîrea intrării în război a fost deja Iuată şi 
că operaţiile militare erau deja în curs, Într-adevăr, armata începuse 
trecerea Carpaţilor în noaptea de 14/27 spre 15/28 august, cucerind 
repede Braşovul, regiunea secuiască şi întărindu-se apoi pe o pozi- 
ție de aşteptare în faţa Sibiului. Oprirea ofensivei în nord a fost pro- 
vocată de căderea neaşteptată a frontului din sud unde trupele bul- 
gare atacaseră în forţă începînd de la 1 septembrie, cucerind pînă la 
sfârşitul lui octombrie "Turtucaia, Silistra, Constanţa şi Cernavodă, 
în ciuda încercării de contraofensivă a generalului Averescu de la 
Flămînda. Succesul bulgar se explică în primul rînd prin nerespec- 
tarea de către aliaţi a uneia din prevederile convenției militare din 
august 1916, şi anume începerea ofensivei Sarrail în momentul tre- 
cerii Carpaţilor de către români, o ofensivă care ar fi imobilizat pe 
bulgari şi ar fi acoperit spatele armatei române. Nici ajutorul în ar- 
mament şi muniții nu a sosit aşa cum fusese promis. Trupele ruse 
nu au preluat aşa cum se hoțărise apărarea Dobrogei. În acest fel, 
România se vedea pusă în faţa unei noi situaţii militare care nu fu- 
sese prevăzută în clipa semnării convențiilor şi a intrării în război. 

Dezastrul de la Dunăre a schimbat în chip fundamental situaţia 
militară, obligîndu-i pe români să-şi oprească ofensiva în Transilva- 
nia şi să-şi concentreze forţele pe frontul de sud. Atita timp cât ar- 
matele române au avut de făcut față doar trupelor bulgare şi austro- 
maghiare, frontul a putut fi stabilizat. Intrarea însă în luptă a trupelor 
germane, comandate în nord de generalul Falkenhayn, la sud de ge- 
neralul Mackensen, a schimbat rapid soarta războiului; bătălia pen- 

tru trecătorile Moldovei a fost cîştigată de generalul E. Grigorescu, 
dar generalul Averescu nu a putut opri forțarea trecătorilor munte» 
ne, căderea Branului şi Predealului pînă la sfârşitul lunii octombrie. 
Cu toate acestea, Îa începutul lunii noiembrie frontul de nord era re- 
lativ stabilizat, germanii nereuşind în încercarea lor de străpungere 
generală a Carpaţilor. 

Temerile iui Brătianu se dovediseră din nefericire întemeiate şi 
toată prudenţa de care dăduse dovadă în negocierea intrării Româ- 
niei în război se dovedise inutilă. Nici una din prevederile conven- 
ției militare cu aliaţii nu fusese respectată; nemişcarea lui Sarrail 
îngăduise deschiderea unui nou ftont în sud, forţind o armată şi aşa 
puţin numeroasă să ducă un război pe două fronturi în loc de a-i în- 
gădui să-şi continue ofensiva victorioasă în Transilvania, promisa 
ofensivă generală rusă spre Ungaria nu se materializase, îngăduind 
astfei Puterilor Centrale să-şi concentreze toate forțele împotriva 
României, ajutorul militar rus în Dobrogea a fost inexistent, canti- 
tăţile de arme şi muniții promise nu au ajuns niciodată la destinaţie. 

asemenea condiţii, soarta României nu putea fi decît pecetluită. 

Luna noiembrie a adus armatelor române înfrîngere după înfrin- 
gere; Falkenhayn a sirăpuns apărarea de pe Jiu la mijlocul lui no- 
iembrie cucerind apoi Craiova. În acelaşi timp, trupele germano-bul- 
gare forțau Dunărea la Zimnicea, ameninţînd direct capitala țării, pe 
care nedecisa bătălie de la Neajlov şi Argeş (1-3 decembrie) nu a 
putut-o saiva. Mackensen îşi făcea intrarea în Bucureştii părăsiţi de 
oficialități la 6 decembrie; ia sfârşitul lui ianuarie 1917, frontul se 
stabiliza în Moldova de sud, lăsînd în mîna inamicului trei sferturi 
din ţară. 

Cu toate acestea, rezistenţa din Moldova a durat încă mai bine de 
un an, germanii nereuşind nici pînă în ultima clipă să obțină victo- 
ia militară deplină pe câmpul de luptă. Deşi Moldova era încercuită 
din trei părţi de trupele Puterilor Centrale, frontul românesc n-a pu- 
tut fi străpuns atita vreme cît trupele imperiale ruse au fost în stare 
să menţină stabilitatea frontului de la nord şi atita vreme cât legătu- 
ra vitală şi directă cu apusul se putea totuşi realiza prin teritoriul ru- 
sesc; în vara lui 1917, trupele române au reuşit să obțină victoriile 
de la Mărăşti şi Mărăşeşti care puneau capăt speranţelor lui Mac- 
kensen de cucerire a Moldovei. 

Căderea guvernului Kerenski şi instaurarea regimului bolşevic la 
Petrograd au făcut însă imposibilă continuarea rezistenţei. Armata 

imperială s-a dezintegrat atît de repede încit la 3 decembrie genera- 
lui Scerbacev a propus germanilor începerea negocierilor de armis- 
tițiu, la care România a hotărit să participe şi care s-au încheiat la 
9 decembrie. Principalul pericol nu mai erau acum germanii, ci ru- 
şii roşii, a căror activitate, dirijată de bolşevicul româno-bulgar 
Cr. Racovski, submina existenţa însăşi a statului. La Iaşi, trupele 
ruseşti anarhizate au fost dezarmate cu uşurinţă, dar la Galaţi, Paş- 
cani şi în alte localităţi, luptele dintre români şi bolşevici au conti- 
nuat pînă în ianuarie 1918, dată la care Moldova era în sfîrşit cu- 
rățată de foştii aliaţi, deveniți peste noapte duşmani; la sfîrşitul lunii 
ianuarie, luînd ca pretext intrarea trupelor române în Basarabia, gu- 
veznul sovietic rupea oficial relaţiile diplomatice cu România. 

În noile condiţii internaţionale, opțiunile guvernului Brătianu erau 
cât se poate de limitate; cu acordul aliaţilor, tratativele de la Focşani 
au fost reluate la începutul lui februarie, cu scopul mărturisit de 
această dată de a se ajunge la un tratat de pace. În acelaşi timp, gu- 
vernui Brătianu ceda locul unui guvern Averescu şi el însă ezitant 
în a accepta grelele condiţii puse de Puterile Centrale prin ultimatu- 
mul de la 1 martie. Pacea ruso-germană de la Brest-Litovsk (3 mar- 
tie), prin care nemţii pătrundeau în Ucraina, încercuind astfel com- 
plet Moldova, a forţat însă în cele din urmă guvernul să accepte 
toate condiţiile ultimatumului şi să semneze la 7 mai 1918 tratatul 
de pace de la Bucureşti: România pierdea Dobrogea şi o fişie de 
munte, cu crestele Carpaţilor şi 170 de sate; din punct de vedere 
economic, țara era cu totul înfeudată Germaniei, care-şi asuma con- 
trolul industriei, comerţului şi finanţelor. Participarea României la 
războiul mondial se încheia astfel printr-un dezastru de mari pro- 
porţii, singura împlinire, pe care nimeni nu o putuse prevedea în 
1914 sau 1916, fiind reunirea Basarabiei cu ţara. 

În ciuda politicii de rusificare — în 1817, 86,7% din locuitori 
erau moldoveni —, provincia îşi păstrase totuşi în mare parte carac- 
terul românesc; recensământul rusesc din 1897, ultimul înainte de 
unire, a găsit o populaţie amestecată, din care românii reprezentau 
47,6%, ucrainienii şi rutenii 19,6%, ruşii 8,2%, evreii 11,8%, 

Ca în toate provinciile neruseşti ale fostului imperiu, revoluţia a 
dus şi în Basarabia la exprimarea făţişă a unor tendinţe autonomiste 
mai întîi, separatiste apoi; românii basarabeni au început prin a-şi 
înfiinţa un „Partid Naţional Moldovenesc“ (3 aprilie 1917), apoi au 
proclamat autonomia Basarabiei şi au ales un Sfat al "Țării ca organ 

suprem conducător (octombrie 1917); la începutul hui decembrie, Sfa- 
tul proclama Republica Democratică Moldovenească, menţinind-o 
deocamdată în cadrul federaţiei ruse; în ianuarie, republica îşi de- 
ciara independenţa, iar în martie, acelaşi Sfat al Țării vota unirea 
Basarabiei cu România. 

Apăsătoarele condiţii ale tratatului de la Bucureşti nu au apucat 
să fie puse în aplicare şi nici nu au fost de altfel ratificate de parla- 
ment, deşi în mai 1918, trupele germane se apropiaseră la numai 80 
de km de Paris, frontul de pe Somme era spart de contraofensiva 
mareşalului Foch în august, iar în septembrie îşi pornea ofensiva, 
străpungâînd liniile bulgare şi frontul lui Sarrail de la Salonic, acela 
care trebuise să acopere spatele armatei române în 1916. În aceste 
schimbate condiţii militare, guvernul progerman al lui A. Marghilo- 
man şi-a dat demisia, fiind înlocuit cu un guvern de generali condus 
de C. Coandă, care a proclamat imediat mobilizarea generală şi a 
retrimis trupele peste Carpaţi (16 noiembrie), unde destrămarea du- 
blei monarhii declanşase încă din octombrie conflictul dintre ro- 
mâni şi maghiari pentru controlul Transilvaniei. Declaraţia de dez- 
lipire a Transilvaniei de Ungaria fusese citită în parlamentul de la 
Budapesta de către Vaida-Voievod, în numele Consiliului Naţional 
Român, încă de la 18 octombrie, în timp ce la Viena, Tuliu Maniu, 
responsabilul problemelor exteme şi militare din cadrul Consiliului, 
concentrase 70 000 de soldaţi ardeleni, sub comanda generalului 
baton A. Boieriu şi a colonelului Viad. Preluarea controlului Tran- 
silvaniei a fost uşurată de neaşteptat de rapida dezintegrare a apara- 
tului administrativ maghiar, funcţiile şi rolul său fiind preluate de 
organizaţiile locale ale Consiliului Naţional Român şi de gărzile na- 
ţionale româneşti. După eşecul ultimelor încercări de tratative româno- 
maghiare (13-15 noiembrie), Consiliul, prezidat de Şt. Cicio-Pop, a 
hotărît convocarea admării de la Alba Iulia unde, la 1 decembrie 
1918, în prezenţa a peste o sută de mii de participanţi, cei 1 228 de 
deputaţi au votat unirea Transilvaniei cu România şi au ales un 
Consiliu Dirigent, cu 1. Maniu ca preşedinte, menit a conduce pro- 
vincia pînă la integrarea ei în regatul României. În Bucovina, Con- 
siliul Naţional Român votase unirea cu regatul cu cîteva zile mai 
înainte, la 28 noiembrie; anul 1918 se încheia aşadar, din punct de 
vedere naţional, cu succese pe toate fronturile. Noile frontiere vor fi 
ulterior recunoscute prin tratatele de pace de la Saint-Gerinain (sep- 
tembrie 1919), Neuiliy (noiembrie 1919) şi Trianon (iunie 1920), 
încheiate respectiv cu Austria, Bulgaria şi Ungaria. 


10. CULTURA NAȚIONALĂ 


Am văzut într-un capitol precedent că veacul al XVIII-lea a re- 
prezentat, în evoluţia formelor de civilizaţie şi a sistemului de valori, 
un motment de ruptură, de întoarcere a societăţii româneşti din calea 
ci firească a integrării în civilizaţia de tip european şi de includere 
a ei forţate în sistemul politic, economic şi de valori otomane. Deşi 
această integrare a fost numai parţială şi vremelnică, neajungînd 
niciodată ja formele de simbioză atinse la sud de Dunăre, ea a fost 
suficientă totuşi pentru a provoca o limpede ruptură cu ideile şi fe- 
lui de viaţă ale epocii lui Brincoveanu şi Cantemir, orientalizînd, 
provincializînd, pervertind societatea şi cultura moldo-valabă care, 
cei puţin la nivelul ciasei conducătoare şi al cărturarilor, ajunsese la 
un interesant grad de dezvoltare. Secolul al XIX-lea a fost de aceea 
perceput de contemporani ca o vreme de renaştere, de întoarcere la 
matcă, la „adevăratul“ sistem de valori. Moderbizarea civilizaţiei, 
dezvoliarea instrumentelor culturale ale procesului de modernizare, 
precum şi alcătuirea unui sistem de valori corespunzător noilor rea- 
lităţi alcătuiesc probabil principalele capitole ale procesului de re- 
naştere culturală parcurs de societatea românească între 1831 şi 1918, 

Civilizaţia, „Vista aceasta este virsta maşinilor“, afirma la 1830 
un anonim din Valahia, autor al articolului Haracterul epohi noas- 
ire. „Puterea neamului omenesc a primit fără îndoială, prin mijlocul 
acesta, creşteri pline de minuni, şi cu mulţumire ne socotim că în 
ziua de astăzi, cu ocupațiile date de muncă, avem un salar mai bun, 
îmbrăcăminte mai bună şi hrană mai bună.“45 Documentele din 
această perioadă, inclusiv reclamele, exprimă cît se poate de eloc- 
vent fenomenul de schimbare a obiceiurilor şi a formelor de civili- 
zaţie adus de epoca regulamentară. În mai puţin de o generaţie, şal- 
varii şi işlicul erau înlocuiţi cu „hainele nemțeşti“, divanul oriental 
cu canapeaua franţuzească, narghileaua cu bavanele. 

Habitatul, casa, locuinţele boierimii şi ale clasei de mijloc an fost 
imediat afectate de pătrunderea noilor forme de civilizaţie și con- 
fost. Boierimea nu-şi mai construieşte cule, ca în veacul al XVIII-lea, 
ci palate somptuoase, deschise, ca pe vremea lui Brîncoveanu, in- 
fluenţate acum de stilul neoclasicismului. Domnul Grigore al IV-lea 
Ghica îşi ridică la 1822 un astfel de palat la Tei, în marginea Bucu- 
reştiului, inaugurind un stil arhitectonic care se va generaliza repe- 
de nu numai la oraşe, dar şi pe la moşiile boiereşti, multe avînd co- 
nace reconstruite în stilul neoclasic venit, mai ales în Moldova, prin 
filieră polonă şi rusă. Barbu Ştirbei, viitorul domn, îşi ridică un ast- 
fel de palat la Bucureşti în 1835. Arhitectura va cunoaşte de altfel 
o constantă înflorire în cursul întregului secol evoluînd de la neo- 
clasicismul începutului de veac, prin eclectismui romantic sau cla- 
sicist de la mijlocul său (Teatrul Naţional de la Bucureşti, 1852, 
Universitatea din Bucureşti, 1869), la impunătoarele construcții pu- 
blice sau particulare atit de asemănătoare Parisului celui de al doilea 
imperiu, ridicate către sfîrşitul secolului; între ele Banca Naţională 
(1885), Ateneul Român (1888), Biblioteca Centrală Universitară 
(1893), Poşta Centrală (1900), Casa de Economii (1900), palatul 
Cantacuzino (1900), toate în Bucureşti, palatul de Justiţie din Cra- 
iova (1899), Cazinoul din Constanţa (1910). Influenţa arhitecţilor 
români în veacul al XIX-lea se explică nu numai prin dezvoltarea 
economică generală a țării, dar şi prin existența unui număr de în- 
semnaţi arhitecţi, de la Al. Orăscu la 1. Mincu, formaţi atît în Occi- 
dent cât şi la „Şcoala de arhitectură“ din Bucureşti; tipică pentru 
şcoala românească de arhitectură de la începutul veacului nostru a 
fost încercarea de a defini un stil arhitectonic tradiţional, înspirat de 
modelele brîncoveneşti şi de arhitectura ţărănească. Bufetul (1892) 
şi vila Minovici (1905) din Bucureşti au fost printre cele dintii ma- 
nifestări ale acestei încercări de a construi în stil naţional. 

Se înţelege că de aceste progrese ale habitatului nu s-a bucurat 
decît un procent redus al populaţiei țării; statisticile de locuinţe din 
1859/1860, 1906 şi 1913 arată că majoritatea locuitorilor trăiau încă 
în condiţii îndepărtate de civilizaţia modemă. În Oltenia, de pildă, 
în 1859, numai 3,5% din locuinţe erau din zid, aproape toate în ora- 
şe, 83% din totalul locuinţelor fiind încă construite din lemn; la 
Craiova, în schimb, capitala provinciei, 90% din case erau zidite. 
Statistica mai arată că în acel an al unirii, în Oltenia, o cameră de 
locuit revenea Îa trei persoane. Pe ansamblul Țării Româneşti (1860), 

recensământul indică un mumăr de 1 213 950 de locuinţe, dintre care 
55 320 din cărămidă, 830 219 din lemn, 328 411 din pămînt. Nu- 
mai 76 de case aveau trei etaje, numai 5 444 aveau două etaje, res- 
tul fiind clădiri cu un singur cat (parter)'6. 

Analiza comparată a acestor statistici indică totuşi un proces 
continuu de modemizare şi civilizare a locuinţei, mai ales la înce- 
putul secolului al XIX-lea; între 1906 şi 1913, de pildă, numărul 
bordeiejor a scăzut de la 3,8% la 2% din totalul locuințelor; numă- 


rul de camere pe locuinţă a crescut şi el, deşi în 1906 numai 14,6% 


din ele aveau trei camere, numai 4,5% aveau mai mult de trei ca- 
mere; statistica din 1913 arată că la oraşe 42,3% din locuinţe aveau 
trei camere, 19,1% aveau peste trei. În Bucureşti, caseie cu peste 
şase camere reprezentau în schimb 10% din ansamblul locuinţelor. 
Din punctul de vedere al materialelor de construcţii, pe întreaga 
țară, statistica din 1913 consemnează 16,6% din case ridicate din 
cărămidă, 32,8% din lemn, 48% din vălătuci, lut şi chirpici. Numai 
19,6% din case aveau canalizare cu apă. Concluzia statisticienilor 
din 1913 era că 39% din populaţia orășenească şi 25% din cea ru- 
ală trăiau în condiţii nesatisfăcătoare“, în 1913, 97,7% din locu- 
inţe erau proprietate particulară. 

În ciuda modernizării urbane relativ lente, principalele oraşe ale 
țării şi-au schimbat totuşi cu repeziciune faţa între 1831 şi 1918; la 
1857 municipalitatea bucureşteană a introdus un tarif anual de doi 
galbeni pentru consumul de apă în cazul locuințelor cu 1-5 odăi, de 
pînă la 30 de galbeni pentru casele cu 30-40 de camere, din care 
existau cel puţin cîteva zeci, desigur case boiereşti cu acareturi. Ilu- 
minatul electric a fost introdus în Bucureşti la 1882, la Brăila şi Ga- 
laţi în 1892, numărul centralelor electrice crescînd de la 6 la 34 în 
1913; în aceeaşi perioadă numărul centralelor transilvănene a czes- 
cut de la 14 ia 60. Bucureştii aveau din 1893 tramvai electric, iar 
din 1904 un serviciu de autobuze; telefonul, introdus în 1884, avea 
în acel an un număr de 300 de abonaţi; la 1896 bucureştenii au pu- 
tut asista la prima proiecţie cinematografică, iar în 1912 la primul 
film românesc, desigur istoric, „Independenţa României“; la 1889 
Barbu Bellu aducea în ţară primul automobil, un Peugeot de 4 CP; 
în 1904 circulau în Bucureşti 64 de automobile, suficient de multe 
pentru a obliga municipalitatea să introducă un „regulament pentru 
poliţia rulajului şi a circulaţiunii“ care limita viteza legală la 15 km 
pe oră. În acelaşi an, se organiza prima cursă automobilistică din 

România, pe distanța Bucureşti Giurgiu şi retur (126 km), parcursă 
de cîştigător, prințul Valentin Bibescu, pe un Mercedes de 40 CP în 
109,30 minute. Clasa conducătoare începuse de altfel să arate înte- 
res, îndată după 1859, pentru sporturile moderne, organizind asal- 
turi publice de scrimă (din 1864), concursuri de tir (din 1864), gim- 
nastică (din 1872). Jockey-Club-ul, cu rosturi parte hipice, parte 
politice, parte mondene, funcţiona din 1862. După 1880, an în care 
a apărut şi primul ziar spoitiv „Sportul“, au început să se răspin- 
dească şi sporturi mai de masă, mai puţin „boiereşti“, cum ar fi at- 
letisinul (primul concurs a avut loc în 1982) sau chiar fotbalul, cel 
dintii campionat fiind organizat în 1909. În acel an, echipa Româ- 
niei îşi făcea şi debutul internaţional, e drept nu prea giorios, fiind 
învinsă de Turcia cu 10 la 0. Tenisul, patinajul, popicele, oina, ci- 
clismul erau şi ele practicate cu pasiunea noului convertit de elitele 
utbane ale societăţii româneşti. Majoritatea populaţiei avea desigur 
preocupări mai pedestre, legate în primul rînd de preocupările şi 
greutăţile vieţii zilnice, 

Modul de alimentaţie poate fi relativ lesne urmărit; mărturiile de 
la începuturile veacului al XIX-lea (liste oficiale de produse cu li- 
mita legală a prețurilor) arată o mare abundență alimentară în pie- 
ţeie publice, o abundență care, cel puţin la nivelul boierimii şi buz- 
gheziei, a rămas bogată şi variată pe cursul întregului secol. Puterea 
de cumpărate la oraşe, deci şi a muncitorimii, era destul de ridicată; 
în primii ani ai veacului nostru, un muncitor strungar câştiga între 
0,40 şi 0,75 lei pe oră, un cazangiu pînă la 0,90 lei, aceasta în timp 
ce prețurile la alimente au rămas scăzute şi relativ constante, kilo- 
gramul de piine vinzîndu-se în 1906 cu 0,25 lei, cel de zahăr cu 
Ali lei, carnea de porc cu 1,04 lei kilogramul. Se poate socoti că 
la oraşe populaţia, indiferent de categoria socială, trăia mai bine în 
preajma primului război mondial decît trăise cu un secol înaintetă, 

Nu același Îucru se poate spune despre populaţia rurală, a cărei 
alimentaţie, monotonă, unilaterală, precumpănitor vegetală, lipsită de 
produse de panificaţie şi bazată mai ales pe porumb, era departe de 
a răspunde cerinţelor dietei normale, Împuţinarea numărului de vite 
a dus la scăderea consumului de carne şi lapte, implicit la apariţia 
pelagrei, o boală necunoscută înainte. Din punct de vedere medical 
starea populaţiei s-a îmbunătăţit întrucâtva. prin restringerea efecte- 
lor unor boli care seceraseză multe vieţi în secolele precedente, cum 
ar fi-ciuma sau holera. Locul lor a fost însă luat de boli noi, necu- 


193 


noscute sau neatestate în veacul al XVili-lea, cum ar fi malaria, tu- 
berculoza, pelagra, pe care medicina tradiţională practicată la sate 
nu le ştia combate. Societatea regulamentară era de altfel foarte ne- 
potrivit echipată peatru a răspunde nevoilor medicale ale popu- 
laţiei, Regulamentul Organic al Ţării Româneşti (1831) prevăzînd 
doar 150 000 lei pentru cheltuieli medicale, cel moldovenesc şi mai 
puţin, numai 120 000 lei. Vaccinarea împotriva variolei a început la 
1832, dar în 1833 funcționau în Bucureşti numai 27 de medici, din- 


tre care 7, e drept, licenţiaţi la Paris; numărul personalului medical * 


a rămas multă vreme redus, el crescînd numai după crearea Direc- 
ției Sanitare (1862), înființarea Facultăţii de Medicină din Bucureşti 
(1867) şi adoptarea primei legi sanitare (1874). Deşi funcţia de me- 
dic de plasă fusese înființată încă din 1862, iar legea sanitară din 
1881 prevedea înfiinţarea de spitale rurale, în 1906 îşi practicau 
meseria la sate numai 215 medici, 

Cu toate acestea, şcoala medicală românească făcuse netăgăduite 
progrese impunindu-se în unele domenii şi pe plan european. Ast- 
fel, V. Babeş a fost autorul primului tratat de bacteriologie din iume 
(Paris, 1885), iar Gh. Marinescu, fondatorul şcolii româneşti de ne- 
urologie, s-a făcut cunoscut prin lucrările sale privind celula ner- 
voasă (Paris, 1909). 

Instrumentele culturale ale modernizării, Şi ca spirit şi ca for- 
mă, sistemul de educaţie existent în ţările române la începutul epo- 
cii moderme era departe de a fi cu adevărat modem, de a răspunde 
nevoilor dezvoltării culturale. Odrasiele boiereşti îşi puteau desigur 
dobindi învăţătura cu dascăli străini sau în şcoli particulare, dar şco- 
lile publice nu aveau în 1834 decît 725 de elevi, în ambele Princi- 
pate. În 1850, nuznărul lor crescuse la circa 10 000, apoi la 117 575 
(1875/1876) şi la 535 470 (1913/1914). Din 1864, cînd principele 
Cuza a introdus prima lege şcolară, învățămîntul elementar a deve- 
nit obligatoriu şi gratuit. Tot lui Cuza i se datoreşte şi întemeierea 
învăţămîntului românesc superior, Universitatea din laşi deschizin- 
du-şi porţile în 1860, cea din Bucureşti în 1864. Modestă la început, 
Universitatea ieşeană avea în anul inaugurării numai trei facultăţi 
(drept, filozofie, teologie) cu 11 profesori şi 80 de studenți; în- 
vățămâîntul univezsitar s-a dezvoltat totuşi continuu ajungând să nu- 
mere în anul şcolar 1900/1901 5 350 de studenţi. Conform anuaru- 
lui statistic oficial, 2 924 urmau dreptul, 841 medicina, 784 literele 
şi filozofia, 512 diferitele facultăţi tehnice, 69 şcoala de poduri şi 

şosele”0. Se poate socoti că atit învățămîntul superior cât şi cel se- 
cundar şi elementar înregistrează un limpede progres în răstimpul 
trecut de la adoptarea Regulamentelor Organice. 

În Transilvania, pentru români cel puţin, un asemenea progres 


"este mai puţin evident; la 1851, Principatul număra într-adevăr 


44 000 de elevi, dar între ei procentul românilor era mic. Din tota- 
lui de 2 164 de şcoli elementare, numai 742 ezau şcoli româneşti. În 
1872, liceele publice maghiare aveau 24 590 de elevi, cele germane 
3 948, cele româneşti numai 2 270, 

După încheierea compromisului austro-maghiar (1867) şi unirea 
Transilvaniei cu Ungaria, politica de maghiarizare a guvernului de 
la Budapesta a devenit şi mai activă, deşi legea Eotvăs din 1869 
prevăzuse organizarea de şcoli şi în limbile naționalităților nema- 
ghiare; legile din 1904 şi 1905, apoi cele din 1907, faimoasele legi 
Appânyi au dus la închiderea a numeroase şcoli confesionale româ- 
neşti. În 1912, nu funcționau în Transilvania decât 964 de şcoli ele- 
mentare de stat cu limba de predare română. Învăţămîntul superior 
în limba populaţiei majoritare nu a fost înființat în Transilvania de- 
cât după unirea cu vechiul regat. 

Statisticile privind ştiutorii de carte arată că în anul începerii răz- 
boiului mondial, care avea să se încheie cu formarea României 
Mari, analfabetismul era încă o realitate larg răspîndită; 40% din 
populaţia Transilvaniei, 60% din cea a regatului, 60% din cea a Bu- 
covinei, 94% din basarabeni nu ştiau scrie sau citi. Aceste cifre ara- 
tă cât se poate de limpede că, în ciuda progresului cultural, procesul 
de modernizare avea temelii încă foarte şubredes2, 

Circulaţia cărţii a cunoscut cu toate acestea un proces de necon- 
tenită lărgire. Spre deosebire de veacul al XVIII-lea, când ea pătrun- 
dea aproape numai în bibliotecile boiereşti şi bisericeşti, listele de 
prenurneranți de la începutul veacului al XIX-lea arată o accentuată 
creştere a cititorilor provenind din păturile mijlocii; numeroasele 
cataloage ale cabinetelor de lectură tipărite între 1838 şi 1850 dau 
putinţa stabilirii gustului cititorilor vremii; clasa de mijloc împru- 
muta mai ales romane, apoi cărți de memorialistică şi coresponden- 
ţe, nuvele şi povestiri. Scriitorii cei mai citiţi erau Balzac, Dumas, 
Hugo, Chateaubriand, apoi, la destul de mare distanţă, Byron. Scrii- 
torii epocii luminilor aproape că dispar din gustul publicului. 

Pe limbi, cele mai multe din cărțile împrumutate de cabinetele de 
lectură între 1838 şi 1850 erau în franțuzeşte (4 048), apoi în en- 

gleză (481), germană (83), italiană (23), rusă (13)%. Preferinţele de 
lectură erau deci destul de clar exprimate. Pătrunderea cărții străine 
era uşurată şi de neperceperea de taxe vamale, un obicei care exis- 
tase de altfel dintotdeauna în Principate. 

Un foarte activ rol în mişcarea de idei l-a avut presa, care după 
nenumărate încercări, începute la 1789, a reuşit în sfîrşit să se per- 
înanentizeze atît în Moldova cât şi în “fara Românească la 1829; 
cinci ani mai tirziu, Principatele aveau trei. ziare cu un număr de 


650 de abonaţi. Numărul ziarelor, de toate orientările, pentru toate ' 


gusturile, a crescut exponențial în jumătatea a doua a veacului, ca 
de altfel şi cantitatea de reviste culturale care numai ele singure, în 
regat, erau în număr de 106 ia 1900. 

Regimul tipăriturilor a fost relativ restrictiv între 1831 şi 1862, 
administraţia militară rusă introducînd o strictă cenzură (1831), in- 
terzicîndu-se tipărirea textelor care puteau aduce „tulburarea liniştii 
obşteşti“; prevederile respectivului decret au fost menținute pe du- 
rata întregii epoci regnlamentare, cînd nici o tipăritură nu putea în- 
tra în lucru fără avizul posteiniciei. Revoluţia de la 1848 a desfiinţat 
cenzura, repusă însă în drepturile ei îndată după înăbuşirea mişcării; 
legea presei în 1862 a desfiinţat-o însă din nou, iat constituţia din 
1866 a declarat cenzura ilegală şi neconstituțională; ea a rămas des- 
fiinţată pînă în 1934, dînd astfel presei româneşti o libertate de ex- 
primare cu totul remarcabilă. | 

Societăţile culturale au jucat şi ele un însemnat rol în procesul de 
renaştere politică şi culturală, atît în Principate cât şi în Transilva- 
nia; în perioada premergătoare evenimentelor de la 18438, cele lite- 
rare (1821, 1827, 1833, 1845) au reprezentat de cele mai multe ori 
un paravan pentru activitatea revoluţionară şi naţională, o trăsătură 
care a dispărut în Moldo-Valahia după unire, dar care a continuat să 
se manifeste în Transilvania pe tot timpul stăpînirii austro-maghia- 
re, exemplul cel mai lămuritor fiind A.S.T.R.A. (Asociaţia Transil- 
vană pentru Literatura Română şi Cultura Poporului Român), înte- 
meiată la 1861. Societatea, din a cărei conducere au făcut parte mai 
toţi fruntaşii mişcării naţionale din Transilvania (A. Şaguna, Gh. 
Barițiu, V. Pop, T. Cipariu, Al. Sterca-Suluţiu, V. Goldiş), a jucat 
un foarte activ rol în promovarea valorilor naţionale în chiar mo- 
mentul primejduirii lor de către politica oficială a Budapestei. 

Dincoace de munţi, societăţile înființate după unire şi-au pierdut 
caracterul politic asumîndu-şi un caracter de îndrumător cultural, 

atit de necesar într-o vreme de rapide schimbări sociale şi politice, 
deseori generatoare de confuzie spirituală. Un astfel de rol, repre» 
zentind ideile stângii conservatoare, a jucat „Junimea“, înființată la 
laşi în 1864 de T. Maiorescu, P.P. Carp, Th. Rosetti, V. Pogor şi 
I. Negruzzi, dintre care primii trei vor ajunge, la diferite momente, 
prim-miniştri ai țării; la Bucureşti, sub oblăduirea lui C.A. Rosetti, 
guvernul a aprobat în 1866 înființarea unei Societăţi Literare trans- 
fozznată peste un an în Societatea Academică Română cu secţii de 
literatură şi lexicografie, istorie şi arheologie, ştiinţe naturale. Noua 
academie, inspirată după modelul academiei franceze, avea să-şi 
arate foarte curînd vocaţia culturală panromânească, alegînd între 
membrii săi cărturari din toate provinciile locuite de români. 

Mişcarea ideilor. Ca o categorie distinctă, intelectualitatea nu a 
apărut în țările române decît după 1830; grupuri care să-şi fi cîştigat 
existenţa numai pe temeiul unei activități cărturăreşti existaseră de- 
sigur de mai inulte secole (copiştii de manuscrise, dascălii, tipogra- 
fii, pisarii, zugravii, miniaturiştii), dar la nivelul activităţii pasive, 
Activitatea intelectuală creatoare fusese desfăşurată pină la începu- 
tul veacului al XIX-lea numai de cărturarii care erau, din punct de 
vedere social, nu membri ai intelectualităţii, ci parte a clasei boie- 
reşti, a clerului, a păturii de mijloc. Scrisul nu le era nici mijloc de 
existenţă, nici o îndeletnicire cate să le definească locul în societate. 

Diversificarea activităţii intelectuale după 1830 a dus la schim- 
barea treptată a acestei situaţii şi la apariţia unui relativ numeros 
grup de persoane, profesori, scriitori, avînd trăsături, interese şi un 
Statut social comun; grupaţi în diferite societăţi — Societatea medi- 
cilor şi a naturaliştilor din Iaşi (1833), Societatea filarmonică din 
Bucureşti (1834), Societatea studenţilor români de la Paris (1845), 
Societatea medicală şi ştiinţifică din Bucureşti (1857), în diferite 
societăți literare şi „societăţi de lectură“ răsărind ca ciupercile de 
ambele părţi ale Carpaţilor, reuniți apoi în asociaţii de mare influ- 
enţă culturală şi politică precum A.S.T.R.A. (1861), Societatea pen- 
tru cultură din Cernăuţi (1862), Junimea (1864), Academia Română 
(1866), Liga culturală (1891), Societatea scriitorilor români (1912), 
intelectualii au ajuns să joace un extrem de influent rol în politica 
şi cultura naţională, cu atît mai mult cu cît în marea lor majoritate 
ei au luat şi o parte directă la viaţa politică; se cuvine de asemenea 
subliniat faptul că numărul oamenilor politici cu studii superioare a 
fost ridicat în cursul întregului secol. 

Cele mai multe din aceste diplome erau fireşte luate în străinăta. 
te, intelectualitatea şi clasa politică românească de după 1831 deo- 
sebindu-se din acest punct de vedere de cărturarii şi conducătorii 
epocii precedente care călătoriseră extrem de puţin peste graniţă, 
Moldo-valahii au gravitat încă din anii '30 ai secolului către Paris, 
apoi şi în jurul centrelor universitate germane, în timp ce ardelenii 
au mers să înveţe carte mai ales ia Viena. Sub influenţa ideilor eu- 
ropene şi ca urmare a apariţiei unei intelectualităţi deschise spiritu- 
îui modern, ostile valorilor tradiționale, societatea românească s-a 
orientat după 1831 către un nou sistem de valori, diferit de ce! al 
veacului al XVIII-iea. Izbitoare este în primul rînd descreşterea im- 
portanţei valorii religioase. În Transilvania, clerul a continuat să re- 
prezinte pînă după 1867 un element important al clasei conducătoa- 
re româneşti, dar dincoace de munţi el a fost treptat înlăturat de la 
activitatea politică şi subordonat cu totul puterii centrale; domnito- 
rii, boierii, cărturarii au propus încă din 1854 suprimarea locurilor 
de drept ale mitropoliţilor şi episcopilor din Adunările Generale şi 
girarea averilor bisericeşti de către Ministerul Cultelor, apoi salari- 
zatea preoţilor de către stat (1856) şi limitarea numărului călugă- 
rilor (1856). Mergînd pe această linie, divanul ad-hoc al Moldovei 
(1857) a votat o rezoluţie prevăzînd supunerea bisericii faţă de stat, 
alegerea înalţilor ierarhi de către Adunare, salarizarea clerului şi 
controlul averilor mînăstireşti de către guvern. Cu toată împotrivi- 
rea unor ierarhi care susțineau că biserica, fiind o instituţie națio- 
nală, trebuie îngăduită ca parte a procesului de renaştere şi lăsată să 
joace un roi autonom, Cuza a desăvirşit punerea ei sub tutela statu- 
lui prin promulgarea legilor bisericeşti din 1862 şi 1865. Clerul or- 
todox român nu se va mai ridica niciodată de acum înainte din 
această subordonare politică şi materială faţă de puterea laică, o sta- 
re dăunătoare în egală măsură atit bisericii cât şi interesului naţional 
în generesf. 

Nu încape nici o îndoială că valoarea dominantă a veacului al 
XEX-lea a fost cea naţională, pornită încă înainte de 1800 cu ideea 
de renaştere politică şi culturală, încheiată ia începutul secolului al 
XX-lea prin desăvitşirea unităţii naţionale şi formarea României 
Mari. Faţă de perioada precedentă, „epoca naționalităților“ a adus 
multe împliniri, dar puţine adăugiri teoretice, cele mai multe. din 
realizările politice, unirea, independenţa, întregirea, de pildă, fiind 
cerute şi justificate înainte de 1830; nici naționalismul cultural al 

veacului al XIX-lea nu a fost din cale-afară de original, şi problema 
originii şi cea a limbii fiind luate în discuţie încă de oamenii epocii 
luminilor. Se poate socoti că structura ideatică a conştiinţei naționa- 
le româneşti moderne era deja construită în liniile ei fundamentale 
înainte de apariţia generaţiei paşoptiste. Rolul veacului al XIX-lea 
a fost mai puţin să inoveze şi mai mult să răspîndească idei avînd 
pină atunci circulaţie doar în cercul restrîns al clasei conducătoare. 

În 1857, divanul ad-hoc al Moldovei definea națiunea română în 
felul următor: „Avem acelaşi început, aceeaşi limbă, aceeaşi religie, 
aceeaşi istorie, aceeaşi civilizaţie, aceleaşi instituţii, aceleaşi legi şi 
obiceiuri, aceleaşi temeri şi speranţe, aceleaşi trebuinţe de îndestu- 
lat... aceleaşi hotare de păzit, aceleaşi dureri în trecut, acelaşi viitor 
de asigurat şi, în sfirşit, aceeaşi misiune de îndeplinit“55, Faţă de de- 
finiţia Regulamentului Organic (1831) formula forului legislativ mol- 
dovean apare ca ceva mai agresivă, mai legată de viitor, de misi- 
unea constituirii statului naţional pe temeiurile panromânismului. 
Ponderea argumentului istoric este în oarecare scădere, deşi dreptul 
istoric va continua să reprezinte încă, pentru mulți cărturari şi oa- 
meni politici, motorul principal al procesului de formare a statului 
unitar. În Transilvania, revendicările românilor sînt bazate până tir- 
ziu, pînă după compromisul din 1867, pe teoria originii romane şi a 
continuității; învățații ardeleni, fideli şcolii latiniste, cred încă în te- 
oria exterminării dacilor şi a purității originii romane (A.T. Lau- 
rian, ]. Papiu Ilarian), o teorie combătută dincoace de munţi, unde 
pentru B.P. Hasdeu (1860), Ion Ghica (1864), V.A. Urechia (1868) 
elementul dac este de prepit tot atit de mult, dacă nu mai mult 
chiar, decît cel roman. Sentimentul acut al istoriei a fost întreţinut 
şi de polemicile cu învățații germani, austrieci şi maghiari, începute 
la sfîrşitul secolului al XVIII-lea, care au continuat neabătut pe tot 
timpul secolului al XIX-lea; la mijlocul său, polemica a fost dusă 
cu precădere de ardeleni, Barițiu, de pildă, apoi, după apariţia cărții 
lui Roessler, Romănische Studien (1871), disputa a trecut mai ales 
în seama profesorilor din regat, răspunsul principal venind din par- 
tea lui A.D. Xenopol, mai întîi sub forma unei cărți intitulate Teoria 
lui Roessler, laşi (1884), apoi sub forma unei voluminoase Istorii a 
românilor din Dacia Traiană, apărută în şase volume, între 1888 şi 
1893. Xenopol, istoric şi filozof al istoriei, şi-a dat seama că atât ro- 
mânii cît şi ungurii, dorind să justifice prezentul prin trecut, se 
avîntă însă pe un teren lunecos şi fals; el a fost poate cel dinti 

învățat român care a afirmat că nu vechimea sau continuitatea dau 
drepturi asupra unui teritoriu, ci dreptul naționalităților la auto- 
determinare. 

Cărturărimea română a fost de altfel încă înainte de 1848 în mare 
parte împotriva amestecării valorii istorice şi a celei politice, opu- 
nîndu-se demagogiei istorice, care şi în țările române, ca în toate ță- 
rile în curs de dezvoltare, însoțea deseori procesul de deşteptare 
naţională. M. Kogălniceanu, de pildă, atacase violent în 1843 
„romanomania“ şi folosirea demagogică a istoriei pentru necesită- 
ile politice ale prezentului. Mergând pe urmele sale, junimiştii s-au 
opus „megalografiei“ istorice (Maiorescu) sau creării unei „biblii 
naţionale“ (Panu)5. Datorită acestei atitudini, şcoala istorică din 
vechiul regat, A.D. Xenopol, Al. Philippide, D. Onciu, C. Giurescu, 
s-a putut dezvolta pe temelii ştiinţifice mult mai solide decît în 
"Transilvania bîntuită încă de excesele latinismului şi ale unui isto- 
rism romantic pervertit de avatarurile luptelor politice. 

Caracteristică pentru mişcarea de idei a veacului al XIX-lea a 
fost înfruntarea în jurul problemei ritmului şi căilor modemizării. 
Cărturarii români n-au fost împărţiţi, precum colegii lor siavi, ruşi 
şi sîrbi mai ales, într-o tabără acceptînd occidentalizarea şi o alta res- 
pingînd-o, problema conflictului dintre Apus şi Răsărit, la nivelul 
formelor de civilizaţie, fusese rezolvată înainte de 1831, Au existat 
însă divergențe în privinţa ritmului cu care lumea nouă trebuia în- 
curajată să înlocuiască formele vechi, precum şi teama că înnoirile 
ar putea într-un fel sau altul altera fondul spiritual naţional, ideea că 
dezvoltarea, modernizarea trebuie să însemne continuitate nu rup- 
tură, că nu poate fi viitor fără trecut, a fost pentru prima dată ex- 
pusă de moldoveanul Alecu Russo (1840, 1851, 1855), apoi de 
Al. Moruzi (1861), de domnitorul Barbu Ştirbei (1855) şi fireşte 
prin scrierile junimiştilor care au creat prin Titu Maiorescu (1868) 
teoria „formelor fără fond“; pentru mentorul Junimii, modernizarea 
prin adoptarea formelor apusene s-ar fi făcut prea repede şi prea su- 
perficial pentru a da timp fondului să urmeze un proces asemănător, 
de aici apariţia unei societăţi în care forma nu mai corespunde fon- 
dului, a unei societăţi bazate pe valori false, de. imitație. Maiorescu 
socotea că un popor poate trăi fără cultură, dar nu poate supravieţui, 
cu O cultură falsă: Chemarea juniiniştilor, între altele a tui Th. Ro- 
setti, autorul studiului Despre direcţia progresului nostru (1873), 

cerea o întoarcere la „simburele vital“, descoperirea valorilor origi- 
male şi respingerea imitaţieiS?, 

Nimeni însă, nici junimiştii, nici curentul literar al „Semănătoru- 
hui“, născut la începutul secolului al XX-lea, nu a ştiut spune care 
era anume acel „simbure vital“ ce trebuia redescoperit şi nici de ce 
modernizarea l-ar fi pus în primejdie. Junirmiştii, aproape toți cu 
studii în Germania, au fost de altfel şi oameni politici, Maiorescu, 
Rosetti, Carp au ajuns miniştri şi prim-miniştri şi ca oameni politici 
s-au aflat în fruntea procesului de creare a noilor instituţii, mmai ales 
a celor culturale. Teama lor de inovaţia politică avea mai ales un 
caracter de clasă şi de partid, boierimea conservatoare temindu-se 
de efectul pe care modernizarea instituțiilor l-ar putea avea în poli- 
tică, precum şi asupra statutului lor social. | 

Spre deosebire de conservatori, liberalii, fără a contesta necesita- 
tea respectării tradiției, [.C. Brătianu, C.A. Rosetti, M. Kogălni- 
ceanu, cei mai „roşii“ deci dintre libezali, au afirinat aceasta în re- 
petate rînduri, au socotit însă că tradiţia nu trebuie în nici un fel să 
devină o piedică în calea progresului. Xenopol, un fost junimist, a 
sintetizat cel mai bine în 1869 argumentele celor care erau în favoa- 
zea unui progres rapid şi profund: răspunzind lui Maiorescu, el ară- 
ta că relele şi greutăţile prezentului sînt inevitabile atunci cînd o 
țară trece prin schimbări atît de mari ca cele întîmplate în mai puţin 
de o jumătate de veac în România şi că aceasta nu înseamnă în nici 
un fel că societatea românească este nepregătită pentru progres. În- 
seamnă dimpotrivă, socotea viitorul mare istoric, că progresul 
trebuie introdus şi mai grabnic, deoarece nu exista altă cale de îna- 
intare decît adoptarea neîntirziată a modelului de dezvoltare oc- 
cidental58. 

Pentru partidul foștilor paşoptişti, aceasta însemna, în primul 
rînd, adaptarea la cerinţele româneşti a celei mai liberale constituţii 
vest-europene din acea vreme, cea belgiană, şi, în acelaşi timp, 
încurajarea unei industrializări rapide; conservatorii, începînd cu 
N. Suţu, „Apergu sur Î'6tat industrie! de la Moldavie“ (1838), ac- 
ceptau cel mult crearea unor industrii complementare agriculturii, 
favorizînd, în general, menţinerea statutului de „țară eminamente 
agrară“, termen inventat de altminteri de Suţu. Economiştii liberali, 
P.S. Aurelian (1860), 1. Ghica (1865), au arătat însă că industeiali- 
zarea era chezăşia independenței şi a civilizaţiei, deoarece, cum 
spunea Î. Ghica, „o nație fără industrie nu poate fi considerată ca 


201 


civilizată“. Naționalismul economic al epocii a fost exprimat cel 
mai sugestiv de formula lui Ion Brătianu „prin noi înşine“, o for- 
mulă menită a deveni extrem de influentă îndată după primul război 
mondials?. 

Profundele transformări petrecute în societatea românească a 
veacului al XIX-lea, precuim şi urmărirea timp de mai multe gene- 
raţii a unui ideal naţional împlinit numai cu greutate au dus la pă- 


trunderea valorii politice în cultură şi la stabilirea unui raport de | 


dependenţă între cele două categorii, cu urmări negative pentru pro- 
gresui valorii estetice. Militantismul cultural a fost mai ales pe gus- 
tul paşoptiştilor şi al urmaşilor lor; Eliade (1867) socotea literatura 
ca o formă de manifestare a politicului; Hasdeu credea şi el că po- 
liticul fecundează în chip fericit literatura, un punct de vedere res- 
pins cu vehemenţă de junimişti, pentru care valoarea estetică şi cea 
politică erau incompatibile. Maiorescu (1867, 1873) considera poe- 
zia politică, inclusiv cea patriotică, ca lipsită de orice valoare artis- 
tică, ca nefiind o formă de artă. Cele două curente se vor înfrunta 
polemic vreme de mulţi ani, mai ales după intrarea în arenă şi a cu- 
rentului cultural din jurul periodicului socialist „Contemporanul“ 
(1881-1891), dominat de personalitatea lui Constantin Dobrogea- 
nu-Gherea. Teoretic, problema a rămas desigur nerezolvată, practic 
însă rezultatul a fost, fără îndoială, în favoarea liniei junimiste; 
aproape fără excepţie marii creatori ai epocii au fost membri ai 
cenaclului de la Iaşi sau s-au aflat sub influenţa mentorului său, 
Maiorescu. 

Au fost şi unele voci care au mers şi mai departe decît junimiştii 
şi care au afirmat că politizarea excesivă a vieţii sociale poate avea 
urmări negative nu numai asupra literaturii, dar şi asupea psiholo- 
giei colective în general. Începînd cu T. Diamant (1834), dar mai 
ales după unire, unii cărturari s-au întrebat de ce preferă românul o 
dregătorie, o funcţie, activităţii economice directe. Cariera politică, 
socotea C.A. Creţulescu (1860), aduce prea multe foloase sociale 
şi economice, dînd în acest fel naştere la ceea ce 1. Ghica (1861) 
definea drept un parazitism dregătoresc dăunător. Mergând şi mai de- 
parte, Drăghicescu, Din psihologia poporului român (1907), şi Ră- 
dulescu-Motru, Cultura românească şi politicianismul (1904), Psi- 
hologia ciocoiului, Psihologia industriaşului (1911) au socotit că 
adevărata modernizare nu va avea loc atita timp cât în ochii ro- 

mânului valoarea politică şi cea administrativă vor avea o mai mare 
atracţie decit valoarea economică, 

Erau situaţii în mare parte adevărate, tipice de altfel pentru cele 
mai multe din societăţile în curs de dezvoltare; spre deosebire de 
Apus, şi la români evoluţia politicului a precedat şi a determinat 
ptocesul economic în loc să-l urmeze. Cu toate acestea, realizările 
culturale ale veacului al XIX-lea erau considerabile şi de multe ori 
de foarte bună calitate. Junimismul cultural a scos literatura din im- 
pasul în care ajunsese după decenii de paşoptism artistic, făcînd po- 
sibilă apariţia geniului poetic al lui M. Eminescu, dispărut atît de 
timpuriu, în 1889. Dramaturgia l-a avut pe I.L. Caragiale; istorio- 
grafia, dominată până la sfîrşitul veacului de A.D,. Xenopol, apoi de 
N. lorga, a tratat cu seninătate şi obiectivism problemele aţit de gin- 
gaşe ale istoriei sud-est europene; scrierile lui Hasdeu au dus la 
apariţia lingvisticii româneşti moderne; învăţaţi de respectabilitate 
europeană au apărut către sfîrşitul veacului în geologie (M. Drăghi- 
ceanu, Gr. Cobălcescu), speologie (Em. Racoviţă, primul român care 
a ajuns la Polul Sud, 1898), matematică (D. Emanuel, Tr. Lalescu, 
S. Haret); aeronautica a progresat mult de la avionul lui Tr. Vuia 
(1906) pînă la experimentările avionului cu reacţie de către H. Coan- 
dă (1910); G. Constantinescu a întemeiat ştiinţa sonicității (1916). 

Fenomenul cei mai interesant însă al acestui sfirşit de belle cpoque 
a fost naşterea unui curent de avangardă atit în artă cât şi în lite- 
ratută. Cu î. Andreescu şi 1. Luchian de pildă, amindoi influenţaţi 
de impresionism, pictura a depăşit academismul lui Th. Aman şi 
N. Grigorescu; cu Brâncuşi, activ din 1901, sculpiara modernă era 
revoluţionată. Un fenomen similar de înnoire a avut loc şi în lite- 
ratură, unde epigonismul posteminescian şi semănătorismul au fost 
violent denunțate de reprezentanţii simbolismului, un curent deopo- 
trivă antijunimist, antieminescian, antisemănătorist, antipoporanist, 
antisocialist, negativist, ostil tradiţiei, opus satului, citadin, protes- 
tatar, în căutarea unei noi scări de valori. Pornit de Al. Macedonski 
prin revista „Literatorul“ (1880), curentul va avea ca principali re- 
prezentanţi după 1900 pe [. Minulescu, T. Tzara, 1. Vinea; cum 
avea să deciare ceva mai tirziu |. Voronca, „cu din toate naţiunile 
aleg imagi-naţiunea“, frază cheie pentru înțelegerea unui curent 
care a dat între alţii pe unul din întemeietorii dadaismului (Tzara). 
De menţionat de asemenea începerea activităţii litezare a lui Urmuz 
(1907), precursorul literaturii absurdului%0, Toate aceste mișcări de 

avangardă, apărute în contextul social ai unei societăţi în plină trans- 
formare, vor deveni un element însemnat al culturii româneşti din 
perioada interbelică. 

Din punctul de vedere al programului național şi din cel al poli- 
ticii externe, veacul al XIX-lea a fost, fără îndoială, o epocă de suc- 
cese, de progrese din treaptă în treaptă, pină la împlinirile anului 
1918. Cu toate acestea, ritmul lor a fost relativ lent; între căderea 
fanarioţilor (1821) şi pină la unire (1859), apoi de la unire la inde- 


pendenţă (1877) şi de la independenţă la crearea României Mari 


(1918) au trecut de fiecare dată lungi intervale de timp. Interesant 
şi semnificativ pe de altă parte este faptul că a existat mereu un de- 
calaj cronologic între enunţarea unei idei politice, între stabilirea 
unui obiectiv politic şi punera sa în practică. Unirea Principatelor, 
de pildă, a fost cerută pentru prima dată de boierii munteni la 1772, 
dar împlinită abia ja 1859; la fel independența, fixată ca obiectiv 
politic al clasei conducătoare cu multe generaţii înainte de recâşti- 
garea ei la 1877; unirea cu Transilvania, propusă pentru prima dată 
la începutul veacului al XIX-lea, a aşteptat şi ea mai bine de un se- 
col pînă la împlinire, Au existat de asemenea numeroase obiective 
de politică internă a căror aplicare a fost frînată de factori externi, 
deşi ele figurau de mult în programele politice naţionale, cum ar fi 
moneda şi banca naţională, libertatea comerțului extern, un sistem 
vamal autohton etc. Acest decalaj, pe a cărui listă se pot trece şi 
multe obiective culturale, ar sugera faptul că progresul lent al mo- 
dernizării se explică în parte prin împrejurările internaționale nepri- 
elnice. Ceea ce a lipsit vreme îndelungată a fost nu atit neexistenţa 
unui țel, necunoaşterea direcției dorite de evoluţie, un program, ci 
posibilitatea punerii sale în practică în condiţiile amestecului mari- 
lor puteri în politica românească. Într-adevăr, oricât de vechi ar fi 
fost unele programe, punerea lor în viaţă nu s-a putut face decit în 
momente de schimbare a raportului internaţional de forţe; 1821 a 
fost posibil datorită izbucnirii crizei orientale, la fel 1829 şi 1831; 
1859 nu s-ar fi putut probabil împlini fără înfrîngerea Rusiei la 
1856, iar 1877 fără izbucnirea noii crize orientale. 1918 este greu 
de închipuit fără destrămarea simultană a celor două autocraţii ve- 
cine, care făcuseră şi desfăcuseră vreme de secole politica Europei 
de răsărit. 

Aceasta nu înseamnă fireşte că evenimentele internaţionale sin- 
gure l-au creat pe Vladimirescu, unirea, independenţa, unirea cea 

mate; aceeaşi situaţie internațională poate duce fie ia împlinire, fie 
la eşec, dovadă istoria altor popoare est sau sud-est europene, ale 
căror clase politice nu au ştiut de cele mai multe ori să aleagă so- 
luţia viitorului sau care au ştiut de foarte puţine ori specula împre- 
jurările externe favorabile. În cazul românilor se poate spune că ei 
au avnt aproape întotdeauna parte de o clasă politică abilă în ale po- 
liticii externe, ştiutoare a folosi contradicţiile dintre marile puteri la 
primul prilej şi a-şi impune programul în momentele în care acestea 
nu i se mai puteau împotrivi. Aproape de fiecare dată victoriile na- 
ționale s-au obținut împotriva deciziilor deja Iuate ale marilor puteri, 
speculindu-se contradicţiile dintre ele; aşa s-a întîmplat la 1821- 
1822; unirea de la 1859 s-a făcut împotriva hotărîrilor conclavului 
european din 1858; nici o mare putere nu sprijinea independenţa în 
1877, iar Rusia s-a împotrivit pînă în ultimul moment participării 
armatei române la război. Ea a fost totuşi cîştigată pe cîmpul de 
luptă, apoi la congresul de la Berlin; puţini se mai aşteptau la re- 
naşterea militară din 1918 şi totuşi, îndată după terminarea războiu- 
lui, trupele române treceau Tisa şi intrau în Budapesta. Se poate 
spune că, generaţie de generaţie, clasa politică românească a urmă- 
tit cu tenacitate un program naţional extrem de îndrăzneţ şi că a 
ştiut, profitind de împrejurări, să-l ducă la îndeplinire, 

În acelaşi timp însă, pe plan intern, realizările aceleiaşi clase po- 
litice nu au fost la nivelul politicii sale externe. Din acest punct de 
vedere, împlinirile clasei conducătoare au fost mult mai puţin spec- 
taculoase; boierimea conservatoare şi cea liberală, burghezia erau 
de acord asupra principalelor obiective exteme, dar ele se deose- 
beau în chip fundamental în ceca ce priveşte căile de urmat în poli- 
tica internă. Opoziția marii boierimi, apoi a moşieriinii, grupate în 
jurul partidului conservator, a făcut ca radicalul program al revolu- 
ției de la 1848 să nu se poată aplica decit treptat, cu prevederile cele 
mai înnoitoare, votul universal şi reforma agrară, introduse abia în- 
tre 1917 şi 1921. 

Cu toate acestea, ritmul lent al progresului lăuntric nu trebuie să 
ne facă a nu vedea şi laturile pozitive ale politicii interne din veacul 
al XIX-lea. România veche nu era desigur o societate democratică, 
dar era totuşi una liberală. Participarea a viaţa politică era îngră- 
dită, dar libertatea comunicaţiei era, pe de altă parte, deplină, cura 
era şi libertatea de circulaţie. Instituţiile principale, chiar dacă nu 
funcționau întotdeauna bine, erau totuşi liberale, aşa cum nu fuse- 

seră înainte de Cuza şi cuza nu vor mai fi după 1938. La 1872, poş- 
ta română tranzita către străinătate 516 633 de scrisori şi primea în 
schimb 598 483, în 1912, românii expediau peste graniță 8 248 034 
de scrisori şi primeau 6 914 708. Raportate la numărul locuitorilor, 
aceste cifre vădesc o deosebită dispoziţie spre comunicare şi des- 
chidere, 

Un alt fenomen care vădeşie caracterul deschis al societăţii ro- 
mâneşti din veacul al XIA-iea a fost transformarea Principatelor, 
mai întîi, a României, mai apoi, în ţări de imigrație, un fenomen 
care începuse încă din Evul Mediu, dar care s-a generalizat în chip 
destul de neaştepiat în epoca formării statului naţional modern. 
Populaţiile balcanice ernigraseră dintotdeauna la nordul Dunării, în 
căutarea unui trai mai liniştit şi mai îmbelşugat, un fenomen care 
s-a continuat neabătut pînă la 1877; zeci de mii de bulgari, greci, 
albanezi au ajuns astfel! din supuşi otomani cetăţeni români. După 
1834, a început şi valul imigrării evreieşti în Moldova, o colonizare 
încurajată de autorități mai ales între 1834 şi 1849 şi care a făcut ca 
la 1916 populaţia evreiască să reprezinte 2,9% (230 000 de suflete) 
din totalul populaţiei vechiului regat6l. Marea majoritate a noilor 
imigranţi veneau din părțile galițiene ale împărăției habsburgice şi 
din cele poloneze şi ucrainene ale Rusiei. În acelaşi timp, după 1859, 
dar mai ales o dată cu venirea principelui Caro! de Hohenzollern 
(1866), țara „s-a umplut” cu „tehnocraţi“ austrieci, germani, tran- 
silvăneni, francezi, de folos noilor instituţii, econorniei, dar şi lor 
înşişi. Vechiul regat nu a cunoscut fenomenul emigrării ţărăneşti 
spre America, atît de răspîndit în Ungaria şi Transilvania sfirşitului 
de veac atit printre unguri cât şi printre români. 

Îniţiativele de modernizare ale societăţii româneşti din veacul al 
XIX-lea au venii de obicei de sus, de la clasa conducătoare, cu deo- 
sebire de la miezul ei tadical, boierimea liberală, continuatoarea 
ideilor revoluţionare de la 1821 şi 1848. Grupul lui lon L.C. Brătia- 
nu era, în chip limpede, angajat pe calea distrugerii sînduielilor ve- 
Chii Românii şi a ruperii forțate a barierelor care zăgăzuiau progre- 
sul, cu mul: înainte de izbucnirea războiului mondial şi adoptarea 
decretelor regale din 1917. Rămâne să vedem, în capitolele urmă- 
toare, în ce măsură visurile liberalismului de tip clasic au reuşit să 
facă România într-adevăr mare, nu numai ca întindere, dar şi ca 
structură lăuntrică. 


y 


DE LA ROMÂNIA MARE 
LA DEMOCRAȚIA POPULARĂ (1918-1947) 


11. ROMÂNIA MARE (1918-1938) 


Regimui politic. Noua Românie se deosebea în chip fundamen- 
tal de cea existentă înainte de 1914; crescuse în primul rînd ca în- 
tindere, ajungind prin înglobarea Transilvaniei, Banatului, Basara- 
biei şi Bucovinei de nord de la 137 000 km pătraţi la 295 049 km 
pătraţi. Din punct de vedere demografic, vechea unitate etnică era 
înlocuită cu o situaţie nouă, în care alături de români coexista acum 
şi un procent însemnat de alte naţionalităţi. Conform statisticii din 
1930, România Mare avea în acel an o populaţie de 18 057 028 de 
locuitori, din care 71,9% români, 7,9% unguri, 4,4% germani, 3,2% 
ruteni şi ucraineni, 2,3% ruşi, 4% evrei, 2% bulpari, 1,5% ţigani, 
1% turci şi tătari, 0,8% găgăuţi, 0,3% cehi şi slovaci, 0,3% polo- 
nezi, 0,1% greci, sub 0,1% albanezi, armeni etc. 

În Transilvania, provincia cu potenţialul cel mai ridicat de con- 
flicte etnice, românii reprezentau conform aceleiaşi statistici 57,8% 
din populaţie, ungurii 24,4%, germanii 9,8%. Conform anuarului 
statistic din 1940, în 1939 populaţia țării crescuse faţă de 1930 cu 
aproape două milioane, ajungând ja 19 933 802 de suflete, o creşte- 
re cu atit mai surprinzătoare cu cît se datora aproape în întregime 
sporului natural. 

Într-adevăr, după 1918, România şi-a pierdut caracterul de ţară 
de imigrație, numărul celor care plecau definitiv depăşindu-l acum, 
spre deosebire de veacul al XIX-lea, pe al celor care veneau să se 
stabilească. Legea din 1925 a confirmat libertatea emigrării şi imi- 
gtării, socotindu-le un drept firesc; pînă în 1938 s-au stabilit în Ro- 
mânia un număr de 28 580 de cetăţeni străini şi 11 709 români din 
afara graniţelor statului românesc. Cei care au plecat erau mai ales 
maghiari, evrei, germani, ruşi, membri deci ai naționalităților alipite 

României prin tratatele de pace şi care nu doreau să trăiască sub 
noua cîrmuire, În chip destul de ciudat, ritmul emigrării a scăzut 
după 1930, numărul celor plecaţi fiind de respectiv 1 372 (1932), 
1 179 (1933), 1 371 (1934), 2 423 (1935), 1 617 (1936), 1 337 (1937), 
1679 (1938), pe etnii, emigranții din 1936, de pildă, erau evrei 
(1 251), germani (138), unguri (03), români (52); din cei plecaţi în 
1938, ultimul an de pace, 907 erau evrei, 303. germani, 229 ruşi şi 
ucraineni, 126 unguri, 77 români?, A 

Din punct de vedere social, absorbirea noilor provincii nu a mo- 
dificat în chip substanţial structura populaţiei; în 1930 populaţia ru- 
rală reprezenta 78,9%, cea urbană 20,1% din totalul populaţiei; 
România avea un oraş cu peste jumătate de milion de locuitori (Bu- 
cureştiul, 631 288), patru cu peste o sută de mii (Chişinău, Cernă- 
uţi, Iaşi, Galaţi), nouă cu peste cincizeci de mii; statistica pe pro- 
fesiuni (1930) arată că 72,3% din cetăţenii României îşi cîştigau 
traiul prin exploatarea solului, 9,4% prin practicarea unei activităţi 
industriale, 4,8% ca funcţionari publici, 4,2% lucrînd în comerţ şi 
credit, 2,8% în transporturi şi comunicaţii”. 

Reformele din anii 1917-1923 au schimbat în chip radical vechi- 
le structuri sociale şi politice, dînd naştere, din punct de vedere in- 
stituţional, unei Românii foarte deosebite de cea veche. Programul 
liberal adoptat în 1913 şi pe care parlamentul începuse să-l discute 
încă înainte de izbucnirea războiului a fost treptat adoptat începînd 
din 1917, cînd regele Ferdinand a semnat decretul privind reforma 
agrară şi pe cel referitor la abolirea sistemului electoral cenzitar şi 
introducerea votului universal. Diferitele prevederi ale reformei 
agrare s-au legiferat apoi în 1918, 1920, pînă la votarea definitivă a 
legii agrare în 1921, care desființa în mod practic marea proprietate, 
transformând România într-o ţară de mici proprietari. Primele ale- 
geri organizate pe baza sufragiului universal au avut loc în 1919; 
teformna agrară lichidase puterea economică a marii moşierimi, cea 
electorală spărgea monopolul ei politic; în 1937, erau înscrişi pe lis- 
tele de alegători pentru cameră 4 651 959 de votanţi”. Ambele legi, 
impuse de Partidul Liberal, au avut darul să schimbe raportul de 
forţe pe scena politică internă. Noua situaţie a fost consfinţită prin 
constituţia din 1923, un act fundamental liberal şi democratic care 
va rămâne în vigoare pînă în 1938. : 

O primă urmare a reformelor de după război şi a creării Româ- 


niei Mari a fost pulverizarea vieţii politice, fragmentarea spectrului 


208 


politic pînă atunci stabil şi dominat de numai două partide politice, 
cei conservator şi cel liberal. Partidui Conservator, ale cărui merite 
în construirea României moderne sînt de necontestat, s-a dezintegrat 
îndată după efectuarea reformei agrare şi adoptarea votului univer- 
sal; guvernul filo-german al lui Marghiloman (19 martie-6 noiem- 
brie 1918) a căzut după reintrarea României în război, sub pre- 
şedinţia lui Take Ionescu, conservatorii vor mai reveni o dată la 
putere, dar numai pentru 30 de zile (1922), dispătând apoi cu totul 
din viaţa politică a ţării. La alegerile din 1919, partidul obținuse 
3,89% din voturi (16 mandate), ia cele din 1920 numai 2,82% 
(4 mandate), iat în 1922 nu a reuşit să trimită nici un deputat în par- 
lament. 

Liberalii au continuat, în schimb, să joace un important rol poli- 
tic, reprezentind în practică cel mai puternic partid politic al perioa- 
dei interbelice, Ei au condus neîntrerupt din 1914 şi pînă în 1919 
(cu o scurtă întrerupere între martie-noiembrie 1918), cînd, aseme- 
nea altor partide liberale europene, au pierdut alegerile organizate 
de ei pe baza votului universal. După o scurtă perioadă de organi- 
zare şi de extindere în teritoriile nou alipite, liberalii s-au reîntors la 
putere, cîrmuind cu autoritate între 1922-1928 (cu o întrezupere în- 
tre martie 1926 şi iunie 1927) şi 1933-1937. Perioada 1922-1926 a 
fost probabil epoca celor mai mari succese liberale, guvernul lui 
L. 1. C. Brătianu rezolvînd cu pricepere problemele dificile ale orga- 
nizării noului stat întregit, ale unificării celor 4 regiuni, atît din 
punct de vedere adiministrativ cît şi din cel legislativ; au fost de ase- 
menca anii refacerii economice şi ai aplicării reformelor; s-a adop- 
tat o nouă constituţie. Se poate socoti că, în 1926, Partidul Liberal 
se afla în culmea puterii şi influenţei sale, încheindu-și o misiune 
istorică începută ia 1848. După 1930, deşi încă partid de guvernă- 
mînt, zolul liberalilor va scădea însă treptat, lipsit rînd pe rînd de 
conducători, morţi în 1927 (LI.C. Brătianu), 1930 (Vintilă Brătia- 
nu), 1933 (1.G. Duca); i-au înlocuit o echipă nouă de oameni poli- 
tici fie lipsiţi de experienţă politică, fie influenţabili, în orice caz 
foarte diferiţi de vechea gardă. Ca urmate, partidul şi-a pierdut in- 
fluenţa fiind înftînt în alegerile din decembrie 1937; deşi învinse, 
cele două facţiuni liberale au cules totuşi 39,81% din voturi. 

Principalul partid de opoziţie al perioadei interbelice a fost Par- 
tidul Naţional Țărănesc, alcătuit în 1926 prin fuzionarea Partidhilui 
Naţional din Transilvania, condus de |. Maniu, cu Partidul 'Țără- 

nesc, înfiinţat de on Mihalache în vechiul regat (1918). Deşi aveau 
o bază de masă mult mai largă decit liberalii, naţional-ţărăniştii nu 
au guvernat decit foarte puţin, între 1928-1931 şi 1932-1933, ne 
reuşind să se impună ca un autentic şi eficient partid de guvernă- 
mânt. Condus de lideri admirabili din punct de vedere moral şi pa- 
triotic, dar lipsiţi de abilitatea şi supleţea politică a liberalilor, 
ţărănişti au făcut mai multe greşeli tactice, cum ar fi acceptarea re- 
venirii în țară a principelui Carol (1930) sau „alianța“ electorală cu 


Legiunea (1937), acţiuni care au influenţat în chip negativ mersul 


evenimentelor, grăbind eşecul începătoarei democraţii româneşti şi 
uşurînd instaurarea dictaturii, Ţărăniştii vor deveni cu adevărat pri- 
mul partid al ţării, cei mai numeros şi cel mai popular, abia după 
1944, într-o epocă însă în care, din păcate, nici numărul şi nici 
popularitatea nu-l mai puteau aduce la putere. 

afara liberalilor şi țărăniştilor s-au mai perindat la cîrma ţării, 
pentru scurt timp, alte cîteva grupări politice eterogene, cum ar fi 
Partidul Poporului condus de mareşalui Averescu (1920-1921, 1926- 
1927), Partidul Naţional Democrat al profesorului Iorga (1931-1932), 
Partidul Naţional-Creştin al lui Goga/Cuza (1937-1938); în acelaşi 
timp, încă din 1921-1922, spectrul politic s-a diversificat şi mai 
mult prin apariţia unor partide de extremă stingă şi extremă dreaptă, 
care ni au ajuns niciodată să guverneze cît timp a durat România 
Mare, dar care au jucat un rol activ politic, mai ales după 1930, 

Influenţa partidelor de stînga asupra vieţii politice româneşti a 
fost, în general limitată, spre deosebire de alte țări est europene, Ce- 
hosiovacia, Bulgaria, Iugoslavia de pildă, unde atit socialiştii cât şi 
comuniştii au avut oarecare influenţă. La 1921, Partidul Social-De- 
mocrat s-a scindat, rupt între partizanii leninismului, ai aderării la 
Internaționala a Îfi-a de la Moscova, şi cei ai continuării opțiunii 
social-democrate. 

Din punct de vedere numeric, rîndurile Partidului Comunist au 
fosi tot timpul rare, scăzând de la circa 2 000 pe timpul congresului 
al il-lea (1922) la 1 500 în 1931, la sub 1 000 pe timpul războiului; 
după o perioadă de oscilaţii politice care au durat pină în 1923, par- 
tidul s-a identificat fidel cu interesele sovietice, urmînd aproape 
fără excepție o stridentă politică antiromânească, o atare linie a gă- 
sit ecou, după cum era şi firesc, cu precădere în rîndurile naționa- 
lităţilor conlocuitoare, unguri, evrei, bulgari, care, din diferite moti- 
ve, dar cu aceeaşi obstinaţie, se împotriveau statului format la 1918. 

Cât priveşte pe secretarii generali (din 1924 titlul a fost schimbat în 
acela de pritn-secretar), cu excepţia lui Gh, Cristescu (1922-1924), 
toţi ceilalţi au fost neromâni, aleşi la congrese ţinute în străinătate 
sub pulpana Cominternului, sau desemnaţi direct de Moscova, chiar 
şi fără respectarea formelor statutare: Elek Kâblăs, alias Bădulescu, 
maghiar (1924-1928), a fost ales la congresul al III-lea ţinut la Vie- 
na; Vitali Holostenko, alias Barbu (1928-1931), ucrainean, a deve- 
nit secretar la congresul al IV-lea de la Harkov; Alexandru Danie- 
luk, alias Gorn (1931-1935), ucrainean, i-a succedat lui Holostenko 
la congresul al V-lea, ținut la Moscova; Botis Ştefanov (1935-1940), 
bulgar, a fost desemnat secretar prin rezoluţia unui comitet central 
aflat la Moscova; numirea lui Istvan Foriş (1940-1944) a venit tot 
de la Moscova. Cu o asemenea conducere, ia care trebuie adăugate 
diferitele comitete centrale, birouri politice, secretariate, dominate 
de reprezentanţii aceloraşi naţionalităţi, nu este de mirare că Parti 
dul Comunist a rămas mereu un partid marginal, al cărui principal 
obiectiv a fost dezmembrarea statului creat la 1918 şi nu interesul 
poporului român, 

Astfel, în 1923, Partidul Comunist şi-a însuşit teza Cominformu- 
lui în problema națională şi a dreptului la autodeterminare, adoptînd 
o rezoluţie sugerată de Buharin, care a rămas în vigoare pe toată 
durata epocii interbelice; conform acestei rezoluţii, adoptate pe vre- 
mea secretariatului lui Gh. Cristescu, România era declarată un stat 
multinațional, o creaţie artificială a imperialismului apusean; ca ur- 
mare, rezoluțiile partidului au afirmat continuu dreptul naţiunilor 
conlocuitoare la autodeterminare „pînă la completa separare de sta- 
tul existent în prezent“, reunirea Basarabiei cu ţara nu a fost nicio- 
dată recunoscută; în 1928, la congresul al IV-lea, s-a acceptat şi teza 
reunirii Bucovinei cu Ucraina; în 1933, partidul a sprijinit ideea ali- 
pirii Dobrogei la Bulgaria, aceasta după ce ani la sînd susţinuse teza 
Cominternului care ceruse crearea unei Dobroge independente”. 

Linia antinaţională a comuniştilor precum şi amestecul lor în răs- 
coala de la Tatar-Bunar (1924) au fost folosite de guvernul liberal 
al lui Brătianu pentru scoaterea partidului în afara legii (1924). Po- 
litica Partidului Comunist nu a început să se modifice decît după 
1935, ca urmare a noii orientări cominterniste, favorabilă frontu- 
rilor populare. În ciuda acestei fidelităţi, epurările lui Stalin nu au 
cruțat nici Partidul Comunist din România, mulţi dintre merabrii săi 
marcanţi, Al. Dobrogeanu-Gherea, Marcel Pauker, bulgarul Gh. Cros- 


24 


neff, redactorul şef al „Scînteii“, dispărînd fără urmă în gulagul so- 
vietic, aşa cum va dispărea de altfel şi un alt româno-bulgar cele- 
bru, Cr. Racovski, unul dintre stilpii mişcării socialiste româneşti 
de dinainte de război, devenit după 1917 o marcantă figură a poli- 
ticii sovietice. i 
Paralizat de lupte fracţioniste între 1928-1931, decimat apoi de 
represiunea stalinistă, condus pînă în preajma războiului de un bi- 


rou politic aflat în străinătate şi de un secretariat cu sediul în ţară, 


Partidul Comunist nu a putut juca decît un rol minor în politica in- 
terbelică. Nimeni nu ar fi putut bănui, în 1938, spectaculoasa răs- 
turnare de situaţii care i-a netezit drumul spre o putere pentru care 
nu era nici pregătit, nici dorit. 

În 1930, Bela Kun, în numele Cominternului, învinovăţea Parti- 
dul Comunist din România de lipsă de influenţă în muncitorime, 
dînd ca exemplu grevele de ia Lupeni (1929) care, afirma reprezen- 
tantul Moscovei, se. desfăşuraseră fără participarea comuniştilor. 
Supărarea Cominternului era întemeiată, mişcarea sindicală şi mun- 
citorească aflîndu-se mai mult sub influenţa socialiștilor decît a co- 
muniştilor. Fostul Partid Social-Democrat nu depăşea nici el cu 
mult mia de membri în ajunul sciziunii din 1921, dar sindicatele pe 
care le controla în mod indirect aveau totuşi la acea dată în jur de 
200 000 de membri. Aceştia au reprezentat baza de masă a Fede- 
raţiei Partidelor Socialiste din România întemeiată în 1922 şi din 
care făceau parte partidele socialiste din Transilvania, Banat, Buco- 
vina şi Partidul Social-Democrat din vechiul regat. În 1927,cele 
patru partide s-au unificat, dînd naştere Partidului Social-Democrat 
din România, condus de Titel Petrescu. La alegerile din 1928 parti- 
dul a obținut nouă mandate în parlament, la cele din 1931 şapte; 
apoi, influenţa sa politică a scăzut continuu, datorită în parte şi for- 
mării unor disidenţe de stînga, cum ar fi Partidul Socialist-Unitar 
(1928), sau Partidul Socialist Român (1933); la ultimele alegeri 
parlamentare. din vechea Românie (1937), social-democraţii nu au 
obţinut decît 0,9% din voturi, nealegîndu-şi nici un reprezentant în 
parlament. Era evident că nici opțiunea social-democrată, antisovie- 
tică, naţională dar totuşi marxistă nu găsise în popor ecoul şi spriji- 
nul pe care contaseră propovăduitorii ci. i 

Procesui de formare a unei drepte româneşti a urmat un ritm mai 
lent decit cel de alcătuire a stîngii. O mişcare de dreapta nu existase 
în România veche; odată însă cristalizată, dreapta a jucat un rol in- 

comparabil mai însemnat în politica internă decît socialişti sau co- 
muniştii. Pe eşichierul politic românesc, autoritarismul a fost o apa- 
riţie singulară şi neașteptată, lipsită de rădăcini în tradiția politică a 
veacului al XIX-lea. Fără marile reforme dintre 1917-1923, ridica- 
rea sa ar fi fost probabil cu neputinţă. Reformele au adus însă la su- 
prafaţă forţe sociale noi, ambiţioase, mai ales din indul micii bur- 
ghezii. În acelaşi timp, ele au împins spre periferia societăţii o parte 
a vechii boierimi şi moşierimi; ciudata întâlnire a acestor forţe so- 
ciale nemulţumite va da naştere mişcării legionare, inspirată în pe- 
rioada ei de maximă influenţă de un mic-burghez cu origini etnice 
în parte neromâneşti şi prezidată de un general în retragere, urinaş 
de vechi voievozi şi de împărați bizantini. 

Deşi începuturile mişcării legionare datează din anii 1922- 1923, 
cînd Corneliu Zelea Codreanu a înfiinţat mai întâi Asociaţia Studen- 
ilor Creştini, apoi, împreună cu profesorul ieşean A.C. Cuza, Liga 
Apărării Naţional-Creştine (LANC), alcătuirea sa definitivă a avut 
loc abia în 1927, cînd a luat ființă Legiunea Arhanghelul Mihail, 
cunoscută după 1930 şi sub denumirea de Garda de Fier; naţiona- 
listă, antisemită, antioccidentală, promovînd un spirit mesianic, un 
elitism şi un cult al conducătorului care nu existaseră pînă atunci în 
gindirea sau în viaţa politică românească, Garda avea toate trăsătu- 
rile mişcărilor de extremă dreaptă contemporane ei. Deşi originile 
şi ascensiunea legionarismului se explică în primul rînd prin cauze 
interne, care nu erau legate sau influențate de nazism sau fascism, 
este totuşi limpede că ascensiunea sa a fost favorizată de continua 
alunecare spre dreapta a vieţii politice europene şi de sprijinul di- 
rect sau indirect pe care l-a primit de peste hotare. 

Sub influenţa puternicelor personalităţi care făcuseră România 
Mare, în primul rînd a lui L.1.C. Brătianu, precum şi datorită pre- 
zenţei pe tron a înțeleptului rege Ferdinand, viaţa politică a regatu- 
lui s-a dezvoltat firesc, pe un fond de stabilitate, pînă spre sfîrşitul 
anilor "20, preocupată de refacerea şi unificarea țării abia alcătuite, 
de stabilirea căilor dezvoltării viitoare. Subita dispariţie între 1927 
şi 1933 a principalilor trei lideri liberali (I.1.C, Brătianu, V. Brătia- 
nu, Î.G. Duca), precum şi moartea neaşteptată a regelui Ferdinand 
(1927), alături de ezitările şi disensiunile conducerii ţărăniste, au 
creat un gol de putere de care au profitat atit Carol al II-lea cât şi 
Garda de Fier, cel dintii, obligat să renunţe la tron în 1926, din pri- 
cina legăturii sale cu Elena Lupescu, a profitat de lipsa de fermitate 

a guvernului Maniu şi s-a întors ilegal în țară (1930), obţinînd apoi 
anularea iegii din 1926 şi încoronarea sa ca rege; cea de a doua, in- 
terzisă pentru un timp, în 1931, apoi din nou în 1933, a reapărut ca 
partid politic lega! în 1935 sub numele de Totul pentru Țară. Popu- 
laritatea Legiunii a crescut continuu, alimentată atit de criza econo- 
mică cât şi de neputinţa vechilor partide politice de a găsi soluţii de 
îndreptare a situaţiei. i 

Anii '30 au fost în mare măsură dominați de raporturile din ce în 
ce mai încordate dintre rege şi Gardă; asasinarea la Sinaia a primu- 
lui ministru liberal 1.G. Duca (decembrie 1933) a pus capăt lungii 
perioade de civilitate şi liberalism de tip clasic din viaţa politică ro- 
mânească; cenzura a fost reintrodusă (1934), pentru prima dată din 
1862, iar guvernul a căpătat dreptul de a cîrmui prin decrete-lege. 
Liberalii, divizați între partizanii lui Dinu Brătianu, unul dintre fe- 
ciorii lui Ion Brătianu, continuatorul vechii tradiţii brătieniste, între 
cei ai lui Gheorghe Brătianu, fiul lui Ion I.C. Brătianu, istoric mare, 
dar om politic mediocru, şi între cei ai lui Gh. Tătărescu, om de 
casă al Palatului, au guvernat cu acesta din urmă ca prim-ministru 
din 1933 şi pînă în decembrie 1937, tot mai dependenţi de rege, tot 
mai conservatori şi, cu excepţia grupului bătrinilor, tot mai corupți 
şi nepopuiari. Ca urmate, deşi la putere, guvernul liberal a pierdut 
alegerile din decembrie 1937, la care au participat 13 partide politi- 
ce principale şi 53 de grupări secundare, cifre sugestive, vădind 
pulverizarea extremă a spectrului politic. Partidul Liberal a obținut 
35,92% din voturi, neajungînd deci la 40% care i-ar fi dat dreptul, 
conform legii primei majoritare din 1926, să formeze un guvern cu 
majoritate parlamentară absolută, liberalii disidenţi ai lui Gh. Bră- 
tianu au câştigat 3,89% din voturi, ţărănişti jui Maniu 20,40%, par- 
tidul Totul pentru Ţară 15,58%, Partidul Naţional Creştin condus 
de O. Goga şi A.C. Cuza 9,15%. Restul de voturi a fost împărțit 
între două disidenţe ţărăniste (3,93%), Partidul Poporului (0,83%), 
Frontul Muncii (0,83%), Partidul Maghiar (4,43%), Partidul Evre- 
iesc (1,42%) şi Partidul Social-Democrat (0,94%). În aceste condi- 
ţii, regele a încredințat formarea guvernului naţional-creştinilor, deşi 
aceştia obţinuseră mai puţin de 10% din voturi. Atit atmosfera in- 
temă cît şi climatul internaţional lăsau să se întrevadă o alunecare 
spre dreapta şi o situaţie de reală primejdie pentru regimul tradiţio- 
nal parlamentar. În aceste condiţii, cele două grupări liberale s-au 
reunit, iar în ianuarie 1938 au început tratative cu Maniu în vederea 

constituirii unui „bloc constituțional“ care să mai poată salva ceea 
ce mai era de salvat din regimul democratic. În paralel, avea loc şi 
o încercare de concentrare a forțelor de.dreapia, care, împreună, ob- 
ținuseră la alegeri un sfert din votul popular; primul ministru de- 
semnat, O. Goga, a intrat în tratative cu Legiunea, Temându-se de 
posibilitatea unei astfel de înţelegeri, dar răspunzând şi propriilor 
sale imbolduri dictatoriale, regele a dizolvat partidele politice şi 
parlamentul instaurînd dictatura regală (10 februarie 1938). Din 
punctul de vedere al structurilor interne, România Mare, cea con- 
struită de generaţia întregirii, înceta astfel să tmai existe. Democra- 
ţia, imperfectă cum fusese ea, era înlocuită, pentru prima dată în 
istoria ţării, cu un regim de tip autoritar. 

Politica externă a României Mari nu a cunoscut schimbările, va- 
riaţiile, contradicţiile politicii interne. Cu excepţia filo-germanei 
Gărzi de Fier, celelalte forţe politice, de la partidele istorice la pa- 
lat, şi-au îndreptat eforturile spre crearea unui regim de securitate 
europeană care să garanteze, sub egida pactului Ligii Naţiunilor, 
statutul intemaţional rezultat de pe urma tratatelor semnate între 
1918 şi 1920; astfel, în 1921, România, Cehoslovacia şi lugoslavia 
au creat Mica Înţelegere, o alianţă defensivă şi antirevizionistă, me- 
nită a garanta prevederile păcii de la Trianon; tot în 1921, s-a înche- 
iat o convenţie de alianţă cu Polonia, înlocuită în 1926 cu un tratat 
de garanţie; în 1926, România a semnat un tratat de alianță cu 
Franţa şi un tratat de amiciţie şi colaborare cu Italia, ţara care, în 
acea perioadă de după Locarno, mai susţinea încă principiul statu 
quo-ului teritorial; în 1928, Bucureştiul a aderat la pactul Briand- 
Kellog, care intezzicea războiul ca, mijloc de rezolvare a litigiilor, 
apoi ia protocolul de la Moscova (1929), prin care statele est-euro- 
pene şi Uniunea Sovietică îşi asummau obligaţii similare, la conven- 
ţia de definire a agresorului (1933) şi la pactul de neagresiune şi 
conciliaţiune de la Rio de Janeiro (1933). 

Diplomaţia română a fost de asemenea permanent preocupată de 
înjghebarea unor pacte regionale menite a garanta frontierele exis- 
tente; un prim astfel de pact a fost Mica Înţelegere. Din 1930, au 
început să aibă loc conferinţe anuale balcanice, încheiate peste pa- 
tru ani cu semnarea, la Atena, a pactului Înţelegerii Balcanice, prin 
care România, Grecia, Iugoslavia şi Turcia îşi garantau reciproc 
frontierele. Diplomaţii români, Titulescu, îndeosebi, au avut o acti- 
vitate deosebită şi în cadrul Ligii Naţiunilor, opunîndu-se invaziei 

Chinei (1932), Etiopiei (1936) şi ocupării Renaniei (1935). Urmând 
exemplui Franţei, Bucureştiul a reluat în 1934 reiaţiile diplomatice 
cu Moscova, pregătindu-se chiar, în 19351936, să semneze un pact 
de asistenţă mutuală româno-sovietic, care ar fi garantat indepen- 
denţa şi integritatea teritorială a țării, în graniţele trase la 1918. 

Evoluţia evenimentelor internaţionale,” creşterea rolului Ger- 
maniei, inactivitatea şi lipsa de fermitate a democraţiilor occiden- 
tale l-au forțat pe Caroi al Ii-lea, care fusese de altfel iniţiatorul noi- 
lor orientări diplomatice de după 1930, să înceapă după 1936 o 
oarecare reorientare a politicii externe, menite a evita izolarea di- 
plomatică a ţării. N. Titulescu, prea identificat cu politica franceză 
şi cu Liga Naţiunilor, a fost înlăturat de la conducerea Ministerului 
de Externe (1936), planul alianţei cu Sovietele a fost abandonat; în 
momentul instaurării dictaturii regale, clasa politică română era, în 
chip evident, lipsită de unitatea de vederi pe care o avusese pînă 
atunci, ruptă între adepţii continuării vechii politici externe şi cei ai 
apropierii de regimurile totalitare. Dacă Maniu, şi cu el vechea ge- 
neraţie de oameni politici, considera că este „direct criminal acel 
român care direct sau indirect vrea să ducă politica externă a Ro- 
mâniei în orbita politicii germane“ (ianuarie 1938), Codreanu de- 
ciara în schimb că „sunt contra marilor democraţii ale Occidentu- 
lui... La 48 de ore după biruinţa mişcării legionare, România va 
avea o alianță cu Roma şi cu Berlinul“ (1937)5. Nu e de miraze că 
regele a sperat să găsească în dictatură soluţia salvatoare pentru cri- 
za care bintuia la sfirşitul anilor '30 atît în politica internă cât şi în 
cea externă a României Mari. 

Economia. Statisticile vremii arată că între 1920 şi 1940 Ro- 
mânia ocupa locul al patrulea în Europa din punctul de vedere al 
suprafeţelor cultivate şi locul cinci în lume sub raportul producţiei 
agricole totale; pămîntul folosit pentru agricultură reprezenta 62,23% 
(1930) din suprafaţa ţării; 83,28% din terenul arabil era cultivat cu 
cereale. Către sfîrşitul anilor '30, ponderea cerealelor pe ansamblul 
producţiei agricole a scăzut întrucîtva în favoarea plantelor alimen- 
tare şi a celor industriale. România interbelică a continuat însă să 
fie o mare producătoare şi exportatoare de cereale, aşa cum fusese 
şi înainte de război, practica însă o agricultură extensivă, cu un 
foarte lent ritm de modernizare?, 

Cu toate acestea, întemeietorii României Mari făcuseră din mo- 


dernizarea agriculturii şi a relaţiilor agrare una din cheile de boltă 

ale noii societăţi; reforma propusă de LI.C. Brătianu în 1913 pre- 
văzuse îndreptarea situației nefireşti în care moşieziznea stăpinea 60% 
din terenul agro-silvic în timp ce țărănirnea nu poseda decît 40%; în 
1918, 44% din familiile ţărăneşti aveau sub trei hectare de pămint, 
15,21% sub un hectar, iar 300 000 de țărani nu aveau pământ deloc. 

Reforma agrară s-a legiferat treptat; în 1917, parlamentul refu- 
giai la Iaşi a înscris dreptul de expropriere în constituţie; apoi, în- 
cepînd din decembrie 1918, legea s-a aplicat progresiv, pe regiuni, 
mai întîi în vechiul regat, apoi în Transilvania, Bucovina, Basara- 
bia, întregul proces încheindu-se în 1921 ptin votarea unei legi agrare 
definitive de către parlament; au fost împroprietăriți 1 393 353 capi 
de familie cu 5 811 827 hectare, câte şase în Basarabia, cinci în ve- 
chiul regat, patru în Transilvania, 2,5 în Bucovina. 

Reforma a schimbat din temelie structura proprietăţii, România 
devenind peste noapte, dintr-o țară de latifundii, o ţară de mici pro- 
prietari, proprietăţile de pînă la cinci hectare reprezentind 82,70%, 
cele de pînă la zece hectare 94,72% din totalul proprietăţilor, marile 
moşii au fost în schimb reduse la suprafeţe variind între 100 şi 500 
de hectare. Domeniilor coroanei li s-au expropriat 46 422 hectare, 
Epitropiei Sfîntului Spiridon (laşi) 38 669, contesei maghiare Chris- 
tina Wenkheim (Arad) 31 866, fostului prim-ministru conservator 
Al. Marghiloman 3 66810. 

Pe hirtie, lucrurile păreau să stea într-adevăr bine, cele mai multe 
din relele trecutului veac duse, cele mai multe din dorinţele progre- 
siştilor împlinite; țăranul era în sfirşit proprietar, arendaşul dispă- 
tuse, matii moşieri absenteiști şi nepreocupaţi de pămînt şi ei. Şi to- 
tuşi, foarte repede, reformatorii şi-au dat seama că teoria şi practica 
social-economică nu fac întotdeauna casă bună. Fără capital şi in- 
ventar agricol corespunzător, fără suficiente cunoştinţe agro-zoo- 
tehnice, fără sprijinul statului, cu o lege a moştenirii care a divizat 
continuu. pămîntul abia căpătat, loviți la numai câţiva ani după re- 
formă de marea criză economică, țăranii proprietari s-au dovedit în 
cele din unnă mai proşti agricultori decît fuseseră marii proprietari. 
Producţia de cereale a țării nu a atins nivelul antebelic decît în 
1929; producţia medie ia hectar pe perioada 1923-1927 nw a ajuns 
decît la 850 kg la grâu, la 1 100 kg la porumb. Cu toate acestea, da- 
torită preţului scăzut al miinii de lucru, indicele de rentabilitate era 
totuşi la nivelul celui mondial. 

Deşi reforma agrară fusese opera Partidului Liberal, guvernele 
liberale, care au cîrmuit între 1922 şi 1928, s-au dezinteresat practic 
de soarta agriculturii; creditele acordate de Banca Naţională s-au 
dublat, ajungînd să însumeze, în 1927, 4 024 991 lei, dar valoarea 
lor era departe de a corespunde necesităţilor, gospodăriile ţărăneşti 
nereuşind să obțină împrumuturile pe termen lung necesare practi- 
cării unei agricultuzi modeme, În plus, guvernul a impus pină în 1929 
taxe foarte ridicate la exportul de cereale; prăbuşirea preţurilor la pro- 
dusele agricole după 1929 (1929100, 1932=47,4, 1933==44,9) a sfîrşit 
prin a pune capăt în mod definitiv speranţelor micilor proprietari şi 
ale tuturor celor care, politicieni, economişti, nădăjduiseră să rezol- 
ve toate problemele agriculturii româneşti prin simpla împroprietă- 
ire a țăranilor şi prin lichidarea marii proprietăţi!!. 

Anii '30 au adus o binevenită schimbare a politicii agrare oficia- 
le; taxele vamale de export au fost suprimate (1931), statul interve- 
nind acum în mod activ pentru încurajarea exportului de cereale, o 
politică necesară ținînd seama de acumularea stocurilor nevindute. 
Primele de export au ajuns în 1931/1932 la 10 000 lei de vagon de 
grîu exportat, la 13 000 lei de vagon de făină, cheltuielile fiind apoi 
recuperate prin taxe pe piine. În anii 1933-1934, statul a efectuat 
cumpărări masive de cereale pentru a menţine preţul, iar după 1935 
a introdus şi un preţ minimal de cumpărare a produselor agricole, 
garantind astfel un venit stabil producătorilor. În 1937, an în care 
75% din proprietăţile ţărăneşti ajunseseză să aibă sub 5 hectare, s-a 
adoptat şi legea privind organizarea şi încurajarea agriculturii, ale 
cărei prevederi erau îndreptate tocmai împotriva pulverizării pro- 
prietăților create prin împroprietărire. 

Toate aceste măsuri, la care trebuie adăugat şi subitul interes al 
Germaniei pentru produsele agricole româneşti, cumpărate şi stoca- 
te în vederea războiului, au făcut ca ultimii ani ai epocii interbelice 
să fie, pentru agricultură, ani de progres. Numărul tractoarelor a 
crescut de la 3 257 (1927) la 5 732 (1939), al maşinilor de treierat 
de ia 12 779 (1927) la 18 828 (1939); în 1938, lucrau în agricultura 
țării i 500 de ingineri agronomi, 500 de conductori agronomi şi 
25 000 de agronomi absolvenţi ai şcolilor inferioare de agricultură; 
producţia medie la hectar a crescut şi ea, cea de grîu, de pildă, vari- 
ind de la regiune la regiune, ajungînd la 1 450 kg (1938) în Basara- 
bia, la între 1 600 kg şi 2 542 kg în Muntenia, la între 1 600-2 000 kg 
în Transilvania şi la între 2 000-2 750 kg în Moldova. Deşi speranţele 

puse În restructurarea relaţiilor agrare la 1921 nu fuseseră nici pe 
departe împlinite, agricultura, care avea o pondere de 34,9% (1937) 
din venitul naţional total, reprezenta totuși o însemnată avuţie na 
ţională pe cale de dezvoltare, capabilă nu numai să hrănească popu- 
laţia, dat şi să exporte însemnate cantităţi de cereale!2, 

Dacă agricultura a avut parte de o dezvoltare lentă, contradicto- 
sie şi deseori întreruptă, industria interbelică a progresat contimau şi 
într-un ritm relativ ridicat, atingând cote maxime în 1938, aceasta în 
ciuda nivelului scăzut de la care pornise în 1918; pierderile de pe 
urma războiului fuseseră uriaşe, diferitele ramuri industriale produ- 
cînd cu mult sub nivelul producției antebelice. Producţia de petrol, 
de pildă, era mai redusă cu 47,6%, cea de cărbune cu 21,7%; indus 
tria zahărului producea în 1919 doar 16% din producţia antebelică, 
cea a hirtiei 38%, a lemnului 50%, cea alimentară 37%. Pe ansam- 
biul României Mari, producţia industrială a anului 1919 nu depăşea 
25% din nivelul producţiei anului 1913. 


pătrunderea capitalului străin în economia românească. În practică, 
cum liberalii au cîrmuit între 1914-1919, 1922-1928 şi 1933-1937, 
iar ţărănişti numai între 1928-1931, 1932-1933, pe deasupra şi ani 
de criză, „prin noi înşine“ a învins „porţile deschise“; partea capita- 
iului străin pe ansamblul economiei a scăzut de la 36% în 1929 la 
21% în 1938, ponderea sa principală fiind în industria mare (70% 
în 1929, 40,5% în 1938). Pe țări, capitalul englez reprezenta, în 1938, 
13,59% din totalul capitalului existent în economie, cel francez 9,33%, 
cel american 5,88%, cel italian 3,04%, cel german 0,6073. 
Liberalii — dar nu numai ei — au practicat o politică protecțio- 
nistă activă, care a apărat efectiv industria națională, legi protecţio- 
niste s-au votat în 1924, 1927, 1929, întărite apoi în 1931, 1935, 
1936. Ca urmare, importul de produse fabricate a scăzut continuu 
între 1920 şi 1938, iar industrializarea a cunoscut un ritm accelerat, 
printre cele mai ridicate din Europa. Rata de creştere a industriei a 

fost de 5,3% între 1920-1929, de 3,4% între 1929-1938. Această 
cifră mai scăzută se explică în primul rînd prin criza economică, 
dacă luăm în considerare însă numai perioada 1933-1938, atunci 
rata creşterii a fost de 6,2%. Deşi numai 10,2%. din totalul popu- 
laţiei active era ocupată în industrie, partea industriei era în 1929 de 
34,5 din produsul social total, de 22,9% din venitul naţional. Pe 
regiuni, valoarea producţiei industriale era în 1926 de 20 331 mi- 
lioane lei în vechiul regat, de 19 133 milioane lei în Banat şi Tran- 
silvania, de 3 246 milioane în Bucovina şi de 895 milioane lei în 
Basarabia. Coeficienţii cei mai ridicaţi de industrializare erau în in- 
dustria sticlăriei (68,8%), apoi în construcţii (65,7%), metalurgie 
(54,2%), în industria electronică (45,7%), în cea chimică (44,6%). 
Productivitatea cea mai mare era însă înregistrată de industria chi- 
mică, iar cea mai scăzută de cea a lemnului. Industria chimică ocu- 
pa de altfel primul loc între diferitele ramuri industriale în ceea ce 
priveşte capitalul investit, forța motrice şi valoarea producţiei; dez- 
voltate erau mai ales întreprinderile legate de exploatarea şi prelu- 
crarea petrolului şi a gazului metan, cum ar fi rafinăriile, fabricile 
de coloranţi, de îngrăşăminte chimice, cele de medicamente, fabri- 
cile de acid sulfuric, carbid, sodă caustică şi sodă calcinată. 

Criza economică a întrerup! această rapidă dezvoltare, producţia 
industrială scăzînd în anul de virt al crizei (1932) cu 57% faţă de 
anui 1929; după 1933, procesul de creştere şi-a reluat însă cursul, 
stimulat de diferitele măsuri de încurajare a industriei (legea din 
1936 acorda mari avantaje economice întemeietorilor de întreprin- 
deri), de procesul de concentrare al întreprinderilor (în 1936, 13 so- 
cietăţi anonime miliardare deţineau 48% din totalul capitalului 
industrial; în metalurgie procentul era de 90%), precum şi de acce- 
lerarea pregătirilor de război pe întregul continent. Dacă industria 
bunurilor de consum a avut parte de o rată de creştere modestă, da- 
torită îngustimii pieţei inteme şi nivelului de trai relativ scăzut, di- 
feritele ramuri de virf, mai ales în metalurgie, au cunoscut rate de 
creştere remarcabile; în zece ani (1930-1939) producţia de lamina- 
te a crescut cu 81,5%, cea de maşini cu 111,8%, cea de piese de 
fontă şi oţel cu 258%14. În aceeaşi perioadă producţia de obiecte de 
menaj şi de mobilă a crescut cu numai 39%. 

Producţia petrolieră a cunoscut şi ea o curbă crescătoare, atin- 
gînd punctul culminant, 8,7 milioane tone, în 1936; apoi, cantităţile 
extrase au început să scadă, stabilindu-se în 1939 la 6,2 tone!5. 

Ritmnurile relativ înalte de industrializare au fost obținute în ciu- 
da folosirii doar a unei părți din capacitatea de producţie existentă, 
mnai ales în industria bunurilor de consum şi în industria alimentară: 
în 1938, de pildă, fabricile de bere lucrau cu 40% din capacitatea 
existentă, cele de ulei cu 60%, cele de ciment cu 56%, Limitele 
progresului economic fuseseră în chip evident atinse, ele nu s-ar 
mai îi putut extinde fără o restructurare a relațiilor sociale interne şi 
o lărgire a puterii de cumpărare a populaţiei. Indiferent însă de 
această încheiere, ceea ce este în afară de orice îndoială este faptul 
că economia interbelică a cunoscut un proces de necontenită creşte- 
te, de progres, neafectat de degradarea vieţii politice. Din punct de 
vedere economic, România Mare a fost o țară în curs de dezvoltare. 

Structura comerţului interbelic a fost direct influenţată de trans- 
formările structurale ale economiei, precuim şi de evoluţia situaţiei 
internaţionale. Dominat iniţial de Franţa şi de Anglia (1918-1929), 
importul şi exportul şi-au schimbat treptat orientarea, îndreptîn- 
du-se spre Germania, interesată după 1933 mai ales în achiziţiona- 
zea de materii prime şi de cereale, dornică în acelaşi timp a vinde 
mărfuri industriale şi armament. În 1938, 28,9% din valoarea pro- 
duselor importate venea din Germania, 9,4% din Anglia, 6,1% din 
Franţa; în acelaşi an, 36,8% din valoarea exporturilor româneşti 
luau calea Reichului, 8,1% a Angliei, 7,7% a Franţei. Partea Ger- 
maniei a crescut şi mai mult după înghiţirea Austriei şi mai ales a 
Cehoslovaciei, pînă atunci unul dintre principalii parteneri comer- 
ciali ai României. 

Dezvoltarea industriei a modificat şi structura importurilor, par- 
tea produselor fabricate micşorîndu-se în favoarea unor materii pri- 
me, importate pentru prelucrarea lor în țară; astfel, importul de ma- 
terii prime a crescut între 1930 şi 1939 de la 9,6% la 33,8%, cel de 
produse finite scăzând în schimb de la 65% la 33% din totalul can- 
tităţilor importate, În aceeaşi perioadă, procentul de produse semi- 
fabricate importate a crescut de la 25,4% la 33,2%. Semnificativă a 
fost şi scăderea exportului de cereale din valoarea globală a expor- 
tului țării, procentul valoric trecînd de la 49,9% (1927) 1a 24,4% 
(1938)15. 

Societatea. Ca orice societate în curs de dezvoltare şi cea româ- 
nească a fost o lume a contrastelor. Echipele regale de sociologi care 
au cutreierat în anii "30 satele, publicîndu-şi concluziile privind sta- 
diul civilizaţiei ruzale, au tras îndeosebi încheieri pesimiste; țărăni- 


221 


tmea trăia prost, consuma prea multe glucide provenind din cereale, 
prea puţine proteine şi grăsimi, mânca prea puţină carne, prea tnulte 
alimente vegetale. Cu toate acestea, statisticile anilor 1923-1927 
arată că, pe cap de locuitor, consumul anual de cereale era de 
436 kg, cifră destul de ridicată, şi că 70% din alimente erau furni- 
zate de gospodăriile proprii, i 

La oraşe, în schimb, dezvoltarea economiei a adus cu sine 
schimbări rapide şi modernizatoare; Bucureştiul vechiului regat, cu 
case boiereşti încărcate cu verdeață, şi-a tras bulevarde drepte şi 
largi, cu blocuri cubiste pe ambele laturi. „Micul Paris“ era, fără în- 
doială, principala capitală a Europei de sud-est, o întîietate pe care 
o avusese de altfel vreme de multe veacuri şi pe care avea s-o piar- 
dă după 1948. Faţă de 1913, preţurile medii crescuseră mult, mai 
ales ia alimente, dar şi veniturile se ridicaseră simțitor, raportate la 
nivelul maxim al anului 1929, preţurile ultimului an de pace erau 
totuşi mai scăzute cu aproximativ o treime; kilogramul de carne de 
vacă se vindea cu 22,50 iei, cei de carne de porc cu 29,90; brinza 
de Brăila, mâncarea săracului, costa 39,50 lei kilogramul, piinea 
albă 8,70 lei kilogramul, cea neagră 7,20; un ou valora 1,73 lei, un 
kilogram de castofi 3,25, în schimb, chiriile la case erau scumpe, 3 
camere costau 2 916 lei pe lună în 1929, 1 595 în 1938; produsele 
de îmbrăcăminte erau şi ele mai ieftine înainte de război decit fuse- 
seră cu zece ani mai înainte, prețul unui metru de stofă bărbătească 
scăzind de la 805,65 la 534 lei, cei al unei perechi de pantofi de la 
766,05 la 605 lei!7, 

Veniturile variau fireşte după ocupaţie, cel mediu al burgheziei 
româneşti fiind de 200 000 lei pe an, suficiente totuşi pentru a în- 
gădui un rezonabil trai zilnic. Un prim-ministru se plătea cu aproa- 
pe un milion de lei pe an, o sumă care i s-ar fi părut exorbitantă 
unui Carp sau Catargiu, cu atit mai mult cu cât pe vremea vechii 
Românii ministeriabilii trăiau mai mult din veniturile lor decit din 
cele ale statului. În anul maximei sale dezvoltări economice (1938), 
ţara avea conform statisticilor oficiale 716 milionari (din care 7 cu 
un venit de peste 10 milioane), 70 529 de contribuabili cu un venit 
anual de peste 100 000 lei, 304 400 de contribuabili cu un venit în- 
tre 20 000 şi 40 00018, Relativa bunăstare a lucrătorilor explică poate 
şi slăbiciunea mişcării sindicale, muncitorimea agitîndu-se activ, prin 
greve şi manifestări de stradă numai în 1920, 1929, 1933. După re- 

începerea redresării economice din anii *30, frământările sociale au 
fost tare și fără însemnătate. 

Educaţia publică a făcut şi ea progrese după 1918, deşi ritmul de 
alfabetizare a fost mai redus între 1920-1938 decit între 1899- 
1914. În 1930, ştiau carte trei pătrimi din orăşeni şi jumătate din să- 
teni, procentul de ştiutori de carte fiind pe întreaga țară de 37,1%; 
ei varia însă de la regiune la regiune, fiind de 72% în Banat, de 
67,3% în Transilvania, de 56,1% în vechiul tegat, de numai 38% în 
Basarabia, Dintre toţi ştiutorii de carte , numai 3% aveau studii su- 
perioare, 83% urmaseră numai şcoala primară; restul se împărțea 
între absolvenţii de şcoli profesionale (3,2%) şi cei ai învăţământu- 
lui mediu (8,6%)19, 

Guvernarea liberală dintre 1922-1928 a făcut mari eforturi pen- 
tru dezvoltarea învăţămîntului; bugetul instrucţiunii publice a fost 
aproape triplat, trecînd de la 954 000 000 (1922) la 2 643 114 240 
lei (1926); legea învățămîntului (1924) a sporit şcoala generală 
obligatorie de la 4 la 7 clase şi a extins obligativitatea învăţămîntu- 
lui primar de la 12 la 18 ani, prevăzând pedepse aspre pentru 
părinţii care nu-şi trimiteau copiii la şcoală; legea a organizat de 
asemenea cursuri de alfabetizare pentru adulţi, şcolind, în 1925, 
730 000 de cetăţeni, şi a restructurat rețeaua şcolilor normale de în- 
văţători. Numărul acestora a trecut de la 25 000 în 1922 la 37 000 
în 1926; cel al şcolilor primare crescuse în aceeaşi perioadă de la 
12 000 ia 23 000, al şcolilor secundare de la 297 la 370, al celor 
profesionale de la 174 la 344. 

Dinamica cea mai ridicată a avut-o însă învățământul superior. 
România 'avea în 1922 patru universități (Bucureşti, Iaşi, Cluj, Cer- 
năuţi), o academie de comerţ la Cluj, una de drept la Oradea şi un 
institut teologic la Chişinău. Numărul studenţilor a crescut neconte- 
nit pînă la începutul anilor '30, în anul universitar 1926-1927 fiind 
înscrişi la diferite facultăţi 27 903 studenţi, dintre care 4390 evrei, 
509 unguri, 465 germani, restul români, peste cîţiva ani, în anul 
universitar 1933/1934, numărul lor crescuse la 38 869. Statul aloca 
de asemenea anual mari sume de bani pentru burse în străinătate. 

Statistica studenţimii arată că majoritatea celor înscrişi urmaw 
dreptul (38,63%), apoi literele şi filozofia (26,58%), abia în al trei- 
lea rînd diferitele facultăţi de ştiinţe exacte (16,84%); urmau apoi 
medicina şi farmacia (12,07%), teologia (5,70%), medicina veteri- 
nară (0,93)70. în lipsa unor statistici complete, aceste procente, va- 

iabile pentru anul universitar 1928-1929, nu pot fi urmărite în evo- 
Îuţia lor ulterioară. Numărul studenților a scăzut în orice caz spre 
sfîrşitul anilor '30, ierarhia diferitelor facultăţi rămânînd însă ace- 
eaşi; cei mai mulţi dintre români îşi doreau așadar să ajungă avo- 
caţi, magistrați, cu gîndul desigur la cariera publică. 

Intelectualitatea epocii interbelice seamănă foarte puţin cu cea 
premergătoare alcătuirii României Mari. Spre deosebire de vechea 
generaţie, o găsim mai puţin obsedată de aspectele politice ale pro- 
blemei naţionale. Întregul veac al XIX-lea sacrificase în mod con- 
ştient valoarea estetică pe altarul valorii naționale; aceasta odată 
împlinită, cărturarii au putut în sfîrşit păşi în universalitate, pără- 
sind îngusteie preocupări regionale. Vechile valori sînt puse acum 
la îndoială, nume venerabile nu mai sînt recunoscute sau acceptate 
unanim; lorga, de pildă, este contestat —— pe nedrept de altfel — de 
o întreagă nouă şcoală istorică ce punea faptul, documentul în locul 
interpretării romantice, Mulţi dintre vechii cărturari, foarte activi pe 
plan naţional înainte de 1918, deveniseră sterili, O. Goga, C. Stere, 
de pildă, nereuşind să-şi definească poziţia în nova lume. În locul 
lor irupe acum o nouă generaţie, tînără, eliberată de vechile tabuuri 
şi obsesii, iconoclastă. Unii, Brâncuşi în sculptură, lon Barbu, lon 
Vinea, Ilarie Voronca, Tudor Arghezi, George Bacovia în poezie, 
practică un modemism agresiv şi înnoitor; acum se încheagă la Eu- 
gen Ionescu teatrul absurdului, precedat de nuvelele lui Hurmuz, 
mort foarte tînăr, în 1923; acum compune G. Enescu Oedip, prima 
operă românească reprezentată pe scenele Apusului (1936). Nume- 
ros a fost şi grupul avangardiştilor în pictură. 

Mulţi dintre aceşti avangardişti au avut simpatii pentru mişcările 
de stînga, încadrîndu-se apoi, după 1944, în Partidul Comunist şi 
eşuind în cele din urmă, asemenea lui G. Bogza, în platitudinile rea- 
lismului socialist. Alţii, ostili oricărei dictaturi, au ales exilul, unii 
chiar înainte de război, Eugen Ionescu, alţii după el, Brâncuşi, 
Enescu, Eliade, Cioran. 

De mare influenţă culturală s-au bucurat în perioada interbelică 
şi câțiva cărturari de dreapta, filozofi şi scriitori deopotrivă, precum 
Nae Ionescu, Nichifor Crainic, Lucian Blaga, primii doi apropiaţi 
din punct de vedere politic de Legiune. Toţi trei au respins moder- 
nismul de tip apusean căutînd să definească o spiritualitate româ- 
nească specifică şi să întoarcă cultura țării la originile ei tradiţiona- 
ie, creştine, „pervertite“ de occidentalism. N. Ionescu a văzut în or- 

todoxie esența sufletului românesc; gîndirismul lui N. Crainic a 
propovăduit un misticism ortodox militant, autoritar şi antiocciden- 
tal, chemind la construirea unei societăţi etnocratice şi corporatiste, 
bazate pe presupuse valori tradiționale; L. Blaga, poet şi filozof de 
mate valoare, a. creat teoria „spațiului mioritic“, bănuită matrice a 
spiritului românesc. Toţi trei au fost victima regimurilor instaurate 
după 1938, N, Ionescu pătimind de pe urma lui Caro! al II-lea, 
Crainic uitat în închisorile comuniste, Biaga redus la completă tăce- 
re după 1944 şi reabilitat parţial, ca poet, numai după moarte 
(1961). 

În ciuda strălucirii intelectuale, ginditorii de dreapta nu au lăsat 
totuşi decit o amprentă palidă asupra culturii româneşti; poate că 
ecoul cel mai durabil l-au avut tot adepţii valorilor occidentale, cei 
negaţi de generaţia tinără; noua şcoală istorică are totuşi mai puţine 
merite decît geniul istoric al bătrînului Iorga; academicianul profe- 
sot filozof Ion Petrovici a avut desigur mai puţină strălucire decît 
Nae Ionescu, dar a şcolit, în schimb, asemenea lui Maiorescu, o so- 
lidă generaţie de studenţi; la fel C.. Rădulescu-Motru; iar modernis- 
mul şi spiritul occidental al criticului literar Eugen Lovinescu a rea- 
dus în literatură, asemenea junimiştilor, măsura şi bunul simţ care 
lipseau de cele mai multe ori extremismului cultural al anilor *30. 

Un mare rol în dezvoltarea culturii interbelice l-au avut intelec- 
tmalitatea tehnică şi cea legată de ştiinţe sociale noi în România, 
cum ar fi economia politică sau sociologia. Dimitrie Gusti a creat o 
originală şcoală sociologică, în timp ce Virgil Madgearu, Victor 
Siăvescu, Mihail Manoilescu, Gheorghe Zane au pus bazele gîndirii 
economice româneşti moderne. Îndată după 1920 s-au înfiinţat nu- 
meroase institute de cercetări, cum ar fi institutul central de statis- 
tică, mai multe institute de istorie românească şi universală, apoi in- 
stitutele de chimie, de cercetări economice, forestiere, energetice, 
zootehnice, de seruri şi vaccinuri, de sociologie. 

România Mare a fost de fapt opera oamenilor României vechi; ei 
au fost aceia care au ştiut folosi împrejurările internaţionale prielni- 
ce pentru a-şi reîntregi ţara. Fără aceşti abili oameni politici ai 
României vechi, cea nouă nu ar fi fost posibilă. 

Dar România Mare nu a însemnat doar graniţe lărgite, provincii 
reunificate; a însemnat şi un nou sistem social şi un nou sistem po- 
litic; a însemnat trecerea de la liberalismul nedemocratic la demmo- 
craţia liberală; şi din acest punct de vedere, intern, România Mare a 
fost opera unor oameni politici formaţi în veacul al XIX-lea, în re- 
gat Brătienii şi susţinătorii lor, în Transilvania vechii memorandişti, 
Maniu, cu toţii spirite europene, democratice, care au impus de sus 
reforme radicale de natută a moderniza din temelii structurile eco- 
nomice, sociale şi politice ale noului stat, 

Aceste reforme au tulburat, cum era şi firesc, echilibrul social; 
pe temeiul votului universal s-a ridicat multă pleavă politică, de 
dreapta ca şi de stînga, la sate, la oraşe şi pînă pe treptele palatului 
regal. Din nefericire pentru ţară, generaţia ctitorilor a dispărut ne- 
aşteptat de repede, iar cei cîţiva rămaşi au fost repede depăşiţi de 
valul noilor veniţi şi de cursul evenimentelor. Noua generaţie poli- 
tică, cea născută din reforme, cea de după 1930, nu mai seamănă cu 
generaţia bătrînilor; corupţia, violenţa, arivismul au înlocuit civili- 
tatea vechii elite politice. Fenomenul era desigur european, dar această 
generalitate nu-l face mai atractiv. Ca urmare, oamenii noi, care nu 
ar fi putut apărea fără liberalizarea vieţii politice de la începutul 
anilor "20 şi care ar fi trebuit să consolideze România Mare, în fapt 
au distrus-o, cu mult înainte de dezmembrarea ei de către puterile 
totalitare şi sateliții lor. La 1938, vechile visuri ale lui Ferdinand şi 
ale Brătienilor, democratismul fundamental al lui Maniu erau evi- 
dent moarte. 

Cu toate acestea, principiile şi temeliile pe care se înălțase Ro- 
mânia Mare fuseseră bune; economia şi cultura au progresat con- 
tinuu. Anii interbelici au fost ani de dezvoltare, ca de altfel în în- 
treaga Europă de răsărit. Degenerarea politică, venită repede şi pe 
neaşteptate, degradarea clasei conducătoare au fost mult accentuate 
de evoluţia situaţiei internaţionale, de victoria fascismului şi a na- 
zismului în alia şi Germania şi de slăbirea treptată a influenţei ma- 
rilor democraţii occidentale. Este de presupus că, fără amestecul ce- 
lor dintii, întreaga zonă şi-ar fi consolidat începuturile democratice. 
În noile condiţii internaţionale însă, soarta țării era pecetluită, de- 
moczaţia făcînd loc în chip inevitabil dictaturii; mai întîi celei de 
dreapta, incomplete, răsturnabile, apoi celei de stinga, comuniste, 
rămasă stăpînă peste Europa de răsărit pînă în zilele noastre. 


12. REGIMURILE AUTORITARE (1938-1944) 


Dictatura regală. Din punctul de vedere al instituțiilor sale fun- 
damentale, România Mare a încetat să existe în 1938 o dată cu in- 
staurarea primei dictaturi din istoria ţării; litera vechilor instituţii 
fusese de multe ori rău aplicată, funcţionarea lor incompletă, dar 
spiritul lor fusese, de netăgăduit, bun. Acum, spiritul însuşi se per- 
vertise, îngreunînd progresul şi dezvoltarea reală. Lovitura de stat 
regală însemna negarea întregului curs urmat de istoria românească 
de ia revoluţia lui Tudor Viadimirescu încoace. 

Alegerile au fost înlocuite cu referendumul. Noua constituţie a 
primit 4 297 581 de voturi pentru, 5 483 de voturi contra, o primă 
manifestare a mentalităţii care cerea poporului nu numai să aprobe, 
dar să o facă şi cu entuziasm. Vechile alegeri se cîştigaseră deseori 
cu majorităţi de sub 60% şi nimeni nu se gîndise să le conteste le- 
gitimitatea; cifrele referendumului sînt o semnificativă mărturie a 
înlocuirii spiritului parlamentar cu cel autoritar. 

Constituţia lui Carol al Il-lea nu mai păstra aproape nimic din 
vechile instituţii democratice introduse prin constituţiile lui Carol 1 
(1866) şi Ferdinand (1923); în primul rînd nu se mai vorbea despre 
drepturile cetățenilor, ci despre obligaţiile lor; se interzicea printre 
altele „a propovădui prin viu grai sau în scris schimbarea formei de 
guvernământ a statului“, o formulă care zeintroducea delictul politic 
într-o formă apropiată de felui în care îl formulase Codul Calli- 
machi (1817)7i, dar care dispăruse din actele fundamentale uitezi- 
care; pentru a garanta liniştea publică se introducea pedeapsa cu rnoar- 
tea şi pe timp de pace, o prevedere care nu existase în nici o constituție 
anterioară. În acelaşi timp, regele punea capăt separării puterilor, 
atribuindu-şi atît puterea executivă cît şi pe cea legislativă, lipsind 
senatul şi adunarea deputaţilor de orice atribut semnificativ; came- 

rele urmau să se întrunească numai din iniţiativa suveranului „cel 
puţin o dată pe an“, în timp ce vechile parlamente funcționaseră ca 
instituţii autonome, de obicei de la începutul toamnei până la în- 
ceputul verii următoare. Prin trăsăturile sale esenţiale, constituţia 
din 1938 semăna mai mult cu Regulamentele Organice decît cu ac- 
tele fundamentale din 1848, 1866 sau 1923. 

Partidele „istorice“, deşi desfiinţate, şi-au păstrat totuşi în mare 
parte structura organizatorică; iniţial, regele a sperat să le asocieze 
noului regim, dar nici liberalii nici țărăniştii nu s-au arătat dornici 
de colaborare, protestînd neîncetat împotriva dictaturii şi cerînd re- 
întoarcerea la vechiul regim parlamentar: În cele din urmă, Carol a 
decis organizarea unei noi instituţii, Frontul Renaşterii Naţionale, în 
care toţi cetăţenii, şi în primul rînd funcţionarii de stat, au fost invi- 
taţi să se înscrie, astfel încît în ianuarie 1939 Frontul număra 3,5 
milioane de membri. Era primul partid „de masă“ din istoria țării; 
foarte repede, apartenenţa la Front a devenit o condiţie indispensa- 
bilă pentru promovarea socială. 

Regimul dictaturii regale nu a fost cu toate acestea un regim de 
tip fascist sau nazist; atît naționalismul cît şi antisemitismul său au 
fost moderate, iar unele din vechile libertăţi cetăţeneşti au rămas în 
vigoare. Dominant era mai degrabă un misionarism monarhic dori- 
tor de pace internă şi armonie socială. Regimul nu a avut nici măcar 
un document programatic care să-i definească principiile şi structu- 
ra; funcţionarea i-a fost greoaie, lăsînd impresia de improvizație şi 
superficialitate. De pildă, Frontul Renaşterii Naţionale s-a înfiinţat 
prin lege la 16 decembrie 1938, zece luni după instaurarea dictatu- 
rii; la 5 ianuarie 1939 se tipărea regulamentul de funcţionare, la 20 
februarie apărea un nou regulament privind uniformele Frontului, 
iar la 24 noiembrie un alt regulament care modifica primul regula- 
ment privind uniformele; aceeaşi instabilitate, improvizație şi în do- 
meniul administrativ; structura Consiliului Legislativ a fost modifi- 
cată de opt ori între 1938 şi 1939, în aceeaşi perioadă, Ministerul de 
Externe a avut parte de şase legi de reorganizare, cel al economiei 
naţionale de cinci, Ministerul Agriculturii de patru. Pentru uzul şi 
folosul cetăţenilor, oamenii palatului au publicat în 1939 un volum 
de 278 de pagini întitulat „Lozinci regale“, cuprinzînd câteva din dis- 
cursurile regelui menite a fi îndrumări şi pentru agricultori şi pentru 
intelectuali şi pentru meseriaşi. Putem socoti acest „manual“ drept 
un prim început al cultului personalităţii în România. 

În ciuda eforturilor depuse, noul regim a fost departe de a se bu- 
cura de sprijinul diferitelor forţe sociale şi politice; liberalii şi țără- 
niştii i s-au opus constant, nerecunoscîndu-i legitimitatea şi cerând 
prin nenumărate memorii revenirea la regimul parlamentar. Recon- 
cilierea naţională cerută de rege în numele interesului naţional şi al 
salvării țării de pericolul extern nu s-a putut realiza niciodată; între 
februarie 1938 şi septembrie 1940, regele şi Garda s-au înfruntat în- 
tr-o luptă pe viaţă şi moarte, căreia i-au căzut victimă sute de legio- 
nari, aproape întreaga conducere a mişcării în frunte cu Codreanu, 
asasinat în noiembrie 1938, precum şi A. Călinescu, primul-minis- 
tru al ţării, mîna forte a regimului, ucis de legionari în septembrie 
1939. 

Sub presiunea Germaniei naziste, dictatura regală a alunecat 
treptat spre dreapta, nu atit din convingere cât din necesitate poli- 
tică; într-adevăr, România avea în primăvara lui 1939 foarte puţini 
aliaţi pe care putea să se bizuie, vechiul sistem de alianţe construit 
cu migală după 1918 destrămîndu-se ca urmare a creşterii influenţei 
Germaniei şi a împăciuitorismului marilor democraţii occidentale. 
Criza cehoslovacă a dominat primul an de existenţă al noului regim, 
Carol continuînd totuşi cu remarcabilă şi lăudabilă consecvență ve- 
chea linie de respectare a alianțelor. România a declarat că-şi va zes- 
pecta obligaţiile decurgînd din tratatul Micii înţelegeri, a acceptat 
survolarea teritoriului său de către avioanele sovietice şi a refuzat 
să ia parte la împărţirea Ucrainei Subcarpatice, deşi fusese invitată, 
tot aşa precum generalul Antonescu va refuza în 1941 să anexeze 
părţi din Banatul iugoslav. 

În noiembrie 1938, regele a vizitat Londra şi Parisul în căntarea 
unui sprijin occidental mai substanţial, primind însă numai asigu- 
tări neconvingătoare; Occidentul era încă cuprins de spiritul Miin- 
chenului. Pe drumul de întoarcere, Carol s-a oprit şi la Berghof în 
Bavaria pentru o scurtă întrevedere cu Hitler, care nu a reuşit însă 
să înlăture neîncrederea reciprocă. Mai mult chiar, îndată după în- 
filnire, încă din tren, regele a poruncit executara lui Codreanu şi a 
13 dintre camarazii săi, un asasinat care a înăsprit şi mai mult re- 
laţiile Bucureştiului cu Berlinul. 

În acelaşi timp, regele făcea eforturi disperate pentru a intensifi- 
ca legăturile economice cu Anglia şi Franţa ale evita astfel sateliți- 
zarea economică a țării de către Germania. În toamna lui 1918, di- 
plomaţii români au avertizat în repetate rînduri asupra pericolului 

pătrunderii economice a Reichului în Balcani, fără a reuşi însă să 
stirnească interesul capitalelor occidentale. Mai mult chiar, Cham- 
berlain a declarat regelui la 16 noiembrie că, deşi Marea Britanie nu 
acceptă ideea împărțirii Buropei de sud-est în sfere de influențe, 
este totuşi inevitabil ca Germania să se bucure de o poziţie prepon- 
derentă în domeniul economiei în zonă. 

În aceste condiţii, după numeroase presiuni şi în urma unei note 
ultimative, România a fost obligată să încheie în martie 1939 un 
tratat economic cu Germania, care punea econormia țării şi, în pri- 
mul tînd industria petrolieră, la dispoziţia Reichului; îngrijorate, 
Anglia şi Franţa au răspuns prin încheierea grabnică a unor acot- 
duri economice cu România, prea limitate însă ca valoare, şi prin 
acordarea în aprilie 1939 a unor garanţii privind independenţa, dar 
nu şi integritatea teritorială a ţării, garanţii acceptate totuşi de rege. 

La începerea războiului, România s-a declarat neutră, continuînd 
însă să tergiverseze pe. cât posibil livrările de materii -prime către 
Germania, convinsă de inevitabilitatea victoriei anglo-franceze; un 
consiliu restrîns de coroană prorocise în chiar preziua izbucnirii 
războiului victoria apusenilor, iar cu numai cîteva luni mai devreme 
primul-ministru A. Călinescu declarase că „în cazul unui război ge- 
neral noi vom merge cu Anglia şi fiindcă acolo va fi victoria şi fi- 
indcă aşa este sentimentul public“22, În aceste condiţii, rapida ofen- 
sivă germană din mai 1940 şi căderea Franţei în iunie au luat prin 
surprindere Bucureştiul, lăsîndu-l fără de aliaţi şi la cheremul unei 
Germanii hitleriste şi al unei Rusii staliniste, înţelese încă din au- 
gust 1939 asupra împărțirii sferelor de influenţă în Europa de răsă- 
rit. Profitînd de confuzia creată şi cu acordul Reichului, Stalin a 
prezentat la 26 iunie un ultimatum cerînd imediata evacuare a Ba- 
sarabiei şi a Bucovinei: de nord; sfătuit de germani, Carol a cedat; 
apoi, tot sub patronajul lui Hitler, au început în august şi tratative 
bulgaro-române pentru modificarea frontierei în Dobrogea, înche- 
iate la începutul lui septembrie prin tratatul de la Craiova care îna- 
poia Bulgariei Cadrilaterul anexat în 1913. Singurul partid politic 
care a salutat aceste transferuri de teritorii şi ciopirirea României 
Mari a fost ce! comunist, el a primit cu entuziasm ultimatumul so- 
vietic şi a trimis „un salut fierbinte popoarelor Basarabiei şi Buco- 
vinei de nord eliberate de sub jugul imperialismului român“23, 

După căderea Franţei, Caroi a sperat să poată salva tronul, regi- 
mul şi frontierele ţării printr-o rapidă apropiere de Germania şi prin 

adoptarea unor măsuri interne menite a-i atrage simpatia lui Hitler, 
la 1 iunie, România renunţa la garanţiile anglo-franceze, devenite 
oricum caduce; la 10 iulie, ea părăsea Liga Naţiunilor; pe plan în- 
tern, Frontul Renaşterii Naţionale a fost rebotezat Partidul Națiunii, 
iar proapuseanul premier Gh. Tătărescu a fost înlocuit cu filo-ger- 
manul Î. Gigurtu; Garda de Fier, pînă atunci hulită, interzisă, deci- 
mată, a fost invitată să intre în guvern, H. Sima, conducătorul ei, 
devenind mai întîi subsecretar de stat ia Ministerul Educaţiei Naţio- 
nale, apoi ministrul Artelor şi Cultelor. Antisemitismul, pînă atunci 
moderat, limitat la aspectele sale economice, sociale şi culturale, a 
luat forme agravante, pe de o parte datorită presiunii Germaniei, pe 
de alta în speranța cîştigării bunăvoinţei noilor stăpini ai Europei. 
Astfel, la 9 august apărea decretul „pentru oprirea căsătoriilor între 
români de singe şi evrei“, iar la 31 august cel relativ la situaţia 
evreilor în învățămîntul de toate gradele, prin care accesul evreilor 
la educaţia publică era sever limitat2%. 

” "Toate aceste măsuri de ultimă otă nu mai puteau însă salva dic- 
tatura regală de la prăbuşire; nepopulară în interior, privită cu sus- 
piciune ia Berlin, ea nu ă putut supravieţui ultimei încercări la care 
a fost supusă de Hitler şi anume dictatul de la Viena (30 august), 
prin cate România era forţată, după un ultimatum german care ame- 
ninţa cu distrugerea statului, să cedeze Ungariei partea de nord a 
Transilvaniei; frontierele erau astfel trasate încât trupele germane să 
poată ajunge cu rapiditate în zona petroliferă din Prahova. În faţa 
ostilităţii generale şi a unui început de răscoală legionară, regele a 
încredințat formarea unui nou guvern generalului |. Antonescu, 
acordindu-i puteri dictatoriale; peste nici 24 de ore acesta prezenta 
regelui un ultimatum cerîndu-i să abdice şi să părăsească țara (6 sep- 
tembrie); Mihai |, în vârstă de 19 ani, devenea din nou rege, aşa 
cum mai fusese între 1927-1930, în timp ce Antonescu îşi aroga ti- 
tlul de „Şeful Statului român şi preşedinte al Consiliului de miniş- 
tri“. La 13 septembrie, România era proclamată „stat naţional le- 
gionar“. 

Statul naţional-legionar. România mică, cea de după ultimatu- 
mul rusesc, dictatul de la Viena şi tratatul de la Craiova, peste care 
avea să cîrmuiască vreme de patru ani generalul, apoi mareşalul 
Antonescu, avea cu 36 000 km patraţi şi cu peste 6 milioane mai 
puţini locuitori decât avusese România Mare; aproximativ 3 milioa- 
ne de români vieţuiau acum în afara frontierelor ciuntite prin voinţa 

lui Stalin şi a lui Hitler. Îndată după dictatul de la Viena, Italia şi 
Germania au garantat noile frontiere, spre supărarea Kremlinului, 
dar spre ușurarea românilor care socoteau pericolui de la răsărit 
mult mai mare decit cel venind dinspre centrul Europei, 

" Generalul ar fi dorit de la început să colaboreze cu partidele 
„istorice“, dar atât ţărănişti cât şi liberalii, fideli principiilor demo- 
cratice, au refuzat să se asocieze unui regim de dictatură, convinşi 


de victoria finală a Angliei. În aceste condiţii, Antonescu a adus la 


guvern Legiunea, declarind România „stat național-iegionar'“; H. Sima 
a devenit viceprim-ministru, în timp ce alţi reprezentanţi ai Gărzii 
preluau Ministerele de Externe, Lucrările Publice, Educaţia Naţio- 
nală, Ministerul Muncii, Culteie. Restul portofoliilor au revenit mi- 
litarilor şi cîtorva tehnicieni. 

Neînţelegerile dintre Antonescu şi legionari au apărut foarte re- 
pede şi în chip inevitabil, fiecare din parteneri socotind alianța tem- 
porară şi urmărind a-şi mări baza de putere şi influență în stat. Se 
ciocneau de fapt două ideologii şi două politici diferite, sugestiv 
puse în lumină de schimbul de scrisori dintre Conducător şi vice- 
prim-ministrul său la numai o lună după instaurarea statului naţio- 
nal-legionar. Patriot, om al ordinii, cu rădăcini de fapt în lumea ve- 
che, anglofi! din convingere şi filo-german numai din necesitate, 
generalul declarase la părăsirea postului de ataşat militar de la Lon- 
dra că „Marea Britanie trebuie să învingă întotdeauna, pentru că ci- 
vilizaţia trebuie să învingă întotdeauna barbaria“25, Conducătorul nu 
putea fi decit iritat de neprofesionalismul şi radicalismul care dom- 
neau în mişcarea legionară, foarte puţin pregătită a îi partid de gu- 
vernământ. H. Simna îi reproşa că nu distruge lumea veche, îi arăta 
că şi în economie „accentul trebuie să cadă pe elementul politic“, că 
nu tehnocraţii, ci doar „oamenii noi“ pot construi societatea viitoru- 
iui. Legiunea socotea că Antonescu este prea îngăduitor cu vechile 
structuri, că nu le distruge, că nu instaurează un adevărat regim to- 
talitar, ci doar unul de dictatură politică, partidele politice erau în- 
găduite să funcționeze în umbră, scria H. Sima, monopolul puterii 
nu era absolut, presa nu era decit parţial dirijată, economia funcţio- 
na încă pe principiile liberalismului; „lumea veche opune o rezis- 
tenţă formidabilă“, îşi încheia rechizitoriul şeful Legiunii, acuzân- 
du-l direct pe general de faptul că oamenii Gărzii, lumea nouă care 
„at viea să lucreze, să stabilească o nouă ordine... este oprită“, 

Nu este greu de înțeles de ce generalul Antonescu privea cu ne- 
încredere experimentele de guvernare ale Legiunii; nova echipă de 
legionari, cea de după Codreanu, confunda deseori interesul propriu 
cu cel ai țării; pe plan economic şi administrativ ea a dat dovadă de 
multă nepricepre, pe cel politic a introdus domnia anarhismului şi a 
bunului plac, dublînd aparatul de stat cu propriile sale organe, fă- 
cîndu-i funcționarea aproape imposibilă. În schimbul de scrisori 
amintit, generalui căuta să explice legionarilor că „nu dărimînd, nu 
lovind în fiecare zi, nu blocînd prin măsuri uşuratice activitatea 
economică... nu aşa se reface ordinea economică“; că alungarea 
slujbaşilor şi tehnicienilor nelegionari mu face decit să slăbească în- 
treprinderile; că nu poate funcţiona un stat care are două poliţii, 
două justiţii, două concepţii de guvernare şi două conduceri econo- 
mice şi politice; că „nu se poate ca doi şefi să conducă în acelaşi 
timp... în primul rînd trebuie separată guvernarea de partid“ 26 

Antonescu punea în chip evident țara înaintea partidului şi sepa- 
za cele două categorii, un punct de vedere netotalitar, pe care legio- 
marii, care identificau țara cu partidul, nu-l puteau accepta. Relaţiile 
dintre cele două forţe s-au deteriorat de aceea continuu, mai ales 
după asasinarea, în noiembrie, a 64 de foşti demnitari, ofiţeri şi 
subofițeri deţinuţi la Jilava pentru amestecul lor în asasinarea hui 
Codreanu; tot în noiembrie au fost ucişi profesorii Nicolae Iorga şi 
Virgil Madgearu, crime care au contribuit mult la discreditarea miş- 
cării. Aceste asasinate întreprinse se pare fără ştiinţa lui Horia Sima, 
la care se adăugau zilnicele vexaţiuni, bătăi, expuneri la stlpul in- 
famiei, abuzuri de diferite feluri l-au determinat pe Maniu să adre- 
seze la 3 decembrie o scrisoare generalului prin care îi cerea să 
„restabilească autoritatea puterilor constituante în stat“ şi să ia mă- 
suri pentru ca „cetăţenii de orice categorie socială să redobindească 
siguranţa averii şi vieţii lor“.27 

Mişcarea legionară a inaugurat în România nu numai cultul mor- 
ţii, dar şi pe cel al personalităţii. H. Sima era prezentat drept „alesul 
Domnului... cel fixat în veac pentru-a lua în miini destinul nostru 
şi a-l repune în istorie“; portretele sale au accente mitice: „s-a ridi- 
cat drept în mijlocul furtunii. Nu s-a clătinat în convingeri. Nu a şo- 
văit nici o clipă... hotărât ca o stîncă în fruntea luptătorilor“; „Horia 
zilelor noastre, fiav ca pămîntescul ființei sale, e mai uriaş decât 
munţii. Aze înfăţişare de înger şi spadă de arhanghel... Horia este 
gîndul, Horia este simţirea, Horia este lumina, voinţa şi braţul nos- 

tru al tuturor“ 22 Un asemenea cult îl depăşea cu mult şi pe cel ti- 
mid practicat de Carol şi pe cel ai Conducătorului, care este drept 
că nu vorbea despre sine decit la persoana a treia, dar care nu s-a 
socotit niciodată altceva decit un soldat chemat să-şi scoată ţara 
dintr-un moment de grea cumpănă, 

Antonescu chemase trupele germane în ţară la 10 octombrie şi 
aderase la pactul tripartit la 23 noiembrie, după scurte vizite la 
Mussolini şi Hitler. Fuhrerul aprecia personalitatea agresivă, tăioa- 
să a Conducătorului mai mult decît pe cea incertă a rivalului său le- 
gionar. Excesele Gărzii l-au făcut să nu vadă cu ochi buni venirea 
ei deplină la putere, într-o ţară pe care din motive strategice şi eco- 
nomice o dorea stabilă; pragmatici, naziştii şi-au sacrificat în cele 
din urmă camarazii de ideologie, preferînd să acorde încredere mni- 
litarilor. 

La 14 ianuarie 1941, Antonescu l-a vizitat din nou pe Hitier, la 
Berchtesgaden, unde i s-au comunicat detaliile planului Barbarossa 
şi i s-a dat mînă liberă în a-şi lichida adversarii; în aceleaşi zile, la 
Bucureşti, elementele cele mai extremiste ale Legiunii alcătuiau o 
echipă a morţii cu scopul asasinării Conducătorului, în timp ce o 
altă grupare, comunizantă, purta tratative cu D. Groza în vederea 
stabilirii unei colaborări cu comuniştii; conducerea mişcării părea 
tot mai neputincioasă să-şi controleze camarazii deveniți foarte be- 
licoşi; la 16 ianuarie, N. Pătraşcu, secretarul general al Legiunii, de- 
clara ruptura cu Antonescu definitivă şi avertiza că „din fiecare fe- 
reastră se va trage“. Întrunirile precum şi organizarea detașamentelor 
paramilitare au continuat într-un ritm accelerat în zilele de 17, 18 şi 
19 ianuarie fără ca legionarii să bănuiască că Hitler îi părăsise deja 
şi că soarta înfruntării dintre ei şi general fusese hotărită la Berchtes- 
gaden. 

Abia întors la Bucureşti, Antonescu a luat o serie de măsuri an- 
tilegionare, cum ar fi desființarea comisiilor de românizare a între- 
prinderitor (19 ianuarie), înlocuirea ministrului legionar de interne, 
generalui Constantin Petrovicescu, a directorului legionar al poliţi- 
ei, Alexandru Ghica, şi schimbarea tuturor prefecţilor legionari cu 
militari (20-21 ianuarie). Era în chip evident începutul unei acțiuni 
de înlăturare a Gărzii de la putere la care legionarii au răspuns cu 
manifestații de stradă şi îndemnuri de formare a unui guvern pur le- 
gionar. Siguri de victorie, legionarii au început „rebeliunea“ la Bu- 
cureşti în dimineaţa zilei de 21 ianuarie, baricadîndu-se în clădirile 

publice pe care le controlau, ocupind radiodifuziunea şi unele pri- 
mării de cartier, angajîndu-se în lupte de stradă cu armata şi, fireşte, 
devastind cartierul evreiesc. 

În noaptea de 21 spre 22 ianuarie, o delegaţie de legionari, con- 
dusă de P.P. Panaitescu şi V. Chirnoagă, a prezentat în dovă rîn- 
duri Conducătorului cererile mişcării, dintre care cea mai impor- 
tantă prevedea alcătuirea unui guvern compus numai din legionari 
numiţi de H. Sima; cel de al doilea rînd de propuneri era şi mai ca- 
tegoric, prevăzînd în plus numirea acestuia ca prim-ministru. Anto- 
nescu s-a arătat dispus să discute cererile Gărzii urmărind probabil 
să cîştige timp, apoi le-a respins pe toate. A doua zi, 22 ianuarie, la 
orele 14, armata primea dispoziţia de a restabili ordinea. În numai 
cîteva ore, principalele centre de rezistenţă, cazarma Gardienilor 
Publici, sediul legionar din str. Roma erau ocupate; la căderea serii, 
rebeliunea era practic înfrintă. 

Tot în seara zilei de 22 ianuarie, Antonescu primise un neaştep- 
tat telefon din partea lui Hitler prin care i se dădea din nou mină 
liberă şi i se oferea ajutorul trupelor germane aflate în țară; „nu am 
nevoie de fanatici“... „am nevoie de o armată română sănătoasă“, 
deciarase Fiihrerul. Antonescu a respins oferta de ajutor şi a comu- 
nicat că liniştea va fi restabilită în 24 de ore. 

În aceeaşi noapte, H. Neubacher, însărcinatul cu afaceri al Ger- 
maniei ia Bucureşti, şi generalul E. Hansen, comandantul trupelor 
germane din România, îl înştiințau pe H. Sima de hotărîrea Berlinu- 
Jui de a-i sprijini pe Antonescu: „Evenimente importante care se 
pregătesc în această parte a Europei cer ordine şi linişte în Româ- 
nia. Fiihrerul face apel la patrioțismul mişcării legionare şi cere ca 
dezordinile să înceteze“; ca urmare a acestui mesaj, în zorii zilei ur- 
mătoare, ia ora S, H. Sima poruncea tuturor legionarilor să înceteze 
rezistenţa29. 

Rebeliunea fusese deja înfrîntă în momentul intervenţiei germa- 
ne; provincia nu urmase exemplul capitalei şi nu se răsculase, iar la 
Bucureşti armata nu a avut nevoie decit de cîteva ceasuri pentru a 
pune capăt opoziţiei. În aceste condiţii, telefonul îui Hitler şi me- 
dierea Neubacher/Hansen urmăreau poate mai puţin sprijnirea lui 
Antonescu cît salvarea a ceea ce se mai putea salva din cadrele Le 
giunii. În ascuns, armata germană a transportat circa 700 de legio- 
pari în Germania. Cei prinşi, în jur de 8 000, au primit ani mulţi de 
puşcărie, din care ultimii nu au ieşit decit în 1964. După cifre ofi- 

ciale, rebeliunea s-ar fi încheiat cu 416 morţi (370 la Bucureşti, 46 
în provincie), din care 120 erau evrei. Între 6 septembrie 1940 şi 
20 ianuarie 1941, tot după datele generalului Antonescu, legionarii 
ar fi făcut 73 de victime, inclusiv cele de la Jilava. La 27 ianuarie, 
se constituia un nou guvern, aproape numai de generali, iar la 14 
februarie „statul naţional-legionar“ era abrogat oficial. 

Dictatura militară. Născut într-o familie de burghezi munteni, 
viitorul Conducător jucase un rol important în cursul primului răz- 
boi mondial, fiind principalul autor al planurilor de apărare a Mol- 
dovei în faţa ofensivei lui Mackensen (1917). Adversar hotărît al 
nemților, el se opusese atunci încheierii păcii separate cu Puterile 
Centrale şi ceruse continuarea rezistenţei pînă la capăt. Ataşat mili- 
tar la Londra, apoi şef al Marelui Stat Major (1934), critic vehe- 
ment al politicii lui Carol al îl-lea, el a fost totuşi chemat de acesta 
în guvernul Goga/Cuza ca ministru al apărării (1937-1938), arestat 
în iulie 1940, era din nou chemat de rege după pierderea Transil- 
vaniei de nord, la sugestia lui 1. Maniu şi C. Brătianu, încredinţin- 
du-i-se puterea. Bun patriot şi bun militar, nu era totuşi din punctul 
de vedere al abilității politice la înălţimea nevoilor momentului; nu 
era nici nazist, nici fascist, nici măcar filo-german, dar ca soldat a 
crezut în victoria Reichului şi această credinţă l-a împins să-şi arun- 
ce ţara dincolo de limitele fireşti ale recucetririi teritoriilor pierdute, 
într-un război din care nu avea decît de pierdut; a crezut cu naivita- 
te că în acest fel îl va convinge pe Hitler să-i redea Ardealul de 
nord şi nu a scăpat nici o ocazie pentru a aminti Fiihrerului că dic- 
tatul de ia Viena fusese nedrept şi că aştepta revocarea lui. Hitler 
i-a întreţinut de altfel cu abilitate iluzia în privinţa posibilităţii de 
redesenare a frontierelor după victoria finală, tot aşa cum întreținea 
şi speranţele lui Horthy în menţinerea lor. 

Antonescu a ordonat trecerea Prutului (22 iunie) singur, fără nici 
o consultare cu factorii politici ai ţării şi fără a încheia un tratat sau 
o convenţie cu Germania care să stipuleze condiţiile şi limitele co- 
laborării. La 27 iulie, după lupte grele, Basarabia şi Bucovina de 
nord erau în întregime eliberate, Conducătorul urma acum să deci- 
dă fie continuarea războiului peste Nistru, o acţiune pe care Hitler 
nu i-o ceruse, fie oprirea armatei pe vechea frontieră reîntregită. 
Spre deosebire de Mannerheim, care se oprise după recucerirea Ca- 
reliei, Antonescu a ales să continue ofensiva înlăuntrul Rusiei so- 
vietice alături de nemți „pentru salvarea credinţei, ordinii, civiliza- 

ției“; la 6 august, Antonescu primea de ia Hitler administrația Trans- 
nistriei, la 15 octombrie trupele sale cucereau, cu mari pierderi, Odes- 
sa, continuind apoi înaintarea ca parte a dispozitivului militar ger- 
man; alături de Wehrmacht, diviziile româneşti au luat parte la 
bătălia pentru Crimeea, (1941-1942), la cea pentru cucerirea Stalin- 
gradului şi Caucazului (1942-1943), la luptele din Cuban (1943) 
apoi, în defensivă, la apărarea Crimeii (1943-1944); au murit în 
re au 147 000 de soldaţi şi ofiţeri, au căzut prizonieri la ruşi 

Dacă recucerirea Basarabiei şi a Bucovinei de nord au fost acţi- 
uni fără îndoială populare, acceptate de marea masă a românilor, 
continuarea războiului dincolo de Nistru a fost întîmpinată cu osti- 
litate; regele Mihai i s-a opus cu hotărîre, la fel unii din generali, în 
frunte. cu şeful Marelui Stat Major, 1. Iacobici; Maniu, care scrisese 
Conducătorului, încă de la 27 februarie 1941, că steagul românesc 
a ajuns să fluture „deasupra unui lagăr de sclavi pentru a le indica 
naționalitatea“, a protestat şi el în termeni foarte aspri: „Armatele 
române nu trebuie să invadeze teritorii care nu le-au aparţinut“ 
---„Du este admisibil să ne prezentăm astăzi ca agresori împotriva 
Rusiei, aliata de acum a Angliei... nu este admisibil să ne legăm 
soarta cu Axa prin războaie de agresiune şi cucerire“. Cererile lui 
Maniu de a se retrage armata din Rusia, memoriul din ianuarie 
1942, de pildă, au stirnit furia lui Hitler, care l-a întrebat pe mareşal 
de ce tolerează activitatea unui om care „acţionează conştient pen- 
tru slăbirea rezistenţei frontului intern“.30 

Campania din răsărit complica în chip evident relaţiile României 
cu Angiia şi Statele Unite, deşi Antonescu a susținut multă vreme 
cu naivitate că „sînt aliatul. Reichului contra Rusiei, sînt neutru în 
conflictul dintre Marea Britanie şi Germania. Sînt pentru America 
împotriva japonezilor“ (decembrie 1941)”; cu toate acestea, la ce- 
rerea ruşilor, Anglia a trimis un ultimatum (1 decembrie 1941), ase- 
mănător. celui pe care-l adresase Finlandei, cerînd retragerea tru- 
pelor înapoi peste Nistru în termen de cinci zile. Întrucît mareşalui 
Antonescu, care se înaintase în grad după cucerirea Odessei, nu a 
dat curs cererii, Anglia a declarat război la 7 decembrie 1941. Cât 
priveşte Statele Unite, ele nu vor răspunde declaraţiei de război ro- 
mâneşti (decembrie 1941) decât în iunie 1942, subliniind însă şi 
atunci că România participa la război nu din liberă voinţă, ci numai 
din constrîngere şi sub controlul Germaniei. 

Opoziția ţărănistă şi liberală se afla de altfel în contact cu co- 
mandamentul britanic din Orientul Mijlociu încă din vara anului 
1941, graţie unui aparat de radioermisie lăsat la Bucureşti de legația 
engleză înainte de a părăsi capitala. La începutul anului 1942, Ma- 
niu comunica anglo-americanilor că este dispus să organizeze o îo- 
vitură de stat şi să obțină de la armată întoarcerea armelor împo- 
triva Germaniei, dacă aliaţii vor recunoaşte independenţa statului 
român, îi vor garanta frontierele existente şi vor trimite un corp ex- 
pediţionar în Balcani. Către primăvară, englezii au încercat să aso- 
cieze Kremlinul îa aceste discuţii, dar Stalin nu a manifestat nici un 
interes pentru planurile lui Maniu, deşi acesta se arăta acum dispus 
să renunţe la cererea privind frontierele. Opoziția îşi comunica pro- 
punerile prin diplomaţii elveţieni şi turci de la Bucureşti şi prin gu- 
vernul cehoslovac în exil, condus de Beneă, dar englezii, ale căror 
planuri de debarcare în Balcani şi de ofensivă spre centrul Europei 
prin Iugoslavia fuseseră definitiv respinse de americani (ianuarie 
1943), adoptaseră acum poziţia că evenimentele din România nu se 
pot desfăşura fără participarea sovieticilor: „Politica noastră față de 
România este subordonată legăturilor noastre cu Uniunea Sovieti- 
că....nu sîntem dornici să acceptăm vreo obligaţie sau să întreprin- 
dem vreo acţiune decît cu ştiinţa deplină şi consimţămîntul guver- 
nului sovietic“, declara Eden în martie 1943. Tot în martie, Stalin 
îşi schimba mult atitudinea de indiferenţă faţă de Maniu, acceptind 
să discute cu ei, deoarece, spunea ministrul de externe sovietic lui 
Eden, Maniu reprezintă „singura opoziţie serioasă din România“. 
Citeva luni mai tîrziu, cu evidenta dorință de a face pierderea Basa- 
rabiei mai acceptabilă, Molotov îi declara ui Beneă că problema 
Transilvaniei „nu a fost rezolvată într-un mod just pentru români“, 

În ţară, semnele de opoziţie erau tot mai numeroase; la 1 ianuarie 
1943, regele declarase public, în faţa întregului corp diplomatic ve- 
nit să-l felicite, că spera într-o „pace bazată pe dreptate, libertate şi 
înţelegere“. Îngrijorare şi un început de neîncredere azăta acum şi 
Conducătorul, care făcea în octombrie 1942, după ce se împotrivise 
în zadar planurilor de atacare a Stalingradului, surprinzătoarea măr- 
turisire că „Germania a pierdut războiul. Trebuie să ne preocupe 
acuma... să nu-l pierdem şi pe al nostru'“.32 

Acestui nou punct de vedere i se datoreşte desigur începerea 
unor prudente sondaje privind ieşirea ţării din război, întreprinse de 
Mihai Antonescu prin italieni, spanioli, portughezi, elveţieni şi tri- 

miterea la Ankara a unui nou ministru în persoana lui Al. Cretzianu 
(septembrie 1943). Iniţial, Mihai Antonescu sperase să poată juca 
un ol de mediere între Anglia şi Germania şi-şi expusese planurile 
Într-un memoriu adresat lui Ribbentrop; furia lui Hitler a pus însă 
repede capăt acestor visuri de mediere, obligîndu-i pe români să ac- 
ţioneze pe cont propriu, în spatele aliatului hitlerist, 

Tratativele principale s-au desfăşurat la Ankara (septembrie 1943- 
martie 1944), Stockholm (noiembrie 1943-iunie 1944) şi Cairo (mar- 
tie-iunie 1944), atit în numele mareşalului cît şi în cel al opoziţiei. 

Misiunea lui Cretzianu s-a încheiat cu un eşec, românii dorind să 
capituleze numai în faţa anglo-americanilor, englezii cerînd o capi- 
tulare necondiționată la care să fie asociaţi şi ruşii; pînă la urmă, 
singurul cîştig a fost renunţarea la capitularea fără condiţii şi accep- 
tarea de către muşi a unor discuţii directe cu Antonescu (martie 
1944). 

Între timp însă, teama mareşalului de a împărtăşi soarta lui Hor- 
thy trecuse, iar planul Margarethe, de ocupare a României, nu se 
pusese în aplicare aşa cum se pusese în Ungaria. Ca urmare, Bucu- 
reştiul se apropiase din nou de Hitler; aliaţii au aşteptat răspunsul 
lui Antonescu pînă ia 2 aprilie, după care s-au adresat lui Maniu, 
înştiințîndu-l că-i vor sprijini acţiunea de răsturnare a regimului şi 
îndemnîndu-l să organizeze acţiuni de partizani. 

Între timp, la Stockholm, după tatonarea ambasadorului ameri- 
can, care nu făcuse însă decit să repete vechile cereri de capitulare 
necondiționată (noiembrie 1943), F. Nanu a fost contactat de diplo- 
maţii sovietici care i-au sugerat începerea unor tratative referitoare 
la ieşirea României din război. Antonescu a aprobat începerea dis- 
cuţiilor, dar în ianuarie ele au fost întrerupte din pricina românilor 
care mai sperau să se poată înţelege numai cu anglo-americanii şi 
să poată evita tratative directe cu Kremlinul. În acest scop, tot cu 
acordul mareşalului, care declarase de-altfel încă de la sfîrşitul anu- 
lui 1943 lui Maniu că este gata să se retragă dacă în felul acesta s-ar 
putea obţine condiţii mai bune de armistițiu, a fost trimis la Cairo 
prinţui Barbu Ştirbei (martie 1944), fost prim-ministru şi cumnat al 
lui Ion 1.C. Brătianu. 

Între timp situaţia militară se schimbase însă în mod radical, 
Frontul Il ucrainean recucerind nordul Basarabiei şi atingînd linia 
Prutului (martie 1944); la 2 aprilie, Molotov declara, foarte abil, că 
sovietele nu intenţionează să modifice regimul politic şi ordinea so- 

cială din România şi că nu au nici o pretenție teritorială faţă de ea. 
Peste citeva zile, la 12 aprilie, ambasadorul Novikov înmâna prin- 
țului Ştirbei proiectul unei convenţii de armistițiu care prevedea îe- 
şirea ţării din război, întoarcerea armelor împotriva germanilor, ac- 
ceptarea frontierei din iunie 1940, plata unor despăgubiri de război, 
eliberarea şi repatrierea prizonierilor. În acelaşi timp, Kremlinul de- 
clara dictatul de la Viena nedrept şi promitea ajutor pentru elibera- 
rea Transilvaniei de nord. Antonescu a respins aceste condiţii la 15 
mai, deşi a continuat discuţiile cu ruşii la Stockholm pînă în iunie. 
Opoziția, în schimb, a continuat să ducă tratative la Cairo şi, după 
ezitări care au durat pînă la 10 iunie, a âcceptat condiţiile de ar- 
mmistiţiu în întregime. Aliaţii au fost înştiinţaţi că regele Mihai va 
loa măsurile necesare pentru răsturnarea guvernului şi întoarcerea 
armelor. 

Răspunsul aliaţilor nu a mai venit niciodată; ruşii se aflau din îu- 
na mai în Moldova de nord, ocupaseră Suceava, Rădăuţii, Botoşanii 
şi în aceste condiţii nu se mai arătau grăbiţi să obțină un armistițiu; 
anglo-americanii, pe de altă parte, ocupați cu planurile de debarcare 
în Normandia, renunţaseră definitiv la planurile de debarcare în 
Balcani şi propuseseră ruşilor demarcarea temporară a unor zone 
militare după care România era lăsată în seama Rusiei, Grecia în 
cea a Angliei; după oarecare opoziţie, americanii au acceptat acest 
aranjament în iunie cu condiţia ca el să fie valabil pentru numai trei 
luni. În aceste împrejurări, cu mîna lăsată liberă şi cu perspectiva 
victoriei apropiate, lipsa de interes a ruşilor într-un armistițiu era de 
înţeles; aceasta cu atît mai mult cu cît facțiunea moscovită a Parti- 
dului Comunist din România nu vedea cu ochi buni autoeliberarea 
țării, preferînd o ocupaţie sovietică ce ar fi adus-o repede şi fără 
complicaţii la putere. 

Comuniştii români nu se manifestaseră pe toată durata războiului 
decît prin răspîndirea de manifeste, tipărirea de proclamaţii şi alte 
forme benigne asemănătoare de opoziţie. B. Ştefanov fusese înlo- 
cuit la ordinul Moscovei din funcţia de prim-secretar cu 1. Foriş 
(1940), un muncitor ungur care va rămâne în funcţie pînă în aprilie 
1944 cînd va fi debarcat, apoi executat, tot la ordinul lui Stalin; 
conducerea şi-a asumat-o atunci un triumvirat compus din C. Pîrvu- 
escu, |. Ranghej şi E. Bodnăraş, acesta din urmă fost ofiţer în ar- 
mata regală, trecut la ruşi şi paraşutat acum înapoi ca om al Krem- 
linului. Marea majoritate a conducătorilor comunişti fiind închişi în 

lagărul de la Tîrgu-Jiu, principalul lor reprezentant în afară rămăse- 
se |. Pătrăşcanu, un intelectual de origine burgheză înrudit cu colo- 
nelul Ulea, mareşalul palatului. Această înrudire explică de ce opo- 
ziţia şi palatul i s-au adresat lui, ca reprezentant al comuniştilor, în 
momentul în care şi-au dat seama de necesitatea includerii în dis- 
cuţiile de armistițiu cu ruşii şi a unui delegat al Partidului Comu- 
nist. Sugestia apropierii de comunişti fusese de altfel făcută lui Ma- 
niu şi regelui şi de către Londra. 

Socialiştii şi comuniştii au fost cei dintii care s-au unit într-un 
Front Unic Muncitoresc (aprilie 1944) promiţind să-şi coordoneze 
acţiunile împotriva regimului antonescian; apoi, în iunie, cele două 
partide au alcătuit împreună cu liberalii şi ţărănişti, cu ştiinţa tege- 
lui, Blocul Partidelor Democrate. În acel moment, devenise lirape- 
de şi la Bucureşti că anglo-americanii nu puteau sau nu voiau să 
oprească trecerea țării în zona de influenţă sovietică şi că ieşirea din 
făzboi trebuia negociată direct cu Moscova. Programul Blocului 
prevedea acceptarea condiţiilor aliate de armistițiu, adică întoar- 
cerea armelor, răsturnarea mareşalului, instaurarea unui regim de- 
mocratic. 

Lipsite de o reală bază de putere, partidele politice nu aveau nici 
un mijloc practic pentru a-şi pune planurile în aplicare. Antonescu 
acceptase, în principiu, la 5 august, să încheie armistițiul, o va face 
din nou în ajunul lui 23 august, dar fără convingere şi probabil în 
intenţia de a stia timp, încrezător în bomba atomică despre care 
îi vorbise Hitler. În aceste condiţii, iniţiativa şi răspunderea acţiunii 
au trecut asupra tînărului rege Mihai, care-şi arătase deschis, în mai 
multe rînduri, ostilitatea faţă de politica mareşalului. Dornic să în- 
cheie armistițiul înainte ca ruşii să pătrundă şi mai adînc în Moldo- 
va, tegele a sondat în luna mai opinia cîtorva generali, comandanți 
de mari unităţi pe front, primind asigurări de fidelitate, dar şi sfatul 
de a aştepta retragerea unor divizii motorizate germane, cate urmau 
să fie trimise în Polonia; la 13/14 iunie reprezentanţii palatului, ai 
armatei şi ai partidelor politice se întilneau în speranța stabilirii unui 
plan comun de colaborare. Partidul Comunist nu era în acel moment 
la curent cu tratativele de ia Cairo şi nici nu putea fi de mare ajutor 
în declanşarea operaţiilor neavînd o organizaţie clandestină puter- 
nică în stare să sprijine o eventuală mişcare de rezistență. Asocierea 
comuniștilor la discuţii avea în ochii conspiratorilor importanţă nu- 

mai în măsura în care ea putea îndulici pretenţiile Moscovei şi face 
Kremlinul mai îngăduitor faţă de ţară. 

Întîrzierea răspunsului aliat la acceptarea condiţiilor de armisti- 
ţiu, incapacitatea opoziţiei de a se hotări să treacă la acţiune au fă- 
cut să se mai irosească încă două luni, pînă cînd noua ofensivă-so- 
vietică, declanşată la 20 august, a arătat limpede tuturor că nu 
există decît două soluţii: ori ieşirea imediată din război, ori ocupa- 
rea iminentă a ţării de către Armata Roşie, care se oprise în seara 
zilei de 22 august pe linia Tirgu-Neamţ, Huşi, Chişinău. Întors de 
pe front, unde promisese generalului Freissner continuarea rezisten- 
ţei pe linia Focşani-Galaţi, mareşalui s-a întîlnit în seara aceleiaşi 
zile cu Maniu, iar în dimineaţa următoare cu Gh. Brătianu, accep- 
tînd în cele din urmă să demisioneze dacă liderii ţărănişti şi liberali 
îi vor da o scrisoare arătînd că sînt de acord cu condiţiile armistiţiu- 
lui; Gh. Brătianu i-a promis că va aduce îndată scrisoarea şi ca ur- 
mare Antonescu a solicitat o audienţă ia rege pentru după-amiaza 

„zilei de 23 august. Între timp, atit Maniu cât şi Brătianu au refuzat 
să mai trimită scrisoarea promisă. La palat, unde mareşalul a sosit 
la orele 5 după-amiază, pregătirile pentru lovitura de stat erau în- 
cheiate pentru cazul în care Antonescu nu at fi acceptat să încheie 
armistițiul imediat. Ceea ce s-a şi întîmplat, mareşalul sperînd să 
poată continua rezistenţa pe linia Focşani-Galaţi şi să obţină de pe 
uima €i condiţii mai bune. Ca urmare, regele a ordonat arestarea 
Conducătorului şi a ministrului său de externe, apoi a principalilor 
miniştri. În seara zilei de 23 august, la orele 22, Proclamaţia regală 
anunţa ţării schimbarea de regim, iar trupele române primeau ordi- 
nul să înceteze ostilitățile împotriva ruşilor şi să se retragă cît mai 
repede cu putinţă la sud de aliniamentul Focşani-Galaţi, ruşii, fără 
instrucţiuni încă de la Moscova, au profitat de confuzia creată pen- 
tru a lua prizonieri circa 130 000 de soldaţi şi ofiţeri români, depor- 
taţi imediat în interiorul Uniunii Sovietice. 

Iniţial, data loviturii de palat fusese fixată de rege şi de cei patru 
lideri ai Blocului Naţional Democratic — I. Maniu, C. Brătianu, 
T. Petrescu, L. Pătrăşcanu — pentru ziua de 26 august, dar plecarea 
iminentă a mareşalului pe frontul din Moldova l-a obligat pe rege 
să devanseze data loviturii cu trei zile; hotărîrea a fost luată de rege 
singur; Maniu a fost înştiinţat de schimbare în ultima clipă, dar ze- 
prezentanţii comuniştilor nu au aflat de lovitură decît de la radio, 
ascultînd difuzarea Proclamaţiei regale. Imediat, la orele 23, Pătrăş- 

canu şi Bodnăraş s-au prezentat la palat cu întrebarea „Majestate, 
de ce aţi fost atît de grăbit? Toate planurile noastre se vor prăbuşi“, 

În zorii zilei de 24 august, după ce-i încredințase generalului Să- 
nătescu conducerea unui guvern format aproape numai din militari, 
Mihai lua drumul Olteniei de nord pentru a evita o eventuală captu- 
rare de către nemți, se va întoarce în capitală la 10 septembrie. În- 
dată după plecarea regelui, temându-se de un atac german asupra 
palatului în scopul eliberării mareşalului, Sănătescu l-a predat îm- 
preună cu Mihai Antonescu lui Bodnăraş. La intrarea rușilor în Bu- 
cureşti (31 august), fostul dictator lua drumul Rusiei de unde va fi 
întors în 1946 pentru judecată şi execuţie. 

Greu de definit, personalitatea generalului Antonescu ridică încă 
numeroase semne de întrebare; nimeni nu-i poate nega patriotismul 
şi dorinţa de a scoate țara din grava situaţie în care se afla în 1940; 
dorinţa reîntregirii frontierelor este şi ea de înţeles. A adoptat însă, 
în problema evreiască, de pildă, o linie pe care nu s-ar fi angajat 
nici un om politic al vechii Românii. În acelaşi timp, este adevărat 
că Antonescu a tezistat cu hotărire presiunilor germane de a aplica 
şi în România „soluția finală“ susținută de Hitier, salvând astfel de 
la moarte un mare număr de evrei. În lipsa unor statistici de încre- 
dere se poate doar spune că un număr neîngăduit de mare de evrei 
români şi-au pierdut totuşi viaţa în perioada septembrie 1940-au- 
gust 1944, 


* Între numeroasele statistici privind numărul victimelor — multe fanteziste 

— cea mai aproape de adevăr este probabil cea alcătuită de W. Filderman, 
fost preşedinte al Comunităţii evreieşti din România, şi S. Manuilă, fost direc- 
tor al Înstitutului Central de Statistică; conform acestei statistici, faţă de anul 
1930, numărul evreilor era după război cu 15 000 mai redus în Vechiul Regat, 
Transilvania de sud şi Bucovina de sud; cu 103 919 în Basarabia şi Bucovina 

de nord; cu 90 295 în Transilvania de nord cedată ungurilor prin dictatul de 
la Viena. Aceasta nu înseamnă că toţi aceştia au pierit pe timpul războiului, 
un număr relativ însemnat, dar imposibil de stabilit, emigrind din România 
înainte de 1939, alţii între 1941-1944 ca urmare a înţelegerii dintre organi- 
zaţiile sioniste şi guvern. În martie 1944, de pildă, au părăsit Transnistria în- 
dreptindu-se spre Palestina cca 2 000 de copii evrei. În acelaşi timp, un pro- 
cent insemnat dintre evreii basarabeni au fost fie deportaţi de ruşi înlăuntrul 
Uniunii Sovietice, fie au emigrat de bunăvoie din Basarabia la revenirea ad- 

ministraţiei româneşti în 1941. Cît priveşte Transnistria, conform aceloraşi ci- 

Cu toate acestea, fără Antonescu, numărul victimelor ar fi fost cu 
mult mai mare; în vara lui 1942, G. Richter, reprezentantul lui 
Eichmann la Bucureşti, a obținut promisiunea deportării tuturor 
evreilor români la Auschwitz. La cererea regelui, a reginei-mamă, a 
lui Maniw, a bisericii ortodoxe, mareşalul a anulat însă ordinul. E] 
urmase de altfel încă din 1940 o politică atît de contradictorie în 
problema evreiască încât direcţia ei adevărată este greu de înțeles; 
iniţial, Conducătorul a ordonat închiderea sinagogilor, apoi a reve- 
nit asupra hotărîrii luate (1940); în septembrie 1940, la cererea lui 
Richter, ei a acceptat să introducă steaua galbenă, dar cupă cîteva 
luni, la presiunea patriarhului Nicodim, â retras decretul; la sfîrşitul 
anului 1942, guvernul a acceptat propunerea organizaţiilor sioniste 
şi a oficiului palestinian de la Bucureşti de a facilita emigrarea 
evreilor în Palestina, inclusiv a copiilor orfani din Transnistria. În 
acest fel, Bucureştiul a devenit, sub ochii nemților, o placă turmantă 
pentru emigrarea evreiască din Buropa centrală, Ungaria, Slovacia, 
Polonia, România, spre Eretz Israel53. 

Hăcha sau Mannerheim? Conştient de fragilitatea poziţiei sale, 
Antonescu şi-a pus singur această întrebare în ianuarie 1941, fără 
să-i găsească însă răspunsul. Capitulard precum preşedintele Ceho- 
slovaciei nu a fost, dar i-a lipsit în acelaşi timp abilitatea cu care 
mareşalul finlandez a ştiut să se împotrivească atît ruşilor cât şi 
nemților. Încăpăţinîndu-se să urmeze pînă la capăt interese care nu 
seseră în Moldova de mijloc, Antonescu a ipotecat fără îndoială 
greu viitorul ţării. Din nefericire, în cele din urmă, rezultatele câr- 
muirii sale seamănă totuşi mai mult cu cele ale lui Hâcha decit cu 
cele ale lui Mannerheim. 


fre, între septembrie 1941 şi iulie 1942, cînd deportările au fost oprite, au fost 
deportaţi — pe criterii mai ales politice — cca 40 000 de evrei dintre care cca 


30 000 s-au reîntors în România. Evreii din Transilvania de nord au fost în 


majoritate exterminați după martie 1944 de guvernul lui Szalasi. 


PR O OO CN N N CIORI 


13. DE LA AUTORITARISM LA TOTALITARISM 
(1944-1947) 


Contextul internaţional. Deşi generalul Gerstenberg promisese 
să respecte propunerea regelui de a-şi retrage armata din România 
în mod paşnic, ia 24 august, în urma ordinului dat de Hitler de a 
lichida pe „trădători“, aviația şi trupele germane din jurul Bucureş- 
tiului au atacat capitala, provocînd daune materiale. Ca urmare, din 
subsolul Băncii Naţionale, unde îşi găsise adăpost, guvemul a de- 
clarat război Germaniei, solicitînd în acelaşi timp aliaţilor să bom- 
bardeze concentrările inamice de trupe din zona Băneasa; rezistenţa 
tmpelor române precum şi distrugătorul bombardament aliat din 
26 august asupra concentrărilor respective au dus la eşecul opera- 
ţiei de pedepsire; la 26 august, câteva mii de germani se predau în 
capitală, iar la 31 august, Armata Roşie intra într-un Bucureşti care 
fusese deja curăţat de nemți. 

tă după întoarcerea armelor, guvernul primise de la ambasa- 
dorul sovietic de la Cairo, Novikov, confirmarea condiţiilor de ar- 
mistiţiu oferite în aprilie, cu adăugirile acceptate la Stockholm; se 
prevedea, între altele, respectarea unei zone libere în care să func- 
ţioneze guvemul român, condiţie necesară pentru asigurarea func- 
ționării statului ca entitate independentă. Evoluţia rapidă a eveni- 
mentelor au făcut însă caduce prevederile proiectului din aprilie; la 
cererea Kremiinului, anglo-americanii au acceptat ca armistițiul să 
fie semnat la Moscova în loc de Cairo, numai de către români şi 
ruşi, aceştia din urmă în numele celor trei puteri aliate, 

Delegaţia română, prinţul Ştirbei, C, Vişoianu, Pătrăşcanu, Gh. 
Pop, D. Dămăceanu, a sosit ia Moscova la 4 septembrie, dar. nu a 
fost primită de Molotov decît ia 10 septembrie, cînd textul conven- 
ţiei de armistițiu era deja redactat, iar Armata Roşie controla întrea- 
ga țară. Nu a fost primită nici o sugestie românească, articolele adu- 
se la cunoştinţa delegaţiei fiind mult diferite de cele formulate la 

Cairo cu câteva luni în urmă. În condițiile unei totale neutralităţi an- 
glo-americane, ruşii au retras promisiunea unei zone neocupate, au 
trecut guvernului român sarcina întreţinerii armatei de ocupaţie şi 
au impus reparaţii de război în valoare de 300 de milioane de do- 
lari, plătibili în curs de şase ani. Românii au cerut includerea unui 
articol prevăzînd evacuarea ţării după terminarea războiului, dar 
Molotov s-a opus cererii, iar ambasadorul american A. Hartiman a 


sfătuit delegaţia să nu insiste deoarece era „de la sine înțeles că for-. 


țele sovietice vor părăsi România la încetarea ostilităţilor“. Nu a 
fost acceptată nici cererea de a se recunoaşte țării statutul de co- 
beligerant, deşi se prevedea participarea la război a 12 divizii româ- 
neşti, un număr care în practică a urcat pînă la 20. Pierderile sufe- 
rite între august 1944 şi mai 1945, presărate pe cîmpurile de luptă 
din Transilvania, Ungaria şi Cehoslovacia, s-au ridicat la peste 
150 000; adăugate la cele suferite în răsărit, ele au însemnat deci, 
pe toată durata războiului, mai bine de jumătate de milion, morţi şi 
răniţi. 

Aplicarea convenţiei de armistițiu a fost încredinţată unei „Co- 
misii aliate de control“, în fapt o comisie sovietică în cate reprezen- 
tanţii anglo-americani au fost simpli figuranți, neavînd nici măcar 
dreptul de a călători prin ţară fără acordul autorităţilor sovietice. 
Realist, A. Harriman prevedea îndată după semnarea armistiţiului 
că el va da ruşilor „un control nelimitat asupra vieţii economice 
a României” şi „puterea polițienească pe durata perioadei de armnis- 
tițiu“*. 

Fusese România abandonată cu bună știință ruşilor? Am văzut că 
încă pe timpui discuţiilor de la Cairo, după ce devenise limpede că 
din considerente militare americanii nu vor accepta planul debarcă- 
rii în Balcani, englezii recunoscuseră din realism politic rolul pre- 
dominant al Moscovei în raporturile cu românii, pe durata războ- 
iului; în octombrie 1944, atunci cînd Armata Roşie ocupase deja 
Bulgaria şi atinsese frontiera cu Grecia, temîndu-se de căderea în- 
tregii peninsule sub ruşi — „nimic nu-i va putea opri să mărşălu- 
iască în Turcia şi Grecia“, declarase Churchill în august 1944 — el 
a propus lui Stalin cunoscuta împărţire a Balcanilor în zone de în- 
fluenţă militară conform căreia ruşii urmau să aibă un procent de 
90% România, de 50% Iugoslavia şi de 10% Grecia, restul reve- 
nind britanicilor. Înțelegerea, socoteau englezii, urma să fie tempo- 

rată, soarta întregii Europe de sud-est urmind a se stabili mai ârziu, 
la conferinţa de pace?5, 

Aceste planuri nu erau nici cunoscute, nici măcar bănuite la Bu- 
cureşti; românii nu erau la curent nici cu discuţia Stalin-Tito (1944) 
în care dictatorul roşu declarase că „acest război nu este ca cele din 
trecut; cine ocupă un teritoriu îşi impune şi propriul său sistem so- 
cial“3%6. Ei au salutat de aceea cu încredere întîlnirea de la Yalta (fe- 
bruarie 1945), punîndu-şi multe speranțe în medierea anglo-ameri- 
cană. Chiar dacă puterile apusene nu au încheiat la Yalta tîrgul de 
care sînt pînă astăzi acuzate, nu este mai puţin adevărat că genera- 
lităţile cuprinse în „Declaraţia privind Europa eliberată“ nu puteau 
reprezenta un obstacol în calea expansiunii sovietice, aşa cum aveau 
s-o dovedească evenimentele de la 6 martie 1945, cînd Vișinski, venit 
să-şi impună protejatul ca prim-ministru, declara regelui „Yalta... 
sînt eu“. Alături de evenimentele din Polonia, brutala încălcare a 
prevederilor constituţionale ia Bucureşti a sfârşit prin a pune capăt 
iluziilor occidentalilor, mai ales celor ale lui Rooseveit, în privinţa 
politicii sovietice. Astfel, urmaşul său la preşedinţie, H. Truman, a 
declarat la 9 august că „la Yalta, cele trei guverne s-au hotărît să 
asume, sub o răspundere comună, instaurarea de regimuri... demo- 
cratice în toate ţările satelite. Această hotărire a fost confirmată la 
Potsdam în ceea ce priveşte România, Ungaria şi Bulgaria. Aceste 
țări nu vor cădea deci niciodată în sfera de influenţă a vreunei 
puteri.“37 

Această dorinţă nu a putut fi pusă niciodată în practică. Țelurile 
sovietice erau limpede înţelese la Londra şi Washington, dar voinţa 
de confruntare a Apusului şi mijloacele de care dispunea erau mult 
prea slabe şi limitate pentru a putea opri alunecarea continuă a estu- 
lui Europei, deci şi a României, sub pulpana Moscovei; după 11 luni 
de ezitări, occidentalii au sfîrşit prin a recunoaşte guvernul Groza, 
în ciuda felului abuziv în care acesta fusese impus de Vişinski; apoi, ei 
au acceptat să semneze tratatul de pace cu România (februarie 1947), 
un trațat care nu numai că impunea țării condiţii mai grele decit ce- 
le prevăzute prin convenţia de armistițiu, dar care legaliza în plus 
prezenţa militară sovietică pe teritoriul României, fără a prevedea 
nici un fei de termen de evacuare; imediat după semnarea păcii, 
Uniunea Sovietică şi partidele est-europene comuniste, simțindu-se 
cu miinile libere, au trecut Ia lichidarea fizică a opoziţiei; în Unga- 
ia şi Bulgaria arestarea liderilor partidelor agrariene, echivalentul 

țărăniştilor români, a început încă din primăvară; peste tot, de la 
Rlba la Vistula şi Dunăre, preiuarea puterii şi dărîmarea lumii vechi 
se făceau prin teroare şi violență, sub protecţia nemijlocită a tru- 
pelor de ocupaţie şi sub ochiul neputincios al observatorilor occi- 
dentali. 

Etapele cuceririi puterii. Lumea apuseariă a crezut pe toată du- 
zata războiului că Uniunea Sovietică nu urmărea să obțină decît o 
influență indirectă asupra Europei de răsărit prin instaurarea unor 
regimuri prietene care să-i asigure o securitate ce fusese de două 
ori, într-o singură generaţie, pusă la încercare, oamenii ei politici, 
în special americanii, au ignorat sau s-au făcut că ignoră existența 
unui scop final la care sovieticii nu renunțaseră niciodată şi a cărui 
realizare devenise acum posibilă datorită împrejurărilor internaţio- 
nale. Acest scop, mărturisit nu o dată, era transformarea Europei de 
răsărit nu într-o zonă prietenă tampon, ci într-una comunistă sateli- 
tizată. Armata Roşie „eliberase“ ţările est-europene printr-un acci- 
dent al istoriei care nu fusese previzibil înainte de război; odată pre- 
zentă însă în aceste ţări, ea a jucat rolul principal în instauratea 
regimurilor comuniste. Nu încape îndoială că, fără aceste trupe, co- 
muniştii locali ar fi rămas forţe politice periferice. Din acest punct 
de vedere, modelul cuceririi de către comuniştii români, mai puţini 
de o mie în 1944, se încadrează perfect în tiparul general est-eu- 
ropean. | 

Nici celelalte tactici nu au variat prea mult; Partidul Comunist a 
sprijinit iniţia! politica guvernelor de coaliţie în care şi-a mărit trep- 
tat infivenţa şi ponderea pînă ce, prin protecție sovietică şi intimi- 
dare, a reuşit să-şi înlăture adversarii şi să rămână singur stăpîn pe 
putere. În acelaşi timp, partidul a practicat un reformism demagogic 
care i-a atras o parte de sprijin popular, atît în țărănime cît şi în 
muncitorime; ca şi în celelalte ţări est-europene, comuniştii au avut 
de înfruntat o opoziţie dezorientată şi divizată care nu a opus decît 
o foarte siabă rezistenţă. 

Dintre vechile formaţiuni politice, liberalii şi social-democraţii au 
fost cei dintii care s-au sabordat, datorită atât slăbiciunii conducerii 
cât şi existenţei unor disidenţe care au reuşit să neutralizeze practic 
activitatea celor două partide. La liberali, Gh. Tătărescu, fostul 
prim-ministru, s-a despărțit de conducerea iui C. Brătianu încă din 
toamna îui 1944, acceptind apoi să intre în guvernul Groza (martie 
1945) în calitate de vice-premier şi ministru de externe. Tătărescu, 

ales preşedintele unui nou Partid Naţional Liberal, cel vechi a con- 
tinuat să funcţioneze sub conducerea lui C. Brătianu, şi-a făcut ilu- 
zia că poate tempera stingismul comuniştilor şi impune unele punc- 
te ale programului liberal; el arată de pildă în iulie 1945 că partidul 
său rămânea monarhist, că se opunea naţionalizărilor din industrie 
şi exproprierii în agricultură şi că-şi punea speranţele în viitor în 
dezvoltarea unei monarhii parlamentare. În realitate, Tătărescu nu a 
făcut decit să contribuie Ia slăbirea şi fărimiţarea opoziţiei, făză ca 
prin aceasta să se salveze pe sine şi partidul său; la 6 noiembrie 
1947, atunci cînd Partidul Comunist nu a mai avut nevoie de „to- 
varăși de drum“, neoliberalii au fost înlăturați din guvern fără nici 
un menajament. Între timp, vechiul Partid Liberal, a cărui organi- 
zaţie de tineret fusese activă mai ales în organizarea demonstrațiilor 
anticomuniste de la 8 noiembrie 1945, îşi suspendase singur activi- 
tatea, în vara lui 1947. C. Brătianu va fi totuşi arestat în 1950, mu- 
rind după numai cîteva luni de grea închisoare, în vârstă de 83 de ani. 

Social-democraţii au sperat şi ei, asemenea lui Tătărescu, să poa- 
tă modera pe comunişti făcîndu-le întrucitva jocul. Astfel, Titel Pe- 
trescu a demisionat din primul guvern Sănătescu (18 octombrie 
1944) împreună cu miniştrii comunişti, o acţiune care a dus la căde- 
rea guvernului, 

E] a acceptat apoi o tot mai strânsă colaborare între social-demo- 
craţi şi comunişti, o situaţie de care aceştia au profitat pentru a in- 
filtra partidul şi a-l scinda în cele din urmă (martie 1946). Partizanii 
lui T. Petrescu au creat imediat un nou Partid Social-Democrat, in- 
titulat „independent“, rămas însă fără influenţă reală. T. Petrescu va 
împărtăşi soarta tuturor liderilor politici necomunişti ai vechii Ro- 
mânii: arest, închisoare (1948-1955), moarte prematură (1957). 

Singurul partid politic care nu a putut fi decât prea puţin submi- 
nat din interior a fost cel țărănesc, ceea ce explică şi înverşunatea 
cu care a fost combătut, iar liderii săi exterminați. La 16 octombrie 
1944, naţional-ţărăniştii şi-au făcut cunoscut programul de reforme 
care urma în linii generale pe cel adoptat la congresul din 1935; 
partidul era în favoarea exproprierii proprietăţii rurale de peste 
ŞO de hectare, o cerere expusă pentru prima dată de 1. Mihalache în 
1920; continua să susţină, ca şi în 1935, naţionalizarea industriei 
grele ia început, apoi şi a altor industrii, încurajind un oarecare di- 
rijism de stat; era pentru crearea de cooperative agricole şi pentru o 
industrializare bazată pe prelucrarea materiilor prime existente în 

țară. Faţă de progratnul din 1935, noul text folosea un ton şi formu- 
le ceva, mai radicale, ceea ce explică popularitatea de care s-au bu- 
curat naţional-ţărăniştii în mase. Greşeala principală a partidului, în 
primul rînd a preşedintelui său 1. Maniu, a fost aceea de a fi ezitaţ 
să ia puterea în august 1944, atunci cînd i se oferea, şi de a o fi lăsat 
pe mîna generalilor. Aceasta a lipsit ţara de singura conducere fer- 
mă şi populară posibilă, care ar fi putut ralia poporul în jurul unui 
program cu adevărat democratic. Refuzînd puterea, Maniu a arătat 


şi în 1944 aceeaşi lipsă de hotărire ca şi în 1930, 1937-1938 şi - 


1940. Urmarea a fost apariţia unui vacuum de putere de care a pro- 
fitat Partidul Comunist, 

La adăpostul Armatei Roşii şi cu ajutorul unei propagande abil 
întreţinute, rîndurile partidului au crescut neîncetat, alimentate şi de 
speranţele de mai bine ale unora şi de oportunismul altora; le-au 
îngroşat în primul rînd reprezentanţi ai minorităţilor conlocuitoare, 
maghiari, evrei, care fuseseră sau se socotiseră persecutați mai îna- 
inte şi care se considerau îndreptăţiţi acum să aibă un rol important 
în viaţa politică. Compoziţia etnică a partidului, a cadrelor de con- 
ducere mai ales, a continuat să fie mulţi ani neromânească, în ciuda 
influxului de legionari primiţi în partid în urma înțelegerilor dintre 
Ana Pauker şi unii conducători ai Gărzii (noiembrie 1944-august 
1945), reprezentaţi în special de fostul secretar general al mişcării, 
N. Pătraşcu. În cifre absolute, partidul a crescut de la sub o mie de 
membri în 1944 la 35 800 în martie 1945, 256 863 în octombrie 
1945, 717 490 în iunie 1946 şi 803 831 în decembrie 1947. În apri- 
lie 1944 1. Foriş a fost înlocuit din funcţia de prim-secretar, condu- 
cerea revenind mai întîi unei troici compuse din C. Pirvulescu, L. Ran- 
ghej, E. Bodnăraş, apoi, toamna, cvartetului A. Pauker, V.. Luca, 
T. Georgescu, Gh. Gheorghiu-Dej. 

Din motive tactice, Moscova l-a împins pe acesta din urmă pe 
prim plan, Gheorghiu-Dej fiind ales prim-secretar în octombrie 
1945. Puterea reală şi infuenţa în partid au rămas însă în continuare 
în mâna „moscoviţilor“ — A, Pauker, V. Luca, E. Bodnăraş, Î. Chi- 
şinevski, L. Răutu —, facțiunea internă — Dej, Pătrăşcanu, Chivu 
Stoica, Gh. Apostol — bucurindu-se de mult mai puţină trecere în 
ochii lui Stalin. Nu era o reacţie întimplătoare, atit Dej cît şi Pătrăş- 
canu făcuseră unele declaraţii de natută a stirni suspiciune la Mos- 
cova. Cel dintii publicase în 1944 broşura O politică românească, 
neobişnuită pentru un comunist prin însuşi titlul ei, cel de al doilea 

declarase la Cluj (1945) că înainte de a fi comunist se socotea 
român, 

Gh. Gheorghiu-Dej şi-a dat repede seama de greşeala tactică pe 
care o făcuse şi a adoptat după 1945 o cuminte linie stalinistă care 
l-a ferit de complicaţii şi la adăpostul căreia a putut lupta cu facţiu- 
nea moscovită şi, în cele din urmă, ieşi învingător. Pătrăşcanu, pe 
de altă parte, lipsit de o capacitate similară de adaptare, a pierdut 
necontenit din influenţă, fiind în cele din urmă înlăturat de la con- 
ducerea partidului (1943). 

Drumul spre putere al Partidului Comunist a început îndată după 
23 august 1944, favorizat de ezitarea lui Maniu de a forma guver- 
nul de coaliţie propus de rege; ca urmare, acesta a fost obligat să 
renunțe la ideea unui guvern civil şi să încredinţeze puterea genera- 
lalui C. Sănătescu, cu Pătrăşcanu ca interima la justiţie, o poziţie im- 
portanță care i-a permis să înceapă încă din septembrie 1944 epura- 
rea din armată şi din aparatul de stat a elementelor necomuniste; tot 
în septembrie au început să funcţioneze şi aşa-zisele tribunale ale 
poporului. 

Guvernul Sănătescu nu s-a putut menţine decât timp de două 
luni, forțat fiind să cîrmuiască în condiții cu totul nefireşti. Consti- 
tuţia din 1923 fusese în adevăr repusă în vigoare, dar aceasta numai 
în teorie; în realitate, Moldova era administrată direct de către armata 
sovietică, care instalase peste tot prefecţi şi funcţionari comunişti sau 


- comunizanţi, Cenzura sovietică fusese instituită la 12 septembrie în 


întreaga țară, orice tipăritură avind nevoie de o autorizaţie preala- 
bilă pentru apariţie. La 12 octombrie, comuniştii şi social-democra- 
ţii au ieşit din Blocul Partidelor Democratice din proprie iniţiativă, 
constituind. apoi cu alte grupări de stînga Frontul Naţional Demo- 
ctat, iar la 16 octombrie miniştrii comunişti, urmaţi de T. Petrescu, 
au demisionat şi din guvern pentru a-i cauza căderea, în speranța 
preluării imediate a puterii. Noul guvern a fost format tot de gene- 
ralu! Sănătescu, dar participarea comuniştilor şi a colaboratorilor 
lor a fost lărgită, ei fiind plasați în posturi cheie: P. Groza a devenit 
viceptim-ministru, 'Teohari Georgescu subsecretar de stat îa interne, 
Gheorghiu-Dej ministrul comunicațiilor, socialistul comunizant Şt, 
Voitec ministrul educaţiei. Pătrăşcanu a păstrat justiţia. 
Reorganizarea ininisterială nu a pus capăt agitaţiilor care au con- 
tinuat cu sporită intensitate, astfel încît cel de al doilea guvern Să- 
nătescu nu a durat decit pînă la 6 decembrie, cînd regele, refuzând 

din nou numirea unui prim-rministru reprezentind F.N.D., a încre- 
dinţat formarea guvernului generalului N. Rădescu, un cunoscut an- 
tifascist, care petrecuse doi ani într-un lagăr de concentrate. Nici 
acest guvern nu a avut parte de o funcţionare normală; la 13 noiem- 
brie, sub pretextul menținerii ordinii, ruşii au preluat administrația 
directă a Transilvaniei de nord folosind această delicată problemă 
pentru a face presiuni asupra regelui; în ianuarie 1945 au început 
deportările de saşi şi şvabi spre Rusia; în februarie demonstrațiile 
comuniste, cerînd un guvern F.N.D., au atins o intensitate necunos- 
cută pînă atunci; dîrz, primul-ministru l-a destituit pe T. Georges- 
cu, adjunctul său de la interne, şi a declarat că nu se va da înapoi de 
la război civil pentru a face ordine. Nu-i stătea desigur în putere să 
cîştige un astfel de război cu un milion de soldaţi roşii în ţară; la 
26 februarie, Vişinski, adjunctul lui Molotov, sosea pe neaşteptate 
la Bucureşti, cerînd regelui capul lui Rădescu şi constituirea unui 
guvern care să se bucure de încrederea Moscovei. După presiuni 
necontenit, care au inclus bătăi cu pumnul în masă, tiîntirea de uşi, 
scoaterea tancurilor sovietice pe străzile capitalei şi ameninţarea cu 
desfiinţarea statului românesc independent, Vîşinski l-a impus în 
cele din urmă regelui, la 6 martie, pe candidatul său ia funcţia de 
prim-ministru: P. Groza conducea un guvern format numai din re- 
prezentanţi ai Frontului Naţional Democrat şi ai grupului Tătărescu. 

Regele Mihai s-a opus violentului amestec sovietic în treburile 
interne româneşti atîta vreme cât a crezut într-un sprijin diplomatic 
apusean; anglo-americanii i-au comunicat însă că declaraţia de la 
Yalta privind Europa eliberată nu va intra în vigoare decît după în- 
cetarea războiului; „Yalta... sînt eu“ îi spusese Vişinski; în aceste 
condiţii, deşi Maniu şi Brătianu îl sfătuiseră să nu accepte pe can- 
didatul Moscovei şi să reziste presiunilor, regele s-a decis să cede- 
ze, cu gîndul că va putea totuşi controla şi pondera acţiunile guver- 
nului comunizant. A fost-o-iluzie. 

Administraţia Transilvaniei de nord a fost într-adevăr redată ro- 
mânilor (9 martie), dar întreaga politică a guvernului Groza s-a în- 
dreptat rapid spre comunizarea ţării. O haotică reformă agrară a fost 
adoptată la 23 martie, o lege privind epurarea aparatului de stat a 
fost adoptată la 30 martie; s-a creat lagărul de deţinuţi politici de la 
Caracal, umplut iniţial cu legionari, apoi cu oponenți de toate felu- 
rile; tribunalele poporului şi-au întețit activitatea; în vară au apărut 

şi primele societăţi mixte româno-sovietice, Sovrormurile, formă 
mascată de jefuire a resurselor economice româneşti de către ruşi. 
aceste condiţii, regele s-a hotărât să ceară demisia guvernului 
Groza, dorind a-l înlocui cu unul într-adevăr reprezentativ; anglo- 
americanii nu recunoscuseră încă guvernul Groza tocmai datorită 
faptului că nu reprezenta majoritatea populaţiei, ci numai pe coinu- 
nişti şi pe aliaţii lor. În iunie, preşedintele Truman îl înştiințase pe 
Stalin că America nu va semna tratatul de pace cu România şi Bul- 
garia, deoarece'erau conduse de guverne „care nu reprezintă toate 
elementele democratice ale poporului... şi care prin modul lor de 


administraţie nu sînt, după părerea mea, nici reprezentative, nici. 


dorice să respecte voinţa poporului“38, O declaraţie similară publi- 
case şi guvermul britanic. 

În urma refuzului guvemului de a demisiona, un refuz nelegal 
din moment ce regele avea dreptul constituțional de a numi sau de- 
mite pe primul-ministru, Mihai a declanşat în august aşa-zisa „gre- 
vă regală“, refuzînd să semneze decretele sau legile prezentate de 
guvern spre aprobate. Guvemul şi-a continuat totuşi nestingherit acti- 
vitatea, insensibil la argumentele de natură juridică şi constituționa- 
lă, ştiindu-se sprijinit de armata de ocupaţie şi de Moscova. Ten- 
siunea politică era însă pe măsura acestei situaţii nefireşti, iar la 
8 noiembrie 1945, de ziua regelui, la Bucureşti ciocnirile dintre cir- 
ca 50 000 de demonstranți anticomunişti şi comuniştii sprijiniți de 
poliţie s-au soldat cu 11 morţi, sute de răniţi şi cu un număr şi mai 
mare de arestaţi. 

Greva regală şi situaţia încordată din țară, precum şi faptul că 
guvernul Groza nu fusese recunoscut de anglo-american, ceea ce 
însemna că marile puteri nu puteau semna tratatul de pace:cu Ro- 
mânia, au dus la începerea unor tratative între miniştrii de externe 
aliaţi, în decembrie 1945, la Moscova, pentru găsirea unei ieşiri din 
criză; după ce hotărîrea a fost luată, cele trei mari puteri au trimis la 
Bucureşti o comisie compusă din Vişinski, A. Harriman şi A. Clarck- 
Kezr, aceştia din urmă ambasadorii Americii şi Angliei la Moscova; 
guvernul Groza urma să fie lărgit prin includerea cîte unui ministru 
fără portofoliu reprezentind pe liberalii lui Brătianu şi pe țărăniştii 
lui Maniu; primul-ministru a promis să respecte toate drepturile; de- 
mocratice cerute de apuseni şi să organizeze alegeri cu adevărat li- 
bere. În zadar a căutat regele să explice ambasadorilor occidentali 
că nu se poate aştepta nimic bun de la alegeri „atunci când ţara se 

află în mâna acestor oameni... Dacă nu veţi supraveghea întreaga 
operaţie prin observatori răspîndiţi în întreaga țară, listele şi votul 
vor fi falsificate, iar guvernul va obţine o mare majoritate falsă care 
va întări puterea comuniştilor. “39 

Londra şi Washingtonul păreau însă decise să închidă capitolul 
împotrivirii româneşti; englezii l-au anunțat pe. rege că „nu doresc 
să dea nici un sfat sau încurajare... deoarece nu-l vor-putea proteja 
pe rege şi pe liderii opoziţiei de urmări“/0, Americanii au îndemnat 
şi ci la moderație, spirit de colaborare şi încredere în guvernul Gro- 
za; în faţa acestei situaţii, regele a cedat, cei doi miniştri fără porto- 
folii au intrat în guvern, fără nici un fel de putere de altfel, iar aliaţii 
satisfăcuţi de rezolvarea crizei au recunoscut îndată guvernul Groza 
(4 februarie 1946). 

Astfel legitimizat şi cu miinile libere, guvernul a trecut imediat 
la aplicarea măsurilor menite a pune capăt oricărei opoziții față de 
comunizarea țării. Între ele au fost judecarea (mai 1946) şi apoi exe- 
cutarea (iunie) mareşalului Antonescu, adoptarea unei noi legi elec- 
torale şi suprimarea senatului (iulie) şi judecarea unui aşa-zis grup 
de 56 criminali de război (noiembrie), între care generalul Aldea, 
unul dintre organizatorii loviturii de stat din august 1944. 

Între timp aveau loc în condiţii. de teamă şi presiune pregățiri 
pentru alegerile parlamentare; ţinute la 19 noiembrie 1946, ele au 
dat fireşte cîştig de cauză F.N.D.-ului, care a „cîştigat“ 79,86% din 
voturi, deşi toți observatorii occidentali prezenţi semnalaseră victo- 
ria cu cel puţin trei pătrimi din voturi a lui Maniu şi Brătianu. De- 
partamentul de stat a declarat că „registrele electorale au fost falsi- 
ficate, că procedura electorală şi de despuiere a voturilor, precura şi 
presiunile exercitate prin metode teroriste... au împiedicat nume- 
roşi alegători să-şi exercite dreptul de vot“. Londra a făcut şi ea cu- 
noscut că „alegerile n-au fost nici libere, nici. reglementare“. Cu 
toate acestea, ambele guverne apusene au semnat ia 10 februarie 
1947 tratatul de pace cu România, dind astfel, din nou, ca şi în fe- 
bruarie 1946, un gir de legitimitate guvernului şi parlamentului de- 
spre care singure deciaraseră că nu erau reprezentative. Ca urmare 
a semnării păcii, Comisia Aliată de Control, unul dintre ultimele 
obstacole în calea cuceririi puterii de către comunişti, a fost desfi- 
inţată. Peste numai cîteva luni, în iulie, principalii lideri naţional- 
ţărănişti au fost arestaţi, iar partidul lor dizolvat; prudenţi, liberalii 
îşi suspendaseră singuri activitatea, ceea ce nu-i va feri însă de ares- 

tări şi lungi ani de închisoare. Cît despre social-democraţi, ei păşi- 
seră încă din martie 1946 pe făgaşul clar al colaborării cu comuniş- 
tii, un drum care va duce la înghiţirea lor de către Partidul Comu- 
nist în februarie 1948. În noiembrie 1947, Maniu, în vîrstă de 75 de 
ani, era condamnat la închisoare pe viaţă împreună cu vice-preşe- 
dintele său, |. Mihalache; cu cîteva zile mai înainte Tătărescu şi li- 
beralii săi disidenţi fuseseră înlăturați şi ei din guvern. Democraţia 
populară se afla ia numai cîteva luni depărtare. 

Democraţia populară. Din cele arătate mai sus apare evident 
rolul determinant jucat de prezenţa sovietică în cucerirea puterii de 
către Partidul Comunist, ca şi în celelalte țări est-europene acesta a 
Ştiut să divizeze opoziţia, să creeze pentru un timp impresia că do- 
reşte o cîrmuire de coaliţie, marginalizînd apoi treptat forţele neco- 
muniste care i se asociaseră fie în speranţa de a putea juca un rol de 
moderator, fie din oportunism. Toate aceste schimbări au avut loc 
sub ochiul neputincios al anglo-americanilor, a căror influenţă în 
problemele româneşti a dispărut cu totul după semnarea tratatului 
de pace de la Paris, 

Ar fi însă greşit dacă această analiză a preluării puterii de către 
comunişti nu ar lua în considerare şi dimensiunea internă a fenome- 
nului; țară a multor inegalităţi sociale, România reprezenta un teren 
prielnic pentru răspîndirea unei ideologii radicale care promitea 
ştergerea deosebirilor dintre clase şi venirea epocii de aur, la confe- 
rinţa naţională din octombrie 1945, partidul a adoptat un foarte am- 
biţios program de modernizare care prevedea, între altele, dezvolta- 
rea accelerată a industriei grele, electrificarea țării, lărgirea reformei 
agrare şi încurajarea creării de cooperative. Foarte abil, raportul no- 
ului prim-secretar Gh. Gheorghiu-Dej nu vorbea de colectivizare, 
ci, dimpotrivă, de încurajarea iniţiativei particulare în toate dome- 
niile şi de acceptarea capitalului străin în industrie. De aceea nu e 
de mirare interesul pe care 1-a stimit în mase un astfel de program 
care. promitea totul fără să arate în acelaşi timp că cele mai multe 
din cîştigurile primelor reforme, în primul rînd împroprietărirea, 
vor fi anulate prin măsuri ulterioare. 

Se poate spune că reforma agrară a fost înfăptuită oarecum sub 
presiunea țărănimii însetate de pămînt şi aţiţate de chemările comu- 
niste la împărţirea imediată a moșiilor. În preziua reformei, adop- 
tată la 22. martie, proprietăţile de peste 50 de hectare reprezentau 
18,8% din suprafaţa cultivabilă, cele între 10 şi 50 de hectare 

21,2%, cele între 5 şi 10 hectare 24,2%, cele sub $ hectare 36%. 
Legea, care a limitat proprietatea rurală la numai 50 de hectare şi 
care a expropriat 1 468 000 de hectare, a afectat deci numai 18,8% 
din suprafaţa cultivabilă, mult mai puţin decit afectase reforma din 
1921. Urmarea imediată a legii a fost dispariţia matii proprietăţi şi 
transformarea țării într-o țară de mici proprietari, 75,6% din pămân- 
tul arabil intrînd în categoria proprietăţilor de sub $ hectare. Bene- 
ficiarii reformei au devenit desigur susţinători ai guvernului Groza, 
fără să-şi închipuie că numai după cîțiva ani partidul îşi va începe 
acţiunea de colectivizare. Îndată după „cîştigarea“ alegerilor din 
noiembrie 1946, Partidul Comunist a trecut la adoptarea unor mnă- 
suri de natută a fringe puterea economică a burgheziei, cum ar fi 
naţionalizarea Băncii Naţionale, reforma monetară — iniţiată de 
econotmistul sovietic E. Varga —, înființarea de oficii industriale 
care stabileau planurile de producţie, repartizarea materiei prime, 
preţurile de vînzare a produselor. În noiembrie 1947, liberalul cola- 
boraţionist P. Bejan a fost scos de la Ministerul Economiei Naţio- 
nale şi întocuit cu Gheorghiu-Dej. În acel moment, aproape toate 
obiectivele urmărite de partid fuseseră atinse, singura piedică în ca- 
lea prociamării democraţiei populare rămînînd monarhia. 

La 12 noiembrie, o zi după condamnarea lui luliu Maniu, regele 
a plecat la Londra pentru a asista la căsătoria principesei Elisabeta, 
viitoarea regină a Angliei; avea desigur speranţa primirii unui sfat 
din partea anglo-americanilor, în timp ce guvernul îngăduise călăto- 
ia cu gîndul că monarhul nu se va mai întoarce în ţară, În capitala 
britanică, Mihai a fost într-adevăr sfătuit de cei mai mulți oameni 
politici americani şi englezi să nu se mai întoarcă; doar Churchill a 
fost de părere că „oticare ar fi riscul, întoarce-te la datorie“. 

Regele s-a întors într-adevăr la ceea ce socotise întotdeauna a fi 
fost de datoria sa de monarh constituțional; între timp, preluarea 
puterii se accelerase şi mai mult, A. Pauker ajunsese ministru de 
externe, Bodnăraş fusese numit ministrul apărării, Tito vizitase Bu- 
cureştiul, toate acestea fără ca regele să fi fost consultat sau măcar 
ţinut la curent, Nu bănuia totuşi, în dimineaţa zilei de 30 decembrie 
cînd P. Groza şi Gheorghiu-Dej îi solicitaseră audienţă, că aceştia îi 
vor cere cu politețe, dar sub amenințarea trupelor care înconjurau 
palatui, să abdice. După citeva ceasuri de ezitări, izolat, fără a mai 
avea cu cine să se sfătuiască în afara unui restrâns grup de fideli, 
Mihai i semna actul de abdicare ce-i era prezentat. Republica popu- 


256 


lară era proclamată în acecași zi, iar la 3 ianuarie 1949, fostul rege, 
în vârstă de 26 de ani, părăsea Peleşul, îndreptindu-se spre Elveţia. 

Era fără îndoială un sfîrşit nemeritat de domnie; regele Mihai fu- 
sese un rege bun, precum bunicul său Ferdinand, Modest şi demo- 
crat, cu simţul datoriei față de ţară, un simţ care lipsise tatălui săv, 
ar fi putut ajunge un rege mare, asemenea lui Carol |. A avut însă 
parte de vremuri tulburi pe care nici un cap încoronat sau om politic 
nu le-ar fi putut înrîuri, l-a fost dat să asiste la eşecul României Mari 
şi ia inaugurarea unui şir de dictaturi străine spiritului său consti- 
tuţional, străine de asemenea mentalităţii clasei politice care făcuse 
România Mare, la 1918. De la înlăturarea lui Cuza (1866) şi pînă la 
1938, țara nu a cunoscut nici o lovitură de stat, evoluind lent, 
imperfect, dar în limitele parlamentarismului şi civilizaţiei, spre o 
trepiată lărgire a democraţiei. Din anul 1938 însă, fiecare nou regim 
politic s-a impus printr-o lovitură de palat: în 1938 Carol, în 1940 
Antonescu, în 1944 regele Mihai, în 1947 Partidul Comunist. Fie- 
care nou regim şi-a justificat venirea prin păcatele României vechi 
şi a promis să le îndrepte, dar în loc de a o face, fiecare din aceste 
regimuri succesive a introdus instituţii şi mai autoritare pînă ce, cu 
ultimul venit, autoritarismul a atins pragul totalitarismului. 


Vi 
COMUNISMUL ÎN ROMÂNIA (1948-1983) 


14. TOTALITARISM ŞI AUTONOMIE (1948-1965) 


Modelul stalinist: economie, politică, cultură. Studiul comu- 
nismului român ridică în faţa cercetătorului obstacole aproape de 
netrecut; informaţia este săracă, fragmentară şi, de multe ori, răstăl- 
mmăcită; spre deosebire de alte țări socialiste, martorii de prim-plan 
ai politicii nu şi-au publicat încă memoriile sau părerile asupra eve- 
nimentelor pe care le-au trăit; statisticile sînt de luat în considerare 
numai cu extremă prudență, iar istoriografia marxistă cu şi mai mul- 
tă, istoricii contemporani români rezolvînd toate aceste dificile pro- 
bleme prin practicarea hagiografiei. În acelaşi timp, în istoriografia 
occidentală întîlnim fie pe apologeţii liberali şi de stînga ai socialis- 
mului, fie pe cei de profesie anticomuniști, ambele grupuri hotărite 
să vadă numai o parte a medaliei. În ceea ce mă priveşte, mi se pare 
limpede că, la capătul a 40 de ani de comunism în România, tră- 
săturile negative le covîrşesc în chip evident pe cele care ar putea fi 
eventual considerate drept pozitive; cu toate acestea, nici o epocă 
nu a avut doar părți rele, chiar şi vremea migraţiilor sau cea fana- 
riotă au adus cu ele şi lucruri pozitive. Funcţiile organismului social 
pot fi încetinite, pervertite, dar niciodată cu desăvirşire blocate, in- 
diferent de regimul politic. De aceea, un cercetător atent trebuie să 
se aplece şi asupra societăţii comuniste cu aceleaşi metode obiecti- 
ve cu cate a studiat şi societăţile premergătoare. Binele sau răul nu 
trebuie afirmate aprioric, ci numai după aşezarea structurilor, direc- 
ţiilor de evoluţie, împlinirilor şi eşecurilor epocii respective, într-un 
context de filozofie a istoriei care să ia în consideraţie şi structurile, 
direcţiile de evoluţie, împlinirile şi eşecurile ornduirilor preceden- 
te, precum şi pe cele ale societăților adiacente, 

Numeroşi politologi s-au străduit să definească modelul moder- 
nizării socialiste; marzism-leninismul s-a socotit, de la începuturi, 


258 


i 


un instrument de modernizare a societăţii, capabil să construiască 
una nouă, lipsită de păcatele celei vechi. Este de aceea firesc ca cer- 
cetarea noastră să pornească în primul 1înd de ia analiza modelului 
economic introdus de noua clasă conducătoare, îndată după prelua- 
tea definitivă a puterii, în 1948, şi pe care l-a impus unei societăţi 
încă neindustrializate, dar pe evidentă cale de dezvoltare. Modelele 
politologilor occidentali nu sînt de prea mult folos în această cerce- 
tare; ei au construit scheme ingenioase, dar principalul lor păcat 
constă în faptul că se întemeiază pe premise şi concepte valabile 
pentru lumea capitalistă, nu pentru cea socialistă; or, deşi semantica 
celor două iumi se aseamănă, substanţa lor este diferită, iar cuvin- 
tele nu mai au acelaşi înţeles în Apus şi în Răsărit. Conceptele 
occidentale îşi pierd sensul atunci cînd sînt aplicate socialismului. 
Politologii apuseni, cei liberali mai ales, au greşit atunci cînd s-au 
lăsat furaţi de mirajul modernizării economice, ignorînd în schimb 
caracterul conservator, nemodern al structurilor politice, de cultură 
şi civilizaţie, fără de care modernizarea nu poate fi nici întreagă, 
nici profundă, nici adevărată. 

Principesa Ileana, mătuşa regelui Mihai, a fost impresionată, în- 
dată după 23 august, de pasiunea cu care Gheorghiu-Dej i-a descris, 
într-o convezsaţie, tabloul României visate de comunişti: o lume mo- 
demnă, industrializată, cu ştiinţă de carte, avînd parte de toate bine- 
facerile civilizaţiei moderne, dar fără nedreptăţile ci. Secretarul par- 
tidului era, fără îndoială, sincer, el era desigur convins de justeţea 
modelului marxist de modernizare, industrializare forțată cu accen- 
tul pus pe industria constructoare de maşini, conducere centralizată 
şi planificată a economiei, colectivizare cu orice preţ, indiferent de 
obstacole, indiferent de rezistenţe, indiferent de cost. 

Principiile stalinismului economic au fost proclamate de partid 
încă de ja conferinţa naţională din octombrie 1945; ele nu au putut 
însă fi puse în practică, decît după căderea monarhiei şi preluarea 
deplină a puterii. Aceste piedici odată înlăturate, ritmul aplicării lor 
s-a accelerat; 1 060 de întreprinderi industriale şi miniere — repre- 
zentind 90% din producția țării —, băncile, societăţile de asigurare 
au fost naţionalizate în iunie 1948. În noiembrie au fost naţionaliza- 
te instituţiile de sănătate, casele de filme, cinematografele; în apri- 
lie 1949 a urmat rîndul farmaciilor, laboratoarelor, întreprinderilor 
chimice, apoi, în aprilie 1950, a fost naționalizată o parte a fondu- 
ilor de locuinţe. Pină la sfirşitul anilor '50 vor mai intra în stăpâîni- 

rea statului cabinetele medicale particulare, restaurantele, taxiurile, 
prăvăliile. În 1948 a fost alcătuit şi primul plan economic anual, în 
1950 cel de al doilea, urmat apoi de cel dintii plan cincinal (1951- 
1955). i : 

Li 1949 a fost şi cel în care partidul a început colectivizarea 
agriculturii, o măsură căreia i-a trebuit, totuşi, nu mai puţin de 13 
ani pentru a fi desăvirşită. Perioada 1949-1953, în special, a fost 
extrem de dură pentru țărănime, circa 80 000 de ţărani recalcitranţi 
fiind arestaţi de autorităţi. Cifra, mărturisită de partid după încheie- 
rea colectivizării, trebuie să fi fost totuşi mult mai mare; pe lingă 
această represiune directă, regimul a folosit şi mijloace indirecte de 
presiune pentru a-i convinge pe săteni să alcătuiască întovărăşiri 
agricole sau gospodării colective, cum ar fi cotele fixe obligatorii, 
introduse în 1951; ele reprezentau între 20 şi 60% din produsele ță- 
ranilor, mai scăzute pentru cei săraci, mai ridicate la mijlocaşi şi 
chiaburi, fiind plătite la preţuri foarte mici, fixate de stat. 

În ciuda presiunilor neîntrerupte, ritmul colectivizării a fost lent; 
în momentul plenarei din martie 1949, cea care a hotărît colectivi- 
zarea accelerată a agriculturii, nu existau în întreaga ţară decît 55 de 
gospodării colective; numărul lor a crescut la 1 070 în 1951 şi la 
1 980 în 1953. La acea dată, gospodăriile particulare reprezentau 
încă 91,7% din totalul gospodăriilor ţărăneşti, gospodăriile colecti- 
ve şi întovărăşirile 8,3%. În 1953, producţia agricolă a atins în sfâr- 
şit nivelul anului 1938, urmînd apoi o curbă variabilă (19382100; 
1953=101,2; 1954=97,8; 1955=118,8; 1956=88,6), vădind greutăţi- 
le întimpinate de o agricultură de la care statul aştepta mari profi- 
turi, fără a dori însă să investească prea mult în modernizarea sa. 
Alocările au fost de numai 9,4% din totalul investiţiilor în 1949, 
6,6% în 1950, 7,5% în 1953. În anul 1956, de teama izbucnirii unor 
frămintări asemănătoare celor din Polonia şi Ungaria, ambițiile eco- 
nomice au fost reduse; rata planificată de creştere a industriei a fost 
scăzută de la 10-12% (1956) la 3,8% (1957), iar cotele obligatorii 
la grîu, cartofi, floarea soarelui, lapte au fost desființate. 

Noul curs, perioadă de stabilizare şi consolidare pentru partid, nu 
a durat decît pînă în 1958, cînd modelul economic stalinist a fost 
din nou pus în aplicare, cu şi mai multă fervoare, atit în agricultură 
cât şi în industrie. Plenara Comitetului Central din noiembrie 1958 
a declarat țara pregătită pentru un efort general de modernizare so- 
cialistă, accentul principal urmînd a fi pus pe dezvoltarea indus- 

triei constructoare de maşini şi pe siderurgie; prin hotărtrile luate, 
plenara a reprezentat de asemenea un prim răspuns dat planurilor 
ruseşti integraţioniste şi de diviziune economică între țările satelite, 
precum şi începutul conflictului cu Consiliul de Ajutor Economic 
Reciproc. Construirea combinatului siderurgic de la Galaţi a deve- 
nit simbolul revenirii la politica de industrializare forțată prevăzută 
de plenară. Conform prevederilor planului de 6 ani (1950-1963), 
78% din investiţii urmau a se face în industriile energetică (32%), 
metalurgică (23%) şi chimică (23%). 

Datorită acestei politici, cifrele arată un net progres economic faţă 
de 1938 (=100), mai ales în ceea ce priveşte ramurile industriale din 
grupa A, cum ar fi industria chimică (1950=193%; 1965=1 200%) 
sau industria producătoare de mașini şi cea metalurgică (1950=179%,; 
1965=2 300%). Industria alimentară, în schimb, nu a progresat de- 
cît lent (1950=107%; 1965=382%), ca majoritatea ramurilor din 
grupa B. Cit priveşte rata de creştere a întregii industrii, ea a fost 
iniţial de 15,1% (1950-1955), scăzînd apoi la 9,7% (1955-1958), 
pentru a se stabiliza între 1958-1965 la 13-14%. Acest ritm rapid a 
fost obţinut, în primul rînd, prin impunerea unei foarte ridicate rate 
de acumulare din venitul naţional, respectiv de 17,5% (1951-1935), 
16% (1956-1960) şi 24% (1961-1965). 

Schimbarea de curs hotărită de plenara din noiembrie 1958 a în- 
semnat şi sfîrşitul scurtei epoci de linişte acordată țărănimii. În 
1958, gospodăriile agricole nu cultivau încă decît 17,5% din pămîn- 
tul arabil pentru ca, după numai 4 ani, în 1962, procentajul să urce 
la 96%, colectivizarea fiind practic încheiată. Faţă de anii 1954- 
1957, cînd investiţiile în agricultură se reducean la numai 12% din 
totalul investiţiilor, ele au crescut în noua etapă (1958-1961) la 
17,8%. Cu toate acestea, atit producţia la hectar cât şi producţia to- 
tală au continuat să fie dezamăgitoare; în 1960 s-au produs 5 149 200 
tone de cereale, în 1965 12 601 300 tone. Indicele producției agri- 
cole nete (1938=100) nu era în 1962 decât de 110, în 1965 de 123. 
Cu toate acestea, progresul general al econorniei era totuşi evident, 
România fiind la majoritatea indicatorilor mai aproape de stadiul de 
țară dezvoltată în 1965 decît fusese în 1938. 

Astfel, ponderea populaţiei urbane a crescut de la 23,4% (1948) 
la 39,1% (1966), cea a populaţiei rurale a scăzut, între aceleaşi date, 
de la 76,6% la 60,9%. În artei. partea industriei din produsul so- 
cial total a crescut de la 39% în 1938 ia 46,6% în 1950 şi la 57,3% 

în.1965; venitul naţional pe cap de locuitor a cunoscut o curbă ase- 
mănătoare urcînd de la 180 de dolari (1950) la 653 (1965). 

Pe hirție şi în cifre avîntul economic este deci de necontestat, dar 
cifrele reprezintă numai o parte a medaliei. În primul rînd, ele nu 
exprimă suferinţele şi preţul cu care au fost obținute. Apoi, în rea- 
litate, situaţia nu se prezenta întotdeauna atît de înfloritoare; cu tot 
progresul, din punctul de vedere ai puterii de cumpărare, venitul 
muncitorului fusese în 1938 de 1,9 ori mai ridicat decit cei al mun- 
citorului din 1963. Teoretic, populaţia consuma acum mai multă pîine 
albă şi neagră, mînca mai multă carne, zahăr, lapte, ulei, unt decât 
în 1938, dar toate aceste produse nu s-au găsit multă vreme decit pe 
cartelă, cantităţile alocate fiind minime. 

Situaţia alimentară s-a îmbunătăţit după 1960, dar, cu toate aces- 
tea, populaţia era încă departe de a trăi în paradisul pe care Gheor- 
ghiu-Dej îl creionase principesei Ileana cu douăzeci de ani mai 
înainte. 

Stalinismul politic — dictatura proletariatului, monopolul puterii 
de către un partid unic — îngrădea drepturile cetăţeneşti; „ascuţi- 
rea“ neîntreruptă a luptei de clasă, lichidarea prin teroare poliţie- 
nească a vechilor elite politice şi culturale precum şi a oricărei opo- 
ziţii, inciusiv a celei dinlăuntrul partidului, toate acestea în numele 
construirii unui om şi a unei societăţi noi, au intrat în funcţiune încă 
înaințe de 1948, liderii regimului antonescian au fost arestaţi, cei 
mai de seamă executaţi, între 1944 şi 1946. A venit apoi rîndul şefi- 
lor ţărănişti, ridicaţi cei mai mulţi în 1947. Tot în această perioadă 
au fost înfiînte şi cele cîteva încercări de rezistenţă militară organi- 
zate de foşti sau încă activi ofiţeri, cum ar fi organizaţia ţărănistă 
transilvană Sumanele Negre sau Mişcarea Naţională de Rezistență 
condusă de generalul Aldea; în 1948 au fost arestaţi liderii liberali 
şi acei social-democraţi care se arătaseră recalcitranți față de unirea 
cu comuniştii. Demnitarii vechii Românii, cîteva mii, au fost adu- 
naţi cu toţii în lagărul de la Sighet, de unde cei mai mulţi, în vîrstă 
şi supuşi unui regim de exterminare, nu au mai ieşit decît pentru a 
ajunge la groapa comună a închisorii. 

Deosebit de violentă a fost represiunea diferitelor biserici; cea 
ortodoxă a fost complet aservită statului prin numirea unui patriarh 
simpatizant comunist, apoi prin naționalizarea proprietăţilor ei şi prin 
epurarea clerului de toate elementele nedorite. Preoţii ortodocşi vor 

alcătui, de alttel, una din categoriile cele mai numeroase de deţinuţi 
politici. 

Celelalte biserici şi confesiuni au avut parte de o soartă similară, 
uneori chiar şi mai tragică. Biserica unită, de pildă, a fost obligată 
să se unească cu cea ortodoxă, toţi cei cinci episcopi ai ei fiind ares- 
taţi — patru vor muri în închisoare — împreună cu circa 600 de ie- 
rathi. Concordatul cu Vaticanul din 1927 a fost anulat în iulie 1948, 
ceea ce a permis statului să reducă numărul episcopiilor catolice la 
două, ultimii doi episcopi catolici fiind şi ei arestaţi. Conducătorii 
spirituali ai comunităţii evreieşti au sfirşit şi ei în închisoare sau 
exil, fiind înlocuiţi, în anul 1948, cu elemente docile. 

După 1948, an în care s-a înființat şi securitatea, încadrată nu- 
maidecît cu agenţi sovietici deveniți generali români, precum P. Bod- 
narenko şi A. Nikolski, represiunea a devenit şi mai violentă, lovind, 
conform principiului stalinist al înteţirii luptei de clasă, fără discri- 
mminare şi din nevoia intimidării în orice posibil oponent; țărănimea 
mai ales a plătit scump ostilitatea arătată colectivizării. Teroarea ro- 
şie a lovit şi în membrii Partidului Comunist, sfişiaţi de propria lor 
revoluţie. Între 1949 şi 1953, un număr imposibil de stabilit de de- 
ţinuţi politici, multe zeci de mii în orice caz, au-trudit pînă la exter- 
minare pe șantierul canalului Dunăre-Marea Neagră, în timp ce, 
după 1950, partidul a încurajat, vreme de cîţiva ani, în unele închi- 
sori, metoda reeducării prin violenţă, devenită celebră mai ales da- 
torită experimentului de ia Piteşti. 

Represiunea, care în această perioadă a îmbrăcat poate formele 
cele mai violente din întreaga Europă satelitizată, s-a îndulcit întru- 
câtva după moartea lui Stalin; între 1956 şi 1959 însă, de frica 
exemplului unguresc şi polonez, ea a lovit, din nou, mai ales intelec- 
tualitatea şi studenţimea. Nu. se poate stabili desigur nici măcar cu 
aproximaţie numărul persoanelor arestate între 1944 şi 1964, cînd 
s-a renunțat la închisorile politice; el trebuie să fi fost însă de cel puţin 
jumătate de milion. Dacă adăugăm la această cifră şi pe aşa-zişii 
chiaburi, titoişti etc., printre care mulţi şvabi, deponaţi în Bărăgan 
şi existenţa detaşamentelor militarizate de muncă în care erau tri- 
mişi să-şi ispăşească păcatul social tinerii cu origine nesănătoasă, 
cifra victimelor represiunii trebuie să fi fost mult mai mare. Această 
eficientă teroare explică în bună parte neputinţa organizării unei re- 
zistenţe active, deşi grupuri izolate de partizani au continuat să ac- 

ţioneze în munţi pînă în anul 1956. 

Paralel cu distrugerea vechii clase conducătoare şi a tuturor îm- 
potrivirilor, indiferent de clasă, regimul stalinist al ui Gheorghiu- 
Dej a trecut îndată după înlăturarea monarhiei la construirea noilor 
Structuri ale „democraţiei populare“: în 1948 s-a adoptat o primă 
constituție, apoi, în 1952, o a doua, aceasta din urmă, declara 
Gheorghiu-Dej, după primirea a 8 000 de propuneri din partea .oa- 
menilor muncii. Amândouă erau copiate după constituția lui Stalin 
(1936). Alegerile parlamentare organizate în 1948, 1957, 1951, 1965 
au fost câştigate cea dintii cu „numai“ 92% din voturi, celelalte cu 
procente din ce în ce mai aproape de perfecţiune: 99,15% (1957), 
99,78% (1961), 99,96% (1965), 99,97% (1969), 99,96% (1975), 
99,99% (1980). Partidul a concentrat întreaga putere în mîna sa 
pentru că, aşa cum declarase A. Vîşinski în 1948, comunismul „res- 
pinge principiul burghez al separării puterilor“. Aparent, viaţa poli- 
tică intemă a cunoscut o relativă stabilitate, dominată de un partid 
totalitar ale cărui rînduri, după absorbirea social-democraţilor (fe- 
bruarie 1948) şi schimbarea numelui în Partid Muncitoresc Român, 
au crescut de la 720 000 (1950) la 834 600 (1960) şi la 1 450 000 
în 1965. În interiorul clasei conducătoare însă, înlăuntrul celor cî- 
torva zeci de activişti care deţineau întreaga influenţă, frământările 
şi luptele pentru putere au durat neîncetat între 1948 şi 1957; abia 
atunci, scăpat de rivali, scăpat de pericolul destalinizării hruşciovis- 
te şi înconjurat de un grup de noi „baroni“, şi-a văzut Dej autorita- 
tea consolidată şi pe deplin înstăpinită. 

Prima fază a luptei pentru putere a durat între 1948 şi 1952, pe- 
rioadă în care nu s-au primit deloc membri noi în partid şi în care 
192 000 de persoane au fost excluse din rîndurile noii forțe condu- 
cătoare; în februarie 1948, Pătrășcanu, reprezentantul comunisimu- 
lui naţional, a fost şi el exclus din partid şi arestat, fiind acuzat de 
„politică naţionalist-şovină“. Atât comuniştii naţionali ai lui Dej cât 
şi cei moscoviți ai Anei Pauker s-au coalizat împotriva lui Pătrăşca- 
nu, considerat de cel dintii drept un primejdios rival, de cei de pe 
urmă, drept un naționalist greu de controlat. Căderea îui Pătrăşcanu 
nu a lămurit însă situaţia, pe prim plan trecînd acum conflictul din- 
tre Dej şi moscoviți; el a evoluat în condiţii schimbătoare, princi- 
palul element înrîuritor fiind situaţia din Kremlin; boala lui Stalin, 
izbucnirile sale antisemite, războiul din Coreea au contribuit în 
mare măsură la declinul influenţei grupului Pauker-Luca şi la victo- 
ria finală a staliniştilor români asupra staliniştilor moscoviți. Româ- 

nizarea partidului a fost consecvent urmărită de Gheorghiu-Dej, în- 
cepind din 1950, iar în 1952, Ana Pauker, Teohari Georgescu şi 
Vasile Luca au fost învinuiți de deviere de dreapta, excluşi din par- 
tid, iar Luca condamnat la moarte, o sentință pe care Dej nu o va 
aplica totuşi. Mărturie a victoriei depline, Dej devenea, în iunie 19582, 
şi prim-ministru, pe lingă funcţia sa veche de prim-secretar al par- 
tidului. Noul secretariat, în care intra acum pentru prima dată şi 
Nicolae Ceauşescu, avea o netă mnajoritate de comuniști naționali, 
cărora li se raliase în chip destul de neaşteptat şi grupul basarabean 
(P. Borilă, L. Răutu, |. Chişinevschi). 

După 1953, principala ameninţare pentru autoritatea lui Gheor- 
ghiu-Dej nu mai venea din interior, ci din partea Moscovei, ca un 
refiex al luptei pentru putere care se ducea între zidurile Kremlinu- 
lui; Hruşciov ar fi vrut să-l înlocuiască şi pe dictatorul român, ca 
parte a procesului său de destalinizare şi de renunțare la liderii co- 
munişti prea compromiși pe timpul stalinismului. Dej a primit cu 
vădită îngrijorare destalinizarea lui Hruşciov. O primă reacție de 
apărare faţă de intenţiile Moscovei a fost judecarea şi executarea lui 
Pătrăşcanu (1954), pe care ruşii l-ar fi putui eventual folosi drept 
candidat la şefia unui partid comunist destalinizat. Congresul al 
XX-lea al Partidului Comunist sovietic pare să-l fi luat prin surprin- 
dere pe Dej, care rezistase pină atunci noului curs pe motiv că de- 
stalinizarea avusese loc în România încă în 1952. Delegaţia română 
s-a reîntors la Bucureşti scindată, cu primul-secretar hotărât să se 
opună liberalizării şi cu Miron Constantinescu afirmând cu tărie, la 
plenara din 23-25 martie 1956, necesitatea introducerii unor refor- 
me reale şi a democratizării vieţii sociale şi de partid. Evenimentele 
din Ungaria şi Polonia (octombrie-noiembrie 1956) au amînat re- 
zolvarea noului conflict din conducerea partidului, ia Bucureşti, 
Cluj, Timişoaza, în regiunea autonomă maghiară, studenţii şi-au de- 
monstrat solidaritatea cu răsculații maghiari cerînd, întze altele, 
scoaterea limbii ruse din univezsităţi. Peste o mie de intelectuali şi 
studenţi au fost arestaţi după noiembrie 1956, în paralel cu reascu- 
țirea conflictului dintre Dej şi M. Constantinescu, devenit între timp 
şi ministru al învăţământului, În condiţii încă nelămurite, dar legate 
probabil şi de căderea guvernului Malenkov, Dej a reuşit la plena- 
rele din iunie-iulie 1957 să-i elimine pe posibilii hruşciovieni din 
conducerea partidului. Căderea lui M. Constantinescu a coincis cu 

un nou val de teroare, îndreptată mai ales împotriva intelectualilor 
şi cu un crescut dogmatism în viața culturală. 

Cel de al treilea element al modelului stalinist, stalinismul cultu- 
ral, a dus, îndată după proclataarea „democraţiei populare“, la o ra- 
dicală restructurare a vechiului sistem de valori şi a instituţiilor cul- 
turale pe care se întemeiază acestea: partidul comunist şi-a fixat, 
asemenea tuturor partidelor comuniste est-europene, ambițiosul 
scop de construire a unui „om nou“, Întrucât „Lumina vine de la ră- 
sărit“ (M. Sadoveanu, 1944), modelul de imitat nu putea fi desigur 
decit cel sovietic: „Farul luminos care trebuie să călăuzească pe oa- 
menii noştri de ştiinţă este țara culturii celei mai înaintate, Univnea 
Sovietică“, declara Gheorghiu-Dej în 1951, enunțind astfel o azio- 
mă pe care nimeni nu va cuteza s-o pună la îndoială mai bine de un 
deceniu. 

Construirea unui homo sovieticus român nu se putea însă realiza 
fără distrugerea şi rescrierea valorilor naţionale tradiţionale; a fost 
deci nevoie de o masivă infuzie de valori marxist-leniniste, precum 
şi de o campanie de activă rusificare. Primele manifestări ale noului 
curs au fost Istoria României de M. Roller (1947), o completă revi- 
zuire a trecutului ţării, a ideii naţionale şi a conceptului de patrio- 
tism, apoi studiul programatic al lui L.. Răutu intitulat: Împotriva 
cosmopolitismului şi obiectivismului în ştiinţele sociale (1949), o 
aplicare locală a jdanovismului şi o vehementă încriminare a celor 
care „ascund putregaiul cosmopolit în carapacea verbiajului despre 
specificul naţional“. 

Ca şi stalinismul politic sau economic, şi cel cultural a trebuit să 
se impună prin forţă: legăturile intelectualilor cu Apusul au fost 
complet întrerupte, Academia Română a fost desființată în iunie 
1948 şi înlocuită cu una nouă, compusă în majoritate din academi- 
cieni obedienţi numiţi de partid, mulţi dintre ei cu îndoielnice me- 
rite ştiinţifice. În august 1948, apărea şi o nouă lege a învățământu- 
Îui care lăsa pe dinafară toate cadrele necolaboraţioniste, reorganizînd 
atît învăţământul mediu cât şi pe cel superior conform modelului so- 
vietic. Tot în vara anului 1948 erau desfiinţate toate vechile institu- 
te de cercetări, înlocuite cu altele noi, sub patronajul Academiei 
R.P.R. 

Epurarea intelectualilor nu s-a mărginit la aspectul său adminis- 
trativ. Un număr foarte mare de oameni de ştiinţă, artă şi cultură au 
ajuns la închisoare, unii şi-au dat acolo sfirşitul (Gh. Brătianu, A. Go- 

lopenţia, M. Vulcănescu), alţii au ieşit după mulţi ani (Î. Petrovici, 
1. Lupaş, C.C. Giurescu, N. Crainic); nume venerabile, care fă- 
cuseră renumele ştiinţei româneşti, au fost complet marginalizate, 
sfârşindu-şi zilele în izolare şi mizerie (C. Rădulescu-Motru, S. Me- 
hedinţi, D. Gusti, L. Blaga). O altă categorie de „foşti intelectuali“ 
a fost reprezentată de cei „recuperați“, fie imediat (M. Sadoveanu), 
fie după o perioadă de purificare şi reconvertire (T. Arghezi, G. Că- 
linescu, 7. Vianu, numeroşi reprezentanţi ai intelectualităţii tehnice). 

Numărul autorilor şi titlurilor puse sub cenzură a crescut de altfel 
necontenit: în iulie 1946 erau interzise circa 2 000 de titluri de cărţi 
şi reviste, în primăvara lui 1948 peste 8 000, trecute toate într-un 
volum de 522 pagini intitulat Publicaţiile interzise. Ca urinare, vre- 
me de peste un deceniu, Iorga şi Pârvan au rămas interzişi, Emines- 
cu a trăit aproape numai prin „Împărat şi proletar“, iar Maiorescu, 
unul din ctitorii culturii româneşti moderne, a devenit „cosmopoli- 
tul fără patrie“, „lacheul curţii“, al cărui singur scop a fost ca „liber- 
tatea şi lumina să nu pătrundă în mase“. Între scriitorii şi oamenii 
de ştiinţă interzişi total sau parţial prin publicaţia amintită întîlnim 
pe Alecsandri, Grigore Alexandrescu, C. Negruzzi, P. Ispirescu, 
P. Istrati, L. Rebreanu, G. Coşbuc, V. Madgearu, V. Slăvescu, Ră- 
dulescu-Motru, H.H. Stahl, G. Jonescu-Siseşti, V. Vilcovici. Pe lis- 
ta neagră din 1948 figurau numeroşi paşoptişti, în primul rînd 
Kogălniceanu, precum şi Hronicul vechimii româno-moldo-vlahilor 
(1723) al iui Cantemir, prea filo-roman probabil pentru o nouă con- 
cepţie slavofilă. 

Punerea sub obroc a valorilor naţionale a mers în paralel cu efor- 
tul inoculării unui nou gen de patriotism, socialist şi internaţiona- 
list, care muta accentul de pe iubirea de ţară, de tradiţii, pe dra- 
gostea pentru marxism şi pentru Uniunea Sovietică, prima ţară a 
„Socialismului biruitor“: cum scria o broşuză a partidului în 1957, 
Uniunea Sovietică „şi-a cucerit dreptul de a învăţa şi pe alţii care 
sînt trăsăturile omului nou“. 

Pentru a ajuta închegarea acestor trăsături partidul a pornit, foar- 
te de timpuriu, o intensă campanie de rusificare, întemeind rînd pe 
rînd editura şi librăria „Cartea Rusă“ (1946), Institutul de Studii 
Româno-Sovietic (1947), Muzeul Româno-Rus (1948), Institutul 
de limbă rusă „Maxim Gorki“ (1948), rostul editurii, librăriei şi al 
institutului era să popularizeze în România realizările culturii şi şti- 
inţei sovietice, cele mai înaintate din lume. Muzeul urma să dove- 

dească vechimea şi caracterul prietenesc al legăturilor româno-ruse, 
institutul avea menirea să pregătească miile de dascăli necesari pre- 
dării limbii ruse în şcoli şi universităţi. Limba rusă devenise, din 
1948, limbă obligatorie, fiind predată începînd din clasa a IV-a, 
deci de la virsta de 10 ani şi pînă în anul II] de facultate, fiind deci 
„învățată“ timp de 10 ani. Întreaga istorie naţională a fost rescrisă 
pentru a pune în lumină rolul slavilor, a diminua locul elementului 
roman şi latin şi a sublinia ajutorul constant primit de români de-a 
lungul veacurilor de la fratele mai mare eliberator. Un moment de 
vîrf al campaniei de rusificare l-a constituit introducerea unei noi 
ortografii slavizate (1953), care înlătura unele elemente latine din 
limbă, mergînd pînă la rescrierea numelui ţării, din România în 
România. Cum scria revista „Limba română“, un an mai tirziu, re- 
forma lingvistică fusese necesară deoarece vechea scriere devenise 
„intolerabilă“ şi „o preocupare a clasei muncitoare şi o problemă de 
stat“. Patriotismul socialist a pătruns şi în imnul țării care proclama 
că „înfrățit fi-va veşnic al nostru popor / cu poporul sovietic elibe- 
tator / leninismul ni-e far şi tărie şi avint“, 

Perioada anilor 1956-1959 a coincis cu o accentuare a dogrnatis- 
mului cultural şi cu o intensificare a campaniei ideologice, reflex 
probabil al luptelor pentru putere dinlăuntrul partidului şi, în acelaşi 
timp, al nevoii de a-l face pe Hruşciov mai încrezător în fidelitatea 
grupului Dej. Campania s-a manifestat, în primul rînd, printr-un val 
de arestări de intelectuali neconformişti, grupul filozofului C. Noica, 
de pildă, şi prin expunerea publică a unor „cazuri“ de cosmopoli- 
tism şi spirit nepartinic, cum ar fi cel al compozitorului M. Andricu 
(1959). în 1958 s-au organizat în univezsităţi zgomotoase şedinţe 
publice de „demascare“, în care distinşi profesori au fost învinuiți 
de neînlăturarea influențelor burgheze, iar numeroşi studenţi au fost 
exmatriculaţi pe motive de dosar. Anii '50 se încheiau aşadar tot 
precum începuseră, pe o notă de pur ortodoxism marxist. Nimeni 
nu putea să prevadă răsturnarea de politică şi situaţii care, în numai 
câţiva ani, avea să scoată „poporul eliberator“ din imnul naţional, 
limba rusă din şcoli şi prezenţa sovietică din cultură. 

Anii '50, anii stalinismului cultural deplin, trebuie socotiți fără 
îndoială drept o perioadă extrem de dureroasă pentru spiritualitatea 
românească. Numeroşi oameni de carte au fost exterminați fizic, 
mulți alţii au fost sterilizaţi intelectualiceşte. Orientarea tradiţională 
şi singura firească, spre Apus, a fost înlocuită cu una nouă, forțată, 

spre Răsărit, o direcţie de care românii se temuseră şi fugiseră din- 
totdeauna. O întreagă structură a vieții culturale, a cercetării şi învă- 
țămintului a fost distrusă şi înlocuită cu forme mai puţin evoluate, 
pe deasupra şi pervertite. Numeroase discipline ştiinţifice, sociolo- 
gia, economia, statistica, filozofia, istoria, care cunoscuseră o mare 
înflorire în perioada interbelică, erau acuma aduse în stare infantilă, 
ancilară faţă de politică, sau erau pur şi simplu desfiinţate. 

Cu toate acestea, cercetătorul obiectiv trebuie să remarce şi unele 
elemente semnificative în evoluţia vieţii culturale din perioada sta- 
linistă a cîrmuirii lui Dej, chiar dacă aceste elemente nu au putut în- 
rîuri caracterul general negativ al epocii; astfel, de pildă, anaifabe- 
tismul — cel puţin teoretic — a dispărut; ştiinţele exacte, mai puţin 
periculoase decît cele sociale, s-au putut totuşi dezvolta; a crescut 
numărul de teatre, filarmonici, muzee; a crescut şi numărul de stu- 
denţi, de la 48 676 (1948) ia 130 614 (1965/1966). Se pune desigur 
întrebarea dacă numărul poate înlocui calitatea, dacă alfabetizarea 
este de prețuit atunci cînd nu se poate citi decît cuvântul partidului. 
Chiar dacă aceste obiecţii sînt îndreptăţite, progresul culturii pasive 
trebuie totuşi remarcat. 

Regimul comunist a reuşit să-şi atragă, mai ales de la mijlocul 
anilor '50, un mare număr de „foşti“ cărturari, grupaţi mulţi în in- 
stitutele de cercetare ale Academiei, unde au fost lăsaţi să lucreze 
cu mai puţin amestec din partea politicii. Institutele erau conduse 
tot de reprezentanţi ai vechii intelectualităţi, însă dintre aceia care 
se raliaseră regimului, îndată după 1944; în această perioadă ei au 
dominat Academia, o instituţie pe care Gheorghiu-Dej a tratat-o cu 
mai mult respect decit succesorul său. Academicienii au făcut mul- 
te concesii, iscălind texte în care nu credeau şi de care trebuie să le 
fi fost multă silă: graţie acestor concesii însă, ei au putut să despartă 
în practică politica de ştiinţă şi cultură şi să continue, în institutele 
şi facultăţile lor, vechiul profesionalism antebelic. Fără ei, fără fle- 
xibilitatea lor, generaţia tinerilor intejectuati de după 1960, din anii 
relativei liberalizări, nu ar fi putut probabil să se formeze. 

Politica externă şi începuturile liberalizării. Primii ani ai „de- 
mocraţiei populare”, cei care au coincis cu ultimii ani ai lui Stalin 
(1948-1953), s-au manifestat printr-o deplină docilitate a politicii 
externe, satelitizarea diplomatică a României fiind tot atît de abso- 
lută ca şi cea a celorlalte ţări comuniste „frățeşti“; în februarie 
1948, guvernul s-a legat de sovietici printr-un tratat de prietenie, 

colaborare şi asistenţă mutuală valabil pe douăzeci de ani, urmat de 
înţelegeri asemănătoare cu Bulgaria, Cehoslovacia, Polonia şi Un- 
garia, semnate toate în cursul anului 1948. Tratatul abia încheiat cu 
Iugoslavia (1947) a fost, fireşte, denunţat după excluderea acesteia 
din Cominform — al cărui sediu era, de altfel, la Bucureşti —, 
Gheorghiu-Dej angajindu-se imediat pe calea unei violente campa- 
nii de „demascare“ a lui „luda Tito“. Din punct. de vedere econo- 
mic, ţara era deja inclusă în sfera de interese sovietice prin tratatul 
din mai 1945, apoi prin aderarea la Consiliul de Ajutor Economic 
Reciproc, întemeiat în 1949. Din punct de vedere militar, dominaţia 
sovietică era tot atit de deplină, manifestîndu-se atît prin ocuparea 
militară directă a ţării (care a durat pînă în 1958) cît şi, din 1955, 
prin încadrarea României în tratatul de la Varşovia. 

Dispariţia dictatorului sovietic (martie 1953) a deschis o perioa- 
dă de incertitudine în întreaga Europă de răsărit care s-a exprimat, 
în cazul României, prin apariţia primelor simptome ale neînţelege- 
rilor româno-sovietice. Deşi multe evenimente, atitudini, inițiative 
politice sînt încă neclare, contradictorii, deseori greu de explicat, 
ceea ce apare limpede încă de la început şi în afară de îndoială este 
suspiciunea şi lipsa de simpatie dintre Dej şi noul stăpîn de la 
Kremlin. Hruşciov a urmărit cu consecvență să-i înlocuiască pe ve- 
chii stalinişti est-europeni cu oamenii săi, favorabili destinderii şi 
coexistenței paşnice, Această linie a izbîndit fără greutăţi în Polonia 
şi Cehoslovacia unde B. Bierut şi K. Gottwald au murit de moarte 
bună îndată după dispariţia lui Stalin, a izbîndit cu oarecare dificul- 
tăţi în Bulgaria şi Ungaria, unde Cervenkov şi Râkossi au fost în 
cele din urmă maziliţi (1956) la cererea Moscovei. Planul lui Hruş- 
ciov nu a reuşit însă în România unde stalinistul local a ştiut să neu- 
tralizeze pe toţi posibilii adversari interni, jucînd, în acelaşi timp, car- 
tea fidelității absolute faţă de Kremlin. În același timp, Dej a pro- 
clamat sus şi tare că în România procesul de destalinizare avusese 
loc încă în anul 1952, o dată cu înlăturarea grupului Pauker-Luca. 

Relaţiile cu Hruşciov par să fi fost încordate mai ales în anul 
1955 cînd unele deosebiri de vederi au ieşit la iveală pe timpul vi- 
zitei la Bucureşti a liderului sovietic; ruşii erau în favoarea separării 
posturilor de prim-secretari şi prim-miniștri. Dej, în acel moment 
doar prim-ministru, a trecut peste obiecțiile ruseşti reluînd, în oc- 
tombrie 1955, şi funcţia de lider al partidului. La congresul al II-lea 
(1955) s-a vorbit, pentru prima oară, despre calea românească de 

construire a socialismului, despre adaptarea marxismului la cerin- 
ţele locale şi s-a insistat pe necesitatea respectării principiilor de su- 
veranitate, egalitate şi neamestec în treburile interne. În acelaşi an, 
probabilul favorit al lui Hruşciov, Miron Constantinescu, a fost 
scos din importanta funcţie de şef ai planificării. 

Evenimentele din Ungaria (octombrie-noiembrie 1956) au pus în 
surdină, pentru moment, aceste divergențe de păreri, care oricum 
nu puneau în pericol soarta socialismului în România şi nici inte- 
resele sovietice în zonă, justificînd în acelaşi timp opoziţia lui Dej 
faţă de destalinizare. Comuniştii români au arătat, de la bun în- 
ceput, multă ostilitate faţă de 1. Nagy şi au secundat, cu hotărâre, re- 
presiunea sovietică. Pe de altă parte însă, în decembrie 1956, ei vor- 
beau din nou despre o cale românească de construire a socialismului şi 
cereau ajutor economic sporit din partea Moscovei, 1956 a fost, de 
asemenea, anul în care ultimul sovrom, Sovromcuarţul, a fost re- 
vîndut românilor, punîndu-se astfel capăt unei forme de exploatare 
economică directă de către ruşi. 

Calea românească de construire a socialismului se deosebea, în 
citeva privințe importante, de planurile lui Hruşciov. C.A.E.R.-ul, 
somnolent între 1949 şi 1955, fusese reactivat de acesta din urmă 
cu scopul introducerii diviziunii şi specializării economice între ță- 
rile socialiste, Era, oarecum, un conflict între nord şi sud, între țări- 
le socialiste dezvoltate, Cehoslovacia în primul rînd, şi ţările socia- 
liste pe cale de dezvoltare. Bulgaria a acceptat repede punctul de 
vedere al Moscovei, dar în cazul românilor, planul Hruşciov s-a 
ciocnit de prevederile adoptate la congresul al II-lea a! partidului 
(1955). Praga s-a arătat, încă din 1956, ostilă faţă de industrializa- 
rea accelerată a României, opunindu-se ajutorării ei tehnologice şi 
criticînd pe faţă, în 1957-1958, o tendinţă pe care o socotea autar- 
hică şi protecţionistă, Cu toate acestea, în ciuda fricţiunilor eviden- 
te, Hruşciov a acceptat, în 1958, vechea cerere a lui Dej de retrage- 
re a trupelor sovietice din România, o acţiune ale cărei origini sînt 
încă neclare, dar care se pare să fi avut totuşi loc la cererea comu- 
niştilor români; ei ar fi sugerat retragerea trupelor încă din 1953. În 
chip destul de surprinzător, principalul negociator al Bucureştiului 
a fost E. Bodnăraş, fostul agent sovietic paraşutat în România în 
1944, dar care, ulterior, s-a aşezat consecvent pe o poziţie de spriji- 
nire a politicii externe urmate de Gheorghiu-Dej. Retragerea ruşilor 
trebuie înţeleasă şi în contextul internaţional al acelui moment: va- 

ioarea strategică a României scăzuse considerabil după semnarea 
tratatului de pace cu Austria şi retragerea sovieticilor din acea ţară. 
Pe de altă parte, aflat în plină campanie propagandistică de cîştigare 
a opiniei publice occidentale, Hruşciov a socotit, probabil, că se 
poate dispensa de ocuparea unei țări înconjurate şi aşa de sateliți şi 
aflate, oricum, ia îndemâna diviziilor ruseşti staționate în Basarabia. 
Kremlinul pare să fi privit întreaga problemă a staționării trupelor 
sale în România numai sub aspect militar şi-diplomatic, fără să-şi 
dea seama că retragerea lor îi va lipsi de un mijloc de presiune asu- 
pra comuniştilor lui Dej. La plecarea ruşilor (iulie 1958), acesta a 
rostit unul din cele mai linguşitoare şi servile discursuri rostite vre- 
odată, parcă pentru a-i face pe sovietici şi mai încrezători în fideli- 
tatea sa. În paralel însă el era, după toate probabilitățile, deja anga- 
jat pe drumul care va duce la spectaculoasa reorientare internă şi 
externă de după 1960. 

Anul 1958 este cel în care vechile simptome ale conflictului po- 
tenţial dintre Bucureşti şi Moscova se transformnă în acţiuni politice 
concrete, un fenomen facilitat de constituirea în România a unei noi 
elite conducătoare, dominată de putemica personalitate a lui 1.Gh. 
Maurer, şef al statului între 1958-1961, prim-ministru după aceas- 
tă dată. 

Cu binecuvântarea lui Dej, noua echipă a păşit repede pe calea 
unei politici de neconceput cu numai cîţiva ani înainte. Comerţul 
exterior a fost treptat reorientat spre Occident, în timp ce firmele 
apusene se anunțau dispuse să acorde credite României (1958); 
Al. Birlădeanu a vizitat diferite capitale occidentale, în fruntea unei 
importante delegaţii economice (1958), urmat, un an mai târziu, de 
primul-ministru însuşi; în 1960, România a încheiat cu principalele 
guverne apusene acorduri de compensare pentru bunurile naționali- 
zate în 1948, înlăturînd astfel o serioasă piedică juridică în calea 
unor legături economice nomnale. Ca urmare, importurile din țările 
capitaliste au crescut între 1958 şi 1965 de la 21,5% din valoarea 
totală a importurilor la 39,9%, exporturile de la 24,1% la 32,8%. În 
aceeaşi perioadă, importurile din Uniunea Sovietică au scăzut de la 
52,7% la 37,7%, iat exporturile româneşti în Rusia de la 50,2% la 
39,8%. 

Congresul al fil-lea al! P.M.R. (1960) a dat o formulare şi mai 
clară principiilor comunismului naţional, proclamând din nou drep- 
tul ţării de a se industrializa în mod rapid şi făcînd din construirea 

combinatului siderurgic de la Galaţi pionul de încercare a relaţiilor 
cu C.A.E.R.-ul. Un an mai tirziu, abia întors de la Moscova, unde 
asistase la Congresul al XXII-lea al Partidului Comunist sovietic 
(octombrie 1961), Dej se angaja într-un violent atac împotriva mos- 
coviţilor epuraţi în 1952 şi 1957, repetînd din nou vechea poziţie 
potrivit căreia în România destalinizarea vieţii politice avusese deja 
loc. De acum înainte şi pînă la moartea dictatorului român (martie 
1965), relaţiile cu Kremlinul se vor înrăutăţi continuu, agravate în 
primul rînd de insistența cu care ruşii urmăreau să transforme 
C.A.E.R -ul într-un organism econornic supranațional, în cadrul că- 
ruia nordul urma să producă produse industriale, iar sudul să furni- 
zeze materii prime şi agricole, 

La insistenţele lui Hruşciov, Consiliul a adoptat în iunie 1962 
„Principiile diviziunii internaţionale a muncii“, liderul sovietic ex- 
punindu-şi părerile şi într-un articol tipărit de revista „Kommunist“ 
în buna august a aceluiaşi an. Nici unul din texte nu se potrivea cu 
concepția Bucureştiului despre colaborarea economică intersocialistă, 
ele reafirmau principiul diviziunii între nordul industrial şi sudul 
agrat, insistînd de asemenea pe necesitatea transformării C.A.E.R - 
ului într-un organism supranaţional, cu largi drepturi de coordonare 
a politicilor economice naţionale. Anii 1962-1963 au fost de aceea 
martorii unor numeroase presiuni exercitate fie direct de Hruşciov 
şi W. Ulbricht, fie în cadrul diferitelor consfătuiri C.A.E.R., fie la 
nivelul economiştilor şi al publicaţiilor economice, pentru a-i lămu- 
ri pe români asupra avantajelor integrării economice. Campania a 
culminat în aprilie 1964 prin publicarea planului Valev de alcătuire 
a unui „complex economic interstatal“ în zona Dunării de jos care 
ar fi înglobat părţile de sud ale Uniunii Sovietice (12 000 km 
pătraţi), de sud-est ale României (100 000 km pătraţi), de nord ale 
Bulgariei (38 000 km pătraţi). Românii au răspuns în mod violent, 
considerînd pe bună dreptate planul ca o încercare de „dezmermbra- 
re a econoiniilor naţionale şi a teritoriului naţional“, 

Planul Valev precum şi respingerea sa în numele interesului na- 
țional erau doar ultimele manifestări ale unui proces conflictual 
care, între timp, depăşise sfera economicului, pătrunzând şi în cea a 
politicului. Într-adevăr, schisma chineză a introdus un element nou 
în relaţiile româno-sovietice, îngăduind Bucureştiului să se distan- 
ţeze de Moscova cu mai puţină teamă de reacţia acesteia. Comuniş- 
tii chinezi au ales capitala română drept loc al exprimării unui vio- 

lent atac antisovietic (1960), trimițînd apoi la Bucureşti numeroase 
delegaţii economice şi politice (1962, 1963)..Nu putem şti dacă ini- 
ţiativa acestei apropieri a pornit de la Dej sau de la Mao, este însă 
interesant de remarcat faptul că, tot în 1963, liderul român a vizitat 
Iugoslavia, încheind acordul pentru construirea complexului hidro- 
energetic de la Porţile de Fier, că ambasadorul român a fost retrimis 
la Tirana, excomunicată în mai 1961, că legaţiile Angliei şi Franţei 
la Bucureşti au fost ridicate la grad de ambasadă, că, în sfirşit, 1963 
a fost anul în care la O.N.U. România a votat pentru prima dată alt- 
fel decît Uniunea Sovietică şi aliaţii ei. 

La începutul anului 1964, Gheorghiu-Dej şi-a oferit mediaţia în 
conflictul chino-sovietic şi l-a trimis în acest scop pe Maurer la 
Beijing (martie): dacă ar fi să dăm crezare „memoriilor“ lui Hruș- 
ciov, misiunea primului-ministra şi întrevederea care i-a urmat la 
Pitsunda, între Maurer şi Hruşciov, nu au făcut decît să agraveze 
suspiciunea existentă între toate părţile aflate în joc. Presupusele 
memorii sînt extrem de aspre cu Maurer, acuzîndu-l de antisovie- 
tism şi naționalism burghez, de iredentism în privința Basarabiei. 
Ceea ce este în orice caz limpede este faptul că la Pitsunda ruşii și 
românii nu s-au putut înţelege nici măcar asupra ţinerii secrete a ne- 
înțelegerilor, dovadă publicarea în aprilie, la Moscova, a planului 
Valiev şi, la Bucureşti, a declaraţiei numite „din aprilie“, referitoare 
la poziţia României în conflictul chino-sovietic. O dată cu această 
dare pe faţă a conflictului, politica externă a României a devenit tot 
mai îndrăzneață şi diferită de cea a sateliților est-europeni: nume- 
roase misiuni economice apusene au vizitat Bucureştiul, o delegaţie 
economică română a călătorit la Washington, Maurer a vizitat Pari- 
sui, voturile independente de la O.N.U. s-au înmulţit. Regimul lui 
Dej a căpătat neaşteptat de repede o respectabilitate internaţională 
pe care a ştiut-o lărgi cu multă abilitate, 

Reorientarea politicii externe a coincis, după 1960, cu semnifica- 
tive mutații în politica internă, în primul rînd cu relaxarea regimului 
polițienesc. Închisorile politice au început să se deschidă în 1962, 
cînd au fost eliberaţi, după cifre oficiale, 1 304 deţinuţi, urmaţi în 
1963 de alţi 2 892 şi în primele patru luni ale lui 1964 de ultimii 
464, mulţi închişi după 1944, alții — legionarii — şi mai demult, 
din 1941. i 

Un element esenţial al noului curs, menit în primul rînd a cîştiga 
opinia publică, a fost începerea unei campanii de derusificare, care 

a culminat, în 1963, cu închiderea tuturor instituțiilor create între 
1946 şi 1948, tocmai în vederea sprijinirii procesului de rusificare: 
institutul „Maxim Gorki“ şi Muzeul Româno-Rus şi-au închis por- 
țile; au fost suprimate atit Institutul Româno-Sovietic cât şi „Anale- 
le Româno-Sovietice“, precum şi revista „Timpuri Noi“. Numele 
ruseşti de străzi, instituţii şi cinematografe au fost schimbate peste 
noapte; în paralel, Dej a organizat şedinţe publice la nivelul tuturor 
întreprinderilor în care activişti superiori de partid aruncau Mosco- 
vei incredibile acuzaţii, învinuind-o de toate păcatele şi de toate re- 
iele ultimelor două decenii: stalinism, exploatare economică, per- 
vertirea valorilor naţionale, izolarea țării de restul lumii, slavizarea 
unei culturi latine etc. Desființarea instituţiilor de rusificare a fost 
dublată de reîntemeierea unora din instituţiile desființate în 1948, 
cum ar fi, de pildă, Institutul de Studii Sud-Est Europene. A crescut 
de asemenea rolul Academiei, care a putut alege, între membrii ei 
titulari şi corespondenţi, un număr de „foşti“ oameni de ştiinţă şi 
cultură, pînă atunci ţinuţi pe linie moartă. Micşorarea rolului dosa- 
tului personal de cadre a făcut posibilă cooptarea unui mare număr 
de tehnocraţi, lăsaţi pînă atunci în marginea societăţii pe motive de 
origine socială, activităţi politice burgheze, păcate ideologice. Toa- 
te aceste schimbări, remarcabile dacă le comparăm cu situaţia din 
anii '50, au dus la crearea unui climat de relativă înţelegere socială 
şi consens naţional, cu atit mai mult cu cât speranţele eliberării de 
comunism păreau acum amânate, pe tesmen lung. 

Grupul lui Dej a condus cu prudentă pricepere procesul de re- 
abilitare a vechilor noţiuni de patrie şi naționalism, curăţindu-le de 
sovietism şi internaţionalistm, restituind naţiunii multe din valorile 
ostracizate după 1948; principalul instrument folosit în această 
campanie de revenire spirituală a fost istoria. Anii 1960-1965 au 
fost, din acest punct de vedere, o perioadă de antislavism, de redes- 
coperire a originii latine, de diminuare a rolului ruşilor în istoria 
țării. Faţă de anii '50, întoarcerea era de 180 de grade; chiar şi ru- 
sofilul principe Cantemir era derusificat, iar tratatul său cu Petru cel 
Mare (1711), care garantase integritatea Moldovei, era acum folosit 
pentru a aminti, în mod indirect, că anexarea Basarabiei de către 
ruşi nu corespundea dreptăţii istorice. Marx însuşi, cunoscut pentru 
sentimentele sale antiruseşti, era pus să vorbească pentru români: în 
1964 apărea ia Bucureşti volumul Marx despre români, o culegere 
de articole exprimând, prin gura părintelui comunismului, părerile 

românilor despre ruşi. Se vorbea şi de nedreptatea ocupării Basara- 
biei la 1812 şi despre planurile anexioniste ale Rusiei faţă de Prin- 
cipate şi despre antirusismul generaţiei pașoptiste şi al celei care 
crease statul național român modern, 

Se poate deci socoti că, în 1965, politica extemă şi internă a dic- 
tatorului român era angajată pe o direcţie nouă, autonomistă, foarte 
diferită de calea pe care mergeau celelalte țări est-europene. Econo- 
mic, România se opunea integraţionalismului şi specializării cerute 
de C.A.E.R., încăpăţinîndu-se să continue linia de rapidă industria- 
lizare, mai ales cu ajutorul Apusului. În interior, se vădeau tendinţe 
de timidă liberalizare, în timp ce pe plan extern partidul refuza să 
secondeze Moscova în dorinţele ei de hegemonie asupra mişcării 
comuniste internaţionale, apropiindu-se, în acelaşi timp, de China şi 
de ţările industriale dezvoltate. În sfârşit, din punct de vedere cultu- 
ral, influenţa rusă era aproape cu totul dispărută, partidul îngăduind, 
cu prudenţă, treptata recuperare, reabilitare şi circulație a valorilor 
tradiţionale care nu-i mai amenințau direct autoritatea. 

Gheorghiu-Dej a murit pe neaşteptate, de boală, în martie 1965, 
fiind abia la începutul noului său drura, lăsînd istoricilor sarcina de 
a explica o personalitate contradictorie şi o politică ale cărei resor- 
turi intime şi motivații nu pot rămîne deocamdată decît de dome- 
niul speculaţiei şi al ipotezei. Politica hui Dej a cunoscut mai multe 
faze, mai multe etape de evoluţie; în ilegalitate, pînă la 23 august, 
el a reprezentat facțiunea naţională a mişcării comuniste, lipsit de 
contacte cu moscoviţii şi departe de influenţa Kremlinului. După 
„eliberare“, el a oscilat o vreme între linia naţională şi cea mosco- 
vită, optînd însă, foarte repede, probabil din realism politic, pentru 
cea de a doua. Între 1948 şi 1958 el s-a identificat pe deplin cu in- 
teresele şi modelul stalinist, patronînd exterminări şi crime în masă, 
nemaiîntilnite pînă atunci în istoria țării. Nu este însă lipsit de inte- 
res să arătăm că atit Tito cât şi Kâdăâr au trecut prin epoci sîngeroase 
similare. Apoi, după 1958, Dej a evoluat treptat spre o desprindere 
de ruşi şi către obținerea unui statut de relativă autonomie, ale cărui 
trăsături au fost menţionate mai sus, 

Această întortocheată evoluţie se poate explica în mai multe fe- 
luri: ea poate fi socotită mai întîi ca rezultatul unui conflict cu 
Hruşciov, provocat de acesta, nedorit de Gheorghiu-Dej, şi care l-a 
împins pe dictatorul român spre autonomie, doar pentru a-şi scăpa 
tronul de pe care liderul sovietic dorea să-l înlăture. Pe de altă par- 

te, ținînd seama de antecedente, se poate emite şi ipoteza că Dej a 
urmărit întotdeauna să obțină statutul autonom pe care l-a atins în 
1964; a reuşit să-l împlinească numai în momentul în care condiţii 
le internaţionale i-au fost prielnice. 

Probabil că ambele ipoteze conţin un sîmbure de adevăr, ele 
completindu-se reciproc. De mare importanţă pentru impunerea no- 
ului curs a fost şi constituirea, după 1958, a unui nou nucleu con- 
ducător în sînul partidului, compus din tehnocraţii grupaţi în jurul 
lui Maurer. Om simplu, fără educaţie, dar cu bune instincte politice, 
Dej a ştiut să asculte sfaturile acestui grup şi să împletească autono- 
mia externă cu dezgheţul şi liberalizarea internă fără de care, pentru 
popor, autonomia ar fi fost doar un cuvînt gol şi un lux inutil. 

acelaşi timp însă trebuie subliniat caracterul extrem de limitat 
al reformismului dejist. Conflictul cu Hruşciov nu a izbucnit deoa- 
rece românii doreau să aplice un alt model de dezvoltare, ci, dim- 
potrivă, deoarece ruşii voiau să-i împiedice să aplice şi la ci în ţară 
modelul clasic marxist. Comuniştii români mu s-au gîndit nici un 
moment la reformarea reală a modelului economic stalinist, ci doar 
la aplicarea sa integrală. Ca urmare, în 1965, Dej şi grupul lui erau 
în conflict relativ cu Moscova în privinţa autonomiei, dar structurile 
interne peste care domneau nu se deosebeau în chip esenţial de cele 
sovietice. 

Nu se poate şti cum ar fi evoluat politica internă a partidului 
dacă moartea primului secretar nu ar fi survenit atit de pe neaştep- 
tate, în martie 1965, în momentul în care noul curs era abia început. 
În Ungaria, kâdărismul a avut nevoie de peste zece ani pentru a se 
impune cu adevărat; Dej nu a avut la îndemină acest răgaz, dar ipo- 
teza cea mai atrăgătoare, sugerată mai ales de influenţa grupului 
Maurer asupra sa, ar fi că, autonomia odată consolidată, el ar fi fost 
dispus să încurajeze şi reforme interne reale, că ar fi urmat, într-un 
fei, calea iui Tito sau măcar a lui Kâdâr. 


15. AUTONOMIE ŞI NEOSTALINISM 
(1965-1983) 


Destinderea. Atunci cînd sînt întrebaţi, românii de astăzi tăs- 
pund, aproape invariabil, că socotesc ultiimii ani ai domniei lui Dej 
şi pe cei dintii ai cîrmuirii lui Ceauşescu drept o perioadă de jibera- 
lism, o „epocă de aur“ atît faţă de anii '50 cit şi față de anii '80. Se 
înţelege că atît liberalismul cît şi caracterul auriu al epocii sînt ter- 
meni relativi, care trebuie înţeleşi numai în contextul socialismului 
românesc. Cu toate acestea, ei reflectă o realitate obiectivă: Gheor- 
ghiu-Dej a lăsat succesorului său o Românie care începuse să se ri- 
dice şi un popor care se reînvăţase să spere, 

Probabil că termenul care defineşte cel mai semnificativ perioa- 
da 1965-1974 este cel de destindere, destindere atât internă cît şi 
extemă. Liberalisra socialist, deşi se foloseşte deseori, este totuşi 
un concept prea generos, deoarece nici chiar în anii lor cei mai des- 
chişi, comuniştii români nu au pus decit o relativă parte de „faţă 
umană“ pe obrazul regimului lor, o' faţă care de altfel s-a şters 
aproape cu totul după 1974. Alţi învăţaţi, mai ales apuseni, definesc 
epoca respectivă prin conceptul de independenţă; şi acest termen mi 
se pare exagerat, deoarece, oricît de mare ar fi dorința clasei con- 
ducătoare româneşti, despre o reală independenţă, pentru moment 
cel puţin, nu poate fi vorba. 

Destindere, în schimb, este un termen mai puţin categoric. El are 
de asemenea avantajul de a defini cu un singur cuvint atât noua rea- 
litate externă, dezangajarea de ruşi, apropierea de apuseni, cât şi at- 
mosfera de relativ consens naţional care s-a prelungit, după moar- 
tea lui Dej, pînă la începutul anilor 70. 

Problema succesiunii lui Gheorghiu-Dej fusese hotărîtă de aces- 
ta încă de la sfîrşitul anilor '50 cînd dictatorul român îl desemnase 
pe tînărul Nicolae Ceauşescu ca viitor lider al partidului. Născut în 
1918 într-o familie de ţărani săraci munteni, Ceauşescu urcase toate 


278 


tteptele ierarhiei de partid sub pulpana lui Dej, pe care-l cunoscuse 
în închisoare: şef al tineretului comunist îndată după război, gene- 
ral-locotenent şi şef al direcţiei politice a armatei (1950), secretar al 
Comitetului Central (1952), membru al Biroului Politic (1955), res- 
ponsabil cu problemele de cadre. Cu toate acestea, atunci cînd a de- 
venit prim-secretar al partidului, la 47 de ani, atribuţiile îi erau limi- 
tate de existenţa unei conduceri colective din care mai făceau parte 
1.Gh. Maurer, şeful guvernului, şi Chivu Stoica, preşedintele Con- 
siliului de Stat. În 1965, Nicolae Ceauşescu era numai un primus 
inter pares, figura dominantă a troicii fiind, fără îndoială, primul- 
ministra. De altfel, pentru a preveni concentrarea puterii într-o sin- 
gută mînă, congresul al IX-lea (1965) a interzis pe viitor cumulul 
funcţiilor de partid şi de stat. 

„Baronii“ lui Dej, Maurer, Bodnăraş, Stoica, Apostol, au crezut, 
fără îndoială, că îl pot controla pe tînărul Ceauşescu şi au alcătuit 
cu acesta o alianţă în vederea înlăturării ultimilor stalinişti, în pri- 
mul rînd a lui Al. Drăghici, ministru de interne din 1952. Drăghici 
şi-a pierdut postul îndată după moartea lui Dej (iulie 1965), fiind 
ulterior înlăturat şi din secretariatul Comitetului Central (1968). O 
dată cu el au căzut, la congresul al IX-lea al partidului (1965), nu- 
meroşi vechi activişti de pe vremea stalinismului, înlocuiţi atât în 
aparatul de partid cât şi în cel de stat cu o generaţie nouă. de acti- 
vişti, precum G, Marin, Al. Birlădeanu, P. Niculescu-Mizil, Î. Ver- 
dej, C. Mănescu, M. Florescu, V. Trofin, M. Bergheanu, activi încă 
din ultima parte a cîrmuirii lui Dej şi cunoscuţi pentru relativa lor 
înclinaţie pentru reformism şi tehnocraţie. 

Grupul „baronilor“, Maurer în primul rînd, nu pare să fi socotit 
ascensiunea lui Ceauşescu drept periculoasă pentru linia sa de trep- 
tată destindere internă şi dezangajare faţă de ruşi. A încurajat, de 
aceea, într-un chip încă greu de explicat, încălcarea articolului 13 
din statutul abia adoptat la congresul al IX-lea care interzisese cu- 
mului de funcţii şi a îngăduit secretarului general al Partidului Co- 
munist Român (ambele denumiri au fost adoptate la numitul con- 
gres) să ocupe, în 1967, şi funcţia de preşedinte al Consiliului de 
Stat. Ceauşescu s-a folosit cu multă pricepere de această poziţie 
pentru a lărgi continuu atribuţiile Consiliului şi a aduce sub ascul- 
tarea sa atit Consiliul Economic, creat în 1967, cît şi pe cel al apă- 
tării, creat în 1968. Pe nesimţite, Consiliul de Stat s-a transformat 
dintr-un organ onorific într-unul de conducere efectivă, dublind sau 

preluind din atribuţiile guvernului condus de Maurer. Dacă adău- 
găm şi faptul că, în 1969, la congresul al X-iea, două treimi din 
membrii Prezidiului Permanent fuseseră promovați după 1965 prin 
grija lui Ceauşescu, putem socoti că preluarea puterii de către aces- 
ta era acum desăvirşită. 

Politica internă a echipei Maurer- (Ceauşescu a justificat, în mare 
parte, continuarea sentimentului de măsurat optimism care se răs- 
pîndise peste ţară încă de pe vremea lui Dej. Noua cîrmuire a debu- 
tat cu o seamă de măsuri simbolice, dar nu mai puţin populare, cum 
ar fi relatinizarea numelui țării (România în loc de Rominia), adop- 
tarea unei noi constituţii (1965), care nu mai dădea importanță „fra- 
telui eliberator“, așa cum făcuseră constituţiile din 19438 şi 1952, re- 
abilitarea comunistului naţional L. Pătrăşcanu precum şi a numeroşi 
deţinuţi politici, arestaţi între 1951 şi 1958, comunişti, necomunişti, 
monarhiști, militari etc. 

Caracterul liberal, de destindere internă, a fost imprimat şi de 
unele măsuri menite a încuraja iniţiativa particulară şi a modifica, 
într-un fel, rigidul raport stalinist dintre stat şi individ; astfel, parti- 
dul a îngăduit în iulie 1967 deschiderea de prăvălii, restaurante şi 
pensiuni particulare; în numai şase luni s-au deschis 183 de zestau- 
zante particulare. Tot în 1967 s-a admis şi construirea de iocuinţe 
proprietate personală şi s-a micşorat rolul temutelor servicii de ca- 
dre. Dosarul personal avea şi el să dispară, accentul fiind pus acum 
nu pe originea socială şi pe biografia cetățeanului, ci pe meritele şi 
calităţile sale profesionale. În sfirşit, între 1968 şi 1970, s-au adop- 
tat noi reglementări ale regimului paşapoartelor care au ușurat con- 
siderabii circulaţia românilor peste hotare. Supravegherea poliţie- 
nească a scăzut şi ea, în însemnată măsură, din intensitate. 

Dar poate că domeniul în care noua orientare s-a făcut cel mai 
mult simțită a fost cel cultural. Sub infhuenţa unor mai luminaţi mi- 
niştri ai educaţiei (1969-1972), învățămîntul a cunoscut o perioadă 
de progres, de modemizare şi deschidere, de scădere a importanţei 
marxismului şi de creştere a ponderei disciplinelor exacte şi tehni- 
ce. Limba rusă a dispărut aproape cu totul din şcoli şi universităţi, 
fiind înlocuită cu limbile de circulaţie internaţională, engleză, fran- 
ceză, germană, pină atunci foarte puţin predate. S-au înfiinţat chiar 
şi licee în care limba de predare la toate materiile era una din aceste 
limbi internaţionale; transformări tot atit de înnoitoare au fost îngă- 
duite în domeniul ştiinţelor sociale; hulita sociologie a reapărut în 

pianurile de cercetare şi între cursurile facultăţilor, creîndu-se chiar 
şi un centru de cercetare şi o revistă de sociologie. Istoria a cunos- 
cut şi ea o renaştere neașteptată, cu atit mai promițătoare cu cât par- 
tidul şi secretarul său general au manifestat, vreme de cîţiva ani, un 
total dezinteres pentru trecutul naţional. Congresele din 1965 şi 
1969 ale partidului nu s-au ocupat deloc de probiemele istoriei, în 
vădit contrast cu congresul din 1974, al cărui program va începe cu 
o sinteză a istoriei naţionale, lungă de 18 pagini. Discursurile secre- 
tarului general au ignorat şi ele trecutul ocupîndu-se aproape exclu- 
siv de problemele istoriei mişcării muncitoreşti şi comuniste. Este 
limpede că partidul nu descoperise încă valoarea propagandistică a 
naţionalismului istoric şi că şeful său nu se proiectase încă pe linia 
care, din voievod în voievod, prin daci şi traci, îl va înrudi direct, 
după 1974, cu primul homo sapiens european. 

Datorită acestui dezinteres oficial, istoriografia a putut cunoaşte 
o epocă de rapidă înflorire; concepţia de „front istoric“ a fost aban- 
donată, istoricii asociindu-se în colective şi alegîndu-şi teme de cer- 
cetare nu după interesele şi indicaţiile partidului, ci după propriile 
lor înclinații şi iniţiative. S-au tipărit în această perioadă mai multe 
istorii ale țării şi numeroase studii în care subiecte pină nu demult 
tabu erau discutate relativ liber și în contradictoriu, fără dogmatis- 
mul marxist al perioadei precedente şi fără citate din scrierile şefu- 
lui partidului. 

O dezvoltare similară a avut loc şi în lumea literelor, artelor şi 
muzicii; scoaterea stalinistului poet M. Beniuc de la conducerea 
Uniunii Scriitorilor (1965) a pus capăt pentru un timp realismului 
socialist în literatură, deschizînd drum liber afirmării unui număr 
relativ însemnat de scriitori tineri, de talent. Atât romanul cât şi poe- 
zia şi critica au cunoscut acum una din epocile lor de netăgăduită 
originalitate. 

Partidul a cultivat cu mare dibăcie imaginea unei forțe politice 
domice de liberalizare, de înlăturare a dogmatismului şi de creare a 
unui consens naţional; el şi-a deschis de altfel, încă din 1965, por- 
țile, scurând perioada de stagiatură şi căutînd să atragă în rîndurile 
sale atit pe oamenii de ştiinţă şi cultură cît şi intelectualitatea teh- 
nică. Datorită acestei politici a porţilor deschise partidul a trecut 
pentru prima dată pragul celor 2 milioane de membri (2 089 085) în 
1970, ceea ce reprezenta circa 10% din întreaga populaţie a ţării. 

Toate aceste fenomene, simptome ale unei destinderi interne tea- 
le, s-au manifestat în contextul unui relativ progres economic care 
le făcea şi mai promițătoare. Politica de industrializare a cunoscut 
două faze distincte, despărțite de anul 1970. Planul cincinal pe anii 
1966-1970 (directivele fuseseră adoptate în 1965) a prevăzut şi rea- 
lizat un ritm rapid de dezvoltare cu accentul. pus pe industria grea, 
al cărei simboi a devenit combinatul siderurgic de la Galaţi, inaugu- 
zat parțial în 1968. Pe întreaga perioadă, rata de acumulare din 
venitul național a fost de 28%, rata de creştere a industriei a fost 
de 11,8%, partea industriei din venitul naţional crescînd de la 49% 
(1965) ia 60% (1970). Investiţiile în industrie an fost ridicate, 
48,9% din totalul investiţiilor în 1965, 47,5% în 1970, partea agri- 
culturii fiind în schimb de numai 16,4% şi respectiv 16%. Cu toate 
acestea, recoltele au fost în general bune, recordul la cereale, 16 mi- 
lioane tone, fiind atins în 1972. Exportul de produse alimentare a 
rămas scăzut pînă în 1970-1971 (4,1% din valoarea totală a expor- 
tului în 1970, 3,6% în 1971), ceea ce explică probabil relativa abun- 
denţă alimentară de la începutul anilor 70, inclusiv a cărnii şi a 
produselor de carne, din care, de pildă, se exportau în 1971 numai 
55,3 mii de tone. 

Anii '60 au fost în întreaga Europă de răsărit o perioadă de cău- 
tări şi reforme, cu deosebire în domeniul economic. Comuniştii 
români au publicat şi ei în 1967 principiile a ceea ce considerau a 
fi un nou sistem de conducere şi planificare economică, în general 
mai conservatoare decit cele formulate în alte țări socialiste. 'Teore- 
tic, întreprinderile au căpătat mai mult drept de decizie, numărul in- 
dicatorilor centrali de plan a fost micşorat, dar centralizarea a rămas 
totuşi strictă, planificarea amănunțită şi în mîna partidului. Clasa 
conducătoare socotea în chip evident, şi Ceauşescu a repetat-o în 
mai multe rînduri, că modernizarea vieţii economice se poate ob- 
ține mai repede în condiţiile unui dirijism centralizat decât în cele 
ale descentralizării economice, Această linie s-a accentuat şi mai 
mult după 1970 cînd partidul a hotărit, sub influenţa lui Ceauşescu 
şi peste opoziţia lui Maurer, să revizuiască, mărindu-le, prevederile 
adoptate în 1969 pentru planul cincinal următor (1971-1975). Ca 
urmate, rata de acumulare a crescut la 34,1%, procentul investiţiilor 
în industrie a crescut la 49,2%, în timp ce investiţiile alocate agri- 
culturii au scăzut la 13%, aceasta în ciuda dublării, între 1970 şi 
1974, a exporturilor de produse cerealiere şi de came. Partidul şi-a 

fixat ambiţioase obiective industriale, unele de îndoielnică valoare 
economică, cum at fi, de pildă, canalul Dunăre-Marea Neagră, si- 
derurgia şi petrochinmia, rafinarea petrolului îndeosebi, urmau să se 
dezvolte cu precădere, aceasta în ciuda lipsei minereurilor autohto- 
ne de fier, a scăderii producției româneşti de petrol şi a iminentei 
creşteri la preţul celui importat. Fără a ţine prea mult seama de con- 
diţiile şi resursele locale, de legile economice, partidul s-a angajat 
fără umbră de ezitare în construirea de centrale nucleare, helicopte- 
re, avioane, vase maritime de pînă la 100 000 de tone, inclusiv pe- 
troliere, automobile, ordinatoare, noi centre siderurgice etc. 
Rezultatele negative ale acestui gigantism economic nu se vor 
vedea decit peste câțiva ani; pentru moment, industrializarea rapidă 
crea debuşee pentru forța de muncă ce părăsea în masă satele, utba- 
niza localitățile, părea să aducă bunăstare. Alături de destinderea 
poiițienească şi ideologică, dezvoltarea economică de după 1965 a 
fost, fără îndoială, unul din factorii de natură a crea o atmosferă de 
stabilitate internă şi de acceptare resemnată a regimului Ceauşescu. 
Un alt factor cu urmări similare a fost accentuarea cursului auto- 
nom al politicii externe, un subiect asupra căruia specialiştii sînt în 
evident dezacord, unii avînd tendinţa de a nega caracterul real al 
„independenţei româneşti“, cei mai mulţi socotindu-l drept o azxio- 
mă. În ceea ce mă priveşte, socotesc pe cei din urmă mai aproape 
de adevăr, cu singura adăugare că România comunistă nu are totuşi 
cum fi realmente independentă. Termenul de autonomie, cred, este 
nai potrivit. Aceasta nu înseamnă însă că actuala clasă politică nu 
a dorit şi nu doreşte să se dezangajeze cît mai mult de ruşi pentru a 
fi singură stăpînă pe deciziile şi acţiunile ei. Că aceste decizii nu 
corespund întotdeauna cu interesele poporului peste care stăpineşte 
este o altă problemă, asupra căreia vom mai avea prilejul să mai re- 
venim. Pentru moment, să subliniem doar că perioada 1965-1974 a 
fost martora unor spectaculoase iniţiative diplomatice româneşti, 
cate au adus Bucureştiului respectabilitate în ochii comunităţii in- 
termaţionale şi un statut special, nu întotdeauna de invidiat, în ca- 
drui comunităţii socialiste. Vizitatori prestigioşi, de Gaulle (1968), 
Nixon (1969), au venit în capitala română, aducînd cu ei bunăvo- 
înţa şi ajutorul economic al Occidentului; limitele toleranţei sovie- 
tice au fost deseori puse la încercare, românii continuîndu-şi neu- 
tralitatea în conflictul muso-chinez, apropiindu-se de Iugoslavia, 
apărînd pînă la capăt experimentul Dubcek — pe care s-au ferit 

însă să-l aplice — şi dreptul comuniştilor cehoslovaci de a-şi pune 
în aplicare modelul dorit. România a fost de altfel singura merabră 
a pactului de la Varşovia care nu a participat la invadarea Cehoslo- 
vaciei în august 1968. : 

Apropierea de Bonn şi stabilirea de relaţii diplomatice cu Repu- 
blica Federală (1967) într-un moment în care nici o țară socialistă 
nu avea încă astfel de legături, precum şi menţinerea de relaţii di- 
plomatice cu Israelul după războiul de şase zile (1967) au fost şi ele 
atitudini singulare, curajoase, de natură a irita Kremlinul. Comu- 
nitatea evreilor români a fost lăsată să adere la Congresul Mondial 
Evreiesc (1967); comuniştii români au refuzat de asemenea, cu 
consecvență, să participe la manevrele militare ale pactului de la 
Varşovia şi să îngăduie astfel de manevre pe teritoriul țării, susţi- 
nînd în parale] ideea desființării simultane a blocurilor militare. 

Orientarea diplomatică spre Apus a fost dublată de o restructura- 
re a legăturilor comerciale externe: primele acorduri economice cu 
Germania au fost semnate în 1966, urmate de altele cu principalele 
țări capitaliste dezvoltate; tratativele pentru aderare la GATT au în- 
ceput în 1968 şi s-au încheiat în 1971; în acelaşi an începeau la Wa- 
shington discuţiile privind aderarea la Fondul Monetar Înternaţionai 
şi la Banca Mondială, România devenind membra celor două orga- 
nizaţii în 1972; tot acum, delegaţii români cereau şi Pieței Comune 
un regiin comercial preferenţial care le era acordat un an mai tîrziu 
(1973). Pentru a atrage capital, tehnologie şi a-şi asigura desfacerea 
produselor pe terțe pieţe, guvernul a anunţat în 1971 înființarea de 
societăţi mizte în care partea română urma să fie de 51%, restul, ca- 
pital şi profituri, revenind partenerului occidental. Pînă în 1973 fa- 
sesetă întemeiate 20 de astfel de societăţi. Grăitoare pentru orien- 
tarea economică a comerțului exterior sînt procentele valorice ale 
schimburilor cu C.A.E.R.-ul, cu Uniunea Sovietică şi cu țările capi- 
taliste dezvoltate: în 1965, celui dintii îi revenea 60,4% din valoa- 
rea comerţului exterior, din care Uniunii Sovietice 38,8%, țărilor 
capitaliste 28,9%; în 1974 procentul era de respectiv 33,9%, 15,8%, 
45,1%. 

Se poate pune fireşte întrebarea de ce au tolerat ruşii o asemenea 
politică externă, de ce nu i-au ținut şi pe români în friul în care îi 
ţineau pe unguri sau pe polonezi? Un prim răspuns ar trebui să ara- 
te că, în ciuda aparenţelor, deşi supărătoare, cicălitoare, acțiunile 
României nu lezau în chip esenţial interesele Moscovei, în orice caz 

nu într-o măsură care să justifice intervenţia directă, Lipsa unor re- 
forme interne semnificative a fost şi ea de natură a pondera îngrijo- 
rarea sovieticilor, mult mai sensibili la transformările interne în Po- 
lonia sau Cehoslovacia decît la fronda fratelui mai mic care nu 
punea în primejdie interesele generale ale comunismului. Bucureş- 
tiul a păşit într-adevăr uneori în afara interesului imediat rusesc, dar 
niciodată în afara interesului comunismului mondial; şi poate că nu 
trebuie înlăturată cu totul nici ipoteza potrivit căreia Moscova s-a 
putut uneori folosi de bunele oficii ale României pentru a stabili 
contacte şi a întreprinde acţiuni pe care nu ar fi putut să le stabileas- 
că sau întreprinde pe cont propriu. Cele cîteva afaceri de spionaj 
românesc în Apus, descoperite după 1969, de prea mare anvergură 
pentru a folosi Bucureştiului singut, ar putea indica şi ele că, în ciu- 
da diferenţelor, au existat şi domenii în care interesele comuniştilor 
ruşi şi români au convers. 

Politica externă românească a anilor 1965-1974 ridică deci în 
faţa cercetătorului numeroase semne de întrebare. Dorinţa de ieşire 
de sub tutelă nu se poate nega, dar ea trebuie înţeleasă numai în 
sens politic, şi nu ca o încercare de a părăsi modelul sovietic. Este, 
într-un fel, independenţa pe care căutau să o obțină în secolul al 
XVIII-lea aianii turci din Balcani faţă de sultan. Acest lucru nu a 
apărut însă foarte limpede în perioada respectivă, mulţi români spe- 
rînd că treptata desfacere din îmbrăţişarea rusească va duce şi la 
transformări de fond în politica internă. Bi au fost atraşi de naţiona- 
lismul noii conduceri, s-au înflăcărat ascultind discursul patriotic şi 
antisovietic al lui Ceauşescu din 22 august 1968 şi nu au văzut acu- 
mularea de semne care indicau apropierea sfirşitului destinderii in- 
terme şi revenirea la ortodoxia neostalinistă, după 1974. 

Victoria neostalinismului şi avatarurile destinderii interne trebuie 
probabil legate de disputa dintre Ceauşescu şi Maurer asupra căilor 
de dezvoltare a societăţii româneşti, o dispută despre care se ştie 
încă foarte puţin şi pe care Maurer, din nefericire, a pierdut-o în 
cele din urmă. În centrul discuţiei s-a aflat problema ritmului de în- 
dustrializare, un ritm pe care secretarul general al partidului l-a do- 
rit accelerat, cu un accent şi mai sporit pe industria grea şi pe care 
primul-ministru l-ar fi vrut mai măsurat, fără neglijarea industriei 
bunurilor de consum, fără a sacrifica generaţii după generaţii pe al- 
tarul unui viitor care nu ţinea seama de resursele interne, umane, 
naturale şi tehnologice ale țării. 

Politica economică promovată de Nicolae Ceauşescu nu se putea 
însă împăca cu orientarea liberală începută de Gheorghiu-Dej; sta- 
linismul economic presupune centralizarea absolută, concentrarea 
resurselor şi energiilor pe o singură direcție, readucerea tuturor ini- 
ţiativelor în mîna grupului restrîns care socotea că deţine cheia vii- 
torului; stalinismul economic a făcut inevitabil neostalinismul poli- 
tic, a readus în prim plan pe activiştii de partid, înlăturîndu-i pe 
tehnocraţi. Prima expresie a noului curs politic au fost tezele din iu- 
lie 1971, lansate de Ceauşescu la întoarcerea din China, un fel de 
mini-revoluție culturală cu ajutorul căreia a căutat şi a reuşit să lo- 
vească în grupul lui Maurer şi să-i grăbească căderea, Ca şi în anii 
'50, tezele au incriminat cosmopolitismul, au exaltat puritanismul 
ideologic, au încurajat deprofesionalizarea cadrelor de conducere; 
au marcat începutul campaniilor de pseudonaționalism şi patriotar- 
dist care domină pînă astăzi viaţa culturală românească şi mentali- 
tatea clasei conducătoare. 

zători în zicala populară care spunea că la români o minune 
nu ține decit trei zile, cetăţenii stupefiaţi de această neaşteptată ma- 
nifestare de neostalinism au preferat să nu o ia în serios, socotind-o 
fie o mişcare strategică de cîştigare a simpatiei chineze, fie o ma- 
nevă de aruncare de praf în ochii ruşilor. La numai cîteva luni însă 
de la plenara din noiembrie 1971, care-şi însuşise pe deplin tezele 
din iulie, Maurer şi linia sa economică erau criticaţi indirect dar în 
public de secretarul general, acuzaţi de neîncredere în politica par- 
tidului şi de defetism economic. Tot acum (aprilie 1972), Ceauşescu 
anunța că rotirea cadrelor şi a funcţiilor va deveni un principiu de 
bază al politicii partidului; demnitarii statului şi activiştii de toate 
gradele au început a fi schimbaţi periodic, dependenţi tot mai mult 
de bunul plac al secretarului general, împiedicaţi în acest fel să-şi 
constituie o bază proprie de putere. În iunie 1973 intra în Comitetul 
Executiv şi Elena Ceauşescu, care-şi începea astfel o carieră poli- 
tică ce în numai câţiva ani avea să facă din soţia preşedintelui a 
doua putere în partid şi în stat. 

Cercetătorul atent poate observa în perioada cuprinsă între tezele 
din julie 1971 şi congresul al XI-lea din noiembrie 1974 tot mai nu- 
meroase semne de apariţie a cultului personalităţii şi de orientare 
spre un nou regim politic, cel prezidenţial. Secretarul general al 
partidului nu se mai aşază acum doar în rindul „eroilor“ clasei mun- 
citoare, el începe să se vadă la capătul unui lung şir de principi, 

regi, voievozi, de la cate încearcă să-şi tragă o legitimitate pînă 
atunci ignorată. Activiştii culturali, culturnicii, merg pînă într-acolo 
încît descoperă în apropierea Scorniceştilor, satul prezidenţial, ră- 
măşițele primului homo sapiens european, pompos intitulat Austra- 
lanthropus Olteniensis; volumele omagiale care i se prezintă, tămia 
cu care este acoperit de oamenii partidului, de scriitori, poeţi, pic- 
tori, de presă arată că se ţintea în chip conştient la construirea mi- 
tului unui conducător cu însuşiri aproape supraomeneşti, capabil a 
găsi răspunsuri nu numai la întrebările naţiunii, dar şi la cele mai 
zii ale omenirii întregi, 

acest context înlăturarea lui Maurer din fruntea guvernului 
(martie 1974) şi ungerea în aceeaşi lună a lui Nicolae Ceauşescu ca 
preşedinte apar drept urmarea firească a unei lupte pentru putere 
declanşată în iulie 1971; congresul al XI-lea al partidului (noiem- 
brie 1974) va desăvirşi căderea „baronilor“ lui Dej şi victoria unui 
regim prezidenţial bazat pe cultul personalităţii „Conducătorului“, 
Cu excepţia politicii externe care a cultivat, cu puţine variaţii, ve- 
chile direcţii, congresul menţionat a marcat sfîrşitul absolutismului 
luminat practicat după 1960, reactualizarea metodelor, scopurilor şi 
a sistemului de valori dominant în anii 50. 

Cultul personalităţii şi socialismul dinastic. Neostalinismul ro- 
mânesc al anilor *70-'80 se deosebeşte în inai multe privințe de 
modelul iniţial; în primul rînd este mai puţin brutal, terorismul ge- 
neralizat fiind înlocuit cu o represiune selectivă şi de multe ori, ca 
şi în celelalte ţări comuniste, cu expedierea peste hotare a celor re- 
calcitranţi. Se deosebeşte apoi prin existenţa unui cult al persona- 
Îităţii împins pînă la paroxism şi prin instaurarea unui socialisra di- 
nastic, de familie. Aceste trăsături au lipsit în vremea domniei lui 
Dej, au lipsit şi lipsesc şi astăzi în marea majoritate a statelor comu- 
niste, mai ales în cele dependente de Moscova. Cultul personalității 
s-a dezvoliat cu deosebire în țările socialiste autonome sau indepen- 
dente, cum ar fi Albania, Coreea de Nord, China lui Mao. În 
România el a apărut în chip destul de neaşteptat, neavînd izvoare 
interne nici în tradiţia politică a vechilor elite politice, nici în cea a 
socialismului autohton. Dimpotrivă, am putea spune că, vreme de 
secole, clasele conducătoare au fost mai puternice decit puterea 
executivă pe care au dominat-o cu autoritate. Nici voievozii, nici 
regii, nici oamenii politici ai României Mari, nici Antonescu nu au 
practicat cultul personalităţii. Singura analogie care s-ar putea face 

cu îtecutul ar fi cultul conducătorului practicat de Legiune, un cult 
despre care a fost vorba într-unul din capitolele precedente. 

Dincolo de aspectele sale pitoreşti, cultul personalităţii este un 
regim politic cu trăsături specifice, prin care o foarte restrânsă elită 
politică îşi exercită dictatura asupra partidului mai întii, asupra în- 
tregii ţări mai apoi. Dacă az fi să ne lvăm după constituţie, Partidul 
Comunist Român, 3 260 125 de membri în decembrie 1982 sau 31% 
din totalul populației ocupate, reprezintă forţa conducătoare a so- 
cietăţii româneşti, în realitate el a devenit un fel de organizaţie de 
masă, dominată de cîteva sute de activişti ataşaţi conducătorului 
statului şi de familia acestuia prin legături de fidelitate personală şi 
familială. 

Ridicarea acestei noi caste politice reprezintă probabil unul din 
fenomenele cele mai interesante ale anilor ”70; după cum am arătat, 
schimbarea de echipă a avut loc în anul 1974, cînd Ceauşescu a fost 
proclamat preşedinte, iar primul ministru 1.Gh. Maurer a fost înlo- 
cuit cu M. Mănescu; ia congresul al XI-lea (noiembrie 1974), Mau- 
1er şi-a pierdut şi locul din Comitetul Central. În acelaşi timp, şi-au 
pierdut din influență numeroşi membri iniţiali ai grupului Ceauşes- 
cu, cei pe care se sprijinise acesta după 1965 în lupta cu „baronii“ 
lui Dej, dar care acum puteau primejdui poziţia noului „far călăuzi- 
tor“, între ei V. Trofin, P. Niculescu-Mizil, Gh. Rădulescu, 1. îlies- 
cu, cu toţii relativ pricepuţi administratori care îndrăzniseră să dis- 
cute, într-un fel sau altul, politica economică a lui Ceauşescu şi să 
sugereze modificarea ei. În câţiva ani ei vor fi complet marginali- 
zaţi, scoşi din posturile influente, înlocuiţi cu activişti şterşi, supuşi, 
a căror singură preocupare va deveni traducerea în viaţă a „prețioa- 
selor indicaţii“ date de Conducător. Pentru a-i ţine în fiu, preşe- 
dintele a întins pînă la ultima limită a rezonabilului principiul rotirii 
cadrelor, practicînd atît de frecvente şi derutante schimbări în apa- 
ratul de partid şi de stat, încât rostul lot a devenit de neînțeles, iar 
umcţionarea instituţiilor statului aproape cu neputinţă. Astfel de 
schimbări, afectînd de fiecare dată zeci de posturi, au avut loc în 
1976 (iunie, iulie), 1977 (ianuarie, decembrie), 1978 (martie) — ia 
această reorganizare şi-au schimbat funcţiile nu mai puţin de 23 de 
persoane —-, 1979 (ianuarie, august, octombrie, noiembrie), 1980 
(martie), 1981 (martie, septembrie). În 1982, rotirile, epurările, pro- 
movările sau pur şi simplu schimbările au devenit cronice: în apri- 
lie ele au afectat ministerul educaţiei, internele şi comerțul exterior; 

în mai, s-au schimbat primul-ministru, 8 viceprim-iminiştri, 3 mem- 
bri ai Comitetului Politic Executiv; între mai şi august au fost înlo- 
cuiți numeroşi mniniştri-adjuncți de la ministerele economice; în oc- 
tombrie s-au operat schimbări în Comitetul Politic Executiv şi la 
Consiliul de Stat; în noiembrie au căzut capete de miniştri-adjuncţi 
la planificare, comerţ exterior şi agricultură. 

Singura parte a castei conducătoare care nu a fost continuu epu- 
rată sau rotată şi care, dimpotrivă, a acumulat necontenit funcții şi 
responsabilităţi a fost familia prezidențială, şeful statului dînd tot 
mai mult impresia că nu are încredere decît în rudele sale apropiate. 
Soţia preşedintelui, trei dintre fraţi, unul din feciori, un cumnat au 
fost puşi în poziţii cheie care conduc aparatul de partid, ministerele 
de interne, apărare, mministerui agriculturii, comitetul de planificare, 
consiliul de ştiinţă şi tehnologie, organizaţia tineretului comunist. 

Acest socialism dinastic, de familie, neîntilnit pină acum în isto- 
ria claselor politice româneşti este întărit printr-un curios complex 
cultural care face din noua familie domnitoare depozitara nu numai 
a înțelepciunii politice, dar şi a valorilor culturale şi ştiinţifice celor 
mai de preţ. În mod obişnuit, dictatorii nu pretind să fie socotiți şi 
intelectuali, mulţumindu-se cu ţinerea în mînă a frînelor puterii. 
Grupul dictatorilor români face excepţie de la această regulă: pre- 
şedintele „scrie“ cărți de filozofie, economie politică, istorie, este 
prociamat drept mare gânditor al contemporaneităţii, soţia sa a de- 
venit membră a Academiei R.S.R. şi a multor altor academii, doc- 
tor în ştiinţe chimice, „savant de renume mondial“, autoare de cărți 
publicate în toate limbile pămîntului, doi dintre fraţii preşedintelui 

i doi dintre copiii săi îi urmează exemplul acumulînd titluri şi cărți. 
ga clasă politică românească are de altfel complexe culturale; 
atunci cînd s-a întemeiat Academia de Ştiinţe Sociale şi Politice 
(1970), primii ei membri au fost preşedintele țării, un viceprim-mi- 
nistru, ministrul de externe, adjunctul său, ministrul chimiei, guver- 
natorul Băncii Naţionale, ministrul de finanţe, mai mulţi secretari 
de partid de pe la judeţe, cîţiva consilieri prezidenţiali etc. Cărtura- 
rii de profesie au fost lăsaţi, fireşte, mai la urmă. 

Ca şi în cazul lui Stalin, Kim-ir-Sen sau E. Hodja, personalitatea 
conducătorului a ieşit din realitate pentru a îmbrăca calități mitice; 
obscurui sat natal a devenit loc de pelerinaj şi legendă, adjectivele 
care însoțesc numele „Conducătorului“ sînt numai la superlativ, 
biografia îi este mereu rescrisă căpătind caracter de hagiografie. 

Deificarea atinge formele cele mai delirante la fiecare 26 ianuarie, 
cînd țara întreagă sărbătoreşte aniversarea „fiului celui mai iubit“, 
bucuroasă, mândră şi recunoscătoare: „vîrstă n-are, căci epoca în- 
treagă îi aparţine“; „el este România, noi sîntem fiii lui“, scria 
„Scînteia“ la aniversarea din 1983. Tot atunci s-a anunţat că, dova- 
dă a impactului gîndirii preşedintelui asupra întregii lumi, cele 24 
de cărţi scrise pină acum au avut parte de 125 de ediţii, însumând 
un tiraj total de 750 000 de exemplare. 

Toate aceste perverse forme de cult nu s-ar fi putut probabil 
practica dacă cel pe care îl cîntă şi anturajul său nu le-ar lua într-a- 
devăr în serios, ele ar avea deci în primul rînd o explicaţie psiholo- 
gică ce singură lămureşte bucuria descoperirii primului homo sapi- 
ens european în apropierea Scorniceştilor sau ideea, ciudată pentru 
un lider socialist, de a-şi lua ca însemn al puterii prezidenţiale un 
sceptru. 

Explicaţia psihologică a straniului şi nemodernului cult este pro- 
babil modul cel mai sigur de a-i înțelege originea şi exagezările; în 
mod oficios însă clasa politică îl explică într-un fel, mai cinic, ară- 
tînd că a fost nevoie de crearea unui simbol în jurul căruia să se 
poată ralia întregul popor, într-un moment în care țara este amenin- 
țată de ruşi şi în care nevoile dezvoltării rapide presupun încordarea 
maximă a energiilor naţionale. 

Dacă aceasta a fost într-adevăr intenţia iniţială a elitei politice 
comuniste, rezultatele au fost departe de a-şi atinge scopul. Şirete- 
nia diplomatică nu este suficientă pentru a conduce o ţară; şi fana- 
rioţii au fost buni diplomaţi; exaltarea naționalistă poate da roade 
un număr de ani, dar nu poate totuşi ţine loc la nesfirşit de hrană 
zilnică; şi apoi, ce credibilitate poate avea o clasă politică bogată în 
personalităţi care au absolvit universitatea fără a-şi fi terminat lice- 
ul şi care au doctorate fără a avea bacalaureate? 

Personalizarea la maximurm a puterii a avut probabil repercusi- 
unile cele mai grave asupra economiei. Disputa Maurer-Ceauşescu 
se concentrase îndeosebi asupra celor două probleme, a gradului de 
centralizare a huării deciziilor şi a ritmului şi anvergurii procesului 
de modernizare. Victoria cultului personalității şi transformarea con- 
ducătorului într-un fel de oracol atotştiutor, investit pe deasupra cu 
preşedinţia tuturor comitetelor şi consiliilor posibile, au pus capăt 
timidului proces de descentralizare iniţiat de fostul prim-ministru. 
Elementul principal în luarea deciziilor a devenit după 1974 „indi- 

caţia prețioasă“, distribuită darnic în toate domeniile, de la agricul- 
tură şi industrie la ştiinţă şi artă, un fenomen care a îngreunat şi a 
încetinit luarea de hotăriri, anihilînd spiritul de iniţiativă şi răspun- 
dere la toate nivelurile şi care, pe deasupra, ținînd seama de calita- 
tea „conducerii superioare“, a mărit riscul adoptării unor măsuri ar- 
bitrare sau de-a dreptul greşite din punct de vedere economic. 

Căderea lui Maurer a închis, pentru moment, discuţia în jurul 
problemei raportului dintre fondul de acumulare şi cel de consum, 
preşedintele Ceauşescu impunînd, după 1974, o linie de şi mai:ac- 
celerată şi diversificată industrializare, Încă din iulie 1975, el a pro- 
pus creşterea prevederilor planului cincinal pe anii 1976-1980, alo- 
cind 33,5% din venitul naţional fondului de dezvoltare, faţă de 
numai 30-329% cît prevăzuse congresul al XI-lea (1974). În iulie 
1976, procentul a fost din nou ridicat, de astă dată la 34%, împre- 
ună cu cifrele de plan pentra numeroase ramuri industriale între 
care industria chimică, cea constructoare de maşini, precum şi pen- 
tru producţia de cereale. În februarie, octombrie şi decembrie 1977 
planul a fost din nou revizuit stabilindu-se obiective şi mai ambi- 
țioase. Prevederile cincinalului următor (1981-1985), adoptate în 
1979, au fost şi ele revizuite „în sus“, tot nerealist, în ciuda faptului 
că în acel an semnele crizei începuseră deja să se arate. 

Cincinalui 1976-1980 nu a putut fi îndeplinit la majoritatea indi- 
catorilor principali: nici la venitul naţional, nici la producţia indus- 
trială totală, nici la producţia agricolă. Ca urmare, faţă. de directi- 
vele aprobate în 1979, prevederile cincinalului următor au fost, 
pentru prima dată în istoria comunismului român, reduse. An rămas 
ridicaţi numai indicatorii pentru comerțul exterior şi agricultură; 
faţă de cincinalul anterior, cel dintii urma să crească cu 11,9%, cea 
de a doua cu 41%. 

Acest joc cu cifrele lasă impresia unui haos deplin în politica de 
planificare cu atit mai mult cu cît ele maschează lipsa oricărei în- 
cercări reale de reformă economică. Economia românească este, 
fără îndoială, cea mai strict centralizată şi rigid planificată econo- 
taie din întregul lagăr socialist, o situaţie care generează ineficienţă, 
lipsă de flexibilitate, care descurajează iniţiativele. Accentul exce- 
siv pus pe dezvoltarea industriei grele a creat un dezechilibru eco- 
nomic. care face ca pe hirtie țara să arate bogată, dar cu prețul 
sărăcirii populaţiei. În mod paradoxal, fabricile industrializării so- 
cialiste, în loc de a produce bogăţie, produc sărăcie. Pe de altă par- 

te, chiar şi dezvoltarea industrială pare să fi ajuns la un punct mort, 
metodele prin care a fost realizată pînă acum, transferul forței de 
muncă din agricultură în industrie, creditele occidentale, acumiula- 
rea forțată pe seama consumului, sleindu-se treptat. Cîteva cifre sînt 
semnificative în această privinţă; astfel, rata de creştere a investiţii- 
lor a scăzut de la 15,9% (1978)) la 4,1% (1979), apoi la 3,1% 
(1980); rata de creştere a forţei de muncă s-a redus de la 5,1% 
(1976) la 2,3% (1980) şi la 1% (1981). Datele oficiale referitoare la 
„îndeplinirea“ planului pe 1982 arată toate o accentuată scădere a 
ritmului de creştere planificat şi neîmplinirea planului la muimeroşi 
indicatori: energie electrică (-7,1%), cărbune (-13,9%), petrol (-6,4%), 
oţel (12,7%), automobile (-25,8%), vase maritime (-53;2%), cerea- 
le (-7%), construcţii locuinţe (-14,7%). Nici populaţia țării, care fu- 
sese „programată“ să ajungă în 1982 la 22 550 000 de locuitori, nu 
şi-a respectat „angajamentul“, crescînd numai pînă la 22 527 325 
de locuitori. 

Două au fost ramurile în care politica economică a partidului a 
fost extrem de neprevăzătoare, siderurgia şi petrochimia. În 1975, 
România importa 10 878 700 tone minereu de fier: şi producea 
449 kg oţel pe cap de locuitor, această producţie este planificată să 
ajungă la 1 000 kg şi ca urmare, pe lîngă giganticul combinat de la 
Galaţi, s-a construit încă unul, de aceeaşi mărime, la Călăraşi; în 
1981 importurile de minereu de fier au crescut la 15.016 000 tone. 

Cit priveşte petrochimia, deşi producţia intermă de- petrol a 
scăzut continuu după anul de virf 1976 (1976 = 14 700 000 tone, 
1981 = 11 600 000 tone) şi în ciuda; crizei petrolului de după 1973, 
partidul a mărit totuşi capacitatea de rafinare, care a ajuns treptat de 
la 18 500.000 tone în 1973, la circa 33 000 000 tone în 1980. Aceas- 
ta înseamnă că România, şi aşa lipsită de valută forte, a fost obli- 
gată să cheltuiască tot mai mult pentru importurile de petrol, care 
au însumat 14 143 300 tone în 1973, 15 000 000 tone în 1980, 
12 900 000 tone în 1981, 10900 000 tone în 1982, fireşte la rui- 
nătorul preţ al pieţei mondiale. Nepotrivirea dintre capacitatea de 
prelucrare a rafinăriilor şi posibilitatea de achiziţionare a petrolului 
face ca, în prezent, circa 35% din capacitatea de prelucrare a rafi- 
năriilor să nu fie folosită. 

Un alt rezultat al politicii de accelerată şi neprevăzătoare indus- 
trializare a fost creşterea, datoriei externe care este socotită a fi în 
prezent (1983) între 10 şi 11 miliarde de dolari. Preşedintele Cea- 

uşescu a promis, în februarie 1981, că întreaga datorie va fi plătită 
pină în 1990 şi că nu se vor mai face alte împrumuturi externe. La 
numai cîteva luni însă de la discursul preşedintelui, în iunie, Româ- 
nia împrumuta din nou 1 474 milioane de dolari de la Fondul Mo- 
netar Internaţional. În 1983, s-a anunţat că majoritatea partenerilor 
apuseni au acceptat să reeşaloneze plăţile datorate de România pe 
anii 1981, 1982 şi 1983. 

Dificultăţile economiei româneşti au fost accentuate după 1974 
de neputinţa soluționării problemelor agriculturii şi de treptata trans- 
formare a României într-o țară cu cronice crize alimentare. Politica 
partidului a tratat întotdeauna agricultura şi țărănimea cu indiferen- 
ță şi nepricepere, neputîndu-se hotări să Jase liberă iniţiativa locală 
şi să slăbească controlul central asupra gospodăriilor colective, În 
ptimăvara lui: 1983, conducerea de partid a emis nu mai puţin de 
cinci decrete privind agricultura, urmărind toate rezolvarea crizei, 
dar găsind „soluţia“ din nou numai în întărirea controlului central; 
gradul de pervertire a firescului se vede din preambulul unuia din 
decrete care arată că creşterea vitelor de către țărani trebuie să fie o 
cinste şi o datorie de onoare; din nou deci o funcţie economică na- 
turală, care ar trebui reglementată prin mecanismul pieţei, a căpătat 
o valoare morală şi politică. Decretul respectiv introduce un nou 
sistem de achiziţii forţate de la țărani, obligaţi să contracteze ani- 
male doar cu statul şi să le vîndă la preţul fixat de acesta. Un alt 
decret introduce pedepse aspre, amenzi şi închisoare pentru tăierea 
particulară a animalelor, precum şi obligativitatea fiecărei gospodă- 
rii ţărăneşti de a înregistra, la primărie, toate animalele din ogradă. 
În sfirşit, un alt decret a reglementat strict preţul de vînzare al pro- 
duselor ţărăneşti, fixîndu-le un plafon foarte jos. Într-un discurs din 
decembrie 1982, Nicolae Ceauşescu a arătat că țăranii trebuie lăsaţi 
să se îmbogăţească dacă o pot face prin munca lor; este puţin pro- 
babil că ploaia de regiementări fanariote care s-a abătut peste sate 
va fi de natură a-i îndemna pe țărani să lucreze mai mult şi nai bine. 

1982 a fost — pe hîrtie cel puţin — un an cu recolte bune, cea 
de cereale ajungînd la 22,3 milioane tone, mai puţin decit prevăzuse 
planul, dar totuşi suficient pentru a acoperi nevoile populaţiei; în 
1983 însă, agricultura a fost lovită de secetă, un fapt care ilustrează 
precaritatea programului ei de modernizare. Deşi se propusese încă 
din 1976 irigarea a 3 200 000 de hectare, suprafaţa irigată în 1982 
nu ajunsese decit la 2 380 000 de hectare. Ca urmare, producţia 

mărturisită de cereale a fost de numai 20 milioane tone. În privinţa 
forței de muncă, agricultura română foloseşte încă un foarte mare 
număr de muncitori agricoli (3 milioane în 1981) sau 28,9% din to- 
talul populaţiei ocupate, Deşi industria chimică a cunoscut mari 
progrese, cantitatea de îngrăşăminte livrată agriculturii este încă în- 
suficientă, România importînd astăzi din Apus îngrăşăminte şi se- 
minţe selecţionate, 

Dificultăţile economiei, experimentele, încercările, căutările, eşecu- 
rile au avut un efect imediat asupra nivelului de trai al populației, 
cetăţenii României socialiste trăind mai greu în anii "80 decit în anii 
*60-"'70 şi cu mult mai puţine speranţe de îndreptare a situației de- 
cât atunci. Din 1978, preţurile pînă atunci stabile au fost constant 
mărite, mai întîi la alimente, servicii, transportul de persoane, arti- 
cole de îmbrăcăminte, lemn şi articole de lemn, hârtie (1978), apoi 
la benzină, gaz natural, păcură, electricitate (1979). În 1980, a venit 
tîndul transportului de bunuri şi construcțiilor, în 1982 au crescut 
preţurile din nou la alimente, electricitate, păcură, lemne de foc, 
Astăzi, atît pentru localnici cât şi pentru vizitatorii străini, România 
este o ţară foarte scumpă; după datele Fondului Monetar Internaţio- 
nai nivelul de trai ar fi scăzut în anul 1983 cu între 19% şi 40%. 

Creşterea prețurilor şi scumpirea produselor nu au rezolvat însă 
problema aprovizionării. Lipsurile de tot felul, mai ales cele ali- 
mentare, au devenit acute şi cronice din toamna lui 1981, cînd par- 
tidul a fost nevoit să reintroducă cartelele pe care le desfiinţase în 
1954; s-au raţionalizat astfel pfinea, laptele, uleiul, zahărul, camea. 
În paralel, din iniţiativa preşedintelui Ceauşescu, s-a publicat un 
program de „alimentaţie rațională“ în care, sub pretextul că popu- 
laţia mănîncă prea mult, că se consumă prea multe calorii, s-au fi- 
xat cantităţile alocate anual cetățenilor pentru perioada 1982-1985. 
Ele sînt următoarele, socotite pe cap de locuitor: came, 60-70 kg; 
peşte, 8-10 kg; lapte şi produse lactate, 210-230 kg; bucăţi ouă, 
260-280; legume, 173-189 kg; fructe, 85-95 kg; zahăr şi produse 
zaharoase, 22-26 kg; cartofi 70-90 kg; cereale şi produse din cerea- 
le, 120-140 kg. În acelaşi timp „programul ştiinţific“ a socotit prea 
ridicat consumul de calorii pe cap de locuitor şi a indicat reducerea 
lui pînă în 1985 cu între 9% şi 15%, astfel încît el să nu depăşească 
2 800-3 000 de calorii zilnic. Urmînd aceste indicaţii, planul ali- 
mentar pe anul 1984, publicat în decembrie 1983, prevede raţii in- 
dividuale anuale şi mai scăzute decîi cele prevăzute în „programul 

ştiinţific“. Citeva exemple: carne 39,12 kg; lapte şi produse lactate, 
78,73 kg; legume, 65,08 kg; fructe, 27,49 kg; cartofi, 42,54 kg. Au 
crescut, în schimb, prevederile de plan la săpun şi detergent, docu- 
mentele de partid prevăzînd ridicarea consumului de săpun pe cap 
de locuitor de la 1 kg (1980) la 1,9 kg (1983), iar a celui de deter- 


gent la 3,5 kg (1983). Se poate spune, fără exagerare, că în Româ- 


nia anilor '80 calitatea vieţii s-a degradat simţitor faţă de nivelul pe 
care-l atinsese cu un deceniu mai înainte, 

Cifrele menţionate mai sus vădesc una din obsesiile cele mai te- 
nace ale neostalinismului românesc, centralizarea şi planificarea în 
amănunt a tuturor aspectelor existenţei, sînt într-adevăr puţine exem- 
ple în istorie de clase politice care să prevadă, într-un document ofi- 
cial, că locuitorul țării are dreptul la între 173 şi 189 kilograme de 
legume pe an sau că igiena celor 365 de zile calendaristice se poate 
rezolva cu 1,9 kilograme săpun. În afara acestei forme de „condu- 
cere“, comuniştii români ai preşedintelui Ceauşescu au dat puţine 
semne că îşi dau seama de gravitatea sitnaţiei în care au adus ţara 
sau că se preocupă de căile scoaterii ei din criză. 

Dimpotrivă, în loc de reforme, ei au recurs la noi măsuri restric- 
tive, mai apropiate de iobăgie decît de socialismul „multilateral 
dezvoltat“, cum ar fi de pildă legarea cetăţenilor de locul de muncă 
şi îngreunarea mişcării populaţiei de la sat la oraş; 14 localităţi au 
fost declarate în anul 1976 „oraşe mari”, aşezarea în ele devenind 
de competenţa unei comisii speciale. Doi ani mai tirziu, mutarea 
din şi în localităţi, indiferent de mărime, a devenit şi mai dificilă, în 
parale! cu adoptarea unei legi menite a face aproape cu neputinţă 
transferul de la o întreprindere la alta. Problema miinii de lucru în 
agricultură a fost rezoivată an de an prin scoaterea la munca cîmpu- 
lui a milioane de elevi şi studenţi (2,5 în 1981, 2 în 1982), a nume- 
toşi funcţionari, soldaţi, aceasta în ciuda faptului că aproape 30% 
din populaţie este încă, teoretic cel puţin, ocupată în agricultură. 
Din 1981, armata a primit tot mai multe sarcini economice, în timp 
ce numeroase departamente şi obiective economice au fost direct 
militarizate şi puse sub comanda unor generali (Transfăgărăşanul, 
canalul Dunăre-Marea Neagră, metroul din Bucureşti, Tarom-ul). 

În lipsă şi căutare de fonduri, preşedintele Ceauşescu a inventat 
în iunie 1982 teoria „părţilor sociale“, aprobată de Comitetul Cen- 
trai la plenara din luna noiembrie a aceluiaşi an; termenul desem- 
nează acţiuni de întreprindere valorind între 10 şi 50 de mii de lei 

pe care muncitorii le pot cumpăra de la propria instituție. Pregedin- 
tele însuşi a anunţat că va cumpăra astfel de „părţi sociale“ de la 
Uzinele „23 August“ din Bucureşti. În teorie, pînă ia 30% din fon- 
dul fix al unei întreprinderi poate trece îi acest fel în proprietatea 
salariaţilor ei; în practică, ținînd seama de nerentabilitatea acestora 
precum şi de faptul că întregul control asupra planului, producţiei şi 
desfacerii rămîne în mâna partidului, „părţile sociale“ nu reprezintă 
decit un împrumut forţat care va aduce casieriei prezidenţiale suma 
de circa 630 milioane lei anual, pe seama pauperizării şi mai accen- 
tuate a unei clase muncitoare aflate şi aşa pe unul din ultimele lo- 
curi din Europa în privinţa puterii de cumpărare, 

Victoria cultului personalităţii în anul 1974 a avut infuenţe ne- 
gative şi asupra evoluţiei culturii. Să ne amintim că perioada cu- 
prinsă între începutul anilor "60 şi căderea tehnocraţilor lui Maurer 
avusese parte de numeroase inovaţii faţă de anii '50: deschiderea 
spre Apus, diminuarea rolului ideologiei marziste, cultivarea valo- 
rilor naţionale, atenuarea cenzurii, modernizarea învățămîntului şi 
cercetării, o mărită libertate de creaţie în literatură şi artă. Spre deo- 
sebire de această „perioadă liberală“, epoca stalinismului dinastic 
se caracterizează prin închiderea ferestrelor către Occident, prin 
dezorganizarea sistemului de învăţămînt şi cercetare, în sfârşit prin 
readucerea procesului de creaţie literară şi ştiinţifică sub controlul 
strict al partidului. Prin toate aceste măsuri, perioada de după 1974 
se apropie mai mult de anii stalinismului integral al anilor *50 decit 
de epoca imediat premergătoare. Statul chejtuieşte, de altfel, tot mai 
puţin pentru cultură, bugetul pe anul 1984 avînd un capital cultural 
cu 40% mai sărac decit cel pe anul 1983 şi cu 2 milioane lei mai 
scăzut decît fusese în 1965. 

Probabil că fenomenul cultural cel mai izbitor este revenirea în 
forță a ideologiei ca principal instrument al dezvoltării sociale. A 
apărut ca urmate un nou tip de intelectual, activistul de partid cu di- 
plome, titluri şi pretenţii, care tratează cultura ca pe un domeniu oa- 
recare al vieţii administrative, de planificat, coordonat şi dirijat 
conform necesităţilor clasei conducătoare. În 1981, de pildă, s-a 
adoptat un plan de 4 ani pentr „dezvoltarea literaturii“, iar preşe- 
dintele țării, pentru a stimula probabil pe oamenii de ştiinţă, a de- 
ciarat în 1976 că „sînt gata în orice moment ca pentru o descoperire 
genială să acord titlul de erou al muncii socialiste“. 

Domeniul preferat de manifestare al noilor intelectuali pare să 
fie istoria; începînd cu programul partidului din 1974, care are o in- 
troducere istorico-patriotico-naţionalistă de 18 pagini, toate textele 
programatice ulterioare îşi încep pledoariile cu dacii şi tracii, de la 
care partidul se reclamă acum direct. La Muzeul de Istorie a Parti- 
dului Comunist, prima sală este închinată dacilor şi este dominată 
de două impunătoare busturi ale lui Decebal şi Traian, Preşedintele 
însuşi a scris în repetate rînduri despre trecut publicînd chiar şi un 
volum întitulat Pagini din istoria poporului român (1983). Nume» 
roşi activişti culturali, între ei şi unui din fraţii preşedintelui, au de- 
venit peste noapte istorici oficiali, preocupaţi în egală măsură de 
istoria antică, contemporană, medievală. Obsesia istorică reflectă pe 
de o parte criza de legitimitate a regimului; pe de alta, ea are şi me- 
nirea unei diversiuni, căutînd să pună în interesul partidului firescul 
sentiment naţional. Modul însă foarte elementar în care se pune în 
practică acest naționalism istoric, caracterul său aniversativ, patzio- 
tard, fals euforic sînt de natură a avea mai degrabă rezultate inver- 
se. Cît priveşte istoriografia propriu-zisă, se poate socoti că transfe- 
rarea sediului ei la Academia „Ştefan Gheorghiu“ şi la Institutul de 
Istorie al Partidului a lichidat-o practic ca ştiinţă. 

Culiturnicii şi-au dat, de altfel, multă osteneală pentru a neutrali- 
za numeroase instituţii culturale pînă atunci mai mult sau mai puţin 
autonome, mai ales pe cele care asiguraseră continuitatea vieţii şti- 
inţifice şi culturale în anii '50 şi pe eforturile cărora se înălțaseră 
împiinirile perioadei următoare. Academia, de pildă, a fost lichidată 
ca instituţie de cercetare, toate instituţiile i-au fost luate, noii men- 
bri au fost aleşi aproape exclusiv din rîndul activiştilor culturali de 
partid în frunte cu soţia preşedintelui. Foarte prestigiosul Institut de 
Matematică a fost desființat în 1975, Comisia Monumentelor Isto- 
rice a dispărut în 1977, înstitutul de Pedagogie a avut aceeaşi soartă 
în 1982. Au fost de asemenea desființate numeroase institute tehnice, 

O atenţie specială a fost acordată reorganizării pînă la dezorgani- 
zare a învățămîntului, aproape toate progresele perioadei preceden- 
te fiind anulate. Legea educaţiei din 1978 a introdus principiul drag 
preşedintelui al integrării învăţămîntului cu producţia, alungînd 
practic din şcoli disciplinele teoretice, cele sociale şi umane, punând 
liceele şi facultăţile sub intela unor uzine, dindu-ie planuri de pro- 
ducţie. Din punct de vedere practic, rezultatele acestei legături din- 
tre învăţămînt şi producţie sînt neglijabile, greutăţile uzinelor tute- 

lare făcînd de cele mai multe ori activitatea productivă a şcolilor şi 
facultăţilor irevelantă pentru economia naţională. Cit priveşte învă- 
țămintul, el a devenit o instituţie care trăieşte de pe azi pe miine, în 
funcţie de necesităţile momentului şi de pe băncile căruia elevii şi 
studenţii ies cu o formaţie intelectuală redusă. Numărul studenţilor 
este, de altfel, în continuă scădere; a fost reintrodusă nota socială la 
admiterea în universităţi, precum şi obligativitatea prezentării unei 
recomandări din partea U.T.C. pentru intrarea în facultăţile de şti- 
inţe sociale. Cadrele didactice au fost epurate începînd din 1974 
cînd preşedintele ţării a declarat că „nu poate lucra în învăţământul 
superior acela care se sustrage de la activitatea de educare a tinerei 
generaţii în spiritul concepţiei marxist-leniniste, al programului par- 
tidului nostru“; de atunci, această poziţie oficială a fost extinsă la 
învățămîntul de toate gradele. Din 1975, admiterea la doctorat nu 
s-a mai putut face decît cu aprobarea comitetului municipal de par- 
tid, această autoritate fiind transferată ulterior unci comisii speciale 
a Comitetului Central. Clasa conducătoare pare hotărită să îngăduie 
accesul la învățămîntul superior numai persoanelor care i se par de 
încredere şi pe care nădăjduieşte să le poată controla. O atare poli- 
tică de „cadre“, trecerea criteriului politic înaintea meritului, va fi 
de natură a desofistica şi provincializa şi mai mult viaţa intelectuală 
românească. 

Unul din puţinele domenii culturale în care culturnicii nu s-au 
putut înstăpini cu totul şi care drept urmare mai dă încă dovadă de 
surprinzătoare vitalitate este literatura, Scriitorii, cu tot conformis- 
mul multora dintre ei, reprezintă astăzi principala forță de opoziție 
intelectuală şi singurul grup social relativ autonom, greu de con- 
trolat, ceea ce explică recentele cereri de desființare a uniunilor de 
creaţie, în primul rînd a Uniunii Scriitorilor. Scriitorii clanului con- 
ducător n-au putut de altfel niciodată să pătrundă în conducerea 
acestei uniuni, care şi-a manifestat în mai multe rînduri indepen- 
denţa. Întîlnirile zise „de lucru“ dintre secretarul partidului şi scrii- 
tori au fost nu o dată martorele unor curajoase discuţii privind poli- 
tica culturală oficială. 

Acumularea fenomenelor de criză internă a dus şi în România, 
cu multă întirziere faţă de Polonia, Ungaria sau Cehoslovacia, la 
apariţia fenomenului de disidență. Etimologic, termenul defineşte o 
atitudine diferită de cea oficială, dorinţa de a fi altfel, de a urma o 
altă cale. Faţă de rezistenţa şi opoziţia anilor '40-"50, disidenţa pre- 

zintă cîteva deosebiri de tactică şi de obiectiv. Vechii rezistenți nă- 
dăjduiseră în răstumarea comunismului, convinşi de inevitabilitatea 
intervenţiei occidentale şi de prăbuşirea regimului impus de Mos- 
cova prin cauze externe, În anii destinderii şi ai respectabilizării 
regimutilor comuniste prin acordurile de la Helsinki (1975), aceste 
speranţe au fost lăsate la o parte, diferitele forțe sociale dornice de 
schimbare concentrându-se pe posibilitatea reformării structurii exis- 
tente. Nu este însă mai puţin adevărat că reformele pot duce şi ele 
la răsturnări; cererea de alegeri libere, de pildă, formulată de grupul 
lui Paul Goma, sau cea de sindicat liber, expusă de mai multe ori 
după 1977, sînt în realitate cereri radicale, de natută a provoca mo- 
dificări sistemice, sînt deci incompatibile cu regimul socialist. Bru- 
talitatea cu care incipientele mişcări disidente au fost reprimate 
arată de altfel că regimul a fost şi este conştient de pericolul tacticii 
legaliste. 

Apariţia tîrzie, după 1975, a disidenţei române se explică prin 
mai multe cauze. Ea a fost fără îndoială întârziată de aura naţiona- 
listă cu care s-a înconjurat atît regimul lui Dej după 1960 cât şi cel 
al preşedintelui Ceauşescu. Inexistenţa procesului real de destalini- 
zare a fost probabil o altă cauză. Atit în Rusia cât şi în Polonia, Un- 
garia sau Cehoslovacia, disidenţii au apărut numai după începerea 
dezgheţului intern, un fenomen care în România a rămas chiar şi în 
anii '60 numai la suprafaţă. Lipsa de disidenţe de stînga, marxiste, 
în interiorul partidului — precum disidența atît de influentă din Po- 
lonia şi Cehoslovacia —, a îngreunat şi ea prezentarea de alternati- 
ve. Singurul fapt care a stimulat probabil ieşirea ia lumină a disi- 
denţilor români a fost destinderea şi acordurile de la Helsinki 
(1975), care-au îngăduit pe de o parte Apusului să intervină în apă- 
rarea drepturilor omului, iar, pe de alta, au înmuiat reacţiile unui 
preşedinte dornic să-şi menţină în lume imaginea de spirit luminat 
şi reformator. 

"Teoretic, disidenţa românilor a produs puţine texte demne de re- 
marcat, ele se reduc mai ales la cele cîteva scrisori deschise ale lui 
Paul Goma şi ale grupului său (ianuarie-martie 1977) şi la cîteva 
studii privind comunismul român. Se pot adăuga de asemenea o sea- 
mă de scrisori deschise, cîteva zeci, precum şi textele disidenţilor 
religioşi, în primul rînd predicile părintelui Gh. Calciu Dumitreasa 
(1979). 'Toate aceste scrieri sînt extrem de critice la adresa cultului 
personalităţii, a socialismului dinastic, toate sugerează reforme de 

structură pe care nici un regim comunist nu le-ar putea însă accepta; 
libertatea ideilor şi a presei, alegeri libere, pluralism politic, drepturi 
cetăţeneşti democratice. Este îndoielnic ca intelectualii care au pus 
pe hîrtie astfel de cereri să-şi fi făcut iluzia că ele ar putea fi accep- 
tate. Ei au fost de altfel puţini la număr, ceea ce a uşurat margina- 
lizarea şi neutralizarea lor. 

Mai periculoase au fost probabil frămîntările muncitoreşti, în 
primul rînd surprinzătoarea înfiinţare a unui sindicat liber (martie 
1979) cu secţii în Muntenia, Banat şi Transilvania, însumând peste 
2 000 de membri; sindicatul, al cărui interesant program cerea în 
primul rînd acordarea dreptului de asociere, apoi tot felul de drep- 
turi muncitoreşti inexistente în societăţile comuniste, nu a trăit decît 
două săptămîni, conducătorii săi precum şi mulţi dintre membri dis- 
părînd sau sfirşind în închisoare. Crearea S.L.O.M.R. (Sindicatul 
Liber al Oamenilor Muncii din România) venea la numai doi ani 
după greva celor 35 000 de muncitori minieri din Valea Jiului (au- 
gust 1977) şi conducerea partidului s-a grăbit să înăbuşe mişcarea 
înainte de a apuca să se întindă. De atunci încoace, grupuri izolate 
au anunţat în mai multe rînduri întemeierea unor noi sindicate libe- 
re, dar nici unul nu pare să fi reuşit să supravieţuiască mai mult de 
câteva zile momentului ieşirii în public. 

Singura disidenţă pe care regimul nu pare capabil s-o gîtuiască 
este cea religioasă; la ortodocşi ea s-a manifestat în primul rînd prin 
predicile ţinute de părintele Calciu în biserica Radu Vodă din Bu- 
cureşti (1979). Adresate mai ales tineretului, ele ocolesc cu pruden- 
ţă politica pentru a se concentra cu precădere asupra raportului din- 
tre ateism, credință, marxism. Regimul le-a socotit însă suficient de 
periculoase pentru a-l condamna pe autorul lor, care petrecuse deja 
16 ani în închisoare (1948-1964), la încă zece. Părintele Calciu, 
născut în 1929, pare să fie unul dintre foarte puţinii reprezentanţi ai 
bisericii ortodoxe pe cale de a deveni martir. Active au fost şi sînt 
încă şi numeroasele grupuri neoprotestante care se încăpăţinează 
să-şi ceară cu seriozitate drepturile, între ele dreptul la emigrare. 
Renaşterea religioasă, evidentă pentru orice observator al scenei 
româneşti, explică desigur activa şi probabil ineficienta campanie 
ateistă orchestrată de propaganda oficială în ultimii ani. 

Din punct de vedere etnic, disidența din România este în mod 
covitşitor românească. Germanii şi evreii —— care au alternativa re- 
lativ sigură a emigrării — se feresc să şi-o primejduiască prin acţi- 

uni politice care le-ar putea periclita plecarea, Cât priveşte pe un- 
guri, acţiunile lor se încadrează mai degrabă în categoria apătării 
drepturilor unei minorităţi naţionale decit în cea mai largă a dreptu- 
rilor omului. În aceste condiţii, atita vreme cît fiecare categorie so- 


” cială, religioasă sau etnică îşi urmăreşte numai scopuri individuale, 


directe, fără a avea în vedere şi interesele altor categorii sau gru- 
puri, disidența din România va rămîne fărimiţată, neputînd repre- 
zenta un pericoi real pentru regimul comunist. 

Dincolo de cele cîteva acţiuni disidente organizate, se remarcă în 
România ultimilor ani o sensibilă creştere a semnelor nemulțumirii 
individuale; anwarul demografic al Naţiunilor Unite (1979) aşază de 
altfei România pe primul loc al sinuciderilor, 66,5 la o sută de mii 
de locuitori, înaintea Ungariei (43,1), Germaniei de Est (30,5), Fin- 
landei (25,1) şi Austriei (24,8). Psihoza de emigrare a atins propor- 
ţii de masă; 62 533 de saşi şi şvabi au părăsit țara între 1977 şi 
1982. Comunitatea evreiască a ajuns să nu mai numere decât cca 
30 000 de persoane faţă de cca 400 000 cît număra în 1945; cea ar- 
menească şi cea grecească au dispărut cu totul. Numai în anul 1982 
au emigrat legal în Statele Unite, Germania Federală şi Istael cca 
19 000 de cetăţeni români. Fuga peste hotare, un act disperat care a 
atins oameni de toate virstele şi profesiunile, a devenit astăzi un fe- 
nomen generalizat, larg răspîndit, inedit în istoria unei țări care a 
fost de-a lungul vremurilor țară de imigrație, nu de emigrație, 

Generalizării fenomenului de nemulţumire partidul i-a răspuns 
ptintr-o serie de măsuri administrative, cum a fi adoptarea unei noi | 
legi privind trecerea frontierei (martie 1981) prevăzînd pedepse as- 
pre pentru aşa-zişii „frontierişti“. Căutînd a opri înmulţirea cererilor 
de emigrare, Consiliul de Stat a instituit în noiembrie 1982 o taxă 
de educaţie pe care cei dornici să părăsească definitiv ţara urmau să 
o plătească în valută forte; unui cercetător psiholog în vîrstă de 57 
de ani i s-a cerut, de pildă, în februarie 1983 suma de 23 700 dolari, 
3 700 pentru liceu, 12 000 pentru facultate, 8 000 pentru doctorat. 
La presiunea guvernelor occidentale, aplicarea taxei a fost suspen- 
dată în iunie 1983; ca răsplată, Statele Unite au acceptat să prelun- 
gească cu încă un an clauza naţiunii celei mai favorizate acordată 
României, iar vest-germanii au promis noi ajutoare economice, mai 
ales în credite, precum şi plata a 7-8 000 de mărci pe cap de emi- 
grant, o sumă dublă faţă de cea stabilită prin acordul Ceauşescu- 

Schmidt din 1978. În urma noii înţelegeri, aprozirnativ 12 000 de 
saşi şi şvabi vor putea părăsi anual România, 

Au fost luate măsuri şi împotriva răspîndirii cuvîntului scris ne- 
cenzurat; în martie 1983, Consiliul de Stat a hotărât înregistrarea 
maşinilor de scris şi multiplicat; posesiunea şi folosirea lor au fost 
strict reglementate, pentru a preveni utilizarea lor, spune decretul, 
de către persoane care „prezintă pericol pentru ordinea publică ori 
securitatea statului“, O lege similară existase între 1948 şi 1964, dar 
după aceea stăpînirea şi folosirea maşinilor de scris de către parti- 
culari fusese liberă. Conform noului decret, aprobările de folosire a 
maşinilor de scris vor fi date de Ministerul de Interne care poate 
„efectua şi controlul asupra modului cum acestea sînt folosite“; o 
fişă cu literele, cifrele şi semnele ortografice ale fiecărei maşini ur- 
mează a fi depusă la miliţie; decretul prevede de asemenea că „În- 
chirierea maşinilor de scris ... precum şi împrumutarea acestora în 
afara domiciliului deținătorului sînt interzise“. 

Legi şi decrete speciale au fost adoptate pentru a îngrădi şi con- 
trola contactele cetăţenilor români cu străinii, astfel, s-a decretat 
obligativitatea raportării oricărei convorbiri cu un cetăţean străin, 
iar în 1982 a fost limitat numărul convorbirilor telefonice pe care 
abonaţii le pot avea cu străinătatea. Toate aceste măsuri au îngreu- 
nat considerabil contactele cu lumea din afară, uşurînd în acelaşi 
timp reprimarea diferitelor acţiuni de disidență. . 

Caracterul din ce în ce mai represiv al politicii interne, precum şi 
neputința găsirii unor soluţii de ieşire din criza economică au îm- 
pins pe planul al doilea strădaniile clasei politice româneşti de con- 
tinuare a politicii externe autonome începute de Gheorghiu-Dej şi 
dezvoltate cu succes şi curaj în anii destinderii şi ai liberalismului 
intern. 

Deşi esenţa relaţiilor româno-sovietice a rămas neschimbată, le- 
găturile dintre N. Ceauşescu şi L. Brejnev au cunoscut o oarecare 
îmbunătăţire după 1974, procesul de apropiere culminind în anul 
1976 cu vizita preşedintelui român în Basarabia şi Crimeea şi cu vi- 
zita liderului sovietic la Bucureşti. Comuniştii români par să fi vr- 
mărit reducerea fricţiunilor cu Moscova, abandonînd de pildă pen- 
tru moment polemica din jurul problemei basarabene. Există de 
asemenea informaţii că, pentru a face pe placul Moscovei, Bucureş- 
tiul a transmis ruşilor date despre activitatea unor naţionalişti basa- 
tabeni care se adresaseză preşedintelui Ceauşescu cu speranţa de a 

fi ajutaţi şi sprijiniți. Ca urmare, ei au petrecut ani mulţi în lagărele 
din Siberia, înainte de a li se îngădui, unora dintre ei, să emigreze 
definitiv dincoace de Prut. 

Cu toate acestea, apropierea româno-sovietică nu a fost de dura- 
tă, poziţiile celor două partide comuniste aflîndu-se în conflict în 
unele probleme importante, cum ar fi de pildă cea a integrării mili- 
tate în cadrul tratatului de la Varşovia sau cea a integrării şi coo- 
perării economice în cadrul C.A.E.R-ului. Divergenţe au apărut 
uneori şi în chestiunea Afganistanului, a Cambodgiei, a Orientului 
Mijlociu, deşi în ultimii ani poziţia Bucureştiului în aceste proble- 
me a început să se apropie tot mai mult de cea a Moscovei, deose- 
birile în chestiunile internaţionale ţinînd mai degrabă de retorică 
decît de substanţă. Mai serioase par a fi deosebirile din domeniul 
relaţiilor bilaterale. Astfel, în privinţa tratatului de la Varşovia, con- 
flictui a depăşit vechea dispută în jurul problemei manevrelor mili- 
tare pe teritoriul naţional, România refuzînd să semneze declaraţia 
din noiembrie 1978 prin care pactul condarmnă negocierile de pace 
israelo-egiptene, refuzînd de asemenea să accepte creşterea cheltu- 
ielilor militare, o poziţie pe care guvernul român s-a menţinut pină 
în ziua de azi în ciuda repetatelor chemări sovietice de sporire a bu- 
getelor militare. 

Şi mai semnificative însă decit aceste divergențe militare sînt 
probabil cele economice. C.A.E.R-ul şi România par să se afle din 
nou pe poziţiile din anii 1962-1964, cel dintii susţinînd iarăşi prin- 
cipiul integrării şi specializării economice a țărilor membre, cea de 
pe urmă respingând toate aceste cereri şi cerând dezvoltarea relaţii- 
lor economice pe bază de egalitate şi avantaj reciproc. La un mo- 
ment dat se părea că greutăţile economice ale României, în primul 
rînd criza de energie şi de materii prime, o vor aduce mai aproape 
de ruşii care i-au vindut petrol pentru prima oară abia în 1979 
(400 000 tone). Aceste importuri s-au ridicat ulterior la 1 500 000 
tone (1980) şi la 2 700 000 tone (1981), dar au scăzut apoi din nou 
la aproximativ 1 500 000 tone (1982). Speranţele de ajutor ale Bu- 
cureştiului au rămas aşadar neîmplinite, raşii avînd puţin interes în 
ajutorarea îndustriei petrochimice româneşti. După o relativă creş- 
tere, a scăzut şi importul de minereu de fier sovietic, 80% din tota- 
lui importurilor respective în 1969, circa 60% în 1982. În prezent 
(1982), comerţul exterior românesc este orientat în proporţie de 
36,7% spre ţările socialiste, din care 31,6% spre C.A.B.R., în pro- 

porţie de 32,8% spre țările capitaliste dezvoltate şi de 30,51% spre 
cele în curs de dezvoltare. Creşterea cea mai spectaculoasă au înte- 
gistrat-o desigur schimburile cu acestea din urmă, care nu teptezen- 
tau în 1965 decît 6% din valoarea comerțului țării. 

Schimbarea conducerii de ia Kremlin în urma morţii lui Brejnev 
nu a fost de natură a netezi asperităţile în relaţiile dintre cele:două 
partide şi țări; dimpotrivă, N, Ceauşescu pare să fi sperat în ascen- 
siunea lui Cernenko și nu s-a sfiit să-şi mărturisească public simpa- 
tiile lui R. Nixon. Andropov este privit la Bucureşti cu nelinişte şi 
din pricina presupuselor sale bune relaţii cu Budapesta. Vechilor 
deosebiri de vederi li s-au adăugat acuma altele noi, cum ar fi de pil- 
dă problema rachetelor americane şi sovietice staționate în Europa, 
faţă de care Bucureştiul, în vorbe cel puţin, arată mai multă impar- 
ţialitate decit aliaţii săi est-europeni. 

Îndată după înscăunarea lui Andropov, presa culturală din cele 
două țări s-a angajat într-o prelungită dispută ideologică în jurul 
problemelor „construirii socialismului“, al raportului dintre naţio- 
nalism şi internaţionalism, al dreptului fiecărei ţări de a urma un 
model propriu de dezvoltare. Pentru poporul român însă şi din 
punct de vedere intern, această dispută este de o semnificaţie limi- 
tată deoarece modelul preşedintelui Ceauşescu seamănă ca două 
picături de apă cu modelul preşedintelui Andropov. 

Poziţia relativ divergentă a Bucureştiului explică în schimb înţe- 
iegerea tolerantă de care se bucură regimul cultului personalităţii în 
capitalele apusene, în ciuda caracterului său intern represiv, atît de 
nedemocratic şi antioccidental. Nu ne putem desigur aştepta la sen- 
timentalism în domeniul relațiilor internaţionale; următindu-şi pro- 
priile lor interese şi aplicînd o de înţeles politică a diversificării faţă 
de Europa de răsărit, americanii, vest-germanii, israelienii sprijină 
cu inevitabil cinism un regim care îi poate sluji uneori în contextul 
macropoliticii. Se poate de altminteri afirma că, deşi deschiderea 
internă în care a sperat Apusul nu s-a realizat, nevoia Bucureştiului 
de menţinere a bunelor relații cu țările capitaliste i-a limitat întru- 
câtva abuzurile şi l-a făcut mai receptiv la presiuni de neconceput în 


* Textul a fost tipărit înainte de moartea lui 1. Andropov; nu există încă 
îndicii asupra felului în care vor evolua relaţiile cu noul secretar general, 
C. Cernenko. 

cazul altor țări comuniste. Dilema occidentată se poate, cred, foarte 
bine explica printr-un citat din Burke: „Cele mai multe decizii po- 
litice nu sînt decît o alegere între neplăcut şi intolerabil“. 

Astăzi apare însă tot mai limpede faptul că bunele relaţii ro- 
mâno-apusene au atins limitele pînă ia care se poate ajunge; aceste 
limite sînt de mai multe feluri: economice, politice, ideologice. 

Cele dintii sînt probabil cele mai importante, Evoluţia economiei 
româneşti nu a urmat direcţia aşteptată, în ciuda masivului influx de 
capital şi tehnologie capitalistă. Industria şi agricultura socialistă se 
găsesc într-o prelungită criză care ie face necompetitive şi neatrac- 
tive pentru cercurile economice internaționale. Încercarea de a con- 
stitui societăţi mixte a eşuat, firmele japoneze au dat cele dintii 
semnalul retragerii din participare (1982), Citroăn-ul caută o ieşire 
similară din aventura Oltcit-ului, uzina de automobile de la Craiova 
în care francezii au pierdut pină acum 2 miliarde de franci şi care 
întîrzie să producă autoturismele planificate. Comerţul exterior al 
României a scăzut în 1982 cu 17% faţă de anul precedent, cel cu 
ţările capitaliste dezvoltate a urmat o curbă şi mai accentuată, pro- 
dusele româneşti oferite la export avînd căutare limitată. Valoarea 
comerțului cu Statele Unite, de pildă, a scăzut de la 1,1 miliarde do- 
lari (1981) ia circa 500:milioane dolari (1982). Conform cifrelor de 
plan,comerțul cu lumea induștrializată urmează să reprezinte o pon- 
dere de 27% pe perioada 1981-1985, o-cifră mult inferioară celei de 
36,7% atinsă în anul 1975. Pe de altă parte, criza financiară în care 
se află România şi greutăţile plăţii datoriei externe au micşorat 
aproape de limită capacitatea țării de a achiziţiona produse şi tehno- 
logie pe piaţa internaţională. Despre o nouă dezvoltare a relaţiilor 
economice româno-occidentaie asemănătoare celei din anii '60-'79 
nu mai poate fi:pentru moment vorba, cel puţin atîta vreme cît Bu- 
cureştiul se încăpăţînează să practice un neostalinism care sterili- 
zează economia, blocând orice posibilitate de progres real. Limitele 
cooperării economice au fost deci atinse în primul rînd din pricina 
politicii nepricepute urmate de clasa conducătoare românească; în 

parte, aceasta este adevărat şi în ceea ce priveşte relaţiile politice, 
regimul cultului personalităţii reuşind în ultimii ani să consume o 
mare parte a creditului politic pe care îl avusese România în multe 
capitale apusene. Nebuloase afaceri de spionaj şi asasinat politic au 
dus legăturile româno-franceze la una din cele mai scăzute cote ale 
istoriei lor, mergînd pînă la nediplomatica anulare a vizitei pe care 

preşedintele socialist al Franţei urma să o facă la Bucureşti (1982), 
Nerespectarea acordurilor de la Helsinki şi încălcările flagrante ale 
drepturilor omului au răcit considerabil relaţiile cu americanii, în 
timp ce impunerea taxei de emigrare a avut un efect similar asupra 
legăturilor cu Bonnul, jerusalimul şi desigur Washingtonul. Sus- 
pendarea taxei nu a corectat decit parţial această situaţie, Bucureş- 
tiul fiind tot mai mult perceput în capitalele apusene drept un regim 
imprevizibil, cu care se cooperează anevoie. - 

Această nonă imagine a fost influenţată probabil şi de scăderea 
importanţei capitalei române din punct de vedere diplormatic, a ro- 
lului ei mediator, fie în conflictele din Asia de sud-est, fie în cele 
din Orientul Mijlociu. Occidentul are astăzi mai limitată nevoie de 
un mediator decit a avut în trecut; chiar dacă canalele de comuni- 
caţie româno-apusene au rămas deschise, este puţin probabil că Bu- 
cureştiul va mai juca, în viitorul previzibil, rolul diplomatic specta- 
culos pe care l-a avut în anii '60 şi "70. 

Există în sfîrşit o a treia explicaţie a acestei despărţiri obiective 
româno-occidentale, o explicaţie de natură ideologică. Comuniştii 
români nu au prevăzut probabil urmările interne ale destinderii, în- 
curajarea indirectă pe care au primit-o mulţi români domici de 
schimbare din lectura în „Scînteia“ a actului final de la Helsinki şi 
din înțelegerea faptului că Apusul îi poate sprijini în unele din ac- 
țiunile lor revendicative. Fără destindere este probabil că nici dife- 
ritele mişcări de disidenţă, nici psihoza emigrării nu ar fi atins 
formele avansate la care au ajuns. Pentru comuniștii români însă, 
Occidentul este mai de temut decît ruşii, deoarece modelul său 
exercită o atracţie irezistibilă pentru populaţie şi o acţiune dizolvan- 
tă asupra propagandei oficiale, De aceea, oricât ar dori regimul pre- 
şedintelui Ceauşescu ajutorul economic al Apusului şi sprijinul său 
politic, este puţin probabil că el va accepta o revenire la sistemul 
mai liberal care a fost îngăduit înainte de 1974. Liberalismul, fie şi 
socialist, este prea periculos pentru o clasă politică ce a făcut din 
putere unicul rost al existenţei sale, 

Cheia ieşirii din criza generalizată în care se găseşte socialismul 
dinastic românesc se află numai în politica internă. Nici un succes 
diplomatic, nici o mediaţie, nici chiar doritul loc de lider al Lumii 
a treia nu poate scoate regimul preşedintelui Ceauşescu din maras- 
mnul în care se află şi care face ca, în mod paradoxal, trimbiţata au- 
tonomie să fie inutilă pentru poporul român. Despre o restructurare 

radicală a instituţiilor şi a relaţiilor interne nu poate fi desigur vorba 
atita vreme cît imperiul sovietic va dăinui, garantind în mod direct 
sau indirect existența tuturor regimurilor comuniste est-europene, in- 
dependente, autonome sau dependente. Aceasta înseamnă că schim- 
bările la care putem spera pentru moment sînt numai de natură [i- 
mitat reformistă. În condiţiile unui regim atit de represiv şi după 
eşecul diferitelor încercări de disidenţă, apare limpede că eventua- 
lele schimbări ar putea fi pornite doar dinlăuntrul clasei conducă- 
toare. Nu este însă o posibilitate iminentă, Partidul Comunist 
Român fiind în mod tradiţional un organism supus, strict centrali- 
zat, cu rare cazuti de disidenţă intemă. Au existat totuşi, în ultimii 
ani, mai multe semne ale creşterii nemulțumirii, cum ar fi fuga în 
Apus a unor înalți funcţionari şi a numeroşi diplomați, securişti sau 
activişti de nivel mediu. C. Pirvulescu la Congresul al XII-lea 
(1979) l-a acuzat în şedinţa plenară pe secretarul general de practici 
nedemocratice şi de sacrificarea binelui țării pe altarul propriilor in- 
terese; la fel pare să fi făcut Şt. Voitec în 1980; în 1982, primul-mi- 
nistru Î. Verdeţ şi ministrul comerțului exterior C. Burtică şi-au 
pierdut posturile deoarece părerile lor în privinţa politicii economi- 
ce nu mai coincideau cu cele ale preşedintelui. Tot ca o dovadă a 
nemulțumirii crescînde în rîndurile elitei politice de la Bucureşti 
trebuie interpretat şi curiosul caz al „meditaţiei transcendentale“ 
(1982) în care au fost implicaţi numeroşi miniştri-adjuncţi, ofiţeri 
superiori de securitate, intelectuali în căutare de evadare spirituală. 
Continua rotire de cadre, marginalizarea treptată a tuturor posibili- 
lor rivali, de la V. Trofin la P. Niculescu-Mizil şi 1. Iliescu, plasarea 
de rude în toate instituţiile cheie vădesc şi ele nesiguranța cu care 
cîrmuieşte, de azi pe miine, clanul conducător. Este însă greu de 
prevăzut cum se va putea transforma cîrtirea nemulțumită dar pen- 
tru moment neputincioasă a unei însernnate părţi a activului de par- 
tid într-o forţă capabilă să impună o nouă politică. 

În aceste condiţii, perspectivele de viitor ale locuitorilor țării nu 
sînt încurajatoare. Criza sistemică a socialismului este agravată în 
cazul României de criza regimului politic specific socialismului ro- 
mânesc, cel al cultului personalităţii. Promisiunile iniţiale au rămas 
în chip evident neîmplinite, societatea comunistă românească ne- 
fiind nici mai bună, nici mai dreaptă decît societatea românească 
burgheză, imperfectă dar perfectibilă, pe care a înlocuit-o, Industri- 
alizarea, în loc de a produce bogăţie, a generat un proces de paupe- 

tizare a populaţiei. Dezvoltarea reală a fost înlocuită cu un proces 
de faisă dezvoltare care a creat doar aparența modernizării, lăsînd 
sistemul de valori şi instituţiile esenţiale, în primul rînd pe cele po- 
litice, la un nivel premodern, anacronic şi neeuropean. În chip para- 
doxal, 40 de ani de „dezvoltare. socialistă“ au dus România din 
rîndul țărilor în curs de dezvoltare în cel al ţărilor subdezvoltate. 
România este condusă astăzi de una din cele mai puţin evoluate eli- 
te politice din întreaga sa istorie, ale cărei opțiuni par neperfectibile 
şi incompatibile cu însăşi ideea de progres. Ea practică un desuet 
dar eficient reacţionarism politic, avînd drept singur scop menţine» 
rea la putere. - 

Pentru orice privitor obiectiv, societatea comunistă românească 
prezintă toate simptomele decadenţei; economia funcţionează prost, 
neîndeplinindu-şi funcţiile esenţiale. Energiile sociale sînt blocate, 
iar structurile culturale şi politice s-au reîntors la forme mai puţin 
evoluate decît cele de la care plecaseră iniţial. Cu toate acestea, este 
puţin probabil ca blocarea mecanismelor dezvoltării să se poată 
prelungi ia nesfârşit, ar fi ceva nefiresc, contrar esenței devenirii is- 
torice. Sînt unele domenii, cel cultural mai ales, în care organismul 
social se manifestă viguros, dovedindu-şi o vitalitate pe care vitre- 
gia vremuzilor o poate domoli, dar nu sufoca. De aceea, chiar dacă 
vremea adevăratelor transformări, ca de atitea ori în trecut, nu poate 
veni decit din afară, în momentul restructurării relaţiilor internaţio- 
nale, schimbările interne pregătitoare, menite a corecta excesele so- 
ciatismului şi a prevesti renaşterea, vor veni, probabil, în cele din 
urmă, din interior. 


Vu 
ROMÂNIA ÎN ANII '80 


Cu numai patru ani în urmă, într-un discurs ţinut după o călătorie 
în Europa de răsărit, George Bush îl aprecia încă pe preşedintele 
Ceauşescu drept unul din „comuniştii buni“ est-europeni. Spusele, 
pe vremea aceea, ale vice-preşedintelui american reprezentau un 
ecou întârziat al atitudinii Occidentului faţă de România la mijlocul 
anilor '60: o reală încredere şi sprijin faţă de o politică externă au- 
tonomă, o voinţă de a contribui la modernizarea economiei româ- 
neşti prin intermediul creditelor, tehnologiei şi schimburilor comer- 
ciale, împreună cu speranţa că o conducere mai independentă va 
favoriza totodată o liberalizare pe planul politicii interne. 

Dar aşteptările nu s-au materializat. Pe plan inter, autonomia 
comuniştilor români a rămas în continuare legată de aceleaşi vechi 
modele, o administrare a economiei păgubitoare şi sărăcirea uneia 
dintre țările est-europene, în mod potenţial, dintre cele mai bogate. 
Faptul a avut drept consecință erodarea treptată a statutului Româ- 
nici pe plan internaţional şi îngustarea limitelor ei de manevtă în ra- 
port cu sovieticii. 

Relatările care parvin în prezent din România par mesaje din altă 
lume: propuneri oficiale de a muta bătrînii din oraşe la ţară pe de o 
parte, de a distruge satele tradiţionale, pe de altă parte; familii care 
trăiesc săptămîni de-a rîndul în locuinţe neîncălzite; cartele pentru 
distribuirea piinii; o lege care obligă la înregistrarea maşinilor de 
scris la miliţie, biblii „reciclate“ în hîrtie igienică; biserici din seco- 
lul al XV-lea şi sinagogi din secolul trecut demolate pentru a face 
joc bulevardului „Victoriei Socialismului“ ş.a.n.d. 

Zilele de glorie ale destinderii, cînd preşedintele Ceauşescu era 
primit ia Buckingham Palace sau Casa Albă şi întimpinat ca un li- 
der curajos şi novator, au rămas undeva departe în urmă. Imaginea 

sa s-a schimbat complet. Presa occidentală îl numeşte mai nou „ti- 
ran“ („Wall Street Journal“, noiembrie 1985; „London Times“, fe- 
bruarie 1987), „omul boinav al lumii comuniste“ („The Economist“, 
octombrie 1985); regimui său este caracterizat drept un lugubru „fin 
de râgne“ („LL Express“, decembrie 1985) sau „le temps du dâlire“ 
(„Le Figaro“, ianuarie 1987) şi care a transformat România într-o 
„Etiopie a Europei“ (Das Aethiopen Europas, v. „Frankfurter AlI- 
gemeine Zeitung“, iulie 1985). lar aceiaşi diplomaţi care cu numai 
zece ani în urmă erau consideraţi mediatori internaţionali rafinaţi 
sînt etichetaţi acum drept „mojicii Buropei de răsărit“ („PlanEcon 
Report“, iunie 1986). 

-un interval de timp atit de scurt, România a experimentat o 
gamă de consideraţie mergînd de la primirea cu braţele deschise la 
condamnare, de la o promisă modernizare accelerată a structurilor 
ei la reintroducerea raţionalizării ptinii. Fără îndoială unul din cazu- 
rile cele inai stranii de descompunere politică. 

Scopul acestor concluzii este să analizeze originile fenomenului 
şi, pe de altă parte, perspectivele de viitor pentru acest sfirmşit de 
veac. 

Situaţia economică. Aşa cum îi face plăcere Partidului Comu- 
nist să proclame adesea, „avem tot ceea ce este necesar pentru a 
depăşi obstacolele şi a continua pe calea spre ... prosperitate şi fe- 
ricire“, Fireşte, ţelurile sînt suficient de clare: în 1990 România ar 
trebui să devină ceea ce conducerea de partid numeşte „o ţară de 
dezvoltare medie“ care, prin anul 2000, ar unmna să prospere cu i- 
tiul de „ţară socialistă multilateral dezvoltată“. 

Pentru a atinge aceste țeluri, Partidul Comunist Român (P.C.R.) 
a impus din anii *70 o politică de creştere economică forţată, con- 
centrată cu prioritate, aşa cum o cere modelul stalinist, pe dezvolta- 
rea industriei grele. România a devenit una din principalele ţări ale 
lumii producătoare de oţel, industria construcțiilor de maşini s-a ex- 
tins în mod considerabil, iar industria chimică a fost dezvoltată ex- 
cesiv, cu o capacitate de rafinare a petrolului mult peste mărimea 
producţiei de materii prime interne. 

Fără să-şi asigure o piaţă internă sau internaţională pentru noile 
capacităţi de producţie, România a început să fabrice, la preţuri de 
cost înalte, dar de o calitate inferioară, avioane civile şi militare, 

tancuri, vase maritime, elicoptere, automobile şi ordinatoare. O 
dezvoltare, pentru a folosi expresia lui De Gaulle, „tous azimuts“, 

Potrivit statisticilor oficiale, începînd din 1970, aproximativ o 
treime din venitul naţional a fost alocat fondului de dezvoltare. Mai 
mult de jumătate din investiţii au fost dirijate spre proiecte indus- 
triale, în timp ce agriculturii i s-a alocat doar un procentaj extrem 
de mic din fondurile de investiţii, 

Cea mai mare parte a obiectivelor acestui plan excesiv de ambi- 
jios nu au fost niciodată realizate, venitul naţional ca şi produsul in- 
dustrial brut situîndu-se în mod repetat sub nivelul scontat, În ciuda 
acestei realităţi, planul cincinal 1986-1990 a perpetuat rate de creş- 
tere anuală extrem de ridicate atit în privința venitului naţional 
(9,9-10,6%) cît şi pentru produsul industrial brut (între 13,3 şi 
14,2%). Informaţii de dată recentă ca şi apelurile patetice ale auto- 
rităților de la Bucureşti pentru îndeplinirea obiectivelor de plan in- 
dicau că primul an al cincinalului s-a încheiat, după formula eufe- 
mistică a Bucureştiului, cu „lipsuri foarte serioase“. 

Producţia agricolă nu a atins nici ea obiectivele stabilite, în ciuda 
faptului că statisticile oficiale vorbesc de rate înalte de creştere şi 
recolte record. În ultimii ani, producţia reală pare să se fi situat mult 
sub cifrele raportate. La Bucureşti, vina pentru dificultăţile econo- 
mice este aruncată, cel mai adesea, pe „criza economiei mondiale“. 
Rata înaltă a dobînzilor, inflaţia intervenită în preţul petrolului după 
1973, ca şi recesiunea economică mondială au jucat, fără îndoială, 
un rol în problemele economice ale României. Cutremurul din 1977, 
condiţiile atmosferice defavorabile din 1980 şi 1981, împreună cu 
iemile extrem de reci din 1984 şi 1985 sînt de asemenea factori de 
luat în considerare. 

Şi totuşi recesiunea mondială a fost depăşită de o bucată de vre- 
me, preţul petrolului a scăzut, în timp ce problemele care confruntă 
economia românească se acumulează în continuare. Faptul sugerea- 
ză că principalele motive ale crizei sînt mai degrabă de ordin intem 
decît extem. 

În abordarea problemelor modernizării economice, comuniştii 
români au urmat metodologia clasică stalinistă. Desprinderea de so- 
vietici, care a condus în cele din urmă la declaraţia din aprilie 1964, 
a intervenit nu din dorinţa P.C.R.-ului de a se liberaliza. Dimpotri- 
vă, ea a fost consecința tendinței de a se menţine strict în limitele 

şabloanelor staliniste. Hruşciov a încercat să-i impună lui Gheorghe 
Gheorghiu-Dej un model de dezvoltare socialistă diluată, axată — 
în locul industriei grele şi al „pivotului” ei industria constructoare 
de maşini — pe agricultură şi industriile uşoare, producătoare de 
bunuri de consum, 

Trei ramuri industriale reflectă în mod special opțiunile nechib- 
zuite făcute în anii '60 şi cărora Îi s-a dat o mare amploare în ur- 
mătoarele două decenii: industria siderurgică, industria petrochimi- 
că şi cea constructoare de maşini. România, căreia i-au lipsit sursele 
de materii prime interne, a fost silită să se bazeze pe importuri ade- 
sea indisponibile sau obţinute la prețuri extrem de mari. În plus, 
scăderea cererii de oţel, maşini-uneite şi produse petrochimice pe 
al produselor industriale româneşti şi, implicit, a redus masiv fon- 
durile valutare obţinute pe această cale. Lipsa de competitivitate a 
produselor, datorată mai ales calităţii lor slabe şi unor tehnologii 
puţin avansate, a obligat România să-şi vîndă mărfurile industriale 
la preţuri inferioare costurilor lor de producţie, în cea mai mare par- 
te pe pieţele Lumii a treia şi deseori în cadrul unor schimburi de 
troc sau pe credit. i 

Dezvoltarea celor trei ramuri industriale amintite a determinat de 
aseinenea marile lipsuri energetice, înregistrate de-a lungul anilor "80, 
Se poate spune că unul din principaleie motive ale actualei crize l-a 
constituit tocmai decizia de a dezvolta intensiv sectoare economice 
care s-au dovedit nerentabile, împreună cu dirijarea masivă a inves- 
tițiilor în industrii ineficiente şi în proiecte grandioase, de prestigiu, 
de genul marilor canale sau al reconstrucției Bucureştiului. 

O altă cauză majoră a crizei poate fi considerată insistența facto- 
rilor de decizie în utilizarea unor metode şi politici improprii mo- 
dernizării reale a țării. Economia românească este guvemată de cel 
mai rigid sistem de comandă din blocul sovietic. Încercările timide 
de descentralizare şi încurajare a unor iniţiative locale, susținute în 
anii '60 de premierul ion Gheorghe Maurer, au fost abandonate 
treptat în favoarea unui inecanism economic centralizat şi planificat 
cu stricteţe. În baza acestuia, toate deciziile, inclusiv cele de ordin 
minor, sînt luate la nivel superior, în mod centralizat. 

Aceleaşi tendinţe centralizatoare s-au manifestat şi în adminis- 
trarea agriculturii. Livrările obligatorii către stat, ia care se renun- 

țase în 1956, au fost reintroduse în 1983, pe fondul unei tendinţe 
generale de control centralizat al producţiei cooperativelor agricole 
şi restului de loturi individuale. 

Măsurile coercitive, combinate cu reducerea suprafeţei terenuri- 
ior particulare şi controlul strict al preţurilor la care țăranii indivi- 
duaii îşi pot vinde produsele pe piaţă, au exclus orice stimulent, do- 
vedindu-se cauze majore ale slabei productivități în agricultură şi 
ale lipsurilor alimentare de care suferă în prezent România. 

Slabele performanţe economice, datorate în primul rînd unor 
strategii eronate şi folosirii exclusive a metodelor administrative şi 
de comandă, au avut repercusiuni directe asupra structurii şi evo- 
Îuţiei schimburilor comerciale. Disputa româno-sovietică din anii 
"60 s-a situat, mai ales în faza iniţială, la nivelul problemelor de in- 
dependenţă economică. Rezultatul a fost acela că, odată obținută 
autonomia dorită, schimburile comerciale cu economiile de piaţă 
dezvoltate au crescut masiv în dauna acelora cu țările blocului so- 
vietic. Aşa cur o indică toate statisticile, aceasta a fost tendinţa do- 
minantă a anilor '60-"70. 

Strategia de modernizare economică susținută de preşedintele 
Ceauşescu s-a bazat pe masive împrumuturi externe şi import de 
tehmologie din Occident, fără o reformă concomitentă a vechiului 
mecanism econoznic, Creditele occidentale au devenit disponibile, 
în special după admiterea României în GATT (1971), aderarea ei la 
Fondul Monetar Internaţional şi acordarea de către Statele Unite a 
clauzei naţiunii celei mai favorizate (1975), Deşi nu s-au înregistrat 
îmbunătăţiri notabile pe plan economic, datoriile externe ale Româ- 
nici au crescut constant de la 1,2 miliarde de dolari în 1971 la suma 
record de circa 13 miliarde în 1982. Nici societăţile mixte nu au 
condus la transferurile de capitaluri şi tehnologie scontate, astfel ca 
o producţie de calitate superioară să permită expansiunea comerci- 
ală a României pe pieţele occidentale şi ale Lumii a treia. 

Frînată de supracentralizare şi control, ineficiență şi slabă pro- 
ductivitate, lipsuri cronice de materii prime şi energie, industria ro- 
mânească a continuat de-a lungul anilor să producă bunuri necom- 
petitive pe piaja liberă şi, în cele din urmă, a fost silită să se redirijeze 
spre pieţele mai puţin competitive şi sofisticate ale statelor socialis- 
te. Scăderea generală a exporturilor româneşti a avut drept rezultat 
creşterea constantă a vînzărilor pe pieţele ţărilor socialiste (33,8% 

în 1980, 53% în 1983, 57% în 1985). Concomitent, comerţul cu ţă- 
rile dezvoltate a stagnat la o medie anuală de 27% (1981-1985)7. 

În acest cadru general, schimburile comerciale cu Uniunea So- 
vietică au crescut într-o manieră spectaculară, de la 17% în 1982 la 
22% în 1984 şi 26% în 1985. Potrivit unei emisiuni în limba româ- 
nă a postului de radio Moscova, în 1986 schimburile au atins o pon- 
dere de 33%. Exporturile româneşti în Uniunea Sovietică includ în 
principal oţel şi maşini-unelte, avioane şi armament produs sub li- 
cenţă sovietică, vagoane de cale ferată, echipament petrolier, bunuri 
de larg consum şi alimente. În schimb sovieticii şi-au sporit livră- 
zile de materii prime, în special minereu de fier, gaze naturale şi 
petrol. 

Potrivit „programului româno-sovietic pe termen lung de dezvol- 
tare a colaborării economice, tehnologice şi ştiinţifice“, semnat de 
Ceauşescu şi Gorbaciov în mai 1986, Bucureştiul a acceptat de ase- 
menea „0 cooperare largă“ pe planul politicii economice, ştiinţifice 
şi tehnice, în domeniul investiţiilor de capital, al standardizării pro- 
duselor şi specializării industriale. 


. ama A 


în decăderea nivelului de trai. Politica „simu- 
lării schimbărilos* (pentru a folosi o expresie sugestivă a lui Michael 
Shafir) a dat naştere la o situaţie în care apare clar că, indiferent de 
termenii de comparaţie folosiţi, românii trăiesc astăzi în condiţiile 
cele mai proaste experimentate de societatea românească în perioa- 
da postbelică sau chiar din anii '40. 

În multe privinţe statul pare să fi abandonat funcţiile sale sociale. 
Potrivit statisticilor C.A.E.R -ului, cheltuielile sociale sînt în declin 
constant din 1980; din 1985 fondurile de stat alocate anual pentru 
locuinţe au scăzut cu 37%, cele medicale cu 17%, iar în domeniul 
învățămintului, culturii şi ştiinţei cu un procent dramatic, estimat la 
53%%. 

În același timp, statul pare să dorească să stoarcă pină la ultima 
picătură din populaţia cea mai săracă din Europa de răsărit. Româ- 
nii sint subnutriţi, trebuind să se mulțumească cu o zaţie infimă de 
alimente. Deşi normele de lucru sînt Supraîncărcate, veniturile lor 
continuă să scadă, în timp ce preţurile cresc constant. În ciuda de- 
claraţiilor optimiste ale partidului despre rezolvarea problemei lo- 
cuinţelor, legea continuă să aloce pe cap de locuitor o suprafață de 
numai 12 m“. Acestor dificultăţi i se adaugă o lipsă cronică de 
energie electrică şi consumuri limitate pentru încălzirea locuinţelor, 
silind oamenii să trăiască şi să muncească în timpul iernii la tempe- 
raturi extrem de scăzute. Sub pretextul economiei de energie, auto- 
rităţile impun restricţii circulaţiei automobilelor. 

Parcurgerea presei române dă impresia unei societăţi subdezvol- 
tate. Cu binecuvintarea oficială se asistă la un proces extrem de 
straniu de demodernizare. Presa de partid transmite apeluri repetate 
către țărani pentru a înlocui munca mecanică prin cea manuală, prin 
înlocuirea camioanelor şi tractoarelor cu căruţe trase de cai. Res- 
ponsabilii de magazine sînt sfătuiţi să transporte marfa pe biciclete, 
Folosirea frigidereior şi a maşinilor de spălat este descurajată, în 


În nod contrar atitudinii sovieticilor, care percep încă partidul în 
termenii bolşevici de avangardă politică â clasei muncitoare, româ- 
nii preferă să vorbească despre un partid de masă. Numărul. mezn- 
brilor de partid a crescut de la mai puţin de 1000 în 1944 la 1,5 
milioane în 1965, anul venirii la putere a lui N, Ceauşescu, ajun- 


315 


gînd să depăşească 3,6 milioane în 1987. Cea mai mare parte a lor 
au intrat în partid din oportunism. 

Din cei aproape 4 milioane de comunişti români, cei care repre- 
zintă adevărata elită politică, nomenclatura centrală, sînt estimaţi, 
potrivit cifrelor oficiale, la circa zece mii. Chiar dacă se ia în con- 
siderare nomenclatura locală, aceleaşi surse dau.o cifră totală de 
194 235 de membri de partid. Astfel, actuala clasă politică condu- 
cătoare este probabil una din cele mai mici cunoscute în istoria 
RomânieiS. Este vorba, pe de altă parte, de una din cele mai provin- 
ciale şi mai simple elite: 80% din membrii de partid şi 78,5% din 
ceea ce la plenara C.C. din martie 1987 era denumit „aparatul de 
partid“ sînt recrutaţi dintre muncitori şi ţărani. Educaţia acestei elite 
este asigurată aproape integral de şcoala de partid, iar politica de re- 
crutare a cadrelor favorizează în mod vădit activiştii de partid şi nu 
tehnocraţiiS. 

În aceste circumstanţe, nu este de mirare că elita actuală este 
antiintelectuală, xenofobă, izolaţionistă, antitehnocratică şi ostilă 
schimbărilor. Din acest punct de vedere, elita cu caracter rural a 
anilor '80 nu se aseamănă deloc cu aceea a secolului al XIX-lea, de 
tip occidental, cosmopolit, factor activ de schimbare urmînd liniile 
generale ale modelului vest-european. Actuala clasă politică nu se 
aseamănă nici cu cea comunistă care a precedat-o — o elită care a 
pus bazele noului curs de la sfîrşitul anilor '50 şi din deceniul ur- 
mător. În linii generale, aceştia din urmă erau oameni educați înain- 
te de război, mulţi dintre ei de origine burgheză, parte a ior recrutaţi 
dintre minoritățile etnice. Succesul lor din anii "60, atît pe plan în- 
tern cît şi diplomatic, poate fi explicat prin capacitatea lor de a co- 
opta un mare număr de tehnocraţi şi intelectuali aparţinînd vechiu- 
Îui regim. 

O altă trăsătură particulară a noii elite este obsesia ei pentru isto- 
ie. Aceasta s-a transformat într-o formă de neonaţionalism, similar 
aceluia practicat de cercurile româneşti de dreapta din anii '30: ac- 
centul pe dacism, opus originilor romane, un ego naţional exaltat şi 
o încurajare indirectă a atitudinilor xenofobe, fals-patriotice, inclu- 
iv a celor antisemite, antiruse sau antimaghiare. 

Aceste accente, dincolo de tentativa cîştigării unei legitimităţi 
naţionale, refiectă totodată personalitatea „Conducătorului“, care ar 
urma să fie perceput mai degrabă ca un lider român tradiţionalist 
decit ca succesor al primilor comunişti români. Scrierile preşedinte- 

lui Ceauşescu conţin numeroase referințe istorice, discussurile lui pre- 
iau citate din Herodot şi se ocupă pe larg de istoria dacilor, Muzeul 
partidului expune în primele săli de expoziţie istoria regatului dac. 

Nici o altă elită comunistă nu manifestă atâta plăcere deschisă 
pentru atita „culoare regală“”. Într-un studiu scris cu cîțiva ani în 
urmă, Mihai Botez, poate cel mai strălucit disident român al epocii, 
argumenta că un astfel de regim exclude de la bun început orice ac- 
țiune reuşită de modernizare, deoarece îi lipseşte capacitatea de a 
identifica obiectivele şi necesităţile reale, persistând într-o lume 
fantezistă, În consecinţă, acţiunile sale sînt supuse unei probabilităţi 
de eroare mai înalte decît celelalte regimuri din țările socialiste?, 

Ţara este guvernată prin „indicaţiile preţioase ale preşedintelui“ 
care dictează țăranilor cum şi cînd să-şi culeagă recolta, inginerilor 
cum să construiască o centrală nucleară şi istoricilor ce să scrie 
despre Evul Mediu. Instrument al puterii de zi cu zi, cultul per- 
sonalităţii tinde să genereze un centralism şi mai accentuat atunci 
cînd este folosit pentru formularea şi aplicarea politicii partidului. 
Această stare de lucruri favorizează activiştii de partid în raport cu 
tehnocrații şi susține aşa-numita mobilizare ideologică în defavoa- 
rea calculelor costurilor şi beneficiilor. 

În mod inevitabil, ca şi în Albania, Coreea de Nord sau Rusia 
stalinistă, cultul personalității a dat naştere unei societăţi închise, 
stagnării, izolării, atitudinilor antioccidentale şi, în cele din urmă, 
declinului cultural. În România lui Ceaușescu neraportarea unei 
conversații cu un străin a devenit delict penal (decretul nr. 408 din 
decembrie 1985), maşinile de scris sînt înregistrate la miliţie (de- 
cretul nr. 98 din martie 1983), iar politica informaţiilor a devenit 
atit de restrictivă încît programele de televiziune sînt limitate la 
două ore pe zi. 

Schimbările structurale în cadrul elitei conducătoare, împreună 
cu incapacitatea acesteia de a furniza un model viabil de dezvoltare 
internă s-au repercutat şi asupra politicii externe, odinioară, în anii 
"60 şi la începutul deceniului următor, una de succes. Rezistind cu 
îndirjire presiunilor politice şi militare sovietice pentru o integrare 
în C.A.E.R., elita conducătoare a asigurat o oarecare autonomie a 
țării care i-a conferit, la început, popularitate atit pe plan intem cât 
şi în Occident, 

La mijlocul anilor *70, nici analiştii români, nici cei occidentali 
nu păreau să înregistreze indiciile crescînde că aceeaşi politică afla- 

tă la originea conflictului cu sovieticii din anii '60 pregătea terenul 
unei reîntoarceri la matcă două decenii mai tirziu. Aşa cum s-a 
menţionat deja, contenciosul principal cu Moscova privea strategia 
dezvoltării. Modernizarea se putea bucura însă de succes numai 
dacă era bazată pe reforme pe plan intern. Acestea din urmă nu s-au 
produs deoarece comuniştii români au insistat asupra obținerii unei 
autonoinii, fără să renunţe la metodele de guvernare sovietice, ba- 
zându-şi strategiile de dezvoltare exclusiv pe modelul acelora sta- 
liniste, 

Pe măsură ce cultul personalității a sporit în intensitate, falimen- 
tul economic a devenit şi el din ce în ce mai evident, punând în lu- 
mină faptul că Fiului risipitor nu-i rămînea decît să se reîntoarcă 
la patronul său politic şi economic, pe care îl abandonase cu 20 de 
ani mai devreme. 

Apropierea româno-sovietică pare să fie trăsătura dominantă a 
anilor” 80, în aceeaşi măsură în care apropierea de Occident carac- 
terizase anii '60. Economia a fost redirijată spre o integrare cres- 
cîndă cu aceea sovietică. Faptul a avut chiar o serie de avantaje, în 
măsura în care, lipsită de masiva cerere de produse pe piaţa sovie- 
tică, industria grea românească nu ar fi putut supravieţui. 

Pe de aită parte, apropierea vizează în mare măsură şi sfera poli- 
tică. În ciuda cîtorva crize de vanitate prezidenţială şi chiar a unor 
dispute restrînse pe plan ideologic, politica externă a lui N. Ceau- 
şescu s-a aliniat poziţiilor sovietice în cea mai mare parte a proble- 
imejor majore. 

Diminuarea rolului României pe plan internaţional poate fi expli- 
cată parţial de noua scenă diplomatică a anilor "80, în cate utilitatea 
unor medieri din partea Bucureştiului şi-a pierdut acuitatea. Moti- 
vul principal rămîne însă situaţia internă a ţării: autonomia politică 
a românilor, din anii '60, a eşuat în privința transformării într-o 
autonomie economică şi culturală. Marile speranțe din perioada 
1964-1968, extrema bună dispoziţie a Occidentului faţă de Bucu- 
reşti, de la mijlocul anilor *70, nu au fost capitalizate şi folosite 
constructiv de autorităţile române. 

Rezultatul a fost că aceeaşi conducere, apreciată în urmă cu 15 
ani pentru gusturile rafinate şi trăsăturile progresiste, a reuşit să se 
retranşeze într-o poziţie de completă izolare faţă de cei mai mulți 
prieteni şi sprijinitori. Relaţiile cu China lui Deng sînt corecte, dar 
superficiale. Iugoslavia îşi exprimă în mod deschis criticile faţă de 

stadiul relaţiilor bilaterale. Vest-germanii se străduie cu disperare 
să salveze ce mai poate fi salvat din Osipolitika românească. Rela- 
ţiile cu Franţa sînt mai mult decît zeci. La Washington, politica de 
diferenţiere a fost pusă în mod deschis sub semnul întrebării şi atât 
Camera Reprezentanţilor cît şi Senatul au votat pentru suspendarea 
clauzei naţiunii celei mai favorizate în raporturile comerciale cu 
România. în cele din urmă românii au pierdut statutul preferenţial 
în 1988, 

Izolarea lui Ceauşescu îl face extrem de vulnerabil în lumina 
glasnost-ului şi perestroikăi sovietice. Relaţiile sale cu Gorbaciov 
par să conducă spre coliziune. Evoluţiile sovietice sînt practic in- 
existente în relatările mijloacelor de informare româneşti, în timp 
ce mai multe discursuri prezidenţiale au pus în evidenţă că ideea re- 
Structurării este condamnată de elita conducătoare a României. Bu- 
cureştiul a făcut cunoscut că noul curs sovietic nu reprezintă nici o 
noutate în context român, unde se pretinde că democratizarea, auto- 
gestiunea şi socialismul creator au fost introduse deja de multă 
vreme. 

Preşedintele Ceauşescu mimează dorința de a examina alte mo- 
dele de dezvoltare, indicînd în aceiaşi timp cu fermitate că țara sa 
are nevoie doar de o creştere a controlului de partid, o mai mare 
centralizare a planificării şi o mobilizare ideologică sporită. Orice 
altceva, afirmă preşedintele, ar fi echivalent cu „anathia, dezlănţui- 
rea elementelor mic-burgheze“. Comuniştii români resping în mod 
special ideea creşterii rolului proprietăţii private şi al pieţei, interzi- 
cînd, pur şi simplu, orice discuţie pe această temă: „deşi printre noi 
există unii care gîndesc în acest fel... noi nu sîntem un club de dez- 
batere“. Cuvintele, pronunţate de preşedinte la plenara C.C. din 13- 
14 martie 1985, sugerează că, în lipsa unui eveniment spectacular 
în relaţiile sovieto-române, glasnost-ul şi perestroika nu au nici o 
şansă de a fi aplicate în România lui Ceauşescu. 

Ministrul de externe sovietic Eduard Şevarnadze a fost citat în 
presa occidentală cu afirmaţia că „nimeni nu îşi închipuie... că între 
România şi Uniunea Sovietică nu există probleme“. Spre deosebire 
de anii '60-*70, cînd aceste probleme erau limitate în cea mai mare 
parte la sfera politicii externe, în ultimul deceniu ele se referă în 
ptimul rînd la economie şi stilul de iucru al conducerii de la Bucu- 
reşti. Deşi liderii sovietici au evitat cu grijă exprimarea oricăror cri- 
tici deschise, esența şi tonul programelor transmise în limba româ- 

nă de Radio Moscova, ca şi atitudinea lui Gorbaciov în timpul vizi- 
tei în România din mai 1987 şi al celei a lui Ceauşescu la Moscova 
din octombrie 1988 indică în mod clar că, mai devreme sau mai 
târziu, sovieticii aşteaptă ca aliaţii lor să urmeze noua linie a Krem- 
linului, : 

Reacţii ale societății româneşti. Aşa cum s-a întîmplat în majo- 
ritatea statelor europene, disidenţa românească a fost încurajată ma- 
siv de atmosfera mai tolerantă din perioada post-Helsinki. Actele 
individuale de disidenţă, cum au fost protestele scriitorului Dumitru 
Țepeneag (în anii 1971-1975), şi-au găsit o expresie colectivă în 
mişcarea Goma din 1977, poate cea mai interesantă mişcare pentru 
drepturile omului din istoria recentă a României. 

Tot în 1977, 35 de mii de mineri au intrat în grevă pe Valea Jiu- 
lui. În 1979 aproximativ două mii de oameni ai muncii din Bucu- 
reşti şi alte cîteva oraşe au încercat să creeze primul sindicat liber, 
Anii 1978-1979 au marcat o intensificare a activităţilor disidente 
religioase, atit ale credincioşilor ortodocşi cât şi ale celor neoprotes- 
tanţi, ca şi apariţia primelor critici deschise la adresa preşedintelui 
Ceauşescu, exprimate în rîndurile elitei aflate la putere. i 

Activişti cu funcţii importante, reprezentînd minoritatea maghia- 
ză, şi-au exprimat nemulțumirea faţă de politica naţională a regimu- 
lui. Privită retrospectiv, perioada care a urmat semnării acordurilor 
de la Helsinki, din 1975 pînă în 1980, apare marcată de proteste im- 
portante şi tentative de creare a unei mişcări instituţionalizate în fa- 
voarea respectării drepturilor omului. Pe de altă parte, diferitele 
persoane sau grupări — muncitori, intelectuali, minorităţi şi activi- 
tăţi religioase — au acţionat fiecare separat, fără a încerca să for- 
meze un front unit. Securitatea nu a întimpinat dificultăți în repri- 
marea succesivă, una câte una, printr-un amestec de măsuri dure şi 
diplomaţie, a acestor tentative izolate de a pune sub semnul în- 
trebării ordinea în vigoare. Unii dintre conducătorii muncitorilor au 
dispărut pur şi simplu, disidenții religioşi au fost condamnaţi îa în- 
chisoare pe termene lungi, cîteva persoane au fost internate în insti- 
tuţii psihiatrice, în timp ce majoritatea intelectualilor neconformişti 
a fost încurajată să emigreze. incepind din 1980, autorităţile păreau 
să fi pus capăt la ceea ce potențial ar fi putut deveni o mişcare de 
disidenţă activă şi eficientă, i 

Şi totuşi, disidenţi individuali au continuat să apară cu tegulari- 
tate, exprimindu-şi opiniile în ciuda atmosferei extrem de represive 

a anilor '80. Profesorul universitar, matematicianul Mihai Botez a 
formulat o critică serioasă, de orientare tehnocratică, la adresa stra- 
tegiilor economice ale conducerii de partid, subliniind lipsa jor de 
realism. Poetul Dorin Tudoran şi-a concentrat opiniile critice asu- 
pra statutului intelectualilor şi pasivităţii lor excesive. 

Unul din aspectele cele mai interesante ale mişcării disidente din 
anii '80 îl constituie reapariția unor militanţi ai vechilor partide po- 
litice, interzise în 1947. În timp ce liberalii s-au manifestat cu pre- 
cădere prin scrisorile deschise redactate de Ion I.C. Brătianu (dece- 
dat în august 1987), foştii lideri ai Partidului Naţional Țărănesc au 
zeuşit să atragă elemente ale noilor generații, inclusiv muncitori. 
Aceştia au organizat o asociaţie în favoarea respectării drepturilor 
omului, cu membri recrutaţi în Bucureşti şi Transilvania. Militan- 
tismul politic al acestora s-a limitat la promovarea unor acţiuni în 
cadru strict legal, revendicînd respectarea prevederilor constituțio- 
nale şi un sprijin sporit pentru o politică de tip socialist reformator. 

Disidenţa religioasă din anii '80 a fost ceva mai puţin activă. Pe 
de altă parte, minoritățile naţionale, confruntate cu o politică de 
„omogenizare“? etnică, au abandonat maniera de a protesta strict le- 
gală din anii ”70 şi s-au angajat în forme de rezistență mai active. 
Un grad sporit de radicalizare se observă de asemenea printre inte- 
lectualii români, ale căror opinii critice sînt exprimate din ce în ce 

În sfîrşit, fenomenul cel mai izbitor al ultimului deceniu îl con- 


- stituie radicalizarea societăţii în ansamblui ei. Relatările parvenite 


în Occident vorbesc despre atacarea de către țărani a silozurilor de 
grine, greve, manifeste, demonstraţii şi tulburări studenţeşti ca şi 
cereri de demitere a preşedintelui Ceauşescu. O serie de acţiuni ine- 
xistente la începutul anilor *70, cînd cei mai mulţi dintre români 
erau încă optimişti în legătură cu evoluţiile de viitor. 


Note 


1. Antichitatea 


1 O descriere detaliată a celor trei epoci — paleolitic, neolitic şi epoca de 
bronz — apare în V. Dumitrescu, A. Bolomey şi F. Mogosanu, ed., „The Pre- 
history of Romania“, în The Cambridge Ancient History, ediţia a 2-a (Cam- 
bridge University Press, Londra, 1982), 3/1, pp. 1-74. 

2 Toate informaţiile (referirile) ce le deţinem de la greci şi latini cu privire 
la geţi şi daci au fost publicate recent în Fontes Historiae Daco-Romanae (Ed. 
Academiei, Bucureşti, 1964-1970), vol. 1 şi 2 (în continuare Fontes). În ceea ce 
priveşte informaţiile lui Herodot despre geţi şi daci, vezi Fontes, 1, pp. 47-51. 
Referitor la traducerea englezească, vezi Herodotus, traducere A.D. Godley 
(New York, G.P. Putnam's Sons; W. Heinemann, Londra, 1921-1924), 3, 
pp. 292-299. În Geografia sa, Strabo (63 î. Cr. — 19 d. Cr.) explică originea 
celor două nume: „Unii se numesc daci, iar alţii se numesc geți. Geţii sînt si- 
tuaţi în jurul Pontusului şi în est. Dacii trăiesc în partea opusă, spre Germania 
şi izvoarele Isterului (Fontes, 1, pp. 237-238). O versiune engleză se găseşte 
în The Geography of Strabo, traducere H.L.. Jones (W. Heinemann, New York; 
G.P. Putnam's Sons, Londra, 1923), 3, p. 213. : 

3 După V. Pârvan, Dacia Felix avea o suprafață de aproximativ 100 000 
km pătraţi şi o populaţie ci densitatea probabilă de zece locuitori pe km pătrat. 
Numărul dacilor care trăiau în Moldova şi în câmpia Dunării (adică în afara 
Daciei romane) nu poate fi evaluat. V. Pârvan, Începuturile vieții române la 
gurile Dunării (Cultura Naţională, Bucureşti, 1923), p. 8. 

4 Istoria României (Ed. Academiei, Bucureşti, 1960), 1, p. 385. 

5 Eutropius a scris: Breviarum ab urbe condita în 368 d. Cr. Iată fragmentul 
referitor Îa dispariţia dacilor: „Traian, după ce a învins Dacia, a strămutat acolo 
un număr mare de oameni din întreaga lume romană [ex todo orbe romanol 
pentru a popula ţara şi oraşele deoarece teritoriul fusese secătuit [exhausta] de 
locuitori în timpul lungului război purtat împotriva lui Decebal“. Fontes, 2, 
p. 32; traducerea engleză în John Selby Watson, trad., Justin, Cornelius Nepos 
and Eutropius (G. Bell and Sons, Londra, 1876), p. 510. Un inventar al desco- 
peririlor arheologice care datează din perioada dacică şi daco-romană, ca de 
exemplu inventare ale cimitirelor, monede, ceramică, obiecte paleocreştine apa- 
re în D. Protase, Problema continuității în Dacia în lumina arheologiei şi nu- 
mismaticii (Ed. Academiei, Bucureşti, 1966), pp. 103-196. Pentru o analiză a 

izvoarelor literare care tratează aceste probleme, vezi V. Iliescu, „Die Răum- 
ung Dakiens und die: Anwesenheit der romanischen Bevălkerung Nărdlich der 
Donau im Lichte der Schriftquellen“, Dacoromania, 1 (1973), pp. 5-28. 

6 În legătură cu săpăturile de la Bratei, vezi L. Bârzu, Continuitatea popu- 
laţiei autohtone în Transilvania în secolele IV-V: Cimitirul de la Bratei (Ed. 
Academiei, Bucureşti, 1973), pp. 79-97, 

7 Teoria evacuării populaţiei romane şi romanizate din Dacia, în timpul lui 
Aurelian, s-a bazat tot pe informaţiile lui Eutropius: „EL a abandonat provincia 
Dacia, pe care Traian o formase dincolo de Dunăre, întrucât nu nai spera să o 
poată menţine după ce au fost depopulate întreaga Illirie şi Moesia. Cetăţenii 
romani evacuaţi din oraşele şi teritoriile Daciei au fost duşi în interiorul Moe- 
siei numind acea parte Dacia, care acum separă cele două Moesii şi care se gă- 
seşte pe partea dreaptă a Dunării, în sensul curgerii ei spre mare, în timp ce 
Dacia se afla înainte pe partea stângă.“ Fontes, 2, p. 39; Watson, Justin, Cor- 
nelius Nepos and Eutropius, p. 521. Originea romană a românilor, precum şi 
continuitatea acestora pe teritoriul fostei Dacii nu au fost contestate de istoricii 
bizantini, italieni, germani, saşi transilvăneni, polonezi şi unguri care au scris 
despre români, până la sfirşitul secolului al XVI-lea. Primul istoric care a pus 
sub semnul îndoielii teoria continuității pare să fi fost ungurul transilvănean 
Istvân Szamoskăzy (1565-1612). Lucrarea sa De Originibus Hungarorum, 
scrisă pe la 1600, a fost publicată pentru prima dată în 1667. Vezi A. Armbrus- 
ter, La romanite des Roumains. Histoire d'une idee (Ed. Academiei, Bucureşti, 

Research, Romania“ SR/1, February 6, 1987, pp. 11-13. 

5 Cifrele menţionate au fost furnizate la plenara Comitetului Central din 
24-25 tmartie 1987. Elita conducătoare s-ar cifra astfel la 204 535, reprezentînd 
5,6% din numărul total al membrilor de partid şi 0,88% din totalul populaţiei. 

6 Din 1950 pînă în 1985, procentajul „intelectualilor şi funcţionarilor“ a 
scăzut de la 24% ia 20,65%. Vezi „Munca de Partid“ 8 (1986), p. 89; „Scînte- 

ia“, 26 martie 1987, p.3 şi 29 marie 1987, p. 2. Însăşi alăturarea din formulare 
indică în mod semnificativ rolul jucat de intelectualitate; deşi nu se fac pre- 
cizări numerice pentru cele două categorii, este mai mult ca probabil că func- 
ţionarii sînt cei care domină. 


7 Dan Ionescu, „A Touch of Royalty“, „RFE Research, Romania“ SR/2, - 


February 22, 1985, pp. 13-19. 

8 Mihai Botez „Lumea a doua: Introducere î în comunismologie structurală“ 
(Bucureşti, mss., 19830), p. 26. Aceste tendinţe au fost inaugurate o dată cu 
minirevoluţia culturală, declanșată în 1971, şi sînt în plină manifestare. Pentru 
preşedinte, activistul de partid trebuie să fie modelat după propria sa imagine: 

„Un activist de partid şi de stat are acea capacitate de cunoaştere care îl face să 
îndeplinească în bune condiţii orice fe! de activitate“, Vezi „Scînteia“, 26 mar- 
tie 1981, pp. 1-3. Minirevoluţia culturală chema la o societate în care „criteriile 
politice trebuie să fie cele hotăritoare şi nu cele profesionale“ (cf. „Scânteia“, 
5 noiembrie 1971, p. 5. Vezi şi Mihai Sturdza, „Reds Squeeze out the Ex 
perts“, „RFE Research, Romania“ SR/11, October 2, 1986, pp. 37-39. 

9 La Conferinţa naţională a P.C.R. din 1972 , preşedintele Ceauşescu de- 
clara că „deşi drepturile minorităţilor trebuie apărate. „ trebuie să avem în ve- 
dere... necesitatea... de a realiza o societate mai omogenă, atît pe plan social 
dt şi național“. Conferința naţională a P.C.R (Editura Politică, Bucureşti, 1972, p. 
79). Vezi şi Anneli Maier Gabany şi Dan Ionescu, „Minorities Issues“, „RFE 
Research, Romania“ SR/3, April 22, 1987, pp. 3-22. Pentru o privire "de an- 
samblu a activităţilor disidente religioase din anii '80, vezi Vlad Socor, 
„Mounting Religious Repression in Romania“, „RFE Research“, Background 
Report, August 30, 1985, pp. 1-16; and „Romania“, „RFE Research“, Back- 
ground Report (Eastern Europe), October 1, 1986, pp. 49-53. 


Eseu bibliografic 
Lucrări generale 


Vechile sinteze, A.D. Xenopol, Istoria românilor, I-XII (1925- 
1930), N. orga, Istoria românilor, I-X (1936-1939), C.C. Giurescu, Isto- 
ria românilor, l-Ul (1938-1946), îşi păstrează încă în întregime valoa- 
rea, ca de altfel şi istoriile într-un volum ale lui R. Seton-Watson, A 
history of the Romanians (1934, 1963) şi C.C. Giurescu, Istoria româ- 
nilor din cele mai vechi timpuri şi pînă la moartea regelui Ferdinand 
(1943). Cea dintii scriere marxistă, M. Roller, Istoria României (1947), 
reeditată vreme de zece ani în mai multe ediţii, nu este de folosit decât 
ca subiect de analiză istoriografică; sintezele apărute însă în perioada 
de relativă liberalizare, Istoria României, I-IV (1960-1964), M. Con- 
stantinescu, C. Daicoviciu, Şt. Pascu, Istoria României (1969), A. Oţe- 
tea, M. Berza, 1. Nestor, Istoria poporului român (1970), C.C. Giures- 
cu, D. Giurescu, Istoria românilor (1971), sînt lucrări valoroase deşi 
inegale. Ca şi scrierea lui D.C. Giurescu, /llustrated history of the Roma- 
nian people (1981), ele se pot consulta cu folos numai pentru perioa- 
dele mai vechi, fiind de necitit pentru vremurile mai noi în care nu fac 
decit să urmeze linia oficială. Se impune de aceea consultarea unor 
manuale sau bibliografii occidentale precum P. Horecky, Southeastern 
Europe: a guide to basic publications. (1969), St. Fischer-Galaţi, Roma- 
nia, a bibliographic guide (1968), E. Keefe (redactor responsabil), 
Area handbook for Romania (1972), K.D. Grothusen, Rumânien, în 
„Siidosteuropa Handbuch“, 1 (1978). 

De utilitate pentru înţelegerea scrisului istoric la români este Enci- 
clopedia istoriografiei româneşti (1978), editată sub îngrijirea lui Şt. 
Ştefănescu. 

Există de asemenea cîteva iucrări generale pe provincii istorice, a 
căror consultare completează informaţiile cuprinse în sintezele amin- 
tite. Pentru Transilvania cele mai utile sînt C. Daicoviciu, Şt. Pascu 
(red. resp.), Din istoria Transilvaniei, 1-11 (1960-1961), C.C. Giu- 
rescu, Transilvania în istoria poporului român (1967), Şt. Pascu, Voie- 
vodatul Transilvaniei, 1 (1971), L. Makkai, Histoire de la Transylvanie 

(1946) exprimă punctul de vedeze al istoriografiei maghiare. Cât pri- 
veşte Basarabia, lucrările mai vechi, precum Z.. Arbore, Basarabia în 
secolul al XIX-lea (1889), Al. Boldur, La Bessarabie (1927), au fost 
completate de scrieri recente, tipărite în afara graniţelor româneşti, 
precum N. Dima, Bessarabia and Bukovina, The Soviet-Romanian ter- 
ritorial dispute (1982), M. Manoliu-Manea (red. resp.), The tragic 
plight of a border area: Bessarabia and Bukovina (1983), G. Cioră- 
nescu, Bessarabia, Disputed Land between East and West (1984). Po- 
ziţia sovietică a fost între alţii expusă de A. Lazarev, Moldavskaia so- 
vetskaia gosudarstvennost i bessarabski vopros (1974). 

Există încă foarte puţine lucrări generale de istorie socială, econo- 
mică şi instituţională; lipseşte de pildă o istorie a boierimii şi a clasei 
moşiereşti. Pentru burghezie, Şt. Zeletin, Burghezia românească, ori- 
ginea şi rolul ei istoric (1925) şi M. Manoilescu, Rostul şi destinul 
burgheziei româneşti (1942) sînt interesante mai degrabă sub aspect 
teoretic. Date utile la C.C. Giurescu, Contribuţiuni la studiul originilor 
şi dezvoltării burgheziei româneşti (1973). Nici țărănimea nu are parte 
de o istorie generală; în lipsa ei sînt încă de folosit serioasele studii 
scrise îndată după răscoala din 1907, R. Rosetti, Pămintul, sătenii şi 
stăpînii în Moldova (1907) şi Pentru ce s-au răsculat țăranii (1908), 
G.D. Creangă, Proprietatea rurală în România (1907). 

Capitole închinate României din 3. Lampe, M. Jackson, Balkan eco- 
nomic. history, 1550-1950 (1982) reprezintă probabil cea mai intere- 
santă prezentare de ansamblu a istoriei economice româneşti. Pentru 
anumite ramuri economice mai sînt de consultat; Istoricul dezvoltării 
tehnice în România, 1-1 (1931), Contribuţii la istoricul industriei mi- 
niere în România (1931), N. Maghiar, Şt. Olteanu, Din istoria minieri- 
tului în România (1971), Gh. Răvaş, Din istoria petrolului românesc 
(1957), M. Pearton, Oil and the Romanian state (1971), C. Boncu, 
Contribuţii la istoria petrolului românesc (1971); O. Iliescu, Moneda 
în România (1970); N. Iorga, Istoria comerţului românesc, 1-11 (1925). 

Pentru istoria instituțiilor sînt de folosit: [. Peretz, Curs de istoria 
dreptului român, 1-UI (1926-1931), D. Ionescu, Gh.Țuţui, Gh. Matei, 
Dezvoltarea constituțională a statului român (1957), utile reprezentări 
ale evoluţiei structurilor statale. Pentru istoria bisericii române vezi 
M. Păcurariu, Istoria bisericii române şi a vieţii religioase a români- 
lor, î-11 (1908-1909), Istoria bisericii române, 1-I1 (1957), D. Păcura- 
riu, Istoria bisericii române, 1-III (1980-1981). Pentru istoria armatei 
vezi N. Jorga, Istoria armatei româneşti, I-II (1929-1930) şi R. Ro- 
setti, Essai sur l'art militaire des Roumains (1935). 

Există mai multe studii generale de istoria culturii şi civilizaţiei ro- 
mâneşti, Pentru înţelegerea psihologiei, a mentalități poporului român, 
de mare interes, cu atît mai mult cu cît se aşază pe o poziţie critică, sînt 
D. Drăghicescu, Din psihologia poporului român (1907), G. Rădulescu- 
Motru, Psihologia ciocoismului, Psihologia industriaşului (1911) şi 
Etnicul românesc (1942), G. Ibrăileanu, Spiritul critic în cultura româ- 
nească (1909, 1922). Mult mai puţin utile sînt recentele studii de isto- 
ria filozofiei cum ar fi Istoria gîndirii sociale şi filozofice din România 
(1965) sau Istoria filozofiei româneşti, 1-11 (1972-1980), prea dogma- 
tice şi necritice. Cercetările de istorie literară au dat în schimb rezulta- 
te mai serioase, deşi vechile istorii, N. Iorga, Istoria literaturii româ- 
neşti, I-U (1925-1926) şi G. Călinescu, Istoria literaturii române 
(1941), sînt încă de neînlocuit; dintre scrierile recente vezi mai ales 
tratatul colectiv Istoria literaturii române, 1-UI (1964-1973) şi Al. Piru, 
Istoria literaturii române (1981). Pentru alte aspecte ale dezvoltării cul- 
turale vezi G. Ionescu, Histoire de l'architecture en Roumanie (1970), 
M. Tomescu, Istoria cărții româneşti (1968), Al. Rosetti, Istoria limbii 
române (1978), precum şi volumele colective Istoria artelor plastice în 
România, 1-1 (1968-1970) şi Pictura românească (1976). 


Izvoare 


Semnalăm în continuare unele culegeri de documente care acoperă 
mai multe secole de iștorie românească şi fără de cercetarea cărora nici 
politica internă, nici cea externă nu pot fi înţelese: Th. Codrescu, Uri- 
cariul, I-XXIV (1852-1895), Documente privitoare la istoria româ- 
nilor. Colecţia E. de Hurmuzaki, 45 de volume.apărute între 1876 şi 
1942, acoperind perioada 1199-1851, A.D. Sturdza, D. Sturdza-Sche- 
ianu, G. Petrescu, Acte şi documente relative la istoria renaşterii 
României, 1-X (1888-1909), N. lorga, Acte şi fragmente, I-II (1895- 
1897) şi Studii şi documente, I-XXIX (1901-1916), D. Sturdza-Sche- 
ianu, Acte şi legiuiri privitoare la chestia ţărănească, I-IV (1907- 
1910), Gh. Ghibănescu, Surete şi Izvoare, I-XXV (1906-1933) şi 
Ispisoace şi zapise, 1-VI (1906- 1933). Tratatele şi convențiile în- 
ternaţionale ale României, din secolui al XIV-lea şi pînă în veacul al 
XX-lea au fost adunate şi publicate de 'T. Djuvara, 7ratate, convenţiuni 
şi învoiri internaţionale ale României (1838), F.C. Nanu, Condica tra- 
tatelor şi a altor legăminte ale României, 1354-1937, I-III, 1. lonașcu 
(red. resp.), Tratatele internaționale ale României, 1354-1920 (1975). 
Istoria instituţiilor nu se poate urmări fără consultarea impunătorului 

Cod general al României, editat de C. Hamangiu şi colaboratorii săi 
între 1899 şi 1944 în 38 de volume acoperind anii 1393-1942; pentru 
istoria culturii vezi 1. Bianu, N. Hodoş, R. Caracaş, G. Nicolaiasa, 
Gh. Ştrempel, Catalogul manuscriselor româneşti, I-IV (1907-1967). In- 


ventarierea presei, începută de N. Hodoş şi S. Al. Ionescu, Publicaţiile 


periodice româneşti (1913), a continuat cu cele pînă în prezent cinci 
volume. ale impresionantei Bibliografia analitică a periodicelor româ- 
neşti (1966-1972), acoperind anii 1790-1858), Informaţiile călătorilor 
străini despre români la N, lorga, Istoria românilor prin. călători, I-IV 
(1928-1929) şi mai ales. M. Holban (red. .resp.), Călători români de- 
spre Ţările Române, I-VIII (1968-1983). , 


I. Antichitatea 


Deşi depășite ca informaţie, 1. Andrieşescu, Contribuţie la Dacia 
înainte de romani (1912), V. Pârvan, Getica (1926) şi Dacia. Civi- 
lizaţiile străvechi din: regiunile carpato-danubiene (1937), R. Vulpe, 
Histoire ancienne de la Dobroudja (1938), C. Daicoviciu, La Transyl- 
vanie dans l'antiquite (1945) sînt încă scrieri de referință. Izvoarele 
scrise ale epocii, inclusiv cele ale „mileniului întunecat“ au fost aduna- 
te cu migală în Fontes Historiae Daco-romaniae, L-IV (1964-1983), 
de către un colectiv condus de H. Mihăescu. 

Contribuțiile noi au fost aduse mai ales de arheologi: D. Berciu, 
Contribuţii la problema neoliticului în România (1961) şi Zorile is- 
toriei în Carpaţi şi la Dunăre (1966), M. Petrescu-Dimboviţa, Scurtă 
istorie a Daciei preromane (1978); pentru traci vezi R. Vulpe, Studia 
Thracologica (1916) şi S. Morisitz, Contribuţii la istoria tracilor tim- 
purii, i (1978); pentru daci şi epoca romană, 1.H. Crişan, Burebista şi 
epoca sa (1975), H. Daicoviciu, Dacii (1965, 1972) şi Studii daci- 
ce, (1981), R.: Vulpe, 1. Barnea, Romanii la Dunărea de jos: (1968), 
M. Macrea, Viaţa în Dacia romană (1969). Excelente, studiile lingvis- 
tice ale lui [.1.. Russu, Limba traco-dacilor (1959, 1967), Elemente 
autohtone în limba română (1970) şi Etnogeneza românilor (1981). 

Problema continuității şi a formării poporului român rămîne piatra 
de încercare a specialiştilor în istorie veche,-aşa cum a fost de altfel 
încă de la apariţia cărţii lui R. Roessler, Românische Studien (1871) şi 
a răspunsului lui A.D. Xenopol, Teoria lui Roessler (1884). Gh. Brătianu, 
Une enigme et un miracle historique: le peuple roumain (1937), o ex- 
celentă trecere în revistă a tuturor punctelor: de vedere precum şi a fap- 
telor istorice, îşi păstrează întreaga actualitate; N. Stoicescu, Continui- 

tatea românilor. Privire istoriografică (1980) şi $. Schwerthoffer, Die 
Romanităt der Rumânen. Probleme der rumânischen Ethnogenese in 
der Discussion -der rumânischen Geschichisforschung der Nach- 
kriegzeit în „Miinchener Zeitschrift fir Balkankunde“ (1980) sînt ex- 
celente studii de istoriografie a problemei. În lipsa descoperirii unor 
izvoare scrise, diferitele aspecte ale continuității şi etnogenezei româ- 
neşti au fost cel mai convingător lămurite de arheologi: K. Horedt, 
Contribuţii la istoria Transilvaniei în secolele IX-XIII (1958), 1. Nes- 
tor, Les donndes archeologiques et le probleme de la formation du 
peuple roumain, în „R.R.H.“ (1964), E. Zaharia, Săpăturile de la Dri- 
du (1967), D. Protase, Problema continuității în Dacia în lumina 
arheologiei şi numismaticii (1966) şi Autohtonii în Dacia, 1 (1980), 
L.. Bârzu, Continuitatea populaţiei autohtone în Transilvania în seco- 
lele IV-V (1973), Şt. Pascu, P. Diaconu (red. resp.), Relations berween 
the autochtonous populations and the migratory populations on the 
territory of Romania (1975), D. Gh: Teodor, Romanitatea carpato-du- 
năreană şi Bizanțul în veacurile V-XI (1981). 


NI. Evul de mijloc 


izvoare. Documentele interne din secolele XIV-XVII, cele cunos- 
cute desigur, sînt toate repertoriate şi publicate: I.R. Mircea, Catalogul 
documentelor Ţării Româneşti, 1369-1600 (1947) şi lucrarea colectivă 
Catalogul documentelor moldoveneşti, 1387-1700, cinci volume (1957- 
1975), sînt repertoriile cele mai utile. Academia R.P.R. a publicat între 
1951 şi:1960 32.de volume de documente interne sub titlul Documente 
privind istoria României, acoperind perioada 1251-1625, dar numai în 
traducere. Planul a fost reluat cu ceva mai multă acribie ştiinţifică în 
1966, prevăzîndu-se editarea tuturor documentelor interne din secolele 
XIII-XVI în serii: separate pentru Moldova, Ţara Românească şi Tran- 
silvania, sub titlul Documenta Roumanie Historica; pînă în prezent, 
1983, au fost publicate 28 de volume, acoperind secolele XIII-XVII. 
În ciuda acestui efort editorial considerabil, vechile ediţii de documnen- 
te se cer totuşi cercetate: 1. Bogdan, Documentele lui Ştefan cel Mare, 
I-II (4913), M. Costăchescu, Documentele moldoveneşti înainte de 
Ştefan cel Mare, I-II (1931-1932) şi Documentele moldoveneşti de la 
Şiefan cel Mare (1933), P.P. Panaitescu, Documentele Țării Româ- 
neşti, |. Documente interne, 1369-1490 (1938). Pentru Transilvania 
vezi A. Veress, Bibliografia româno-ungară, l-IU (1931-1935) şi Do- 
cumenie privitoare la istoria Ardealului, Moldovei şi Ţării Româneşti, 

1-IX (1929-1939), |. Lupaş, Documente istorice transilvane, |, 1599- 
1699 (1940). 

Istorie social-economică. Înstituţii, |. Donat, Aşezările omeneşti în 
Țara Românească în secolele XIII-XVI în „Studii“, 6, 1965, Şt. Meteş, 
Emigrări româneşti din Transilvania în secolele XIII-XX (1971, 1977) 
şi Şt. Ştefănescu, Demografia, dimensiuhe a istoriei (1974) sînt exce- 
lente studii de demografie istorică. Pentru economia medievală vezi 
mai ales: Şt. Meteş, Relaţiile comerciale ale Ţării Româneşti cu Ar- 
dealul pînă în veacul al XVIII-lea (1921) şi Viaţa agrară, economică a 
românilor din Ardeal şi Ungaria. Documente contemporane, |, 1508- 
1820 (1921), Gh. Brătianu, Recherches sur le commerce genois dans 
la Mer Noire au Xille siecle (1929) şi La Mer Noire. Des origines ă la 
conqubte oitomane (1969), Şt. Pascu, Meşieşugurile din Transilvania 
pînă în secolul al XVI-lea (1954), R. Manolescu, Comerţul Ţării Ro- 
mâneşti şi Moldovei cu Braşovul în secolele XIV-XVI (1965), Şt. Ol- 
teanu, C. Şerban, Meşteşugurile din Ţara românească şi Moldova în 
Evul Mediu (1965), V. Neamţu, La technique de la production cerda- 
lire en Valachie et en Moldavie jusqu 'au XVIIle siecle (1975). 

Există încă puţine studii de istorie socială, fapt ciudat dacă ne 
gîndim că istoriografia română se consideră marxistă de aproape patru 
decenii. Dintre lucrările antebelice sînt încă fundamentale cele două 
studii ale lui C. Giurescu, Despre boieri (1920) şi Studii de istorie so- 
cială. Vechimea rumâniei în Ţara Românească şi legătura lui Mihai 
Viteazul (1943). D. Prodan, Boieri şi vecini în Țara Făgăraşului în se- 
colele XVI-XVII, în „Anuarul“, Cluj, VI (1963) şi lobăşia în Tran- 
silvania în secolul al XVI-lea, I-II (1967-1968), P. P. Panaitescu, 
Obştea ţărănească în Ţara Românească şi Moldova (1964) sînt pro- 
babil cele mai serioase studii de istorie socială scrise în ultimele dece- 
nii. O excelentă discutare a problemelor teoretice ale feudalismului la 
F. Constantiniu, Geneza feudalismului românesc. Încadrare tipologică 
în „Revista de istorie“, 7, 1978. Pentru oraşul medieval vezi C.C. Giu- 
rescu, Tirguri sau oraşe şi cetăţi moldoveneşti din secolul al X-lea şi 
pînă la mijlocul secolului al XVI-lea (1967), M. Matei, Studii de istorie 
orăşenească medievală. Moldova,:secolele XIV-XVI (1970), Şt. Oltea- 
nu, Premizele majore ale procesului de constituire a oraşelor medie- 
vale la est şi sud de Carpaţi, în „Studii“, 5, 1972. 

Pentru istoria instituţiilor, iucrarea postumă a lui Gh. Brătianu, Sfa- 
tul domnesc şi adunarea stărilor în Principatele Române (1977) este, 
fără îndoială, o carte de căpătii. Diferite aspecte particulare au fost tra- 
tate de P. P. Panaitescu, Marea Adunare a Țării, în „Studii“, 3, 1957, 
E. Virtosu, Titulatura domnilor şi asocierea la domnie în Țara Româ- 

nească şi Moldova: pînă în secolul al XVI-lea (1960), N. Stoicescu, 
Sfatul domnesc şi marii dregători din Ţara Românească şi Moldova. 
Secolele XIV-XVII (1968) şi Dicţionar al marilor dregători în Țara 
Românească şi Moldova. Secolele XIV-XVII (1971), N. Grigoraş, In- 
stituţii feudale din Moldova. Organizarea de stat pînă la mijlocul se- 
colului al XVIII-lea (1971), M. Neagoe, Problema centralizării state- 
lor feudale româneşti Moldova şi Țara Românească (1916), Istoria 
dreptului românesc, | (1980), volum colectiv editat sub îngrijirea lui 
VI. Hanga, acoperă perioada medievală. 

Lucrările generale de istoria bisericii au fost deja amintite. Pentru 
secolele perioadei de mijloc este extrem de util studiul lui Al. 1. Elian 
şi Î. Rămureanu, Legăturile mitropoliei Ungrovlahiei cu patriarhia de 
ia Constantinopol şi celelalte biserici ortodoxe în „B.O.R.“, 7-10, 
19539. Actul unirii cu Roma a fost în profunzime şi contradictoriu ana- 
lizat de S. Dragomir, Românii din Transilvânia şi unirea cu biserica 
Romei (1963) şi O. Bârlea, Ostkirchliche Tradition und Westlicher 
Katolizismus. Die rumânische unierte Kirche zwischen 1713-1727 
(1966). 

Politica internă. Gh; Brătianu, Tradiţia istorică despre întemeierea 
statelor româneşti (1945), S. Papacostea, Moldova în epoca reformei, 
în „Studii“, 4, 1958, şi La formation de la Valachie et de la Moldavie 
et les roumains de Transylvanie în „RRH., 3, 1978, R. Popa, Țara 
Maramureşului în veacul al XIV-lea (1970), Şt. Pascu, Voievodatul 
Transilvaniei, | (1971), Şt. Ştefănescu, Țara Românească de la Basa- 
rab 1 Întemeietorul pînă la Mihai Viteazul (1971), D.C. Giurescu, Țara 
Românească în secolele XIV-XV (1973), N. Grigoraş, Ţara Româneas- 
că a Moldovei pînă la Ştefan cel Mare (1978), V. Spinei, Moldova în 
secolele XI-XIV (1982), A. Rădulescu, 1. Bitoleanu, Istoria românilor 
dintre Dunăre şi mare: Dobrogea (1919) sînt lucrările generale cele 
mai utile. Trebuie adăugate, pentru înţelegerea unor domnii mai sem- 
nificative, următoarele monografii şi studii: P.P. Panaitescu, Mircea 
cel Bătrîn (1944), C. Mureşan, lancu de la Hunedoara şi vremea sa 
(1957, 1968), N. Stoicescu, Vlad Ţepeş (1976), Şt. Andreescu, Vlad 
Ţepeş (1976), 1. Ursu, Ştefan cel Mare (1925), Şt. Gorovei, Petru Rareş 
(1982), M: Neagoe, Neagoe Basarab (1971), D. C. Giurescu, Jon Vodă 
cel Viteaz (1966), N. Iorga, Istoria lui Mihai Viteazul, UL.(1936), P.P. 
Panaitescu, Mihai Viteazul (1936), Şt. Olteanu, Les pays roumains A 
i'€poque de Michel le Brave (1975), N. Iorga, Viaţa şi domnia lui 
C. Brâncoveanu (1914), Al. A.C. Sturdza, C. Brâncoveanu, prince de 
Valachie (1915), Şt. Ionescu, Epoca brîncovenească (1981), P. P. Pa- 


351 


naitescu, Dimitrie Cantemir (1958), A. Pippidi, Politică şi istorie în 
proclamația lui D. Cantemir din 1711, în „Studii“, 5, 1973, 


Politica externă. Numeroase informaţii privind relaţiile internaţio-. 


nale ale românilor pot fi găsite în monografiile. şi lucrările generale, 
deja amintite. Pentru date suplimentare sînt de consultat: C. Giurescu, 
Capitulațiile Moldovei cu Poarta Otomănă (1998), |. Hudiţă, Histoire 
des relations diplomatiques entre la France et la Transylvanie au 
XVile siccle (1927), M. Berza, Haraciul Moldovei şi Ţării Româneşti 
în secolele XV-XIX, în „Studii şi materiale de istorie medie“, II (1957) 
şi Variaţiile exploatării Ţării Româneşti de către Poarta Otomană în 
secolele XVI-XVIII în „Studii“, 2 (1958), G. Lebel, La France et les 
Principautes danubiennes du XVle siecle ă la chute de Napoleon ler 
(1955), M. Mehmet, Din raporturile Moldovei cu Imperiul otoman în 
a doua jumătate a veacului al XV-lea, în „Studii“, 5 (1960), G. Bezvi- 
coni, Contribuţii la istoria relaţiilor româno-ruse (1962), Relaţiile is- 
torice dintre popoarele U.RS.S. şi România în veacurile XV — în- 
ceputul celui de al XVIII-lea, l-II1 (1965-1970), S. Papacostea, De la 
Calomeea la Codrul Cosminului. Poziţia internaţională a Moldovei la 
sfirşitul secolului al XV.lea, în „Romanoslavica“, XVII (1970), H. Ursu, 
Moldova în contextul politic european, 1517-1527 (1972), M. Berza 
(red. resp.), România în sud-estul Europei (1979), V. Ciobanu, Relaţii- 
le politice româno-polone între 1699 şi 1848 (1980), M. Holban, Din 
cronica relaţiilor româno-ungare în secolele XIII-XIV (1981). 

Cultura medievală. Să menţionăm mai întîi câteva indispensabile in- 
strumente de lucru: G. Ştrempel, Copişti de manuscrise româneşti pînă 
la 1800, | (1959), P.P. Panaitescu, Cronici slavo-române din secolele 
XV-XVI, publicate de 1. Bogdan (1959), M. Gregorian, Cronicari mun- 
teni, I-ll (1961), cu o excelentă introducere istorică de E. Stănescu, in- 
tivulată Valoarea istorică şi literară a cronicilor muntene, 1. Crăciun, 
A. ilieş, Repertoriul manuscriselor de cronici interne, secolele XV= 
XVIII (1963). Pentru problemele generale ale culturii medievale vezi 
M. Berza (red. resp.), Cultura moldovenească în timpul lui Ştefan cel 
Mare (1964), P.P. Panaitescu, Începuturile şi biruinţa scrisului în lim- 
ba română (1969) şi Introducere în istoria culturii româneşti (1969); 
N. Cartojan, Istoria literaturii române vechi, 1-U1 (1940-1945) rămâne 
încă, după peste 40 de ani de la publicare, o scriere de referinţă, C. 
Tsourkas, Les debuts de |'enseignement philosophique et de la libre 
pensde dans les Balkans (1948) şi cele două studii ale lui V. Cândea, 
L'humanisme d'Udrişte Năsturel et l'agonie des leitres slavonnes en 
Valachie în „R.E.S.E.E.“, 2, (1968) şi Les intellectueis du sud-est 
europden au XVIie siccle, „ibidem“, 2, 4 (1970) se ocupă de unele pro- 

bleme importante pentru mişcarea de idei a veacului al XVII-lea. Din- 
tre monografiile închinate principilor gînditori ai vremii remarcăm în- 
deosebi studiul lui D. Zamfirescu despre Neagoe Basarab şi Învățăturile 
către fiul său Theodosie.. Probleme controversate (1973) şi două cărţi 
închinate lui Cantemir, D. Bădărău, Filozofia lui Cantemir (1964) şi 
P. Vaida, D. Cantemir şi umanismul (1972). 

Pentru istoria cărţii şi circulaţia ei semnalăm foarte interesantele ar- 
ticole ale iui B. Theodorescu, Cartea Românească veche, 1508-1830, 
în „Mitropolia Olteniei“, 9-12 (1959) şi Repertoriul cărţii vechi româ- 
neşti în „B.O.R.“, 3-4 (1960). Utile informaţii şi la C. Dima-Drăgan, 
Biblioteca unui umanist român: C. Cantacuzino-Stolnicul (1967) şi Bi- 
blioteci umaniste româneşti (1974). Pentru istoria artei, vezi îndeosebi 
V. Vătăşianu, Istoria artei feudale în ţările române, 1 (1959), tratatul 
publicat de Academie sub titlul Istoria artelor plastice în România, 
1-1 (1968-1970), V. Drăguţ, Arta Românească (1982). De constant 
înteres sînt şi lucrările lui S. Ulea, Originea şi semnificaţia ideologică 
a picturii exterioare moldoveneşti, în „S.CILA* 1 (1972), E. Lăzărescu, 
Nicodim de la Tismana şi rolul său în cultura română veche, în „Roma- 
nosiavica“, XI (1965), C. Nicolescu, Istoria costumului de curte în 
Ţările Române (1971) şi Case, conace şi palate vechi româneşti 
(1979), 1. D. Ştefănescu, Iconografia artei bizantine şi a picturii feuda- 
le româneşti (1973), R. Theodorescu, Bizanţ, Balcani, Occident la 
începuturile culturii medievale româneşti, secolele X-XIV (1974) şi 
Un mileniu de artă la Dunărea de jos, 400-1400 (1975), Al. Alexianu, 
Mode şi veşminte din trecut, L-I (1971), P. Chihaia, Din cetățile de 
scaun ale Țării Româneşti (1974) şi Tradiţii răsăritene şi influenţe oc- 
cidentale în Ţara Românească (1983). 

Problema originilor medievale ale conştiinţei naţionale este un su- 
biect de cercetare relativ recent. Studiile lui E. Stănescu, Premizele 
medievale ale conştiinţei naţionale româneşti în „Studii“, 5, 1904, 
S$. Papacostea, Les roumains et la conscience de leur romanie au 
Moyen Age, în „R.H.R.“, 1 (1965) şi A. Ambruster, Romanitatea 
românilor. Istoria unei idei (1972) sînt fără îndoială cele mai intere- 
sante şi utile de consultat. 


TI. Despotism şi ituminisra (1716-1831) 
Puţine subiecte şi epoci ale istoriei româneşti au avut parte de mai 
contradictorii interpretări decât secolul fanariot. Antifanariotismul tra- 
diţional, M.P. Zallony, Essai sur les phanariotes (1824), A. D. Xeno- 

pol, Epoca fanariotă, 1711-1821 (1892), a fost oarecum amendat de 
N, Iorga, vezi mai ales Le despotisme dclair€ dans les pays roumains 
au XVIlie siecle, în „Bulletin of the Internationâl Committee ot His- 
torical Sciences“, 1 (1937 şi de unii istorici contemporani, precum 
FI. Constantiniu, S. Papacostea, Les reformes des. premiers princes 
phanariotes en Moldavie et en Valachie; essai d'interpretation, în 
„Balkan Studies“, 1 (1973). Interesante opinii la S. Papacostea, Oltenia 
sub stăpînirea austriacă, 1718-1739 (1971); un punct de vedere dife- 
rit, mai critic faţă de fanarioți la Vlad Georgescu, Memoires et proje!s 
de reforme dans les principautes roumaines, 1769-1831 (1970) şi Po- 
litical ideas and the Enlightenment in the Romanian Principalities, 
1750-1831 (1971). 

Pentru înţelegerea politicii interne şi a evoluţiei instituţiilor sînt de 
consultat: V.A. Urechia, Istoria românilor, I-XIII (1891-1901), D.V. 
Barnovski, Originile democraţiei române. „Cărvunarii “ şi constituţia 
Moldovei din 1822 (1922), N. Iorga, Francmasoni şi conspiratori în 
Moldova în secolul al XVIII-lea (1928), P.P. Panaitescu, Medaliile 
francmasonilor în Moldova în secolul al XVIII-lea, în „Revista isto- 
rică“, 10-12 (1928) şi Corespondenţa lui C. Ipsilanti cu guvernul ru- 
sesc, 1806-1810 (1933), G. Vântu, Primele proiecte de organizare a 
țărilor române (1941), E. Vîrtosu, Napoleon Bonaparte şi proiectul 
unei republici aristo-democraticeşti în Moldova la 1802 (1946) şi Na- 
poleon Bonaparte şi dorinţele moldovenilor la 1807, în „Studii“, 4 
(1962), N. Grigoraş, Frămintări sociale şi politice în Moldova şi Țara 
Românească între 1750-1760, în „Anuarul“, Iaşi, II (1965), V.AL. 
Georgescu, M. Popescu, Legislaţia agrară a Ţării Româneşti, 1775- 
1784 (1970) şi Legislaţia urbană a Ţării Româneşti, 1761-1782 (1975), 
V. Sotropa, Proiectele de constituţie, programele de reforme şi petiţi- 
ile de drepturi din țările române în secolul al XVIII-lea şi prima ju- 
mătate a secolului al XIX-lea (1976). 

Din bogata bibliografie a mişcării de la 1821 amintim îndeosebi stu- 
diile lui A. Oțetea, 7. Vladimirescu şi mişcarea eteristă în ţările româ- 
ne, 1821-1822 (1945, 1971) şi D. Berindei, L'annde rdvolutionnaire 
1821 dans les pays roumains (1973). Documentele revoluţiei au fost 
publicate recent în Documente privind istoria României, Răscoala din 
1821, 1-V (1959-1962). Pentru epoca postrevoluţionară vezi I.C. Fi- 
litti, Frămîntările sociale şi politice în Principatele Române de la 
1821 la 1828 (1932) şi Les Principautds Roumaines sous L'occupation 
russe, 1828-1834 (1904), A. Oţetea, Geneza Regulamentului Organic, 
în „Studii şi articole de istorie“, II (1957). 

Istorie social-economică. Există cîteva excelente studii privind agri- 
cultura şi relaţiile agrare, precum Î.C. Ciobotaru, Aşezămintele agrare 
din Ţara Românească, 1766-1832, în „Anuarul“, Iaşi, V (1968), V. Mi- 
hordea, Maitres du sol et paysans dans les Principautds Roumaines au 
XVIIle siecle (1971), FI. Constantiniu, Relaţiile agrare din Țara Ro- 
mânească în secolul al XVIII-lea. (1972), S. Columbeanu, Grandes ex- 
ploitations domaniales en Valachie au XVIIIe siecle (1974). Meşteşu- 
gurile şi industria începătoare au fost în schimb mai puţin cercetate, ca 
de altfel şi istoria comerţului; vezi, mai ales, E. Pavelescu, Economia 
breslelor în Moldova (1939), G. Penelea, Les foires de Valachie pen- 
dani la periode 1774-1848 (1937), A. Oțetea, Pătrunderea comerţului 
românesc în circuitul internaţional (1977). 

Politica externă. 1.C. Filitti, R6le diplomatique des phanariotes de 
1700 a 1821 (1901) şi A. Oțetea, Influenţa Moldovei şi Țării Româ- 
neşti asupra politicii Porții în „Revista arhivelor“, 1 (1960) sînt bune 
studii generale asupra rolului şi caracterului politicii externe purtate de 
fanarioți. De mare interes pentru definirea raporturilor cu Poarta sînt 
studiile lui [.D. Condurachi, Cîteva cuvinte asupra condiţiei juridice a 
străinilor în Moldova şi Țara Românească (1918), M. Alexandrescu- 
Dersca, Rolul hatişerifelor de privilegii în limitarea obligaţiilor către 
Poartă, 1774-1802, în „Studii“, 6 (1958) şi Sur le regime des ressor- 
tissants ottomans en Moldavie, 1711-1829, în „Studia et Acta Orienta- 
lia“, V-VI (1967), Tr. lonescu, Hatişeriful din 1802 şi începuturile 
luptei pentru. asigurarea pieţei interne a Țării Româneşti, în „Studii şi 
articole de istorie“, 1 (1956), A. Vianu, Aplicarea tratatului de la Ku- 
ciuk-Kainargi cu privire la Moldova şi Ţara Românească, 1775-1783, 
în „Studii“, 5 (1960), Pentru alte aspecte privind diplomaţia epocii fa- 
nariote vezi N. Iorga, Les Roumains et Napoleon Ier, în „Revue histo- 
rique du Sud-Est Europen“, 4-6 (1932), A. Oțetea, Înființarea consu- 
latului francez în Țările Române, în „Revista istorică“, XVIII (1932), 
Al. Vianu, Acţiuni diplomatice ale Ţării Româneşti în Rusia în anii 
1736-1739, în „Romanoslavia“, VIII (1963), Al. Duţu, L'image de la 
France dans les pays roumains pendant les campagnes napoleonien- 
nes et le Congres de Vienne, în „Nouvelles Etudes d'histoire“, III 
(1965). 

Pentru evenimentele politice şi militare care au dus la anexarea Ba- 
sarabiei de către ruşi, vezi mai ales S. Columbeanu, Contribuţii privind 
situația internaţională a ţărilor române între 1806-1812, în „Revista 
de Istorie“, 5 (1976) şi G. Jewsbury, The Russian annexation of Bessa- 
rabia (1976); istoria diplomatică a primilor domni pămînteni de după 

fanarioți la Vlad Georgescu, Din corespondența diplomatică a Ţării 
Româneşti, 1823-1828 (1962). 

Iluminismul, Scrierile mai vechi asupra mişcării de idei din veacul 
al XVIl-lea, N. lorga, Istoria literaturii române în veacul al XVIII-lea, 
I-11 (1901), D. Popovici, La litgrature roumaine ă l'dpogue des Lu- 
mieres (1945), sînt încă scrieri de referință. Dintre Iucrările generale 
mai noi sînt de remarcat îndeosebi contribuţiile lui P. Teodor, între ele 
Fragmentariu iluminist (1972), scris împreună cu D. Ghiişe, şi Ou en 
sont les dtudes sur les Lumieres roumaines, în „Cahiers roumains 
d'etudes litteraires“, 2 (1977); sub îngrijirea aceluiaşi istoric a apărut 
volumul colectiv Enlightenment and Romanian Society (1980); alte 
importante studii asupra iluminismului românesc se datoresc lui Al. 
Duţu, Coordonate ale culturii româneşti în veacul al XVIII-lea (1968) 
şi Cărţile de înţelepciune în cultura română (1972), O. Papadima, Ipos- 
taze ale iluminismului românesc (1975), R. Munteanu (red. resp.), La 
culture roumaine ă l'&pogque des Lumicres, 1 (1982). 

De mare însemnătate pentru dezvoltarea iluminismului românesc au 
fost legăturile cu Franţa; studiile lui N. Camariano, Influenţa franceză 
în Principatele române prin filiera neogreacă, în „Revista Fundațiilor 
Regale“, IX (1942) şi A. Camariano-Cioran, Spiritul filozofic şi revo- 
luţionar francez combătut de patriarhia ecumenică şi Sublima Poartă 
(1941) şi Spiritul revoluționar francez şi Voltaire în limbile greacă şi 
română (1946) sînt un model de cercetare comparată. Pentru legăturile 
cu alte culturi iluministe vezi mai ales Î. Bianu, Înzîii bursieri români în 
străinătate, Scrisori ale lui E. Poteca, 1822-1828, în „Revista nouă“, 
I (1888), C. Erbiceanu, Bibliografia greacă sau cărţile greceşti impri- 
mate în Principatele Române în epoca fanariotă (1903), D.C. Amzăr, 
Studenţi români în străinătate, Date şi interpretări statistice, în „Con- 
vorbiri literare“, IV (1940), V. A. Georgescu, Contribuţii la studiul 
culturii juridice româneşti în veacul al XVIII-lea, în „Anuarul“, laşi, 
III (1966), A. Camariano-Cioran, L'oeuvre de Beccaria „Dei delitti e 
delle pene “ et ses traductions en langues grecque et roumaine, în 
„R.E.S.E.E.“, 1-2 (1967) şi Academiile domneşti din Bucureşti şi laşi, 
(1971); R. Rosetti, Despre cenzura în Moldova, I-IV (1907) şi V. Mi- 
hordea, Biblioteca domnească a Mavrocordaţilor (1940) sînt utile stu- 
dii privind circulaţia cărţii. În sfîrşit, cîteva titluri referitoare la dez- 
voltarea conştiinţei naţionale: N. Iorga, Origine et developpement de 
Vidde nationale surtout dans le monde oriental (1934) şi Penseurs re- 
volutionaires roumains de 1804 ă 1830 (1934), A. Răduţiu, P. Teodor, 
Ideea de unitate politică la români (1968), V. Al. Georgescu, La phi- 


356 


losophie des Lumieres et la formation de la conscience nationale dans 
le sud-est de l'Europe, în „Association Internationale d'Etudes Sud- 
Est Europ6ennes“, Bulletin, 1-2 (1969). 

Transilvania. Disputatele probleme demografice ale veacului al 
XVIII-lea sînt prezentate de D. Prodan, Teoria imigrației românilor 
din Principatele Române în Transilvania în veacul al XVIII-lea (1944); 
A. Treboniu-Laurian, Die Rumânen der Osterreichischen Monarchie, 
I-II (1849-1852) şi T. Păcăţian, Cartea de Aur sau luptele naţionale 
ale românilor de sub coroana maghiară, I-VIII (1904-1915), ambele 
depăşind limitele epocii luminilor, sînt încă de neînlocuit pentru bogă- 
ţia de informaţii şi documente pe care le conţin. Pentru istoria reli- 
gioasă a acestui frămîntat veac vezi S. Dragomir, Istoria dezrobirii 
religioase a românilor din Ardeal în secolul al XVIII-lea, I-Ul (1929- 
1930). Dintre evenimentele politice semnificative, răscoala lui Horia şi 
Supplex-ul din 1791 sînt desigur cele mai importante; ambele şi-au gă- 
sit în S. Prodan, Supplex Libellus Valachorum (19438, 1967) şi Răscoa- 
la lui Horia, I-Il (1979), un strălucit cercetător. Pentru atît de impor- 
tanta problemă a regimentelor de graniţă, vezi C. Goliner, Regimentele 
grănicereşti din Transilvania, 1764-1851 (1974) şi V. Sotropa, Dis- 
trictul grăniceresc năsăudean (1975). 

Există încă puţine lucrări de sinteză asupra Şcolii Ardelene şi a 
mişcării de idei româneşti din Transilvania veacului al XVIII-lea; cele 
mai semnificative sînt probabil L. Blaga, Gîndirea românească din Tran- 
silvania în secolul al XVIII-lea (1966), scriere importantă şi pentru în- 
ţelegerea epocii episcopului Clain, apoi |. Lungu, Şcoala Ardeleană 
(1978). Informaţii şi interpretări interesante asupra vieţii culturale cât 
şi asupra dezvoltării conştiinţei naţionale în veacurile XVIII-XIX la 
E. Prokopowitch, Die Nationalbewegung in der Bukovina und der Da- 
ko-Romanismus (1965), K. Hitchins, The Romanian national move- 
ment in Transylvania, 1780-1849 (1969) şi Cultură şi naţionalitate în 
Transilvania (1972), M. Bernath, Habsburg und die Anfănge der Ru- 
mânischen Nationsbildung (1972, Em. Turczynski, Konfession und 
Nation. Zur Friihgeschichte des Serbischen and Rumânischen Nations- 
bildung (1976). 

Există de asemenea numeroase şi utile studii privind istoria învăță- 
mântului, din care menţionăm: N. Comşa, Dascălii Blajului (1940), N. 
Albu, Istoria învățămîntului românesc din Transilvania pînă la 1800 
(1944), L. Protopopescu, Contribuţii la istoria învățămîntului româ- 
nesc din Banat, 1780-1918 (1970), L.V. Goraş, Învăţămîntul românesc 
din ţinutul Sucevei, 1775-1918 (1975). 

1V. Vremea Renaşterii (1831-1918) 


O excelentă culegere de articole privind procesul de modernizare a 
țării a fost recent publicată de K. Jowitt, Social change in Romania, 
1860-1960 (1978); interesante puncte de vedere şi în volumul colectiv 
Progresul economic în România, 1877-1977 (1977). Informaţii statis- 
tice preţioase ia L. Colescu, La population de la Roumanie (1903) şi 
Recensămîntul general al României din 1899 (1905), G. Retegan, Evo- 
luţia populaţiei urbane a României, în „Revista “de statistică“, 7 
(1965); N. Bălcescu, Question dconomiques des Principautds Danu- 
biennes (1850) şi G.D. Cioriceanu, La Roumanie dconomique et ses 
rapports avec l'etranger de 1860 ă 1915 (1928) sînt, în ciuda trecerii 
anilor, scrieri încă foarte. utile înțelegerii fenomenului economic din 
veacul al XIX-lea. Pentru diferitele ramuri economice sînt de consul- 
tat: C. Mănescu, Istoricul căilor ferate în România, LII (1906), G. Za- 
ne, Un veac de luptă pentru cucerirea pieţii româneşti (1926) şi Eco- 
nomia de schimb în Principatele Române (1930), G. Paşcanu, Istoria 
uzinelor electrice din România (1929), Şt. Imreh, Despre începuturile 
industriei capitaliste din Transilvania în prima jumătate a veacului al 
XIX-lea (1955), Dezvoltarea economiei Moldovei între anii 1848 şi 
1864. Contribuţii (1963), Al. Cebuc, C. Mocanu, Din istoria transpor- 
tului de călători în România (1967), 1. Corfus, Agricultura Țării Ro- 
mâneşti în prima jumătate a secolului al XIX-lea (1969), G. Zane, In- 
dustria din România în a doua jumătate a secolului al XIX-lea (1970), 
V. Jinga, Principii şi orientări ale comerțului exterior al României, 
1859-1916 (1975), G. 'Buşe, Galaţii sub regimul de porto franco, 
18371883 (1976), VL. Dinculescu (red. resp.), Relaţiile comerciale ale 
Țării Româneşti cu peninsula Balcanică, 1829-1853 (1970), C. Botez 
(red. resp.), Epopeea feroviară românească (1977). 

Problemele monetare, financiare şi bancare ale epocii au fost tratate 
în numeroase studii dintre care menţionăm: C.I. Băicoianu, Istoria po- 
liticii noastre vamale şi comerciale de la Regulamentele Organice şi 
pînă în prezent, I-Il (1904) şi Istoria politicii noastre monetare şi 
Băncii Naţionale, I-IV (1932), Th.C. Aslan, Finanţele României de la 
Regulamentele Organice şi pînă astăzi (1905), N. Petra, Băncile româ- 
neşti din Ardeal şi Banat (1936), C.C. Kirițescu, Sistemul bancar al 
leului şi precursorii lui, 1-10 (1964-1971), M. Dreciu, Banca „Albi- 
na“ din Sibiu, instituţie naţională a românilor transilvăneni, 1871- 
1918 (1982). : 

Istoria socială a fost mai puţin cercetată decît cea economică, lip- 
sesc încă monografii asupra claselor sociale, de pildă. Pentru țărănime 

şi relaţiile agrare vezi mai ales M. Emerit, Les Paysans roumains depuis 
le traitd d'Adrianopole jusqu'ă la libdration des terres, 1829-1864 
(1927), N. Adăniloaie, D. Berindei, Reforma agrară din 1864 (1967), 
H.H. Stahi, Les anciennes communautes villageoises roumaines. As- 
servissement et pendtration capitaliste (1969), Gh. Platon, Domeniul 
feudal din Moldova în preajma revoluţiei de la 1848 (1973), Ph. Bidel- 
berg, The great Romanian peasant revolt of 1907 (1974). Excelente, 
studiile lui 1. Kovacz, Desființarea relaţiilor feudale în Transilvania 
(1973) şi A. Egyed, Țărănimea din Transilvania la sfirşitul secolului 
XĂ (1975). 

Cele mai multe din aceste studii se ocupă şi de problema proprieta- 
rilor de moşii; pentru prima jumătate a veacului, cînd aceştia erau încă 
boieri, nu moşieri, este de consultat contribuţia lui 1. C. Filitti, Cata- 
grafie de toţi boierii Ţării Româneşti la 1829 (1929). Interesante date 
acoperind atît veacul al XIX-lea cît şi cele premergătoare la O.G. 
Lecca, Familiile boiereşti române (1899), G. Sion, Arhondologia Mol- 
dovei (1892), Gh. Bezviconi, Boierimea Moldovei dintre Prut şi Nis- 
tru, I-I (1940-1943), D. Cernovodeanu, Ştiinţa şi arta heraldică în 
România (1977). 

Pentru studiul clasei de mijloc rămîn încă neîntrecute cărţile lui Şt. 
Zeletin, Burghezia românească. Originea şi rolul ei istoric (1925) şi 
M. Manoilescu, Rostul şi destinul burgheziei româneşti (1942); pentru 
puncte de vedere mai puţin filozofice vezi G. Retegan, Structura 
social-economică a burgheziei româneşti din Transilvania în anii regi- 
mului liberal, în „Acta Musei Napocensis“, VIII (1971) şi C.C. Giu- 
rescu, Contribuţii la istoria, originile şi dezvoltarea burgheziei româ- 
neşti pînă la 1848 (1973). 

Istoria muncitorimii nu poate fi urmărită decît cu foarte multă greu- 
tate; cercetătorii mai vechi i-au ignorat în general existenţa, cei noi, 
marxiştii, au exagerat-o în așa măsură încît numeroasele lor studii şi 
volume de documente nu se pot folosi decit cu extrem de multă 
prudenţă. Citeva din scrierile mai puţin euforice: L. Fodor, L. Vaida, 
Contribuţii la istoria mişcării sindicale din Transilvania, 1848-1917 
(1957). N.N. Constantinescu (red. zesp.), Din istoria formării şi dez- 
voltării clasei muncitoreşti din România pînă la primul război mondial 
(1959), 1. Popescu-Puţuri (red. resp.), Mişcarea muncitorească din Ro- 
mânia, 1893-1900 (1965), volumul colectiv Mişcarea muncitorească 
şi legislaţia muncii în România, 1864-1944 (1972), 1. Cicală, Mişca- 
rea muncitorească şi socialistă din Transilvania, 1901-1921 (1976). 

Bibliografia istoriei politice a perioadei 1831-1918 este foarte bo- 
gată. De mare utilitate pentru înţelegerea funcţionării mecanismului 

politic sînt G. Nicolaescu,. Parlamentul Român, 1866-1901, 1-11 
(1903), L.. Colescu, Stătistica electorală (1913), A. Stan, V. Stan, P. Cân- 
cea (red. resp.), Istoria parlamentului şi a vieţii parlamentare din Ro- 
mânia pînă la 1918 (1983). Pentru perioada regulamentară, Î.C. Filitti, 
Domniile române sub Regulamentul Organic, 1834-1848 (1915) este 
încă, în ciuda trecerii timpului, un studiu de referință. Frămâîntările so- 
ciale şi naţionale au fost analizate în numeroase studii, din care sem- 
nalăm: P. P. Panaitescu, Planurile lui ]. Cîmpineanu pentru unitatea 
naţională a românilor în „Anuarul“, Cluj, III (1924-1925), Gh. Zane, 
Le mouvement revolutionnaire de 1840 (1964), C. Bndea, Lupta ro- 
mânilor pentru unitate naţională, 1834-1849 (1967), C. Vlăduţ, Ion 
Cîmpineanu (1973), E. Stănescu, Roumanie. Historie d'un mot, în 
„Balkan Studies“, 1 (1969) este o interesantă analiză a evoluţiei con- 
ştiinţei naţionale, văzută prin prisma numelui ţării. 

Cele mai multe din studiile şi ediţiile recente de documente privind 
revoluţia de la 1848 sînt de folosit cu prudenţă; pentru izvoare, cerce- 
tătorul trebuie să se bizuie tot pe culegerile mai vechi de documente, 
precum Anul 1848 în Principatele Române. Acte şi documente, I-VI 
(1902-1910), S. Dragomir, Studii şi documente privitoare la revoluţia 
românilor din Transilvania în anul 1848-1849, I-V (1946). Excepţie 
de la caracterizarea de mai sus face C. Bodea, 1848 la români, l-Il 
(1982), o serioasă culegere de documente, precum şi următoarele stu- 
dii generale: V. Cheresteşiu, Adunarea naţională de la Blaj (1966), 
I.D. Suciu, Revoluţia de la 1848-1849 în Banat (1968), N. Adăniloaie, 
D. Berindei (red. resp.), Revoluţia de la 1848 în ţările române, culege- 
re de studii (1974), Şt. Pascu, V. Cheresteşiu, Revoluţia de la 1848- 
1849 din Transilvania, ] (1977). Pentru evenimentele din Transilvania 
şi legătura lor cu revoluţia maghiară este de semnalat şi cartea cu totul 
remarcabilă a lui 1. Deak, The lawful revolution, L. Kossuth and the 
Hungarians, 1848-1849 (1979). 

Problema unirii Principatelor a fost cercetată cu multă diligență de 
D. Berindei, L'Union des Principautes Roumaines (1967) şi Epoca 
unirii (1978), scrieri interesante ca documentare, dar păcătuind printr-o 
viziune marxistă excesivă; o expunere mai detaşată la G. Bobango, 
The emergence of the Romanian national state (1979); cea mai com- 
pletă biografie a domnului unirii aparţine lui C.C. Giurescu, Viaţa şi 
opera lui Cuza-Vodă, (1966, 1970); pentru cadrul internațional care a 
făcut posibilă unirea vezi W.T, Riker, Cum s-a înfăptuit România. Stu- 
diul unei probleme internaţionale, 1856-1866 (1944). 

Lunga şi rodnica domnie a lui Carol 1 este încă lipsită de o mono- 
grafie pe măsura însemnătății sale. Dintre studiile mai vechi, D.A. 
Sturdza, Charles ler, roi de Roumanie, 1-1 (1899-1904) este încă de 
utilitate. Dintre cele mai noi semnalăm: P. Câncea, Viaţa politică din 
România la sfirşitul secolului al XIX-lea, 1888-1899 (1968), M. losa, 
Tr. Lungu, Viaţa politică în România, 1899-1910 (1977), A. Iordache, 
Viaţa politică în România, 1910-1914 (1972); aceste studii acoperă cu 
multă seriozitate, deceniu de deceniu, întreaga domnie a lui Carol, 
Pentru războiul de independenţă sînt de adăugat: N. Iorga, Războiul 
pentru independența României (1927), D. Berindei, Cucerirea înde- 
pendenţei României (1967), The independence of Romania (1977), 
L. Maior, Transilvania şi războiul pentru independenţă, 1877-1878 
(1977), N. Corivan, Lupta diplomatică pentru cucerirea independenţei 
(1977). 

Lucrările mai vechi de istorie diplomatică, N. Iorga, Politica exter- 
nă a regelui Carol 1 (1923), R. Bossy, Agenţia diplomatică a României 
la Paris şi legăturile franco-române sub Cuza-Vodă (1931) şi I'Autriche 
et les Principautds Unies (1938), îşi păstrează încă întreaga actualitate. 
Ele au fost completate de unele lucrări mai noi, datorate unor cerce- 
tători de la institutele de istorie din Bucureşti şi Iaşi: D. Berindei, Din 
începuturile diplomaţiei româneşti moderne (1965), L.. Boicu, Austria 
şi Principatele Române în vremea războiului Crimeii (1972) şi Geneza 
chestiunii române ca problemă internaţională (1975), S. Rădulescu- 
Zoner, România şi Tripla Alianţă la începutul secolului al XX-lea, 
1900-1914 4977). 

Pentru istoria Transilvaniei veacului al XIX-lea este de menţionat în 
primul sînd Cartea de Aur a lui Păcăţian, deja amintită, apoi E. Brote, 
Chestiunea română în Transilvania şi Ungaria (1895). Scrierile noi 
păcătuiesc, din păcate, prin lipsă de seninătate şi măsură, ceea ce le di- 
minuează credibilitatea. Bune sinteze de istorie politică a scris V. Ne- 


„tea, Îstoria memorandumului românilor din Transilvania şi Banat 


(1947) şi Lupta românilor din Transilvania pentru libertate naţională, 
1848-1881 (1974). Împreună cu Gh. Marinescu, V. Netea a mai publi- 
cat Liga culturală şi unirea Transilvaniei cu România (1979), date 
utile şi în volumul colectiv Românii din Transilvania împotriva dualis- 
mului austro-ungar (1978); foarte bună, cartea lui K. Hitchins, Ortho- 
doxy and nationality: A. Saguna and the Romanians of Transilvania, 
1846-1873 (1977). 

Bibliografia primului război mondial şi a formării României Mari 
este extrem de bogată; pentru anii neutralității este de consultat 

C. Nuţu, România în anii neutralității, 1914-1916 (1972). Aspectele 
militare ale participării româneşti la război sînt prezentate de C. Kiri- 
ţescu, Istoria războiului pentru întregirea României, 1916-1918, I-II 
(1925-1927) şi în cele zece volume publicate de ministerul apărării 
între 1934 şi 1946 sub titlul România în războiul mondial, 1916-1919; 
pentru negocierile şi tratatele de pace vezi S. Spectator, Romania at the 
Paris peace conference (1962), C. Daicoviciu, M. Constantinescu, 
Destrămarea monarhiei austro-ungare (1964) se ocupă îndeosebi de 
problema unirii Transilvaniei cu regatul. : 

Unele dintre lucrările de sinteză privind cultura şi civilizaţia epocii 
renaşterii naţionale au fost menţionate şi la capitolul precedent; pentru 
epoca renașterii mai sînt de semnalat: P. Eliade, Histoire de l'esprit 
publique en Roumanie au XIXeme siecle, 1-1 (1905-1914), E. Lovi- 
nescu, Istoria civilizaţiei române moderne, 1-11 (1924-1925), V. Jinga, 
Gindirea economică românească în secolul-al XIX-lea (1938), Şt. Cio- 
banu, Cultura românească în Basarabia sub stăpînirea rusească (1944), 
V. Curticăpeanu, Die rumănische. Kulturbewegung in der &sterreichi- 
schen Monarchie (1966), D. Păcurariu, Clasicismul românesc (1971), 
P. Cornea, Originile romantismului românesc (1972), aceasta din urmă 
unul din cele mai bune studii de istorie a ideilor din istoriografia ulti- 
melor decenii; meritorii şi cele cîteva lucrări dedicate de Z. Ornea unor 
curente literare şi politice ale vremii, cum ar fi Junimea şi junimismul 
(1975), Curentul cultural de la Contemporanul (1977), Semănătoris- 
mul (1971). O interesantă privire generală asupra literelor române din 
preajma primului război mondial la C. Ciopraga, Literatura română 
între 1900 şi 1918, 1 (1970); excelente, studiile sociologice şi statistice 
ale lui D. Grăsoiu, O cercetare sociologică asupra stratificării publi- 
cului românesc în prima jumătate a secolului al XIX-lea, în „Revista 
de istorie şi țeorie literară“, 2 (1974), şi E. Siupiur, L'€crivain roumain 
au XIXeme siecle: typologie sociale et intellectuelle, în „Cahiers rou- 

“ mains d'etudes litteraires“, 2 (1980). 

Din bibliografia învăţămîntului semnalăm: V.A. Urechia, Istoria şcoa- 
lelor, 1800-1864, I-IV (1892-1901), E. Vîrtosu, Chiricale 11. Note de- 
spre introducerea oficială a alfabetului latin în Principatele Române, 
în „Arhiva românească“, VIII (1947), S. Polverejan, Contribuţii statis- 
tice privind şcolile româneşti din Transilvania în a doua jumătate a seco- 
lului al XIX-lea, în „Cumidava“, II (1968), N. Grigoraş, Introducerea 
alfabetului latin în şcolile din Moldova, în „Revista arhivelor“, 1 
(1960), Contribuţii la istoria dezvoltării Universităţii din laşi, 1860- 
1960, 1-1 (1960), G. Retegan, Contribuţii la istoria statisticii în- 

vățămîntului în România, 1830-1940, în „Revista de statistică“, 9 
(1936), V. Grozav, Ştiri privitoare la bursierii români în străinătate, 
1820-1877, în „Revista arhivelor“, 1 (1970), V. Popeangă, Şcoala ro- 
mânească din Transilvania în perioada 1867-1913 (1974). 

Pentru diferite alte aspecte ale evoluţiei societății româneşti în pe- 
rioada modernizării sînt de consultat: 1. Felix, Istoria igienei în Româ- 
nia în secolul al XIX-lea şi starea ei la începutul secolului al XX-lea, 
I-II (1901-1903), E. Ghibu, Sportul românesc de-a lungul anilor 
(1971), |. Cantacuzino (red. resp.), Contribuţii la istoria cinematogra- 
fului în România, 1896-1948 (1971). 


V. De la România Mare 
la democraţia populară (1918-1947) 


Perioada 1918-1938 


Societatea. Nu există încă nici o lucrare care să înlocuiască sinteza 
lui V. Madgearu, Evoluţia economiei româneşti după primul război 
mondial (1940) sau studiile demografice ale lui $. Mănuilă, Populaţia 
României (1937) şi Structure de l'Evolution de la population rurale 
(1940). Volumele colective La Roumanie agricole (1929), Transilva- 
nia, Banatul, Crişana şi Maramureşul, 1918-1928, 1-11 (1929) şi La 
Roumanie. Guide dconomique (1936) reprezintă o bogată sursă de în- 
formaţii pentru istoria social-economică a epocii. Pentru diferitele 
aspecte ale problemei agrare sînt de consultat: G. Ionescu-Siseşti, N.D. 
Cornăţeanu, La reforme agraire en Roumanie (1940), D. Gusti (red. 
tesp.), La vie rurale en Roumanie (1940), M. Popa-Vereş, Producţia şi 
exportul de cereale în ultimii 10 ani (1939), O. Parpală, Aspecte din 
agricultura României, 1920- 1940 (1966), D. Şandru, Reforma agrară 


„din 1921 (1975); N.P. Arkadian, Industrializarea României (1936) şi 


Gh. Dobrovici, Evoluţia economică şi financiară a României în pe- 
rioada 1934-1943 (1943) sînt licrări esenţiale pentru înţelegerea pro- 
cesului de dezvoltare industrială; puncte de vedere utile asupra acele- 
iaşi problematici ia M.F. Iovanelli, Industria românească, 1934-1938 
(1975) şi 1. Saizu, Politica economică a României între 1922 şi 1928 
(1982). Pentru structura şi direcţiile comerţului exterior vezi 1. Puia, 
Relaţiile economice externe ale României în perioada interbelică 
(1982). 

Cercetătorii dintre cele două războaie mondiale au arătat mult în- 
teres şi pentru problemele. de alimentaţie, asistenţă medicală, habitat. 

Iată cîteva dintre titlurile mai'reprezentative: G. Banu, Sănătatea po- 
porului român (1935), :1. Claudian, Alimentaţia poporului român 
(1939), D.C. Georgescu, L'alimentation de la population rurale en 
Roumanie (1940). 

Viaţa politică. Excelentă, sinteza lui H.L. Roberts, Rumania: politi- 
cal problems of an agrarian state, (1951), acoperind de altfel şi primii 
ani postbelici, Al. Savu, Sistemul partidelor politice din România, 
1919-1940 (1976) este o bună carte, ca aproape tot ce a scris acest se- 
rios cercetător; o interesantă viziune de ansamblu asupra epocii la 
P. Shapiro, Romania's past as challenge for the future: a developmen- 
tal approach to interwar politics, în D. Nelson (red. resp.), Romania in 
the 19805 (1981); Politics and political parties in Romania (1936) este 
o detaşată şi obiectivă privire asupra spectrului politic interbelic văzut 
de observatori apuseni. Cît priveşte sintezele recente, F. Nedelcu, 
Viaţa politică din România în preajma dictaturii regale (1973) şi De 
la restauraţie la dictatura regală (1981) şi E. Sonea, G. Sonea, Viaţa 
economică şi politică în România, 1933-1938 (1978), M. Muşat, |. Ar- 
deleanu, Political life in Romania, 1918-1921 (1982), ele păcătuiese 
prin parţialitate, în ciuda unor capitole bine scrise, 

Nu există încă nici o istorie generală a partidelor politice; P. Şeica- 
ru, Istoria partidelor naţional, țărănist şi naţional-țărănist, 1-1 (1963) 
este mai degrabă o interesantă dar subiectivă trecere în revistă a isto- 
riei politice contemporane decit istoria partidelor enunțate în titlu; te- 
meinice, studiile lui 1. Scurtu, Din viaţa politică a României. Întemeie- 
rea şi activitatea partidului țărănesc, 1918-1926 (1975) şi Din viaţa 
politică a României, 1926-1947, studiu critic privind istoria partidului 
naţional-ţărănesc (1983), acesta din urmă cu excepţia capitolelor refe- 
ritoare la evenimentele de după 1944, prea părtinitoare; volumul colec- 
tiv Doctrinele partidelor politice (1924) înmănunchează un şir de prele- 
geri în care reprezentanţii partidelor vremii îşi expun: crezul programatic. 

Greu de urmărit sînt încă istoria mişcării legionare şi a partidului 
comunist; Al. Fătu, I. Spălăţelu, Garda de Fier, organizaţie teroristă 
de tip fascist (1971) este prea pătimaşă pentru a putea fi citită cu vreun 
folos. Acelaşi caracter partizan şi la sinteza lui H. Sima, Histoire du 
mouvement iegionnaire (1972). Memoriile fostului comandant al Le- 
giunii, Sfirşitul unei domnii sîngeroase (1977) şi-Era libertăţii (1982), 
aceasta din urmă cu un titlu din cale-afară de nepotrivit, sînt mai mult 
pledoarii în favoarea propriei cauze decit scrieri ştiinţifice. Interesante 
date şi interpretări la N. Nagy-Talavera, The green shirts and others: a 
history of fascism in Hungary and Romania (1970); dintre toate studi- 

ile privind legionarismul cel mai temeinic a rămas capitolul Romania 
al profesorului E. Weber, din culegerea H. Rogger, E. Weber (red. 
resp.), The European Right (1966). 

Cit priveşte istoria comunismului român, ea se află de peste 40 de 
ani în rescriere continuă, astfel încât sutele de volume care îi sînt con- 
sacrate prezintă interes mai mult din punctul de vedere al felului în care 
şi-au înţeles comuniştii istoria de-a lungul vremurilor decât din cel al 
faptelor înseşi. În aceste condiţii, singurele studii de luat în seamă sînt 
cele apărute în afara României, cum ar fi R. King, History of the Ro- 
manian Communist Party (1980), o scriere utilă în ciuda caracterului 
său incomplet şi pe alocuri necritic, T.. Gilberg, The communist party 
of Romania, în Şt. Fischer-Galaţi (red. resp.), The communist parties of 
Eastern Europe (1979); pentru studiul mişcării socialiste vezi cartea lui 
C.T. Petrescu, Socialismul în România, apărută la sfirşitul anilor ”30. 

Politica externă. Cărţile Elizei Campus, Mica Înţelegere (1968), 
Înțelegerea balcanică (1972) şi Din politica externă a României, 
1913-1947 (1980), reprezintă probabil cea mai completă privire asupra 
politicii externe a României Mari. Puncte de vedere mai oficiale în vo- 
lumul colectiv Probleme de politică externă a României, 1919-1940, 
I-II (1971-1977); M. Oprea, N. Titulescu (1967) este probabil cea mai 
utilă monografie asupra principalului diplomat român din perioada în- 
terbelică. Pentru activitatea țării la Liga Naţiunilor vezi P. Bărbulescu, 
România la Societatea Naţiunilor, 1929-1939 (1975); tratatele şi acte- 
le internaţionale ale ţării la Al. Vianu (red. resp.), Relaţiile internaţio- 
nale în acte şi documente, 1917-1939, L-1 (1974-1976) şi Gh. Gheor- 
ghe, Tratatele internaţionale ale României, 1939-1965 (1983), aceasta 
din urmă utilă şi pentru epoca următoare. 

Cultura. Pentru evoluţia literelor interbelice vezi mai ales E. Lovi- 
nescu, Istoria literaturii române contemporane, L-IV (1926-1929), Ş. Cio- 
culescu, Al. Streinu, T. Vianu, Istoria literaturii române moderne (1944), 
Ov.S. Crohmălniceanu, Literatura-română între cele două războaie mon- 
diale, I-II (1972-1975). Util, studiul lui D. Micu, Gîndirea şi gîndiris- 
mul (1975). 


Perioada 1938-1947 


P. Quinlan, Clash over Rumania. British and American policies to- 
wards Romania, 1938-1947 (1977) şi N. Penescu, La Roumanie de la 
democratie au totalitarisme, 1938-1948 (1981) sînt probabil cele mai 
interesante lucrări generale asupra deceniului cuprins între proclama- 

tea dictaturii regale şi instaurarea celei comuniste. Pentru cei doi ani 
de dictatură regală sînt de consultat Al. Savu, Dictatura regală, 1938- 
1940 (1970), A. Simion, Dictatul de la Viena (1972), apoi primul vo- 
him, deja amintit, al amintirilor lui H. Sima, apărut în 1978, toate trei 
scrieri pastizane, ca de altfel aproape tot ce s-a scris asupra epocii, 
Pentru scurta istorie a statului național-legionar vezi. mai întîi punctul 
de vedere oficial al generalului Antonescu, expus în Pe marginea pră- 
pastiei, I-Îl (1942), apoi, pentru punctul de vedere contrar, cel de al 
doilea volum de amintiri ale lui H. Sima, Era libertăţii. Statul naţio- 
nal-legionar, i (1982). Punctul de vedere comunist la Al. Simion, Re- 
gimul politic din România în perioada septembrie .1940-ianuarie 1941 
(1976). După aceste lecturi, cititorul se va întoarce probabil cu uşurare 
la expunerea senină a articolului deja menţionat al profesorului E. Weber. 

Aspectele militare aie războiului românesc din răsărit reprezintă un 
subiect tratat rar şi cu puţină competenţă; face oarecare excepţie volu- 
mul generalului P. Chirnoagă, Istoria politică şi militară a războiului 
României contra Rusiei Sovietice (1965); pentru aspectele politice, di- 
plomatice, precum şi pentru înţelegerea controversatei personalităţi a 
mareşalului Antonescu, vezi: Gr. Gafencu, Preliminaires de la guerre 
d Est (1944), G. Barbul, Memorial Antonescu, Le troisieme homme 
de L'Axe (1950), Al. Cretzianu, The Romanian armistice negociations, 
Cairo 1944, în „Journal of Central European Affairs“, 3 (1951), F.C. 
Nanu, The first Soviet doubie cross, „ibidem“, 3 (1953), 1. Gheorghe, 
Rumâniens Weg zum Satelliten Staat (1952), Al. Creţianu, The lost op- 
portunity (1957), A. Hillgruber, Hitler, Kânig Carol und Marschall 
Antonescu, Die deutsche-rumânischen  Beziehungen, 1938-1944 
(1954, 1965). 

Istoriografia marxistă asupra epocii este în general ilizibilă; pentru 
excepţii parţiale vezi A. Simion, Preliminarii ale actului de la 23 Au- 
gust (1979) şi Gh. Buzatu, Th.I. Florea, 1. Saizu, D. Sandru, Din istoria 

„unei zile. Contribuţii la cronologia insurecției române din august 
1944, în „Anvarul“, laşi, XVII (1979). Pentru războiul din vest, date, 
necontroiabile, la E. Bantea (red. resp.), La Roumanie dans la guerre 
anti-hitlerienne, Aoât 1944-Mai 1945 (1970). 

Istoria ultimilor patru ani ai vechii Românii a fost cel mai interesant 
şi obiectiv expusă de A. Gould-Lee, Crown against sickie. The story of 
king Michael of Romania (1950) şi N. Franck, La Roumanie dans V'en- 
grenage, 1944-1947 (1977); pentru conferinţa de pace de la Paris vezi 
mai ales E. Ciurea, La traite de paix avec la Roumanie (1954). O ex- 
celentă tratare jurnalistică a dramaticelor evenimente ia R. Markham, 
Rumania under the Soviet yoke (1949). 

Istoria evreilor români nu are încă parte de o tratare corespunzătoa- 
re; M. Carp, Cartea neagră. Fapte şi documente. Suferințele evreilor 
din România, L-III (1946-1948) este prea prosovietică pentru a inspira 
încredere, în ciuda bogatului material documentar pe care îl conţine. 
Neştiinţific este şi studiul lui [. Fischer, Transnistria: the forgotten ce- 
meter>y (1966). Date interesante la B. Vago, The shadow of the Swasti- 
ka, the rise of fascism and anti-semitism în the Danube basin, 1936- 
1939 (1975) şi în revista „Toladot“, editată sporadic începînd din 1972 
de „Institutul dr. |. Niemirower“ din Jerusalim, un centru de cercetări 
închinat evreimii româneşti. Din mulţimea de date statistice contradic- 
torii care circulă în literatura de specialitate, cele mai de încredere par 
a fi cele expuse în studiul lui S. Mănuilă şi W. Filderman, Regional 
development of the Jewish population in Romania (1957). 


Vi. Comunismul în România (1948-1983) 


Există mai multe studii privitoare la funcţia politică a istoriei în so- 
cietatea românească contemporană şi la felul în care trecutul este scris 
şi rescris în raport cu necesităţile prezentului. Între ele amintim: M. Rara, 
Reinterpretation of history as a method for furthering communism în 
Romania (1961), D. Ghermani, Die kommunistische Umbeutung der 
rumânischen Geschichte (1967), Vlad Georgescu, Politică şi istorie. 
Cazul comuniştilor români, 1948-1977 (1981, 1982), Şt. Fischer-Ga- 
laţi, Myths in Romanian history, în „East European Quarteriy“, 3 
(1981). Ancilizarea istoriei faţă de politică a îmbrăcat formele cele mai 
agravante după 1974, în primul rînd datorită interesului arătat de N. 
Ceauşescu pentru istoria ţării, pe care a înfăţişat-o, de altfel, în propria 
sa viziune ciudată, într-o sumedenie de articole, grupate cele mai mul- 
te în scrierea Istoria poporului român. Culegere de texte (1933). Ca 


„urmare, istoricii români contemporani pornesc astăzi, indiferent de su- 


biect, domeniu sau specializare, de la „sttălucita sa viziune asupra cursu- 
lui vremurilor“, care defineşte „coordonatele dezvoltării poporului ro- 
mân“, cum scrie un adept al cultului personalităţii şi în istoriografie. 
Permanenta manipulare a istoriei de către politică face ca marea 
majoritate a scrierilor de istorie contemporană să nu poată fi consultate 
decit cu maximă prudenţă. Volumele de izvoare şi reeditările au şi ele 
numeroase paranteze drepte sau puncte, puncte, statisticile sînt cu ne- 
putinţă de verificat, după cum arată şi. M. Jackson, Assessmenis of 
economic information from Bulgaria and Romania, Arizona State Uni- 
versity, f. a. Toate acestea fac scrierea istoriei româneşti contemporane 

o întreprindere hazardată, descurajatoare; nu este de mirare deci că 
bibliografia serioasă a ultimilor 40 de ani este atât de săracă. 

Dintre lucrările de sinteză apărute în afara graniţelor țării semnalăm: 
Al. Cretzianu, Captive Rumania (1956), Gh. Ionescu, Communism în 
Romania, 1944-1964 (1964), Şt. Fischez-Galaţi, The new Romania: from 
people's democracy to socialist republic (1967) şi Twentieth Century 
Romania (1970), 3. Montias, Economic development in communist 
Romania (1967), K. Jowitt, Revolutionary breakthrough and national 
development: the case of Romania. 1944-1965 (1971), 3. Spingler, 
Economic reform in Romanian industry (1973), T. Gilberg, Moderni- 
zation in Romania since World War î1 (1975), 1. Raţiu, Contemporany 
Romania (1975). 

Scrise în general în perioada de relativă liberalizare şi deschidere 
către Occident, cele mai multe din aceste scrieri privesc cu relativă în- 
găduință modelul socialist românesc schiţat în anii '60 şi aplicat în 
parte pînă la începutul anilor '70; optica s-a schimbat în ultimii ani, 
după cum se vede şi din articolele publicate în culegerea lui D. Nelson 
(red. resp.), Romania in the 19805 (1981); pentru problema cultului 
personalităţii vezi mai ales articolul lui M.E. Fischer din respectivul 
volum; pentru ultimele evoluţii ale situaţiei economice, articolele lui 
M. Jackson: Perspectives on Romania's economic development in the 
19805, în D. Neison (red. resp.), Romania in the 1980s (1981) şi Ro- 
mania's economy at the end of the 19705: turning the corner on inten- 
sive development, in East European Economic Assessment. A compen- 
dium of papers submitted to the Joint Economic Committee, Congress 
of the United States, Washington, D.C. (1981) sînt esenţiale. 

Dintre lucrările româneşti marxiste închinate problemelor econo- 
mice semnalăm: N. Giosan, Agricultura României, 1944-1964 (1964), 
M. Biji (red. resp.), Dezvoltarea economică a României, 1944-1964 
(1964) şi Dezvoltarea agriculturii României socialiste în cifre (1965), 
volumul colectiv Industria României, 1944-1964 (1964), VI. Trebici, 
Populaţia României şi creşterea economică (1971), C. Moisuc, Coor- 
donate principale ale dezvoltării economice, 1971-1990 (1972). Publi- 
caţiile apărute după 1974, în epoca cultului personalităţii, prezintă în- 
teres doar din punct de vedere istoriografic, spiritul critic, acribia 
ştiinţifică fiind cu totul sacrificate pe altarul mitologiei politice. 

Cercetătorii apuseni au arătat în chip constant interes pentru politica 
externă românească, subliniindu-i, nu întotdeauna cu suficient spirit cri- 
tic, caracterul activ şi autonomist. Vezi, mai ales, F. David, Rumania: 
Russia's dissident ally (1965), A. Braun, Romanian foreign policy since 

1965; the political and military limits of autonomy (1978), G. Linden, 
Bear and foxes: the international relations of the East-European Com- 
munist states (1979). Interesante puncte de vedere şi la 1. Volgyes, The 
political reliability of the Warsaw Pact armies. The Southern tier 
(1982); pentru interpretări mai critice la adresa „independenţei“ româ- 
neşti, vezi culegerea Aspecis des relations russo-roumaines, I-Il 
(1967-1971) şi articolul lui VI. Socor, The limits of national indepen- 
dence in the Soviet bloc; Romania's foreign policy reconsidered, în 
„Orbis“, 3 (1976). 

Istoria diferitelor forme de opoziţie faţă de comunism nu a fost încă 
scrisă, pentru primele reacţii precum şi. pentru descrierea „gulagului“ 
românesc sînt de menţionat: S. Crăciunaș, The lost footsteps (1961), D. 
Bacu, Piteşti, centru de reeducare studențească (1963), 1. Cârjă, Cana- 
lul morţii, 1949-1954 (1974), Gr. Dumitrescu, Demascarea (1978), 
V. Ierunca, Piteşti (1981). Textele mişcării iui Paul Goma au fost pu- 
blicate în revista „Limite“ din Paris, 24-25 (1977), pentru descrierea 
acelor evenimente, vezi şi P. Goma, Le tremblement des hommes 
(1979). Interesante grupaje de documente şi studii privind disidenţa 
română în revistele „L” Alternative“, 20 ianuarie 1983, şi „Limite“, 26- 
27 (1978). Interpretări mai generale ale întregului fenomen la T. Gil- 
berg, Social devience in Romania, în |. Volgyes, Social devience in 
Eastern Europe (1978), V. Frunză, Pentru drepturile omului în Ro- 
mânia (1982), Vlad Georgescu, Romanian dissident: his ideas, în 
J. Curry, Dissident in Eastern Europe (1983), M. Shafir, Political cul- 
ture, intellectual dissent and intellectual consent. The case of Roma- 
nia, în „Orbis“, 3 (1983). 

În sfîrşit, cîteva titluri privind fenomenul literar de după 1944: 
Î. Negoiţescu, Scriitori români (1966), Al. Piru, Panorama deceniului 
literar românesc, 1940-1950 (1968), E. Simion, Scriitori români de 
azi, l-II (1976-1978), Gh. Grigurcu, Poeți români de azi (1979) şi Cri- 


„tici români de azi (1981), N. Manolescu, Arca lui Noe, I-III (1980- 


1983), scrieri valoroase în ciuda condiţiilor în care au fost scrise; punc- 
te de vedere neinhibate la A.U. Gabanyi, Partei und Literatur în 
Rumânien seit 1945 (1975) şi M. Lovinescu, Unde scurte (1978). 

